
Folclor din Oltenia 
şi Muntenia 


Ediţie îngrijită de |A. MILLEA | şi 1. STĂNCULESCU 
Prefaţță de OVIDIU PAPADIMA 


COLECŢIA GR. CREŢU 
ȘI POEZIA NOASTRĂ POPULARĂ 
DE LA SFIRȘITUL SECOLULUI AL XIX-LEA 


A. Millea şi I. Stănculescu au făcut un bun serviciu 
[olcloristicii româneşti dînd la lumină această selecție ma- 
sivă din vasta colecție de folclor, alcătuită de Gr. Creţu 
la sfârşitul secolului XIX. A. Millea are, ca să zic aşa, 
folclorul în sînge. În nepreţuita antologie colectivă de 
Folclor din Transilvania, apărută în 1962 sub îngrijirea 
lui Ioan Serb, se află reprezentată selectiv şi interesanta 
culegere : Poezii populare din Mărginime (Sibiu — în 
anii 1878—1880), de Aureliu Millea, tatăl valorificato- 
rului de astăzi a operei folclorice postume a lui Gr. Creţu, 
descoperitorul faimosului Codice Voroneţean. Culegerea 
lui A. Millea-tatăl este interesantă nu numai prin ceca ce 
s-a ales din ea — ca o masivă contribuţie la întruchiparea 
celei dintii perechi de volume din enciclopedica colecție 
de texte populare inedite, pe care a iniţiat-o atît de fericit 
ditura pentru Literatură, prin Folclor din Transilvania. 
Am cercetat în întregime manuscrisul şi ne-am convins că 
și el face parte din categoria caietelor de şcolari — cu 
caracter de album — interesante prin imixtiunile litera- 
turii culte în materialul folcloric propriu-zis. Pe fila 2 
a primului dintre cele două caiete folclorice rămase de 
la Millea se află însemnarea: „Poezii populare a lui 
Aureliu Millea studentu de a VII-a gymnasiala 1879“, 
iar textul nr. 1 e intitulat O noapte din tinerețele mele ! 
de Aureliu Millea, şi prima strofă sună astfel: 

Frunză verde măr sălciu, 


Pe cînd eram la Sibiu, 


Aveam şi eu ca un june 


O dragoste, n-o pot spune... 


Iar textul următor e al unei romanțe în stilul epocii 
— greu de spus dacă era opera „septimanului“ A. Millea, 
ceea ce în terminologia școlară de astăzi ar însemna „elev 
în clasa XI“, sau era folclor orășenesc, sau romanță cultă 
intrată în anonimat — întîlnim exclamaţia patetică: 
„Angel dulce, vin la mine / De-a mă ferici...“ La sfîrşitul 
romanței se află însemnarea: „Compusă în Sibiu, în 
13/25 Octomvre 1879, Millea A., student septiman“. 
Caetul I are ca motto deviza academică „Vivat, crescat, 
floreat“, iar cel de-al doilea, un „panseu“ care începe 
astfel : „O femeie frumoasă e paradisul ochilor, infernul 
sufletului...“, ca în pag. 329 şi pag. 379—395 să aflăm 
versuri populare însemnate, „de la Dobra ȘI Ana“ din 
Sibiu. „Culegerea“, cuprinzînd în majoritatea cîntece 
populare „din Mărginime“, cum le spune „octavanul“ 
Millea în 1880, cînd încheia caietul al doilea — adică din 
preajma Sibiului locuită de oierii „mărgineni“ — e astfel 
in realitate un fel de „Spital al amorului“ transilvănean : 
un fel de album şi caiet de cîntece la modă în acelasi 
timp, presărat cu „producţii originale“ ale însuși poseso- 
rului acestui depozit literar, sarvind memoriei ca şi orelor 
de tihnă, aşa cum se aflau nenumărate în Transilvania 
în sec. XIX, constituind un fel de tradiție printre „ştu- 
denți“, adică printre elevii ultimelor două clase ale li- 
ceului. Această constatare nu scade întru nimic valoarea 
de documente folclorice autentice a foarte numeroaselor 
poezii populare cuprinse în cele două caiete-album rămase 
de la „ștudentul“ Millea. Dimpotrivă, le mărește intere- 
sul prin faptul că — avînd această complexitate specifică 
și integrindu-se în linia tradițională de care am amin- 
tit — ele devin totodată și prețioase documente asupra 
raportului dintre folclorul rural și cel orăşenesc în Tran- 
silvania, în sec. XIX. Linia aceasta s-ar putea urmări 
începînd cu manuscrisul de „cîntări lumești şi veselitoare“ 
din 1831, al lui Aurelie Ardelean, şi cel rămas de la „stu- 


dentul“ din Blaj Nicolae Pauleti, datat 1838, şi pînă la 
caietele adunate de la școlari de canonicul şi profesorul 
blăjean Ion Micu Moldovan. În introducerea făcută la 
reeditarea colecţiei de Doine și strigături din Ardeal, în- 
ocmită de J. Urban Jarnik și Andrei Birseanu — la baza 
căreia au stat aceste caiete de şcolari din arhiva lui „Mol- 
dovănuţ“, cum îl alintau prietenii pe inimosul canonic — 
ne-am exprimat convingerea că toate aceste manuscrise ar 
putea apărea într-o perspectivă istorică nepotrivită, dacă 
le-am considera drept culegeri de folclor făcute cu sis- 
temă și în cunoștință de cauză, de către nişte folcloriști 
sau doritori de a deveni aşa ceva. 

Însemnăm aici toate acestea nu numai pentru că unul 
dintre îngrijitorii colecției rămase de la Gr. Creţu ar avea, 
prin tradiţie familială, o veche legătură cu poezia noastră 
populară. Pentru așa ceva ar fi fost suficiente mai puţine 
cuvinte. La aceste rememorări detailate ne-a îndemnat însă 
nu numai faptul că și culegerea profesorului Gr. Creţu 
constă din caiete adunate de la școlarii săi, dar mai ales 
realitatea că acest profesor a continuat în mod conștient 
practica tradiţională în Transilvania, ilustrată de Timotei 
Cipariu, de I. Micu Moldovan şi alții, de a aduna folclor 
prin şcolari, admiţind la rigoare şi caietele lor de cintece 
preferate, ca să nu zicem „la modă“. Astfel între poezule 
considerate ca populare din caietele şcolarilor lui Gr. Creţu 
am aflat nu numai texte uneori aidoma, altă dată în 
variante foarte puţin depărtate, din celebra ediţie de 
Poezii populare ale românilor, adunate și întocmite de 
V. Alecsandri, dar şi unele dintre poeziile lui proprii, din 
volumul Doine și lăcrămioare ; apoi, cu mici variaţiuni, 
texte din cărticelele cu cîntece ale lui Anton Pann, ca și 
din numeroasele broşuri de colportaj de tipul Dorul și 
Amorul, care le-au continuat. 

La discuţiile care au urmat comunicării făcute de Ro- 
mulus Vulcănescu despre Mogoş Vornicul, baladă păsto- 
rească, în seara de 6 noiembrie 1964, în cadrul Societăţii 
de ştiinţe istorice și filologice, Stroe Stroescu, fost elev 
al lui G. Dem. Teodorescu și al lui Gr. Creţu la liceul 

„Matei Basarab“, a povestit unele amintiri despre felul cum 
acesta din urmă își îndemna școlarii să vină din vacanțe 
cu caiete de culegeri folclorice. A mai relatat şi că unii 
dintre școlari se descurcau cum puteau, cînd nu fuseseră 
în măsură să „meargă pe teren“, cum am zice noi astăzi. 

Ca şi I. M. Moldovan, profesorul Gr. Creţu nu a fost 
propriu-zis un folclorist. Dar, ca şi Timotei Cipariu, a 
fost un bine pregătit filolog şi un pasionat istoric al lite- 
raturii noastre vechi. Între publicaţiile lui din aceste do- 
menii mu se întiîlnește o singură pagină de preocupări 
folclorice. Cum se explică atunci că Gr. Creţu a realizat 
totuşi o colecție de texte folclorice atît de impresionantă 
prin proporţiile ei, încît în anul 1900, în Enciclopedia 
română a lui C. Diaconovich (tom. II,p. 44—45) — după 
ce se menţiona că Gr. Creţu posedă „una din cele mai 
frumoase biblioteci de cărți manuscrise și documente ro- 
mâne și slavone“ — se însemna și meritul de a fi adunat 
în curs de trei decenii, prin școlarii săi de la Huşi și 
București, „cea mai mare colecție de literatură populară 
din ţeară“. Pentru a ne da seama de greutatea acestei 
afirmaţii, să ne amintim că ea a fost făcută în preajma 
anului 1900, cînd Gr. Tocilescu îşi încheia impozanta lui 
colecție de Materialuri Jolkloristice, şi că afirmaţia venea 
din partea unuia care îl cunoștea bine pe Gr. Creţu, do- 
vadă amănuntele despre viaţa și familia lui din aceste 
pagini. 

Se naşte atunci întrebarea de ce Gr. Creţu — care și-a 
publicat cu îngrijire studiile sale de filologie și istorie 
literară, precum şi migăloase editări de texte din litera- 
tura noastră veche — nu a făcut după cite șum, în tot 
cursul vieţii lui, nici un gest public care să manifeste in- 
tenția de a da tiparului vasta lui colecție de folclor? 
Întrebarea apare cu atit mai legitimă cu cît însuși stadiul 
în care a rămas colecţia aceasta nu denotă nici un fel de 
pregătire, de organizare în vederea tipăririi ei. În lipsa 
mărturiilor directe, să încercăm a descifra un răspuns din 
urmărirea sumară a vieţii și lucrărilor sale tipărite. 

Singurul izvor asupra vieţii lui Gr. Creţu îl constituie 
paragraful pe care-l consacră C. Diaconovich în enciclo- 
pedia sa. Completat cu date prețioase aflate de A. Millea 
şi I. Stănculescu de la urmaşii încă în viaţă ai lui Gr. Creţu, 
e suficient pentru a-i lămuri cursul. Gr. Creţu pornea 
intr-o familie de țărani din satul Ştefăneşu, din preajma 
Botoșanilor, cu nume foarte semnificative pentru starea 
lor socială : Teodor Robu şi Maria Robului. Ei s-ar fi 
stabilit în Tîrgu-Neamţ, ca „laboranţi“ într-o farmacie 
de acolo. Pe la sfîrşitul anului 1847, Teodor Robu moare 
de holeră. Grigore vine pe lume după moartea tatălui său, 
în 25 ianuarie 1848, ca al doilea copil. În 1863 moare şi 
Mana Robului, după ce se îngrijise ca cei doi băieţi ai ei 
să înveţe carte la şcoala de pe lingă mănăsurea Neamţu. 
Călugării de aici ar fi schimbat numele de familie al băia- 
tului celui mai mare, Constantin, din Robu în Creţu, 
după configuraţia părului său, şi numele i-a rămas şi lui 
Grigore. După moartea mamei, cei doi băieţi au fost luați 
în grijă de către un binefăcător la Iaşi. Aici Gr. Creţu a 
terminat liceul, după cum se relatează în enciclopedia lui 
Diaconovich. După amintirile familiei l-ar fi avut di- 
rector pe Laneș şi ca profesor pe Titu Maiorescu. Reali- 
tatea este că Maiorescu a fost director al „Gimnasiului şi 
internatului din laşi“ numai în anul 1862—1863, după 
cît se știe, trecînd în anul următor ca director al „Insu- 
tutului Vasile Lupu“ (Școala normală de la Trei Ierarhi). 
La „Gimnasiul şi internatul din laşi“, Gr. Creţu i-ar fi 
putut avea ca profesori într-adevăr pe T. Lateș la filo- 
zofie, apoi pe naturalistul Şt. Cobălcescu, pe Şt. Micle la 
fizică şi chimie, pe V. A. Urechia la retorică şi pe 
B. P. Hasdeu la istorie — pînă la 20 mai 1863, cînd a 
fost destituit în urma procesului pentru nuvela Duduca 
Mamuca — deci profesori eminenţi. În Anuariul Gimna- 
siului şi Internatului din lassi pe anii 1862—1863, nu îl 
intilnim pe Gr. Creţu printre premianţii claselor I—VII, 
cite avea gimnaziul : Al. Xenopol, Al. Lambrior, Şt. Vîr- 
golici, nici printre cei cu „menţiune onorabilă“, ca 

Gh. Panu și Calistrat Hogaș. Enciclopedia lui Diaconovich 
mai cuprinde afirmaţia că Gr. Creţu a terminat învăţă- 
mintul superior la Bucureşti. 

În acest caz, ar fi trebuit să figureze în același anuar 
al „Gimnasiului şi internatului din laşi“ printre cei 
care primiseră la sfîrşitul anului școlar 1862—1863 „ates- 
tate gimnasiale absolutorii“. Dar aici îl găsim pe Nicolae 
Beldiceanu, iar pe Gr. Creţu nu. Nu se află nici printre 
licenţiaţii Facultăţii de litere din Bucureşti !, începînd din 
anul 1863, nici chiar printre cei ai anului 1882 cînd, după 
amintirile familiei, şi-ar fi dat, ca „profesor supleant“, 
examenul de licenţă. În prefața la o ediţie de texte vechi ?, 
Gr. Creţu vorbeşte de „magistrul nostru d. B. P. Hasdeu“, 
care i-a pus manuscrisul la dispoziție. În 1883, deci în 
timpul cînd s-a stabilit în Bucureşti, ca profesor de lim- 
bile română şi latină la liceul „Matei Basarab“, Gr. Creţu 
colaborează la revista lui Hasdeu, cu un studiu de filo- 
logie 3. Debutul lui publicistic are loc însă cu mult mai 
înainte 4, putind fi urmarea legăturilor din lași ale lui 
Gr. Creţu cu ‘Titu Maiorescu şi cu cercurile junimiste din 
capitala Moldovei. Trimiţind Convorbirilor două cronici 
în versuri — Patimile Galaţilor şi Istoria... lui Constan- 
tin-Vodă Brincoveanul — Gr. Creţu semnează ca „profe- 
sor în Huși“ şi afinmă că le-a extras dintr-un manuscris 
miscelaneu cu caractere vechi chirilice, „căpătat de la un 
şcolar din seminar, căruia i-a rămas de la un moș al său, 
preut“. 


1 Marin Popescu-Spineni, Contribuţiuni la istoria învățămîntului 
superior, Bucureşti, 1928, p. 259—282. Între licenţiaţii anului 1902 
sc află Elena Gr. Creţu. 

2 Mardarie Cozianul : Lexicon slavo-românesc şi tilcuirea nu- 
melor din 1649. Publicate cu studiu, note şi indicele cuvintelor ro- 
mâneşti de Grigore Crețu, profesor la liceul „Matei Basarab“. Edi- 
țiunea Academiei Române, Bucureşti, 11900. 

3 Cîteva specimene de etimologie poporană română, în „Columna 
lui Traian“, IV (1883), p. 244—248. 

4 Două stibuiri din secolul trecut, în „Convorbiri literare“, IX 
(1875—1876), p. 325—331. 


La Huşi în 1872, prin căsătoria cu fiica protopopului 
N. Popescu din oraș, ajunge rudă de aproape cu episcopul 
Melchisedec, eruditul istoriograf şi exeget al bisericii ro- 
mâne, unchiul soției lui Gr. Creţu, după cum indică rela- 
tările de familie consemnate de A. Millea. Ascendentul 
prestigiosului cărturar — care între altele ne-a lăsat nu- 
meroase notițe istorice şi arheologice cu privire la bise- 
ricile și mănăstirile din Moldova, descifrări de inscripţii 
româneşti, slavone, armenești, apreciate pentru exactitatea 
lor — n-a făcut decît să consolideze pasiunea pentru 
istoriografie a tînărului profesor de la seminarul din Ro- 
man şi apoi la cel din Huși. Din polemica lui publică cu 
I. G. Sbiera 1 aflăm că, încă din 1869, Gr. Creţu între- 
prindea călătorii prin țară „în interes arheologic“. În 
1871, după ce participase la istorica serbare de la Putna, 
în amintirea lui Ştefan cel Mare, trecînd şi pe la Voroneţ 
pentru „a copia inscripţiunile slavice“ de acolo — „printre 
cîteva cărți slavone rupte și considerate ca bune doară 
pentru aţiţat focul“ — descoperă fragmentul din „Apos- 
tol“ devenit celebru sub numele de Codicele Vorone- 
țean. Arătînd „manuscriptul“ profesorului universitar 
I. G. Sbiera, acesta i l-a cerut „pentru scurt timp“, pentru 
„a-l prescrie şi studia“. După ce tînărul şi candidul pro- 
fesor de seminar i l-a încredinţat, în I. G. Sbiera „s-a 
născut“ — după propria lui mărturisire — „ideea de a 
nu-l mai da înapoi“. Ceea ce a și făcut, cu toate cererile 
și protestele insistente ale lui Gr. Creţu. În 1885, 
I. G. Sbiera l-a publicat, cu studiu introductiv şi note, 
legîndu-și astfel numele pentru totdeauna de întiia des- 
coperire a faimoaselor texte rotacizante, care stirnesc încă 
și astăzi atitea discuţii cu privire la începuturile scrisului 
românesc. Precizările şi protestele lui Gr. Creţu, din amin- 
uta broșură, au avut prea puţin ecou. Nu ştim cît de pro- 
fundă a fost lovitura morală primită de tînărul Gr. Creţu 
prin această tristă experienţă. În orice caz, în loc de a 


1 Gr. Creţu, Codicele Voroneţean, cu un vocabulariu şi studiu 
asupra lui de I. a lui G. Sbierea. Critică. Bucureşti, 1886. 

(deveni celebru prin descoperirea făcută, Gr. Creţu a 
rămas toată viaţa un modest cercetător al vechii noastre 
culturi, uitat apoi aproape cu totul. 

Pasiunea lui este filologia, toate publicaţiile lui de mai 
tirziu fiind orientate în acest domeniu, uneori cu aplicări 
în analiza unor vechi texte româneşti. Astfel în 1889 
publică — în „Revista pentru istorie, archeologie și filo- 
logic“ (an. III, vol. VI) — articolul O nouă etimologie 
a numeralului românesc : o, dovedind o bună informaţie 
românească şi străină, fără însă a putea aduce o soluţie 
științifică durabilă. În 1900, Academia Română caută să-i 
dea o satisfacţie, publicîndu-i ediția amănunţită a lexico- 
nului lui Mardarie Cozianul. În 1905 apare cu preocupări 
pe aceeași linie, printr-o modestă broşură +. 

Faptul de a fi ajuns în polemică cu Ovid Densusianu ?, 
departe de a atrage asupra-i mînia savantului, l-a făcut 
să şi-l apropie. În anii 1905—1907, îl aflăm pe Gr. Creţu 
printre membrii Societăţi filologice întemeiată de Ovid 
Densusianu. În şedinţa acesteia, din 19 noiembrie, prezi- 
dată de ilustrul romanist, Gr. Creţu citeşte comunicarea 
Șapte etimologii româneşti, care se publică îndată şi în 
„Buletinul Societății Filologice“ (I, 1905), fiind urmată 
de o comunicare cu aceeaşi iemă, publicată în anul ur- 
mător al buletinului. În 1906, fiind însărcinat cu organi- 
zarea sectorului destinat cărții româneşti, în cadrul Expo- 
ziției jubiliare, Gr. Creţu se consacră acestei îndatoriri cu 
aceeaşi conșuiinciozitate meticuloasă, ca şi în activitatea 
lui filologică, aplicând şi aici metodele riguroase de cerce- 
tare, specifice disciplinei care îl pasiona. 3 Trecutul tipo- 
grafiei româneşti îl atrage, făcîndu-l să-şi continue cer- 


1 Cel mai vechi dicționar latino-românesc, de Teodor Corbea 
(manuscript de pe la 1700). Notiţă de Gr. Creţu, Bucureşti, 1905. 

2 Gr. Creţu, Cîteva etimologii româneşti. Răspuns D-lui Ovid 
Densușanu, în „Revista pentru istorie, archeologie şi filologie“, IX 
(1903). 

3 Apel către tipografi, librari, anticari, legători de cărţi, pro- 
fesori, preuţi şi studenţi, Bucureşti, 1906. 

cetările dincolo de momentul ocazional. Împreună cu 
Antonovici, publică lucrarea Tipografiile şi legătoriile din 
Birlad, ca mai tîrziu — dezvoltînd prefața acestei lucrări 
prin numeroase adause şi precizări de informaţie biblio- 
prafică — să-și lărgească investigația asupra trecutului 
artei grafice în întreaga ţară. 1 De acum, pînă la sfîrşitul 
vieţii sale, în 1919, Gr. Creţu nu va mai publica nimic. 

Întreaga lui activitate publicistică nu atestă deci nici 
o preocupare deosebită pentru folclor. Cînd se ocupă de 
doină, îl interesează exclusiv latura filologică a denu- 
mirii, înscriindu-se printre cei mulți care au încercat să 
dea cuvîntului o etimologie ?, deşi acest articol apare în- 
-un număr de revistă închinat morţii folcloristului 
S. FI. Marian. Citatele care le însemnează aici din Done 
si strigături din Ardeal de Jarnik-Birseanu, din culegerea 
cu același titlu de Victor Onişor și din Balade poporane 
române de Miron Pompiliu dovedesc că Gr. Creţu era un 
bun cunoscător al culegerilor de folclor românesc ale 
epocii, dar că ele îl interesau exclusiv din punct de ve- 
dere filologic. Culegerea Jarnik-Biîrseanu o mai foloseşte 
și în notele la textul lui Mardarie Cozianul, dar şi aici 
strict pentru demonstrația filologică. Toate scrierile lui 
Gr. Creţu cu acest caracter filologic indică, după cum era 
și firesc, o profundă cunoaștere a graiurilor locale și mai 
ales a lexicului. Afirmaţu ca acele în legătură cu substan- 
uvul mont-monturi : „În ţinutul Bacăului, anume la Bà- 
scşti, l-am găsit și ca adjectiv“ (...) „cuvîntul se aude cu 
deosebire în judeţele de peste Olt, cum și în cîteva din 
cele de-a stînga acestui rîu și în apropiere de ele“ sau 
„copui din satele Muşeteşti și Gruiu-Gorj, cînd se duc cu 
vitele prin poene (...) strigă pe erete cu vorbele Per: 7 
beri 1“ (...) „după cercetări mai nouă descoperind formele 
tutuică la Godeni-Muscel (...) putem afirma (...)“ arată 


1 Gr. Creţu, Tipografiile din România de la 1801 pînă astăzi, 
Bucureşti, 1910. 

2 Idem, Originea cuvîntului „Doină“, în „Junimea litenară“, 
IV (1907), nr. 6—7. 

că Gr. Creţu folosea metoda cercetării personale pe teren, 
în documentarea studiilor sale filologice. 

Şi totuşi, nicăieri nu găsim vreo mărturisire că ar fi 
cules şi folclor, iar în indicaţiile de izvoare ale uriașei sale 
colecții folchorice nu figurează niciodată numele său. 

E adevărat că, în această documentare filologică, 
Gr. Creţu utiliza și metoda informării de la oameni veniți 
de la sate în Bucureşti. În notele la lexiconul lui Mardarie 
Cozianul aduce mulţumiri „normaliştilor de la Școala 
Societății pentru învăţătura poporului român“, pentru 
informaţiile date, şi unui comandant al „guarzilor comu- 
nali“ din Bucureşti, pentru că i-a înlesnit să facă cercetări 
asupra graiului celor 400 de oameni „de sub comanda 
d-sale“. Tot în aceste note pomenește înlesnirile în stu- 
dierea lexiconului, făcute de „neobositul profesor univer- 
sitar şi director al Muzeului Naţional“, Gr. Tocilescu — 
care îi fusese mai înainte coleg de profesorat la „Matei 
Basarab“ — precum şi ajutorul dar de „colegul G. Dem. 
Teodorescu, acum răposat“, mai înainte și el profesor la 
acelaşi liceu. Dar aceştia folosiseră cu totul alte metode 
în adunarea materialului vastelor lor colecții. G. Dem. 
Teodorescu îl adunase èl însuși, de la informatori orali, 
din publicații mai vechi sau din comunicări ale priete- 
nilor ; iar Gr. Tocilescu folosise culegători pe teren, plă- 
uiţi din fondurile Ministerului Instrucțiunii Publice. 

Ideea de a folosi şcolari pentru realizarea unei culegeri 
de folclor extinsă pe aproape întreaga ţară trebuie să-i 
fi venit din altă parte. Indicii în acest sens aflăm tot din 
lucrările sale filologice. În notele la lexiconul lui Mar- 
darie menţionează, în anul 1900, cu recunoștință, că Ion 
Micu Moldovan din Blaj i-a comunicat în copie materiale 
din biblioteca rămasă de la Timotei Cipariu. Iar în bro- 
şura despre dicţionarul lui Teodor Corbea, aminteşte de 
„înlesnirile cu cea mai mare bunăvoință şi liberalitate“ pe 
care i le făcuse, în 1905, același I. Micu Moldovan, în 
cele șapte săptămîni cît stătuse Gr. Creţu la Blaj, ca să 
cerceteze biblioteca gimnaziului românesc de acolo. De- 
sigur, nu putem şti dacă aceste legături așa de amicale 

erau atît de vechi încît să explice faptul că Gr. Creţu a 
putut începe să adune material folcloric prin şcolarii săi 
incă de pe cînd era profesor la seminarul din Huşi. Dat 
fiind că I. Micu Moldovan întruchipase, cu cîteva decenii 
mai înainte, o nu mai puţin vastă colecţie de caiete ale 
școlarilor săi, conținînd poezii cu caracter folcloric, iar 
începînd din 1867 acesta insistase mereu pe lingă Aca- 
demia Română să-i tipărească colecția, pînă cînd ea a 
fost încredinţată lui J. Urban Jarnik și A. Birseanu, ca 
să alcătuiască din materialul ei cunoscutul lor volum, —- 
a asocia, ca punct de plecare, culegerea lui Gr. Creţu de 
aceea a profesorului blăjean este inevitabil. S-ar putea 
ca ştiri despre colecția lui Moldovănuţ să fi ajuns la cu- 
noştinţa lui Gr. Creţu încă din anii de profesorat din Mol- 
dova, prin unul dintre numeroșii dascăli din Transilvania, 
veniţi la şcolile moldovenești t. Nu e mai puţin adevărat 
că preocupările lui Gr. Creţu din anii săi de profesorat 
în Moldova stau mai aproape de atmosfera casei de căr- 
turar a episcopului Melchisedec, — orientate îndeosebi 
spre cercetarea istoriei bisericii române și a literaturi 
noastre vechi. Cele cîteva pachete de manuscrise pe care 
le-am cercetat amănunţit, dintre cele 57 de voluminoase 
dosare cîte conţin întreaga arhivă rămasă de la Grigore 
Creţu — confirmă integral aceste presupuneri. Ele cu- 
prind caiete de şcolari, prezentate profesorului Gr. Creţu 
după vacanțele de sărbători din cursul anului școlar. 
Caietele dintre anii 1877—1881 provin de la seminarişti 
și multe dintre ele cuprind și relatări despre felul cum 
și-au petrecut vacanţa, în spiritul îndrumărilor date în 
seminarii. Preocupările în legătură cu istoria culturii 
noastre vechi predomină. Astfel manuscrisul numerotat 
3 299 şi datat 1877 februarie 2 conţine 2, pe lingă tran- 


1 Cf. Gh. Vrabie, Mesianism ardelean, Bucureşti, 1937. 
2 Cifra indicată a manuscrisului nu pare fi rodul unei operaţii 


de ordonare din partea lui Gr. Creţu. Ea poate fi tot atit de bine, 
după cîte ştim, indicele unei catalogări sumare a fondului Saint- 
Georges, de unde provine colecţia, care actualmente se află în po- 
sesia Bibliotecii Centrale de Star. 

scrierea unul basm scurt, un text intitulat „Cărţile ce s-au 
găsit la biserica cu patronul Sf. M. M. Gheorghie din 
satul Stămșești, plasa Zeletin, judeţul Tecuci“. Ms. 3 295 
constă dintr-un caiet intitulat „Tesă la Limba Română 
a elevului Ambrosie Andronache din clasa I sem., 1881 
aprilie“ şi cuprinde, transcrise cu litere chirilice, pagini 
de titluri de triod „pisaltire“, ceaslov, octoih, prohod, 
— iar cu litere latine : cimilituri, descîntece și „povestea 
despre doi frați, unul bogat şi altul sărac“, cu menţiunea 
pe verso copertei: „Aceste toate mi le-a spus tată-meu 
Dumitrache Ambrosie din satul Scopoşeni, districtul Făl- 
ciu“. Manuscrisele următoare sînt tot „tese la limba 
română“ datînd din anul 1881. Ms. 3 293 cuprinde „pro- 
verbe şi ziceri“ precum și inscripţii de cărți bisericești, 
alături de „istorioare“, toate transcrise în chirilice; 
ms. 3 284 conţine proverbe, două cîntece lirice, o poveste 
auzită în com. Buneşti, iar alături pagini în chirilice, inti- 
tulate „Cărţi besăriceşti“ ; ms. 3 254, al lui Andrei Petru, 
clasa I gimn. din satul Corni-Argeș, datat aprilie 1881, 
constă dintr-o poveste, un descîntec de şerpe și citeva 
proverbe. Alte caiete din accăași ani se intitulează „Pro- 
ducțiuni populare“, ca ms. 3 300, avînd aceeași compo- 
ziție ; ms. 3 298, în întregime cu litere chirilice, care constă 
din însemnări bibliografice după cărțile bisericeşti din 
satul Stăneștii- Tutova, și proverbe şi cimilituri „din Huși“. 
Ms. 3 296, din 1881, al unui seminarist din clasa III-a, 
se alcătuieşte din „Catagrafia cărţilor din biserica co- 
munei Cotoroaea (...) judeţul Tutova“ — cu litere chiri- 
lice — plus O poveste auzită de la Costachi Raţamură, 
din aceeași comună, şi Poesia omului fără urmaşi, versuri 
de acelaşi. Ms. 3297, din 1881, constă numai din în- 
semnări de cărți ale bibliotecii din com. Chetrești- Vaslui. 

O dată cu trecerea la Bucureşti a lui Gr. Creţu, preocu- 
parea pentru cărțile bisericeşti dispare cu totul. În schimb 
orizontul cercetărilor asupra literaturii populare se lăr- 
gește considerabil, sfera lor extinzîndu-se dincolo de limi- 
tele folclorului propriu-zis, integrîndu-l în etnografie. 
Astfel caietele elevului Eftimescu I. Grigorie, din cl. II-a, 

venind din Turnu-Măgurele, datate 1894, cuprind : „dof- 
torii populare“ (ms. 2 209) ; nume de animale domestice, 
„vorbirea cu animalele domestice“, tradiţii despre „bătălia 
de la Nicopole“, din 1877, cîntecul drăgaicei, cîntece și 
jocuri de copii, credinţe, cîntece populare (ms. 2 210) : 
credinţe despre Sf. Andrei, ghicitori, proverbe şi zicători 
(ms. 2 211). Un profil şi mai variat arată caietele unui 
alt elev harnic, Constantinescu P. Ion, cl. III-a, originar 
din Curtea-de-Argeș : „fabricarea luminărilor“ şi „fa- 
cerea mustului“, relatări despre podul, pivniţa şi pătulul 
gospodăriei ţărăneşti, cu desene amănunțite (ms. 2 202) ; 
„nume de cîni“ și „porecle de oameni“ (ms. 2 205) ; „prin- 
derea peștelui iarna“, „numiri de struguri“, „cîntece de 
Moș-Ajun“, „cu sorcova“, „un cîntec“, „nume de mere 
și pere“, „basm cu Mărgeluţă bou frumos“ (ms. 2203) ; 
„Despre înot. Cum se învaţă și de cîte feluri e“, „Un cîntec 
de colindă la Sf. Vasile“, „despre portul copiilor cu 
steaua“ — în realitate, descrierea unui spectacol de 
Vicleim, cu indicarea personajelor şi numele elevilor care 
le-au interpretat. Caietele sînt intitulate în general : „Caet 
pentru producțiuni populare“. 

E foarte probabil ca această extindere a orizontului să 
sc datoreze în primul rînd influenţei lui B. P. Hasdeu, pe 
care am văzut că Gr. Creţu îl denumește respectuos „ma- 
gistrul nostru“. În 1878, Hasdeu publica Programa pentru 
«dunarea obiceiurilor juridice ale poporului român 1, tipă- 
rità în acelaşi an şi ca extras, sub titlul Obiceiurile juridice 
ale poporului român. Aici se aflau peste 400 de întrebări, 
dintre care foarte multe depășeau cadrul strict al drep- 
tului cutumiar rural, trecînd în domeniul etnografiei : 
despre sat, casă, lucruri, obiceiuri de logodnă, la aldămaș 
ctc. O parte din răspunsurile primite le-a publicat Hasdeu 
în noua serie a „Columnei lui Traian“, în 1882. În 1884, 
Academia Română — încredinţindu-i lui Hasdeu sarcina 
de a redacta Etymologicum magnum Romaniae — hotă- 
răște între altele şi a se alcătui „un cestionar ad-hoc tipărit 


! „Columna lui Traian“, VIII (1878), p. 407—420, 427—447. 

intr-un mare număr de exemplare, sub titlul de Programă 
pentru adunarea datelor privitoare la limba română“. Cu 
uriașa lui putere de muncă, Hasdeu îl alcătuieşte de îndată 
şi îl răspîndeşte „în ţeară“ — „prin intermediul mai ales 
al revizorilor şcolari şi al protopopilor“ — după cum 
relatează el însuși în Prefaţa la vol. I. din Etymologicum 
magnum, apărut în 1886. În cadrul acestei prefețe, Hasdeu 
publică şi întreg chestionarul. Majoritatea celor 206 în- 
trebări ale acestuia depăşesc fenomenul lingvistic, consti- 
tuind un adevărat chestionar etnografic : numiri de arbori 
sălbatici și roditori, de vinuri, de grîne, de felurite vie- 
ţuitoare, cuvinte privitoare la ciobănie, la uneltele de tors 
ȘI ţesut, la părţile casei, credinţe despre vîrcolaci, despre 
iele, obiceiuri care însoțesc cîntecul paparudei, relatări cu 
privire la desfăşurarea colindelor etc. Epoca bucureşteană 
a culegerii făcute de Gr. Creţu coincide cu trecerea lui 
S. FI. Marian — discipol credincios al lui Hasdeu — de 
la folclor spre aria mai largă a etnografiei !. Lucrînd prin 
școlari, Gr. Creţu nu era departe de Hasdeu, care apelase 
la revizori și protopopi, iar aceştia la rîndul lor, desigur, 
puseseră în mişcare pe învățătorii şi preoţii în subordine. 

Unele dintre cele mai tipice caiete de şcolari din co- 
lecţia Gr. Creţu sînt cele semnate „Gh. Topîrceanu, din 
com. Șuici, judeţul Argeș“, — care ar putea fi poetul de 
mai tîrziu, acum elev la liceul „Matei Basarab“ : m-sele 
5 094 și 5 109, constînd din șase caiete, cu însemnări refe- 
ritoare la întîmplări și credinţe despre oameni, animale 
şi insecte, leacuri populare, ghicitori, nume de familie, de 
animale, felul cum vorbesc țăranii cu animalele, bolile lor, 
tradiţii istorice locale, basme, credinţe şi obiceiuri de Anul 
nou, porecle de oameni, nume de fructe, cîntece de stea 
şi colinde, jocul căluşarilor, cîntece şi strigături etc. Im- 
presionante sînt desenele amănunțite şi stingace care înso- 


1 Cromatica poporului român. Discurs de recepţiune la Academia 
Română, 1882; Ornitologia poporană română, 1883; Nunta la 
Români, 1890; Naşterea la Români, 1892; Înmormintarea la 
Români, 1892. 

țesc însemnările de Anul nou (formele pe care le ia 
plumbul topit), numele de fructe, strigăturile la joc, 
instrumentele ciobanilor, credințele în iele (masca mu- 
tului, trei figuri din jocul călușarilor), uneltele de 
ţesut etc. 

Între notițele referitoare la numele de familii aflăm 
următoarele : „G. Topîrceanu. Numele acesta îmi vine de 
la un sat din Transilvania anume Topîrcea în care a fost 
născut bunicul meu. Tatăl meu plecînd din Topircea s-a 
aşezat în Sălişte unde oamenii îi dădură numele Topiîr- 
ceanu pe care îl moştenesc eu.“ Unele dintre aceste caiete 
poartă titlul „Din popor. Culegeri de G. Topîrceanu“. 
Indicaşiile de sursă a materialelor culese nu prea abundă. 
Unele provin de la oamenii din sat, ca loan Vică și 
George Bleav, multe de la călugărițele din schitul apropiat 
Vălem, cu care micului școlar se pare că îi cam plăcea să 
stea de vorbă. 

Alte caiete atestă o şi mai accentuată cterogenitatt” a 
atenţiei culegătorilor școlari, — de astă dată în sensul 
trecerii dincolo de folclorul tradiţional, către folclorul 
orășenesc, către romanţă și chiar către literatura cultă 
publicată în periodicele vremii, — fenomen caracteristic 
culegerilor de școlari, ca acele din colecţia lui Ion Micu 
Moldovan, caietele lui Aureliu Millea, manuscrisele care 
au stat la baza culegerii lui Mathias Friedwagner etc. 
Astfel, în ms. 3 043 — „Producţii populare“, adunate de 
Ionescu Gh., în anul 1900 — alături de texte ale vasilcei, 
colinde din satul Fundenii-Doamnei, cîntece de nuntă, 
cintece de lume precum Fată de cantaragiu..., întilnim 
cuplete de revistă, ca Sîrba fetelor: „Hop şi noi feti- 
yele, / Ridicăm rochiţele / Şi bătind picioru-n loc / Tra- 
gem hora cea de foc“..., apoi romanțe și arii de operetă, 
precum Pescarul : „Un tînăr şi frumos pescar / lubea o 
fară de morar / El însă fetiţii nu-i plăcea / Căci ea mărire 
tot visa“... Ms. 2 218, cuprinzînd două caiete ale elevului 
Gabrielescu, cl. II-a din București, datate 1894, este şi 
mai interesant în această privință. În el se desfăşură o 
întreagă gamă de „producţii populare“, cum le intitulează 

elevul — basme, ghicitori, frînturi de limbă, credințe, 
jocuri de copii, tradiţii şi legende — între care se strecoară 
o sumă de texte de pură literatură cultă. Astfel aflăm aici 
o romanță de tip Heine — în genul celor publicate, ma: 
ales în „Convorbiri literare“, de Carol Scrob, Maria 
Cunţan, Th. Șerbănescu ș. a. — intitulată Pe munte : 


Sus pe muntele de piatră 
M-am urcat ca să găsesc 
Piatra care-o fi mai mare, 


Dorul ca să mi-l zdrobesc. 


Elevul Gabrielescu a ținut să o și semneze, ca şi cum ar 
fi o „producţie“ proprie. Altă poezie — cu menţiunea 
„auzită de la o servitoare, știe puţină carte“ — înfăţişează 
un curios amestec de romanţă și poezie a „micului dor“, 
circulind în mediile periferice ale Capitalei. Dăm aici în- 
ceputul, respectîind punctuaţia fantezistă a elevului : 


„Deschide“ cine-i? „viaţa“ 
Sătul de viaţă sînt 
„Deschide“ că sînt moartea 
Mi-e frică de mormînt. 
„Deschide“ sînt dorinţa. 
Mi-e inima zdrobită. 


Departe fugi, dorință, de casa părăsită... 


În fine — cu însemnarea „auzită de la un învăţător din 
Buzău“ — întîlnim /aponul, care nu e altceva decit o 
cunoscută poezie a lui Macedonski ! : 


Fantasmagoric de culori 
Cu coperişuri lucitoare. 
Sub larga purpură de flori 


Japonul magic ride-n soare. 


După o tradiție populară despre pădurea Corbii-Ciungi 
-— notată de la bunica elevului — aflăm un text în proză, 
intitulat O seară de ceai, cu indicaţia că a fost „spus de o 


1 Japonul, apărută în „Literatorul“, 1892, şi apoi în volumul 
Excelsior, 1895. 

jupîneasă din Buzău, ştie numai să citească“, text care 
începe astfel : „Copiii, cîte trei între 7 şi 12 ani, ciripeau, 
ciripeau. Şi ciripirile micilor însemna aceasta : Spune-mi, 
tată, o poveste din viaţa ta ! Aş dori să vă spun una, zise 
tatăl aràtînd pe cel mai mare de lîngă dinsul în vreme ce, 
de jeţul (în text : judeţul) în care lucra mama se agăţau 
ceilalți doi, și pe cînd sub lumina veselă a lămpii ceaiul 
cra turnat și fumega în cești de porțelan, tatăl îşi începea 
povestea astfel“... 

Toate acestea ar putea naşte impresia că am încerca să 
demonstrăm lipsa de îndrumare din partea profesorului 
Gr. Creţu, ducînd la confuzii inevitabile asupra a ceea ce 
se putea înţelege prin „producţii populare“, adică asupra 
naturii, provenienţei şi circulaţiei folclorului. Impresia ar 
fi falsă, și nu am urmărit de loc să o producem. Totuși 
descifrarea rolului lui Gr. Creţu în realizarea acestei co- 
lecții prezintă multe complicaţii. Între sutele de ca:gte 
cercetate de noi există extrem de puţine indicii asupra 
acestui rol, iar ele sînt de cele mai multe ori indirecte. 
Însuşi numele lui Gr. Creţu nu se întâlneşte decît de două 
ori Şi în împrejurări semnificative. În ms. 2 208, într-unul 
dintre caietele elevului Constantinescu M. Nicolae din 
Curtea-de-Argeș — cuprinzînd, între texte autentice de 
folclor, şi „Descrierea orașului Curtea-de-Argeş“, cu cimi- 
tirul, Biserica domnească, şi Sîn Nicoară — găsim și o 
relatare a micului elev din cl. III-a asupra „Petreceri din 
vacanța Crăciunului“, în care există şi rîndurile urmă- 
toare : „Văzînd că timpul de a veni la şcoală s-a apropiat, 
mă mai gîndii puţin și la dl. G. Creţu ; dar, nu-mi ardea 
de așa ceva“... Rîndurile acestea, atît de îndrăzneţe faţă 
de vîrsta fragedă a elevului — vîrstă la care nu prea se 
obişnuiesc asemenea bravade față de profesor — pare a 
denota că elevii ştiau, din experienţa proprie sau a celor 
mai vechi în școală, că Gr. Creţu nu citea caietele cu 
mare atenție. O însemnare din ms. 1 077 al lui Predescu I. 
din Turnu-Măgurele, ne deschide o perspectivă asupra 
mijloacelor prin care Gr, Creţu își stimula elevii în cu- 
legerea folclorului. Textul e de astă dată o scrisoare inter- 

ferată între „producţiile populare“ — se pare că acesta 
e termenul uzitat de Gr. Creţu însuşi, în convorbirile cu 
elevii — și ea sună astfel: „Domnule Creţu, Vă rog cău- 
taţi printre producţiunile populare strînse de Dvs. la sep- 
tembrie 1890 şi veţi găsi un caiet de vreo 70—80 foi cu 
diferite adunături de prin popor scrise de mine. Acest 
caiet a fost furat de un anume Petrovici şi vi l-a dat Dvs. 
ca să-l treceţi că rămăsese corigent. Vă rog socotiţi-le ca 
din partea mea! Tocmai acum am aflat. — Pre- 
descu Ion“. 

Caietul 64 nr. 3270 — al lui „Teodorescu Emanoil 
cl. I licială, născut la Titu, domiciliat în com. Fundeni- 
Gherassy, jud. Ilfov, liceul Matei Basarab, 1890“ — în- 
cepe astfel: „Despre prepeleac. Domnule profesor aţi 
spus că cine știe să scrie despre prepeleac şi la ce se între- 
buințează. Prepeleacul este“... În afară de această can- 
didà expunere despre modestul par cu crăcane scurte 
servind la sprijinirea fînului în căpiţe, a oalelor la uscare 
ș. a., caietul mai cuprinde „încurcături de limbă“, ghici- 
tori, tradiţii, Și se intitulează „leratură populară“. 

Ms. 1 009, din nefericire fără numele elevului culegător, 
care a însemnat aici două basme interesante — Împăratul 
rogojinar şi Fata împăratului de la casa de aur — se des- 
chide cu o Înainte cuvintare, semnată „Culegătorul“, ce 
dă impresia de a fi ecoul opiniilor și îndrumărilor referi- 
toare la folclor, risipite de Gr. Creţu în prelegerile sale : 
„Așadar singura condiţie ca literatura să fie adevărat 
populară, e ca să nu fie născocită sau schimbată de cule- 
gători, ci să le dea la lumină cu viul grai al povestito- 
rului. Astfel trebuie să se conducă toți, astfel ne-am condus 
ŞI nol.“ 

Om de riguroasă formaţie filologică, Gr. Creţu insista 
deci asupra respectării formei vii a literaturii populare, 
pînă la inflexiunile graiului local, aceasta fiind pentru el 
— pe bună dreptate — una dintre cele mai sigure ga- 
ranții de autenticitate. Cît priveşte notarea nuanţelor de 
grai local, — ce se putea cere unor elevi, majoritatea lor 
stînd încă pe băncile primelor clase ale liceului de altă- 

dată ? Cert este că profesorul Gr. Creţu îi îndemna să nu 
modifice, să nu înfrumuseţeze textele populare pe care 
și le notau. Și se pare că în această privință elevii îl 


ascultau, — ceea ce de altfel nu le era greu. Unele dintre 
calete — tipic în acest sens e ms. 1083 al elevului 
Pascu Gh. din cl. II-a, 1899 — sînt scrise cu creionul, în 


lugă, dind impresia unei notări directe a spuselor oame- 
nilor cu care băiatul stătea de vorbă. Altele, precum 
caietele elevului Gabrielescu, scrise cu cerneală, au adesea 
un curs foarte grăbit, ce pare de asemenea a fi al notaţiei 
directe. În ms. 1 090, Pascu Vintilă alătură şi carneţelul 
în care-și notase textele după auz, — ca dovadă că a 
transcris, fidel aceste notații. La cele mai multe dintre 
texte, elevii au însemnat sursa : numele, comuna, judeţul, 
— uneori Și vîrsta, precum și faptul de a şti sau nu carte. 
Mulţi însoțesc textele cu desene ilustrative. În ms. 4733, 
caietul 74, Cioflec Virgiliu, din cl. Il-a a liceului „Matei 


Basarab“, în anul 1887—1888 — care nu e altul decit 
prozatorul şi criticul de artă cu oarecare ecou în publi- 
cistica primelor trei decenii ale secolului nostru — desce- 


nează harta locurilor de pe unde a cules. 

Prin urmare, îndrumări au avut din partea profesorului 
lor. În paginile pe care le-am parcurs — în adevăr totuși 
puţine, faţă de imensitatea materialelor — nimic nu atestă 
că Gr. Creţu s-ar fi gindit să le folosească pentru alcă- 
tuirea unei culegeri de folclor în genul celor date de 
G. Dem. Teodorescu și Gr. Tocilescu. Semnele că ar fi 
supus aceste caiete lecturii sînt foarte rare. Pe coperta 
ms. 3 044, de la Stoenescu E., din București, 1899, se află 
o însemnare ce pare a fi a lui Gr. Creţu: „Unele sînt 
probabil din vreo carte de şcoală, dar autorul furtului nu 
vrea să spună“. Manuscrisul —  cuprinzind ghicitori, 
basme, legende, o istorioară şi „o încurcătură de limbă“ — 
putea să fie confruntat ușor cu manualele de limba ro- 
mână, Gr. Creţu fiind profesor de specialitate. În loc de 
așa ceva, el întreprinde o anchetă „pedagogică“ obişnuită 
în cazurile cînd vreun elev făcea confuzii de proprietate 
între obiectele lui şi ale altora. Pe prima pagină a unuia 

dintre caietele ms. 1 093, din 1893, ale lu Sterie I. Marı- 
nescu, e o însemnare cu același scris: „Eşti născut în 
Brașov ?“ Întrebarea e surprinzătoare oarecum, deoarece 
pe pagina a treia elevul precizase că e născut în Bucu- 
reşti, — indiciu al unei lecturi puţin atente a textelor. 
Acestea par a nu-l fi interesat pe Gr. Creţu nici măcar 
ca filolog. Nicăieri în caietele parcurse nu am întâlnit 
sublinieri de cuvinte, sau vreun alt indiciu cît de slab 
că Gr. Creţu și-ar fi extras din aceste caiete materialul 
pentru demonstrațiile sale filologice. Această observaţie 
se corelează cu ceea ce ne dezvăluise însăși cercetarea pe 
care am făcut-o mai sus, cu privire la sursele, indicate 
de autor, ale exemplificărilor sale filologice. 

Care sint concluziile care se pot trage din toate aceste 
constatări ? În primul rînd, ne aflăm în faţa unei arhive 
folclorice şi etnografice de o extindere şi diversitate uriașă, 
ale cărei texte iniţiale poartă girul autenticităţii ; în sensul 
că nici culegătorii, nici îndrumătorul ei nu au operat nici 
un fel de modificări. Autenticitatea aceasta e relativă, 
totuși, deoarece copiii au lucrat pe cît îi ajuta priceperea 
lor de elevi ai claselor inferioare, confundînd adesea lite- 
ratura populară cu tiparul, uneori din sinceră nelămu- 
rire, alteori și din dorința de a-l impresiona prin cantitate 
pe profesor, în vederea obţinerii unei note mari, sau a 
salvării de sub ameninţarea unei iminente corigenţe. Indi- 
ferent însă de mijloacele pe care le folosea pentru a anima 
hărnicia elevilor săi în adunarea folclorului, el a reuşit să 
trezească în mulţi dintre ei un adevărat entuziasm. De 
pe urma multora au rămas astfel numeroase caiete, con- 
ţinînd adesea texte populare de cea mai mare valoare. 

În al doilea rînd, Gr. Creţu n-a întreprins nimic ca să 
transforme arhiva sa folclorică într-o colecţie publicabilă, 
ceea ce necesita mai întîi de toate selecționarea şi siste- 
matizarea materialului atît de preţios, dar şi atit de îm- 
prăștiat al acestor caiete miscellanee, extrem de eterogene. 
Cu alte cuvinte, un material brut, haotic, căruia trebuia 
să vină cineva să-i dea ființă, — o rezervă imensă şi bo- 
gată în metale preţioase, care nici măcar nu devenise mină. 

O situație aproape analogă cu cea a materialului folcloric 
adunat de la școlari de Ion Micu Moldovan, înainte ca 
el să fi devenit celebra culegere Jarnik-Birseanu. 

La fel ca aceşti iluștri predecesori, A. Millea și I. Stăn- 
culescu aveau de făcut totul ca să transforme arhiva în 
colecție. Au trebuit să parcurgă imensul material lăsat 
de Gr. Creţu așa cum i-a venit şi să opereze o întreită 
selecție. Au avut în vedere în primul rînd numai textele 
din Muntenia și Oltenia — cele din Moldova fiind de 
fapt în proporţie incomparabil mai mică ; dintre ele, 
numai pe cele de poezie populară (în deosebi colindele, 
baladele, descîntecele și cîntecele lirice) ; iar dintre acestea, 
numai pe cele pe care le socoteau mai puţin cunoscute din 
alte colecții și mai izbutite artistic. Probleme deosebite, 
în ceea ce privește arhitectura interioară a volumului, nu 


s-au pus, — redactorul de carte ordonîndu-l de la 
inceput în schema propusă mai de mult de Mihai 


Pop şi devenită într-un fel tradițională: poezia obi- 
ceiurilor — epica — lirica, în ordinea unei probabne 
vechimi. 

Cu toată selecţia riguroasă întreprinsă în acest imens 
și eterogen material, A. Millea și I. Stănculescu au realizat 
un volum de dimensiuni impresionante, de o bogăţie și o 
valoare a textelor incontestabilă. 

Acest volum se deschide în mod firesc cu un lot de 
colinde laice, dat fiind că acestea constituie specia cea 
mai viabilă în trecut, din poezia obiceiurilor, specie în 
care au înflorit şi au persistat pînă în zilele noastre reali- 
zări artistice de cea mai mare valoare, egalind adesea cele 
mai înalte culmi ale baladei populare. Fără a fi de pro- 
porţiile numerice din colecțiile lui G. Dem. Teodorescu 
și Gr. G. Tocilescu — realizate şi apărute chiar în epoca 
în care Gr. Creţu își aduna arhiva sa de folclor : 1877—- 
1900 — colindele din volumul de față egalează în fru- 
museţe artistică pe cele din ediția G. Dem. Teodorescu. 
De altfel, și ca tematică, colindele din volumul alcătuit 
de A. Millea și I. Stănculescu se apropie foarte mult de 

cele publicate de G. Dem, Teodorescu ', — unele dintre 
ele putind fi considerate ca variante, cîteva chiar mai 
strălucitoare ca expresie, mai bogate în arhitectura lor 
artistică, decit cele din celebra colecţie a colegului de pro- 
fesorat de la „Matei Basarab“ al lui Gr. Creţu. Și fiindcă 
a venit vorba de colegii de catedră din Bucureşti ai aces- 
tuia, coincidenţa dintre anul apariţiei Materialelor folclo- 
ristice publicate în două larg dimensionate volume de Gr. 
Tocilescu — o vreme şi el profesor la „Matei Basarab“ — 
și anul 1900, în care Gr. Creţu își întrerupe adunarea de 
folclor prin elevii săi, ne îndeamnă să credem că unul 
dintre motivele puternice ale renunţării acestuia de a-şi 
continua lucrul în vederea tipăririi ei este tocmai apariţia 
acestei colecţii, care se aseamănă atît de mult cu cea a 
lui Gr. Creţu, în metoda şi organizarea ei. 

Din fericire, iniţiativa generoasă și munca neprecupe- 
țită a celor doi descoperitori ai colecţiei lui Gr. Creţu au 
adus-o totuşi la lumină, în ceea ce avea ea mai bun. Cu- 
prinzînd variante dintre care multe egalează și uneori 
chiar depăşesc în frumuseţe colindele din colecțiile G. Dem. 
Teodorescu şi Gr. G. Tocilescu — apropierile fiind inevi- 
tabile, dat fiind că Gr. Creţu şi-a adunat materialul în 
aceeași epocă : în ultimul pătrar al secolului trecut — 
volumul de față ne prilejuieşte încă o călătorie încîntă- 
toare în ţara fermecată a folclorului nostru. 

Colindele — chiar cele în care s-au infiltrat teme și 
elemente creștine — nu au nimic de a face cu sărbătoarea 
propriu-zisă a Crăciunului. În acest sens, se face frecvent, 
în marele public, confuzia cu cîntecele de stea — care 
într-adevăr sînt de origine cărturărească, produse de cele 
mai multe ori ale clericilor și dascălilor cîntăreţi în bise- 
rică, între carc se numără și Anton Pann — şi cu cîntecele 
de Moş-Ajun, care sînt cu totul laice, dar care sint legate 
de această sărbătoare prin momentul reprezentării lor. 
Colindele însă sînt străvechi vestigii ale unei culturi autoh- 
tone. În trecutul îndepărtat, erau generate de riturile de 
fecunditate și prosperitate ale solstițiului de iarnă. Însăși 

ctimologia cea mai probabilă a denumirii lor : de la latinul 
calendae, care a dat şi vechiul cuvînt slav coleda, cu o 
pronunțare nazalizată ducind şi aici la forma colenda, fără 
de care nu se poate explica structura în care s-a defini- 
tivat termenul românesc. Sint urări în vederea noului an, 
pentru oamenii în casa cărora se cîntau colindele, expri- 
mate sub forma alegorică a unei relatări cu caracter epic 
specific. În privinţa aceasta — oricît de surprinzătoare 
ar părea afirmaţia — colindele stau mult mai aproape de 
basm şi descîntec, decît de balade, de care au fost alătu- 
rate adesea. Ca şi descîntecele, colindele s-au întemeiat, în 
originile lor dinainte cu mii de ani, pe credinţa în puterea 
magică a cuvîntului, pe convingerea că ceea ce se fabu- 
lează în cuvinte poate deveni realitate — prin simpla 
putere a cuvîntului, care exprimînd viaţa o şi conţine, 
așa cum oul o închide în germenele lui. Majoritatea des- 
cîntecelor au astfel o factură epică proprie, narînd o suită 
de acţiuni specifice, prin care suferința fizică sau sufle- 
tească, văzută ca o ființă fabuloasă — după ce a adus su- 
biectul descîntecului într-o stare apropiată de aceea a sfir- 
șitului — e silită să se îndepărteze, prin intimidare sau 
păcăleală, în ţinuturi pustii, care “seamănă cu „celălalt 
tărîm“ din basme. La fel, colindele — la popoarele din 
sud-estul Europei, unde biserica ortodoxă n-a izbutit, şi 
poate nici n-a căutat cu tot dinadinsul, să sugrume practi- 
carea acestui obicei, aşa cum a făcut în Occident biserica 
catolică — cuprind în repertoriul lor un complex de fabu- 
lații specifice, care pot reprezenta idealul de viață al 
capului familiei în casa căruia se cîntă ele, în raport cu 
vîrsta, situaţia lui socială și activitatea profesională. Există 
astfel la noi colinde : de copil, fată nubilă, flăcău, om 
insurat, vinător, pescar, cioban, preot. Semnificativ pentru 
vechimea colindelor e faptul că nu există nici un colind 
de învăţător, deşi acești modeşti și plini de abnegaţie pro- 
pagatori ai culturii au Jucat cel mai mare rol în viața 
satelor noastre, în trecutul apropiat. Interesantă este evo- 
luţia colindelor de plugari. După toate probabilitățile, ele 

s-au diferențiat pe măsură ce agricultura devenea ocu- 
papa principală a ţărănimii noastre, căpătind o pondere 
mai mare în ceremonialul colindelor. În consecință, au 
căpătat și o amploare deosebită, un fast aparte în repre- 
zentare, adăugindu-li-se elemente spectaculare specifice 
— plugul, boii, pocnetele de bici, chiuiturile, buhaiul — 
devenind plugușorul, aşa cum îl cunoaștem din sec. XIX 
pînă în zilele noastre. Evoluţia aceasta nu e atit de înde- 
părtată cum apare la întiia privire, căci elementele specta- 
culoase — aşa cum amintește și Monica Brătulescu, în 
substanţiala introducere la atît de frumoasa antologie de 
colinde pe care, sub poeticul titlu La luncile soarelui, ne-a 
dăruit-o în anul 1964 Editura pentru Literatură — înso- 
țese pînă în zilele noastre, în anumite ţinuturi ale patriei 
noastre, practica colindului. Pe de altă parte, aceeaşi evo- 
luţie o constatăm și în practica cîntecelor de stea, dintre 
care cele despre „cei trei crai de la răsărit“, după toate 
probabilitățile, prin dezvoltarea elementelor de spectacol, 
au dus la forma dramatică a Vicleimului. 

Ca şi în descîntece, acţiunea interioară a colindelor c 
mai mult statică. Eroul nu evoluează de loc. El e prins 
într-un moment esenţial al vieţii lui. În opoziţie totala 
însă cu descîntecele, în colinde momentul acesta e de 
apogeu — înfăţişează în culorile cele mai strălucite tot 
ceca ce şi-ar putea dori mai bun omul în casa căruia sc 
colindă, în situaţia lui socială, şi profesională. Vinăto- 
rului, pescarului, plugarului li se evocă o recoltă fabulos 
de bogată în întreprinderile lor, la un moment dat, ceca 
ce le aduce nu numai belșug în casă, ci şi vază în lumea 
lor, fericirea într-un cuvînt. La fel, băietanului i se vră- 
jesc întîmplări prin care el ajunge mare demnitar, uneori 
chiar la curtea domnească, impunîndu-se în categoria 
„voinicilor“, a „vitejilor“, pe care Ștefan cel Mare înte- 
meiase puterea și gloria Moldovei. Fetei nubile şi flăcăulu: 
de însurat li se povestește o întîmplare prin care ca ajunge 
noră de împărat, iar el îşi dobîndește o mireasă frumoasă 
ca o zînă sau vitează ca o amazoană. Omului însurat 1 se 

vrăjesc imagini de fericire casnică idilică, sub merii înflo- 
riți fabulos, ca în grădinile raiului. 

În basme naraţiunea are funcțiuni sociale şi artistice 
identice cu cele ale colindelor. Pentru omul sărac, pentru 
prislca neluat în seamă printre fraţii lui mai mari, pentru 
fata oropsită de surorile ei mai mari (măritișul urmînd 
să se realizeze, după obiceiul străvechi, în ordinea lor de 
virstă în familie), sau de către mama ei vitregă, pentru 
omul considerat „prost“ fiindcă nu avea darul de a se 
promova social dînd din coate sau acumulînd avere prin 
orice mijloace, — basmul indică şi el o soluție ideală de 
viaţă, ducîndu-l la fericirea deplină. Dar în basm eroul 
evolucază, nu numai prin faptul că el ajunge, prin di- 
verse peripeții, de la o situaţie socială de jos la una cu 
totul opusă, dar şi pentru că foarte adesea el se dezvoltă 
și sufletește, învăţind din peripeţiile prin care trece. Fata 
impăratului fără băieţi — obligată prin prescripţiile 
feudale să țină locul unui fecior al vasalului la curtea su- 
zeranului său — în travestiul ei de viteaz, capătă ea în- 
săși, cu vremea, un suflet bărbătesc. Transformarea e 
consfinţită uneori, prin fantezia nelimitată a basmului și 
prin miraculosul care îi stă permanent la îndemină, de 
însăşi schimbarea sexului, — mai ales cînd de falsa ei 
ipostază se îndrăgosteşte fata împăratului suzeran. „Hă- 
băucul“, omul neajutorat, trecînd din încurcătură în 
încurcătură, pînă la urmă se dovedeşte un isteţ În stare 
să păcălească vracii, împărații şi pe dracul însuși. Această 
evoluție impune o suită întreagă de peripeții ale acțiunii 
basmului, desenate nu numai în alb, ci și în negru, uneori 
atingînd tonalitățile cele mai sumbre, mergînd pînă la 
uciderea eroului sau la somnul secular al eroinei, ca să 
fie readuşi la viaţă prin mijloacele specifice basmului. 

Acţiunea în colinde nu are de loc această complexitate. 
Ea nu e dramatică, ci plastică. E acţiunea cît o poate în- 
fățişa un tablou în pictură, care nu poate concretiza decit 
un moment culminant, pe cele antecedente şi ulterioare 
sugerîndu-le doar prin ţinuta și gesticulaţia personajelor. 

La fel și în colinde ni se evocă momentul maxim, acela de 
realizare a idealului de viaţă al unei categorii sociale. Co- 
linda reprezintă finalul epic, luminos la maximum, al 
unui basm. Statica ficţiunii epice e uneori flagrantă, ca 
în colindele de om însurat, care se rezumă de cele mai 
multe ori la imaginea cu un minim de mișcare a gospoda- 
rului și soţiei lui, adormiţi într-un pat așezat sub pomi 
înfloriți magnific și deşteptaţi de ploaia florilor scuturîn- 
du-se din ramuri și de zborul ceresc al porumbeilor aciuaţi 
acolo ; sau la imaginea gospodarului îmbrăcat somptuos, 
rezemat în „toiag ferecat“ și încărcat de „arme scumpe“, 
stînd în faţa caselor sale evocate tot atît de feeric și dind 
îndemn soţiei lui ca să încarce masa cu belșug, în aştep- 
tarea colindătorilor. 

Funcțiunea educatoare a colindei e astfel profund la- 
tentă, acoperită încă de finalitățile magice originare. Ea 
se rezumă la această imagine ideală : a vieţii aşa cum ar 
trebui să fie, într-o lume dreaptă, așa cum o visau în 
trecut masele în raport cu societatea în care trăiau. În 
cîntecul bătrinesc dimpotrivă, funcțiunea educatoare 
apare pe primul plan. Cintecele bătrînești înfățișează în- 
tîmplări din cele mai diverse, — de la cele fabulos mito- 
logice, din realizările artistice de mare vechime ale spe- 
ciei, la întîmplările crunte din baladele vitejești şi haidu- 
cești, pînă la cele senzaţionale din creaţiile mai noi, 
aproape contemporane, ale baladelor familiare, pe care 
le numim de obicei „balade nuvelistice“. Din aceste în- 
timplări reies firesc învățături adinci pentru viață, atit 
cum trebuie cît și cum nu trebuie să fie desfășurată. De 
aceea finalul cîntecelor bătrîneşti e adesea sumbru pînă 
la cruzime. De aceea ele se cîntă tradiţional la nuntă, la 
„masa mare“, urmînd să dea tinerilor căsătoriți o ultimă 
şi cutremurătoare lecţie de viaţă, înainte de a pleca din 
casa părintească. 

În această împrejurare se află şi punctul cel mai intim 
de contact între cîntecul bătrînesc și colindă. Majoritatea 
colindelor au în centrul lor tot un moment nupţial, evo- 
cînd acţiuni prenupţiale sau imagini de fericire în căsă- 

torie, chiar cînd e vorba de colinde profesionale, ca ace- 
lea de vinători şi pescari. Era şi firesc să fie așa, deoarece 
nu numai în momentele festive ochii părinţilor sînt aţintiţi 
asupra copiilor, ei reprezentind viitorul şi fericirea lor 
stînd la temelia fericirii familiale. În societatea rurală, 
în trecut, momentul căsătoriei reprezenta pragul intrării 
tinerilor în viaţa socială, majoratul lor de fapt. În acest 
punct de contact e tot atît de firesc să existe schimburi 
de teme, de situaţii și chiar de texte poetice constituită, 
între colinde şi balade. Colindele de pescari fac parte 
adesea din același trunchi poetic cu Antofiţă al lui Vioară, 
rezumîndu-se la pregătirea și realizarea pescuitului fabu- 
los de bogat, prin prinderea şi chinuirea „puiului Iudi- 
ței“, fără finalul tragic al răzbunării Iudei sau Vidrei 
celei bătrîne, sau cu salvarea „vătafului“ din dezastru. 
lar în casele în care a pierit mai de curînd un flăcău, 
Miorița devenea colindă consolatoare, în Muntenia şi 
Oltenia. În schimb, răspîndirea prodigioasă a Mioriței în 
Transilvania, numai sub forma 'colindei, atestind o mare 
vechime, ridică în acest sens probleme tulburătoare, care 
încă nu și-au aflat dezlegarea deplină. 

Lotul masiv de colinde al colecției Gr. Creţu înfău- 
şează aproape întreaga diversitate a speciei în Muntenia 
și Oltenia, adesea în realizări de mare frumuseţe ar- 
tistică. 

În străvechile colinde de vînător ajung pină la noi 
ecouri dintr-o epocă foarte depărtată în timp, cînd vînă- 
toarea procura nu numai hrană, ci aproape toate cele 
necesare vieții — ca în colinda avînd în centrul ei vîna- 
rea cerbului : 


Cu carnea de cerb 
Nunta să-și nuntească ; 
Cu oasele lui 

Casă-o stobori ; 

Cu coastele lui 


Casă-o lănţui; 


33 


Cu sîngele lui 

Casă-o zugrăvi; 

Cu pielea de cerb 
Casă-o înveli ; 

Cu unghiile lui 

O face păhărele 

Să bea boieri din ele; 
Boltiţă-n portiţă 

În dos la grădiniţă. 
Moscu, Făt-Frumos, 


Fie sănătos! 


Într-alt colind de vînător, avînd în miezul lui vinarea 
Ciutei, aceasta îşi povesteşte și își plinge soarta nu numai 
în tonul, ci şi în formula artistică a episodului oii năzdră- 
vane din Miorița : 


— Fa ciută mioară, 
Pe bot pestricioară, 

Tu nu te adăpi? 

Nici nu vrei să paști? 
Ce te străjuiești 

Strajă de trei zile? 

A ciută mioară, 

Pe bot pestricioară, 


Lor le răspundea... 


Jelania ciutei, descriind sfîrşitul ei şi al celorlalte din 
ceată, este brodată pe aceleaşi elemente fabuloase ale vi- 
nătoril : 


Ce-or mai răminea 
El ne-o tot goni 

Pin? la pod de os; 
De os că n-a fost, 
De oase de-a noastre. 
Ce-or mai rămînea 
Scăpate-nţepate, 


De ogar muşcate, 

Vinate vom fi 


Şi ne vom sfirşi. 


Într-un colind de fată mare, centrat pe imaginea gra- 
țioasă a fecioarei plimbată într-un „leagăn de mătase“ 
purtat de un cerb între coarnele lui, apare făptura apoca- 
liptică a „boului negru“, a „bohorului“, proiecţie în mit 
a bourului ce popula altădată pădurile noastre: 

Sus, în virful muntelui, 

Oleroi, d-oleroi, Doamne, 

Sub cetina bradului, 

Unde-şi doarme boul negru, 

Boul negru se sculară, 

De rouă se scuturară, 

Munţi înalţi se clătinară, 

Văi adinci se tulburară 

Şi devale c-apucară. 

Rupse maluri, rupse dealuri, 

Rupse brazi şi păltinaşi, 

Rupse brazi încetinaţi, 

Cu molizi amestecați, 

Rupse grădini îngrădite, 

Cu flori dalbe presădite... 


Un colind de flăcău pe tema dobîndirii miresei, construit 
pe motivul de basm al mărului care e jefuit noaptea de 
o făptură de pe alt tărîm, înfăţişează făptura cu aceleaşi 
trăsături fabuloase a „dulfului de mare“, uneori numit 
prin contaminare „duh de mare“ : 

Prunduleţul Mării Negre 

Mi-a crescut un merişor ; 

Face mere 

"N toate vere ; 

Geaba face, 

nu le coace. 

Duh de mare s-a-nvăţat, 

S-a-nvăţat de le mănîncă, 

Nu mănincă, 


Cit le strică. 

Spre deosebire de basm, aici nu e împăratul care dă sfoa- 
ră-n țară după ajutor. Sintem aici într-un trecut și mai 
indepărtat, în plin animism : mărul însuşi „strigă tare-n 
gura mare“, cerînd ocrotire. Gheorghe — numele e al 
flăcăului în casa căruia se colinda — pleacă la pîndă cu 
arcul şi săgeata. „Duhul de mare“ îl roagă să-l cruţe, pro- 
mițîndu-i în dar nupţial pe sora lui mai mică, făptură 
umană și fabuloasă în același timp. Într-un colind de 
fată mare, de asemenea pe temă nupţială, un „pește de 
mare“, nu mai puţin fabulos, jefuieşte și strică grădina 
fetei : 


Peștele din mare 
Sărea în afară, 
În grădina cu flori. 


Florile-m: păştea... 


Fata, numită aici Caterina, manifestă aptitudini de vi- 
nător şi pescar : 


L.asuri innoda, 

Mreajă încurca, 

În grădină le-ntindea. 
Peştele sărea, 

În grădină venea, 


În laşuri se-nnoda... 


Ca să fie cruțat, peştele îi promite un pescuit mirific, în 
același stil arhaic, ca şi „colindul cerbului“ : 


Nuntă de-oi nunti, 
Cu carne de peşte 
Nunta se nunteşte ; 
Cu oase de peşte 


Casa se clădeşte... 


De altfel e izbitor, în contrast cu toate celelalte specii ale 
literaturii noastre populare, cît de frecvent apare marea 
în colinde. Foarte multe dintre ele se deschid prin ima- 
ginea apropierii mării, încă de la primul vers : „Prundu- 
lețul Mării Negre“..., „Prunduleţ de mare“..., „Prundu- 

rile Mării Negre“..., „Pe prunduleţ de mare“..., „Pe 
ostroavele Mării Negre“... Pe luciul mării apare imagi- 
nea navei, cizelată artistic din cîteva trăsături : 


Pe mare priveşte 
La cea corăbioară 
Neagră şi smolită, 
De vinturi bătută, 


De maluri trintută. 


Întinderile mării trezesc nostalgii surprinzătoare de exo- 
tism şi aventură, cu finalul obișnuit însă al tuturor co- 
lindelor de fară mare : căsătoria. Tema c lirică și apare, 
in forme apropiate, în cîntecele de dragoste : 


Ileana d-ochii-ş: negri, 
Frumos Domnului se roagă: 
— Fă-mă, Doamne, ce mi-i face, 
Fir de aur şi mărgăritar, 

În drumul 'Ţarigradului, 
Într-o parte-n prăvălie. 
Negustori pe drum or trece 
Și pe mine m-or vedea 

Tot lucind şi strălucind. 

Pe mine m-or cumpăra 

Şi acasă m-or ducea. 

Nu mă duc roabă să fiu, 


Ci mă duc doamnă să fiu... 


Altă colindă evocă hergheliile de cai ce păşteau în ste- 


pele Dobrogei : 


Prundurile Mării Negre, 
Steverile de cai buni, 
Paşte-mi, Doamne, ori s-adapă, 
Paşte-mi, Doamne, cal nebun, 
Cal cu coama viforită 


Şi cu coada bici făcută... 


Din aceşti splendizi cai se alegeau credincioşii prieteni ai 
oșteanului, în luptele de la Dunăre și de pe țărmurile 

mării, pe cind existau încă pe aici așezările întărite ale 
comercianților genovezi şi venețieni. Un tablou de viață 
feudală este astfel evocat într-un colind de flăcău, prin 
plîngerea murgului pe care stăpînul său îl vestise că vrea 
să-l vîndă, spre a face rost de bani cu care să-și ţină 
oastea : 


— Stăpine, stăpine, 
Adu-ţi tu aminte 
Cînd moi ne luptam 
Cu turcii, cu frincii; 
Turcii ne tăiară, 
Frîncii ne-alungară, 
În mare ne-aruncară, 
Şi oastea o-necară. 
Eu am înotat 
Marea-n lung şi-n lat, 


De mi te-am scăpat... 


În alt colind de flăcău, tînărul şi murgul său sînt proiec- 
taţi pe un fundal de o măreție fantastică. Flăcăul e văzut 
ca un erou solar, iar calul posedă puterea miraculoasă de 
a transforma natura : 


Dur, dur, dur pe munţi înalți, 
Munţi înalţi și minunaţi, 
Părea soare că-mi răsare. 

Nu e soare răsărit 

Ci e (Gheorghe)-mpodobit, 
C-un cal negru alb de spumă. 
Şi mi-l fringe şi-l cofringe 

Şi din gură aşa-i zice: 

— Calcă-mi ici, calcă-mi colea, 
Calcă-mi ici în piatră seacă. 
Piatra seacă apă lăsa, 

Putea-și calul adăpa 

Şi-al lui și-a: lor mari boieri. 
Şi mi-l frînge, mi-l cofrînge 


Şi din gură aşa-i zice: 

— Calcă-mi ici, calcă-mi colea, 
Calcă-mi ici în codrul negru. 
Codrul negru că-nverzea, 
Purea la umbră-a şedea 


Dumnealui şi mari boieri... 


Ca să nu uităm cu totul colindele de om însurat, să extra- 
gem dintr-un colind la fereastră o admirabilă imagine a 
cerului, grandioasă și gingaşe în acelaşi timp : 


„Munţi înalți şi văi adinci 
Și vilcele 

scurgăţele, 
Trăsei cerul peste ele, 
Ca de-un pom mare-nflorit, 
Cu poamele de argint. 
Vint de vară se scocioară, 


Poamele se scuturară... 


Nu vom putea insista şi asupra capitolelor care, ur- 
mează după această magnifică ridicare de cortină a co- 
lindelor, tot atît cît am zăbovit aici. Ne vom mărgini să 
spunem că, dacă celelalte specii ale poeziei obiceiurilor 
— pluguşorul, vasilca, paparudele, cîntecele şi oraţiile de 
nuntă, bocetele — nu sînt tot atît de bogat reprezentate, 
şi de altfel în nici una din celelalte colecţii proporția lor 
nu e prea mare, se pot descoperi în textele colecţiei 
Gr. Creţu destule frumuseți de amănunt, sau structuri 
artistice mai deosebite, care să le justifice prezenţa. 

La fel ca și în culegerile lui G. Dem. Teodorescu și 
Gr. G. Tocilescu, capitolul descîntecelor e foarte bogat 
ȘI aici. Întâlnim unele versuri de o mare muzicalitate în 
tonurile lor incantatorii : 

Şarpe sein, 
Şarpe cu venin, 


Şarpe solzos 
Cu dinții de os, 

Şarpe verzui 
Cu dinţii căprui, 


Eu te-am descîntat... 


Într-altă pagină dăm de o cavalcadă fumnambulescă, un 
desen cu totul altul decît cel al colindelor. Invenţia ver- 
bală e prodigioasă : 


„Să te duci cu el 

Pe sus ca vintul, 

Pe jos ca gindul, 
Tropotind şi rinchezind, 
Din copite scînteind. 

Să fugi prin păduri urseşti, 
Pe cimpuri lupești 

Şi pe drumuri iepurești, 
Din sat în sat, 

Din vad în vad, 


Pin” la uşa cui te-a dat... 


Un descîntec începe într-un stil sec, ca un roman de 
groază, cu detectivi : 


Strigoaica a găsit 
Focul stins, 
Fereastra destupată, 


Uşa casei deschisă.... 


Într-altul, începutul oscilează între tenebros şi grotesc : 


Plecă Tartacot, 

Cu barba de-un cot, 
Din casă în casă, 

Din uşă în ușă, 

Din fereastră-n fereastră. 
Toate ușile le găsi-ncuiate 


Şi ferestrele astupate... 


Într-un descîntec pentru o fată urîtă care vrea să fie fru- 
moasă, dimpotrivă, începutul e feeric, iar durerea e atît 
de adincă încît se proiectează cosmic : 

Pe-o uşuliţă de aur plecai, 
Prin meri îndulciţi mă dusei, 
Prin meri înfloriţi, 

Cu glas pină-n cer, 


Cu lacrimi pînă-n pămînt... 


Evident, nu ne referim în aceste consideraţii la funcțiu- 
nile vechi şi uitate ale descîntecelor, — ci încercăm să 
le citim cu ochii lectorului de astăzi, care vede în ele 
numai frumuseţea lor artistică. În zilele noastre, descîn- 
tecele și-au pierdut vechile lor funcțiuni magice, ieșind 
cu totul din circulaţia folclorică. Rămîn ca piese arheo- 
logice, iar cele ce au însemnat şi realizări artistice desă- 
vîrşite, prin imaginile poetice cu care trebuia impres1o- 
nat subiectul, rămîn ca obiecte de artă în antologia poe- 
ziei noastre populare. 

Grupul de cîntece bătrîneşti pe care-l aduce volumul! 
alcătuit de A. Millea şi I. Stănculescu din arhiva lui 
Gr. Creţu este impresionant, atît prin dimensiuni, prin 
varietatea tematică, cît și prin unele aspecte specifice. 
Cantitativ, cu cele 80 de balade ale sale, el depășește chiar 
colecția lui G. Dem. Teodorescu, fără a-i egala însă fru- 
museţea, — Gr. Creţu neavînd norocul să întilnească, 
prin şcolarii săi, un rapsod popular de statura uriașă, ca 
repertoriu şi talent creator, a lui Petrea Creţul Şolcanu. 
Cîntecele bătrînești din colecția lui Gr. G. Tocilescu, În- 
tr-un număr mai mult decît îndoit, sînt mai aproape de 
tonalitatea şi valoarea artistică a celor din arhiva lui 
Gr. Creţu. Ca şi în textele adunate de Gr. G. Tocilescu, 
în colecția Gr. Creţu cîntecul nostru bătrînesc e surprins 
în începutul fazei sale totuși de declin, de pierdere pe 
alocuri a prospeţimei imaginației mitice, în baladele 
foarte vechi, ca şi a suflului eroic, în cîntecele despre 
luptele de la Dunăre și în cele haiduceşti. Totuşi, în mul- 
țimea baladelor din antologia întemeiată pe arhiva lui 
Gr. Creţu, se află destule dintre realizările epicei noastre 
populare, în variante care pot încînta pe cel mai exigent 
cititor. 

Ca să începem cu stratul cel mai vechi al cîntecului 
nostru bătrinesc — epica fabulosului mitic, în care for- 
yele naturii apar în ipostaze colosale, în care umanul și 
stihialul se întrepătrund și se confundă necontenit — iată, 
sub titlul Trei surori, o frumoasă variantă a baladei în 
care cucul apare ca mire, salvînd pe cea mai mică dintre 
cele trei surori rătăcite în pădure, în urma promisiunii 
ei de a-l lua de bărbat. Remarcabil e şi Cîntecul lui 
Malcoci-Paşa, — personajul istoric și fabulos totodată 
care, înfruntînd cu toată oastea lui puterea gerului, e în- 
frînt cumplit de bătrînul învelit în gheaţă. Iată, ca o 
scurtă dovadă a puterii autorului anonim al variantei, de 
a crea din puţine trăsături simple și expresive atmosfera 
și cadrul acțiunii, cîteva versuri : 


Dar conacu-unde-l punea ? 
Sub seninul cerului, 
La fintina gerului, 


La luciul pămîntului... 


Ciudatul Cîntec al corboaicei — originar legat de legen- 
dele referitoare la întemeieri de cetăţi şi familii feudale 
stăpînitoare — începe aici grandios, în cel mai autentic 
stil arhaic de baladă, evocînd făptura terifiantă a „cor- 
boaicei“ şi a puilor ei, în dimensiuni colosale, de basm : 


Dar cuibul din ce-l făcea? 
Din chică de om, 
Din coastă de bou. 
La pui ce-aducea? 
Tot cirezi de boi 
Şi steve de cai 

Şi turme de oi. 
Puii că-mi vedea, 
Puii golăşei, 

Dar îi tot hrănea, 
Mereu îi creştea 


Şi negri-i făcea. 

Din nefericire finalul e confuz, atestind un proces de de- 
generare în evoluţia acestei foarte vechi balade, care ne-a 
rămas de altfel în puţine variante, chiar în Transilvania, 
unde pare a-și avea originile. 

Balada străveche Soarele și lana soră-sa relevă un 
proces de prozaizare, de exemplu în episodul darurilor 
aduse de Soare surorii sale, ca să o înduplece să sc mă- 
rite cu el: 


Pină-n ziuă se-ntorcea, 


'N basma struguri i-aducea... 


În schimb, chiar aici întîlnim tablouri ca acel al viei 
dăruite Ianei, remarcabil în ansamblul lui artistic naiv : 


De-o vie pe mare 

Cu nouă răzoare. 

Pe la cap de vii, 
Gutui şi lămii 

Şi mai multe năramze, 
Mult sînt drăgăstoase, 
La mîncat gustoase. 
La mijloc de vie, 
De-o lină fintină, 

Cu ghizduri de marmură, 
Căuş de argint, 


Mic şi țintuit... 


Din ciclul baladelor din lumea pescuitului — atît de în- 
rudit cu cel al colindelor de năvodari, aşa cum am vă- 
zut — apare făptura terifică a Vidrei (prin confuzie cu 
riul, a Vidrosului). O interesantă variantă e Vătaful de 
pescari Vioară, prin finalul ei tragic aparte : fiul neas- 
cultător, Antofiţă, deşi se salvează înot din catastrofa 
răsturnării bărcilor, e orbit de lovitura de aripă a unui 
morun uriaș. Tatăl său nu îl mai poate găsi viu și-l în- 
groapă în „tron de ceară“, pe malul Vidrosului. Varianta 
următoare, Vidrosul, e mult mai prozaică şi fragmen- 
tară, rezumîndu-se la episodul pescuitului fabulos, ca și 

colindele. Dar şi aici găsim sclipiri admirabile din marea 
artă a vechilor noastre cîntece bătrineşti : 


În coada Vidrosului, 
Tot la ceata somnului, 
Culcușul morunului. 
Cu năvoadele că-mi dau, 
Cirligele întindeau 

Şi morunul îl prindeau, 
Cu spinarea ca şira, 

Cu capul cît măgura, 
Cu limba cît cârpătorul 
Şi cu ochii cît ulciorul; 
Avea pana ca laba 


Şi coada cît lopata... 


Un peisaj pescăresc mai puţin arhaic-colosal, în schimb 
mai fin muzicalizat în tonurile lui, îl aflăm într-una din 
variantele baladei lui Iovan Iorgovan : 


La balta băltită, 

Pe lunci risipită, 

Tu seama să iei 
Potcoavă de cal, 
Urmă de ogar. 

Acolo să-mi dai 

Tot din stană-n stană 
Şi din piatră-n piatră. 
Să stai s-asculţi, frate, 
Unde apa-mi cură, 
Pietrele răsună, 
Somnii Dunării 

Şi chiţii mării ; 

Ei că se izbesc, 


Se rostogolesc... 


În varianta din volumul de faţă, „fata sălbatică“ pe 
care o căuta viteazul pe Cerna în sus — deși „cosițele 
ii bat călcîile“, sînii îi „bat genunchele“ şi „sprincenele 
bat umerile“, încît cu drept cuvînt îi apare poetului ano- 

nim ca „mult groaznică“ — nu are nimic fabulos. Totul 
e o tragedie de curte feudală. Urita ascunsă în valea 
Cernei se refugiase acolo de ruşine, rămînînd „îngreu- 
natà“ de pe cînd se afla împreună cu Iovan Iorgovan, 
ca „copii de casă“, la „curtea lui Ștefan Vodă“. Balada 
Trei coconi feciori de domn, cu tot titlul ei somptuos, nu 
e decit o variantă la Șearpele lui Petrea Creţul Șolcanu. 
Expresiv este portretul în mișcare al ciobanului venit în 
ajutorul celor primejduiţi de balaurul din fintină : 


Tare-mi venea şi-mi sosea, 
Tot din guriță strigind 

Şi din mînă semn făcînd, 

Cu botiţa la spinare, 

Cu un fes pe hirca goală 


Şi c-un dulău după el... 


În varianta Jortoman e aceeaşi înfruntare a voinicului 
cu șarpele, căruia mama i-a hotărît ca hrană, prin bleste- 
mele ei, pe propriul său copil. Imaginile prin care se 
evocă creşterea șarpelui, paralel cu cea a copilului care-i 
cra menit, sînt remarcabile în stilul lor aspru : 


Şi eu eram pe atuncea 
Subţire ca undreaua. 

Într-o trestie intram 

Şi creşteam şi mă-nvirteam, 
Ţeava-n patru că o dam; 
Într-un putinei intram 

Şi creşteam şi mă-nvirteam, 
Putineiu-n patru dam ; 
Sub talpa casei intram 

Și creşteam şi mă-nvîrteam, 


Talpa casei ridicam... 


Ciclul cîntecelor bătrîneşti despre luptele cu turcii și 
tătarii este reprezentat prin variante la piesele lui prin- 
cipale. Ele sînt în general mai noi decît cele dare de 
G. Dem. Teodorescu. Într-unele se simte o scădere vi- 
zibilă a suflului eroic, specific acestui ciclu. Astfel, în 

Aguș al lui Topală, pe Aguș îl crestează paşa la gît ca 
pe un berbece, cînd acesta merge să-i ceară o „slujbă“, 
deși era bogat, iar „cadișca“ cu care Aguș se însurase îl 
ceartă pentru că s-a lăcomit, în loc să-i plîngă moartea. 
În Cîntecul despre Novac, Lidva cîrciumăreasa nu mai 
aleargă să se plingă la împărat, ca în versiunile mai vechi, 
ci la „stăpînul vinului“. Forța de poriretizare a eroilor 
— impresionantă mai ales în baladele spuse de Petrea 
Creţul Șolcanu — îşi mai trimite totuși încă sclipirile, 
ca în evocarea bătrînului Novac : 


Şi-altu-i mic moşneag bătrin, 
Îi de spate cocoşat, 

Din călciie ridicat; 

Din cinzeci de piei de urs, 


De-abea i-e cojoc de-ajuns... 


În Baba-Novac, dragostea-fulger a nepotului loviţă pen- 
tru fata de turc este creionată printr-o singură imagine, 
dar de mare preţ: 


Eu, unchiule, m-am plimbat 
Jos la vadul Diului, 

Văzui fata Cadiului. 

La inimă mi-a căzut 

Ca un nastur de argint, 


Cînd cade-n apă la fund... 


Elementele baladei se întrepătrund cu ale basmului. Cind 
e vorba să-l salveze pe Ioviţă, urmărit de Cadiu, Novac 
își întreabă murgul, care îi răspunde grăind omeneşte : 
— Albule, betnicule, 
Mai poţi tu la bătrincţe 
Cum puteai la tinereţe? 
Şi albu-i răspundea: 
— Mai mult pot la bătrineţe 
Decit, vezi, la tinereţe. 
Căci cind eram tinerel, 
Mi-era carnea ca roua 


Şi vina ca cureaua. 

Dar acum la bătrineţe 
Mi-este carnea ca fierul 
Şi vina mi-e ca oţelul. 
De ce fug, de-aia mă duc 


Şi-ndărăt nu mă mai uit... 


Urmăriţi fund de Cadiu, fata îl îndeamnă pe loviţă să 
arunce, ca în basm, obiecte din fuga calului, ca să-și în- 
tirzie urmăritorul. De astă dată însă „piatra nestimată“ 
nu se mai află în urechea murgului, ci în cosiţa fetei, iar 
piedica nu va fi de ordin fizic, ca acele din calea zmeoai- 
cei, ci de ordinul moral, Cadiul urmînd a fi atras de stră- 
lucirea pietrei în ţărînă. 

Tătăraș bătrin — cîntec evocînd convoiurile de robi 
purtaţi de tătari la întoarcerea din năvălirile lor pustii- 
toare — e o capodoperă, în muzicalitatea versului arhaic 
de 6 silabe, versul Meșterului Manole, dar şi prin acel 
inimitabil calm al suferinţei, apropiat de ţinuta statuariei 
antice : 


Pe piscul Pogorin 
Pe drumu-ăl bătrin, 
Mulţi tătăraşi vin, 
Cu fete de miini. 
lar o nevestea 

Din gură zicea: 

— "Tătăraş bătrin, 
Lasă-mă de miini. 
Mie mi-a rămas 
Copilaş în pat, 

E şi nescăldat 

Şi ţiţă nedat, 

Nici nu-i legănat. 
— Haide, bre, "nainte, 
Nu-ţi aduce-aminte. 
Vintul mi-o sufla 
Şi l-o legăna; 
Zăpada mi-o ninge 


Şi-o avea ce suge; 

Ploaia mi-o ploua 


Şi mi l-o scălda... 


Copilaş Roman e un fel de Orlando Furioso al cîntecului 
nostru epic. Pornit singur la bătălie cu tătarii, orbește în 
furia încăierării şi-i e teamă să nu-și ucidă frații mai 
Mari, veniţi în ajutor după ce priviseră de departe bà- 
tălia cu „ocheanu“. Îl trag cu „cangea“ jos de pe cal, îl 
leagă şi-l duc acasă, unde maica lor îl vindecă cu „dof- 
torii“. De reţinut imaginea somptuoasă a calului pregătit 
pentru bătălie ca pentru sărbătoare : 


Şaua pe cal că punea, 

În şapte tafturi o stringea, 
Cu cioltar îl învelea ; 

Și cioltarul poleit, 

Iar rafturile de argint, 

De se tirăsc pe pămînt ; 
Şi perniţa de sub chingă 


Cusută-i cu piatră scumpă... 


N-ar trebui să uităm nici momentul de mare gingășie din 
Ilincuța Șandrului, cînd fata — cu gîndul la măritiș, fără 
să ştie c-o aşteaptă moartea — măturînd ograda părin- 
tească se gîndeşte astfel : 

— Bătătură, bătătură, 

Dacă eu m-oi mărita, 

Cine te-o mai mătura? 

Rindunica cu peana, 


Ciocirlia cu coada... 


Lumea baladelor haiduceşti e în acest volum multiplă 
și diversă, întrecînd-o cu mult pe cea din colecua lui 
G. Dem. Teodorescu. Mănunchiul bogat de „cîntece ale 
Jianului“ — numit într-unul, prin cine ştie ce proces de 
asociere, Ștefan Jianu — se află aici în plină fază de 
liricizare, ca de altfel și în alte colecții mai noi. În aceste 
cîntece răsună mai ales acordurile aparte ale versiunii pu- 
blicate de Anton Pann, centrate mai ales pe episodul tre- 

cerii Oltului în pofida „podarului“ și desfăşurind mai 
mult meditaţiile şi plîngerile haiducului amenințat de 
poteră : 


Cu banii din haiducie 
Eu la săraci boi am luat, 
Fete mari am măritat, 


Flăcăiași am însurat... 


Într-o variantă întîlnim cunoscuta apariţie a haiducului 
în rolul episodic al voinicului străin şi ciudat, şuierind 
îmbietor la marginea satului, ca să vrăjească fata să-l ur- 
meze, în timp ce maica ei o sfătuieşte să nu cedeze ispi- 
tei. Cîntecul despre Jon Pietrarul departe de a fi o va- 
riantă a baladei moldovene dată la lumină de V. Alec- 
sandri, e de fapt o versiune localizată în Oltenia a ba- 
ladei Codreanului, în timp ce Cîntecul lui Petrică rela- 
tează atacul unui haiduc ca să ia în stăpînire „haznaua“ 
— transport al vistieriei domneşti — episod rar în 
cîntecul nostru bătrînesc. Ne întîmpină uneori nume de 
haiduci neaflate în alte culegeri: Niculai Pocriş, Șogor, 
Bibea Cucu. Cîntecul lui Bolbocean al Saftei închide un 
interesant detaliu istoric, numele domnitorului Ipsilanti : 


Frunză verde și-o lalea, 
Sub vodă, sub Ipsilea, 
Chiar în casă la mama, 
La mămica, la Safta, 


Iacă Bolbocean sosea... 


Precizarea de epocă e oarecum contrazisă totuși de amă- 
nunte din viaţa mai nouă. Bolboceanu se îmbracă „cu 
pantalon cadrilat“ şi, prins de poteră, e „împuşcat“ la 
Focșani, după judecată. 

În Fiii Bratului, întîlnim un episod aparte, pus pe 
seama sorei haiducului, Dobrica — o altă ipostază a 
Voicăi, fata amazoană care singură pune potera „căpita- 
nului Bălaure“ pe goană. Dobrica se duce singură la 
Bucureşti și, dă foc „pușcăriei“, ca să scape de acolo pe 

tatăl şi pe mama ei. „Streaja“ o prinde şi o duce la 
„domnie“ : 


Obicei de Paşti era, 
Un ou roșu-n păr punea, 
Tor Bucureştii-ncerca, 
Cu pistolul împuşca, 
Dar oul nu nimerea; 
Dobrica că mi-i privea, 
Inima-ntr-insa fierbea, 
Pînă ce rîndu-i venea. 
lată rindul că-i venea, 
Ea liniştită ochea 

Şi cînd focul slobozea 


Oul fărimă-l făcea... 


Entuziasmaţi, bucureştenii o duc la domnitor şi îi obţin 
iertarea. 

Între cîntecele despre Radu Anghel, există aici o va- 
riantă care prezintă un mare interes pentru sursa ei, fiind 
culeasă de la „Ion Rădulescu, funcţionar la Tribunalul 
Muscel, şi Matei din Nămăiești, care a fost în ceata lui 
Radu Anghel“. Amănuntele pe care le aglomerează poetul 
anonim, cu stîngăcie artistică evidentă, cînd evocă ceata 
lui Anghel, dau într-adevăr expresia faptelor trăite : 


Ion Rădoi cel din Fureşti 

Şi cu Tudor din Frunzeşti, 
Gheorghe Stanciu din Gorgani 
Şi cu Ion din Țigănești 

Şi Matei din Nămăieşti ; 
Frunză verde şi-o măslină, 

Şi cu Petre al lui Ghinea; 
Frunză verde trei cireşi 


Şi cu Soare din Ludeşti... 


O serie de cîntece bătrineşti pe care Al. Amzulescu — în 
frumoasa ediţie antologică de Balade populare române — 
le-a separat pe bună dreptate de baladele haiduceşti pro- 
priu-zise, sînt cele despre „hoţomani“, oameni care je- 

fuiesc -fără impulsul social al răzbunării şi ajutorării ne- 
dreptățiților. În volumul alcătuit de A. Millea și I. Stăn- 
culescu întîlnim o bună variantă a lui Ghimiş, oarecum 
simplificată, nemaifiind vorba aici de turci, ci de „că- 
pitanul Dărviş“, de „din vale de la Hîrşi“, pe care-l si- 
lește printr-o simplă scrisoare să-i dea calul dorit. În 
schimb varianta la Codreanul e pe calea degenerării. Ho- 
țomanul se îmbolnăveşte, cere iertare de la „domnie“, o 


obține și : 


Codreanu e mulţumit 
Că din codri a ieşit; 
S-a lăsat de haiducie 


Şi s-a-ntors la plugărie. 


Onea și Coţofeanca indică o surprinzătoare contaminare 
cu cîntecul de factură în primul rînd muzicală, al cioba- 
nului care și-a pierdut oile şi caută să se consoleze ascul- 
tînd o melodie care să-i „sune opinca“. Impresionantă, 
cu toate că nu prea meșteșugită artistic, e judecarea stă- 
pînei abuzive de către fosta slugă nedreptățită : 


— Bună ziua, Coţofeanco ! 
— Mulţumescu-ţi, căpitane ! 
— Văd c-acu-mi zici căpitan, 
Nu ştii că ţi-am fost porcar? 
Apoi trei în spate-i da, 
Două-n piept de mi-o-ndrepta, 
Şi-apoi iarăşi îi zicea: 

— Ia să-mi dai tu simbria 
Pe trei ani şi jumătate, 

Că ţi-am slujit cu dreptate. 
Când veneam după mălai, 
Mă luai cu cînii-n alai... 
Cind mă chemai la mîncare, 
Mă strigai în gura mare: 


„Na, ogare, na, porcare !“ 


Ar putea părea surprinzătoare frecvenţa epicei hoţilor de 
cai, care a pătruns pînă în lumea colindelor. În antologia 

recentă, La luncile soarelui, între colindele „zorilor“, la 
fereastră, se află și un episod al vieții hoţilor de cai, tra- 
tat liric, episod care, în volumul consacrat colecţiei 
Gr. Creţu, se înfăţişează în destule exemplare. Istoriceşte, 
faptul este explicabil. Imperiul otoman aprovizionîndu-și 
în trecut cavaleria îndeosebi cu cai din "Țările Româneşti, 
— la Dunăre se făcea un intens comerţ în acest sens, care 
atrăgea firesc şi ispita obţinerii pe căi ilicite a acestor 
nobile şi indispensabile pe atunci ajutoare ale omului. 
Frumuseţea superbă şi valoarea comercială a unor exem- 


plare, ca şi riscurile întreprinderii — calul fiind unul 
dintre cele mai inteligente animale și mai curajoase, mai 
ales cînd era vorba de armăsari — ducea pe unii hoţi 


vestiți la adevărate pasiuni, asemănătoare cu dragostea, 
nedîndu-le linişte pînă cînd nu obțineau calul dorit. 
V. Voiculescu a descris admirabil lumea şi psihologia ho- 
ților de cai din trecut, în nuvela Alfion, diavolul alb, 
apărută în anul 1964, în revista „Steaua“. În cîntecele 
din colecția Gr. Creţu, tema e tratată mai cu seamă în 
remarcabile trăsături de umor, ca de exemplu în Cîn- 
tecul boțului de cai. Ochiul profesional al geambaşului se 
impune prin precizia trăsăturilor : 


Dar băieţel ce-mi făcea ? 
Şaua-n spinare c-o lua 
Şi-apuca spre Cimpina. 
Se-ntilni cu galbena, 
Şargă-neagră pe spinare, 
Pe sub burtă rotogoale, 
Pintenoagă de picioare 
Şi pătată la o nare 

Şi buiastră-n fuga mare. 
Dar nu era singurea, 

Cu cinci cîrlani după ea. 
Şi-avea șapte jugănei, 
Cum ţi-este mai drag de ei. 
El pe şargă-ncăleca, 


Drumul la vale că lua. 

Se ducea la Mogloreţ, 
Unde e un tirguleţ 


Se vind cirlanii cu preţ... 


leşind din lumea aceasta pitorească, răsfoind paginile 
cdiției realizate de A. Millea şi I. Stănculescu, intrăm în 
cpica tragediilor familiale. Căci, de fapt, majoritatea ba- 
ladelor aşa-numite „de curte feudală“ — Meșterul Ma- 
nole, Dobrișan, Radu Calomfirescu, Mogoş, Vartici, Mir- 
cea Ciobănașul, prezente și în volumul de față — por- 
nesc cele mai adeseori din conflicte de familie şi desfă- 
şoară întîmplări de familie, încărcate furtunos de impli- 
caţii sociale, de înfruntări în cadrul lumii feudale, care 
duc la finaluri tragice, mai ales cînd legăturile de rude- 
nie sînt necunoscute la început, sau prea șubrede ca să 
ţină cumpăna pasiunii. 

Însemnînd faptul că versiunea de aici a Meșterului Ma- 
nole e destul de pedestră, să amintim foarte interesanta 
localizare a temei „Mircea Ciobănașul“ în Cîmpulung- 
Muscel, în balada intitulată aici Cîntecul lui Mircea, fra- 
tele lui Negru Vodă, ca şi strania soluţie etică dată în fi- 
nalul Cîntecului lui Bartici conflictului dintre domnitor 
şi finul său. Divanul e chemat de domnitor să-l judece 
pe Bartici în urma mărturisirii făcute de soţia sa, care se 
îmbolnăvise după ce finul, ca să scape de propunerile ci 
de dragoste, fugise la Țarigrad. Adus de acolo, divanul 
îl judecă şi dă o sentinţă ce ar părea ciudată, dacă n-ar 
închide și o tragică ironie asupra obedienţei boierilor faţă 
de domnitor : 


Pe Bartici mi-l judecau, 
Toţi, lui vină îi găseau, 
De ce n-a făcut fapta 

Şi mi-a-mbolnăvit doamna. 
Pe Bartici îl judecau 

Şi cu dreptate găseau 


Pe Bartici a-l spinzura... 

Grupul baladelor familiale propriu-zise — transpunînd 
in lumea artei tragedii asemănătoare de familie, de astă- 
dată în lumea tîrgoveţilor sau a ţăranilor: soți ucişi 
noaptea, cînd se reîntore după ani de zile din călătorii de 
negoţ, fără a fi recunoscuţi, victime ale lăcomiei de bani 
ale propriilor mame, ca să-i jefuiască (Tudor Ceauşul), 
hangii și morari ajunși la sapă de lemn, care trebuie să-şi 
vîndă soția frumoasă (Tudor Dobrogeanul) ; soți care ve- 
rijică, în cumpănă de viaţă şi de moarte, necredinţa so- 
yei (Ghiţă Cătănuţă) ; tineri însurăţei care, plecînd pe 
9 ani „la bătălie“, își află la întoarcere soţia martirizată 
sau ucisă prin foame de către „soacra rea“, propria lor 
mamă ; fata care fuge de la părinţii cu stare, amăgită de 
minciunile unui om de nimic — este în ediția Millea- 
Stănculescu mai sărac tematic şi ca valoare artistică. In- 
teresant e cîntecul despre Dafina și Tudorel Măjarea 
— Variantă a temei de tipul Ienășel, în care bărbatul sur- 
prinzîndu-și soția în adulter, îl iartă pe rival, considerînd 
vinovată numai femeia — prin situaţia inedită a soţului, 
pescar dus mereu de acasă prin ocupaţia lui. 


Ca și în alte colecţii de folclor, lirica populară depă- 
șeşte și aici cantitativ aproape toate celelalte specii de 
poezie orală la un loc. Fenomenul este explicabil, lirica în 
general și în folclor în special fiind genul cel mai mobil, 
cel mai puţin închingat în rigorile tradiţiei și ca atare cel 
mai apt să exprime noul și, în aceeași măsură, să se în- 
noiască. Dispărînd din viaţa maselor o sumă de obiceiuri 
şi practici — multe de o mare vechime şi devenite în con- 
secință anacronice — dispar din circuitul folcloric viu şi 
speciile de poezie orală pe care le generaseră : descîntecul, 
paparudele, caloianul, colindele chiar. Altele, precum 
cîntecul bătrînesc, rămîn să vieţuiască, pe arii mai re- 
strînse, numai în virtutea marii frumuseți artistice pe care 
au atins-0. Lirica — în antiteză cu epica populară, strîns 
legată de poezia obiceiurilor — ʻe foarte puţin determi- 
natà de practica obiceiurilor. Dimpotrivă, exprimind în 

primul rînd profunzimea sentimentelor individului ca om 
între oameni, lirica populară îşi extinde din ce în ce mai 
mult domeniul artistic în viaţa de toate zilele, pe măsură 
ce această viaţă — în mediile care produc folclorul — se 
modernizează. Procesul acesta se observă mai clar în 
Muntenia şi în Bucureşti care — ca cel mai mare oraș al 
țării, unde afluează zilnic oameni din toate regiunile ei — 
este nu numai un uriaș depozitar de folclor, ci și un me- 
diu însemnat de creaţie folclorică sau simili-folclorică, de 
la cea tradiţional-rurală pînă la cea orășenească. Într-o 
culegere ca cea organizată de Gr. Creţu — avîndu-și cen- 
trul în București şi ca zonă folclorică de bază Muntenia — 
fenomenul trebuia să apară inevitabil. Într-adevăr, în 
materie de lirică volumul de față depăşeşte aproape de 
trei ori, cantitativ, cîntecele din colecția G. Dem. Teo- 
dorescu și se apropie de ceea ce dă colecţia Gr. G. To- 
cilescu, care să nu uităm că acopere nu numai Muntenia, 
ci și Moldova şi într-o oarecare măsură, chiar și Tran- 
silvania. 

În ediția realizată de A. Millca şi I. Stănculescu, ac- 
centul cade aproape exclusiv pe doine şi cîntece de lumc, 
lăsînd la o parte strigăturile. Predomină deci lirica în 
tonalități grave, mai ales sub aspectele pe care le capătă 
ca în Muntenia și sub influenţa Capitalei. Cîntecele de 
dragoste sînt dominante numeric în mod firesc, în viaţa 
din trecut căsătoria fiind nu numai evenimentul central 
al vieţii individului, dar și pragul de intrare a lui în viaţa 
socială, majoratul lui de fapt, ieşind prin aceasta de sub 
dominarea familiei părintești. Ca de obicei în lirica 
populară a Munteniei îndeosebi, și a Olteniei de altfel, 
specifică e ardenţa sufletească și fiziologică a fenomenu- 
lui dragostei, care duce pe de o parte la plîngeri și zbu- 
ciumări patetice, iar pe de alta la accente de senzualitate 
aprinsă. Ceea ce în trecut s-a considerat adesea ca „pos- 
zie lăutărească“, ca un specific al acestei poezii, e de fapt 
o sumă de trăsături caracteristice ale liricii noastre 
populare meridionale. Departe de a constitui o zonă fol- 
clorică în sine, cîntecul zis de lăutari n-a făcut aici decit 

să potenţeze aceste trăsături, să le dea și mai mult ca- 
racter spectaculos, ceea ce fireşte a influenţat la rîndu-i 
şi creaţia populară a locului. Iată, de exemplu, e foarte 
greu să distingă cineva hotărît ce ar fi „lăutăresc“ şi ce 
ar fi „tradiţional-popular“ în acest frumos portret de 
Don Juan — poate rustic, poate de mahala — din co- 
lecţia Gr. Creţu : 


Cine-mi trece pe la iaz? 
Costică cu calul breaz, 
Cere flori de la pîrleaz. 
Eu nu-i dau, că mi-e necaz, 
Că-i cu mîna-n buzunar 
Şi-are zece lăutari. 
Lăutarii cînd cîntau 
Văile că-mi răsunau, 
Copacii se legănau, 
Fetiţele suspinau, 
Lacrimile le dădeau, 

Cu batiste se ştergeau, 
Cu batiste înflorate, 
Înflorate vinerea, 


Cusute dumineca. 


Legăturile seculare dintre lirica de dragoste şi cintecul 
de lume în folclorul nostru apar clare și în culegerea 
Gr. Creţu. Iată o formă de la sfîrșitul sec. XIX, a mo- 
tivului poetic Amărita turturică, a cărui veche existență 
în literatura universală şi în folclorul nostru, înainte de 
tiparul pe care i l-a dat lenăchiţă Văcărescu, a fost cer- 
cetată științific încă de acum cîteva decenii : 


Foaie verde de sipică, 
Amărită păsărică 

Nici nu bea, nici nu mănincă, 
Nici pe pămînt nu se uită, 


De soţie despărțită... 


Tot aici aflăm și o versiune întreagă — probabil mult 
mai nouă — a Cintecului Mititichii, din care citează vrev 

cîteva versuri Fr. Sulzer, în Geschichte des transalpini- 
schen Daciens, apărută în 1781—1782 : 


— Frunză verde de-anason, 
Scoală-te, puică, din somn, 
Şi-mi dă guriță că mor, 
Guriţă de sărutat, 
Trupşorel de dezmierdat, 
Inimioara mi-ai secat. 
Foaie verde de-un susai, 
Mititico, minte n-ai; 
Floricele ştii să-mi dai, 

Dar guriţa cui o dai? 

— Neică, dumitale ţi-o aş da, 
Dar sînt mulți ca dumneata, 
De mi-i arde seceta. 

— Foaie verde matostat, 
Mititică mi-eşti la stat, 
Cilibie la purtat, 

Dulce eşti la sărutat, 


Darnică la-mbrăţișat. 


Aici avem plăcuta surpriză de a întilni — într-o fru- 
moasă și deosebită versiune, mai deplin arhitecturată ar- 
tistic — poezia pe care Cezar Bolliac o analiza ca exemplu 
de prospeţime şi gingășie a simţirii şi a imaginilor, în 
faimosul său articol din 1844, despre Poezia populară : 


— Frunză verde şi-o lalea, 
Ce faci, fetio,-acolea ? 

— Cos la cămășuţa ta 

Cu firicel de-o para. 

De m-oi lua, de nu m-oi lua, 
Cămăşuţa-i tot a ta. 

Foaie verde bobidrag, 

M-a lovit un dor şi-un drag, 
Să stau toată ziua-n prag, 
Cu firul băgat în ac, 


Cu ochii după cel drag. 


57 


Cu aceeași mișcare sufletească dăm aici de o variantă 
la cîntecul pe care îl intonau cu plăcere Eminescu şi prie- 
tenii lui, la un pahar de vin: 


Cite stele sînr pe cer 
Pin'la ziuă toate pier. 
Numai luna şi c-o stea 
Ştie de patima mea; 
Patima ce-o pătimesc 
Şi truda care-o trudesc 


Pentru-un pui care-l doresc... 


În afară de astfel de continuităţi literare, se întîlnesc 
adesea și amănuntele unei vieți istorice de epocă, chiar 
într-o frumoasă poezie de iubire ca aceasta : 


Pe drumul Focşanilor 
Pasc caii orzarilor 

Şi cu ai grinarilor. 

Un fir paşte, 

Şapte-mi creşte, 

Dorul tot mă ofileşte. 
Albă îi faţa leliţei, 
Lung e drumul Brăiliţei. 
Nu ştiu, i-albă? 

Nu ştiu, ii neagră? 


Că lui neica- este dragă. 


Dind onorurile cuvenite cîntecelor de dragoste din co- 
lecţie, nu însemnează să neglijăm prezenţa remarcabilă 
a celorlalte teme majore ale liricii noastre populare, care 
înfloresc și aici adesea, în versuri de mare intensitate 
poetică. 

Iară o frumoasă creaţie a muzei populare, în care tema 
jelii şi a nenorocului în viaţă se întrepătrunde cu tema 
naturii, a cucului ca sol al ei, și în mod surprinzător, cu 
tema de atîta circulaţie în poezia simbolistă a ploii și a 
INSOMNIEI : 

Foaie verde arţâraş, 


Ia vezi cucul, bate-l-aş, 


C 
$ 


ă și el mi-a fost vră;maș, 
Că mă vede pătimaş. 

Mă vede pe drum trecînd 
Şi se omoară cîntind. 

Eu zic cucului să tacă, 

El se mută pe-alră creacă. 
Mă culcai să dorm niţel, 
Vîntul bătea ușurel, 

Ploaia curgea mărunţel, 


Nu putui să dorm de fel. 


Poezia revoltei sociale, cu care se deschide însuşi ca- 
pitolul liricii în volumul de faţă, e din plin și frumos re- 
prezentată. Alegem din ea un text care ni se pare foarte 
semnificativ, ca imagine a sistemului de oprimare şi stoar- 
cere a țărănimii, la sfîrşitul secolului trecut: 


Foaie verde arţăraș, 
Drumul de la Călăraşi 
Nu-i bătut de boi şi vaci, 
Şi-i bătut de dorobanţi, 
Conducind la arestaţi. 

La marginea lanţului, 
Arendaşul satului ; 

lar la capul lanţului: 


Stă primarul satului... 


Faţă de asemenea stări de lucruri, lirica haiduciei nu 
putea să fie și ea decit tot atît de amplă și intensă. Multe 
dintre cîntecele de aici sînt produse ale fazei mai noi, de 
liricizare a baladei haiducești, apărînd în versurile lor 
nume ca al Jianului, al lui Bolboceanu, al lui Șogor și al 
altora. Altele exprimă direct stări sufleteşti intime ale 
haiducului, ca acest scurt dar complex cîntec, cu un 
preambul dim bucuria primăverii, stins repede de melan- 
colia primejdiilor pe care le aducea haiduciei desfrunzirea 
pădurilor, toamna : 

Frunzuliţă foi ca macul, 
Cind o da iarba ca acul, 
Să intru-n codru, săracul ! 
Codre, nu te lăuda 

Că şi frunza şi iarna; 
Frunza-mi umple văile, 
Văile, vilcelele, 

Şi rămîn smicelele, 


De le bat vînturile. 


Tema înstrăinării, atit de legată în lirica noastră 
populară de imagini exprimînd dorul îndepărtării de pă- 
rinţi, răsună aici în multiple acorduri, dintre care unele 
sunînd nou, ca în acest cîntec : 

Dunăriţă, apă lină, 
Mă-nşelaşi c-o vorbă bună, 
Mă trecuşi în ţări străine, 
Fără dor şi fără milă. 
Struguraş bătut de brumă, 
Sărac copil fără mumă! 
Struguraş bătut de piatră, 


Sărac copil fără tată L.. 


Strîns împleură cu cea a înstrăinării, poezia „cătăniei“ 
— cu durerile ei din trecut, cu gîndul părinţilor lăsaţi în 
sărăcie, cu tratamentul dur din partea gradaţilor — își 
are și ea aici locul cuvenit. Dintre frumuseţile ei divers 
sclipitoare, desprindem cîntecul acesta, pentru imaginile 
pregnante şi oarecum inedite ale începutului său, unde 
cuvîntul dor îşi joacă sensurile între nostalgie şi durere : 


Frunză verde bob năut, 
Cine n-are dor în trup 
Să vină să-l imprumut, 
Că la mine văd că-i mult; 
Curge izvor din pămînt, 
Ca nisipul de mărunt. 
Foaie verde de trei brazi, 
Mai la vale la Urlaţi, 

Am lăsat boii-njugaţi 

Şi părinţii supăraţi, 

Să vii, maică, să mă caţi 
Între cîrduri de soldaţi, 


Stau în puşcă rezemaţi. 


Pelerinajul nostru în lumea artistică pe care ne-o aduce 
culegerea realizată din arhiva folclorică a lui Gr. Creţu 
trebuie totuşi să ia sfîrşit, oricît am fi de ispitiți, prin 
alte și alte aspecte, să îl continuăm. Sperăm că cititorul 
va fi din plin răsplătit prin întregul volum— despre care 
nu am putut să-i dăm în aceste pagini decit o foarte 
palidă idee — și că nu va regreta întru nimic ceasurile 
de zăbavă consacrate acestei lecturi. 


OVIDIU PAPADIMA 


pape n no az: 


tena ne Am enema a 


POEZIA OBICEIUR 
TRADIŢIONALE DE 


~~ 


COLINDE 


Sus în vîrf la nouă meri 


Sus, în virf la nouă meri, 
Hoi, lero, da leroi loi, doamnele, 
Mi- arde nouă lumânări. 
Sus îmi arde, Jos îmi pică, 
Pică una, pică nouă, 
Picătura cea din nouă, 

Se scaldă bătrin Crăciun. 
Se scăldară, se- -mbăiară, 
Cu sfint mir se miruiară. 
Întinsă-i masă peste drum 
Să mănînce flămînjoșii, 
Făcută de-o casă-n drum 
Să-ncălzească friguroşii, 
Făcută de-un puț în drum. 

Colea-mi doarme mari boieri 


Colea-mi doarme mari boieri, 
Cu ilice puse-n cuie, 

Cu arme la căpătiie, 

Cu pistoale la picioare. 

La piciorul patului, 
Mi-este-un. stol de porumbei, 
Se săltară şi zburară, 

Sus, mai sus, se înălțară, 

Cu doi nori s-amestecară, 

Jos, mai Jos, că se lăsară, 
Apă-n gușă că-și luară, 
Pietricele mărunţele, 
Pietricele răsunară, 

Mari boieri se deșteptară 
Și pe noi ne dăruiră 

C-un colac de griu curat. 
Pe faţa colacului 

Mi-este vadra vinului, 
C-așa-i legea din bătrîni, 
Din bătrîni, din oameni buni. 

Cicea, cicea-n ceste curți 


Cicea, cicea-n ceste curţi, 
C-aici dorm gospodari mulți, 
Cu sabia pusă-n cui, 

Cu arme la căpătii, 

Cu pistoale 

La picioare. 

Jos la furca patului 
Mi-este-un stol de porumbei. 
Se-nălţară și zburară, 

Cu doi nori s-amestecară, 
Apă-n gușă că-mi luară, 
Bărătura mi-o udară, 
Petricelele sunară, 
Gospodari se deşteptară 
Și pe noi ne dăruiră 

C-un colac de grîu curat. 
Pe faţa colacului 

Este vadra vinului, 
C-așa-i legea din bătrîni. 
Pe giubeaua cea mai mică 
Cînt-un pui de turturică. 
Cu giubeaua cea mai mare 
Ni se scoală-o fată mare 
Şi ne-aprinde-o lumînare 
Și mi-o pune-ntre icoane, 
Între icoane,-ntre obloane. 

Busuioc verde pe masă, 
Bună vremea la fereastră 

. Yv 
La gospodari ca dumneavoastră ! 


4 


Colind de flăcăi 


Mai pe sus pe lingă cer, 
Vine Gheorghe Gheorghiţel, 
Cu cal negru fumurel, 

Cu şaua de aurel, 

Cu scările de-arginţel 

Și cu frîu cu fluturei, 

Cu biciul cu ciucurei. 
Trăsni-n vînt, 

Trăsni-n pămînt, 

Trăsni-n poarta raiului. 
Raiule, grădină dulce, 

Nu mă-ndur a mă mai duce 
De mirosul florilor, 

De zumzetul albinelor. 

La puțul cu zalele 


La puţul cu zalele, 

R ăsărit-a soarele ; 

Nu e soare să răsară, 

Ci mi-e domn împodobit 
Cu inele de argint. 

lar vă vin, boieri, vă vin, 
Tot vă vin turme de oi, 
Vin oiţele zbierînd, ` 
Berbecii roată făcînd ; 
Iar vă vin, boieri, vă vin, 
Vă vin herghelii de cai, 
Vin iepele nechezînd, 
Armăsari roată făcînd. 
Ia sculaţi, boieri, sculaţi, 
Că vă vine Anul-nou ; 

Să vă vie cu mult bine 

Si cu multă bucurie. 
Sănătate cestor curţi, 
Să-mi fiţi, boieri, sănătoşi 
Și cu copiii cu toți! 

Turturele pe zăbrele 


Turturele pe zăbrele, 

Pe zăbreaua cea mai mică 
Stă un pui de turturică. 
Și zburară şi cîntară, 
Apă-n gură gurgurară, 
Pietricele răsturnară, 
Mari boieri se deșteptară, 
Cu ocaua plină rasă, 

Pe colac, vadra de vin, 
C-așa-i legea din bătrîni, 
Din bătrîni, din oameni buni. 
Dăm o raită pe departe, 
La mulți ani cu sănătate 
Și la vară cu bucate ! 

Judecata florilor 


Frunză verde de năut, 
Cite flori sînt pe pămînt, 
Toate merg la jurămînt, 
Toate jură, toate fură. 
Numai floarea-soarelui 
Șade-n poarta raiului 
Și-mi judecă florile, 
Florile, garoafele, 

Ce mi-au făcut miroasele ? 
Ploaia mi le-a udat, 
Vîntul mi le-a scuturat. 
Scoală, scoală, fată mare 
De mi-aprinde-o lumînare, 

Și mi-o pune-n trei iscruci,. 
Trei iscruci Şi trei icoane. 
Rămii, Doamne, sănătos, 

Ca un trandafir frumos. 
Bună dimineaţa la Moş-Ajun, 
Că mîine e Moș Crăciun ! 

Oleroi, d-oleroi, Doamne 


D-ale cui sînt ceste case ? 
Oleroi, d-oleroi, Doamne, 

Aşa-nalte şi frumoase, 

Pe dinlăuntru zugrăvite, 

Pe de-afară stoborite, 

Stoborii de busuioc, 

Straşina de siminoc, 

Dar în strășini cine şade ? 

Şade de-un dalb porumbiel 

Cu peniţe 

D-albăstriţe, 

Cu capul de pietre scumpe. 

E trimis de Dumnezeu 

Să măsoare pămîntul, 

Pămîntul 

Cu umbletul 

Și cerul 

Cu cugetul. 

Se mirară ce să-i facă ? 

Munţi înalți și văi adinci 

Și vălcele scurgăţele, 

Tinsei cerul peste ele, 

Ca de-un pom mare-nflorit, 

Cu poamele de argint. 

Vînt de vară se scocioară, 

Poamele se scuturară, 

Se scuturară pe Jos, 

Umplu locul de miros. 

Rămii, N., sănătos, 

Cu-ai tăi frați, 

Cu-ai tăi părinţi, 

Ai lui Dumnezeu să fiu! 

9 
Colind de flăcău 


Dur, dur, dur, pe munţi înalți, 
Munţi înalţi şt minunaţi, 

Părca soare că-mi răsare. 

Nu e soare răsărit, 

Ci e (cutare) mpodobit, 

C-un cal negru, alb de spumă, 
Şi mi-l frînge și-l cofrînge 

ȘI din gură așa-i zice : 

— Calcă-mi ici, calcã-mi colea, 
Calcã-mi ici În piatră seacă. 
Piatra seacă-apă lăsa, 

Putea-și calul adăpa 

Şi-al lui şi-ai lor mari boieri. 

Şi mi-l fringe, mi-l cofringe, 
Și din gură aşa-i zice : 

— Calcă-mi ici, calcă-mi colea, 
Calcă-mi ici în codrul negru. 
Codrul negru că-nverzea, 
Putea la umbră-a şedea, 
Dumnealui şi mari boieri. 

lar mi-l frînge 

Şi-l cofrînge, 

Și din gură aşa-i zice : 

— Calcă-mi ici, calcă-mi colea, 
Calcă-mi ici în munții negri. 
Munții negri că-nverzeau, 
Putea-şi caii păşuna 

Și-al lui şi-ai lor mari boieri. 


10 
Colind de flăcău 


Care-n lume s-a d-aflat, 
S-a d-aflat, s-a devarat ? 

A fost tînărul Nicoară, 
Fuga la taică-său da : 

— Dă-mi, tacă, cheiţele ! 
Taică-său cheiţe-i da, 

Grajd de piatră descuia 
Cercă murgul, cercă negrul, 
leşi murgul cel mai bun, 
Cel mai bun şi mai blajin, 
De-nşeuat şi de-nfrinat, 
Cum e bun de-ncălecat. 
Pe ochi negri se spăla, 
Cu batista se ştergea, 
Cruce cu dreapta-şi făcea, 
Picioru-n scară punea, 
Ziua bună că-și lua, 

De la maică, de la taică, 
De la fraţi, de la surori, 
De la grădina cu flori. 

— Telas, taică, sănătos, 
Ca un trandafir frumos ; 
Te las, maică, sănătoasă, 
Ca o garoafă frumoasă. 
Sări ici, sări colea, 

Sări-n mare ca și-o floare 
Și înota vinerea, 

Înota și simbăta, 
Duminica pîn’ la prînz, 
leşi-n vad, 

Ca şi un brad, 

Cu murgul neadăpat, 
Neadăpat şi nemîncat. 

— Rabdă, murguleţul meu, 
Neadăpat și nemiîncat, 
Cum rabd şi eu nensurat. 

Colind de tînăr 


Colea sus, pe lingă cer, 

leşi Vasile tinerel 

C-un cal vînăt, porumbel. 
Și Vasile-i tinerel, 

E şi calul tinerel. 

Măi Vasile, Făt-Frumos, 
Să-mi vii mîine pe la mine, 
Să-mi vii pe jos, pe pămînt, 
Și să te-nalți sus în vînt. 

Cînd vintul se scoboriră, 
Vasile-n poartă sosiră, 

Portar poarta-i descuiară, 
Vasile-n curte intrară, 

Calul din mînă i-l luară, 
Puţintel că i-l plimbară, 

În grajd de piatră-l băgară, 
Fîn cu flori îi revărsară. 

— Măi Vasile, Făt-Frumos, 
Intră-n casă bucuros, 

Intră-n casă, stai la masă, 
De-nchinat cu ce-nchinăm ? 
Îi scoase-un pahar de marmur. 
În faţa paharului, 

Scrisă-i floarea raiului ; 

În dosul paharului, 

Scris e spicul griului ; 

În fundul paharului, 

Scrisă-1 luna cu lumina, 
Sfîntul soare cu căldura. 
Și-acum să-mi petreci frumos, 
Rămii, Vasile, sănătos, 

Cu-ai tăi fraţi, cu-ai tăi părinți, 
Ai lui Dumnezeu să fiţi, 

La anul şi la mulți ani ! 


12 
La  stilpșor de brad 


La stîlpşor de brad, 
Stă murgul legat, 
Legat, ferecat. 

Dar cine mi-l bate, 
Pe şale, pe spate ? 

Cu stînga-l bătea, 

Cu dreapta-l netezea, 
Din gură-i gräla : 

— Paşti, murgule, paşti, 
Paști de mi te-ngrașă, 
Că am să te vînd 

Pe cît mai curînd, 

Pe care de grîu, 

Pe buți cu rachiu, 
Oastea să mi-o ţiu. 
Triîmbe de bumbac, 
Teancuri de postav, 
Oastea să mi-o-mbrac. 
Oastea de haiduci, 
De haiduci levinţi, 
Duşi de la părinți 

De cînd erau mici. 
lar murgul păștea, 
Din gură- grăia : ; 

— Stăpîne, stăpine, 
Adu-ţi tu aminte 
Cînd noi ne luptam 
Cu turcii, cu frincii ; : 
Turcii ne tăiară, 
Frîncii ne-alungară, 
În mare ne-aruncară, 
Și oastea-necară. 

Eu am înotat 
Marea-n lung şi-n lat 
De mi te-am scăpat, 
Dar sînt vinovat 

Că m-am poticnit 

La mijloc de mare 
De-o pană de mreană, 
Pala ţi-am udat. 
Pala de caftan, 

Virf de buzdugan ; 
La mal am ieşit, 
Pala ţi-am zbicit ; 
Din nări am suflat, 
Pala ţi-am uscat ; 
Din picior bătui, 
Buzdugan făcui, 
Făină ți-adusei 

Şi vie şi mie : 

Tie de voinic, 

Mie de cal bun. 
Stăpine, stăpine, 
Adu-ţi tu aminte, 
Joi de dimineaţă, 

Pe rouă, pe ceaţă, 

Pe gheaţă rișneaţă, 
Buni cai mi se-aleargă ; 

Tot murgu-nainte, 

Cu coama-mpletită, 
Cu coada sucità, 

Cu aur poleită, 

Nouă dăruită. 
Potcoave de-argint 
Ce nu s-a pomenit, 
Cuie de sîirmă-ntoarsă, 
Să ție la pulbere deasă. 
— Paşti, murgule, paști, 
Paşti de mi te-ngraşă, 
Că n-am să te vînd 
Nici pe care cu grîu, 
Nici buţi cu rachiu, 
Oastea să mi-o ţiu, 
Oastea de haiduci, 

De haiduci levinţi 
Duși de la părinți 

De cînd erau mici, 

Ci am să te țiu 

Drept calul cel mai bun. 
Noi... cu bună vreme ! 

Colind de flăcău 


Hrăneşte-mi, hrănește-mi, 
(Cutare) flăcău 

De-un cal, de-un şoimel 
Și de-un ogărel. 

Cal cu ce-l hrăneşte ? 
Tot cu orz pisat, 

Prin apă strecurat. 
Şoim şi ogărel, 

Cu ce mi-i hrăneşte ? 
Cu carne de miel, 

De miel sugărel. 

La izvor curat, 

Vin ciute s-adap'. 

De-o ciută mioară, 

Pe bot pestricioară, 
Nici nu se adapă, 

Nici nu vrea să pască, 

Ci se străjuiește, 
Strajă de trei zile, 
Strajă din trei păru. 
Alte ciute mioare 

Pe ea mi-o-ntrebară : 
— Fa ciută mioară, 
Pe bot pestricioară, 
Tu nu te adăpi? 

Nici nu vrei să paşti ? 
Ce te străjuieşti, 
Strajă de trei zile, 
Strajă din trei păr ? 
A ciută mioară 

Pe bot pestricioară 
Lor le răspundea : 

— Fa ciute mioare, 
Pe bor pestricioare, 
Eu nu mă adăp 

Și nici vreau să pasc, 
Că (cutare) flăcău, 
Hrăneşte-mi, hrăneşte-mi 
De-un cal şi-un șoimel 
Și de-un ogărel. 

El că ne-o goni 

Pin’ la pod de carne ; 
De carne n-a fost, 

De carne l-o face, 
Cu carne de-a noastră. 
Ce-o mai rămînea, 

El tot ne-o goni 

Pin” la pod de singe ; 
De sînge n-a fost, 

De sînge l-o face, 

Cu sînge de-al nostru. 
Ce-o mai răminea, 

El tot ne-o goni 

Pin” la pod de os; 

De os că n-a fost, 
Dar de os l-o face, 
Cu oase de-a noastre. 
Ce-or mai răminea 
Scăpate-nţepate, 

De ogar muşcate, 
Vînate vom fi 

Și ne vom sfirşi. 

Calul, ogarul şi șoimul 


Dinu, Făt-Frumos, 
Leroilo, (refren) 

El că mi-și hrăneşte 
De-un cal și-un ogar, 
Și-o vînă de şoim. 
Calul că-și hrăneşte 
Tot cu orz pisat, 

În vînt vînturat ; 
Ogaru-l hrăneşte 

Cu pită prăjită, 

Prin unt tăvălită ; 
Șoimul că-şi hrăneşte 
Cu carne de miel, 

De miel sugărel, 

Supt la două oi. 

Dinu nu şedea, 

La murg se ducea, 

Pe sapă-l bătea, 

Din gură- grăia : 

— Murgule, murgule, 
Eu te hărănesc, 

Tu te posmăgeşti. 
Murgul ce-i grăia : ? 
— Stāäpîne, stăpîne, 
Cum o să mă-ngraș ? 
Șoimul s-a lăudat 

Că pe min” m-o-ntrece ; 
Dacă şoim m-o-ntrece, 
Vinele să-mi tai, 

La cîini să le dai, 
Limba să mi-o scoţi, 
Prin fălci şi prin nări, 
Să mi-o dai la ciori. 
Dinu nu şedea, 

La șoim se ducea, 

Pe pană-l bătea, 

Din gură-i grăia : 

— Şoimule, şoimule, 
Eu te hărănesc, 

Tu te posmăgeşti. 
Șoimul ce-i grăia ? 

— Stăpîne, stăpîne, 

Cum o să mă-ngrașş? 

Murgul s-a lăudat 

Că pe min” m-o-ntrece ; 

Murgul de m-o-ntrece, 

Aripa să-mi tai, 

Aripa din dreapta 

Și să mă sluţeşti, 

Să mă oropseşti, 

Peste negri munţi, 

La frați, la părinţi, 

Eu să ricăiesc, 

Să mă hărănesc. 

Murgul ce-i grăia ? 
Stăpîne, stăpine, 

Fă atita bine 

Mai mult pentru mine. 

Pe noi să ne scoţi, 

Joi de dimineaţă, 

Pe nor şi pe ceaţă, 

Și la cîmpi frumoşi 

Și la meri rodoși, 

Drumul să ne dai. 

Dinu nu şedea, 

Pe ei că-i scotea, 

Joi de dimineaţă, 

Pe nor și pe ceaţă, 

Pîn’ la cîmpi frumoși 

Și la meri rodoșşi, 

Drumul că le dară. 

Murgul se rugară : 

— Să-mi dai, Doamne, ceaţă, 

Ceaţă, negureaţă, 

Șoimu-și rătăcească, 

Murgul izbutească. 

Cum murgul se rugară, 

Aşa Domnu-i dară 

Şi se slobozeară. 

Vine-și murgul, vine, 

Diîrlogu-aruncară, 

La poartă-mi băteară, 

Din gură grăiară : 

— Stăpîne, stăpîne, 
leşi de mă preumblă 
Și mă răcorește. 
Dinu mi-auzeară, 
Afară-mi ieşea, 

Îl lua, îl plimba, 
Pină-] răcorea, 

În grajd mi- -l băga, 
Orzişor că-i da. 
Pîn-orzul mîncară, 
Iaca şoimul sosea, 
Pe poartă-mi cădea. 
Ţipă şoimul șoimeşte, 
Cu glas voiniceşte : : 
— Stäpîne, stăpîne, 
Ieşi de mă sluţeşte 
ȘI mă oropsește, 
Peste negri munţi, 
La frați, la părinți, 
Eu să ricăiesc, 

Să mă hărănesc. 
Dinu mi-auzeară, 
Afară-mi ieșea 

Cu foarfeca-n dreapta 
Să sluţească șoimul. 
Murgul se rugară : 
— Stăpine, stăpine, 
Fă atita bine, 

Mai mult pentru mine, 
Nu sluţi şoimelu. 
Bine ţi-ar şedea 
Călare pe mine, 
Ogar după une, 

Cu şoimul pe mînă. 
Cine te-or vedea, 

, Toţi te-or fericea, 

i Fericean de tine 

Şi de-ai tăi părinţi. 
Dinu, Făt-Frumos, 
Fie-și sănătos, 

Cu frați, cu părinţi, 
Noi venim cu bună vreme. 

15 


Dub de mare 


Prunduleţul Mării Negre 
Mi-a crescut un merişor ; 
Face mere 
"N toate vere, 
Geaba face, 

nu le coace. 
Duh de mare s-a-nvăţat, 
S-a-nivăţat de le mănîncă ; 
Nu mănîncă, 
Cît le strică. 
Prinse mărul a striga, 
Striga tare-n 

gura mare : 
— Cine-n lume s-o afla, 
S-o afla 

S-o devăra, 
Să-mi săgete duh de mare ? 
Nime-n lume nu s-afla, 
Numai Gheorghe se afla, 
Se afla, 
se devăra, 

Cărăruia şi-apuca, 
De-a dreptul la grajd de piatră. 
Încearcă-și negrii, 
Încearcă-şi murgui, 
Găsi negru cal mai bun, 
Cal mai bun şi mai blajin. 
Frumuşel mi-l ţesăla, 
Şaua pe el o punea 
Şi pe el încăleca. 
Luă arcul din cordaci 
ȘI-o secreată 
De săgeată, 
Cărăruia şi-apuca 
De-a dreptul la duh de mare. 
Păzi ziua, 
Toată ziua, 
Zi de vară, 
Pină-n seară. 

Cînd fu soarele-n de seară, 
lacă-apare 

duh de mare, 
Saltă-n vînt, 

saltă-n pămint, 
Saltă-n vîrf de merişor, 
Prinse mere a mînca, 
Nu mînca, 

cite strica, 
Rău frunza-i dărăpăna. 
Dar Gheorghe ca bun voinic 
Trase arcul din cordaci 
Şi-o secreată 

de săgeată. 
Prinse duhul a striga : 
— Stai, Gheorghe, nu săgeta, 
Că noi am fost nouă frați 
Și-am murit toţi săgetaţi, 
Numai eu că mi-am scăpat, 
Numai eu şi-o sor’ mai mică, 
Fie-ţi ție dăruită, 
Dăruită de la mine, 
De la mine pentru tine. 

Boborul 


Ieşi domnu-n vinătoare 
Şi-mi vînară, 

ce-mi vinară, 
De-un bohor, de-o fiară neagră, 
Dar pe unde mi-l goneară ? 
Pe la curţile lui (cutare) 
Și (cutare) mi-l vedeară, 
Fuga-n casă că-şi dedeară, 
Cheia-n mînă ŞI-O luară, 
Grajd de piatră descuiară 
ȘI la murgii că-mi intrară. 
Cearcă-şi murgi, 

ŞI cearcă-şi negri, 
Găsi pe negrul cal mai bun, 
Cal mai bun și mai blajin 
ȘI mai iute de picior. 

Şi afar’ mi-l scoseară, 
Frumos şaua i-o puneară 
Și pe el încălecară, 
Miîna-n buzunar băgară 
Și mi-şi scoase de-un gîrbaci, 
Și-odată mi-l aduceară, 
Pe negrul mi-l încingeară, 
Cam la burtă, la sulac, 
Und” vii calului de hac. 
Șapte hotare-mi săreară, 
Cu domnia se-ntilneară : 
— Bună ziua ţie, doamne ! 
— Mulţumim ţie, voinace ! 
— N-ai văzut, doamne, pe-aicea, 
De-un bohor, de-o fiară neagră ? 
— De te-oi duce precum vii, 
Pe bohor că l-oi găsi. 
El atuncea mi-auzeară, 
Mîna-n buzunar băgară 
Și mi-şi scoase de-un girbaci 
Și-o dată mi-l aduceară, 
Pe murgul mi-l încingeară, 
Cam la burtă, la sulac, 
Und! vii calului de hac. 
Şapte hotare-mi săreara, 
Cu bohor s-alăturară, 
De trei ori roată-i dădeară, 
Într-o seară se lăsară, 
Cu patru suliţi mi-l tăiară. 
Zăbovi 
de mi-l coji, 

Mititel focșor făceară, 
Bune bucate găteară. 
Atunci domnia soseară : 
—- Haide, doamne, s-ospătăm ! 
— N-am venit să ospătăm, 
Ci-am venit să te-ntrebăm 
De ţi-e murgul de vînzare, 
De vinzare, 

de schimbare, 
De trei ori 

cu gălbiori 
Și-o dată cu bani mărunți. 

Să vu la.curțile mele, 
Că am cincizeci veri primari, 
Care hrănesc la jugani 
Și-am cincizeci de unchi bătrîni, 
Care hrănesc la cai buni, 
Toţi ca negrul și mai buni, 
Să punem şaua pe ei, 
Să ieşim Joi | 

la război. 
Să fie şi (cutare) sănătos, 
Și să-și petreacă frumos ! 


17 
Colind de flăcău 


Leroi-lio ! Leroi-lio ! Leroi-lio ! 
Vîntul mi-au bătut 
Și mi-au polignit, 
Ce-a fost mai mărunt 
Mi-a pus la pămînt, 
Din trăsnet trăsnind. 
Cerbul mi-a sărit, 
Cerbul R încului, 
Greul pămîntului. 
Cine mi-l goneşte ? 
Doi feciori de domn 
Și de mari boieri, 

Și nu-l pot ajunge. 
Moscu, Făt-Frumos, 
Pe cerb mi-l zărea, 
În goană-l gonea 

Și nu-l ajungea. 

Şi mi se-ntorcea, 

Pe cal încăleca 

Și iar mi-l gonea 
Pină-l obosea. 

În boltiță-l băga. 

În boltiţă,-n portiţă, 
În dos la grădiniţă. 
Pe sapă-l bătea, 
Frumos mi-l lega, 

Pe cal încăleca 
Și se întorcea, 
Tot prin şir de sate 
Și prin hori de fete. 
Moscu, Făt-Frumos, 
Cal descălica, 
În horă juca, 
Cu murgu de friu, 
Cu fata de briu; 
Cu-o fată frumoasă, 
Cu sprinceana trasă, 
Cu geana umbroasă, 
În chip de jupîineasă. 
Moscu, Făt-Frumos 
Juca cît juca, 
Pînă însera. 
Fata-și părăsea, 
Pe cerb mi-l lega, 
Calu-ncăleca 
Și drumu-și lua. 
Fata îl vedea 
Și-aşa îl blestema (îi menea) : 
— Moscu, Făt-Frumos, 
Cu carnea de cerb 
Nunta să-şi nuntească ; 
Cu oasele lui 
Cas-o stobori ; 
Cu coastele lui 
Cas-o lănţui ; 
Cu sîngele lui 
Cas-o zugrăvi ; 
Cu pielea de cerb 
Cas-o înveli ; 
Cu unghiile lui 
O face păhărele 
Să bea boieri din ele ; 
Cu capul de cerb — 
Boluţă 

"n portiţă, 
În dos la grădiniţă. 
Moscu, Făt-Frumos, 
Fie sănătos ! 

18 
Colindul cerbului 


De marne de sat, 

Un cerb s-arătat, 
C-acolo el ştie 

Locul unde paşte, 
Unde iarba creşte, 
Crește, se-mpleteşte, 
În opt găităneşte. 
Și-unde el s-adapă, 
Frumos apa-mi cură, 
Pietrele răsună. 

Dar voinicul Voinea 
Pe cerb l-auzea, 
Acasă venea, 

Arcul îşi lua, 

Arcul şi săgeata, 
După cerb pleca, 
Urma i-o lua, 

De cu seară, prin negre ogoare, 
Mai la miazănoapte, 
Tot prin oarze coapte ; 
N revărsat de zori, 
Prin grădini cu flori ; 
La răsărit de soare, 
Pe drumul cel mare. 
Cerbul mi-l zărea, 
Sub călin, mălin, 
Prinzu-şi prinzuia, 
Arcul întindea, 

Pe cerb mi-l lovea, 
Cerbul se blestema : 
— Săgeată vrăjmaşă, 
Cum n-ai vijiit, 

Eu să fi-auzit, 

"N sus să fi sărit, 

Să nu fi pierit ?! 
Urechile mele, 
Vedea-le-aş ulcele, 
Boierii cu sete 

Să bea să se-mbete. 
Ochişori frumoşi, 
Vedea-v-aș eu scoși, 

Cum voi n-aţi văzut 
Săgeata venind ? 
"N sus să fi sărit, 
Să nu fi pierit. 

Dar voinicul Voinea 
La cerb năvălea, 
De coarne mi-l lua 
Și-acasă pleca. 

Tot prin sate mici, 
Hori de ibovnici ; 
Prin sate mai dese, 
Hori de jupinese ; 
Prin sate mai mari, 
Hori de fete mari. 
Și cine-l vedea, 
Toţi mi-l fericea. 
Fericean ferice 

De acel voinic, 
Vînat ce-a vînat, 
Vezi c-a cîștigat. 
Cu pielea cerbului 
Casele-o-nveli, 

Cu sîngele lui 
Case-o zugrăvi, 

Iar cu carnea lui 
Mare nunt-o face ; 
Cu oasele lui 

Curți o stobori ; 
Cu căpăţina lui 

O face de-o boltiţă, 
În boltiț-o portiţă ; 
Cu coarnele lui 
Curți o zăvori ; 
Unghule lu: 

Le-o face păhărele, 
Bea boieri din ele. 

Colind de flăcău 
Leroi, Doamnele ! 
Riîul mic mare-a venit, 


Dar pe-l mare oar’ ce vine? 

Tot brazi nalui şi verzi molifyi. 
Printre brazi, printre molifți, 
Înoată, înoată cel tretin, 
ÎNOATĂ, înoată, 
coarne-şi poartă ; 

La virful corniţelor, 
Poartă-un leagăn de-aurel. 
Dar în leagăn cine-mi şade ? 
Şade Mişa cu ochi negri. 
Și nu şade ca să-mi şază 
Şi din miini tot îmi lucrează 
La un guler şi-o batistă. 
Guler pentru fraţii ei, 
Batista lui Voine-al ei. 
ȘI nu-mi coase ca sä- -mi tacă, 
Ci din gură-așa-mi grăiește : 
— Lin, mai lin cu-notătura, 
Să nu-mi sminteşti cusătura, 
Şi de-oi sminti, 

rău o fi. 
C-am trei fraţi 

pe la-mpăraţi, 
Si de- -oi începe-a chiui, 
Ei toți trei m-or auzi 
Şi la mine c-or veni 
Şi pe tine te-or răni, 
Te-or răni şi te-or tăia. 
Cerbule, cu carnea ta 
Ei nuntă că şi-or făcea ; 
Cerbule, oasele tale 
"Nalte case-or grindui ; 
Cerbule, coastele tale 
"Nalte case-or lănţui ; 
Cerbule, cu pielea ta 
"N alte case-or înveli ; 
Cerbule, sîngele tău 
"Nalte case-or zugrăvi, 
Cerbule, unghiile tale 
Or face 'nalte păhărele, 
Să bea mari boieri din ele ; 
Cerbule, cu capul tău 
Or face-o mică portiță, 
Colea-n dos la grădiniță. 

Doar Miţa cu ochii negri, 
Ea să-mi fie sănătoasă, 
Ca o garoafă frumoasă ! 

Colind de fată 


Sus, în vîrful muntelui, 
Oleroi, d-olero:, Doamne, 
Sub cetina bradului, 

Unde-şi doarme boul negru, 
Boul negru se sculară, 

De rouă se scuturară, 

Munţi înalți se clătinară, 

Văi adinci se tulburară. 

Și devale c-apucară. 

Rupse maluri, rupse dealuri, 
Rupse brazi și păltinași, 
Rupse brazi încetinaţi, 

Cu molizi amestecați, 

Rupse grădini îngrădite, 

Cu flori dalbe presădire. 
i-am plătit 

De le-am sădit, 

Să le am la logodit; 

Și-am plăut de le-am săpat, 
Să le am la cununat. 

'Noată, cerbe, înoată, înoată, 
Dar în coarne ce mi-şi poartă ? 
Poartă leagăn de mătase, 
Împletit de Tinca-n șase. 

Dar în leagăn cine şade ? 
Şade Tinca d-ochii-și negri 
Şi-mi coase şi-mi chindisește 
Guleraş frăţine-său, 

Cămașă tătine-său. 

'Noată, cerbe, înoată, înoată, 
Dar în coarne ce mi-și poartă ? 
Poartă leagăn de mătase, 
Dar în leagăn cin” mi-şi doarme ? 
Doarme N. d-ochu-și negri. 


— Scoală, N., oi fi dormind ? 
Că îţi vin suratele 

Și-ţi fură garoafele. 

— Lasă, maică, să le fure. 
Cite flori am petrecut, 

Pe Tache l-am dovăluit. 

— Scoală, N., oi fi dormind ? 
Că îţi vin fărtaţai tăi 

Și-ţi fură murgul din grajd. 
— Lasă, maică, să mi-l fure. 
Cîţi murgi d-aia-am prefirat 
Pe Tache l-am dovăluit. 
Rămii, Tache, sănătos, 

Cu ai tăi frați, 

Cu ai tăi părinţi, 

Ai lui Dumnezeu să fiţi ! 


21 
Colind de fată 


Prin cel cel, 
Prin cel muncel, 
Prin cel verde vişinel, 
Mi se vede-un legănel, 
Leagăn verde de mătase, 
Dar în leagăn cine şade ? 
Şade (cutare) cu ochii negri 
Și coase şi chindiseşte 
Și-mi coase de-o năframă, 
E năframa murgului, 
Guleraş voinicului. 
Și nu-mi coase ca să-mi tacă, 
Ci-mi cîntă de-un cîntecel. 
Și nu-i cîntec mojicesc, 

Ci-i -i cîntec împărătesc. 
: Împărătiţa-o auzi 

Si la dinsa îmi trimise : 

— Facă (cutare) atita bine, 
Nu atita pentru mine, 
Ci-l facă pentru Dumnezeu, 
Să nu mai cînte cîntecel, 
Că nu-i cîntec mojicesc, 
Ci-i cîntec împărătesc. 

Împăratu-i la vînat 

Şi-i e calea de-nturnat 

Și cum o va auzi, 

Pe mine mă va uri 

Şi pe ea o va-ndrăgi. 

Iar (cutare), sora noastră, 
Ea să fie sănătoasă. 

Colind de fată 


— Prunduleţ de mare, 
Născutu-mi-ai, Doamne, 
Născut-ai, crescut-ai 
De-un verde alun, 

Sus frunza măruntă, 
Jos umbra rotundă. 

Jos la umbra lui, 
Mi-este-un legănel, 
Leagăn de mătase, 

Şi-n leagăn cine-mi şade ? 
Floarea d-ochii-și negri, 
Coase, chindiseşte, 
Gulere găteşte, 

Pe mare privește 

La cea corăbioară 
Neagră și smolită, 

De vinturi bătută, 

De maluri trîntită. 

La vamă-și trăgeau, 

Pe Floarea-ntrebau : 

— Cel ce-ţi doarme-n poală 
Ori şi-i frățior, 

Ori nepot de soră ? 

— Nu mi- frățior, 
Nici nepot de soră, 
Este Voinea-al nostru. 
Aseară a sosit 

De la bărălie 

Cu cruntul păgin. 
Treceţi și tăceţi, 

Nu mi-l deșteptaţi, 

Căci de se deşteaptă, 
Vamă v-o lua, 

Vamă peste vamă, 
Marfă femeiască, 

Fir şi ibrişin, 

Sculuri de mătase, 
Că sînt mai bănoase. 

Colind de fată 


Printre cetini, cetioare, 

Rîul mare c-a venit, 

Cît de mare ? 

Margini n-are. 

Rupt-a munți, 

Cu vreji mărunți. 

Printre molifţi înoată, 
"'Noată cel tretin, înoată, 
"Noată și în coarne-și poartă, 
La virful corniţelor, 
Legănaș, de-un legănel, 
Leagăn verde de mătase, 

Cu sforile de bumbac. 

Dar în leagăn cine şade ? 
Şade Ioana d-ochii-şi negri, 
Şi din gură aşa grăiește : 

— Lin, mai lin, cerbule, lin, 
Lin, mai lin cu-notătura, 

Să nu sminteşti cusătura, 

Că am frați la curte daţi, 
Nepot mi-e postelnicul. 

Și ăia ne-or auzi 

ȘI pe noi că ne-or găsi 
Și-nainte ne-or ieși, 

Vadurile ne-or opri, 

ȘI dacă ei ne-or găsi 
Şi-nainte ne-or ieşi, 

Ne-or lua din ceaste curți 
Si ne-or da la alte curți, 

La alţi frași, la alți părinți. 

24 
Colind de fată - 


Prunduleţ de mare, 
Sub soare răsare, 
Creşte-un verde-arvun, 
Roşul meu călin. 

Sus mi-e frunza deasă, 
Jos mi-e umbra groasă, 
Jos la rădăcină, 

La verdea tulpină, 
E-un pat mare-ncheiat, 
Cu stilpii de fag, 

Cu scînduri de brad. 
În pat ce-i aşternut ? 
Fir şi ibrişin, 

Sculuri de mătase, 

Ce sînt mai bănoase. 
Și-n pat cine-mi şade ? 
Ionica-mi coase, 
Coase, chindiseşte, 

Pe mare priveşte, 
Departe zăreşte. 
Departe, pe mare, 
Vede-o corăbioară 
Neagră și smolită, 

De vînturi bătută, 

De prunduri trîntită. 
În ea cine vine ? 

Greci neguțători, 

Plini la pungişoare 

Şi se trag spre mal. 
Ionica- striga 

Şi-astfel le grăia : 

— Greci neguţători, 
Bine-aţi nimeri, 

Dacă v-aţi feri 

La mal a veni. 

Cel ce-mi doarme-n poală, 
Vamă v-o lua, 
Vamă fără seamă 
Şi fär’ de potrivă. 
Grecii neguţători 
Din gură-i grăiau : 

Anul nou cu bine vie, 
Să vă vie cu mult bine 
Si cu multă bucurie. 
Sănătate acestor curți, 
Să fiţi, boieri, sănătoşi 
Cu copiii voştri toņi. 

Colind de fată 


Ileana d-ochu-şi negri, 
Frumos Domnului se roagă : 
— Fă-mă, Doamne, ce m-oi face, 
Fir de aur şi mărgăritar, 

În drumul 'Ţarigradului, 
Într-o parte-n prăvălie, 
Negustori pe drum or trece 
Și pe mine m-or vedea 

Tot lucind şi strălucind, 

Pe mine m-or cumpăra 

Şi acasă m-or ducea. 

Nu mă duc roabă să fiu, 
Și mă duc doamnă să fiu, 
Doamnă mie, curților, 
Noră bună părinţilor, 
Cumnăţică fraților, 
Stăpîna argaţilor. 

Iar Ileana d-ochu-şi negri, 
Să fie ea sănătoasă 

Și cu taică şi cu maică, 

Și cu frați și cu surori, 

La mulți ani cu sănătate ! 


27 


Colind de fată 


Caterina d-ochii-şi negri, 
De-astă-vară-ncoace, 
Lucru ce-a lucrat ? 


92 


Grădină şi-a fapt, 

Flori şi-a semănat, 

Flori de multe feluri, 

Mai mult busuioc, 

Decît siminoc. 

Peştele din mare, 

Sărea în afară, 

În grădina cu flori, 
Florile-m: păştea, 
Caterina ce-mi făcea ? 

În grădină intra, 
"Florile-și găsea 

Dărate, păscute. 

Și-acasă mergea, 

Laţuri înnoda, 

Mreajă încurca, 

În grădină le-ntindea. 
Peştele sărea, 

În grădină venea, 

În laţuri se-nnoda. 
Caterina ce-i făcea ? 

Tot palme-i trăgea 

Și mi-l judeca : 

— Tu, peşte din mare, 

În mare te-ai născut, 

În mare-ai crescut, 

În grădină, ce-ai sărit ? 
Dar peştele ce-mi zicea ? 
— Caterina, doamna mea, 
Nu mă mai bătea 

Și mă judeca, 

Ci mă ia pe mine, 

Că ţi-o prinde bine : 
Nuntă de-oi nunti, 

Cu carne de pește 

Nunta se nunteșşte ; 

Cu oase de pește 
Casă se dades ; 
Cu sînge de pește 
Casă zugrăveşte ; 
Cu solzii de peşte 
Casa şindrileşte ; 
Cu capul de pește 
Tu ai să mi-ţi faci 

— De l-om deştepta, 
Noi vamă vom da 
Ce ni s-o cădea : 

Fir şi ibrişin, 

Tot postav de-l bun, 
Sculuri de mătase, 
Că sînt mai bănoase 
Și mai frecăcioase. 
El se deștepta, 

În braţe-o lua, 
Unde mi-o stringea, 
La masă şedeau. 


25 
Colind de fată 


Cere fata zestre, cere, 
Cere plugul cu opt boi. 
— Dă-mi-l, taică ! 
Dă-mi-l, maică ! 
Taică-său că-l dăruia, 
Maică-sa nu vrea să-l dea. 
Dacă vedea şi vedea, 

De departe-ngenunchea 
Şi de-aproape se ruga : 

a Dă-mi- l, taică, 
Dă-mu-l, maică ! ! 

Dacă vedea și vedea, 

Cu totul că-l dăruia. 

Tot mai cere fata, cere, 
Cere brîu de Țarigrad, 
Cotul cinci galbeni luat ; 
Tot mai cere fata, cere, 
Cere pe murgul din grajd. 
Taică- -său că-l dăruia, 
Frate-său nu vrea să-l dea. 
Dacă vedea şi vedea, 

De departe-ngenunchea, 

Şi de-aproape se ruga : 

— Dă-mr-l, taică, 
Dă-mi-l, maică ! 
Frate-său dacă vedea, 

Cu totul i-l dăruia. 

Boltiță-n portiţă, 

Mergi la grădiniță, 

În revărsat de zori, 

În glas de cîntători, 

La grădini cu flori. 

La mulți ani cu sănătate ! 


28 
Colind de flăcău 


Și mi-e Gheorghe tinerel, 
Călare pe-un călușel. 
Veni zi de sărbătoare, 
Cînd plecă la vînătoare. 
Și Gheorghe nu mai venea, 
Mama, tata-l aştepta. 
Cătaţi, părinț, 

printre munţi, 
Cătaţi, surori, 

printre flori, 
Cătaţi, frați, 

printre brazi. 
Căutară, 

nu-l aflară. 

lbovnica ce-și aveară 
Furca-n brîu că şi-o luară, 
Drept la munţi cu ea plecară 
Și pe Gheorghe mi-l aflară. 


29 
La lină fintină 


La lină Îîntînă, 

La colţ de grădină, 
Strujaşte-mi, prujaște 
Trei fete de grec 

Şi de mari boieri. 
Dar cin” le strujaște 
Și mi le d-alege ? 

Dima le strujaște 

Şi mi le d-alege. 

Pe care-oi d-alege ? 

Pe care-i mai "'naltă 

Și mai sprîncenată, 

Cu spriînceana trasă, 

Cu geana sumeasă, 

"N chip de jupîneasă. 

Gherghima-i mai "'naltă 

Și mai sprîncenată, 

Cu sprinceana trasă, 

Cu geana sumeasă, 

"N chip de jupîneasă. 

Gherghina-i grăiară : 

— Dimo, Dimo, nu-s de tine, 

Nu struji cu mine. 

Nu sînt de-a ta seamă, 

Nici de-a ta potrivă. 

Vezi-ţi, dar nu-ţi vezi ? 

Cele lunci îndalbe 

Nu-s dalbe de fel, 

Ci-s dalbe de flori. 

Pîn’ nu le-o1 purtară, 

Nu m-oi măritară. 

Dima ce-i grăiară ? 

— Gherghina, Gherghina, 

Vezi-ţi, dar nu-ţi vezi 

Cele măgurele ? 

Nu sînt măgurele, 

Ci-s oi dak mele. 

: Vezi-ţi, dar nu-ți vezi ? 

iCele buturugi 

Nu sînt buturugi, 

‘Gi-s dulăi pe brînci. 
ezi-ţi, dar nu-ți vezi ? 

Acei ciolpănași 

Nu. sînt ciolpänaşși, 

Ca sînt ciobănași, 

În coate rezemaţi, 

Sub glugi aciuaţi. 

Eu le-oi chiuiră 

Și le-oi șuierară, 

Cu mîna le-oi face. 


Ei c-or auziră, 

Oile-or porniră, 
Pe gură devale, 
Prin florile tale. 


30 
Colind de fată 


Facă-şi Marița de-o cetate, 
Leroi, Doamnele, 
ȘI n-o fice cum se face, 
Ci mi-o face-ntr-o pofidă, 
'Ntr-o pofidă şi-o ispită. 
În pofida turcilor 
Şi-n ispita frîncilor. 
Bat-o turcii de pe uscat 
Și frînci de pe Marea Neagră, 
ȘI nu pot s-o prididească. 
Strigă-și Marița din cetate : 
— Cine-n lume s-or d-aflară, 
S-or afla, s-or devara 
Să-mi prididească cetatea ? 
Numai Gheorghe s-or d-aflară, 
S-or d-aflară, adevărară. 
Acasă că se duceară, 
Pe ochi negri se spălară, 
Cruciuliţă că-și făceară, 
Mîna-n buzunar băgară, 
Cheia-n mînă şi-o luară, 
. Grajd de piatră-şi descuiară 
Şi la murgul se duceară, 
De căpăstru mi-l luară 
Și-afară că mi-l scoteară. 
Apoi în casă intrară, 
„Haine proaste-și dezbrăcară, 
i Haine scumpe-și îimbrăcară, 
Armele şi le-adunară, 
Toate-n braţe le luară, 
La ciochină le legară, 
Cruciuliță că-şi făceară, 
Mina stingă-n coamă-i puse, 
Picioarele-n scări le puse 

Si-unde-l strinse 

Si-unde-l frinse, 

Tocmai la cetate-ajunse. 

Cu zidul s-alăturară, 

Cu paloş zidu-și tăia, 

Cu sulița turnu-şi dărima. 
Strigă-şi Marița din cetate : 
— Dur, dur, dur, voinice, dur, 
Să nu pridideşti cetatea, 

Că i-o fi de trebuință, 

La vreme de neputinţă. 
Descalecă mojiceşte, 

Urcă scara boiereşte, 

Stai la masă-n chip domnește. 
Și să stăm să ospătăm, 

Și să stăm să judecăm, 

Să dăm drepţii la dreptate 
Și strîmbii de ceea parte. 
Dar Marița d-ochii-şi negri, 
Ea să-și fie sănătoasă 

Cu-a ei frați, cu-a ei părinți, 
Noi venim cu bună vreme ! 


Colind de flăcău 


La cest păr mare, rotat, 

Leroi, Doamnele, (refren) 
Frumos zvon s-au d-adunat, 
Numai fete 
Şi neveste, 

Rar vezi cruce de voinic. 

Cînd d-ochii negri-și aruncară, 
Cam sub zări soare răsare, 
Vine-și tinăr Grigore călare 
Pe-un cal negru, dalb de spume. 
Mai venise, 

Ma: sosise, 

Bună horă că-și dăduse, 
Nimenea nu-l mulțumea, 

Fără doar ibovnica. 

Ibovnica că sosea, 

Numai ea că-l mulyumea. 
— Mulţumeşte voiniceşte, 
Descalecă mojiceşte 

Și leagă calul d-aicea, 
D-aicea de cea mlădiţă, 
Cea mlădiţă-i de măr dulce, 
De-a scăpa nu se mai duce. 
Hai în horă să jucăm. 

Nu te prinde lîngă mine, 
Ci te prinde cît colea, 

Cît colea, 

Din faţa mea, 

Să jucăm faţă la faţă, 
C-așa dragostea ne-nvaţă. 
Să jucăm gene la gene, 

Ca doi porumbei la pene 

Și sprîncene la sprîncene, 
C-aşa dragostea ne cere. 

ȘI jucară, 

Cit jucară, 

Zi de vară 

Pină-n seară. 

Cînd ochi negri-şi d-aruncară, 
De foame, 

Negrul zăbală-şi rodea, 

Și de sete bale-şi bea. 

Dar Grigore ce-1 grăia ? 

— Mai stai, murgule, legat, 
Cum stau și eu june-n sat; 
Că dacă m-oi cununa, 

Eu ție drumul și-oi da 

Prin livezi 

Cu fînuri verzi. 

Ce ţi-oi paşte, 

Ţi-oi cunoaște. 

Şi-oi bea apă de pe piatră 
ȘI te-oi face lat în sapă, 

Lat în sapă, 

Lung în coamă, 

Bată-ţi coama genunchile 
Și coada chişiţele. 

Dar şi Grigore, Făt-Frumos, 
El să-şi fie sănătos 

Cu-a lui fraţi, cu-a lui părinți, 
Noi venim cu bună vreme ! 

32 
Colind de flăcău 


Jcea-n vadul Brăiliţei, 
Leroi, măr cu floare dalbă, 
Stà Ionică, Făt-Frumos, 
Pe-un cal galben bidiviu. 
Șade-n apă 
Pină-n sapă 
Şi-n noroi 
Pină-n ţurloi 
Şi-n sînge pînă-n chișiţă, 
Si se bate cu turcii, 
Cu turcii şi cu frîncii. 
Se certară, 
Se bătură, 
De aia parte-mi uecură, 
De-aia parte-n ierbăraș, 
Că sînt oamenii mal grași, 
Mai grași şi mai drăgălaşi. 
Pleanda-ntiia ce-şi robeară ? 
Tot junei însurăţei. 
Pleanda doua ce-și robeară ? 
Fete mari cu bani pe cap. 
Pleanda treia ce-și robeară ? 
Neveste cu cîte-un prunc. 
Mergeau junii fluierînd, 
Fete mari tot hori făcînd. 
Dar în urma tuturor, 
O copilă smedioară 
Se plingea, se tînguia, 
Părul din cap şi- -l smulgea, 
Faţa albă-și zgiria. 
Da” Jonică, Făt-Frumos, 
Ochii-ndărăt și-arunca 
Și la dinsa că mergea, 
Și din gură- cuvinta : 

Tu, copilă smedioară, 
Ce te plingi, te tînguiești ? 
Nu te duc roabă să-mi fu, 
Ci te duc doamnă să-mi fii, 
Chelăreasa banilor, 
Stăpîna argaţilor. 

33 
Colind de flăcău 


Prundurile Mării Negre, 

Dă vintul mai lin, 
Steverile de cai buni 
Paște-mi, Doamne, ori s-adapă ? 
Paşte-mi, Doamne, cal nebun, 
Cel cu coama viforită 
Și cu coada bici făcută. 
Strigă Niţa din cetate : 

— Cine-n lume s-or d-aflare ? 
Dar şi Niţă, frate-al nostru, 
El așa că-mi auzeară 

Și la negru se duceară, 

El pe negru-ncălecară, 

Făr” de frîu, fär’ de căpăstru, 
Fără fir de bici în mînă, 
„“Cărăruia și-o luară, 

La Dumnezeu se rugară : 

— Şi dă-mi, Doamne, ce mi-i dară, 
De cu seară 

Ghifor tare, 

Peste noapte ploi mai reci, 
Ploi mai reci 

Și vinturi seci, 

Vinturi seci primăvăreştui, 
Despre ziuă, cam cu soare, 
Tot cai buni să-l împresoare, 
Să-mpresoare cal nebun, 

Cel cu coama ghiforită 

Și cu coada bici făcută, 
Dar şi Niţă, frate-al nostru, 
El la negru se duceară, 

` Negru de el se speriară. 
Strigă Niţa stavorniţa : 

— Stai, negrule, cal nebun, 
Că nu-i lup să te mănînce, 
Nici vreun hoţ ca să te fure, 
Și el e stăpînul tău, 

Stăpîn ţie 

Și soț mie. 

Ci să fie sănătoşi, 

Ca doi trandafiri frumoși. 

34 
Pe-ostroavele Mării Negre 


Pe-ostroavele Mării Negre, 
Dai vîntul mai lin, 

Pascu-mi-se, adapă-mi-se, 
Multe stave de cai murgi. 
Printre stave de cai murgi, 
Paşte şi-un negru nebun, 

Cu comiţa viforită, 

Cu codiţa bioi făcută. 
Strigă-și loana-n stavoniţă : 
— Cine-n lume s-or d-aflară, 
S-or afla, s-or devăra, 
Să-ncalece pe negrul, 

'Făr” de friu, fär’ de căpăstru, 
'Făr” de leac de bici în mînă ? 
Numai Mehalea-ndrăzneşte, 
Acas” tare se grăbeşte, 

La Dumnezeu se rugară : 

— Să-mi dai, Doamne, să-mi dai, dragă, 
De cu seară de-un ploiricu, 
Peste noapte-un viforicu, 
Mîne-n ziuă de-un soricu, 
Stau stave la soricu, 

Stau-i şi negrul nebunul, 

Cu comiţa viforită, 

Cu codiţa bici făcută, 

Dar sub coamă-i viforăște. 
Dar şi Mehalea nu şedea, 

La negrul că se ducca, 

Tot pitiş şi mișcotiş, 

De negrul s-alătura. 

Mina sștingă-n coamă-i puse 
Şi cu dreapta cruce-și face, 
Pe negrul că-ncălecară. 
Negrul de veste-și prindea 
Şi-ncepea de mi-și săreară, 
Sări-n vint, 

Sări-n pămint, 

Sări-n vînt ca să-l trintească, 
Şi-n pămînt să-l prăpădească. 
Strigă-şi loana-n stavoniţă : 

— Dur, dur, dur, negrule, dur, 
"Că nu-i fur ca să te fure 

‘Şi nici lup să te mänînce, 
:Ci-i dragul stăpîn al tău, 
Stăpiîn ție, 

Bărbat mie. 

Unde negrul mi-auzca, 
Săriturile-şi lăsară, 
Cărăruia şi-o luară, 
Cărăruia la cetate. 

Merge-şi negrul buiestriînd, 
Brazdă neagră revărsînd, 
De ziduri s-alăturară, 

Cu paloşul le tăiară, 

Cu sulița turnu-și dărimară. 
Strigă-și Ioana din cetate : 
— Dur, dur, dur, voinice, dur, 
Să nu prăpădeşti cetatea, 

Că ti-o fi de trebuință 

La vreme de neputinţă. 
IJescalecă mojicește, 

Sui pe scară boiereşte 

Și sstăi la masă domneşte, 
ŞI să stăm să ospătăm 

Şi să stăm să judecăm, 

Să dăm drepți la dreptate, 
Pe cei strimbi de ceea parte. 
Dar și Ioana, d-ochii-și negri, 
Să ne fie sănătoasă, 

Cu-a ei fraţi, cu-a et părinţi, 
Noi venim cu bună vreme ! 

Colind de pescar 


Facă-şi domnul de-un năvod, 
Năvod verde de mătase, 
Năvod să-l arunce-n mare. 
Și-a prins peşte de mincare, 
Puţintel și de vinzare, 

Iar la fundul matiţei 

Fuse puiul iudiţei. 

Năvodarii mi-l prindeau, 
Mi-l băteau și mi-l căzneau, 
Să le dea încredințare 

Cît de-adincă este marea 

Și cît pește este-n mare. 

El șipa, 

Se văieta, 

Dar nimica nu știa. 

Se uita-n sus, 

Se uita-n Jos, 

Se uita spre soare-n zare, 
Vede sudița a mare, 

Tot strigînd și văicărind : 
— Voi pescari, 

Voi năvodari, 

Nu-mi mai căzniți puişorul, 
Că e mic, nepriceput, 

Nu ştie ce-adincă-i marea, 
Nici cît peşte este-n mare. 
Eu vol şti 

Şi-oi povesti 

Cît e de adîncă marea : 

Cît din cer pină-n pămînt. 
Şi cît peşte este-n mare ; 
Cît nisip pe marnea ei, 

Tot mai mult cu trei baboi. 

Colind de pescar 


Ferice domn bun îmi este, 
Vătat bun între vătafi, 

Și nouă feciori îmi are, 
Citeşinouă meşteri mari, 
De-mpletesc toți la năvoade. 
Împletesc o zi,-mpletesc două, 
"Mpletesc zile pîn’ la nouă. 
Cînd de fu ziua de-a zece, 
Leagă năvodul la clece. 
Marţi, pe toamnă cînd pornea, 
Dete-o toană, dete două, 
Dete-ntr-una pîn’ la nouă. 

Cînd puse toana de-a zecea, 
Privi-n fundul matiţei, 
Văzu puiul iudiţei. 
Vătafu-n mînă că-l lua 
Si de vas că mi-l trintea. 
Iuda de veste prindea, 
Deasupra apei ieşea, 

Și din gură-aşa grăia : 

— De voiţi, vătaşilor, 
Să daţi drumul puiului, 
Că e mic, nepriceput, 

Nu ştie marea-n adînc. 
lar eu pe voi vă voi duce, 
Și la potmolul cu somnul, 
Și la cotlonul cu crapul, 
La chietrişul cu cosacul. 
Și-acolo că mi-l ducea, 
Puiului drumul că-i da, 
Numai o toană trăgea, 
Vasele de peşti umplea. 
Dar nici iuda nu-a răbda, 
Deasupra apei ieşea 

Și din aripi filfiia, 

Și de-o furtună-ncepea. 
Vasele se răsturnau, 

Toţi flăcăii se-necau, 
Numai vătaful scăpa, 

Pe copaci încăleca, 

Cu cuțitele-mi vîslea, 
Pină la mal ajungea. 

Colind de păstor 


Pe prunduleş de mare, 
Sub soare-răsare, 
Crescut, mi-a crescut 
De-un verde alun, 
De-un roşu smochin ; 
Sus mi-e frunza deasă, 
Jos mi-e umbra groasă. 

Lîngă rădăcină, 

La albă tulpină, 

Multe oi s-adună. 

Oi moldovenești 

Și craioveneşti, 

Duse dindărăt, 

De-un mîndru flăcăiaș, 
Miîndru păunaș, 
Păunaş de munte, 
Ciobănaș de frunte, 
Cu cămașă şi ilic, 
(Cutare), bun voinic ! 
Mari boieri cînd pleacă 
Tot din casă-n casă 

Și din masă-n masă 

Și din pom în pom, 
Și-află de-acest domn, 
La-acest domn (cutare), 
Taică-său mi-l dară, 
Maică-sa nu vrură, 

Că e mititel, 

Nu e bun de domn, 

La masă să-mi şază, 
Pahar să-nu ridice, 
Cal bun să-ncalice 

Și în bătălie 

Ca un domn să fie. 
Noi... cu bună vreme ! 


38 
Colind de tineri căsătoriţi 


Prin cea grădiniţă, 
Ce-au născut, crescut 
Doi meri d-alunei, 
De toamnă sădiţi, 
De vară rodiţi. 

La tulpini de meri, 
Mese de boieri, 
Danţuri de curteni. 
Danţul cine-mi trage ? 
Chiar jupîn Alecu 
Cu a lui jupîneasă. 

Danşul dănţuieşte, 
Toiag răsuceşte, 

Sus măr d-azviîrleşte, 
În palme-l sprijinește 
Și se fericește : 

— Ferice-mi de mine 
Și de-ai mei părinți, 
Zile ce-am trăit, 
Parte ce-am avut, 

De taică, 

De maică, 

De-o doamnă frumoasă, 
Mult mi-e cuvioasă ; 
Frumuşel mă poartă 
Cu zăbune bune, 

Cu nasturi curtați, 

Pe piept răvărsaţi. 
Și iar mă mai poartă 
Cu cămăşi de in, 
Guler barbaifir ; 
Coase cîte-un fir, 
Rupe cîte-un măr, 
Sus măr d-azvirleşte, 
"N palme-l sprijineşte 
„Şi se fericeşte : 

+ — Ferice-mi de mine 
"Și de-ai mei părinți, 
Zile ce-am trăit, 
Parte ce-am avut 

De taică, de maică, 
De-un bărbat frumos, 
Mult mi-e cuvios; 
Frumușel mă poartă 
Cu ie de-o mie, 
Rochie castanie. 

ȘI iar mă mal poartă 
Cu ciorapi albişori, 
Papuci negrişori 

Cu tocuri cu flori, 
Mult sînt jucători. 
Dar eu știu juca, 

Rar la zile mari. 

La anul şi la mulţi ani! 

39 
Plugujor 


Acest domn, Jupin (cutare) 
Se sculă într-o zare. 

Cu plugurile cu doisprezece boi 
Arară joi văile, 

Marți piepturile 

Şi miercuri căpătăile. 
Acest domn, jupîn (cutare) 
La argaţi le poruncea 

Să tragă plugurile la perete 
Și bou la 1arbă verde 

Și flăcăi mari la fete mari 
Și cei mici 

La mămăligi. 

Acest domn, jupîn (cutare) 
El mîna cînd o băgă, 
Scoase cheile 

Și descuie grajdurile, 

Și scoate-un cal închingat 
Și-nfrânat, 

Și pe el a-ncălecar 

Și la Tighina-a plecat, 
Nouăzeci de ocale fier a cumpărat. 
Și la Tudor că le da, 

Ca să facă seceri mari 
Pentru secerători tari, 
Și-altele mai mici 

Pentru copilași voinici, 
Și-altele mai mărunţele, 
Cu mănunchi de floricele. 
Acest domn, jupîn (cutare), 
La argaţi le poruncea 

Să pună flăcăi la car 

Şi să pună boii-n car. 
Înainte nu mergea, 

Dar înapoi vrea. 

Puse-apoi boii la car ; 
Acuși îndărăt nu vrea, 
Dar înainte mergea. 
Și-apucă-n susu vîntului, 
Pe colnica pămîntului, 
Unde-i vine bine voinicului. 


107 


Ei cu stinga apucau 

Şi cu dreapta secerau 

Şi prin lan înaintau, 

De părea că înotau, 

Și mănunchi făceau 

ȘI din mănunchi snopi legau 
ȘI din snopi mîndre clăi ridicau. 
Apoi puse Snopii- n car 

Şi din car îi dete Jos, 

Şi făcu un stog înalt şi minunat, 
De toți boierii lăudat, 

Și altul înalt şi frumos 

Ca faţa lui Cristos. 

Acest domn, jupîn (cutare), 
El pe cal a-ncălecat 

Și a plecat 

La Tirgu Juvanului, 

La caii mocanului, 

Și cumpără doi cai, 
Amîndoi bălani, 

Cu nările călite, 

Cu picioarele potcovite, 
Cu urechile zugrăvite, 

Cu coamele poleite 

Și cozile aurite. 

Ei.cu picioarele treierau, 
“Cu nările gruierau, 

Cu coama primeteau 

ȘI cu coada măturau 

Și cu urechi în saci băgau. 
ȘI umplu doi saci învărgaţi, 
Ca nişte ciorapi înalți, 

De doamna lui lucraţi. 
Acest domn bun, jupîn (cutare), 
El la argaţi le poruncea 

Să puie sacii la car 

Şi boii în car. 

Înainte nu voiau, 

lar îndărăt mergeau. 

Apoi puse boii la car 

Și sacii în car. 

Îi puse în curmeziș, 

Nu veneau ; 

Îi puse în lung, 

Și atirnau. 

Şi plecă la moara lui Modrogan, 
Unde am fost şi acum un an. 
lar hoaţa cea de moară 
Văzu atitea care încărcate cu povară, 
Puse coada pe spinare 

Și plecă la luncă-n vale. 

Jar morarul cel mai mic, 

Cel mai mic, mai priceput, 
Lua-l-ar dracu pe care l-a făcut! 
De-al dracu ce era, 

Nici păr în cap nu avea. 
Dacă e chel, 

Ce-ai cu el? 

Luă un cojoc miţos 

Şi mi-l îmbrăcă pe dos, 

Si luă un ciocan în briu, 

Şi-i dete una în şele, 

De-o aşeză pe măsele. 

Și grîu-l măcina 

Și făină se făcea. 

Nu curgea făină curată, 

Ci cu aur amestecată. 

Scîrţa, scirța, 

Pînă joia dimineaţa, 

Trei tărîţe și-o făină. 

Apoi carele încărca 

Și acasă pleca, 

Carele scîrţiind 

Și flăcăii chiuind. 

lar doamna lui luă o sită deasă, 
Tot cu pinza de mătasă. 
Apoi băgă mîna-n sac 
Pină-n miaza unghiei, 

Şi scoase-o tăriță lată, 

După făina ceailalră. 

Apoi pîine plămădea 

Şi-o lăsa pîn? se dospea 

Şi colaci făcea, 

Pe lopară-i învirtea 

Şi-n cuptor îi arunca 

Şi-i lăsa pîn’ se cocea. 

Și dete colacii cei mari 

Pe la flăcăii cei mari, 

Și colacii mai mici 

La copilaşii cei voinici, 

Și turtă de secară 

Să le dea 

La fetele din cămară, 

Că n-au mîncat de aseară, 

Să le tragem de plete afară. 

Dă-ne, dă-ne, că nu ne-oi da 

Marea cu sarea 

Și Oltu cu totu. 

Și să ne dai două-trei parale 

Să ne cumpărăm glugi la mantale, 

Că ne plouă ploile 

Și ne ning niinsorile 

Și ne strică feţele 

Și nu ne mai plac fetele. 

Și să ne mai dai doi gălbiori, 

Să facem boldișori, 

Să înţepăm boii la curişor 

Ca să mergem mai tărișor, 

Căci trecem printr-o pădure, 

Unde sînt fete nebune 

Și ne omoară cu alune. 

Și nu sîntem de ici-de colea, 

Ci sîntem de la Cimpulung, 

Unde fetele trag la plug, 

Și le mînă o babă bătrină 

Cu biciul de lină, 

Și le bate peste gură 

Ca să tragă-o brazdă bună. 

Și nu sîntem de ici-de colea, 

Ci de la Buliga, 

Unde se face mămăliga 

Și o păzesc cu măciuca, 

Să nu apuce nici furnica. 

Şi nu sîntem de ici-de colea, 

Ci sîntem de la Mangalia, 

Unde se face mămăliga cît corabia 

Şi o păzesc cu sabia, 

Să nu apuce și vrabia. 

De urat am mai ura, 

Dar ne temem c-om însera, 

Pe la curțile voastre, 

Departe de casele noastre. 
Mînaţi, măi, hăi, hăi ! 

40 


Plugule! 


Odihneşte, odihneşte, domnule Scarlat, 
Cum a odihnit Machedon-împărat. 
De dimineaţă s-a sculat, 
Faţa albă şi-a spălat, 
Chica neagră-au pieptănat, 
La icoane s-a-nchinat, 
Boii la jug a-njugat 
Și la plug că mi-a plecat, 
La tarlale la Caşiş, 
La colţişor de brinduși. 
Și mi-a arat o lună 
Și-o săptămînă-ncheiată. 
Mai hăiţi, copii, o dată ! 
La lună și-o săptămînă, 
Și-a adus aminte 
De-a lui jupîneasă 
Care sta pe loc acasă, 
Și-a venit și-a stat acasă-o lună 
Și-o săptămină-ncheiată. 
Mai hăiţi, copii, o dată ! 
Și-a băgat mîna-n buzunar 
Și-a scos o cheiţă 
Și-a descuiat din grajd în grajd, 
Pînă la al noulea grajd, 
Și-a scos un cal porumbac 
Cu şaua de aur, 
Cu scări de mărgărit, 
Cum la alţi boieri mari 
N-aţi mai zărit, 
Și pe cal a-ncălecat. 
Mai hăiu, măi copii, o dar ! 
Și din gură-a șulerat, 
Mici ogari c-a adunat, 
La tarlale a plecat, 
La tarlale la Caşiş, 
La colțişor de brînduși, 
Să vadă griul frumos. 
Și de frumos ce era, 
De departe înverzea 
Și de-aproape-ngălbenea 

Și pe jos se scutura, 
Păsările-l aduna. 

Ma: hăiți, copii, o dată! 
Iar jupîn domnul Scarlat, 
Cu-a sa doamnă Salomie, 
Plecă la tîrg la Sf. Marie 
Să cumpere zece oca de fierărie 
Să facă secerele 
Îmbărligăţele, 

Pe la dinţi cu chipărele, 
La mîner cu floricele, 
Pentru nepoți şi nepoţele, 
Să secere de haz cu ele. 
Dar nu găsi meșter să lucreze, 
Și se uită-n sus 

Şi se uită-n Jos, 

Se uită pe-o gură de vale, 
Cam înspre soare-răsare. 
Zări feciorul cantargiului 
Cu praftoriţa în mînă, 
Cu ciocanul în gură, 

Cu dinţii albind, 

Cu ochii strălucind, 

Și înains cu brîu de lină, 
Ca mumă-sa cea bătrînă. 

Mai hăiţi, copii, o dată ! 
Se lăsa încet pe spate, 
Ca să-i vie bine-a bate. 
Chiar bătu şi le făcu, 
Le dete la nepoţele, 
Secerau de haz cu ele. 
lar nepoata cea mai mică 
Secera în susul susului, 
În bătaia vîntului, 
În dreapta voinicului. 
În dreapta trăgea şi tăia, 
În stînga pologea și făcea 
Din polog snop, 

1 snop claie, 

Din claie mîndră faţă de arie. 
Iar pe mîndra faţă de arie 
Veni un stol de porumbei, 
Trăsei cu săgeata-n el. 

Mai hăiți, copii, o dată ! 

Da 


Și porumbeii zburară 
Cite doi, cîte trel, 

Cite patru şi cinci, şase, 
Pîn'ce doisprece zburară. 
Aşa să fugă boalele 

Si fermecătoarele 


De prin curţile domnului Scarlat, 


Care-ndată a plecat 

La târgul de la Motrogan 

Să cumpere doisprece jugani 
Cu nările călite, 

Cu picioare potcovite, 
Urechile zugrăvite 


_Şi coadele poleite. 
“ Cu nările grovăia, 
Cu urechile vîntura, 
: Cu coadele primetea, 


: Cu picioarele treiera. 


Mai hăiţi, copii, o dată! 
Şi-ncărcară o povară, 
Nouă care româneşti 
Şi nouă chioveneşti, 
Și luarăm ceva mîncare, 
Şi-o pornim apoi spre moară, 
La moară la Motrogan, 
Unde-am măcinat şi-acum un an. 
Hai şi la moara de sub vînt, 
Unde-am măcinat nu-știu-cînd. 
Dar morarul priceput, 
(Mama lui cui l-a făcut !) 
Auzi atîtea care scîrţiind 
Și atîția boi mugind, 
Luă toporul la spinare 
Și barda la subsuoară, 
Se lăsă pe scoc la vale, 
Bătu-n piatră şi-n covată. 
Mai hăiți, copii, o dată ! 
Și aduse-o sită deasă, 
Ca din Țarigrad aleasă. 
ŞI cernură, şi cernură, 
În curte şi pe bătătură, 
Si făcu coana Salomia 
Un colăcel de secară 
Și dete la nepoate-n cămară. 
Mai hăiţi, copii, o dată ! 

Iar plugarii, cît colea, 
Începură a striga : 
Daţui-ne și nouă 
Ce ni-ți da, 
Că nu sîntem de ici-de colea ! 
Sîntem de la căsuţa mititică, 
Cu streașina lăsăţică, 
Cu copila frumușică. 
Si de-o fi de seama mea, 
Oi juca şi eu cu ea; 
De n-o fi de seama mea, 
Facă dracul cimpoi din ea. 
Să cînte la nunta mea. 
Daţi-ne ce ni-ţi da, 
Daţi-ne de-un gălbior 
Să facem un boldișor, 
Să-mboldim boii binişor, 
Sa meargă mai iuțișor, 
Cà nu sîntem de ici-de colca, 
Şı sîntem de la Miţa Veche, 
Unde dă mîţa-n streche 
Și motocu stă pe muşuroi. 
Mai hăiți, copii, o dată ! 
Las’ să şadă, ardă-l focul, 
Că ăla ne-a fript nor ocul ! 
C-aveam unul c-un cojoc, 
Ala numai sufla-n foc. 
Și-aveam unul cu manta, 
Ăla ne mai scăpăra. 
Aveam unul cu ilic, 
ŞI-l lua dracu de frig. 
Mai hăiţi, copij, o dată ! 
Daşi-ne ce ni-ţi da, 
Că nu sîntem de ici-de colea ! 
DDaţi-ne două-trei parale 
Să facem la pluguri mantale, 
Că vine ploaie mare 
Şi ne plouă, zău, pe cale, 
Că sintem de la munţi întunecoși, 
Mai rămîneţi, mari boieri, sănătoşi ! 

4] 
Vasilica 


Mari boieri la masă-mi şed, 
Veni Vasilca și-o-ntreabă : 
— Ce mergi mindră şi frumoasă, 
Cercelată, 
mărgelată, 

Și-ntre ochi cam incruntată, 
Cu paftale argintate ? 
— Stăturăţi, boieri, şi-ntrebarăţi, 
Cu tot dreptul spune-voi : 
Sus la munte m-am suit, 
Jir şi ghindă mi-am găsit, 
Am mîncat, m-am ghiftuit 
Și frumoasă m-am făcut; 
Iarbă verde mi-am păscut, 
Într-un lac m-am tăvălit, 
Mai frumoasă m-am făcut. 
La dumneavoastră am venit, 
Cum ăști voinici m-au gătit, 
Ne-aţi văzut şi ne-aţi primit 
Și pe noi ne-aţi dăruit 
Cu ban: mari, 

din buzunar, 
Cu-o mînă de :cușari, 
Să fiţi, domni buni, sănătoşi, 
La anul şi la mulți ani! 


DE MUNCĂ 
42 


Cintec de paparude 


Frunzuliţă nucile, 
Paparudelc, 

Să nu trecem casele, 

Să pornească ploile. 

Să nu fie secetă, 

Să luăm cheia cu cercelul, 

Să deschidem cu ea cerul. 

Să sunăm cheiţele, 
Să pornim ploiţele. 
Zalele să sune, 
Ploile să cure, 
De joi pînă Joi, 
Să dea nouăzeci de ploi ; 
Și să crească grînele 
Cît pădurile 
Și porumburile 
Cît prăjinile ; 
Unde-oi da cu sapa, 
Să curgă ca apa; 
Unde-oi da cu plugul, 
Să curgă ca untul. 

Ha, Mario, ha ! 
Boi înjugători, 
Oameni muncitori, 
Oile linoase, 
Vacile lăptoase, 
Mai mult sănătoase ; 
Laptele să curgă, 
Să curgă urlînd, 
Untul duduind. 

Ha, Mario, ha ! 
Să trăiască gazda casei, 
La anul și la mulți ani, 
Cu belşug pe zece ani! 


DE NUNTĂ 

Oraţii de nuntă 


— Bună dimineaţa, cinstiți socri mari ! 

— Mulţumim dumneavoastră, băieți militari ! 
Dar ce căutaţi ? 

— Ce-am umblat, ce-am căutat, 

De la ușă-am apucat. 

Bine umblăm, 

Bine căutăm, 

Binişor seama să ne dăm. 

Că de multe ce sînt şi dese, 

Noi nu le-am putea spune alese. 


116 


Că tînărul nostru-mpărat 

De dimineaţă s-a sculat, 

Faţa albă și-a spălat, 

Chica neagră-a pieptănat, 

Cu straie noi s-a-mbrăcat, 
Murgul şi l-a înşeuat, 

Cu trîmbiţa a cîntat, 

Grea oaste a ridicat 

Și pe la răsărit de soare 

A plecat la vînătoare. 

Şi-a vînat ţara de sus, 

Despre apus, 

Pîn’ juganii ne-au stătut, 

Şi potcoavele-au pierdut. 
Atunci ne lăsarăm mai în jos, 
Pe-un deal frumos, 

Și alergarăm 

De vinarăm 

Munţii cu brazii 

Cerul cu stelele, 

Cîmpul cu florile, 

Dealul şi vilcelele, 

Satul cu fetele. 

Cînd dete soarele-n di seară, 
leşirăm la drumul cel mare 

Și deterăm de urmă de fiare. 
Srătu toată oastea la mirare. 
Ziseră unii că urmă de zînă, 
Să-i fie împăratului nostru nună ; 
Dar se găsiră alu vinători 

Mai cunoscători, 

Şi ziseră că-l urmă de căprioară, 
Să-i fie împăratului nostru soțioară. 
Dar nunu cel mare, 
Cu grija-n spinare, 
Călare pe-un cal 

Ca un Ducipal, 

Se ridică-n scări 

Și se umflă-n nări, 
Făcu ochii roată 
Peste oastea toată, 

Și cînd i-ntoarse aici, 
Zări o floricică frumoasă 
Și drăgăstoasă, 

Care nu-nfloreşte, 

Nici locu nu-i prieşte, 

Ci mai mult se ofileşte. 

Ne trimite pe noi, pe ăşti şaisprezece lipani, 
Călări pe acești șaisprezece Jugani, 
Cu coamele cănite, 

Cu unghiile costorite, 

Cu frinele zugrăvite, 

Cu nările poleire 

Şi cu coadele- mpletite, 

Ca cu toţii să pornim 

Și la curțile dumneavoastră să venim. 
Noi am pornit 

Și am venit 

Pe faţa pămîntului, 

Pe aburul vîntului, 

Bînd 

Și chiuind, 

Din pistoale plesnind, 

Pe nări flăcări slobozind ; 
Nechbezînd 

Și din unghii scăpărînd ; 

Pînă am venit 

Și am sosit. 

Acum, ori floricica să ne-o dați, 
Ori de unde nu, nu scăpați, 

Căci noi am venit cu tirnăcoape de argint 
Să scoatem floricica din pămînt. 
S-o scoatem din rădăcină, 

S-o punem la-mpăratu-n grădină, 
Ca acolo să-nflorească, 

Să rodească, 

Să nu se ofilească. 

Socri mari, dacă ne credeţi 

Că sîntem niscaiva tilhari, 

Avem şi firman cu pecete de la împăratu! 
Cine ştie carte latinească 

Să vie să ni-l cetească. 

lar cine nu ştie, 

Să nu vie 

Și ca de foc să se păzească, 

Că nouă nu ni-i frică de lume, 
Căci purtăm de voinici nume. 

Socri mari, 

Ce e astă mulţime 

Și astă tinerime ? 

De parcă urși văzură, 

De bleojdiră ochii 

Și căscară gura. 

Ori n-au mai văzut oameni încă 

Si-or crede că-i mănîncă ? 

Și dumneata de astă spadă stai rezemat 
Ca o proptea la gard, 

ȘI yii capul în jos 

Ca un cal mucios, 

Cînd mănîncă la o baniţă cu ovăz. 

Te văd că ieşiși de la căldură 

Şi-i cură mucii pe gură: 

Să faceți bine să ne „aduceţi oameni cărturari. 
Să ne aduceţi un popă cu barba deasă, 
Să ne citească o carte aleasă. 

Să nu fie vreunul cu barba cănită 

Și să ne rămînă cartea necitită, 

Ci unul cu barba ca fusul 

Să ne dea curînd răspunsul. ; 
Răspunsul nostru este șaisprezece pahare de vin 
ȘI şaisprezece mahrame de in 

De care se găsesc aici la dumneavoastră, 
Cusute cu fluturi cu arnici ; 

Să fie şi cu lăturoa, 

Că astă-vară au fost cam ploi, 

Vara cam ploioasă, 

Mireasa cam somnoroasă 

ȘI n-o fi văzut să le ţeasă. 

Să fie şi de mătasă, 

Numai să fie de-aici din casă, 

De la cinstita mireasă. 

Să nu fie de pe la vecine 

Să păţim vreo ruşine, 

Că atunci va fi necinstea noastră 

Și ocara dumneavoastră. 

Că așa se-mprumută fată pe fată 

Şi nu se mai plăteşte niciodată. 

Socri mari, ascultați 

Și-n urechi băgaţi : 

Cînd va da soarele-n de seară, 

Mare oaste vă-mpresoară. 

Să lărgiyi casa, 

Să-nundeţi masa, 

Să vie-mpăratul 

Cu oștirea lui toată : 

Două sute cincizeci şi cinci 
Din cei mai voinici 

Cu feţele alese, 

Cu miînecile sumese. 

Să mai aveţi, socri mari, 

Și lăutari, 

Să ne vie tot satul, 

Să se-nveselească-mpăratul ! 
Socri mari, ce s-a făcut, 

Nu mai e de desfăcut. 

Să dai opt boi și şapte vaci, 
Şi-apoi să rabzi și să taci. 
Ţine ca la o broască- țestoasă, 
La această ploscă pîntecoasă. 
Pe ici lată, 

Pe dincolo lată. 

Să te-nchini, socre mare, 

S-o săruţi o dată. 

Să n-o săruţi tare, 

Că şi căciula din cap îţi sare ! 
S-o săruţi mai binişor, 

Să ţi se pară mai dulcişor. 
Poftiţi de beţi, 

Să vedeţi 

Că- rachiu de Piteşti, 

Cînd bei te-nveseleştui ! 

Și nu e ţuică de-a dumitale, 
Zeamă de prune. 

Cînd bei multă 

Te umfli-n burtă 

Și intri după sobă, 

Stînd cu greierii de vorbă. 
Socri mari, noi am vrea să descălecăm, 
Dar n-avem jos pe ce să ne dăm. 
Noi nu sîntem ciobani de la oi 
Să descălecăm pe noroi, 

Sau niscaiva morari beți 

Să descălecăm prin scaieţi. 
Nouă să ne aduceți covoare, 

Să descălecăm în pridvoare. 

La caii noştri să dați fin, 

Vizdrei verde, 

Cosit în noaptea lui Sf. Gheorghe, 
Cu roua neluată, 

Cu floarea nescuturată, 

Strîns în sărbători 

De două fete surori. 

Caii noştri să mănînce 

Și din capete să nu miște ; 

Caii noştri să bea 

Și din capete să nu dea ; 

Că şi dumneavoastră 

Din partea noastră 

Urechile vi s-ar tăia. 

Socri mari, 

Ce staţi așa măroși 

Și frumoşi, 

Și vă ţineţi c-aveţi nişte fete frumoase 
Și umblă prin casă ca niște găini grase ? 
Scutură hăinuţele 

Și le cură ţiţele. 

Noaptea spală și cîrpeşte 

ȘI ziua se primeneşte. 

Dar tot urînd, socri mari, 

Vedem că au rămas cei de la spate, 
Cu gurile căscate ; 

Cei dinainte, 

Cu gurile proțăpite. 

Mă uitai pe sub şoproane, 

Toţi băieții stau ciopoare ; 

Mă uitai pe la pereţi 

Și văzui nişte mătuși, 

Parcă sînt buturi cu bureţi. 

Socri mari, aduceţi un vas cu coji uscate 
Să aruncăm prin cele guri căscate, 
Și-o strachină cu lapte dulce 

Să mai dăm la ăle fre să-mbuce, 
Că de cînd au auzit de nuntă-n sat 
De trei zile n-au mai mîncat, 

Doar s-au lăut şi pieptănat ; 

Să-și mai potolească jindul, 

Pîn” le-o veni şi lor rîndul ; 

O strachină cu mușiţe, 

Să dăm pe la ăle cu hăinuţe ; 

O strachină cu bureşi, 

Să dăm pe la ăle cu scurteici ; 

Și vreo cîteva prune, 

Să dăm pe la ăle cucoane, 

Că vedem c-au slăbit de foame ; 

Și vreo cîţiva usturoi, 

Să dăm pe la ăi ciocoi, 

Fiindcă au poftit pe la noi. 

Munţi mari şi luminoși, 

Bine v-am găsit, socri mari, sănătoși ! 

Oraţie de nuntă 


De ce ne-ntrebaţi dumneavoastră, 
Aşa-n grabă, de venirea noastră ? 
Și ășu oameni, de ce stau grămadă 
Ca stupi 

Și se uită la noi ca la lupii? 

Ce caută atîta tinerime ? 

Ce caută atita mulțime ? 

Și aste fete, urşi văzură, 

De bleojdesc ochii și cască gura ? 
Ori n-au mai văzut oameni încă 
Și se tem că le mănîncă ? 

Noi am mai umblat şi altă dară. 
Și-aiurea, ca şi altă dată, 

Aşa nu se minunară, 

Și ce căutăm, nu-ntrebară. 

lar aici v-aţi strîns grămadă, 
Parcă toți căutaţi sladă. 

Ori vreți, de frică și teamă, 

Să stăm și să vă dăm seamă ? 
Dar nici prin gînd să vă treacă, 
Veţi avea părere seacă. 

Noi nu ne speriem de lume, 

Căci purtăm voinicesc nume. 

Nici nu ne-ngrozește vintul, 

Să stăm să vă dăm cuvintul. 

Iar de voiţi şi vă place, 

Să vă răspundem cu pace, 

Lăsaţi-ne-nceușor, 

Să vorbim mai binişor. 
Căci de multe ce sînt şi dese, 
Nu le putem spune alese, 
Decît doar cu-ngăduială. 
Repede, tot ce se cere, 

Nu se face cu plăcere. 
De-aceea, să lăsăm gluma 
Și-ascultaţi la noi acuma : 
Tînărul împărat al nostru, 
Care vrea binele vostru, 
Într-o zi, de dimineaţă, 

Cu firea care-l răsfaţă, 

Pe la răsărit de soare, 
Vrînd să plece-n vinătoare, 
S-a sculat, s-a gătit bine, 
S-a-narmat cum se cuvine, 
Și sună buciumu-ndată 

Și strînse ostaşi mulțime, 
Toţi voinici din călărime, 
Toţi cu arme mătestrite 

Și arcuri de vînătoare. 
Apoi cu ei pe răcoare 

A plecat la vinătoare 

Să vîneze dealurile, 
Munţii-nalţi cu stînoile, 
Pădunile cu umbrele, 

Văile cu luncile, 

Bălțile cu rațele 

Si satele cu fetele. 

Si-astfel umblind ziua toată, 
A ocolit locul roară. 
După-amiază, către seară, 
lără a vina vreo fiară, 
Atita se săturase, 

Încît era să se lase, 

Să nu mai gonească vintul 
Şi să spulbere pămîntul. 
Dar parcă-l chema-o nălucă, 
Încă tot să se mai ducă. 
Și-așa peste o movilă, 

Mai mergînd loc ca o chilà, 
Cu arc şi săgeata-n mină, 
Ajunge la o fîntină, 

Unde zări urmă de fiară. 

Aici toţi descălecară, 
Să se uite, să privească 
ȘI ce urmă-i să ghicească. 
Unii zic să fie urmă de i 
Pentru-mpăratul nostru cunună ; 
Unii zic să fie fată de crai, 
Pentru-mpăratul nostru bună de trai ; 
Iar alții, că-i urmă de fată zglobie, 
Să-i fie-mpăratului soție. 

Deci cu cîte cuvintară, 
Pe-mpărat îl aţițară 

Și-l făcură-n gînd să-i vie, 

Să hotărască, să ştie 

Din ce parte acea zină 

A venit pîn’ la fintină. 

Și cu inima-nfocată 

O porni pe urmă-ndată. 

După urmă se tot duse, 

Pînă Dumnezeu l-aduse 

Drept la curțile dumneavoastră, 
Cu toată-oştirea noastră, 

Unde văzurăm o floare, 

Ca o stea strălucitoare, 

Care de crescut tot creşte, 

De înflorit, înfloreşte, 

Dar de rodie nu rodeşte, 

Căci pămîntul nu-i prieşte. 

De aceea, E 

Făcînd întru sine sfatul, 

Ca acea frumoasă floare, 

Cea dulce mirositoare 

De aci să o strămute 

La curtea împărătească, 

Unde locul să-i priască, 

Să crească, să înflorească 

Și odrasle să-ncolţească, 

Să dea rodul la iveală 

Și tuturor la priveală. 

Astfel împăratul spune, 

După ce în gînd le pune. 

Se uită, locu-nsemnează, 

După a stelelor rază. 

A doua zi dimineaţă, 

Cu a zorilor roșeață, 

Se scoală iute-mpăratul, 
Ca să-și împlinească sfatul. 
Se scoală și se încalţă, 

În scări de argint se-nalţă, 
Pe un cal alb, voiniceşte, 
Încălecînd se oprește 

Și peste oștirea toată, 
Întorcîndu-și ochii roată, 
Pe aceştia ne alese, 

Cu mustățile sumesc, 

Cu nişte cai iuți ca zmei, 
Cu capete ca de lei, 

Cu coamele poleite, 

Cu copite zugrăvite, 

În frunte întunecaţi 

Şi pe spate luminaţi, 

Care cînd încep s-o taie, 
În nori aruncă văpaie. 
Deci după ce ne alese, 

Cu poruncă ne trimese 
După drăguţa lui floare, 
Cea dulce mirositoare, 

S-o aducem să strălucească, 
La curtea împărătească. 
lar noi pornirăm îndată, 
Cu porunca ce-a fost dată. 
Nu ştiurăm semnul bine, 
Să venim pe drumuri bunc. 
Ne-am îndreptat după stele 
Și-am venit cam după ele, 
Peste munţi şi peste stinci 
Și peste sute de dealuri, 
Miîncînd și bînd împreună, 
Cu cîntări şi voie bună, 
Întrebînd în calea noastră 
De curțile dumneavoastră. 
Cînd văzurăm şi văzurăm 
Că steaua ce-o urmărirăm, 
Aci din ochi o pierdurăm, 
La curţile voastre ne oprirăm. 
Să ne daţi, dar, acea floare, 
Acea stea strălucitoare, 
Cu răspunsul dimpreună, 
Vă poftim cu voie bună. 

Să nu spuneți vorbe rele, 
C-apoi vă vor cădea grele. 

Că nu sintem trimeşi doară 

Să trăncănim ca la moară, 
Vorbe de-ale satului 

Și de-ale pîrcălabului, 

Ci zisa-mpăratului, 

Vă dăm şi firmanul lui. 

De știți carte latinească, 

Puneţi ca să vi-l citească. 

lar de nu, ca pe-un cărbune, 

Vă feriți mîna a pune. 

Chemaţi un popă să vie, 

Dacă latineşte ştie ; 

Și să nu fie cu barba rară, 

Să ne ţie pină-n seară ; 

Nici vreunul cu barba deasă, 
S-o citească ne-nţeleasă ; 

Si nici unul cu barba ca fusul, 
Să mormăiască ca ursul | 

Și să nu dea curînd răspunsul. 
Ci chemaţi un popă 

Care să ştie să sugă, 

Ca să citească firmanul pe fugă. 
Că în adevăr nu e carte latinească, 
Să nu poată s-o citească ; 

Ci o ploscă mare și tare, 

Cu vin vechi de Dealul Mare, 
Cînd beşi, căciula vă sare. 
Poftiţi, închinaţi o dată, 

Că v-aţi uitat cu gura căscată. 
Asta nu e de la dumneavoastră de pe vale, 
Care parcă e zeamă de coarne. 
Cînd bei, nu ştii încotro s-o iei, 
Nici nu poţi sta cu oamenii de vorbă, 
Că ți se umflă burta ca o tobă. 
Pottiţi, gustaţi cu toţi împreună 
Și să ne dați pe-acea zînă, 

S-o ducem la împăratul, 

Ca să împlinim tot sfatul. 

Nu gîndiţi că vorbim cu glume, 
Ori spunem niscaiva basme din lume. 
Să vă gătiți cit mai tare 

Cu cele de ospătare : 

Aduceţi orz, care cu fin; 

Tăiaţi junci cu carne grasă 
Să daţi ostașilor la masă ; 
Aduceţi buţu cu vin tare, 
Să fie de-ndestulare ; 
Strîngeşi fete frumușele, 
Ca să dănţuim cu ele. 
Şi-apoi, să gătiți ŞI case, 
Îmbrăcate cu mătase ; 

Şi pentru ostaşi umbrare, 
Cu loc de- -ncăpere mare. 
Întindeţi mai multe mese 
Și puneţi bucate alese 

Şi cofeturi şi plăcinte, 
Cum sînt datinele sfinte. 
Iar cumva de nu se poate 
Să-mpliniţi acestea toate, 
Nu mai staţi de mai răspundeţi, 
Ci cătaţi loc de v-ascundeți. 
Căci ostașii nu ştiu glumă 
Şi-o să fie vai de mumă. 
Luaţi aminte, să ştiţi bine 
Că şi împăratul vine 

Cu căpitani cu caftane, 
Cu vreo cîteva rădvane, 
Cu lăută, cu cîntare, 

În el stă mărita nună 

ȘI ține-n mînă o cunună 
Strălucată, luminată, 

Cu pietre scumpe lucrată, 
Pentru cinstita mireasă, 
Cea de împărat aleasă. 
Acum, după-a noastre zise, 
Să primiţi darurile trimise 
De la ginerile vostru, 
Care e-mpăratul nostru. 
El ne-a zis : Mergeţi cu ele 
Și le dați miresei mele. 
Acum, daţi-ne colacul, 

Că ne deşertarăm sacul. 
Și mirele vrea să ştie 

Că daţi cîte-o şangulie, 

Să fie de in subțire 

ȘI cu flori cusute bine. 
Puteţi da şi de mătasă, 
Dacă inima vă lasă. 

Iar de nu, şi de arnici fie, 

Cum veţi avea omenie. 

Numai să fie de-aici din casă, 

De la cinstita mireasă. 

Să nu fie de pe la vecine, 

Și să pățim vreo ruşine. 

C-atunci va fi ruşinea noastră 

Și ocara dumneavoastră. 

Noi, să ştiţi, primim de toate, 

îngrijiţi doar a le scoate. 
ngrijiți cît mai curînd, 

Să le daţi toate pe rînd, 

Ca să ne ștergem la gură, 

C-o udarăm la băutură. 

Iar ăstor fete-aci venite, 

Ca ciorile grămădite, 

Care stau cam pe la spate, 

Cu gurile căscate, 

Muiaţi cîte-o coajă-n lapte, 

Să nu mai stea cu gura seacă 

Și de dor să le mai treacă. 

Oraţie de nuntă 


Bună dimineaţa, bună dimineaţa, 
Cinstiţi socri mari ! 

— Ce umblaşi, ce căutați ? 

— Noi ce vom umbla, ce vom căuta, 
Foarte bine seama vom da, 
Numai să ne lăsaţi 

Cu încetul, 

Cu încetișorul, 

Să ne luăm seama cu binişorul, 

Că sîntem niște copii fără minte 
ŞI nu prea ştim seama la cuvinte. 
Dar dumneavoastră au n-aţi aflat 
Că al nostru tînăr împărat 

De dimineaţă s-a sculat, 

Pe ochi negri s-a spălat 

Și la vînat cu oastea a plecat. 

Și-au vînat munţii cu urșii, 

Bălțile cu rațele, 

Iar cînd fu soarele-n deseară, 
Găsiră-o urmă de fiară, 

Urma era, dar fiara nu era. 

Unii ziceau să fie de fiară, 

Cu al nostru tînăr împărat deseară ; 
Alţii ziceau să fie de zînă, 

Cu al nostru tînăr împărat împreună ; 
Dar al nostru tînăr împărat 

Nici pe sfatul acela nu s-a lăsat 

Şi-n dalbe scări că s-a-nălţat, 

Şi peste toată oastea s-a uitat, 

ȘI ne-a ales pe noi ăşti doi voinici, 
Cu aceşti doi cai murgi, 

Cu unghiile potcovite, 

Cu nările zugrăvite. 

Și ne-au trimis pe aburul vîntului 
Și pe semnele pămîntului. 

Și noi cînd am plecat, 

Praf mare s-a-nălţat 

Și drumul l-am rătăcit. 

Şi-am venit tot prin livezi verzi, 
Printre fîntîni cu ape reci, 

De curțile dumneavoastră întrebînd. 
Cînd ne-am apropiat am văzut 

Că drept steaua ni se lasă 

La această casă. 

Noi am aflat că aici 

Este-o garoafă frumoasă ; 

Nici nu-mboboceşte, 

Nici nu odrăsleşte. 

Si noi am venit ca s-o luăm, 

S-o ducem la al nostru tînăr împărat, 
Că acolo-mboboceşte 

Şi odrăsleşte 

Și trupul nu i se ofileşte. 

Dar dumneavoastră răspunsul să ni-l dați : 
Două basmale de in, 
Cusute cu fir, 

Fie și de mătase, 

Numai să fie mai frumoase. 

Prezentarea darurilor 
(trimise mirelui de mireasă) 


Cinstata noastră-mpărăteasă, 
Auzind de numele dumitale, 
Că eşti împărat mare, 

Au trimis slugile 

Prin toate ulițele, 

Negoaţe să găsească, 

Cu ale dumitale să se potrivească. 
Negoaţe au găsit, 

Dar cu ale dumitale nu s-au potrivit. 
Atunci, a noastră-mpărăteasă, 
Din lume cea mai aleasă, 
Fiind vrednică şi puternică, 
Telegari au adus, 

La butcă i-au pus 

Și-au pornit într-un ceas bun, 
Spre Țarigrad la drum. 

În Țarigrad dac-au ajuns, 
Corturile şi-au întins, 
Dughenele s-au deschis. 

Trei zile și trei nopţi, 

Pe ulițele Ţarigradului au umblat. 
Mărfuri multe-au cumpărat, 
Corabie-au încărcat 

Și acasă-o au minat. 

Anci cînd s-au înturnat, 
Marfa o au descărcat, 

Nouă pe seamă-o au dat, 
Ca la dumneata s-o aducem 
Și-nainte să ţi-o punem 

Și să-ţi cuvîntăm 

Și să ți-o-nchinăm : 

Cămașă de borangic 

Să se lipească de trup ; 
Izmene de in 

Cu brîneţ de ibrişim, 

Ca să-ţi fie voia deplin ; 

ar dumneata de nu ne crezi, 
Pune mîna şi le vezi. 

47 
Cîntecul soacrei 


Foaie verde de secară, 

Ia te scoală, soacră mare, 
De-aprinde focul mai tare, 
Pune pe foc o căldare, 
Ca să ne faci de mîncare. 
Fierbe peştele sărat, 
Fierbe cosacul spălat, 
Cară vinul cu urciorul 
Că mi s-a fript gîuşorul. 
Şi iar verde de secară, 

Dă mai iute, soacră mare, 
Că la nuntă e zor tare 

Și nu mai ai fată mare. 

Cîntecul Gușatei bogata 
si al Vişei frumoasa, ce se cîntă la nunţi 


Foaie şi-o mălură, 

Pe cel mal de gîrlă, 
La lină fîntînă, 
Ghizduri de marmură ; 
Sus pe ghizdurele, 
Două păsărele, 

Dar nu-s păsărele, 

Ci sînt surăţele. 

Pe nume le spune : 
Guşata bogata, 
Urî-o-ar lumea, 
Îndrăgi-o-ar moartea, 
Ca să scap de ea, 

Și Vişa frumoasa, 
Uri-o-ar moartea, 
Îndrăgi-o-ar lumea 

Şi s-o ia neica, 

Că e sărăcică, 

Dar e frumușică. 

De-o fi vremea-n pace, 
Oi munci și-oi face. 
—  Surată, surată, 
Ce bine ne-avem ! 
Și-o să ne certăm. 
Ibovnicul tău 

O să i-l iau eu. 
Mie iaica-mi dă 
Plugul cu opt boi, 
Herghelii « de cai 
Și-o turmă de oi. 
lar Vişa-i grăia : 
— Guşată bogată, 
Bogăția ta, 
Scuipare-aș pe ea ! 
Căai mijlocul meu 
Bate plugul tău, 
Sprincenele mele 
Bat vitele tele, 
Ochişorii mei 

Bate banii tăi. 

Iar ibovnicul 

În grădină sta, 

Sta şi-mi asculta 
Și-apoi se gindea 
Și se chibzuia : 

„Pe cine-oi lua ? 
S-o iau pe guşata, 
Guşata bogata, 
Dumnezeu mi-o da 
Gălbează în oi, 
Unghişoară-n cai, 
Mie vreo beţie ; 
Banii eu i-oi bea, 
Stau cu gușa-n pat, 
Sînt de rîs în sat! 
Mai bine să iau 

Pe Vişa frumoasa, 
Că e sărăcică, 

Dar e frumușică. 
De-o fi vremea-n pace, 
Oi munci şi-oi face.“ 
Și e] că-mi lua 

Pe Vişa frumoasa. 
Cine-i cununa ? 

Cel mocan mărunt 
Cu cojocul scurt, 
Cămașă ca tina, 
Pielea ca hîrua. 

Ce le dăruia ? 
Cinci sute de oi 
Și-o mie de lei, 
Herghelii de cai 
Şi-un picior de plai. 

Cuvintarea pentru iertăciune, 
la sfirsitul nunţii 


Ascultaţi, dumneavoastră nuntaşi 
Şi voi toți împrejmuraşi, 

Precum noi ne vom smeri 

Și dumneavoastră v-om grăi, 

Și cum pe cinstiți părinți 1-0m ruga, 
Și dumnealor pe fii îi vor ierta. 

Și aşa ne vom smeri 

Și din inimă astfel vom grăi : 

Și dumneavoastră, cinstiţi părinţi, 
Care de la Dumnezeu sînteți rînduiţi, 
Ca și pomii cei rodiţi, 

Care din răcoarea rădăcinii 

Fac roada ramurilor, 

Încă să vă mulţumiţi, 

Pe fiii voştri să-i blagosloviți 

Şi vă înduraţi, 

Pe fii să-i iertaţi, 

Că nu este fiu în lume, 

Care la părinţi să crească 

Şi lor să nu le greşească ; 

Că şi părinţii se trudesc, 

Pină pe fii mari îi cresc 

Și de toate îi feresc. 

Noi vă rugăm, cinstiți părinți, 
Mult să vă milostiviţi 

Şi să-i blagosloviţi, 

Ca să meargă la a lor casă, 

Care-i de Dumnezeu aleasă, 

Precum ei s-au şi gătit, 

Ca nişte pomi de-nflorit ; 

Că nu e-nceputul de la dinșii 
Și nici sfîrşitul cu dinşii, 

Ci de la Dumnezeu cel mărit, 
Este-nceput și sfîrşit. 


50 
Ciîntece pentru mireasă 


Foaie verde, foaie lată, 
Cînd eram la maica fată, 
Ştiam floarea cum se poartă. 
Poteca dinspre vecini, 

O să crească mărăcini ; 
Poteca la şezătoare, 

O să crească iarbă mare. 
Roagă-te de nașă-ta 

Să nu-ți strice codiţa. 
Busuioc verde pe masă, 
Rămii, maică, sănătoasă, 
Dacă n-ai fost bucuroasă 

Să mă vezi umblînd prin casă ; 
Busuioc verde steblos, 
Rămii, taică, sănătos, 

Dacă n-ai fost bucuros 

Ca să-mi vezi umbra pe Jos. 

Busuioc verde pe masă, 

Te las, maică, sănătoasă, 
Dacă n-ai fost bucuroasă 

Sa mă vezi umblind prin casă. 
Busuioc verde pe Jos, 

Rămii, taică, sănătos, 

Dacă n-ai fost bucuros 

Ca să-mi vezi umbra pe Jos. 
intloriţi, flori, înfloriţi, 

Că mie nu-mi trebuii. 

Mie cînd îmi trebuiați, 
Vo: atunci îmboboceaţi. 
Înfloriți lingă perete, 

Că eu mi-am ieşit din fete 
Și-am intrat între neveste, 
°Ntre neveste tinerele, 

Se plimbă dorul cu ele. 

—- Taci, mireasă, nu mai plinge, 
Că la maică-ta te-oi duce, 
Cînd s-o-ntoarce gîrla-ncoace 
Și gîrloiul pe dincoace. 

— Cînd fuser la maica fată, 
Știui floarea cum se poartă. 
Mă duceam în grădiniţă, 
Rupeam floarea din codiță 

Şi mi-o puneam în Cosiţă. 

Iar de cînd mă măritai, 
Floricica lepădai, 

După ușă-o aruncai, 

Cu piciorul o călcai, 

Grija casei o luai. 

Foaie verde-o micșunică, 
Nu mai plinge, mireşică, 
Că la mamă-ta te-oi duce 
Cînd s-o-ntoarce valea-ncoace 
Și gîrloiul pe dincoace. 
Cruciuliţă de argint, 
Amîndoi v-aţi potrivit 

Și la ochi și la sprincene, 
Ca doi porumbei la pene. 
Cruciuliță de aramă, 
Amîndoi sînteți de-o seamă 
Şi la ochi și la sprincene, 
Ca doi porumbei la pene. 

DE ÎNMORMINI ARE 
54 


Bocet pentru copil 


Dragul mamii Petrăchel, 
Ce vint te-a bătut, 

De te-a adormit ? 
Vintul de la piatră, 
Pusuul să-l bată ! 

Pe unde păleşte, 
Copacii despărţeşte. 
Dragul mamii, 

Puiul mamei, 

Cînd tu oi ajunge 

La poduri de-aramă, 
Mult oi striga „mamā“ ! 
lar la pod de piatră, 
Mult oi striga „tată“ ! 
lar dacă-oi ajunge 

La verde poiană, 
Unde-o fi otava 

De-o palmă de mare, 
Este-un stejerel 

Cu frunza măruntă, 

Cu umbra rotundă, 

De te-oi odihni, 

De boală bolit, 

De moarte trudit, 

De drum ostenit. 

Să-ţi faci ochii roată, 

Să te uiţi în ceata toată 
Și unde-or fi vaci, 

Sint cete de săraci. 
Petruţă, te rog, 

Cu gene plecate, 

Cu lacrimi vărsate, 

Pe maica mea de-i vedea, 
Să-i spui şi de mine, 
Cum trăiesc în astă lume. 
Că i-aş spune amarul 

Și că-mi beau paharul. 
Să-mi vii simbăta, 

Că te-oi aştepta, 

Să-ţi schimbi cămaşa, 
Să-ţi piepteni chica. 
Dragul maichii băicţaș, 
De cînd te-am crescut, 
La asta n-am gindit ; 
Dragul mamei flăcănaș, 
Cînd te-oi logodi, 

Cu cine-oi pofti 

Şi mire vei fi, 

Roagă pe dulgheri, 
Căsuţă să-ți facă, 

Cu trei ferestre-n faţă. 
Pe una să-ţi vie, 

Miros de tămiie ; 

Pe alta să-ţi vie, 
Miros de bucate, 

Să le guşti pe toate ; 
Pe alta să-ți vie, 
Strugurel de poamă, 
Să cunoşti că-i toamnă 
Şi pe la noi iarnă. 


DESCINTECE 
55 


Vrajă pentru ursită 


Eu scutur parul, 

Parul scutură gardul, 
Gardul scutură lazul, 
L.azul scutură glodul, 
Glodul scutură pămintul, 
Pămîntul scutură lacul, 
Lacul scutură pe dracul, 
Pe dracul cel mai mare, 
Dintre toţi dracii mai tare. 
— Tu, Belzebut ce eşti ! 
leşi de unde locuieşti 

Și strigă-ţi toţi dracii tăi, 
Mari şi mititei, 

Mulș ca frunza, 

lui ca spuza, 

ȘI-1 trimite 

Cît mai iute 

Prin toate ţările, 

Prin toate ţinuturile, 
Prin toate oraşele, 
Prin toate satele 

Și prin toate casele, 
Prin toate cimpiile, 
Prin toate dumbrăvile, 
Pe toate drumurile, 

Pe toate cărările, 

Prin toate pădurile, 
Pe toate plaiurile, 

Pe toate potecile, 

Și te du ȘI tu cu ei 

ȘI cătați ursitul meu, 
Ce mi-i de la Dumnezeu, 
Ce-i de Dumnezeu ursat, 
De oameni buni îndemnat, 
Că-i de ursitori menit, 
De Dumnezeu rinduit, 
Dar de oameni rău vrăjit. 
Cătayi-l, 

Cercaţi-l. 

De l-oţi găsi 

C-o fi acasă, 

C-o fi la masă, 

Cu tată, 

Cu mamă, 

Cu fraţi, 

Cu cumnaţi, 

Cu surori, 

Cu verişori, 

Cu surate, 

Cu cumnate, 

Cu vecini, 

Cu străini, 

La masă stind 

Și mîncînd, 

Zviîrliţi-i lingura, 
Sfărimaţi- 1 strachina. 
Să-i pară frații 

Şi cumnaţii, 

Surorile 

Și verişoarele, 

Suratele 

Și cumnatele, 

Părinţu, 

Vecinii 

ŞI străinii, 

Ca cîinii 

Ce hiriesc, 

Ca porcii ce grohotesc. 
De-l veţi găsi la masă, 

Cu văduve grase, 

Cu fete frumoase, 

Zvîrlişi-i lingura, 
Sfărimaţi-i strachina. 

Să-i pară lui 

Ibovnicele lui 

Căţele burduhoase, 

Scroafe răpănoase. 

De-l veți găsi pe drum mergînd, 
De-l veţi afla în somn dormind, 
Trînuşi-l, 

luţiy-l, 

Grăbiţi-l, 

La (cutare) porniţi-l. 

Cu nouăzeci şi nouă de picioare 
Alergătoare 

După el alergași, 

Pe sus îl luaţi, 

Spre (cutare) plecaţi. 

Cu nouăzeci și nouă de limbi 
Împungătoare 

SI străpungătoare 
Împungeţi-l, 

Străpungeşi- 1, 

la (cutare) duceţi-l. 

Cu nouăzeci şi nouă de cozi 
| ovitoare 

Și pălitoare 

Loviņi-l, 

Păliņi-l. 

Din faţă-l loviți, 

Din dos îl păliți, 

Singele-i clocotiți, 

La (cutare) mi-l porniţi. 
Cătaui-l, 

Cercaşi-l, 

Curînd, 

Mai curînd, 

În astă-seară 

De cu seară, 

În astă-noapte 

De noapte ; 

Unde-l veţi căra 

Și mi-l veţi afla, 

Nu-i daţi loc de fel a sta. 
De-l veţi găsi pe cuptor, 
Daşu-l jos de pe cuptor ; 
De-l veți găsi pe vatră, 
Dayi-l sub vatră ; 

De-l veţi găsi la foc, 
Daţi-l pe foc ; 

De-l veți găsi pe pat, 
Dayi-l sub pat ; 

De-l veţi găsi pe laaţă, 
Dayi-l sub laiţă ; 

De-l veţi găsi lîngă masă, 
Daţi-l la mijloc de casă ; 
De-l veţi găsi la mijloc de casă, 
Daţi-l lingă prag ; 

De-l veţi găsi lingă prag, 
Dayi-l peste prag ; 

De-l veţi găsi după prag, 
Daţi-l în ogradă ; 

De-l veţi găsi în ogradă, 
Daşi-l peste poartă. 
Nu-i dați a mînca, 

Nu-i dați a lucra, 

Nu-i dayı a bea, 

Nu-i dați a şedea. 

În loc nu-l lăsaţi, 
Odihnă nu-i daţi. 

Nu-i dați a sta într-un loc, 
Ca părul pe foc. 

Daţi-i fiori 

Prin subțiori 

Și șoareci 

Prin cioareci 

Si furnici 

Prin opinci. 

Cum arde para focului 
În gura cuptorului, 

Aşa să-i ardă şi lui inima 
După (cutare, fată), 

După gîndul e1, 

După traiul ei. 

Tu, împăratul dracilor, 
impielițaților, 

Strînge pe toţi dracii tăi, 
Mari și mititei, 

[uyi ȘI sprintenei, 

Şi-i trimite-n toate țările, 
În toate ţinuturile, 

În toate orașele, 

În toate satele, 

Și unde-l veţi găsi 

Pe ursitul meu, 

Dat de Dumnezeu, 

De Domnul Dumnezeu dat, 
De oameni buni îndemnat, 
Pe sus luași-l, 

La (cutare) porniţi-l, 

Iute ca gîndul, 

Uşor ca vîntul, 

Peste codri fără uscăciune, 
Peste cîmpi fără pășune, 
Peste ape fără vaduri, 
Peste garduri 

Fără pîrleazuri. 

Cum n-a avut, 

Cind l-a născut, 

Mamă-sa stare 

ȘI alinare 

ȘI aşezare, 

Așa să n-aibă nici el 

Stare 

Şi alinare, 

Pin’ nu s-a porni. 

Pină n-a sosi 

La (cutare) cea aleasă 

Și frumoasă, 

La graiul ei, 

La traiul ei, 

La cuvîntul ei, 

La toate-ale ei. 

Tu, împărate, să m-asculți 
Și ce ţi-am spus să nu uiţi, 

Că de n-oi uita 

Și m-o1 asculta, 

Un armăsar negru ca corbul 
Și iute ca focul, 

Din herghelia-mpăratului 
L-oi lua 

Și ţi l-oi da. 

Tu, împărate, 

Cornurate ! 

De m-oi asculta, 

Un copil de fară mare, 
Nebotezat, 

Necreştinat, 

L-oi lua 

Și ţi l-oi da. 

Dar de nu m-oi asculta, 
Peste mare poznă-oi da, 
Că muierea prinde- -ȚI-01, 
Cu fusul morii împunge-o-voi, 
Ochii din cap scoate-1-o1 
Și-alte pozne face-ţi-oi. 

Descîntec 


Înfigerea cuţitului 


Eu nu-nfig acest cuțit 

Nici în lut, nici în pămînt, 

Ci-l înfig în inima 

Celui ce mi-a fost sortit. 
Simbătă seară 
Am ieşit afară. 
M-am uitat la deal, 
N-am văzut nimic ; 
M-am uitat la vale, 
N-am văzut nimic ; 
M-am uitat la asfințit, 
Nici atîta n-am zărit ; 
M-am întors spre răsărit 
Și-ntr-acolo am zărit 
Pajură împăjurată, 
Cu foc îmbrăcată, 

Cu foc încinsă, 
Cu foc cuprinsă. 
Şi cum am văzut-o, 
Am şi întrebat-o : 
— Unde mergi tu, pajură, 
Așa de împăjurată 
Și-aşa de înfocată, 
Cu foc încinsă, 
Cu foc cuprinsă ? 
— Mă duc codrii să-i pîrlesc, 
Cîmpii ca să-i vestejesc, 
Văile ca să le sec 
Și pietrele să le crăp. 
-— Lasă codrii să-nfrunzească, 
Cimpiile să-nflorească, 
Văile ca să-nverzească, 
Pietrele să se mărească. 
Da te du la omul meu, 
Cel ales de Dumnezeu 
Și mi-e dat, 
De oameni buni îndreptat. 
Și cu foc îl îmbracă 
Și cu foc îl înfoacă 
Şi cu foc îl încinge 
Și cu foc îl strînge 
Și cu foc îl cuprinde 
Și cu foc îl aprinde. 
Foc pe gura cămășii-bagă 
Și la inumă 1-l așază. 
De l-oi găsi dormind, 
De l-oa găsi mîncînd, 
Din somn să mi-l trezeşti, 
De la masă să-l stirnești 
Și spre mine să-l porneşti. 
Să-l aduci, să mi-l grăbeşti, 
Prin pădure fără sine 
Și prin sat fără ruşine ; 
Prin poieni fără de drum, 
Prin cîmpii fără cărări ; 
Pe drum fără gloduri, 
Prin ape fără poduri, 
Peste garduri 
Fără pîrleazuri. 

Și de l-oi găsi 

La mese întinse, 

Cu făclu aprinse, 

La neveste grase 

Și fete frumoase, 

Să-i pară căţele viermănoase ; 
Numai eu să-i par frumoasă, 
Numai eu să-i fiu aleasă ! 

Farmece de pus cuțitul 


Tu cuțit de găsit, 

Înger pe pămînt, 

Nu te-nfig în vatra focului, 
În ușa cuptorului, 

Ci te-nfig în inima scrisului meu. 
Cum se-ncinge cuțitul de vatră, 
Vatra de cuţit, 

Aşa să se-ncingă 

Scrisul meu de mine. 

Cămaşa de trup, 

Trupul de cămaşă, 

Căciula de cap, 

Capul de căciulă, 

Pantalonii de picioare, 
Picioarele de pantaloni. 

Cum se bate vita de cuțit, 

Aşa să se bată scrisul meu de mine, 
Să se bată ca unda de mare, 

Ca seul fiert în căldare, 

Ca peștele pe uscat, 

Ca armăsarul legat. 

Aşa să se bară el de mine, 

De chipul meu, 

De vorba mea, 

De rîsul meu. 

De statul meu. 

58 
Descîntec de dragoste 


Duminecă de dimineaţă mă sculai, 
Pe ochi negri mă spălai, 

În toaca popilor, 2 
În glasul păsărilor. 

Popii tocau, 

Păsările cîntau. 

Pe potecă apucai, 

Pe potecă necălcată, 

Pe rouă nescuturată, 

Dragostile neadunate. 
Dragostile le-adunai 

Si-n sînul meu le băgai. 

-— Bună dimineaţa, fîntînă lină 
Cu apă bună. 

— Mulţumim dumitale, fată 
Vrednică şi frumoasă. 

— Da” n-am venit să te văd, 
Și-am venit să-mi dai dragosule 
De la câţi or veni azi la apă. 
Apă luai, 

Cu dragostile mă-mbrăcai 
Și-acasă plecai. 

Acasă venii, 

Dragostile sus mi le pusei. 
Pajură impăjurată, 

Nu fi așa înfocată 

Și nu arde văile cu florile 

Și cîmpul cu roadele. 

Ci aprinde inima lui (cutare) pentru mine : 
Pînă la mine n-o pleca, 

Să se bată a crăpa ; 

Pînă la mine n-o veni, 

Să se bară a plesni. 

Descîntec de dragoste 


Mă sculai în sfinta duminică de dimineaţă, 
Nespălată, neîmbrăcată, 

Pe potecă necălcată, 

Pe rouă nescuturată. 

Cu buciumul buciumai, 
Dragostele adunai, 

Pe trupul lui (cutare) le răsfirai. 
(Cutare) plingea 

Și se olăcăia. 

— Ce plingi, (cutare), 

Și te olăcăieşti ? 

— Pling, Maică Precistă, 

Și mă olăcăiesc 

Că m-au urât 

Toţi cei mici, 

Toţi cei voinici, 

Toţi tinerii, 

Toţi bătrîni. 

Maicii Precistii milă-i se făcea, 
De mîna dreaptă o lua 

Şi la rîu mi-o ducea, 

De uriciune-o spăla. 

Mi-o spăla pe trup, 

De peri de lup, 

Și pe cap, 

De peri de ţap. 

Mi-o spăla, mi-o curăța, 

Cu dragoste mi-o-ncărca, 

C-o steblă de busuioc, 

Peste trupușorul tot. 

Cum e busuiocul de frumos, 
Vara în grădină, iarna la grindă, 
Aşa să fie (cutare) de frumoasă, 
Cum nu poate răbda lumea de apă, 
Aşa să nu poată răbda flăcăul de (cutare). 
Cine s-o uita în dos 

Să se uite frumos; 

Cine s-o uita din față 

Să se uite cu dulceaţă ; 

Cine-o fi înalt 

Să scoale-n picioare, 

Să se uite după (cutare) cu jale; 
Cine-o fi mărunt 

Să se urce pe gard, 

Să se uite după (cutare) cu drag. 

Descîntec de dragoste 


Frunză verde de alun, 

Să vie Aer nebun ; ; 
Frunză verde emn de fag, 
(Cutare) să moară de-al tău drag ; 
Frunză verde şi-un lămii, 
(Cutare), nu mai zăbovi, 
Scoală-te, nu mai dormi, 
Vin” degrabă că te-oi iubi; 
Frunză verde de pelin, 
(Cutare), vin să ne iubim. 
Frunză verde mărgărit, 
Pentru tine m-am gătit ; 
Hai (cutare), pui boboc, 
Nebun să fii în ăst loc. 

Nu scutur gardul, 

Ci tulbur lacul, 

Să iasă dracul, 

Să-mi aducă pe cel drag, 
Fermecat cu bobidrag. 


61 


Descîntec de dragoste 


Foc, focuşorule, 

Tu te-i înveli, 

Eu te-oi dezveli, 

- Te-i face şarpe-balaur, 
“Cu solzii de aur ; 

Te-i duce la ursitul meu, 
Care-i dat de Dumnezeu ; 

De ursitoare ursat, 

De oameni buni îndemnat. 
Eu să-l visez la masă şezînd, 
Pîine albă mîncînd, 

Vin bun şi dulce bînd, 

În braţele lui eu şezînd. 

Să-l văd pe pat așezat, 

Pe pernă culcat. 

Să-l aduai prin păduri fără ştire 
Și pe drum fără ruşine, 

Să vie să mă ia pe mine. 

Farmec 


“Nu te fac colac, 

„Ci te fac şanpe-balaur, 
Cu capul de taur, 

Cu mijloc de cal bun, 
Cu nouă gușuliţe, 

Cu nouă limbuliţe. 

Să te duci să mi-l aduci 
Pe o 

Cu limbulițele să-l înțepi, 
Cu guşile să-l muşti, 
Cu mijlocul de cal bun, 
Cu coada bici de foc, 
Să mi-l aduci, 

Prin pădure, nebunește, 
Prin sat, omeneşte, 

Să mi-l aduci să-l văd, 
La noapte-n vis 

Și mîine-aievea. 

Duminecă de dimineaţă mă sculai. 
În revărsatul zorilor, 

În ciripitul vrăbiilor, 

În glasul păsărilor, 

În cîntecul popilor. 

Doniţa-n mină-o luai, 

Pe cărare plecau, 

Roua o scuturai, 

Dragostea o adunai, 

În sîn o băgai, 

La lină fintină ajunse. 

— Bună dimineaţa, lină fintină. 

— Mulţumim dumitale, fată bună. 
Da” ce cauţi, ce te plimbi ? 

— Eu am venit să scot apă să mă spăl. 
Nu mă spăl să fiu frumoasă, 
Mă spăl să fiu drăgăstoasă. 
De urit să mă scutur, 

De dragoste să mă bucur ; 

Să mă spăl pe trup, 

De păr de lup ; 

Să mă spăl pe cap, 

De păr de ţap; 

Să mă spăl pe miini, 

De păr de cîini ; 

Să mă spăl pe picere, 

De păr de cățele. 

Mă spălai, mă curăţai, 

De urît mă scuturai ; 

De dragoste mă-ncărcai 

Și ziua bună-mi luai. 

Rămii sănătoasă, lină fîntînă. 

Stea, steluța mea, 

Toate stelele să stea, 
Numai tu să nu stal ; 

Să umbli-n sus ca gîndul, 
În jos ca vîntul. 

Sa umbli din casă-n casă, 
Din masă-n masă, 

Pim la ursitul meu acasă. 
La masă să-l găseșu, 

Cu coada să- l izbeşti, 

De la masă să-l plesnești, 
La mine să-l porneşti, 

Sa vină cu gura căscată, 
Cu limba leşinată. 


151 


Să nu-l vină-a sta, 
Să nu-i vină a minca, 
Pin'la mine n-o da. 
În vis să-l visez, 
Acvea să-l văd, 
Miine-n zori, 

Lingă izvor. 

Răsari, soare, frăţroare. 

Nu răsări pe garduri uscate, 
Pe ţoluri vărgate, 

Răsari pe ochii mei, 

Pe genele mele, 

Pe sprincenele mele, 

Să se uite toți cu sirg la ele. 
Cine-n urmă mi-o călca, 

În gură mi-o căuta. 

Cin” cu mine n-o vorbi, 
Inima-n el o plesni. 

Descîntec de deochi 


Tu, moroiule, 

Tu, strigoiulc, 

Tu, deochetorule, 

Tu, leule, 

Tu, moroaico, 

Tu, strigoaico, 

Tu, deochetoareo, 

Tu, leoaico, 

Unde voinic nu chioteşte, 
Fată cosiţe nu-mpleteşte, 
Unde popa nu citeşte, 
Securea nu bocăneşte, 

În fundul mărilor, 

În copitele ciutelor, 

Acolo să vă duceţi, 
Acolo să vă odihniţi, 
Acolo să prinziţi, 
Pe (cutare) să-l lăsaţi 
Curat, 

luminat, 
Cum Dumnezeu l-a lăsat. 

De-o fi deochear de sfinte, 
Sfintelor, 

bunelor, 
Line ca apa, 
Moi ca mătasea, 
Dulci ca mierea, 
Să lăsaţi pe (cutare) 
Curat, 

luminat, 
Cum Dumnezeu l-a lăsat. 
De l-or fi deocheat copilele, 
Să le cadă cosiţele ; 
De l-or fi deocheat nevestele, 
Să le crape ţiţele, 
Să le curgă laptele ; 
De-o fi deochear de fintinä, 
Să-1 sece apa cea lină ; 
De-o fi deochear de codru, 
Să-1 sece rodul ; 
De-o fi deocheat de vint, 
Să nu bată pe pămint; 
De-o fi deochear de poteacă, 
Lumea pe ea să nu treacă ; 
De l-or fi deochear pasările, 
Să le cadă penele ; 
De-o fi deocheat de pădure, 
Să nu-i dea mugure ; 
De-o fi deocheat de lună, 
Să-i piară lumina, 
Să-l lase pe (cutare) 
Curat, 

luminat 
Ca argintul strecurat. 

68 


Descîntec de deochi 


Fugi, deochi, dintre ochi, 

Că te-ajunge, te sosește 

Și amar te pedepsește 

Sabie de foc cerească, 

Pronia dumnezeiască. 

Să te duci, să pieri 

Cum pier negurile, 

Cind bat vînturile ; 

Cum piere roua la soare, 
Cum piere spuma la mare. 
De-o fi deocheat de fată mare, 
Să-l crape țiyele, 

Să-i curgă singele, 

Ibovnicul s-o urască. 

De-o fi deocheat de femeie măritată, 
Să-i crape ţiţele, 

Să-i curgă laptele, 

Să-i moară copilul de foame, 
S-o urască bărbatul. 

De-o îi deocheat de om însurat, 
Să-i crape boaşele, 

Să-i curgă, sîngele, 

Să-l urască ibovnica. 

De-o fi deochear de fete mărunţele, 
Ori de băieți mărunţei, 

Să le crape călcîiele, 

Să le curgă sîngele, 

Să nu mai deoache. 

Ieşi, deochi, dintre ochi, 

Din faţa obrazului, 

Din zgirciul nasului, 

Din creierii capului, 

Din măduva osului, 

Din ochi, dintre ochi, 

Din gene, din sprincene, 

Să te duci, iar să te duci, 
Unde popa nu toacă, 

Unde fata nu joacă, 

Unde cocoș nu cîntă, 

Unde vaca nu zbiară, 

Unde pisica nu miaună. 

Să te duci, iar să te duci 

La Fata lui Ler-impărat, 

Că ţi-a pus masă-ntinsă, 

Cu făclie aprinsă, 

Cu pahare pline. 

Pe (cutare) să-l lași 

Curat, luminat, 

De boală scăpat, 

Cum Maica Precista l-a lăsat, 
Ca aurul de curat. 

Descîntec de deochi 


De-o fi Ion deocheat de fată, 
Să-i cadă pletele, 
Să ridă fetele. 
De-o fi deocheat de nevastă, 
Să-i crape ţiţeie, 
Să-i curgă lapteie. 
De-o fi deocheat de om, 
Să-i crape boaşele, 
Să-i curgă sîngele. 
leşi, deochetură, 
Din gene, 
Din sprincene, 
Din măduva osului, 
Din piele, 
Să se spele. 
Să ramină curat, 
luminat, 
Ca argintul strecurat. 
Cum se potoleşte vintul 
Și pămîntul, 
Aşa să se potolească deochetura, 
Întimpinătura. 
Cum se potolesc fetele de le petrec 
Babele de la biserică, 
Așa să se potolească deochetura. 
Să rămina curat, 
luminat 

Ca steaua din cer, 

Ca roua din cimp. 

leşi, deochetură, 

Din gene, 

Din sprincene, 

Că eu cu gura te-oi descînta, 
În vînt te-oi arunca, 

Să te duci unde popă nu toacă, 
Linde cccoş nu cîntă, 

Că acolo te-adastă 
Fetele-n:păratului, 

Cu mese-ntinse, 

Cu făclii aprinse. 

Descîntec de deochi 


Ciocànii, 

Bocănii, 

Inima lui (cutare) plămădi. 
Cum se plămădiră 

Și se grămădiră 

Aluatu-n căpistere, 

Fagurc de miere, 

Așa să se plămădească, 

Să se grămădească 

Inima-n (cutare), 

Să se lecuiască, 

De deochetor 

Și de mincător ; 

De strigoaică, de strigoi, 
Că cine de (cutare) se mirară, 
Nu mai mincară 

Şi creierii i se tulburară. 
Eu cu limba-l descîntai, 

De toată deochetura-l curăţai, 
Creierii la loc i-așezai, 
Inimă i-adăogai, 

Curat, zdravăn, îl lăsai — 
Cu descîntecul meu, 

Cu leacul de la Dumnezeu. 

71 


Descîntec de deochi 
provenit din strigoi 


De-o fi deocheat din strigoi, 
Din strigoaică, 

Strigile strigară 

Și inima copilului mîncarā. 
Îndărăt, îndàrät, voi, strigoi, 
Strigoaicelor, drăcoaicelor ! 
Că Maica Precesta a coborit 
Pe scară de argint, 

Pe copil l-a luat, 

De spate, de rinichi l-a apucat, 
Sîngele i-a-nviorat, 

Oasele i-a-nvîrtoşat. 

Inima i-a plămădit, 

Cu aluat în căpistere, 

Ca fagurele de miere, 

Și copilul a rămas 

Sănătos, curat, 

Cum Dumnezeu l-a lăsat. 

Descîntec de deochi 
pentru vaci 


Bălaia de dimineaţă s-a sculat, 
Pe cale, pe cărare, a plecat 
Și păştea şi rumega, 

Dar bălau ce i se-ntîmpla ? 
Acolo se-ntilnea 

Cu deochetorul, 

Cu deochetoarea, 

Cu rimnitorul, 

Cu rimnitoarea. 

De-a rîmna ce se uitau, 
Ochii i-mpăienjeneau, 
Coarnele 1 se ciunteau, 
Urechile i se blegeau, 
Părul i se zbirlea, 

Ugeru-i se feştelea, 

Laptele-i pierea 

Și mugea şi olăcăea. 

Maica Precesta din cer o auzea, 
Pe scară de aur cobora, 

La bălaia venea. 

Pe bălaia o-ntreba: 

— Ce te olăcăiești, bălaie ? 
— Ce să nu mă olăcăiesc, Maică Precestă ? 
De dimineaţă m-am sculat, 
Pe cale, pe cărare-am plecat 
Şi-acolo mi s-a-ntimplat. 
M-am întîlnit cu deochetorul, 
Cu deochetoarea, 

Cu rimnitorul, 

Cu rimnitoarea. 

De-a rimna ce s-au uitat, 
Ochii mi-au păienjenit, 
Coarnele mi le-au ciuntit, 
Urechile mi-au blegit, 

Părul mi-au zbirlit, 

Ugerul mi-au feştelit, 
Laptele mi-a pierit. 

—- Taci, bălaio, 

Nu mai mugi, 

Nu te mai olăcăi, 

Că Maica Precesta 

Ochii și-o despăienjeni, 
Coarnele ţi-o desciunti, 
Urechile ţi-o 'dezblegi, 
Părul ți l-o netezi, 

Ugerul ţi-o desfeșreli, 
Laptele-n uger ţi-o veni. 
i-o face ugerul ca putina, 
Ţiţele ca cărămida. 

Descintece de iele 
sau de fetele Șandrului 


De dimineaţă s-a sculat, 
În cîntarea cîntărilor, 
În revărsatul zorilor, 

În mirosul tlorilor. 

Ori rînza i-aţi răsturnat ? 

Ori ficaţii i-ați tocat? 

Ori muşchii spatelui i-aţi încordat ? 
Ori năduf cu tuse-n piept i-aţi dat? 
Ori creierii-n cap i-ați tulburat ? 
Ori pofta de mincare i-aţi luat ? 
Faceţi-vă milă şi-l iertați, 

Că el v-o fi greşit, 

Cu vas gol v-o fi ieşit, 

Spurcat o fi nemerit, 

Prin poteca voastră o fi trecut. 
Faceui-vă milă şi-l lecuiţi 

Și-l tămăduiţi. 

Lăsaţi-l mai sănătos, 

Cum l-a tăcut maică-sa 

Și cum l-a botezat nașă-sa. 

Descîntec de Muma-Pădurii 


Tu, Muma-Pădurii, 

Tu, colţato, tu, zîmbato, 

Tu, moroaico, tu, strigoaico, 
leşi de la (cutare) 

Din inimă, din ficați, 

Din maţe şi din piele. 

Să te duci unde popa nu toacă, 
Unde ciinii nu latră, 

Unde cocoşii nu cîntă. 

Cu toporul te-am tăiat, 

Cu apa te-am înecat, 

Cu tămiie te-am tămiiat, 
Cu limba te-am descîntat. 

Să laşi pe (cutare) curat, 
Luminat, 

Ca argintul strecurat, 

Ca steaua în cer, 

Ca viţa în vie. 

Leacul de la mîna mea să fie. 

Descîntec de durere de cap 


Fugi, durere, 
Dintre ochi, dintre sprincene, 
Dintre pleoape, dintre gene, 
Şi te du în fuga mare 
În pustii, în depărtare. 
Și mi-l lasă liniştit, 
Făr” de dor afurisit. 
Viaţa-n faţă-i iar să vie, 
Frumuseţea să-i învie. 

Fugi, durere, 
Dintre ochi, dintre spriîncene, 
Dintre pleoape, dintre gene, 
Mi te-afundă-n depărtări, 
Peste ţări şi peste mări. 
Peste toate să dai roată, 
Ocoleşte lumea toată 
Și mi-l lasă iar curat, 
Limpezit şi luminat, 
Să nu ştie de durere, 
Cum nu ştie de plăcere. 


76 
Descîntec de junghi 


Junghi din răceală, 

Din osteneală, 

Din călcătură, 

Din spăimîintătură, 

Fugi, junghi, că te-ajung, 
Cu secera te secer, 

Cu coasa te cosesc. 
Junghi din spăimintătură, 
Să ieşi din capul ficaţilor, 
Din creţul maţelor, 

Din creierii capului, 

Din zgîrciul nasului, 

Din pielea obrazului. 

Din pat de aur s-a sculat, 

Pe prag de argint a călcat, 

Cu fetele lui Șandru s- a-ntîmpinat. 
Ele-n mîini l-au luat, 

În sus l-au ridicat, 

În vînt rău l-au dat, 

În ceas rău l-au întimpinat, 
Toate oasele i-au sfărimat, 
Vinele i-au încordat, 

Stomacul i l-au stricat ; 

Inima i-au sfărimat, 

Rînza i-au răsturnat ; 

Ficaţii i-au tocat, 

Muşchii spatelui i-au încordat, 
Năduf cu tuse-n spate i-au lepădat: 
Creierii-n cap i-au tulburat, 
Pofta de mîncare i-au luat. 

Şi pe cale, pe cărare, 

În fuga cea marc, 

S-au dus spre soare-răsare, 

Unde e-o cimpie mare, 

Cu flori roșii și albe. 

Cîmpia mare era, 

Florile frumos strălucea. 

Acolo, una "altă, minunată 

Și tare frumos îmbrăcată, 

Pe toate mi le chema 

Și pe toate le-ntreba: 

-— Voi, fetele lui Șandru, 

Voi, coconiţelor, 

Voi, domniţelor, 

Voi, împărăteselor, 

Voi, preoteselor, 

Voi, de orice lege sînteți, 

Voi, săsoaicelor şi unguroaicelor, 
ei româncelor, și Voi, țigăncilor, 
Ori cu (cutare) v- ați întimpinat ? 
Ori în mini l-aţi luat ? 

Ori în sus l-aţi ridicat ? 

Ori în vînt l- -ați dat ? 

Ori în ceas rău l-aţi împreunat ? 
Ori toate oasele i le-aţi sfărimat ? 
Ori vinele i le-aţi încordat ? 

Ori stomacul i l-aţi stricat ? 

Ori inima i-aţi sfirtecat ? 

77 


Descîntec de strigoaică 


Strigoaica a găsit 

Focul stins, 

Fereastra destupată, 

Uşa casei deschisă, 

În dinți pe (cutare) l-a luat, 
La pămînt l-a trîntit, 

Sîngele i-a sorbit, 

Cu morţii l-a socotit. 

Maica Domnului l-a auzit, 
Pe braţe l-a luat, 

Pe masă de argint l-a aşezat, 
Cu basma de mătase l-a şters, 
Oscioarele i le-a dres, 
Junghiul i l-a scos, 

Ca sănătatea să-l ajungă la os. 
Strigoaică, moroaică, 

Desfă-l pe (cutare) de orice rău, 
Că- -n moară te-01 măcina, 

În piuă te- -Oi pisa, 

În vînt te-oi arunca, 

Încît soarele s-o mira. 
Desfă-l pe (cutare) de o sută nouă 
De o sută nouă deocheturi, 
De o sută nouă Jungheturi. 
Tu, apucatulc, 

Tu, deocheatule, 

Uritule, colțatule, 

Negritule, grozavule, 

leşi de la (cutare) din spatele lui, 
Din capul lui, 

Din pieptul lui, 

Din spinare-i, 

Din rinichi, 

Din inimă, 

Din ficat, 

Din faţa obrazului, 

Din zgîrciul nasului, 

Din încheieturile trupului, 
Că (cutare) nu te poate purta, 
Nu te poate plimba, 

Nici sătura. 

apucături, 


leşi şi du-te peste mări, 

Peste ţări, 

În munţii lui Crai-împărat, 

Unde te-aşteaptă cu făclii aprinse, 
Cu mese-ntinse 

Și să rămînă (cutare) curat 

Şi luminat şi de junghiuri scăpat. 


78 
Descîntec de apucat 


Soarele-a scăpătat, 

Nouă fete curate-au plecat. 
Au plecat din casă-n casă, 
Din masă-n masă, 

Din uşă-n uşă, 

Să găsească ușa descuiată, 
Fereastra destupată. 

În casă intrau, 

l.a pat trăgeau, 

Pe (cutare) îl luau, 

Sus îl ridicau, 

În suliţe-l sprijineau, 
Creierii-i tulburau, 
Singele-i înfierbîntau. 

El chirăia şi ņipa, 

Maica Precista-l auzea 
Şi-l întreba : 

-— Ce plingi, ce chirăiești (cutare) ? 
— Plîng şi chirăresc 
Că-ntimpinatul m-a găsit, 
Întimpinatul cu apucatul. 
În sulițe m-a-nţepat, 
Oasele mi le-a-ncleştat, 
Creierii mi-a tulburat. 
“laica Precista-l trimetea 
:.a Maria descîntătoarea. 
Cu limba-i descinta, 

Cu mîna-l trăgea, 

Leacul i-l da 

Și-l lăsa curat, luminat, 
Ca steaua din cer, 

Ca roua din cîmp, 
Ca argintul curat, 
Cum Dumnezeu l-a lăsat. 


79 


Descîntec de apucat 


Pleacă 'Tartacot, 
Cu barba de-un cot, 
Din casă în casă, 
Din uşă în uşă, 
Din fereastră-n fereastră. 
Toate ușile le găsi-ncuiate 
Şi ferestrele-astupate. 
Numai uşa lui Radu 
O găsi descuiată 
Și fereastra destupară. 
Și intră şi-l apucă 
De rinichi, de coaste. 
Și-l strînse 
și-l frînse 
Și-l încleştă, 
Tot sîngele-i sorbi. 
R adu se văita, 
se olăcăia, 
Maică-sa-l auzea 
și alerga 
J.a moașa satului. 
ȘI moașa de veste-i prinse, 
Cu limba-i descînta, 
Cu mîna-l trăgea. 
Si Maica Domnului l-a lăsat 
Pe Radu curat, 
Ca steaua din cer, ca roua din cimp. 


$0 

Un descîntec de sperietură 

A plecat (cutare) pe cale, pe cărarc, 
S-a-ntilnit cu Stanca-n cale, 

Cu ochii zgiiţi, 

Cu dinţii riînjiți, 

Cu capul cît o căldare, 

Cu cocoașa-n spinare. 

Cind a văzut-o s-a spăimîntat, 
Singele i s-a-nchegat, 

Mintea i s-a tulburat 

Şi tare mult a țipat 

Si-n cărare-a leșinat. 

Jar Maica Domnului a auzit, 
Pe pămint s-a pogorit 

Şi la (cutare) a venit şi-a zis : 
-— Deşteaptă-te, inalță-te, 

De la pămînt ridică-te. 

Iar tu du-te departe, 

Unde cocoșii nu cîntă, 

Unde marea nu se frămîntă. 
Să vii cînd or veni morţii pe pămînt 
Si-or intra iar în mormînt. 
De la mine descîntecul, 

De la Maica Domnului leacul. 
Cu mătura oi mătura, 

Cu scuipatul oi scuipa, 

În fundul mării te-oi arunca. 


Sl 
Descîntec de argint viu 


Păsărică cilibie, 

Cumpărată-n prăvălie, 

Nu te-a cumpărat (cutare) să-l bolnăvești, 
Să-l trîndăv eşti ; î: 

Ci te-a cumpărat să- -| lecuieşti, 

Sa-i tămăduieşti. 

Argint sau argintoaică, 

Pe tine-aşa te vorbesc, 

Pe tine-aşa te sorocesc 

Să scoţi pe cellali argint de la (cutare) 
Din tălpi, de sub tălpi, 

Din unghii, de sub unghii, 

Din carne, de sub carne, 

Din os, de sub os, 

Din măduvă, din inimă, 

Din ficaţi şi din rinichi, 

Din gură, din limbă, 

Din dinţi, de sub dinţi, 

Din ochi, de sub ochi, 

Din cap şi din creieri, 

Din toate închieturile 

Și din toate oasele. 

Să te duci cu el 

Pe sus, ca vintul, 

Pe jos, ca gîndul, 

Tropotind și rînchezînd, 

Din copite scinteind. 

Să fugi prin păduri ursește, 
Pe cimpuri lupeşte, 

Și pe drumuri 4 iepurește. 

Din sat în sat, 

Din vad în vad, 

Pin’ la uşa cui te-a dat. 
Vrăjmașşul sau vrăjmașa, 
Te-a dat cu-o mină ; 

Eu te-ntorc cu două 

ȘI te-ntorc cu nouăzeci şi nouă. 
Să ieşi, să fugi, să te duci 

La cel care te-a dat 

Și pe el să-l trîndăveşu, 

Pe el să-l bolnăveşti. 

lar de-oi fi dat de fetele lui Şandru, 
Să facă bine să-l ierte pe (cutare) 
Și leacul să i-l dea. 

De-oi fi dat de la sfintele zile, 
Să-și facă milă să-l ierte 

Si leacul să i-l dea. 

De-oi fi dat din apă, 

În apă să te duci; 

De-oi fi dat din vînt, 

În vînt să te duci; 

De-oi fi dat din răspîntie, 

Să te răspîndești ; 

De-oi fi din hotar, 

Să te hotărășu ; ; 

De la (cutare) să te isprăveşti 
Și pe (cutare) să-l laşi 

Curat, 

luminat, 

Ca argintul strecurat. 

82 
Descîntec de năjit 


Măi năjite, pricăjite, 

Ce te-ai întăritat 

Ca muierea de bărbat, 

Ca fata de măritat ? 

Că şi eu m-am miniat, 

Cu acul te-am înţepat, 

Prin dinți, prin gingii, 

De azi înainte să nu mai fi 

Să te duci unde popă nu H 
Unde cîinii nu latră, 

Unde cioban nu chiuieşte, 

Acolo-i bine de tine. 

Năjite, pricăjite, 

Să pleci de astăzi înainte 

De la (cutare) din gingii, 

Să rămînă curat, 

luminat 

Ca argintul strecurat. 

Cum s-a prins busuiocul în grădină, 
Cum s-a prins salcia la fîntină, 
Cum s-au prins răsurile de căpistere 
Și fagurele de miere, 

Aşa să se prindă de (cutare) vorbele mele. 


FANTASTICE 
83 


Soarele şi lana, soră-sa 


Ostrovel pe mare, 
Cu nouă căscioare, 
Puternicul Soare 
Umblă să se-nsoare. 
El că mi-a umblat, 
Măre, nouă ani, 
Cred pe nouă cai. 
Patru-au ostenit 

Și cinci au murit, 
Dar el n-a găsit 
Pereche în lume. 

Și dacă-au văzut, 

La soră-sa, lana, 
Îndată-au venit. 

Iar lana-mi zicea : 
— Soare, lrăţioare, 
Puternic eṣu. mare, 
Und’ s-au pomenit 
Și s-au devărat 

Să ia sor’ pe frate, 
N-are-n lume moarte, 
Ori frate pe sor’, 
N-are-n trupşor dor ? 
lar de s-o putea, 
Noi că ne-om lua, 
Tu mie să-rni faci 
De-o vie pe mare, 
Cu nouă răzoare, 
Pe la cap de vii, 
Gutui şi lămîi 

Si mai multe năramze, 

Mult sînt drăgăstoasc, 
La mîncat gustoase. 

La mijloc de vie, 

De-o lină fintînă 

Cu ghizduri de marmoră, 
Căuş de argint, 

Mic şi țintuit, 

Ce nu s-a pomenit. 
Soare-o auzea, 
Toiagu-n mînă lua, 

La mare-mi pleca, 

Cu toiagu-ameninţa. 
Marea c-o-nchega, 
Pină-n ziuă se-ntercea, 
"N basma struguri aducea. 
lana ce-mi grăia ? 

-— Soare, frășioare, 
Puternic eşti, mare, 
Und s-au pomenit 

Și s-au devărat 

Să ia sor’ pe frate, 
N-are-n lume moarte 
Și frate pe sor, 
N-are-n trupşor dor ? 
Dacă s-o putea; 

Noi că ne-om lua, 

“Tu mie să-mi faci 
'De-o scară de fier, 
Legată-n oţel, 

Ca noi să urcăm 

Pin’ la ’naltul cer. 

Și de s-o putea, 
Domnul ne-o vedea. 
Dumnezeu vedea, 
Pe-amindoi îi lua, 

La niște păsărele-i ducea, 
Negre ŞI urîte, 

Triste și pocite, 

Iar ei se opreau, 

Din gură grāiau : 

— Doamne, Dumnezeu, 
La rău am ajuns, 

La rău o s-ajungă 

Și părinţii noştri. 

Iar lana-ntreba : 


169 


— Dar acestea ce sint ? 
— Copii nebotezaţi 

Și necreştinaşi. 

Și iar că-i lua, 
"Nainte-i ducea 

La alte păsărele, 

Albe, frumuşele, 

Din gură grăia : 

— Doamne, Dumnezeu, 
La bine-am ajuns, 

La bine-o s-ajungă 

Și părinţii noștri. 
"Nainte-i ducea 

Și-un cîrciumar vedea, 
Cîrciumar la drum. 
Cu-o păpuşă de tutun, 
La spate-l freca 

O babă uriîtă, 

Urîtă și slută. 

Şi el că-mi ţipa 

Și se văicărea : 

lar lana-ntreba : 

— Dar ăsta ce să fie ? 
— Făcut-a-nşelătorie 
Și este de vină 

Că n-a dat ocaua plină. 
Dumnezeu se oprea, 
Pe-amâîndoi îi lua 

Şi-n rai i-arunca. 

lar Soare ce-mi grăia ? 
— Tese, lana, ţese 

Şi de nuntă te găteşte. 
lana ce-mi grăia ? 

— Soare, frăţioare, 
Puternic ești, mare. 
Und” s-au pomenit 

Și s-au dovedit, 

Să ia sor’ pe frate, 
N-are-n lume moarte, 
Sau frate pe sor’, 
N-are-n trupşor dor ? 
Iar de s-o putea, 

Noi că ne-om lua, 

Tu mie să-mi faci, 

Faci de-o mânăstire 

Cu patruzeci de turnuri 

Și patruzeci de popi bătrini 
Și tot atiţia diaconi 

Și 1-om întreba, 

lar de s-o putea, 

Noi că ne-om lua. 

Aşa Dumnezeu de vedea, 
La ei se ducea, 

Pe Soare la răsărit îl arunca 
Și pe lana, luna, la apus o azvirlea 
Și-astfel le zicea : 

— Cînd v-oţi întilni, 
Atunci v-oţi lua. 


84 


Cîntecul corboaicei 


Înspre Nadolii, 
Cele țări pustii, 

Cu apele vii, 

Cu ciutacii rari, 
Într-un ciutac ’nalt, 
° Nalt și minunat, 
De coajă curat, 

De virf aplecat, 
Acolo-o-mpuiat 

O corboaică neagră, 
Iighioană-ntreagă, 
Ispită turcească, 
Viţă ciocoiască. 
Dar cuibul din ce-l face ? 
Din chică de om, 
Din coastă de bou. 
La pui ce-aducea ? 
Tot cirezi de boi 

Şi steve de cai 

Și turme de oi. 

Puii că-mi vedea, 
Puii golășei, 

Dar îi tot hrănea, 

Mereu îi creştea 

Și negri-i făcea. 
Rezemat în bită, 

Un mocan stătea, 

Puii că-i vedea, 

La Domnul se ruga : 
— Bate, Doamne, bate, 
Pate-un vint de vară 
Și de primăvaiă, 
Ciungar să-mi doboare, 
Puii să-l omoare. 
Domnul auzea, 

Un vînt tr:metea, 
Ciungar dubora, 

Puu-i omora. 
Corboaica ņipa 

Și se văicărea, 

Ciocoi o vedea, 

O puşcă lua 

Şi-n ea că trăgea, 

Dar corboaica ce zicea ? 
— Stai nu mă-mpușca, 
Fără-a cerceta. 

— De ce n-ai venit, 
Cuibul să țu-i faci, 

Sub streaşina mca ? 
Vînt nu te bătea 

Pun nu-ţi omora. - 

Cîntecul lui Malcoci-Paşa 


La cel sat mare turcesc, 
Jumătate românesc, 
Mările, cine-mi domneşte ? 
Cest Malcoci, paşă bătrin, 
El e peste sat stăpîn. 
Într-o zi de iarnă grea, 
Vinătoare că-mi făcea, 

În luna lui călindar, 

Ivitul lui făurar, 

Mai nimic că nu prindea, 

Fără cit că se-ntilnea 

Cu Crivăţul, bătrîn rău, 
Puterea lui Dumnezeu. 
Mare prinsoare făcea, 
Că cu el se va bătea, 

În luna lui călindar, 
Ivitul lui făurar. 

Dar conacu unde-l punca ? 
Sub seninul cerului, 

La fintîna gerului, 

La luciul pămîntului, 
Unde locu-i ca piftia 

Și iarba ca colilia. 

Și Malcoci acas” venea, 
Începea oaste-a-mbrăca. 
O-mbrăca În cămăşele, 
Peste ele ghislocele 

Și apoi în zăbunele. 
O-mbrăcă şi-n lapacele 
Și apoi în dulamele, 

Iar deasupra ipingele 

Și cu cizme de juninci, 
Ce rabdă la vinturi dulci, 
Iar în cap căciuli de ţap, 
Ce rabdă la ger uscat. 

În capul oastei pornea, 
Jumătate drum mergea, 
Jar Crivăţ, bătrînul rău, 
Puterea lui Dumnezeu, 
Pornea-ntii o ploaie caldă, 
Fără vînt, fără zăpadă, 
Pe turci, măre, că-i răzbea, 
Trecea și prin dulamele 
Și-ajungea la lapacele, 
Apoi chiar la zăbunele, 
Trecea şi prin ghislocele, 
Pînă ce-i răzbea la piele. 
Cînd Crivăţ așa vedea, 
Pe-o nare îi geruia, 

Iar pe alta foc sufla, 
Ţoalele lemn le făcea. 
Iar cînd acolo-ajungea, 
La seninul cerului, 

La fîntîna gerului, 

Unde-i locul ca piftia 
Și iarba ca colilia, 
Malcoci cînd descălica, 
Mare jele-l apuca, 

Din măsele dîrdîia, 
Burta calului tăia 
Și-nlăuntru se băga, 
Nici maţele nu-i scotea. 
Turcii stau, se jeluiau : 
— Hai, Malcoci, paşă bătrîn, 
Că pe-aici cu toţi pierim. 
Iar Malcoci le glăsuia : 

— Turcilor, voinicilor, 
Frîngeţi mazarocile 

Și clădiți focurile 

Și vă uscați oalele, 

Pînă-i mai de dimineaţă, 

Că eu vreau luptă semeaţă, 
Cu Crivăţul ăsta rău, 
Puterea lui Dumnezeu. 

lar Crivăţul ce-mi făcea ? 
Vintul îl mai contenea 

Și gerul îl mai muia, 

Pînă turcii isprăvea, 
Mazarocile frîngea, 

Focurile le clădea. 

Apoi pe-o nare-mi sufla 

ȘI pe alta geruza. 

Umblau turcii zbîrniind 

Si săreau în sus urlînd, 
Dinţii-n gură clănţănind. 
— Tu, Malcoci, paşă bătrin, 
Ce ne mai înveţi apoi? 

C-o să pierim, vai de noi! 
— 'Turailor, voinicilor, 

Caii repede- njunghiați 

Si mațele le värsați, 

Şi în coşuri vă băgaţi, 
Pînă-i mai de dimineaţă, 
Căci eu vreau luptă semeaţă 
Cu Crivăşul ăsta rău, 
Puterea lui Dumnezeu. 
Bătrînul Crivăş stătea, 
Gerul, vîntu-l potolea, 

Pîn” ce-n coşuri se băga. 

Apoi pe nas îmi ningea 

Și pe gură ger lăsa, 

Zăpada o viscolea, 

Pînă-n urechi le-o băga 
Și-ncepea de-i amorţea. 
Puţintel timp că trecea, 
Cald bine că se făcea, 
Streşinile picura. 

Crivăţ a sufla-ncepea 

Si venea, frate, venea, 

C-un cojocel de zăpadă, 

Cu căciula sloi de gheață 
Şi-n picioare tot cu gheaţă, 
Cu paloş de gheaţă-n mînă, 
Cu barba plină de brumă, 
Cu mustaţa de chiciură. 

Pe la toți caii umbla, 

Nici el pe turci nu-i mai cunoştea, 
Doar pe Malcoci cu suflet îl găsea. 
— Hei, Malcoci, paşă bătrîn, 
Hai acum să ne luptăm, 
După cum ţi-a fost voia. 
Malcoci nu-l înţelegea, 
Crivăţ pe-o nare sufla, 

Cu cal cu tot îl lua, 

De-un sloi de gheaţă-l trîntea 
Pînă ce praf îl făcea. 

Cînd vreun turc mai învia, 
Cu jurământ că lăsa, 

Trupul să-i fie-afurisit, 

De hogea nespovedit, 

Cui s-o mai pune cu el, 
Bătrînul Crivăş cel rău, 
Puterea lui Dumnezeu. 


86 
Trei surori 


În revărsat de zori, 
Plecat-au trei surori 
Să-şi culeagă flori 
Pentru sărbători. 

Sora a mai mare 
Apuca pe-o vale ; 
Sora mijlocie 
Apuca prin vie, 

De nu se mai ştie; 
Sora mititea 

Luă poteca 
Surîmtă ca palma, 
Prin păduri înalte, 
"'Nalte, stogoşate, 
De străinătate 

Și pustaetate. 

Ea că n-auzea 

Nici vită zbierînd, 
Nici cîine lătrînd, 
Nici cocoşi cîntînd, 
Nici popă tocînd. 
Ea că-mi auzea 
Un cuc ce cînta, 
Fata că-i grăia, 
Din gură-i zicea : 
— Cuculeţule, 
Porumbacule, 
Frumuşelule, 
Tinde-o aripioară, 
la-mă-n unghioară, 
Scoate-mă la ţară, 
Să-ţi fiu surioara. 
Cucul că-i grăia : 
— Ba, fetiţo, ba, 
Că eu am surori, 
Cît mi-s vara flori. 
Fata iar grāia : 

-— Cuculeţule, 
Porumbacule, 
Frumuşelule, 
Tinde-o ampioară, 
la-mă-n unghişoară, 
Scoate-mă la ţară, 
Să-ui fiu mătuşoară. 
Cucul iar grăia : 
— Că eu am mătuși, 
Cît vara brînduşi. 


Fata iar grăia: 

— Cuculeţule, 
Porumbacule, 
Frumuşelule, 
Tinde-o aripioară, 
la-mă-n unghioară, 
Scoate-mă la ţară, 
Să-i fiu soțioară. 
Asta de-auzea, 

El se bucura, 

Peste cap se da, 
Om că se-ntrupa, 
La ea că venea 

Şi o săruta, 

Afară-o scotea, 
Acasă-o ducea, 
Surorile-i grăia : 

— Sora noastră mică, 
No: că te-am lăsat, 
Cînd ne-am depărtat, 
Să găsim la vatră 
Apşoară curată, 
Vatra măturată ; 
Noi te-am lăsat fată 
Și tu vii nevastă. 

Ivan lorgovan 


Sus, pe Cerna-n sus, 
Mulţi voinici s-au dus. 
Care cum s-a dus, 
Aşa s-a răpus. 

Dar mi-a mai rămas 
Ivan lorgovan, 
Călare pe cal. 

Pe cal, pe cîrlan, 

Pe cal vinecior, 
lute de picior, 

Cum e bun la zbor. 
lvan ce striga ? 

-— Cernă, surioară, 
Apă curgătoare, 

De la deal la vale! 
Cum eşti curgătoare, 
Să-mi fii vorbitoare ! 
Ceartă-ţi urletul 

Și moaie-ţi valul, 
Să-mi aleg vadul. 
Vadul umblător, 
Podul stătător, 

Să trec cu piciorul. 
Cerna ce striga ? 

— Ivane, Ivane, 
Ivan lorgovan, 
Fecior de mocan, 
Stătuşi, mă-ntrebași. 
Eu drept spune-ţi-aș, 
Nu pot sta pe loc, 
Că sînt de soroc. 
Dar tu să te duci, 
Sus, pe mine-n sus, 
La balta bălută, 

Pe lunci risipită. 

Tu seama să iei 
Potcoavă de cal, 
Urmă de ogar, 
Acolo să-mi dai, 
Tot din stană-n stană 
Și din piatră-n piatră, 
Pînă dai aparte, 

Să stai s-asculți, frate, 
Unde apa-mi cură, 
Pietrele răsună, 
Somnii Dunării 

Și chiții mării, 

Ei că se izbesc, 

Se rostogolesc. 
Somnii Dunăru, 
Mari ca bivoli. 

Și tu poţi să stai 

Și să tot vînezi 

Ce în gînd gîndeștu. 
Și el se ducea 

Pe baltà bălută, 

Pe lunci risipită, 
Nimic nu scornea. 
Doar atît găsea, 

Fata sălbatică, 
Mult mi-e groaznică. 
Cu cosiţele 

Bat călcîiele, 

Și-ncă ţiţele 

Bat genuchele, 

lar sprincenele 

Bat umerile. 

El că mi-o vedea 
Şi se-nspăimînta, 
Cîinii asmuţea, 
Vîna că-i pișca. 
Fata ce striga ? 

— Ivane, Ivane, 
Ivan Iorgovan, 
Fecior de mocan, 
Nu-ţi este păcat, 
Cîinilor m-ai dat ? 
Ivan n-asculta, 
Câinii c-asmuţea, 
Fata iar striga : 

— Ivane, Ivane, 
Ceartă-ţi ogarul, 
Că-mi rupe braţul ; 
Ceartă-ţi tu vidra, 
Că-mi rupe vîna ; 
Ceartă-ţi şi şoimii, 
Care-mi scot ochii. 
Ivan n-asculta, 
Cîinilor c-o da, 
Fata ce striga ? 

— Ivane, Ivane, 
Oi îngenunchea 

Si te-oi blestema, 
Să-ţi aduci aminte 
Ce-ai iubit "nainte ; 
Că ştii, ori nu ştii ? 
Cînd noi doi slujeam 
La domn Ştefan-vodă, 
Tu, copil din curte, 
Mult erai cuminte ; 
Eu, fată din casă, 
Mult eram frumoasă ; 
Tu m-ai amăgit 

Și noi ne-am pripit, 

De-am păcătuut ; 
M-ai îngreunat, 

Eu m-am ruşinat 

De ruşinea mea 

Și de-a maică-mea ; 
De-a lui taică-meu 
Și-a lui Ştefan-vodă ; 
M-am sălbăucir 

Și tu ai venit 

Și aici m-ai găsit 

Și nu m-ai cruțat, 
Cîinilor m-ai dat. 
Ivan n-asculta, 
Cîiniui asmuţea. 
Fata-ngenunchea, 
Pămînuul pupa 

Și mi-l blestema : 

— Dar-ar Dumnezeu, Ivane, 
Cînd pe Cerna oi trecea, 
Cerna mare s-o umfla 
Și pe tine te-o-neca ; 
Si-i blestem de fată, 
De fată curată, 
Ajungă-te-ndată ! 
Ivan se-ntorcea, 
De-acolo pleca, 

De vad nu căta, 
Prin Cerna că da. 
Blestem l-ajungea, 
Cerna se umfla, 
Calul covîrşea, 

Dar el înota 

Și Ivan striga : 

— Vezi, calule, vezi, 
Că blestem de fată, 
De fată curată, 
Ne-ajunge pe dată. 
Calul înota, 

O piatră venea, 

Pe cal îl plesnea, 

Pe Ivan trîntea, 
Blestem l-ajungea, 
Ivan se-neca. 

Calul înota, 

La marne ieşea 

Și mi-şi necheza. 


Vidra se-neca 

Și la fund cădea. 
Șoimeii săltau, 
Saltau de zburau. 
Ogaru-nota, 

La marne ieşea. 
De-atuncea se spurie, 
Ogar pe pămînt 

Și vidra pe-afund 

Și şoimei în vînt. 

Iortoman 


F'runzuliță bob negară, 
Ţipă voinicel să moară. 
Ţipă din gură de şarpe, 
Că l-a-nghiţit jumătate ; 
Jumătate nu mai poate 
De cuțite 
ascuţite 

Și pistoale ghintuite. 
Pe cel drum, pe cel colnic, 
Cum mai vine un voinic! 
Voinic negru, lortoman, 
Pe-un cal sur, cal dobrogean. 
Voinicul, cum îl zărea, 
De departe mi-l striga : 
— Măi voinice, lortomane, 
Ce baţi calul 

şi ţii drumul? 
Că m-a-nghiţit procletul ; 
M-a-nghiţit pe jumătate, 
Jumătate nu mai poate, 
De cuțite 

ascuţite, 

De pistoale ghintuite. 
Dă-te-n boarea vîntului 
Și dă ptrjol cîmpului. 
Șarpele atunci vorbea : 
— Măi voinice, lortomane, 
Bate-ţi calul, 

ține-ţi drumul, 

C-ăsta mi-a fost rînduit, 
De cind era copil mic. 
Mamă-sa îl legăna 
Și din gură-l blestema : 
„Nani, nani, puiule, 
Culcă-mi-te, 
adoarme-te, 

Pui de şarpe sugă-mi-te !“ 
Și eu eram pe-atuncea, 
Subţire ca undreaua. 
Într-o trestie intram 
Şi creşteam 
Și mă-nvîrteam, 
Ţeava-n patru că o dam; 
Într-un putinei intram 
Și creşteam 

ŞI mă-nvirteam, 
Putineiu-n patru dam ; 
Sub talpa casei intram 
Și creşteam 

și mă-nvirteam, 
Talpa casei ridicam. 
lortoman nu-l asculta, 
În boarea vântului se da, 
Băga mina-n buzunar, 
În buzunar, 

la şalvari, 

Scotea 1ască şi amnar, 
Se da-n boarea vîntului 
Şi da pîrjol cîmpului. 
Focul creştea şi creştea, 
Pîn’ pe şarpe-l cuprindea. 
Șarpele ce mi-şi făcea ? 
De trei ori că se umfla, 
Pe-nghiţit îl arunca, 
Cît dai cu zburătura, 
Și după el se lua. 
lar lortoman ce făcea ? 
lute-n scări se așeza, 
Șapte hotare fugea. 
Îndărăt cînd se uita, 
Vedea capul șarpelui, 
La chişiţa calului. 
Pînă pe şa se-ndrepta, 
Şapte hotare trecea. 


182 


Îndărăt cînd se uita, 
Vedea capul șarpelui, 

La oblîncul calului. 
lortoman atunci zicea : 
— Stai, şarpe, nu mă mînca, 
Pîn” vine dumineca, 

Să mă duc să mă grijesc, 
Șarpe, să mă spovedesc. 
Șarpele-atunci adormea 
Și cât şarpele dormea, 
Voinic sabia scotea 

Și în guşă i-o-nfigea. 

lar șarpele că simţea 
Și-nainte cînd zvicnea, 
Pînă-n coadă-l spinteca. 
Capul lui atunci vorbea : 
— Măi voinice, lortomane, 
Fiindcă făcuşi tu aşa, 
Sparge-mi şi căpăţina, 

Și tu vei găsi în ea 

Bob de piatră nestimată, 
De lumină ţara toată... 
Căpăţina i-o spărgea, 
Piatra nestimată-o lua, 
Îndărăt că se-ntorcea, 
Pe-ăl înghiţit îl găsea, 
Jumătate putred era. 

El îl lua şi îl ducea 

La fîntîna de argint, 
Unde mulți s-au lecuit. 

Trei coconi, feciori de domn 


Trei coconi, feciori de domn, 
Îmi plecară-n vînătoare 
După păsări gălbioare 

Și ei, măre, că-mi vînară, 
Tot pe la soare răsare, 

L.esele cu vulpile, 

Eleşteie cu giştele, 

Bălţile cu rațele 
Și crânguri cu iepurii. 
Alergară 

de-mi vînară, 
Guri de sate le crăpară. 
Zicea coconul cel mic : 
— Să cătăm spre răsărit, 
Că este-un puț început, 
De tata e săvârşit, 
Şi spre puț că se lăsară. 
Să vezi coconul cel mare, 
El la puț că mi-şi mergea 
Şi pe puț că se suia, 
Tot apşoară ca să bea. 
Cînd ochii că-și arunca, 
Da’ să vezi ce mi-şi vedea : 
În cea țină,-n cea mocirlă, 
N cele crace de fîntină, 
Sta procletu-ncolăcit 
Și cu capul tot pe trup, 
Şi cu coada pe ghizdură, 
lar din nas venin îi cură. 
Cum pe cocon mi-l vedea, 
Astfel din gură-i grăia : 
— Măi cocon, 

fecior de „domn, 

Să vezi, frate, ce-am păşit: 
Eu aicea am venit, 
Tot apşoară ca să beau 
Și mie-n puț mi-a căzut 
Sapetul cu galbenu, 
Ghiozdanul cu cărțile. 
Săpan, nene, ŞI intrați 
Şi sipetul să-l luaţi ; ; 
Dar ghiozdanul să mi-l dai, 
Că e dat de la domnie, 
Capul meu ca să se puie. 
lar coconul ce-mi făcea ? 
În fîntînă se lăsa, 
Dar şarpele se mișca, 
După el că se lua, 
Dintr-o dată-l înghiţea. 
Al doilea cocon venea, 
Tot apșoară ca să bea. 


Pe fîntînă se suia 
Și cînd ochii şi-arunca, 
În cea tină,-n cea mocirlă, 
N cele crace de fîntînă, 
E procletu-ncolăcit 
Şi cu capul tot pe trup, 
Şi cu coada pe ghizdură, 
Și din nas venin îi cură. 
Cînd pe cocon mi-l zărea, 
Din gură aşa-i grăia: 
— Măi cocon, fecior de domn, 
În fîntînă mi-a căzut 
Sipetul cu galbenu, 
Ghiozdanul cu cărțile. 
Săpaţi, nene, şi intraţi, 
Cărţile să mi le dați. 
Fratele tău a intrat 
Și peste sipet a dat. 
Intră şi tu de-i ajută, 
Că nu poate ca să-l ducă. 
Iar coconul ce-mi făcea ? 
După şarpe se lua 
Şi-n fîntînă se lăsa 
Și procletu-l înghiţea. 
Să vezi, coconul cel mic, 
Mai mic şi mai priceput, 
La fîntînă cînd venea 
Tot apşoară ca să bea, 
Pe fîntină se suia, 
Paloş din teacă scotea, 
Cu stînga apă scotea, 
Cu dreapta paloş ţinea 
Și bea şi se-ndestula, 
Și caii şi-i adăpa. 
Cînd într-o parte privea, 
Tare-mi venea 

şi-mi sosea, 
Tot din guriţă strigînd 
Și din mînă semn făcînd, 
Cu botiţa la spinare, 
Cu un fes pe hirca goală 
Și c-un dulău după el, 
Un ciobănaş că-mi era 
Și ciobanul ce striga ? 

— Măi cocon, 
fecior de domn, 
Să vezi, nene, strimbătate : 
Sînt nouă ani jumătate, 
De cînd eu cu cl mă bar, 
Dară nici el nu mă bate 
Și nici eu nu-l bat. 
Aşa coconu-auzea, 
Jos de pe puț că se da, 
lar ciobanul ce-i zicea ? 
— Mäi cocon, 
fecior de domn, 

Rogu-te, măre, să iei 
Paloşele, cîteşitrei, 
Două de la fraţii tăi 
Si cu al tău face trei, 
Și cată ca să le-ngropi 
În cea tină,-n cea mocirlă, 
Pe cea gură de fîntînă, 
Tot cruciş 

Şi curmeziş, 
Cu tăişurile-n sus. 
Vezi ciobanul ce-mi făcea ? 
De-o foiţă că-mi rupea 
Și pe-un maidan se suia, 
Din foiţă-mi şuiera, 
Tocmai bine, nu aşa, 
Nici procletul n-auzea. 
Si atunci ce mi-şi făcea ? 
I)ouă deşte-mpreuna 
Și în gură le băga 
Și-aşa tare-mi șuiera, 
Că procletu-l auzea. 
La bătaie că-mi pleca, 
Cu ciobanul se lua, 
Amândoi de se băteau. 
Cînd soarele sus era, 
Procletul se mai iuţea, 
Ciobanul se mai muia. 
Procletul ce mi-şi făcea ? 
Numa-n cap că se punea, 
Unde cu codița-mi da, 
Pe cioban că mi-l lovea ; 
ȘI-l lovea pe pielea goală, 
Ustură la inimioară. 

Soarele se cobora, 
Procletul se mai muia, 
Ciobanul se mai iuţea, 
Şi-unde cu diîrjala da, 
Solzi de pe proclet cura. 
Dulăul se repezea 

Și-o bucată că rupea ; 
Pe cîntar dacă-o punea, 
Cred, şapte oca ţinea. 
Procletul se speria, 

În codiță se punea 
Şi-ncepea de șuiera, 
Se-nălța şi mi-şi zbura, 
Cu norii s-amesteca 

Şi cînd în puț se lăsa, 
În paloşe se tăia, 

În trei bucăţi se făcea, 
Procletul se prăpădea. 
Si cînd în el căutau, 
Nouă inşi că mi-și găseau 
Și-unul de mai înghiţea, 
Mirean în lume se făcea. 

Vătaful de pescari, Vioară 


În oraş, în Slătioară, 

La casele lui Vioară, 
Frumoasă masă e-ntinsă, 
De mulţi boieri e cuprinsă 
Și toți beau şi toţi mîncau; 
Antofiţă, fiu-său, 

Nici nu bea, nici nu mînca, 
Doar la boieri se uita. 
Grăi vătaful Vioară : 

— Antofiţă, fiul taichii, 
Ce nu bei, ce nu mănînci? 
Ori bucatele nu-ți plac ? 
— Mie bucatele-mi plac, 
Însă vremea mi-a venit, 
Vremea de căsătorit. 

Mie inimioara-mi cere, 
Să-mi dai vase şi năvoade 
Şi-ăi cincizeci de năvodari, 
Să-mi prind peşte, 
Să-mi fac nuntă. 
Cu carnea nuntă să nuntesc, 
Cu oase casă să-mi zidesc, 
Cu solzii s-o şindrilesc, 
Cu sînge s-o zugrăvesc, 
C-aşa inimioara-mi cere. 
Însă vătaful Vioară, 
Din guriță ce-i zicea ? 
— Tot de bine să ţi-i dau, 
Dar tu taică să vîinezi 
Cricovul 

şi Lipovul, 
Dîmboviţa, 

Ialomiţa, 

Argeşul, 

Teleormanul, 
Numai tu să nu te duci 
Pînă la apa Vidrosul ; 

Că Vidrosu-i apă-adîncă, 
Pe cine-l prinde,-l mănîncă. 
De cînd Vidros s-a iscat, 
Plasă-ntr-însul n-a vînat, 
Prea este apă spurcată 

Şi de peşte e lăudată. 
Antofiţă de-auzea, 

De butoi se-apropia, 

Pe tată-său îmbăta, 

Pe pernă că mi-l culca, 
Năvoadele le lua 

Și-ăi cincizeci de năvodari. 
Nici o apă nu vina, 
Drept la Vidros se ducea, 
Năvoadele le-ntindea. 
Dete-o toană, dete două, 
Nici un peşte nu prindea. 
Cind fu toana de-a zecea, 
Prinse puiul iudiții, 

De catarg că mi-l lega 
Şi-] bătea şi ma-l căznea, 
Pîn? ce mă-sa auzea, 

La faţa apei ieşea 

Și din gură îi striga : 

— Antofiţă-al lui Vioară, 
Ce-mi baţi puiul şi-l căzneştu, 
Și de mine-l suduieşti ? 
Dă drumul puiului meu, 
Că eu peşti ce ţi-oi momi, 
Numai tu vrednic de-ai fi! 
Drumul puiului că-i da, 
Iudiţa-n Vidros intra, 
Veste la toți peștii da. 
Făcu veste la trei cete, 
Tot la trei cete de crapi 
Și la trei cete de ştiuci, 
La trei cete de moruni, 
La moruni ca bivoli. 

În faţa apei ieşea 

Și din gură că-i zicea : 

— Antofiţă-al lui Vioară, 
Mai măreşte punțile, 
Întăreşte-odgoanele 
Și-aruncă năvoadele, 

Că eu peşte ce şi-oi da, 
Vrednicie de-oi avea ! 
Și-ntărea odgoanele, 

Și mai mărea punțţile, 
Și-arunca năvoadele. 

Dar iudiţa e naiba: 

Cît pește-n Vidros era, 
Tot în năvoade-l băga. 
Iar la urma tuturor, 
Porni şi ghimpăţelul Dunării. 
În năvod că se-ndesa, 

De nici apa nu trecea. 
Morunii se- -ntărîtau, 

Ştii, ca mieli se jucau, 
Năvoadele-n cap luau, 
Vasele le răsturnau, 

Toţi nāvodarii-necau, 
Doar Antofiţă scăpa, 

Știa hoţul de-nota. 

Nici el zdravăn nu scăpa, 
Căci un crap s-a tulburat 
Și cu pana l-a izbit, 
Ochii-n cap că i-a orbit. 

Se trăgea şi se ducea 

La salcia cea plecată, 
Unde morunii s-adapă. 
tn morun că mi-l vedea, 
Pe-Antofiţă-l înghiţea. 
Dar vătaful Vioară. 

De vin roşu se trezea, 
De rachiu se desbăta, 

El de toate c-auzea, 

Alte năvoade făcea, 

Ali năvodari că găsea, 
Nici o apă nu vîna, 

De-a drept la Vidros mergea, 
Năvoadele întindea. 
Dete-o toană, dete două, 
Dete toane pînă-n nouă, 
Pe toţi năvodarii prindea, 
Pe Antofiță nu-l găsea. 
Se trăgea şi se ducea 

La salcia cea plecată, 
Unde morunii s-adapă. 
Cum morunul îl vedea, 
Gura mare i-o căsca, 

Pe Antofiţă că-l găsea, 
Cu mîinile l-apuca, 

Și afară mi-l scotea, 

Sta tat-său de-l judeca : 
— Las să-ţi fie rău aşa, 
Nu mi-ai ascultat vorba ; 
Si să-ți fie rău, nu bine, 
Că n-ai ascultat de mine. 
În tron de ceară-l punea, 
Pe malul Vidrosului l-îngropa, 
La Slătioara pleca. 

Vidrosul 


Frunzuliţă sălcioară, 
La àl colţ de mare, 
Cele ţări pustii, 
Dinspre Nadolii, 

Sînt casele lui Vioară. 

lar Vioară-i vătaş mare 

Si Vioară-i năvodar, 

Adus de la Poienari. 

Iar casele lui erau, 

În colțul mării că-mi erau, 
Unde peşte că-mi vînau. 
El la masă că şedea, 
Bucate 1 se gătea 

Numai cegă şi păstrugă, 
Gălbinuţă caracudă 

Și nisetru de-l mărunt 
Sta pe masă năsădit, 

Ce nu s-a mai pomenit. 
Frunzuliţă sălcioară, 
Antofiţă-al lui Vioară 
Deodată că mi-a venit. 

— Ori calu ţi-a-mbătrînit, 
Ori de chelciug mi-ai sfârşit, 
Ori hainele-ai ponosit, 
Dacă-acuşa mi-ai venit ? 
Și la masă că-mi şedea, 
Cheful deplin se făcea, 
Vinul cu paharu-mi bea, 
Pîn-odară se-mbăta, 

Și din gură-l întreba : 

— Ales, taică, taică-al meu, 
Eu azi-noapte c-am visat, 
Toate bălțile-am vânat, 
Dar Vidrosul mi-a scăpat. 
Căci Vidrosu- apă rea, 
Apă neagră viforată, 

De voinici nefrămîntată. 
— Cînd ot zice de-un năut, 
Cît e cerul de pămînt, 
Atât mi-e Vidrosu-adînc. 
Antofiţă nu credea, 

Cînd Vioară că-1 zicea : 
— Eu sînt năvodar bătrîn. 
Toate bălțile-am vînat, 
Nici marea nu mi-a scăpat, 
Dar Vidrosul m-a speriat. 
Dimineaţa se scula 

Și pe cal încăleca, 

Năvodarii-i aducea, 

O sută de năvodari, 
Patruzeci de lopătari, 

La Vidrosul că-mi mergea. 
Mergeau caii-mbuiestrînd, 
Antofiţă tot cîntînd, 
Năvodarii tot oftînd, 

La Vidrosul mi-ajungeau, 
Năvoadele le-ntindeau, 
În Vidrosul le băgau. 
Apa adîncă mi-era, 

Mai nimica nu vînau, 
Puiul vidrei că-l prindeau 
Și cu lanţuri mi-l legau, 
Și-l băteau şi-l chinuiau, 
Și de peşte-l întrebau. 
Ș1-] băteau tot cu smicele, 
Ca să-l usture la piele. 
Dar vidra că-l auzea, 

La faţa apei se suia, 

Din gură văpăi vărsa 

Si lor astfel le vorbea: 
— Ăla este pui de ast’ noapte, 
Nu ştie seama. la toate ; 
Să mergeţi la Verciorov, 
Este peşte, n-are loc. 

În coada Vidrosului, 

Tot la ceata somnului, 
Culcuşul morunului. 

Cu năvoadele că-mi dau, 
Cîrligele întindeau 

Și morunul îl prindeau, 
Cu spinarea ca şira, 

Cu capul cît măgura, 

Cu limba cît cîrpătorul 
Și cu ochii cît urciorul ; 
Avea pana ca laba 

Și coada cît lopata. 

Sus pe mal că mi-l trăgeau, 
Măcelarii că-i puneau 

Și ciozvirte mi-l făceau, 
Oasele casă să-și facă, 
Coastele s-o-nlănţuiască, 
Sîngele s-o zugrăvească. 

Baba Novac 


Sub cerdacul lui Novac, 
Mare masă mi-e întinsă, 
De mulţi boieri e cuprinsă. 
Și toţi beau şi toţi mănîncă, 
Numai loviţă se uită. 

Nici nu bea, nici nu minca, 
Numai cu ochii privea. 
Şi-mi şedea de zid răzimat, 
Fără de nimic pe cap. 
Novac la el că striga: 
— Da” tu, nepoate loviţă, 
Ce nu bei, ce nu mănînci? 
Ori bucatele nu-ţi plac, 

Mă rog, altele să-ți fac? 
— Ba ! loviţă că zicea, 
Mie bucatele-mi plac, 

Dar ştii, unchiule,-adevărat ? 
Mie vremea mi-a venit, 
Vremea de căsătorit. 

Eu, unchiule, m-am plimbat 
Jos la vadul Diului, 

Văzui fata Cadiului, 

La inimă mi-a căzut, 

Ca un nastur de argint, 
Cînd cade-n apă la fund. 

Și n-am cal de pristăvit, 
S-alerg pe nesocotut. 

Iar Novac ce mi-i zicea : ? 
— În grajd de piatră, să mergi, 
Pe toți caii să-i încerci ; 
Care cal că ţi-o plăcea, 
Pe-ala oi încăleca. 

În grajd de piatră intra, 
Pe toți caii i-ncerca 

Şi nici unul nu-i plăcea. 

În fundul grajdului se uita, 
La țăruşul albului, 

Albului, betnicului, 

Plăcut şi-mpăratului. 

La albul că alerga, 

De căpăstru că-l lua, 

Afară că mi-l scotea, 

La Novac că se ducea 

Si Novac cum îl vedea, 
Din guriţă că-i zicea: 
— Alei, nepoate loviţă, 
Decît să-ncaleci pe albul, 
Mai bine taie-mi şi capul. 
Că de cînd m-am cununat, 
Pe albul n-am încălecatr. 
Dar să stai puţin pe loc, 
Să-ntreb pe albul, betnicul, 
Mai poate la bătrîneţe, 
Cum putea la tinerețe ? 
Și Novac că-l întreba : 

— Albule, betnicule, 

Mai poţi tu la bătrîneţe 
Cum puteai la tinerețe ? 
Și albul îi răspundea: 
— Mai mult pot la bătrîneţe 
Decit, vezi, la tinereţe. 
Căci cînd eram tinerel, 
Mi-era carnea ca roua 

Și vîna ca cureaua. 

Dar acum la bătrîneţe 
Mi-este carnea ca fierul 

Și vina mi-e ca oţelul. 
De ce fug, de-aia mă duc 
Și-ndărăt nu mă mai uit. 
Dar loviţă cînd pleca ? 
Cînd soarele răsărea. 
Şi-acolo cînd ajungea ? 
Cînd era vremea de-amiaz;, 
Cînd şed turcii la mecet. 
lar fata cadiului 

Prin grădină se plimba, 
Cincizeci de roabe cu ea. 
Iar loviţă mi-i striga : 

— Dragă vară, verişoară, 
Ruptă de la inimioară, 
Dă-mi şi mie-o floricea, 
Că-mi eşti vară, vara mea. 
Fata-aşa cînd auzea, 

O chită de flori strîngea, 
Cu-o roabă le trimetea, 
loviţă nu vrea să ia: 

— Vrei să-mi dai cu mîna ta? 
Că doar tu eşti vara mea. 
Fata-aşa cînd auzea, 

Altă chită mai strîngea, 

Cu un fir o-nfăşura, 

Lui loviţă i-o-ntindea. 

Dar el nici nu se uita, 
Mîna-n brîu că 1-0 punea, 
Lîngă dînsul o suia 

Și-apoi din gură zicea : 

— Albule, betnicule, 

Să te văd la bătrîneţe, 
Cum puteai la tinereţe. 
Albul pe unde fugea, 
Brazde ca de plug scotea. 

Și mi-a pus şi coada-n sus, 
Ştii, ca fulgerul s-a dus. 

O roabă se repezea, 

Veste cadiului da: 

Ai, cadie, dumneata, 
Ţi-a furat unul fata! 
Dar cadiul ce făcea? 
În grajd de piatră intra, 
Pe Şalga că mi-o scotea 
Și pe ea. încăleca, 

După loviţă-alerga, 

Să-i scurteze viaţa. 
Repede că-l ajungea, 

lar fata ind îl vedea, 
Lui loviţă ce-i zicea? 
-— Ioviţă din Craioviţă, 
Pune-mi mîna în cosiţă 
Și ia piatra nestimată, 
Jos în pulbere arunc-o. 
Taica la ea s-o uita, 

Jos la piatră că s-o da, 
Noi mult ne-om îndepărta, 
Că ne scurtează viaţa. 
loviţă mi-o asculta, 
Mîna-n cosiţă- i punea, 
Lua piatră nestimată 
Şi-n pulbere-o arunca, 
Cadiul nici se uita, 

Tot pe loviţă-l gonea, 

Să-i scurteze viaţa. 

Dar Novac, Baba Novac, 
Sus în pridvor s-a urcat, 
Pîn” departe s-a uitat. 
Pe Ioviţă că-l zărea, 

Pe pui de leu încăleca 
Și-nainte le ieșea. 

— Dur, dur, dur, cuscre cadie, 
Că copiii ca copiii 

Și bătrânii ca bătrîni. 
Copiii fac vrăjburile 

Și bătrânii păciurile. 
Dar cadiul tot mergea, 
Pe Novac nu-l asculta, 
Tot pe loviţă-l gonea, 
Să-i scurteze viaţa. 

Rău Novac s-a miîniat, 
Pe urma lui s-a luat 

Și pe unde-l ajungea, 
Tot bucăţi că mi-l făcea, 
De veneau câte-o oca. 
Hainele lui le-mbrăca 

Şi pe Şalga-ncăleca, 
După loviţă pleca. 

Da’ Iovițà tot fugea, 
Fugea, pămîntul rupea. 
E] socotea c-a tăiat, 
Vezi, cadiul pe Novac. 
Şi-acasă cînd ajungea, 
Porţile le zavora 

Şi cînd Novac îmi sosea, 
Pîn’ ce jurământ lăsa, 
Porţile nu-i descuia. 

El în casă că intra, 
Haine de cadiu scotea 
Și iar Novac rămînea. 

Lebejoarele 


Foaie verde măr roșcat, 
Câte tîrguri mi-am umblat, 
Tîrg frumos eu n-am aflat, 
Tîrg frumos ca Tîrnova, 

Că s-a făcut o cetate, 
Cetatea cu trei iscoade, 
Care plătesc lumea toată, 
Cu trei turnuri de argint, 
Ce nu s-află pe pămînt, 
Crucile de piatră scumpă. 
lată că vin trei coconi, 

Trei coconi, feciori de domini: 
Cu arcurile-ncordate, 

Cu săgețile țiglate. 

Pe trei turnuri de argint 
Sînt trei lebejoare albe, 

Cu penele poleite, 

Cu unghiile zugrăvite, 

Cu capul de matostat, 

Cu ochii de diamant, 

Cu ciocul de piatră scumpă. 
Trei coconi, feciori de domni, 
Se pregăteau să săgete 

Cele trei lebede albe. 

— Aferim, la trei coconi, 
Trei coconi, feciori de domni, 
Dar ce, măre, ce veniţi 

Cu săgeţile-nţiglate, 

Cu arcurile- ncordate, 

Pe noi să ne săgetaţi ? 

Că ştiţi, măre, dar nu ştiţi? 
Nu sîntem trei lebejoare, 

Ci sîntem trei zile mari, 
Vinerea și simbăta, 

Mai mare-i dununeca. 

Unde feciorii-auzea, 
Arcurile-și descorda, 
Săgeţile le lua. 

Cele trei lebede albe, 

Către dinșii iar grăia : 

— Aferim, la trei coconi, 
Trei coconi, feciori de domni, 
Nu sîntem trei zile mari, 
Ci trei fete de-mpărat, 
Trimese din Țarigrad 

Ca să măsurăm pămîntul, 
Pământul cu stînjenul 

Şi cerul cu cugetul. 

Și săltară şi zburară, 

Cei trei coconi se-nălțară, 
După ele se luară, 

Câte una-și alegeau, 

Nuntă mare că făceau, 

Cum e legea din bătrîni, 

Din bătrîni, din oameni buni. 

Letinul 


Foaie verde de careşi, 

În oraș, în București, 
L-ale case mari domneşti, 
Ce se văd în București, 
În curte la Mircea-vodă, 
Tot carete zugrăvite 

Și leftice polerte, 

Cu postav verde-nvelite, 
Tot de nuntă sînt gătite, 
Că se-nsoară Petru-vodă 
Și-l cunună lancu-vodă. 
Foaie verde şi-o lalea, 
Mireasa de unde-o ia ? 
Din oraş din Dobrogea. 
Pe fata letinului, 
Nepoata-mpăratului. 

Și cu nunta că pleca, 

Zi şi noapte că umbla 
ȘI nuntaşii apoi oprea, 
La lacul cocorului, 

La puţul porumbului, 

În văzul letănului. 
Letinul ochean punea 
Și nunta că mi-o zărea, 
Porțile le zăvora, 

Uşile că le-ncuia. 

Iară nunta că-mi sosea, 
Letinu-n pridvor ieşea, 
Strigă o dată turcește, 
Și o dată româneşte : 

— Care e ginerele, 
Ginerele, mirele, 

Să-şi aleagă din nuntaşi, 
Din nuntaşi, din sichiraşi 
Si din dalbii coconaşi, 
Ca să-mi sară porţile 

Și s-o ia pe fiică-mea, 
Să-i văd şi eu vitejia ! 
Peste porți de n-o zbura, 
Îndată capul i-oi lua, 
Pe-al lui și pe-al nașului, 
Tuturor nuntaşilor ! ! 

Dar naşu-său ce-mi făcea ? 
În gura mare striga : 

— Fine, nu te-nspăimânta, 
Grija ta-n spinarea mea ! 
Roagă-te la Dumnezeu 
Să nrăsască naşu-tău ; 

Și la Maica Precista 

Să trăiască naşă-ta, 

Să-ţi lungească viaţa. 
Descalecă calul tău 
Și-ncalecă tu pe-al meu, 
Că ne-o ierta Dumnezeu. 
Iar naşu-său ce făcea ? 
Pe cal că încăleca 
Puţintel mi-l frînguia, 
Pînă spuma mi- “E trecea, 
Sînge din ochi că-i pica 
Și deodată-l repezea, 
Porțile că le sărea, 
Numai scara-i zdrăngănca, 
Şi deschidea porțile, 

De intrau caretele 

Cu toate cocoanele. 

Dar letinul ce-mi făcea ? 
Nici atunci nu se lăsa, 
L-altă probă îi punea. 
Șapte buţi cu vin umplea 
ȘI în capete le da. 
Letinul apoi striga : 

= Care mi-e ginerele, 
Sä-şi aleagă din nuntaşi 
Şi din dalbu coconaşi, 
Ca să-mi sară buţile 

Şi s-o ia pe fiică-mea. 

Tot naşu-său le sărea, 
Numai scara zdrăngănea, 
Şi-mi tăia cercurile 

Şi-mi vărsa vinurile, 
C-așa sînt poruncile. 

Dar letinul ce-mi făcea ? 
Barba albă-şi jumulea 

Și cu furie striga : 

— Ăsta ia pe fiică-mea. 
Șapte sfori că întindea, 
De postav că le-ncărca 
Şi-n gura mare striga : 

— Cine sforile-o sări, 

Pe fiică-mea o primi. 

Iar de nu va izbuti, 
Îndată capu s-oi lua, 

Pe-al lui şi pe-al nașului, 
Tuturor nuntaşilor ! 

Tot nașu-său le sărea, 
Numai scara-i zdrăngănea, 
Şi cu paloşul cînd da, 
Sforile le reteza, 

Tot postavul jos cădea 

Și nuntaşii-l adunau. 

Dar letinul ce-mi făcea ? 
Nici atunci nu se lăsa. 
Trei fete-n pridvor scotea, 
Scotea trei boboci de fete, 
Frumoase şi-ncondeiete, 
Tot un chip şi tot un port 
Şi-n gura mare striga : 

— Cine e ginerele, 

Sa-şi cunoască nevasta ! 
Dar nașu-său ce-mi grăia ? 
— Fine, fine, vai de mine ! 
Am umblat cît am umblat, 
Dar acum ni s-a-nfundat 
Și viaţa mi s-a scurtat ! 
Dar iată-un gind îi venea 
Și-n gura mare striga : 

— Care este mireasa, 

Ca să-mi sărute mîna 

Și să-i dau şi găteala ? 
C-am o spadă cam turbată, 
De taie la cap de fată. 

lar mireasa se ştia, 
Lacrimile-o podidea 

Și la naşu-său trăgea, 
Care-n braţe o lua, 

În trăsură-o arunca. 

Și cu nunta că-mi plecau, 
Șapte tunuri slobozeau 
Şi letinul se-ngrozea. 
Cu domnia cin’ s-o lua, 
Să moară nespovedit, 
De mătuşi netămâiat, 
De satana-mpresurat. 


95 
Voinicul rănit 


Sub umbră de nuc, 
Îmi doarme-un voinic, 
Murgu-i priponit 

Cu pripon de-argint. 
Şi unde că-mi venea 
Vreo opt hoţi să-l ia, 
Dar el străfiga, 
Voinic deştepta. 
Voinic se scula, 

De frîu că-l lua, 

La apă-l ducea 
Și-astfel îi zicea : 

— Bea, murgule, bea, 
Lupii te-ar mînca, 
Lupii şi cloncanii, 
C-aşa vor duşmanii. 
Că eu cînd dormeam, 
Frumos vis visam, 
Că mă logodeam 

C-o fată de crai, 
Adusă din plai. 

— Taci, stăpîne, taci, 
Că nu ştii ce faci. 

La mine venea 

Hoţi ca să mă ia, 
De-aia-am străfigat, 
De te-am deşteptat. 
El încăleca, 

În goană-alerga, 
Dar murgu-l trîntea 
Și hoţii venea, 

La el să mi-l ia. 

Pe murgul l-au luat, 
Pe el l-au tăiat. 
Nu l-au omorît, 
Numai l-au căznit; 
La un ciolpan mare, 
Mi l-au răstignit. 
Avea el o mamă, 

O mamă bătrînă, 
Cu brîul de lină, 
Cu furca seină, 

Ea că-l căuta 

Și mi-și întreba 

Pe cine-ntilnea. 

Din drugă-ndrugînd, 
Din gură-ntrebînd 
Ea că se ducea, 
Pînă ce-ajungea 

La Dunărea mare, 
Care seamăn n-are. 
— Dunăre, Dunăre, 
Drum fără pulbere, 
De-ai fi vorbitoare 
Cum ești curgătoare, 
Eu te-aş întreba 
De-un fecior de-al meu, 
Tovarăş de-al tău. 
— Eu nu l-am văzut. 
Și să-l fi văzut, 

Nu l-am cunoscut. 
Dar tu să te duci, 
Drumul să-l apuci 
La soră-mea ceața, 
Ceaţa, negureaţa, 
Ce e negureaţă 
Peste lumea toată. 

Și ea se ducea, 

Din drugă-ndrugînd, 
Din gură-ntrebînd. 
La ceaţă-ajungea 

ȘI o întreba: 

— Ceaţă, negureaţă, 
De-ai fi vorbitoare 
Cum nu eşti curgătoare, 
Eu te-aş întreba 
De-un fecior al meu, 
Tovarăş de-al tău, 
Voinicel și "nalt, 
Nalt şi sprîncenat, 
Stricat de vărsat. 
Sprîncenușa lui, 
Pana corbului, 
Ochişoru lui, 

Mura cîmpului, 
Două mure coapte, 
De soare departe, 
Coapte la pămînt, 
Neajunse de vînt, 
Coapte la răcoare, 
Neajunse de soare. 
Ceaţa că-i zicea ; 

— Ba eu l-am văzut 
Și l-am cunoscut, 
Dar tu să te duci, 
Drumul să-l apuci, 
Din drugă-ndrugind, 
Din gură-ntrebînd. 
Tu să mi te duci 

La àl ciolpan ’nalt, 
Nalt şi minunat. 

E fi-tău culcat, 
Culcat şi lungit, 

De trei luni rănit. 
Trupuşorul lui, 
Nouă tăieturi, 
Nouă-mpușşcături. 
Tu să mi te faci 
Corboaică bătrină, 
Să mi-l ciuguleşti, 
Să mi-l cloncănești. 

Ea că se ducea, 

Pînă ce-l găsea 

Și mi-l ciugulea 

Și mi-l cloncănea. 
Dar el îi zicea: 

— Corboaică bătrînă, 
Fă-ţi de mine milă ; 
Nu mă ciuguli, 

Nu mă cloncăni. 

Dar ea ce zicea ? 

— Nu-s corboaică, maică, 
Ci sînt maica ta, 

Care te-a născut 

Și mi te-a crescut, 

De mult nu te-a văzut. 
— De eşti maica mea, 
Maică, să te duci 
Peste nouă mări, 
Peste nouă ţări, 
S-aduni buruieni, 
Să-mi pui pe la rāni ; 
Peste Nadolie, 
Vede-o-aş pustie, 
Mi-a pus capul mie. 

Luniţa 


(fragment) 


Luniţă, luniţă, 

Pasăre pestriță, 

Ziua pe costiţă, 
Noaptea pe uliţă. 
Plimbă-mi-se, plimbă, 
Două turturele, 

Da” nu-s turturele, 
Ci sînt nevestele, 
Mult sînt tinerele. 
Una-i văduviţă, 
Trup fär’ de credință ; 
Una-i cu bărbat, 
Trupşor dezmierdat. 

96 bis 
Măicuţa bătrină 


(fragment) 


— Maăicuţă bătrtnă, 
Cu brîul de lînă, 
De păr de cămilă, 
Unde mi-ai plecat, 
Din drugă-ndrugînd, 
Din gură grăind ? 
— Broschiţă, broschiţă, 
Unde să mi-şi plec ? 
După-un fiuleț, 
Fiuleţ de-al meu, 
Srăpînel de-al tău. 
Nu mi l-ai văzut, 
Nici n-ai auzit? 

— Măicuţă bătrtnă, 
Eu nu l-am văzut, 
Nici n-am auzit. 

Și dacă-l vedeam, 
Eu nu-l cunoşteam ! 
— Cum să nu-l cunoşti ? 
Perişorul lui, 

Pana corbului ; 
Mustăcioara lui, 
Spicul grîului ; 
Feţişoara lui, 
Spuma laptelui ; 
Ochişorii lui, 

Două mure coapte, 
Coapte la pămînt, 
Neajunse de vînt ; 
Coapte la răcoare, 
Neajunse de soare. 

Ciuma 

Pe-o gură de vale, 
Mi-este-o casă mare. 
Da-n ea cine-mi şade ? 

O maică bătrină, 
Cu brîul de lînă, 
De păr de cămilă, 
Cu rochia de sîrmă 
Și ea, măre,-şi are 
Vreo nouă feciori, 
Cu Voichiţa zece. 
Maica că-mi ducea 
Pînzele la gîrlă, 
Vântul mi-o bătea, 
De mi-o prăpădea, 
Soarele-o ardea 

Și mi-o dogorea. 
La ea că-mi venea 
Dinu Costantin, 
Legănel dintîi, 

Cel cu barba neagră 
Și cu mintea-ntreagă 
Şi ei îi spunea 

Lui că d-a venit 
Grec neguţător, 
Venit din Nadol, 
Chiar din Nadolie, 
Ce ţară pustie ! 

Și lui i-a cerut 

Pe Voichiţ-a-i da, 
Și el i-o a dat. 
Mă-sa-acas” venea 
Și ea că-mi striga : 
— Vouchiţă, Voichiţă, 
Draga mea fetiță, 
Deschide-mi uşa, 
Ca să bag pînza. 
Vîntul m-a bătut 
Și m-a părpălit, 
Soarele m-a ars. 
Dar Din Costantin, 
El ce mi-a grăit? 
— Maică, măiculiţă, 
Voica nu răspunde, 
Că n-are de unde. 
Mie mi-a venit 
Greg neguţător, 
Tocmai din Nadol, 
De pe Nadolie, 

Ce ţară pustie ! 

Și eu că mi-am dat-o. 
Mă-sa de-auzea, 

Din gură striga, 
Feciorii-şi blestema : 
— Maică ciumă, maică, 
Degrabă să vii, 

Pe toţi să-i loveşti ! 
Ciuma de-auzea, 

Pe topi că-i lovea 

Și ei toţi murea. 
Dară maică- -sa 

Pe toţi îi plîngea 

Și mi-i tămila ; 

Doar pe Costantin 
Nici că mi-l plîngea, 
Nici nu-l tămtia. 
Domnul sfîntul n-o răbda 
Şi mi-l întrupa. 
Coşciugelul lui, 
Căluşelul lui, 
Pînzişoara lui, 

Hiîncu calului, 
Urăraşul lui, 

Frîul calului. 

Și el că striga, 
Repede pleca 

Peste Nadolie, 

În ţară pustie, 

La soră-sa Voica. 

Ea dacă-l vedea, 

Pe plins se pornea, 
La masă-l punea. 

El afar’ ieșea, 
Calu-ncăleca, 

Pe sor-sa chema : 

= Voichiţă, Voichiţa, 
Vin” să-ţi pup gurița, 
Că maica m-aşteaptă 
Cu lacrămi pe faţă. 
Mîna-n brâu îi punea, 
Pe cal o urca, 

Cu ea că zbura, 

La mă-sa o ducea. 

El că se ducea 

Iar la groapa lui, 

Căluşelul hu, 
Coşciugelul lui, 
Hîncii calului, 
Pînzişoara lui, 

Frtul calului, 
Urăraşul lui. 
Voichiţa striga : 

— Maică, măiculiţă, 
Deschide-mi uşa 

Că nu sînt străină, 
Doar sînt Voichiţa. 
— Voica nu mai vine, 
Că n-are de unde. 
Cine te-a adus? 

— Maică, măiculiţă, 
Tor Din Costantin, 
Cel care m-a dat. 
Unde-şi auzea, 
Uşa-i deschidea 
Şi-n .casă-o băga 

Și mi-o-mbrăţișa, 

Pe toți îi lăsa. 

Pe Din Costantin 
Mereu îl plîngea 

Și mi-l tămîa. 


PĂSTOREŞTI 

Cîntecul lui Costea 


Ceaţă, ceaţă, 
negureaţă ; 
Nu mi-e ceaţă, 
negureaţă, 
Mi-a scos Costea oile. 
Oile, mînzările, 
Umplut-au cimpurile, 
Șchioapele, 
vîrtoapele, 
Mieluşeii, pîrloagele, 
Caprele, pădurile. 


Mocanu 


Umblă Costea, călătoreşte, 

“Călăreşte 

-n chip domneşte, 
Ca s-aşeze stînele, 
Stinele, perdelele, 
Pe toate movilele, 
Pe toate vălcelele. 
lară în cea movilea, 
Nouă stîni Coste-aşeza. 
Azi mi-e luni, 
Miîine mi-e marţi, 
Vine Costea din Galati, 
Cu măgari însăcsînaţi, 
Cu tărîţe 

la oițe, 
Cu bolovani 
pe la cîrlani, 

Cu opinci pe la ciobani, 
Cu cizme la vătășel. 
lar Costea ce mi-şi grăia 
Cînd la ciobani ajungea ? 
El din gură aşa grăia : 
SIE Alei, voi, ciobanilor, 
Și voi, mări, vătaşilor, 
Trageţi oile-n perdea, 
Laptele l-oi măsura ! 
Oile că le mulgea, 
Nu ieşea lapte la măsură, 
Nici cașul la-nchegătură. 
— Alei, voi, ciobanilor, 
Ori voi că v-aţi îmbătat, 
Hoţii oile-au furat, 
Ori lupii că le-au mîncat! 
Căci cea oaie mărcuşea 
Nu era-n turmă ca ea, 
Şi-acuma lipsă era. 
Și-un berbece rucărel 
Nu era-n turmă ca el. 
Cînd simţea de vreme rea, 
Trăgea oile-n perdea ; 
Cînd simţea de vreme bună, 
Trăgea oile-n pășune. 
Costea vedea că lipseau, 
Mina pe cazan punea, 
Cu zer la cîini se ducea 
Și o dată că-mi răcnea, 
De toţi câinii se stringea. 

Iară Dolfa cea bătrînă, 
Care n-avea păr pe vînă, 
Fără nici un dinte-n gură 
Și Togan, 

cîine de-un an, 
Bărbăţelul Dolfei, 
Din ţara Moldovei, 
Ei la zer că mi-şi venea, 
Costea cu lancea-i lovea. 
Cîinii-aşa de mi-și vedea, 
Dira oilor că lua. 
Costea după ei mergea, 
La Fulga că-mi ajungea, 
Haiduc mare ce era. 
Şi-acolo ce mi-şi vedea ? 
Unii la oi pupuia, 
Alţii-n cazane le fierbea, 
Ori în frigări le frigea. 
Costea, măre, mi-ajungea, 
Pe Fulga că mi-l lovea 
Și din gură-aşa grāia : 
— Alei, Fulga, Fulg bătrîn, 
De barbă şi mustăţi spîn, 
Tu mi-ai răpit oile ; 
N-a ieşit nici lapte la măsură, 
Nici caşul la-nchegătură. 
Pe Fulga că mi-l lega, 
La tîrlă că mi-l ducea, 
Cu ochii pe foc îl punea 
Şi de dînsul că scăpa. 


VITEJEŞTI ŞI HAIDUCEŞTI 


99 
Cintec despre Novac 


Pe drumul Ţarigradului, 
La schela-mpăratului, 
De-o lature-a drumului, 
La cîrciuma Lidviei, 

La Lidva cîrciumăreasa, 
Cu ochii de mîndră-aleasă, 
Cînd soarele cobora, 

La Lidva că nemereau 
Trei voinici caramanii, 
Acum sosiți de la Jii, 
Cu briiele nărămzii. 
Ei bună vremea că-i da, 
Lidva bine mulțumea. 
Bătrînul Novac grăia : 

— Tu, Lidvă, ctrecrumăreasă, 
N-ai tu casă şi cămară 
Să ne găzduieşti deseară ? 
Și-un grajd bun de trei cai murgi 
Și-un pat bun de trei voinici ? 
Și Lidva le răspundea 
C-are casă şi cămară 
Să-i găzduiască deseară. 
Fi aşa cînd auzeau, 
De pe cai descălecau, 
Caii-n grajduri îi băgau, 
Fin cu flori le revărsau 
Şi-n pivniţă că intrau. 
Scoteau vinul cu vadra 
Și rachiul cu ocaua. 
Pînă cocoşii cîntară, 
Trei buți de vin scuturară, 
De vin nu sc săturară, 
Socoteala nu luară. 
Rău Lidva se-nspăimînta, 
Rochia-n brîu sumetea 
Şi repede că-mi pleca, 
Tocma-n capul tirgului, 
La stăpînul vinului. 
La fereastră că-i striga: 
— Stăpîne, n-oi fi dormind, 
Că soarele-a răsărit, 
Și-o să-mi pui miîinile-n piept, 
Să-ţi dau cuvîntul cel drept. 
Dar stăpînul îi zicea : 
— Tu, Lidvă, cîrciumăreasă, 
De cînd te-am cîrciumărit, 
Pe-astă vreme n-ai venit. 
Ori bani mulţi ai dobîndit, 
Ori necaz mare ţi-a căzut. 
Însă Lidva răspundea : 
— Eu bani mulți n-am dobîndit, 
Dar la mine-au nimerit 
Trei voinici pe trei cai murgi. 

D ee atit 


Și cum au descălecat, 
Caii prin grajd au băgat 
Şi-n pivniță au intrat, 
Şi-au scos vinul cu vadra, 
Rachiul cu ocaua. 
Pînă cocoşii cîntară, 
Trei buţi de vin scuturară. 
Socoteala n-am luat, 
La dumneata am alergat. 
Dar stăpînul ce zicea ? 
— Spune, Lidvo, numele, 
Sau dă-mi măcar semnele. 
— Numele că nu le ştiu, 
Dar semnele pot să-ți spui: 
Unul rade bărbişoara, 
Altu-nfiară mustăcioara 
Și-altu-i mic moșneag bătrîn, 
Îi de spate cocoşat, 

Din călcie ridicat; 
Din cincizeci de piei de urs, 
De-abia-i e cojoc de-ajuns. 
lar stăpînul ce-i zicea ? 
— Du-te, și lor vin le-oi da, 
Cît le-o cere inima, 

C-ala-i bătriînul Novac, 
Cu frate-său Baraban 
Şi unerelul Ioviţă. 
Ei des cu oștile-au trecut 
Și pe noi ne-au ocolit 
Şi mult bine ne-au făcut. 
Aşa Lidva de-auzea, 
Într-o fugă se-ntorcea, 
L-altră buue cep da, 

Vin roşu de Craina. 
Şi pe-aia o scuturau, 
Caii din grajduri scoteau 
Şi pe ei încălecau. 
Striga bătrinul Novac : 
— Tu, Lidvă, cîrciumăreasă, 
Ia să-ntinzi la mine poala, 
Să-u plătim refeneaua. 
Trei pumni de galbeni umplea, 
La Lidva-n poală-arunca, 
Ziua bună că-şi lua : 

— Rămii, Lidvo, sănătoasă 
Ca o garoafă frumoasă. 
— Du-te, taică, sănătos, 
Că bun la mînă mi-ai fost. 
N-am ştiut să te păstrez, 
Ca gaia puişorul, 

Ca lupul mieluşelul. 

Livga cîrciumărița 


Mai aseară, alaltăseară, 
Nemerit-au, 

Poposit-au, 

La Livga cîrciumărița, 

Trei voinici pe trei cai murgi, 
Caii sînt tou frățiori, 

Voinicii sînt verișori, 

Născuţi din două surori. 

— Frunzuliță gutuiță, 

Hei, Livgă cîrciumaăriţă, 

Ai oleab de trei voinici 

Și grajd bun de trei cai murgi ? 
Livga lor le răspundea: 

— Ba de mulţi ca dumneavoastră ! 
Voinicii dacă-auzeau, 
Frumuşel descălecau, 

Caii-n grajd că mi-şi băgau, 
Fîn cu frunză le dădeau. 
— Frunzuliță gutuiță, 

Hei, Livgă, cîrciumăniță, 

la scoate-o cupă de vin, 
Să-ncercăm vinul de-i bun. 
Scoase-o cupă, 

Scoase două, 

De voinic tot cite nouă. 
— Frunzuliţă lămâiţă, 

Hei, Livgă, cîrciumăriţă, 
L.asă-ţi cupa la naiba, 
Dă-ne vinul cu vadra, 
Să-ţi dăm bani cu chivăra. 

Scoase-o vadră, 

Scoase două, 

De voinic tot cîte nouă. 

— Frunzuliță lămiiţă, 

Hei, Ligvă cîrciumăriță, 
Lasă-ţi vadra la focul, 
Dă-ne butia cu totul, 

Să-ţi dăm banu cu obrocul. 
Livga dacă-mi auzea, 
Roche-albă sumetea, 
Papuci galbeni încălța, 
Luaţi din tîrgul Odriului, 
La-nfrunzitul codrului 
Și-apoi repede-apuca 
Drumul Severinului, 

La stăpînul vinului. 

La stăpîn că se ducea, 

De bună ziua că-i da. 
Stăpînul cînd o vedea, 

Din gură-astfel îi vorbea : 
— Hei, Livgă cîrciumărițā, 
De cînd mi-ai cîrciumărit, 
La mine n-ai mai venit. 
Oare asta ce să fie, 
Cu-attta călătorie ? 

Ori mult te-ai îmbogățit, 
Ori că tare-ai sărăcit, 

Dacă la mine-ai venit. 

— Hei, stăpîne, drag stăpîne, 
Nici tare n-am sărăcit, 
Nici mult m-am îmbogăţit, 
lată de ce am venit: 

Mai aseară, alaltăseară, 
Nemerit-au, 

Poposit-au 

Trei voinici pe trei cai murgi ; 
Can sînt toņi frățiori, 
Voinicii sînt verişori, 
Născuţi din două surori. 
— Frunzuliță gutuiţă, 

Tu, Livgă cîrciumăriță, 

De nu le știi numele, 

la spune-mi tu semnele. 

— Unul mi-e-nalt, subţirel, 
De drag m-aş iubi cu el ; 

Unul mi-e bătrin Novac, 
Barba albă, colilie, 

Tot vorbeşte de curvie. i 
— Frunzuliţă gutuițā, 
Tu, Livgă cîrciumăriţă, 
lute-acasă să te duci. 
Dă-le vin, 

Dă-le rachiu, 

Fă-le cheful lor deplin, 
Că ei cînd s-or mînia, 
Foc oraşului or da. 

Cîntecul lui Aguş al lui Topală 


Cît mi-este iarna de mare, 
Aguş nici un lucru n-are, 
Tot cu cali la coșare. 
Unul este murg închis, 

De la vizirul trimis, 
Și-altul e vînăt pătat, 

De la pașa căpătat. 

Și-l mai are pe Şoiman, 
Pe Șoiman ţarigrădean, 
Care e cal nadolean 

Și care fuge cu anul 

Și răsuflă cu ceasul, 
Nu-și îneacă sufletul. 

Lui Drăghici îi poruncea 
Să-i dea iute ţesala, 

Să-l ţesale pe Şoiman, 

Pe Șoiman țarigrădean. 
Pune şa moldovenească, 
Pune puşca-n pantalare, 
Trăgea ortaci după el. 

Cei turci cîntau tot turceşte, 
Moldoveni moldoveneşte, 
Arnăuţi arnăuţeşte. 

Aguş pistoale trosneşte 

Și spre Turcia pornește, 

A plecat ca să se-nsoare, 
Să ia fata lui Casale, 

Care-ntre turci e mai mare, 
Zestre mare fata are. 

Cu cinci chile de parale, 
O aducea-n Bucureşti 

Şi-i lua un biniş domnesc. 
— Ei, Cadişca, lumea mea, 
C-am să te port eu aşa. 
Că eu, măre, o să-mi iau 
Slujbă mare beşlegia ; 

De la Olt şi pî’ la Jiu, 
Să nu mai fie-alt beşliu. 
El la paşa se ducea, 
Slujba asta să i-o dea. 

Și paşii cînd îl vedeau, 
Între ei se minunau. 

— Ce să fie, crezi, asta? 
Ori este răzbel de-un an, 
Care-a răzbit la Focşani, 
Ori porunca-mpărăţiei, 

Să mă scoată din domnie ? 
Cadi-paşa ce zicea 

Lui cel mai mare paşa ? 
— Paşă, nu te speria, 

Că-i Aguş al lui Lopală 
ȘI vine cu vreo tocmeală. 
lar paşa ce mi-şi zicea? 

— Ăsta-i Aguş a lu: Iopală ? 

Bine i-ar sta nişte fiare, 
Să taie trei ani la sare. 
Dar Aguş ce mi-i zicea ? 
— Nu sînt sluga dumitale, 
Ca să tai trei ani la sare. 
Sînt Aguș al lu Iopală, 
Prinde pe turci şi-i omoară 
Și mi-i dă pe Olt la vale. 
Cadi-paşa, de-auzea, 

Tare mi se-nfuria, 

Iute paloşul scotea 

Şi la gît că mi-l tăia. 

lar Aguş ce mi-şi făcea ? 
iPicioru-n scară punea 
Şi-ndemna şi se ducea. 
"Cînd era pe la Bobici, 

Se lăsă Aguş pe brînci. 

Calul alerga spumînd 

Și pe nări văpăi lăsînd, 

Din copite brazde- aruncînd. 
Săracii bobicenii 

Năpusteau dughenele 
Și-apucau başcelele. 
Gîndeau că Aguș e beat, 
Nu ştiau că e tăiat. 

La Cadişca ajungea, 

De pe cal descăleca, 

Dar Cadişca ce făcea ? 

Îl săruta-n tăietură, 
Crezînd că-l sărută-n gură. 
lar Aguş ce mi-i zicea ? 

— Ei, Cadișca, lumea mea, 
Tu, frate, să te măriţi, 

Să iei pe fratele- àl mic, 

Că e mic şi mai voinic, 

Și de minte mai ajuns. 

Iar Cadişca ce-i zicea ? 

— N-am avut parte de tine, 
De-mi erai un şoim pe lume! 
Las să-ți fie rău, nu bine, 
Că n-ai ascultat de mine. 
Slujbă ce-ţi mai trebuia ? 
Averea ta cu a mea, 

S-o mîncăm cu lingura, 

Să mai dăm şi altora. 


102 


Stanislav 


Pe dincolo, pe dincoa, 
Pe la dreapta Dunărea, 
Umblă turcii aiurea, 
Aiurea, prin plaiurea. 
Şi umblă din birt în birt, 
De cîte-o para vin bînd, 
De Stanislav întrebînd, 
De Stanislav copilul, 
Încinge barba ca briul, 

Cu mustaţa-n varvaric, 
Cum stă bine la haiduc. 
Iar turcii ce mi-şi făceau ? 
Pe-o potecă apucau. 

Poteca unde-i ducea ? 
Drept la un puț că-i ducea, 
Unde fetele-nălbeau. 

— Bună ziua, fetelor, 
Fetelor, nevestelor, 
Spune-ţi-ne pe Stanislav haiducul, 
Vă dăm un galben de tot turcul, 
Cel mai mare cincisprezece, 
Bulucbaşa patrusprece, 

Ba şi cîte nouăsprece. 

Dacă voi veţi spune drept 
Pînzele vi se albească, 
Cum e coala de hîrtie, 

Ce stă vara-n prăvălie 

Și-o iau logofeţi de scrie. 
lar dacă n-oţi spune drept, 
Pînzele să se negrească, 
Cum e inimioara noastră. 
Din fete se alegea 
Una-naltă şi uscată 

Şi de bubat revărsată, 
Ibovnica lui Stanislav, 
Ce-o iubise şi-o urise 

Și pe alta o-ndrăgise. 

— Luaţi-o pe Dunăre-n sus, 
Că-ntr-acolo el e dus. 
Unde Dunărea coteşte, 
Puţintel se azvârleşte, 
Mi-este-o gîrlă mititică, 
Unde rufele le spală 

A lui Stanislav mămică. 
Turcii cum o auzeau, 

Către dinsa se-ntorceau 

Și din gură-așa ziceau : 

— De ce, fetiţe, le spală ? 
Fata răspunse cu fală: 

— De sîngele turcilor, 

De sudoarea grecilor 

Și de a boierilor. 


Turcii cînd o auzeau, 
Fuga năvală că dau, 

La maică-sa ajungeau, 
Bună ziua că-i dădeau 

Și din gură aşa-i ziceau : 
— Frunzuliţă de dudău, 
Spune-ne pe fiul tău, 
C-astă-vară-am haiducit, 
Cîşug avem de-mpărţit. 
— iMergeţi pe Dunăre-n sus, 
Că-ntr-acolo el s-a dus. 
Unde Dunărea coteşte 

ŞI apa se zăticneşte, 

La salcia cocoșată, 

Cu mustăţile în apă, 

Este Stanislav culcat, 

Că de nouă zile-i beat. 
Turcii, cît o auzeau, 

Iute năvală că dau, 

La salcie ajungeau 

Și pe Neda mi-l găseau, 
Neda sluguşoara 'sa, 

Ce de muște-l apăra. 
Vîntul de sus adia, 

Chica lui o .răsfira, 

Ca grîul primăvara. 

Iară turcii ce-mi făceau ? 
Îndată ce mi-l vedeau, 

Pe loc se şi-nspăimîntau, 
lară Neda greu ofta 

Şi din gură-aşa zicea : 

— Îi vāzurăņi doar chica, 
Dar să-i vedeți sabia ! 
Însă turcii ce ziceau ? 

— Nedo, dă pe Stanislav haiducul 
Și-ai un galben de tot turcul, 
Cel mai mare cincisprezece, 
Bulucbașa pairusprece, 

Ba şi cîte nouăsprece. 
Galbenii îi adunau 

Şi-n poala lui îi puneau 
Neda, atunci, ce făcea ? 
În genunchi pe loc cădea, 
La Dumnezeu se ruga: 
— Să mă ierte Dumnezeu, 
Că vînd pe stăpînul meu. 

Palma bici că și-o făcea, 
Peste faţă că-l lovea, 

El faţa-n jos o-ntorcea, 
Crezând c-o muscă-l pișca. 
Neda turcilor zicea : 

— Daţi frînghie de mătase, 
Împletită bine-n şase, 

Ca să mi-l strîngă la oase. 
Apoi el că mi-l lega. 

Şi mi-l lega cot la cot, 
Scurt, cu mîinile-ndărăt, 
De-i plesnea pieptul de tot. 
În mîna turcilor că-l da, 
Ei în caic îl puneau 

Și la paşa îl duceau. 

lar paşa dacă-l vedea, 
Foarte rău se supăra 

Și din gură-așa zicea : 

— Luaţi-l, frate, de-aicea, 
Ce fel de om e ăsta? 
Turcii atunci ce făceau ? 
Unii ziceau ca să-l taie, 
Alţii ca să mi-l jupoaie, 
Să-i umple pielea cu paie. 
Dar un turc mai matitel, 
Cu cojocul scurticel, 

Din neamul lui Ciupăgel, 
ĂI de se temea Diul de el, 
Pe loc că se repezea 

Și din gură-așa zicea : 

— Staţi, frate, de nu-l tăiaţi, 
Dar nici să nu-l înecaţi 

Și nici să nu-l înţepași. 
Daţi-mi-l pe mîna mea 
Să vedeţi ce 1-oi făcea. 

Şi Ciupăgel trimetea 
Îndată după piatra morii, 
Adusă din ţara Moldovii. 
Piatra de moară-o lua, 

În spate că i-o lega, 
Drumul în Dunăre-i da, 
Mare talaz că făcea. 

Si cînd la fund el cădea, 
Deodată se deştepta, 
Drept în picioare cădea, 

— Bună ziua, crîşmăriță ! 
la dă-mi, de vin, o vedriţă, 
Mînca-ţi-ar neica gurița. 
De ţi-o fi vinul mai rece, 
O să-ți beau vreo cincisprezece. 
El bea una, mai bea două, 
Pînă-n douăzeci şi nouă. 
Puţintel se-ntărita 

Și pe Neda că-l zărea, 

lar Neda se-nspăimînta, 
Faţa lui se înnegrea, 
Buza-n patru îi plesnea, 
Sînge negru îi curgea, 

Pe caftane se sleia. 

Iar Stanislav ce-i făcea ? 
O piatră de moară lua, 

În spate că i-o lega, 
Drumul în Dunăre-i da 

Si Neda se îneca. 
Stanislav ce mai făcea ? 
De-o tambură cumpăra 

Si la turci că se ducea, 

Iar turcii cînd îl vedeau, 
Foarte rău se-nspăimâîntau. 
Stanislav ce mai făcea ? 
Printre turci, măre, pleca, 
Tot bătindu-şi tambura, 
lar dincoace cînd trecea, 
Frumoasă ceată-şi făcea 

ȘI pe turci că mi-i prindea, 
De piele mi-i jupuia 

Și cu sare-i presăra. 

Badea baiducul 


Pe decindea Jiului, 
Jiului, pustiului, 
Badea creşte singurel, 
Ca un tînăr copăcel, 
În marnea tăciunilor, 
Pe mîna străinilor. 


222 


Badea mare că-mi creştea 
Și cînd voinic se făcea, 
N-avea dracu ce lucra. 
Dracu nu s-astîmpăra, 
Ci-l îndemna să se-nsoare 
Cu Voichiţa, mîndră floare, 
Floare dintre flori aleasă, 
Și-o punea cârciumăreasă, 
Unde-i drumul în răscruci 
Și pădurea cu năluci. 

De frumoasă ce era, 
Toată lumea treiera 
Numa-n cîrciumă la ea, 
Să mănînce şi să bea. 
Turcii-şi beau cealmalele, 
Mocanui căciulile, 
Lăutarii-arcuşurile, 

Boierii ișlicele, 

Preoţii-şi beau minţile. 
Turcii beau şi s-aprindeau 
Si cu vorba se-ntindeau. 
Dar veniră trei odată 

Și-o făcură şi mai lată. 
Că ei puseră la cale 

Ca să-mi vie la Voichiţa 
Și să-mi fure pe mîndruţa. 
Badea dacă pricepea, 

Alte lucruri începea. 
S-apuca de mi-i pîndea 

Şi pe turci mi-i omora, 
Cite cinci şi câte zece, 
Pînă la vreo nouăzeci. 
Groaza-n turci că pătrundea, 
Vestea iute se lăţea 
Și-ajungea la-mpărăţie, 
Badea-mi cade la urgie. 
Dar pe luciul Dunării, 
Despre partea-apunerii, 
Ce caic venea pe ape 

Și trăgea măreț la mal? 
Un caic împărătesc, 
Peneşat de-un steag turcesc, 
Din care cine-mi ieşea ? 
leşea Caraiman-pașa, 

Ca un zmeu se opintea, 
De piatră se desprindea 
Şi-n faţa apei ieşea. 
Ibovnica lui venea 

Să ia apă cu vadra. 

Pe Stanislav cum vedea, 
Fuga-napoi alerga, 

La tată- -său se ducea 

Și din gură-i cuvînta : 
— Haide, taică, taică-al meu, 
Că se-neacă-un voinicel, 
De nu e altul ca el! 

— Lasă, să se-nece mort, 
Că nepriceput a fost. 
Cît în lume a trăit, 
Numa fete a iubit, 

Pe toate le-a părăsit. 

La mamă- -sa se ducea 

Și din gură așa-i grăia : 
— Haide, maică, maica mea, 
Că se-neacă-un voinicel, 
De nu e altul ca el! 

— Lasă să se-nece mort, 
Că nepriceput a fost. 
Cît în lume a trăit, 
Numai fete a iubit, 

Pe toate le-a părăsit. 

La frate-său se ducea 

Și din gură-i cuvînta: 
—- Haide, neică, neică-al meu, 
Că se-neacă-un voinicel, 
De nu e altul ca el! 
Frate-său cu ea pleca, 
La Dunăre cobora, 
Într-un caic se urcau 
Și după el se luau, 

Pe Stanislav l-ajunșeau, 
Funiile le tăiau 

Și miîinile-i slobozeau. 
Iar Stanislav înota, 

În caic el se suia, 

La margine că ieşea, 

La cârciumă se ducea 

Și din gură aşa zicea: 

Cu cincizeci de arnăuți, 

Cu optzeci de-anadoleni 

Și şaizeci de brăileni ; 

Cu barba ca colilia 

Și cu faţa ca hîrtia. 

Și la noi ce vrea tătarul? 
Vrea pe Badea cîrciumarul, 
Care ziua-i cîrciumar 

Și noaptea e măcelar. 
Măcelarul turcilor, 
Păzitorul furcilor. 

Și la Badea cum soseau, 

Pe Voichiţa o-ntrebau : 

— De ţi-e Badea-al tău acasă, 
Durt de-i spune ca să iasă ; 
De e-n tîrg la carne grasă, 
Du-t de-i zi să vie-acasă, 
Că-l chemăm la socoteală, 
C-avem bani de împărţeală. 
Iar Voichiţa le spunea : 

— Nu mi-e Badea nici acasă, 
Nici în tîrg la carne grasă, 
Ci mi-e Badea cam călit 
Zace-n cramă adormit, 
Pe-un pat numa-n spic de grîu, 
Cu pistoalele la brîu, 
Carabina la călcîi 

Și cu paloşul la piept, 

Mult m-aş teme să-l deştept. 
Turcii dacă auzeau, 

Jos la cramă năvăleau, 

Pe Badea cum mi-l vedeau 
Frica morţii cuprindea 
Și-napoi se întorcea. 

Dar un turc mai mititel, 
Dintre toţi cel mai mișel, 
Brîu-ndată-și dezlega 

Și pe Badea mi-l lega ; 

Şi mi-l lega cot la cot, 

Și mi-l înstrunea de tot. 
Și-] bătea şi-l chinuia 

Și cu moartea-l îndoia, 
Drept la gura coșului, 

La dogoarea focului. 

lar Badea ce mi-şi zicea ? 
— Alei, mîndră, mîndrişoară, 
Nu vezi că turcii m-omoară ? 
Du-te, pune-ntr-o clipeală, 
Feţișoara la-nălbeală, 
Buzele la rumeneală. 
: Ia-ţi o ie dintr-o mI& 

“ŞI rochița din cutie, 

Briul lat de “Țarigrad, 

Salba de constantanaţi, 

În trei muchi ce sînt tăiaţi, 
Umple-ţi poala de rubele, 
De funduci şi mahmudele 
Şi-ncepe a mătura 

Și prin casă-a-i presăra. 
Turcii de-or vedea aşa, 

Pe mine mă vor lăsa 

Si banii i-or aduna. 

lar Voichiţa l-asculta, 

La iuţeală se gătea. 
Feţişoara şi-o-nălbea, 
Buzele le rumenea, 

„Lua o ie dintr-o mie 

z “Şi rochița din cutie, 

` Brîul lat de Țarigrad, 
Salba de constantanaţi, 

În trei muchi ce sînt tăiați. 
Umplu poala de rubele, 
De funduci şi mahmudele 
Și-ncepu a mătura 

Și prin casă-a presăra. 
Turcii nici că se uitau, 

Ci mai aspru se purtau. 
Atunci Badea ce grăia ? 

— Alei, dragă mîndrişoară, 
Du-te la un frate-al meu de cruce, 
Florea Tinu, 

Din Leuinu, 

Cu ceafa ca de buhai, 
Cînd îl vezi în drum te spai, 
Și piciorul 

Ca urciorul, 

Gura ca de căpcăun. 

Iar Voichiţa şi pleca, 

La Florea că ajungea. 

Florea sta, bea și mînca, 
Între şapte-opt muieri. 
Iar Voichiţa ce- -i zicea ? 
— Alei, dragă cumnăţele, 
Pe noi ne apa zile grele, 
Și pe bietu-ți frăţior, 
Turcii-l bat de mi-l omor. 
Iar Florea cum auzea, 
Guşa de vin şi-o umplea, 
Lăsa fete și muieri 

Și beţie şi plăceri, 

Și-şi lua doar buzduganul, 
Sabia şi iataganul, 
Și-alerga şi azvirlea 
Buzduganul lui de fier, 
Sus în văzduh pîn’ la cer. 
Și la Badea cum sosea, 
Înlăuntru că intra 

Și pe turci cum îi vedea, 
Din gură-aşa le zicea: 

— Alei, voi, păgînilor, 

O să vă dau ciinilor, 

Că din voi n-am mai mîncat, 
Din joia joimarilor, 

Din vinerea ouălor, 
Cărnicică de-a turcească, 
Ospătare tătărască. 

Și pe Badea mi-l striga: 
— Spune-mi, Badea, 
De-mi eşti mort, 

De dor să-ţi port; 

De eşti viu, 

Ca să te ştiu. 

Badea de-abia răspundea : 
— Nu sînt încă între morți, 
Dorul meu ca să mi-l pory ; 
Dar parcă nici între vii, 
Cu zile ca să mă ştii. 
Florea dacă auzea, 

Rău foarte se oţărea 

Și la Badea alerga, 
Legăturile-i tăia. 
Și-ncepeau a se-nvîrti 

Şi pe turci a mi-i trînti, 
Pînă cînd au isprăvit, 

Pe toţi de i-au ciopîrțit. 

Cîntecul fetii Șendrulesei 


Frunză verde de susai, 
Dimineaţa mă sculai, 

Pe ochi negri mă spălai 

Și stropii şi mătural, 
Vedrele-n mînă luai. 

La Dunăre mă duceam, 
Vedrele mi le umpleam 
Și-ndărăt cînd mă-ntorceam, 
Apa Dunării priveam. 

lacă turcii că veneau, 

Ca frunza şi ca iarba. 
Repede-acasă veneam 

Și din gură ce ziceam ? 

— Maică, măiculița mea, 
Dacă vreţi să mă aveţi, 
Ascundeţi- mă-unde vreți, 
Că vin turcii să mă 1a, 

Ca frunza şi ca iarba. 
Mă-sa-aşa cînd auzea, 
Cheile-n mînă că lua 

Şi-n lădiță mi-o punea 
Și-acolo o încuia. 

În grădină se ducea, 

Printre pomi și printre flori, 
Să vie miros cu dor, 

ȘI o groapă mi-ŞI săpa. 

Şi-n groapă ce mi-şi punea ? 
Tot butuci și buturugi, 

Să spuie-minciuni la turci. 
lacă turcii că veneau, 

Ca frunza şi ca iarba, 

Și din gură că-i ziceau : 

— Șendruleasă cea frumoasă, 
Cu chipul de jupîneasă, 

Cu ochii de mîndră-aleasă, 
Unde este Ilincuţa ? 

— Ilincuţa mi-a murit, 

Azi trei zile s-a-mplanit. 


De nu-mi credeţi cuvinţelul, 
Să v-arăt şi mormînţelul. 
lacà turcii că credeau, 

Dar unul mai mărunţel, 
Fratele lui Ciupăgel, 
Sapa-n mînă o lua 

Şi-n grădină se ducea, 
Printre brazde, printre flori, 
Să vie miros cu dor. 
Şi-acolo ce mi-şi găsea ? 
Tot butuci şi buturugi, 

Să spuie minciuni la turci. 
El în casă că venea 

Și din gură că-mi zicea: 
— Şendruleasă cea frumoasă, 
Cu chipul de jupîneasă, 
Cu ochii de mîndră- aleasă, 
Ilinca e-nchisă-n casă ! 
Ţîţele a le tăia 

Și cu sare le dădea, 

Și la foc mi le punea, 

În dogoarea focului, 

În vîltoarea fumului. 

Ea din gură că-mi zicea : 
— 'Turcilor, agalelor, 
Mai mari ciohodarilor, 
Na-vă ici cheiţele, 
Descuiaţi lădiţele. 

Pe Ilincuţa au găsi, 

Cu ea pe cal s-au suit 

Și cu ea că mi-au plecat, 
Spre Dunăre s-au lăsat. 
Ea din gură ce-mi zicea ? 
— Decât roaba turcilor, 
Mai bine hrană peștilor. 
Şi-n Dunăre s-arunca, 
'Notătură ce-nota, 

Nici ţițele nu se vedea. 
Turcu care cum antra, 
Nici unul nu mai ieşea. 
Ea din Dunăre-a ieşit 

Și la mă-sa mi-a sosit. 

105 


Ilincuța Șandrului 


Frunzuliţă-a bobului, 
Sus pe malul Oltului, 

La casele Șandrului, 
Șandrului, bogatului, 
Mi-este-o fată frumușică, 
De turcii după ea pică. 
Pe nume cum o chema ? 
O chema Ilincuţa. 

Într-o joi de dimineaţă, 
Pe negură și pe ceaţă, 
Fa din pat cum se sculă, 
Faţa albă mi-și spălă, 
Părul negru-şi pieptănă, 
La Dumnezeu se rugă, 
Vadra-n mînă că-mi luă 
Si la Dunăre plecă. 

Dar pe apă ce era? 
Unda ce mi-o despica ? 
Un caic lung, poleit, 
Tot cu aur coperit, 

Cu pietre scumpe-mpodobit. 
Şi-n caic cine-mi era ? 
Era Mustafa-aga, 
Mustafa din Ograda, 
Nu l-ar răbda Precista, 
Mult mi-a secat inima ! 
lar Ilinca cum vedea, 
Vadra la pămînt trîntea, 
La maică-sa se-ntorcea 
Și din gură-aşa-i grăia: 
— Bapgă-mă, ascunde-mă, 
Turcii nu mă prinză-mă ! 
Maică-sa cum auzea, 
Scara la pod îmi punea, 
Într-o ladă-o ascundea 
Și-apoi, măre, o încuia, 
O-ncuia şi-o fereca, 
Turcilor să nu le-o dea. 
Din pod jos apoi se da, 
În grădină se ducea, 

Sapa de coadă lua 

Şi săpa şi scormonea, 

Pînă ce-o groapă făcea. 
Punea pietre ȘI butuci, 
S-aibă crezămînt la turci. 
Cu pămînt le-acoperea 

Şi pe prispă s-aşeza, 
Furca-n brîu că mi-și punea, 
Fusu-n mînă apuca 
Și-ncepea a-l învîrtu, 
Și-ncepea şi a jeli. 

lată turcii vin grămadă, 
Ca să-i prade casa toată. 
— Bună ziua, Şendruleasă, 
Cu chipul de jupîneasă, 
Cu ochii de mindră-aleasă. 
Pe Ilinca ce-ai făcut? 

De ce-ai stat şi ai tăcut? 
Vin cu ea-ncoa” la lumină, 
Fii cu inima mai plină. 

— 'Turcilor, boierilor, 

Mai mari ienicerilor, 
Ascultaţi al meu cuvînt, 
Că vă spun cu jurământ. 
Ilincuţa a murit 

Şi-n mormânt a putrezit. 
De nu mă credeţi pe mine, 
Vedeţi mormîntu-n grădină. 
Turcii toți năvală dau, 

La mormânt se-ngrămădeau, 
Spahiuii se-ncredinţau, 
Vreau să plece supăraţi. 
Numai un turc mititel, 
Ciupiţel de vărsăţel 

Și- mai zic şi Ciupăgel, 
Şade naiba lingă el. 
Poruncă da să dezgroape 
Şi pe Ilinca s-o scoată. 
Sapa de coadă-o lua, 
Ţărîna-n lături o da, 
Găsea pietre și butuci, 
Fără crezămint la turci. 

Cînd începură-a căta 

Și prin pod a se uita, 
Găsiră pe Ilinca. 

Pe mamă-sa omorau 

Și pe ea o ferecau, 

În caic o răsturnau 

Și pe Dunăre plecau. 
Ilincuţa ce făcea ? 
Sfoara cu dinţii rodea, 
În Dunăre s-arunca 

Și din gură-aşa grăia : 

— Mai bine pradă la raci, 
Decât oi fi roabă la turci. 

Ilincuţa Șandrului 


Foaie verde-a bobului, 
Sus pe malul Oltului, 
La casele Şandrului, 
Șandrului bogatului, 
Are Şandru-o fată mare, 
Frumușşică ca o floare, 
Dreaptă ca o lumînare, 
Garoafă mirositoare. 
Pe nume cum o chema ? 
Și mi-o chema Ilinca, 
De mor turcii după ea. 
Dar Ilinca ce făcea ? 
De dimineaţă se scula, 
Pe ochi negri se spăla, 
Feţişoara-și rumenea, 
Mătura-n mînă lua, 
Bătătura-și mătura 

Și din gură-așa grăia : 
— Bărtătură, bătătură, 
Dacă eu m-oi mărita, 
Cine te-o mai mătura ? 
Rîndunica cu pana, 
Ciocârlia cu coada. 

Și Ilinca ce făcea ? 
Cofele-n mînă lua, 

La Dunăre se ducea, 

Apă-n cofe îşi lua, 

Ochii-n dreapta-și arunca, 
Pe Dunăre se uita. 

De-un caic verde zărea, 
Fuga la mă-sa dădea. 

Către mă-sa ce zicea ? 

— Maică, măiculiţa mea, 
Ascunde-mă undeva, 

Că vin turcii de mă ia. 

Și mamă-sa ce făcea ? 
Într-o lădiță o-ncuia, 

Sus în pod o arunca, 

Mîna pe sapă punea, 
Fuga-n grădină mergea, 
De-o groapă mare făcea. 
Dar în groapă ce băga? 
Numai pietre ŞI butuci, 
S-aibă crezămînt la turci. 
lată turcii că soseau, 

Bună ziua că dădeau: 

— Bună ziua, Șăndruleasă, 
Ce-ai făcut pe Ilinca ? 
Șăndruleasa ce grăia ? 

— Ilincuţa mi-a murit, 

De trei zile i-am făcut. 
Dacă nu-mi credeți cuvîntul, 
Haideţi să v-arăt mormîntul. 
La mormînt că îi ducea, 
Toţi turcii se încredea. 
Numai unul mititel, 
Nepotul lui Ciupăgel, 
Cam ciupit de vărsăţel, 
Se teme Giurgiul 'de el, 
Mina pe sapă punea 

Și mormîntu- l desfăcea, 
Dar în groapă ce găsea ? 
Numai pietre şi butuci. 
La Şăndruleasa venea, 
Șăndrulesei ce-i făcea ? 
Ţiţele i le tăia, 

S-o spuie pe Ilinca. 

Dacă vedea şi vedea, 
Pe Ilinca mi-o spunea, 
Iar àl turc cam mititel, 
Sus în pod că se suia 
Şi de soție şi-o lua, 

În caic o aducea 

Și pe Dunăre pleca. 
Iar Ilincăi ce-i făcea ? 
Mîinile i le lega. 

Și Ilinca-aşa zicea : 

= Turcilor, agalelor, 
Mai mari ciohodarilor, 
Dezlegați-mi miinile, 
Ca să-mi dreg cosițele, 
Să-mi răcoresc ţiţele. 
ară turcii ce făceau? 
Miinile îi dezlegau. 

Și Ilinca ce făcea ? 

În Dunăre s-arunca 

Și din gură-aşa zicea : 
— Decât roabă turcilor, 
Casă bună racilor, 
Masă bună peştilor. 


107 
Marcu şi turcul 


Frunzuliţă şi-un porumb, 
Bea Marcu şi cu un turc, 
De trei zile, de trei nopţi, 
În sănătatea àlor morți, 
Cu-o ploscă de cinci oca, 
Să le fie, să mai stea. 
Rămăşag ei că-mi făcea, 
Care pe car” s-o-mbăta, 
Capul, măre, să i-l ia. 
Iară muma Marcului, 
Ibovnica turcului, 
Păhărelul Marcului 

Cu catran mi-l cătrănea ; 
Păhărelul turcului 

Cu miere mi-l îndulcea. 

Bău unul, bău două, 
Bău patruzeci şi nouă, 
Și Marcu se ameţea, 
În coate se rezema 
Și la masă adormea. 
Atunci muma Marcului, 
Ibovnica turcului, 
Tare mult se bucura 
Și turcului îi zicea: 
— 'Turcule, 

bolîndule, 
Hai, ia capul Marcului, 
C-așa v-a fost prinsoarea, 
Hai, țineți-vă de ea ! 
Dar Iordache, slugă dreaptă, 
Slugă dreaptă şi-nţeleaptă, 
Foarte rău se turbura 
Și din gură-așa grăia : 
— Stai, turcule, 

bolîndule, 

Nu lua capul Marcului, 
Că eu, măre, i-am slujit, 
Socoteala n-am primit. 
— Iordăchiţă, slugă dreaptă, 
Slugă dreaptă și-nţeleaptă, 
lasă capul să i-l iau, 
Că eu simbria îţi dau, 
Îndoită şi-ntreită. 
Însuută şi-nmiită. 
Jordăchiță ce-mi făcea ? 
Din picior că mi-și bătea, 
Palma bici că şi-o făcea 
Și pe Marcu mi-l lovea. 
Marcu mi se deştepta 
Și speriat că striga : 
— De cînd mama m-a făcut, 
Palmă c-asta n-am văzut. 
— Iartă-mi, stăpîne, greşala, 
Să fii cu o palmă dat, 
Decât cu capul tăiat. 
Marcu tot cînd auzea, 
Mîna pe paloş punea, 
Capul turcului tăia, 

Pe mumă-sa o chema : 

— Maică, măiculiţa mea, 
Ce vrei ? Moarte luminoasă, 
Ori moarte întunecoasă ? 
— Nu vreau moarte-ntunecoasă, 
Ci vreau moarte luminoasă. 
Două rogojini lua 

Şi-n ele o învelea 

Si foc, măre, că-i dădea, 

Și cenuşă se făcea. 
lordăchiţă, slugă dreaptă, 
Slugă dreaptă şi-nţeleaptă, 
De-o sărită auzea, 

Unde voinicii s-adunau 

Și la-ntrecere se luau, 

Dar să sară nu puteau, 
Ciyi voinici se adunau. 

Iară Marcu cel viteaz. 

lapă vînătă c-avea, 

Ocoli ţara cu ea. 

La sărită se ducea, 

Si sărita mi-o sărea, 

Dar vînăta se spetea. 

Amar Marcu o plingea, 

La drum mare că ieşea 

Și de-un cal bun întreba. 
Întrebă şi-un cerșetor, 

Cam destul de bătriior: 

— Ch ai cerșit şi-a umblat, 
De-un cal bun tu n-ai aflat? 
— Ba eu, măre,-am auzit, 
Și încă l-am şi privit, 
Tocmai la Ghimiş acasă, 
Tocmai în ţara turcească. 
Marcu scrisoare făcea 

Și pe moş mi-l trimetea, 
Unde calul se afla. 

Iar cînd moșul ajungea, 
Ghimiş la masă şedea. 

— Vin”, moşule, şi mănîncă, 
Nu ţi-o fi curînd de ducă. 
— Ia ţine scrisoarea mea 
Și să-mi dai ce scrie-n ea. 

Ghimiş scrisoarea citea 
Și văzînd ce scrae-n ca, 
Tare mult se întrista 

Și multe lacrămi vărsa 

Și din gură-aşa grăia : 

— Du-te, moşule, de-l ia! 
Cînd pe negrul îl scotea, 
Soarele se-ntuneca. 
Moşul îl încăleca 

Şi-n Dunăre că intra, 
Apa de el nu se lipea. 
Și-notînd, tot înotînd, 

Pe moşu-n spate purtînd, 
Mi-l trecu pe mal, 

Ăst viteaz de cal, 

Cu gâtul curmat, 

Cu trup sugrumat, 

De cal lăudat. 

Moşul la Marcu mergea 
Și calul i-l arăta, 

lar Marcu cum vedea 
Aşa cal negru frumos 

Și în toate arătos, 
Mîna-n buzunar băga 

Şi cuviincios mi-l plătea. 
Pe un cal asemenea, 

De două ori ca vînăta, 
Sute de galbeni dădea 
Și-apoi, măre, haiducea, 
De nimenea nu-l prindea. 


108 
Copilaș Roman 


La cea gură de scursură, 
Movila din curmătură, 

La cerdac de acioaie 

‘Sînt trei sulițe înfipte, 

Cu iarbă verde-nvelite. 

La umbră la trei sulițe, 
Mi-este o masă mare-ntinsă, 
Dar de cine e cuprinsă ? 

Şade Din și Costantin, 

Și cu copilaş Roman, 
Că-i tînăr şi ortoman. 

Şi ei beau şi se cinsteau 
Cu trei fete de-mpărat 

A duse din Țarigrad, 

Cu sabia le-au luat. 

Le ţineau pe după cap 

Şi le sărutau cu drag. 
Dar vin bun cin” le serveşte ? 
Săvai măiculiţa lor, 

Babă slabă şi-nţeleaptă, 
Și la cuvînt aşezată. 

Din guriţă le vorbeşte 

Și astfel îi dojeneşte : 

— Ala, Din şi Costantin, 
Beţi, maică, şi vă cinstiți, 
La Lipușna nici gîndiți. 
Nu-şt Lipușna mi-a-nflorit 
Ori tătarii-au tăbărir ? 
Atunci Din şi Costantin 
De la masă se sculară, 
Ocheanu-n mină luară, 
Pe Lipuşna se uitară ; 
Șed tătarii tăbărîu, 
Tăbărîui şi adormiţi, 

Tot de drum sînt osteniţi. 
Dară Din şi Costantin 
lar la masă că-mi treceau 
Şi iar beau şi se cinsteau, 
Și din gură aşa-mi ziceau, 
Lui Roman îi porunceau : 
— Alei, copila Roman, 
Frățioare ortoman, 

Ai fost mic, nepriceput, 
La războaie n-ai bătut. 
Uite-acum să mi te duci, 
La Lipuşna să te uiţi; 

Şi dacă vor fi cinci mii, 
Pe la noi să nu mai vu; 
lar de- or fi şaisprezece mii, 
Veste să ne faci, să vii. 
Și-atunci copilaș Roman, 
Crudicel și ortoman, 

Unde frații mi-auzea, 
Carnea pe el tremura, 

De la masă se scula, 

Șaua pe cal că punea 

În şapte tafturi o strîngea, 
Cu cioltar îl învelea 

Și cioltarul poleit 

Iar tafturile de argint, 
De se tîrăsc pe pămînt, 

Şi perniţa de sub chingă 
Cusută-i cu piatră scumpă. 
Vezi bată-l sănătatea, 
Merge noaptea ca ziua. 

Și el, măre, că-mi mergea, 
Pe-o movilă se urca, 

De pe cal descăleca, 
Ocheanu-n mînă lua, 

Pe Lipuşna se uita: 

Sed tătarii tăbărîți, 
Tăbăriţi și adormiţi, 

Şi la mii nesocotiți. 
Treaba asta de-o vedea, 
Inima-n el se strica 
Și-ndărăt că se-ntorcea. 
Pîn” la un loc că-mi venea 
Și el sta şi se gîndea, 
Ruşine i se făcea 

De draga ibovnica. 

Sabia că mi-o scotea, 

Pe mişchiu că o trăgea, 
Spre Lipuşna se pornea, 
Da’ frumos ce mi-i tāla ! 
Cîte unul, cîte doi, 

Cum stă bine la război. 

ȘI mi-i taie rar, snopește, 
Şi se-ntoarce de-i -i clăieşte. 
Iară biata maică-sa, 

Din gură că le grăia: 

— Alei, Din și Constantin, 
Beţi, mâncaţi şi vă cinstiţi, 
La Roman nu vă gîndiți, 
C-a fost mic, nepriceput, 
La războaie n-a bătut. 

Oare tătarii l-au copleșit, 
De Roman n-a mai venit? 
Atunci Din şi Constantin, 
Unde ei că-mi auzeau, 
De la masă se sculau, 
Năvală la cai că-mi dau, 
La Lipuşna se porneau, 
Peste Roman că mi-şi dau 
Și din gură mi-l strigau : 
— Alei, copilaş Roman, 
Frăţioare ortoman ! 

lar Roman le răspundea 
Și așa că le striga: 

— Eu prea bine vă cunosc 
Pe treapătul cailor, 

Pe sunetul zalelor, 

Dar negrul mi-a-nnebunit, 
Vederile mi-au pierit, 
Frică mi-e c-o să vă stric. 
Darà Din şi Constantin, 
Unde, frate, l-auzeau, 

La o parte se trăgeau, 
Cîte-o cange că-și făceau, 
De departe l-apucau 

Și de pe cal mi-l trînteau. 
La el iute alergau, 
Frumuşel că mi-l legau 

Și la maică-sa-l duceau. 
Unde mă-sa mi-l vedea, 
La brațul ei că-l lua, 

Pe guriţă-l săruta, 
Doftorii, măre, că-i da 

Și pe el mi-l deştepta, 
Vederea i-o vindeca, 

Iar voinic că mi-l făcea 
Și pe toţi îi cununa, 
Frumoasă nuntă făcea, 
Măre, să se pomenească, 
Pe-aici pe la dumneavoastră. 
Și ziceţi, măre, amin, 

Că mă cheamă Costantin, 
Să vă cînt altul mai bun. 
Mă plătii cu cântecul, 

Ca lupul cu urletul. 

109 
Tătăraş bătrîn 


Verde de pelin, 

Pe piscul Podgorin, 
Pe drumu-ăl bătrîn, 
Mulţi tătăraşi vin, 
Cu fete de mâini. 
lar o nevestea 

Din gură zicea : 

— Tătăraş bătrîn, 
Lasă-mă de mâini. 
Mie mi-a rămas 
Copilaş în pat, 

E şi nescăldat 

Și ţiţă nedat, 

Nici nu-i legănat. 
— Haide, bre, nainte, 
Nu-ţi aduce-aminte ; 
Vîntul mi-o sufla 

Și l-o legăna ; 
Zăpada mi-o ninge, 
ŞI-o avea ce suge; 
Ploaia mi-o ploua 
Și mi l-o scălda. 

lar o feticea 

Din gură-i zicea : 

— "Tătăraş bătrîn, 
Lasă-mă de mâini. 
Mie mi-a rămas 
Cusătura-n pat, 

Cu arnici stricat. 

— Haide, bre, nainte, 
Nu-ţi aduci-aminte ; 
Mumă-ta le-o strînge, 
Pe ele c-o plînge 

Cu lacrămi de sînge. 
Iar un băieţel 

Din gură zicea : 

— Tătăraş bătrîn, 
Lasă-mă de mîini. 

Mie mi-a rămas 
Coasa pe otcoş, 

Fînul neadunat ; 
Ploaia mi-o ploua 

Și mi l-o strica! 

— Haide, bre, nainte, 
Nu-ţi aduce-aminte ; 
Tată-tău l-o stringe 
Şi pe el c-o plînge 
Cu lacrămi de sînge. 


110 
Cîntecul lui Bibea Cucu 


Păi verdiţă samulastră, 
Cucule, pasăre proastă, 
Ce-i tot cînţi lui Bibea-n coastă? 
Că el de-aseară-a venit, 
Glăsuleţul ţi-a auzit. 
Cuculeţ, pasăre sură, 

Vin la Bibea-n bătătură, 
Să-ţi dea Bibea o frîntură, 
O frîntură, azvîrlitură, 
Azvîrlitură de caş, 

De la ciobani din Murgaşi. 
— Tu vii, Bibea, din hotare, 
N-auzişi nimic aseară, 
C-au venit tătarii-n ţară ? 
Bătu-i-ar, Bibea, mînia, 
Minia şi străgăla ! 

Verde frunza meiului, 
Bibea, spaima codrului, 
Din neamul Golfinului, 
Cînd lumina amurgea, 
Bibea, măre, se scula, 
Șaua pe murgul punea, 
Puțin popas mai făcea 

La Giulea ibovnica. 

Și drumului s-aşternea, 
Înspre partea zorilor, 

În calea tătarilor. 

i11 
Corbea 


Astăzi mi-este sîmbătă, 
Miine mi-e duminecă ; 
Miine mi-e ziua de Paşte, 
Toţi boierii stau prin case. 
Si numai mămuca Corbii, 
Din jos din ţara Moldovii, 
Săvai cu rochea de lînă, 
Săvai de păr de cămilă, 

Și ea, frate,-l căuta, 

Săvai pe Corbea tîlharul, 
Pe Corbea, măre, viteazul, 
Din cârciumă-n cîrciumioară, 
Din uliţă-n ulicioară, 

Din temniță-n temnicioară, 
Și ea, măre, c-alerga, 

În temniţa lui vodă-l găsea, 
La zăbrele că mergea, 

Din guriță-aşa-l grăia : 

— Săvai, Corbea, Corbe-al maichui, 
De eşti viu, 

Ca să te ştiu, 

De eşti mort să te jelesc, 
Cu popă să te slujesc, 

Cu popa din Slatina, 

Că e popă mai bătrîn, 

La păcate mal puţin. 

lară Corbea ce-mi grăia ? 
— Alei, maică, maica mea, 
De-ai făcut vreodată bine, 
Fă-ui pomană şi cu mine, 
Că nu mai pot, vai de mine ! 
Stau în apă, 

Pînă-n sapă 

Şi-n noroi 

Pînă-n ţurloi. 

Chica-mi bar călcîiele, 

Și barba, genunchile, 
Mustăşile, braţele, 

Genele, obrazele. 

Pe mine cînd mă băgară, 
Sînt vreo nouă ani de vară 
Și nouă de primăvară. 

Alei, maică, măiculiţă, 
Cu milă şi cu credinţă, 
De-ai făcut vreodată bine, 
Fă-ţi pomană şi cu mine. 
Astăzi este sîmbătă 

Și mîine-a duminecă, 
Mîine-i dumineca mare, 
les boierii la plimbare. 
Tu la vodă să te duci, 
De departe să-ngenunchi, 
Mina, poala să-i săruți, 
Poate doar că s-o-ndura 
Şi pe mine m-o ierta, 

Să viu bir cu birnicii 

La un loc cu voinicii 

ŞI sutaș cu sutaşii. 

lar maică-sa ce făcea ? 
Sărea ici, sărea colea, 
Tocmai ca o căpricea. 
De departe-ngenunchea, 
De aproape se ruga, 
Mina, poala-i i săruta 

Și din gurä-aşa-i grăla : 
— lartă-mi, doamne, pe Corbea ! 
Ce ţi-e Corbea vinovat, 
De-n temniţă l-ai băgat? 
Logodit că l-ai lăsat 

Şi-o fi lucru cu păcat. 

— Alei, tu, babă bătrînă, 
N-ai minte cît o copilă. 
Pe Corbea l-am logodit 
C-o fată din Slatina, 
Jupîniţa Carpina, 

Numai din topor cioplită 
Şi din bardă bărduită, 

La tulpină-i văruită 

Și la vîrf mi-este-ascuţită, 
Pentru Corbea-i potrivită. 
Dar nuntaşii cin? să fie ? 
Și la masă cin” să vie? 
Ciorile pămîntului, 

Și fiarele crîngului, 

Cu carnea s-or sătura, 
Cu sînge s-or adăpa; 
Lăutarii cin’ să fie? 

Ca să cânte, cin” să vie? 
Do vulturi, 

La pene suri 

Și la gheare gălbiori. 

lar baba cînd auzea, 
Sărea ici, sărea colea, 
Sărea ca o căpricea, 

Se trăgea 

Și se ducea, 

Din guriță-aşa-i zicea : 
— Alei, Corbea, Corbe-al maichii, 
Nu ştiu-n ce chef l-am găsit, 
Că pe tin’ te-a logodit 
Cu-o fară din Slatina, 
Jupîniţa Carpina, 

Numai din topor cioplită 
Și din bardă bărduită, 
La tulpină văruită, 

La vîrf mi-este ascuţită, 
Pentru tine potrivită. 
Dar Corbea se-nfuria 

Și din gură ce grăia ? 

— Fugi de-aice, tu, căţea, 
Mînca-ţi-ar câinii carnea, 
Că nu-i fată logodită, 

Ci e țeapa mea gătită. 
Alei, maică, vai de mine, 
De-ai făcut vreodată bine, 
Fă-ţi pomană şi cu mine! 
Prin tîrg prin Birlad să-mi dai, 
Doi-trei salahori să iei. 
De ţi-or cere trei parale, 
Să le dai patru parale, 

Să le dai şi de mîncare, 
Să sape la bălegar, 

Să dea de-o uşă de coşar, 
Cu lacăt cât baniţa 

Și cheie cît veriga. 

Pe Roșul să mi-l scoateţi, 
La mine să-l aduceţi, 

Că l-am băgat tretior 
Și-acum o fi bătrîior. 

Ce boieri te-or întreba : 

„Nu ţi-e murgul de vînzare, 
De vînzare, de schimbare, 
Să-ţi dau galbeni şi parale ?“ 
Tu să le răspunzi aşa: 

„Nu mi-e Roşul de vinzare, 
Să-mi dai galbeni şi parale, 
Că Corbea mai multe are; 
Mi-e Roşul de dăruială, 
Moare Corbea-n temnicioară.“ 
Dar boierii mi-auzeau 

Şi astfel îi cuvîntau: 

— Lasă-l pe Corbea să moară, 
Căci cît era el în ţară, 

Prea ne făcea de ocară. 
*'Nchidea prăvăliile, 

Ne lua cocoanele, 

Se juca cu dinsele, 

Ne da cîte-un buzdugan 

Și pe sub pat ne băgam 

Si nimic nu mai ziceam. 

De cînd Corbea stă închis, 
Dughenele s-au deschis ; 
Boierii s-au procopsit, 

Cam toţi s-au îmbogăţit. 
Maica lui Corbea fugea, 

La temniţă că mergea, 
Vătaful cum îl vedea, 
Sufletul i se ducea. 

Babei astfel îi grăsa : 

— Nu ţi-e Roşul de vînzare, 
De vînzare, de schimbare, 
Să-ţi dau galbeni şi parale ? 
Dar și baba-i răspundea, 
Din gură-astfel îi zicea : 

— Nu e Roşul de vinzare, 
Să-mi dai galbeni şi parale, 
Că Corbea mai multe are; 
Mi-e Roşul de dăruială, 
Moare Corbea-n temnicioară ! 
Vătaful cînd auzea, 

Sufletul 1 se ducea 

Și spre Roşul alerga. 

Dar cînd Roşul strănuta, 

Pe vătaf îl speria. 

Iară Corbea ce-mi grăia ? 
— Hai, vătaf de temnicioară, 
Scoate-mă niţel afară, 

Și rade-mă voiniceşte, 

Și tunde-mă cerchezeşte, 
Să-ţi arăt eu umbletul, 

Că mi-e drag ca sufletul. 
De ţi-e frică c-oi scăpa 

Și pe tine te-ol tăia, 
Întăreşte-ţi curțile, 
Zăvoreşte-ţi porțile 

Tot cu fierul plugului, 
Puterea pămîntului. 
Curțile şi le-ntărea, 
Porţile le zăvora 

Tot cu fierul plugului, 
Puterea pămîntului 

Și mi-l rădea voiniceşte 

Și mi-l tundea cerchezeşte. 
lar Corbea mult nu şedea, 
Și la Roşul el striga. 
Roșul că îngenunchea 

Si Corbea încăleca 

Şi puţin că-l frînguia, 
Brazdă neagră revărsa. 
La vătaful că-mi mergea 
Și cam astfel îi grăia: 

— Hai, vătaf de temnicioară, 
Vodă zice că mă-nsoară ; 
la dă-mi tu hainele tele, 
Să spui mîndrei să le spele, 
Să se dea Roşul cu ele; 
Să nu vie la vreo scară 

Și să-ţi facă vreo ocară. 
lar dacă nu mi le-i da 

Și ocară ţi-o făcea, 

Apoi nu e vina mea. 
Vătaful cînd auzea, 

Jute că se dezbrăca 

Si Corbea că le lua, 

Cu ele se îmbrăca 

Şi pe Roşu-ncăleca 

Și puţin mi-l frînguia, 
Pin” ce de spumă-l umplea. 

Din roşu alb îl făcea 
Și-ndărăt că se-ntorcea, 
Vătafului că-i grăia : 

— Într-o fugă dă poruncă, 
Paloşul să mi-l aducă, 

Să vedem de-i mititel, 

Să se dea Roşul cu el; 

Să nu vie la vreo scară 

Și să-ți facă vreo ocară. 
Vătaful că se ducea, 
Paloşul că-i aducea. 

Si cînd Corbea mi-l lua, 
Cruce cu dreapta- ŞI făcea 
ȘI din gură-așa grăia : 

— Ajută-mi, Doamne, cu bine, 
C-a venit Roşul la mine. 
Pîn-o fi ziua de mîine, 

Eu să-mi fac un fin pe lume. 
La vătaf că se ducea, 
Frumos capul că- i tăia, 
Mîna-n brîu mă-si-i punea, 
După el o azvirlea. : 
Biata mă-sa, cînd răcnca, 
Sufletul țipînd își da. 

El buzduganul că-l lua, 
îndărăt că se-ntorcea, 

Şi-n poartă că-l repezea, 
Poarta-n patru se făcea. 
Din temniţă că ieșea, 

La palat că se ducea 

Și lui vodă-aşa-i grăia : 
— Vodă, vodă, dumneata, 
Ce ţi-am fost eu vinovat? 
Care lucru ţi-am stricat ? 
Spune iute ce-am luat, 

De astfel m-ai condamnat 
Şi-n temniţă m-ai băgat, 
Logodit că m-ai lăsat? 
Și-o fi lucru cu păcat 

Că mireasa mi-ai luat, 

Cu dinsa te-ai cununat. 
Spune, ce sînt vinovat? 
Corbea cînd zicea aşa, 

La faţă că se-ncrunta, 

Paloşul că mi-şi lua 

Și din gură-l judeca, 

Cu paloşu-l cropîrţea, 
Bucăţele mi-l făcea. 
Poporul se-nveselea, 
Toată noaptea bea, cînta, 
Tot juca şi chefuia 

Și domn nou îşi alegea. 

Corbea 


— D-alei, muică, Corbea muică, 
Eu te-am dat la dăscălie, 

Şi-ai intrat în grea urgie. 

În vinerea ouălor, 

În joia joimarilor, 

La toți ouă-am împărţit, 

Pe tine, Corbea, nu te-am găsit. 
Cînd ouăle le-am sfîrşit, 

Pe Corbea mi l-am găsit. 
Frunzuliţă şi-o lalea, 

Da’ vezi, Corbea ce zicea ? 
Mă-si doar două vorbe-i vorbea, 
Ea la drum lung că pornea, 
După ce Corbea-i spunea : 

— Maică, măiculiţa mea, 

Vreo cinci săpători îţi ia, 
Du-te-n ușa grajdului, 

În faţa bălegarului. 

Naşul cînd m-a botezat, 

Un cîrlan de cal mi-a dat 
Şi-acolo mi-era băgat, 

Tot în ușa grajdului, 

În faţa bălegarului. 

Frunzuliţă şi-o lalea 

Cinci săpători îmi lua, 

La bălegar mi-i punea. 

Îmi săpau pîn’ la prînzcior, 
Săpătură binişior ; 

Îmi săpau pîn’ la chindie, 
Săpătură cu mînie. 

Frunzuliţă şi-o lalea, 

De-un lăcăţel că dădeau, 

Pe uşa grajdului intrau. 

— Piru, ptru, ptru, Roșule, na, 
Nouă ani și jumătate, 

De şezi pe bună dreptate, 
Nimeni nu te poate scoate. 
Mama Corbii ce-mi făcea ? 
Ea pe Roşul mi-l scotea 

Si boierii mi-l vedea. 

— D-alei, Lină Catalină, 
De ţi-e Roşul de vînzare, 
Ţi-l cumpănesc cu parale. 
Iar de ţi-o fi de schimbare, 
Îi dau, Lină, îţi dau doi, 

Îţi dau, Lină, chiar şi trei, 
Căci îmi place umbletul 

Și ți-aş da și sufletul. 

Dar mă-sa Lina ce-mi zicea ? 
— Vezi, nu mi-e nici de vînzare 
Si nu mi-e nici de schimbare, 
Mi-e Roşul de dărwală, 

Ca să scot pe Corbea-afară. 
Frunzuliță şi-o lalea, 

Toţi boierii mi-l vedea 

Și la toți Roșul plăcea) 

Şi chiar vodă îl pofiea. 
Şaua pe Roşul puneau, 

La temniţă se duceau 

Și pe Corbea îl scoteau 

Şi să-l încerce-l puneau. 

lar Corbea-l încăleca, 
Puţintel l-înfierbînta. 
Frunzuliţă şi-o lalea, 

Și Corbea ce mai făcea ? 
Cum în fugă se-nvîrtea, 

Pe lîngă mă-sa se da, 
Miîna-n brîu că i-o punea, 
Sus pe cal o ridica, 

Peste porți cu ea sărea. 

Toţi boierii-nmărmureau 

Şi speriaţi îi strigau : 

— Du-te, Corbeo, sănătos, 
Că tu la mînă ne-ai fost, 
Harnici să te ţinem n-am fost. 

Miu baiducul 


Foaie verde de cireș, 

În oraş, în Bucureşti, 
L-ale case mari domneşti, 
Ce se văd în Bucureşti, 
La Curte la Ștefan-vodă, 
Mulyi boieri s-au strîns la vorbă. 
Frumoasă masă e-ntinsă, 
Numai de boieri cuprinsă. 
Boierii divanului, 
Caimacanii tirgului, 
Sfetnicii-mpăratului, 

Ca stîlpii pămîntului. 

Si mîncau şi iarăşi beau, 
Dar la masă ce mîncau ? 
Numai cegă şi păstrugă, 

Și galbenă caracudă, 

Că e bună la mîncare 

Și ușoară la purtare. 

Dar cînd fu înspre beţie, 
Înspre marea veselie, 

Grăi Domnul Ştefan-vodă : 
— Beţi, boieri, și chiuiți, 
Mîine-n zori să fiţi gātițņi : 
Pe la şale buzdugane, 

La brîne cu iatagane, 

La spinare-o flintă mare, 
Ca să facem de-o plimbare, 
IDe-o plimbare-n vînătoare, 
Pe- aci, pe-a poiană mare. 
De vînat, ce să vînăm? 
Numai păsări gălbioare, 
Că sînt bune la mâncare 

Şi uşoare la purtare. 

Pîn' la fagul Miului, 
Miului, haiducului. 

Și pe Miu de l-om prinde, 
Să-l ducem în Bucureşti, 
Să-i facem spînzurătoare, 
Două furci şi-o cumpeioară, 
Ca să fie de mirare. 

Dară vinul cine-l da ? 
Săvai Cale, fată mare, 
Surioara Miului, 

Miului, haiducului. 

Cînd aşa că-mi auzea, 
Paharul jos îi cădea 

Și din gură că grăia: 

— lartă-mi, Doamne, greşeala, 
Că fu paharul udat, 

Din mînă mi-a lunecat. 
— Săvai, Cale, fată mare, 
Grăi Domnul Ștefan-vodă, 
Să ai parte de fetie, 
Măcar şi eu de domnie, 
Dă-ne vinul cu dreptate, 
Să ne-mbătăm toți odată. 
Dar ea, hoaţa, ce-mi făcea ? 
Că vinu-njumătăţea, 

Cu rachiu îl împlinea, 

Cu catran mi-l cătrănea 
Și-l da domnului să bea, 
Și-nainte se-mbăta. 

În palar el că mergea, 
Îndată mi se culca 

Şi adormea aromit, 

Cu basma verde-nvelit. 
Săvai Cale, fată mare, 
Atunci dînsa ce făcea ? 
Papuci în picioare lua, 
Basma lungă că-și punea, 
Punea-n cap de-o legătoare, 
Cam în chip de fată mare. 
Sărea ici, sărea colea, 

Trei derele şi-o vălcea. 
Cînd la Miu mi-ajungea 
Şi de el s-apropia, 

Deşte-n gură că punea 

Și deodată șuiera, 

Că Miu o auzea. 

Dește-n gură el băga, 
Cînd o dată şuiera, 
Soră-sa-l înțelegea 

Şi la dînsul ajungea. 

lară Miu ce-a zicea ? 

— Săvai Cale, sora mea, 
Ce zor, neică, ai avut, 
De la mine ai venit ? 

Ori de chelciug ai sfârşit, 
Ori haine ţi-ai ponosit, 
Ori domnia te-a bătut? 
— Alei, neică Miule, 

Să n-am parte de fetie, 
Dacă nu ți-aș spune ție! 
Nici din chelciug n-am sfîrşit, 
Nici haine n-am ponosit, 
Nici domnia m-a bătut, 
Dar, neică,-aseară-nserat, 
Mulyu boieri erau la sfat, 
În Curte la Şrefan-vodă, 
Mulți boieri erau la vorbă 
Și din gură-mi sfătuiau, 
lar vorba de cin” era ? 
Nene, tot de dumneata. 
Pe dumneata de te-or prinde, 
Să te-aducă-n București, 
Tocmai la tîrgul de-afară, 
Sa-i facă spînzurătoare, 
Unde vin mocani cu sare. 
Dară Miu ce-mi zicea ? 
— Săvăi Cale, sora mea, 
Întoarce-te îndărăt, 

Nici un ctine nu deştepţi. 
Cînd domnia o afla, 
i-o da capul cît colea, 
Nu-mi purta mie grija. 
Eu sînt pieliță de drac, 
De dau domniei de cap! 
Fa-ndărăt că se-ntorcea, 
Ziua la poartă-o prindea, 
La domnie-n geam bătea, 
Se făcea de-a surcela, 
Nimeni seamă nu-i băga. 
Dară Miu ce-mi făcea ? 
Unde-n fag că se suia, 
Peste cîmp că se uita, 

Pe nimenea nu vedea, 
Făr” de cît un ciobănaș, 
Și la el că se ducea, 

Iar din gură că-i grăi: 

— Bună ziua, măi ciobane! 
— Mulşumescu-ţi, căpitane ! 
— Măi ciobane, verişcane, 
Na la tine zece lei 

Şi-mi dă mie zece o1. 

a-ţi şi astă dulămiţă, 
Verde ca foaia de viţă 

Și dă-mi un cojoc lăţos, 
De mi-l porţi vara pe dos. 
Na ție ăst comănac, 

Verde ca frunza de fag, 
Dă-mi o căciulă de ţap, 
De se face hap pe cap. 
Na-ţi şi flintă ghintuită 

Și dă-mi bită necioplită. 
Ciobănaş că se făcea, 

Cu fluierul turluia, 

Oile că le păștea, 

Pe drumul cu troscotul, 
Pe unde venea domnul. 
Merge soarele-n deseară, 
Grea oaste îl împresoară. 
De mulți, frate, ce era, 

Ca frunza şi ca iarba, 

Ca bura de primăvară, 

Cu călușeii fugînd 

Și din suliță-mpungînd, 

Și din pistoale trosnind, 
Ţi-e groaza de pe pămînt! 
Dar-nainte cine-mi vine ? 
Vine domnul Ștefan-vodă. 
Drept la ciobănaș trăgea : 
— Bună ziua, măi ciobane ! 
— Mulţumescu-ţi, Ştefan-vodă ! 
Dară domnul ce-mi grăia ? 
— Ce fecior de lele eşti, 
Numele că mi-l ghiceşta ? 
— O, Doamne, măria-ta, 
Rău grăbişi de mă-njurași, 
Că am și eu doi bătrîni, 
Bat calea bisericii 

Şi-au auzit popi citind, 

Pe dumneata pomenind. 
Grăi domnul Ștefan-vodă : 

— Măi ciobane, ciobănaș, 
Nu ştii fagul Miului, 
Miului, haiducului ? 

— O, doamne, măria-ta, 
Nu aseară, alaltăseară, 
Mi-a luat hoţul o mioară ; 
O mioară de căldare 

Și-un berbece de frigare. 
— Haide să ne duci acolo ! 
— O, doamne, măria-ta, 
Oare-oştirea ţi-ai lăsa 
Sa-mi păzească oile ? 

Că oile sînt turceşti, 

Cu capul nu te plăteşti. 

Să vezi hoţul ce-mi făcea, 
Că pe domn îl înşela 

Și îşi lăsa 'oştile 

Să-i păzească oile. 
Mergeau, frate, ce mergeau, 
Iar ciobanul ce-mi zicea ? 
— O, doamne, măria-ta, 
Ia să-mi dai vreun răvăşel, 
C-o strica oastea vreun miel. 
Și-nainte că pleca, 

Pe-o potecuţă-l băga, 
Prin hăţiș şi cărpinaș, 
Unde nu-i loc de cîrmiș. 
Dar ciobanul ce-mi făcea ? 
În urmă că rămînea, 

Pe domn ’nainte băga. 
Mergea, frate, ce mergea, 
Pîn-ochii pe fag punea, 
lară domnul ce-mi grăia ? 
— Măi ciobane, cioBaiaii 
Ori soarele-a răsărit ? 

Că ochii mi i-a orbit! 

— Nu soarele-a răsărit, 
Ci e fagul Miului, 

Cu arme împodobit, 

Cu arme și cu pistoale, 
Strălucesc ca sfîntul soare ; 
Mai ridică-ţi scările, 

Că loveşti smicelele 

Si ne aud cetele. 

Și nu mi-e, frate, de tine, 
Ci îmi e mai foc de mine. 
Dară Miu se oprea 

Şi din gură-aşa-i grăia : 
— Că din ţoale m-am schimbat, 
Să te prind mi-a fost pe plac, 
Pînă de seamă-oi băga, 

Ţi-oi da capul cît colea. 
Domnului, dacă- -auzea, 
Buza-n patru că- -i plesnea, 
Sînge negru că-i pica, 

Pe caftan că se sleia. 

Domnul de el se ruga: 

— Iartă-mi, Miule, greşeala, 
Eu am făcut adunarea, 

Dar să-l bată Dumnezeu 

Pe-l de te-a vorbit de rău! 
Dar Miu nici n-asculta, 
Deştele-n gură băga 

Și-ndată ce şuiera, 

Șapte cete că ieșea ; 

Unii cu hainele verzi, 
Umblă-n codru şi nu-i vezi, 
Cu cizme de capră steanpă, 
De şapte ani nefătată, 

Cu mustăți în toate părți, 

Ca vrejii de castraveți. ş 
Foaie verde siminoc, 

Mai staţi niţeluș pe loc. 

Cînd ochii îşi arunca, 

Calm pe-o guriță de vale, 
Cam înspre soare răsare, 
lute-mi vine şi-mi soseşte 

O caretă zugrăvită, 

Cu postav 'verde-nvălită, 

Cu opt telegari, 

Negri armăsari, 

Din mînă făcînd, 

Din gură strigind. 

Si-n caretă cine-mi este ? 
Săvai Cale, fată mare, 
Surioara :Miului, 

Miului, haiduculua. 

Din guriță ce-mi grăia ? 

— Alei, frățiorul meu, 
lartă-i, neică, greşeala, 
Că e ţara fără domn, 
Ca muierea fără om. 

Stan al Bratii şi Golea al babii 


Din joia joimarilor, 

Din vinerea ouălor, 

Din sîmbăta Paştelor, 
Frunza-n codru s-a-ncheiat, 
Stan al Bratii s-a sculat, 
Pe ochi negri s-a spălat, 
La icoane s-a-nchinat. 
Masaracul că-şi lua, 

În bătătură-l înfigea, 
Fraţi de cruce se prindea. 
Frunză verde solzi de peşte 
Și băga-n gură trei 'deşte 
Și fluiera haiducește, 
Chiuia moldoveneşte. 
Numai cine-l înțelege, 
Ala călușel găteşte, 

Tot la Stan se cîrduieşte, 
Pînă ceata se-mplineşte. 
Foaie verde clocotici, 

Să vezi, tot voinici levinţi, 
Care sînt făr’ de părinți. 
De prin alte părți veniţi ; 
Să vezi, veniți de departe, 
Să vezi, din străinătate, 
Copţi la os şi laţi în spate, 
Cu căciuli îmbăierate, 

Cu moțișoare pe spate, 
Vîntişor să nu mi-i bată ; : 
Cu mustaţa-n varvarici, 
Cum stă bine la voinici. 
Foaie verde şi-o lalea, 
Stan al Bratii nu şedea, 
Trei deşte-n gură băga 
Și-ncepea a șuiera. 


256 


Cetişoara şi-o strîngea, 

La maica Golu mergea. 
Găsea pe Golea la masă, 
Cu cioarsa de maică-sa. 
Bună ziua că le da 

Şi Golea le mulțumea, 

Că ştia la ce venea. 

Să vezi Golea ce făcea : 
El la masă că-i poftea 

Și din gură le zicea: 

— Mîncaţi, fraţi, și ospătaţi, 
Pîn-o veni cina mare 
Şi-oţi mînca la carne goală. 
Cina mare că-mi venea, 
Căci Golea nu mi-şi şedea, 
Ci-n tîrg iute se ducea, 
De-o gonitoare lua 

Și nu da frîntă para, 

C-o plăti cînd o avea. 
Stiau Golea cin'era. 

Pe la brutărie da, 
Patruzeci de pîini lua 

Și nu da frîntă para, 

C-o plăti cînd o avea. 
Stia Golea cinera. 

El acasă se ducea, 
Gonitoarea o tăia. 
Jumătate o fierbea, 
Jumătate o frigea, 

Să le vie, Doamne,-a bea! 
Stan al Bratii nu şedea, 
Ci din gură ce zicea ? 

— Hai tu, măicuţa Golei, 
Din ţara Moldovei, 

Noi, frate, că n-am venit 
La voi să bem, să mîncăm 
Și pe voi să vă vedem; 
Și-am venit, frate,-am venit, 
Să ne dai pe Golea nouă, 
Că-ţi facem rochiţă nouă, 
Roche nouă-n patru foi 

Şi giubea tot de la noi. 
Însă mama Golei, 

Din ţara Moldovei, 

Din guriță ce zicea ? 

— Alei, Stane, câine Stane, 
Cine, Stane, ţi-a şoptit, 

Pe capul meu de-ai venit 
Să-l mănînci şi pe-ăsta fript? 
Ca ştii, Stane, nu- -ți mai spun, 
C-am avut nouă feciori, 
l-au răpus în nouă ţăni: 
Pe care mi l-a-mpușcat, 

Pe care mi l-a-nţepat, 
Care-n săbii l-au tăiat, 
Care-n ocnă de veci dat, 
Numai Golea mi-a scăpat. 
Tinerel şi subțire, 
Trupuşor tras prin inel. 
De-aș şti, Stane, c-o să mor, 
Nu dau pe Golea la zor. 
C-am pus de gînd să-l insor 
Să-mi iau acasă de-o nor”. 
La vreme de bătrîneţe, 
Să-mi facă focşor în vatră, 
Să-mi aducă-un pic de apă, 
Să mă ţie ca pe-o soacră. 
Dar Golea cînd auzea, 
Inimioara-i sfîriia, 

Și-unde mă-sa mi-l lăsa, 
Lăcrămi de sînge-l trecea. 
Darà Stan că nu şedea, 
Trei deşte-n gură băga 
Și-ncepea a șuiera. 
Ceușoara ŞI-O stringea, 

Pe poartă- -afară ieşca, 

Dar nici Golea nu şedea. 
Sus pe cerdac se suia, 
După ceată se uita, 

Să vadă-ncotro o ia. 

Jos din cerdac că se da, 
Repede-n grajd se ducea, 
Pe negrul că-l încerca, 

Dar pe roibul că-l lua 
Înşeuat şi înfrînat, 

Cum e bun de-ncălecat. 
Afar? pe poartă ieşea, 
După ceată se lua, 

lar mă-sa unde-l vedea, 
Din guriţă-aşa-l striga : 

— Åi tu, Golea al maichii, Golea, 
De mine n-ai ascultat, 
După Stan că te-ai luat, 
Capul fript că ţi-ai mîncat. 
Ai tu, Golea-al maichii, Golea, 
De-ar da dragul Dumnezeu 
Să nu haiduciţi voi mult, 
Decît şase săptămîni ; ; 

Cînd o povîrni pe şapte, 
Pe voi să vă prindă, frate, 
Potera neagră nemţească, 
Și alta arnăuţească, 

Și-ncă şi-alta de la Iaşi, 

În cap cu un bulibaş. 

Cînd la ceată ajungea, 

Nici mai mult nu haiducea, 
Decât şase săptămîni ; ; 

lar cînd povîrni pe şapte, 
Pe ei cà-i prinse, mài frate, 
Neagră poteră nemțească, 
Și-ncă una de la Iaşi, 

C-un hain de bulibaș. 

Pe care cu ei prindeau, 

La toţi drumul le dădeau, 
Numai pe ei îi opreau, 
Vezi pe Stan al Bratii 

Și pe Golea-al babii. 

Și la Ban că mi-i ducea 

ȘI Banul ce mi- -ŞI striga : ? 
frați, päsați, 
Asti doi hoț de-i spînzuraț ! 
Dar Golea unde-auzea, 

Din guriță ce zicea ? 

— Bane, nu ne spînzura, 
Că n-am făcut rău aşa; 
Bane, ce rău am făcut, 

Am făcut în ţara turcească, 
Bane, să ne pomenească. 
Găseam om cu patru boi, 
Îi ceream de vote doi. 

Cu ciomagul mă puneam, 
Bună bătaie-i dădeam, 

Doi cu sila că-i luam, 

La ăl de n-avea că-i dam, 

Tot bogdaproste zicea, 

Și lui Banu-i mulțumea. 
Dar din gură ce zicea ? 

— Păsaţi, fraţi, păsaţi, 
Mai degrabă-i spînzuraţi ! 
Atunci Golea ce zicea ? 

— Bane, nu ne spînzura, 
Fă veste pîn’ la maica! 
Ţi-o da bani cu baniţa, 
Gălbiori cu chivăra, 

Ne-o scăpa de la belea. 
Și-o1 da-nscris cu mîna mea 
Că n-oi mai face de-astea ! 
Însă Banul ce striga ? 

— Păsaşi, fraţi, păsaţi, 
Ăştia doi hoţi de-i spînzuraţi ! 
Că de-o veni căţeaua, 

Cu banii ne-o înşela, 

Hoţii din mînă-om scăpa, 
Nici unul n-o răminea. 
lată mult că nu trecea, 
Maica Golei că venea, 
Întrebînd şi ispitind, 
Fâţa-şi albă zgtriind, 

Păr galben dărăpănînd, 
Tot de Golca întrebînd. 
Cînd acolo ajungea, 

Din guriţă ce zicea ? 

— Bane, nu mi-i spînzura ! 
Ţi-oi da bani cu baniţa, 
Galbeni cu chivăra 

Și i-oi scăpa de belea, 
Și-oi da-nscris cu mina mea 
Că n-or mai face de-astea. 
Să vezi, Golea ce făcea ? 
Spînzurat el că era, 
Inima-n cl se zbătea, 
Sufleţelul că-i ieşea. 

Şi unde pe mă-sa zărea, 
Lacrimi de sînge-l treceau, 
Dinţii-n gură că-i rînjea, 
lar mă-sa unde-l vedea, 
Din guriţă ce-i zicea ? 

— N-ai ascultat vorba mea ! 

Lasă, maică,-i rău, nu-i bine, 
Că n-ai ascultat de mine; 
După Stan că te-ai luat, 
Capul fript că ţi-ai mîncat. 
Iar Banul că nu şedea, 

În cârlige-i atârna. 

Faţa lor 'se stafidea, 

Ca porumba se făcea. 

Fiii Bratului 


Foaie verde trei bujori, 
Are Bratu trei feciori, 
Cîte trei sînt vînători. 
Dar mai are Bratu, are 
Pe Dobrica, fată mare, 
Se plimbă pe hat călare 
Cu cozile pe spinare, 
Împletite cu parale, 
Înconjurate de pistoale. 
Frunzuliţa fagului, 
Sus pe plaiul muntelui, 
La tulpina fagului, 
La umbriţa bradului, 
Șed feciorii Bratului, 
Cu Niţă-al Ploscarului, 
Cu Mane-al Sărarului 
Şi cu sora Dobrica. 
Ei tot beau și tot mănîncă, 
Dar Dobrica se culca, 
Puţintel că adormea 
Și urât vis că visa, 
Drept în picioare sărea 
Și din gură-așa grăia : 
— Alei, neică Stanciule, 
Voi beti, măre, şi mâncaţi, 
Nici o grijă nu purtați ; ; 
Dar eu, neică, mă culcai, 
Puţinrel că-mi adormii 
Și urît vis că visal : 

Neică, pistoalele tele 

Ședea-n cui fără oţele ; 

Neică, durdulița mea 

Ședea-n cui făr' de vergea. 

Cuvîntul nu isprăvea, 

Potera-i şi-nconjura, 

Căpitanul ei striga : 

— Alei, Stanciu-al Bratului, 

Vrei tu, măre, să te dai, 

De poteră să fii legat, 

Ori de ea să fii tăiat? 

Dară Stanciu-i răspundea : 

— Căpitan Bălăurean, 

Nu sînt muiere din sat, 

Să mă dau ție legat, 

Ci-s voinic cu comănac, 

Oy vedea ce-am să vă fac! 

Dară soră- -sa Dobrica, 

Ea din gură aşa-i grăja : 
— Taci, neică, nu zice-aşa, 

F nu-ți răpui viaţa, 

Ci dă-ncoa” pe durda mea. 

El durda-n mînă i-o da, 

Praful cu poala turna, 

Gloanţele cu chivăra. 

Ea de sîrg îngenunchea 

Şi pe dreptul mi-o punea, 

Deodată o slobozea, 

Șaptesprece dobora, 

Ceilalui cîţi mai răminea, 

Pe toţi greu că mi-i rănea, 

Doar căpitanul scăpa, 

lar ea din gură-i grăia: 

— Căpitan Bălăurean, 

Tu du-te, măre, de spune, 

Du-te spune la domnie 

Să sloboadă pe maica, 

Pe maica şi pe taica, 

Că i-a prins puşcăria. 

Aştepta, ce aştepta, 

Dar vreun răspuns nu-i venea. 

După ce se chibzuia, 

Ea pe cal încăleca 

Și la domnie pleca. 


La pitar se abărea, 
Pîine că mi-şi tîrgua 
Și felu că o tăia, 

La puşcărie mergea. 
Sărea 1 ici, sărea colea, 
Un amnăraș îmi scotea 
Și din el că  scăpăra 

Şi foc pușcăriei da, 
Condamnaţii toţi scăpa. 
Fa pîinea le-o împărțea 
ȘI taică-său ȘI mă- -sa, 
Din puşcărie scăpa, 
Tot Bucureştii vedea. 
Straja după ea se lua, 
Calul în loc i-l oprea 
Și pe dînsa o prindea 
Și la domnie-o ducea. 
Obicei de Paşti era, 
Un ou roșu-n par punea, 
Tot Bucureştil-ncerca, 
Cu pistolul împuşca, 
Dar oul nu-l nimerea. 
Dobmca că mi-i privea, 
Inima-ntr-însa fierbea, 
Pînă ce rîndu-i venea. 
lată rîndul că-i venea, 
Ea linişută ochea 

Și cînd focul slobozea, 
Oul fărtme-l făcea. 
Bucureştii-o-nconjurau, 
La domnie o duceau 

Şi lui vodă povesteau 
Isprava ce săvîrşea. 

Ea acolo că „mergea, 
Pieptul că şi-l arăta, 
De nimic nu se temea, 
Cu curaj mare vorbea. 
Domnia dacă vedea, 
Iertare că-i dăruia 

Și la fraţi că se-ntorcea, 
Iute ca o rîndunea. 

Voica 


Verde foaie gutuiţă, 

De trei flori şi-o izmuliţă, 
Sărăcuţă Dîmboviţă, 

Te pradă Stanciu, 

El cu soră-sa Voichiţa. 
Si-mi e Voica fată mare, 
Cu păr galben pe spinare, 
La brîu cu şapte pistoale, 
La plăsele gălbioare, 
Strălucesc ca sfîntul soare. 
lară Stanciu ce-mi făcea : 
Bană-l Maica Precesta ! 
Intra-n cîrciumă şi bea, 
De nimenea nu gândea . 
De păzit cine-l păzea ? 
Săvai soră-sa Voica 

Și din gură ea-i zicea. 

— Nene Stanciu, dumneata, 
Ja mai bea şi nu prea bea, 
Ia bea mai îngrijorat, 
Potera-i la noi în sat. 

Da” ce poteră-mi era ? 
Căpitan Balaură 

Și cu Stan Bulibașa, 
Mînca-l-ar puşcăria, 
Haram dă cu măciuca ! 
lară Stanciu ce-i striga ? 
— Alei, soră-mea Voica, 
De-o fi potera de Iași, 
Nu mi-e frică, mînca-l-aş ! 
De-o fi cea din Bucureşti, 
Cu gindul să nu gândeşti ; 
De-o fi cea de la Balaci, 
Mult o să mi-o bat cu draci. 
De-o fi potera de baltă, 
Frică mi-e c-o să mă bată. 
— Nu e poteră curată, 
Ci-1 cu turci amestecată. 
Vorba nici nu isprăvea, 
lacă potera sosea, 

Și din gură ce-i zicea ? 

— Dă-te, Stanciule, legat, 
C-aşa poruncă ne-a dat, 
Să nu te ducem stricat 
Ca pe-un mare vinovat. 
Atunci Stanciu le vorbea : 
— De ce să mă dau legat, 
Dacă nu-s eu vinovat 
Măcar c-un lemn de la gard? 
lar Voica lui îi zicea: 

— Nene Stanciu, dumneata, 
Ia bea, nene,-ngrijorat, 
Potera-i la noi în sat. 
Potera-i pe bătătură, 
Goneşte pui de găină, 
Ţine pe maica de mînă. 
la să-mi dai mie voia 
Să-ţi curăţ eu potera. 

Iară Stanciu ce făcea ? 
Voie Voichiţei că-i da, 
Voichiţa se-nfuria, 

Mina pe durdă punea, 
Într-un copac se suia 

Și cînd durda slobozea, 
Potera mi-o dobora, 

O sfărma, o- -mprăştia. 
Măre, cine-mi rămînea ? 
Căpitan Balaură. 

Atunci Voica ce făcea ? 
La el că se repezea 

Și de piept îl apuca, 

Din guriţă-l judeca ; 

Cu paloșu-l ciocîrtea, 

Sta Stanciu și mi-o privea. 
Și el, măre, că-i zicea : 
— Alei, soră-mea Voica, 
Hai, neică, cu mine-n sat, 
Să te dau după bărbat, 
Că ţi-o fi, măre, păcat, 
Cu trupul nedezmierdat. 
Însă Voica ce-i zicea ? 

— Mîncă-l teapa de bărbat, 
Mai decît eu cu bărbat, 
Mai bine-n cap comănac 
Să intru-n codru cu drag. 

l-auzi, nene,-n Cîmpulung, 
Mi-a prins potera-un haiduc 
Și mă mir de Voinicos, 
Cum l-a pus potera jos. 
Așa zicea și pornea, 

La Cîmpulung ajungea, 

Cu potera se-ntilnea 

Și pe-aceea o bătea. 

Cîntecul lui lon baiducul 


Frunză verde şi-un năut, 
Maica mea, cind m-ai făcut, 
De ce nu m-ai strîns de gît? 
Să mă trînteşti de pămînt, 
Să nu trăiesc necăjit, 

Cu purcelu-n desagi fript, 
Cu vinu-n ploscă trezit, 

Cu taleru pe oblinc, 

Înting sare şi mănînc, 

Dau călciie şi mă duc, 

Și mă duc la Cîmpulung, 
La grajdul lui Asan turc, 
Să-i măsor grajdul de lung, 
Să-mi aleg un cal porumb, 
Cum e bun de zurbalic. 
Foaie verde, foaie lată, 

M-a trimis taica la sapă, 
Lua-o-ar dracii, nu mi-e dragă! 
Eu duc pe murgul la apă, 
Să se facă lat în sapă, 

Să mă poarte vara toată; 
Să-i dau apă din izvor, 

Să mă poarte binişor, 

Să nu-mi strice vreun OSCI0OT, 
Că sînt tînăr şi gingaș, 
Frumos ca un năsturaș, 

La inimă om vrăjmaş. 

Foaie verde foi de rug, 

M-a trimis taica la plug. 

Afurisit meșteșug ! 

Boii nu ştiu să-i înjung ; 
Eu i-njug cu coadele, 

Ei mă-mpung cu coarnele. 
Vai, mai mari păcatele ! ! 
Plugul mi-este-o goangă rea, 
Merge de-a-nderetelea, 
Nemereşte-n burta mea 
Nişte lemne prăpădite, 

Nişte boabe risipite, 

Nişte vite omoriîte. 

S-o face, ori nu s-o face, 
Mai mare foamete-om trage ! 
Verde, verde şi-o sipică, 

Mă lăsai din deal în luncă, 
Să-mi leg aţă la opincă 

ŞI să-mi tai şi de-o măciucă. 
Greşii măciuca cam scurtă, 
Numai cît încăpu-n glugă. 
Verde foaie şi-o secară, 
Apucai drumul pe vale, 
Mă-ntâlnii c-un boier mare. 
— Bună ziua, măi cocoane ! 
— Mulţumescu-ţi, măi mocane ! 
Dar mocanul ce-mi zicea : 

— Măi cocoane, dumneata, 
Calul n-oi vrea a-l schimba ? 
Pentru unul, să-ţi dau doi, 
Să facem schimb amîndoi. 
lar boierul răspundea : 

— Măi mocane, dumneata, 
Eu calul nu l-oi schimba, 
C-aseară l-am cumpărat, 
Optzeci de galbeni am dat. 
— Oi schimba calul de frică, 
Să nu te-ndeşi în măciucă! 
Eu pusei mîna pe glugă, 

El socotea că-i dau urdă; 
Eu scosei biata măciucă 
Și-ncepui a răpăi, 

El striga : „aman, aman“, 
Eu mă-ntorceam şi-i mai dam, 
Căluşelul a-l luam. 

Verde foaie şi-o secară, 
Strigă unii-n gura mare : 

— Dar ce faci tu, măi Ioane ? 
Uite că caocoiul moare ! 

— Las să moară ca un câine, 
C-a supt sîngele din mine. 

Jianu 


Verde foaie trei lămii, 
Trei lămii şi trei gutui, 
— iene, de unde vii? 
— Tot de-aici din Tîrgu Jii. 
—  Jiene, ce-ai tîrguit ? 

— Dat-am aur şi argint, 
Am luat gloanțe şi plumb, 
Să duc la voinici în crîng. 
Că-s băieţi fără de minte, 
Toată ziua dau la ţintă; 
Și-s băieți fără de cap, 
Risipesc iarbă şi praf. 
Bag’ iarba cu chivăra 
Şi gloanţele cu mîna. 
Verde foaie matostat, 

Dar Jianu nu mi-a stat, 
Multe sate a „prădat. 

Pe bogaţi îi îngrozea, 

La Dunăre că-mi mergea 

Și din gură-aşa grăia : 

— Măi podar, 

Măi cîrciumar, 

Trage podul la liman, 

Să nu-ţi dau un buzdugan, 
Să mă ţui minte un an. 
Trage podul mai în drept, 
Să nu-ţi trag un glonț în piept, 
Să te-adorm, să te deştept. 
Vezi ai dracului focaţi 
Cum se plimbă de-narmaţi, 
Seacă omul la ficaţi ! 

— iene, tu te-ai turcit 

Și pe boieri i-ai urit; 
Lasă-te de ha:ducie 

Si vin” să-ţi dau boierie. 

— Fie-ţi boteria-n nas, 
Haiduoia eu n-o las; 

Azi mi-o dai, mîine mi-o iei 
Și faci cu mine ce vreli ! 

Tu ai boieria ta, 

Eu cu haiducia mea. 

Cît cîştigi tu într-o vară, 
Beau cu mîndrele-ntr-o seară ; 
Cît cîştig eu într-o seară, 
Tu bei cu mîndra-ntr-o vară. 
Și pe cal încăleca, 

Tocmai la Olt se oprea 

Și din gură-aşa grăia : 
Decât să mă căciulesc, 

La toți să mă milogesc, 
Fire-aş voinic cum am fost, 
Că mi-e murgul cam nerod, 
Trece Oltul ca pe pod; 

Și mi-e murgul cam nebun, 
Trece Oltul ca pe drum. 
Ştie murgul a-nota, 

Să nu se ude scara, 

Nici colțul la ipingca, 

Să trec la olteanca mea, 
Unde-i vinul cu vadra, 
Rachiul cu ocaua. 

Bea Jian și se-mbăta. 
Crîşmăriţa, săraca : 

—  Jene, dumneata, 
Plăteşte-mu băutura, 

Că mi-e vinul stăpînesc 

Și m-apucă să-l plătesc. 
Dar Jianu ce-mi zicea ? 

— Cînd oi sta tot să plătesc, 
La ce focul haiducesc ? 
Verde foaie matostat, 
Procler să fii, om bogat! 
Toată iarna te-am rugat 
Să-mi dai două-trei parale, 
Ca să-mi iau mălai şi sare, 
Să-mi scot copiii din iarnă, 
Să-i aduc în primăvară, 
Să-mi pun şaua pe bălan, 
Să pun plugul să brăzdez, 
Unde-o fi crîngul mai des, 

Să traga brazda dracului, 
Prin mijlocul satului, 
Drept ușa bogatului. 

Din bogat să-l fac sărac 
Și pe mine să mă-mbrac. 
Cine m-o vedea călare, 
Toy să-mi zică „căpitane“, 
De frică să-mi dea parale : 
„Ține, ţine, căpitane“. 
Verde foaie izrbă lungă, 
Mă suii în deal la strungă, 
Mă uitai pe verde luncă, 
Toate plugurile umblă. 
Numai pluguleţul meu 
L.-a-nţepenit Dumnezeu. 
Plugul şade la perete 

Si boii pasc iarbă verde, 
Pogonici e-n sat la fete 

Si cornaci e la neveste. 
Dac-o vrea şi Dumnezeu, 
Să umble și plugul meu, 
Ca să isprăvesc şi eu! 

Cintec despre Jianu 


larbă verde dintre vii, 
lancule, de unde vu ? 

— De la bilei de peste Jii. 

— Jancule, ce-ai tirguit ? 

— Șapte-opt oca de plumb, 
Să duc la băieţi în crîng ; 

Că băieşii-s fără minte, 
Prăpădesc gloanţe cam multe. 
Frunzulaţă şi-o lalea, 

Pe vinătu-ncăleca 

Şi-n cale lungă pornea. 

Jar la pod cînd ajungea, 

El pe podar mi-l striga : 

— Măi podar, măi podăraş, 
Trage podul mai în drept, 
Că-și răcesc un glonț în piept. 

Dar podaru-ntirzia 

Si dacă Iancu simţea 

Că potera-l ajungea, 

De-a dreptul prin Olt trecea, 
Nici oblîncul de la şa, 

Nici scara nu se uda. 
Frunzuliţă şi-o lalea, 

El Oltul cum îl trecea, 

Cu mocani că se-ntilnea. 
Mocanii cum îl vedeau, 

Să bea rachiu îl pofteau. 
Iancu bea şi ce zicea ? 
Crucea mamă-ti de prun, 
C-ai făcut rachiul bun, 
De-l ține pe lancu-n drum ! 

Cîntecul lui Jianu 


N-aţi auzit de-un Jian, 
De-un haiduc, de-un căpitan, 
Care urcă noaptea-n deal, 
Fără arme, fără cal, 

Numai cu palmele goale, 

La brîu cu şapte pistoale, 
Patru pline şi trei goale. 
Cine e voinic lotrean, 

Să urce la mine-n deal! 
Foaie verde dedeţel, 

Fă-mă, Doamne,-un porumbiel 
La mîndra pe umerel, 

Ca s-o ciugul de cercel ; 
Fă-mă, Doamne,-un bob de mei 
Și m-aruncă-ntre femei, 

Să le-aud vorba şi sfatul 
Cum îşi farmecă bărbatul 

Si s-amurează de altul ! 
Foaie verde dedeţel, 

Colea-n vale-n făgeţel 

S-a iscat un voinicel, 

Cojoc strîns pe mijlocel, 

Cu căciuliţa de miel 

Si cizmele de vițel ; 

Mă duc, maică, după el!... 
— Nu te duce, fata maichii, 
C-ăla e Iancu Jianu 

Care bate cu tufanul, 

Tine fetele cu anul. 

A iubit fete la Olt, 

Le-a lăsat plingind cu foc; 
A iubit fete la Ju 

Și le-a lăsat cu copii; 

A iubit fete din sat, 

Le-a iubit şi le-a uitat! 

Cîntecul Jianului 


Frunzuliţă magheran, 
N-aţi auzit de-un Jian 

Și de-un hoţ de plenicean, 
Cu căciulița de miel, 

Cu cojocelul de jder ? 

— Cind oi zice dedeţel, 
Colea-n vale-n făgeţel, 
Frumos doarme-un voinicel, 
Cu puşchiţa lîngă el, 

Mă duc, maică, lîngă el. 
— Nu te duce, fata mea, 
C-ăla e om cu belea. 

Îl cunosc după şuierat, 

Că nu este om curat. 
Ăla-mi este Jianul, 

Care-a iubit tot Ardealul, 
Ardealul şi 'Teleormanul. 
Cre fete-au fost pe faţă, 
Toate-s cu copii în braţe. 
Câte fete-au fost în dos, 
Au lins sare şi s-au întors, 
De-ale dracului ce-au fost. 
S-a scăldat cu fete-n Jii 

Și le-a lăsat cu copii. 

Frunzuliță şi-o lalea, 
Jianu la Olt venea, 

Să treacă Oltul voia 

Și din gură-așa zicea : 

— Măi podare, podăraș, 
Trage podul, mînca-l-aș, 
Trage podul să trec Oltul, 
Că ne prăpădim cu totul. 
Trage podul mai la vale, 
Că-ţi răcesc un glonț în şale. 
Trage podul mai în drept, 
Că-ţi răcesc un glonț în piept. 
Decât parale la pod, 

Mai bine cu murgu-înot. 
— Pun-te, murgule, pe lat 
Și m-aruncă pe uscat, 

La Marița lăudată, 

Să-i bem apa din găleată. 
— Marițo, apşoara ta, 

Îmi răcori inima 

Și-mi aprinse dragostea. 

Cîntecul baiducului Ştefan Jianu 


Sub poale de codru verde, 
Miuutel focşor se vede. 
Miutel şi potolit, 

De haiduci mi-e ocolit, 

Nu ştiu zece ori doisprezece, 
Ori peste sută mai trece, 

Și mi-și frige de-un berbece. 
Nu mi-l frige cum se frige, 
Ci mi-l frige în cârlige 

Și-] întoarce prin belciuge, 
Și-l stropesc cu lapte dulce, 
Să-i fie carnea mai dulce. 
Trei lămii ȘI trei gutui, 

Pe unii pot să ți-i spui: 

E Petru Sîrboiului, 

Mi-este Trancă Dobreţeanu 
Și Ioniţă Orezeanu. 

Verde frunză de-un lipan, 
Auzit-aţi de-un Jian, 
De-un Jian, de-un căpitan, 
De-un căpitan, de-un Ștefan ? 
De-mi ia vinul fără bani 

Și mieii de la ciobani, 

Și pîinea de la brutari, 

Și plăteşte la cinci ani. 

— Căpitane, căpitane, 

Mai dă-ne ceva parale ; 
Mai plăteşte, nu tot lua, 
Că nu ştim de unde-om da. 
— Frunzuliţă măr creţesc, 
Cînd oi sta să tot plătesc, 
La ce naiba haiducesc ? 

Cu banii din haiducie 

Eu la săraci boi am luat, 
Fete mari am măritat, 
Flăcăiaşi am însurat. 

— Căpitane, căpitane, 

Să- -mi dai haiducia ta, 
Să-ţi dau boieria mea. 

— Mama ei de boierie ! 

Că nu-i nici o bucurie, 

Azi mi-o dai, mîine mi-o iei. 
Decît în tîrg cu papuci, 
Mai bine-n crîng cu opinci, 
Păzind drumuri pe colnici, 
Cu cetele de voinici. 


123 


Cântec despre Radu Anghel 


Frunzuliţă-a bobilor, 

Sus pe dealul Grecilor, 
Puterea pădurilor, 

La fagul cu frunza deasă 
Și cu umbrulița deasă, 
Stau voinicii ca in casă. 
La tulpina fagului, 
Carabina Radului ; 

Mai în susul fagului 
Sînt armele Radului. 

Frunză verde trei cireşi, 
Capul dealului Fureşti, 
Și-altă frunză de ghizdei, 
În gropile „la bordei“, 

Ei acolo se stringeau, 
Tocmai mulți nici nu erau: 
Ion Rădoi cel din Fureşti 
Și cu Tudor din Frunzeşti, 
Gheorghe Stanciu din Gorgani 
Şi cu Ion din Țigănești 

Și Matei din Nămăieşti ; 
Frunză verde şi-o măslină, 
Și cu Petre al lui Ghinea ; 
Frunză verde trei cireşi, 
Și cu Soare din Ludeşti. 

Ei acolo ce făceau ? 

La un cioban se duceau, 
Un mieluşel îmi prindeau, 
Repede îl înjunghiau 

Și de piele-l jupuiau, 

În frigare mi-l puneau 

Și bine mi-l rumeneau. 
După ce conac găteau, 

La masă se aşezau 

Şi beau şi se ospătau, 
Cu-o ploschiţă închinau, 
Tocmai mare nu era, 

De-o vadră şi cinci oca. 
După ce mâncau şi beau, 
În picioare se sculau, 

La răsărit se-ntorceau, 
Cruce pe piept îşi făceau, 
Cîte doi se depărtau, 

Prin pădure apucau 

Şi la umbră se culcau. 
Îndărăt nu mai veneau, 
Pe Radu singur lăsau. 
Atunci Radu ce făcea ? 
Văzînd că mult timp trecea, 
Deştele-n gură băga 

Şi deodată şuiera. 
Tovarăşii s-adunau, 

Toţi lîngă el se strîngeau, 
Apoi el le cuvînta : 

— Voi, voinicilor, voi, vitejilor, 
După ce rachiu v-am dat, 
Voi nu m-aţi mai ascultat, 
Prin pădure v-aţi culcat ; 
Dintr-o ceată de voinici, 
Rămăsei singur pe-aici. 
Frunză verde şi-o lalea, 
Atunci Radu ce făcea ? 
După ce le rînduia, 

Care încotro s-o 1a, 

El la apus apuca, 

Tocma-n Cârstieni se-oprea. 
La căprarul lon venea, 

De bună vremea că-i da: 
— Bună vremea, nea Ioane ! 
S Mulțumescu- -țl, căpitane ! ! 
— Nu-mi mai zice : căpitane, 
Zi-mi pe nume : Răducane ! 
Căpitanii sînt la tîrg, 

Eu sînt Radu cel din crîng. 
Frunză verde salbă moale, 
Nu mă găzduieşti deseară ? 
-— Nu te găzduiesc deseară, 
Că aude cineva 

Și ne spune undeva, 

Ce folos de casa mea 

Și de haiducia ta? 

O casă pustie-avea 

Și pe Radu că-l lua, 

Și acolo mi-l ducea, 

Un purcel că îi frigea. 

Pe fiu-său trimetea, 

Pe voinici îi aduna, 
Frumoasă masă-ntindeau. 

Și cînd şedeau şi mîncau, 
lata potera venea 

Şi casa o-nconjura. 

Radu-n sus că se scula 

Și din gură cuvînta : 

— Sculaţi, băieţi, nu mai staţi, 
Armele vi le- -ncărcați 

Şi-n poteră toți să daţi, 
Cătaţi bine să ochiţi, 
Gloanţele nu prăpădiţi. 


276 


ară Radu ce făcea ? 
Un foc cu ştuţul trăgea, 
Trei podine că spărgea, 
Învelişul se rupea, 
La fereastră că venea 
Și la poteră privea. 
Comandirul ce-i zicea ? 
— Căpitane Radule, 
| eapădă-ţi tu armele, 
Să-ţi mai lăsăm zilele. 
Aste vorbe de-auzea, 
El pe uşă că ieşea, 
Drum cu ştuţul deschidea, 
Prin poteră că trecea 
Și pe coastă-n sus pornea, 
Dar potera-l urmărea. 
Comandirul iar zicea : 
— Dă-te, Radule, legat, 
Ca să mergi nevătămat, 
Cum ne e ordinul dat! 
Dar el nici nu asculta, 
Gloanţele spre el curgeau, 
Zeghea ciur că i-o făceau, 
El în mînă le prindea, 
Nici unul nu-l vătăma. 
Dar un hoţ de călăraș, 
Un sfanş de argint scotea, 
În patru îl despica 
Și în puşcă îl băga, 
Şi pe Radu-l nimerea. 
Radu la pămînt cădea, 
Mîna la piept o ţinea, 
Sîngele mereu curgea, 
Dar el tot se mai zbătea. 
În picioare se scula, 
Pîn” la un puț alerga, 
Arma că ŞI-O răzima, 
Pe marginea puţului. 
Și cînd da 

şi-o descărca, 
Arma-n două se rupea. 
Atunci Radu ce făcea ? 
Cum viaţa-i se scurtase 
Si-n lume nu răzbunase, 
Cite păcate aflase, 

Vrea ca aproape de moarte 
Şi mai-nainte de toate, 

Să cînte-un cîntec frumos, 
Pe viers dulce haiducesc. 
Şi-așa, odată-ncepea, 

Cu aste vorbe cînta : 

— Frunză verde salbă moale, 
Căpitane Răducane, 
Destul voinicel ai fost, 
Dar de minte-ai fost cam prost. 
Cite sate mi-ai prădat, 
La Gorgani ţi s-a-nfundat ! 
În satul Gorganilor, 

Își iei grija banilor ! 

Cîţi ciocoi ai canonit, 

În Gorgani i-ai isprăvit ! 
Cite văi, cîte vălcele, 

Cite mii de potecele, 

A umblat Radu pe ele 

Și-a rămas Radu de ele ! 
Cîţi tufani, cîți copăcei, 
S-a suit Radu prin ei ! 
Frunză verde şi-o lalea, 

Pe poteca din vălcea, 
Radu sufletul şi-l da. 
Potera mi-l ridica, 

Într-o căruţă-l punea, 

Cu căprar Ion alăturea, 
La Cîmpulung îl ducea, 
Poză frumoasă-i scotea 
Și-acolo-l înmormînta. 

Pe căprar îl judecau, 

În temniţă-l aruncau. 

Cîntecul lui Radu Anghel 


Frunzuliță trei dovleci, 
Radu lui Anghel din Greci 
Și cu Soare din Fureşti, 
Şi cu Udrea din: Zgripţeşti, 
Sus pe dealul Grecilor, 

Deasupra Zgripţeştilor, 
La fagul cu frunza deasă 
Şi cu umbrulița groasă, 
Șed voinicii ca în casă. 
Frunzuliţa macului, 
Printre cracii fagului, 
Sed armele Radului. 
Dară Radu ce-mi făcea ? 
Armele că le umplea, 
Băga iarba cu poala, 
Fierul cu zburătura, 
Gloanţele cu chivăra, 
Le-ndesa cu vergeaua 

Și pleca şi-mi chefuia, 

Și tirziu se întorcea, 
Drumul prin pădure lua 
Și la cap se răcorea, 
Radului bine-i părea. 
Dar băieţii Radului, 

Îl certau cam supăraţi : 
-— Radule, oi să te bat, 
Prea tîrziu vii în conac. 
Aşa Radu de-auzea, 

O ploşchiţă că mi-și lua, 
Una mică, mititea, 

De-o vadră şi cinci oca, 
La cîrciumă că mergea 
Şi de vin că mi-o umplea, 
La băieți că mi-i venea 
Și cîte-un pahar le da, 
Le da unul, le da două, 
Le da, măre, pin'la nouă 
Și pe toţi mi-i îmbăta, 
Printre copaci se culca. 
Radu în ei că-mi izbea, 
Care unde mi-l găsea. 
De păr cu stinga-l ţinea, 
Și cu dreapta palme-i da, 
Și din gură-i judeca : 

— Nu v-a fost vouă rușine, 
Să mă ocăriți pe mine ? 
Drumu-n vale le-arăta, 
Radu singur răminea 
Și-așa-ncepea a cînta : 

— Dintr-o sută de haiduci, 
Rămăsei singur pe-aici. 

În vale apoi cobora, 

La căprar Marin trăgea : 

— Bună ziua, măi căprare ! 
—- Mulţumescu-ţi, căpitane ! ! 
— Nu-mi mai zice : căpitane, 
Zi-mi pe nume : Răducane ! 
Căpitanu-i cu papuci, 

Eu sînt Radu cu opinci. 

Eu ţi-oi face o întrebare, 
Mă poţi găzdui deseară ? 
— Bucuros te-aș găzdui, 
Dar mă tem de ce-om păţi, 
Comandiru e pe-aci. 

Te-o fi văzut cineva 

Ș1-o fi vai de casa mea 

Și de haiducia ta. 

La altă casă-l ducea, 

Pe Radu îl găzduia. 

Dar potera îl simțea 

91 satul înconjura. 

Radu nici habar n-avea. 
Potera, tot cerceta, 

La căprar Marin trăgea, 
Mu-l bătea, mi-l chinuia, 
Pe Radu tot nu-l spunea. 
Dar o hoașcă de mătuşă, 
Poterii-l descoperea 

Şi pe Radu îl certa : 

—— Bea, Radule, nu prea bea, 
Uite potera colca. 

— Las să fie cît o vrea 

Nu sînt femeie cu conci, 

La poteră să nu poci. 

Sint voinic cu comănac, 

Cu şapte poteri mă bat. 
Potera-l î înconjura, 

Puştile că-mi piriia, 

Radu nici habar n-avea 

Și din gură le striga : 

— Păziţi-vă, poteraşi, 

Vă rămîn copii orfani. 

Dar un hoţ de poteraş 
Băgă mîna-n buzunar 

ȘI scoase de- -un icoşșar. 

În patru că mi- -| tăia, 

Cu el pușca încărca, 

Şi după Radu se lua. 

Îl gonea, măre,-l gonea, 
Pină-n dreptul unui fag 
Și din gură că-i striga : 

— Mă: Radule, dumneata, 
Ia-ntoarce-te, măi, încoa’, 
Ca să-ţi văd şi eu faţa. 
Vorba nici n-o isprăvea, 
Mi-l ţintea şi mi-l lovea, 
Deasupra buricului, 
Unde-i pasă Radului. 
Mîna-n buzunar băga, 

O băsmăluţă scotea, 

La gură că mi-o ţinea 
Și-ncepea-ncct a cînta : 

— Şapte văi, şapte vălcele, 
Şi-o mie de potecele, 
Rămase Radu de ele. 

Cîţi tufani sînt stejerei, 
Toţi sint frăţiorii mei, 
Cite tufe-s stejerele, 
Toate-s surorile mele. 

Cîntecul lui Radu Anghel 


Frunză verde-a merilor, 
Sus pe dealul Grecilor, 
Puterea pădurilor, 

La fagul cu frunza deasă, 
Sade Radu ca-ntr-o casă. 
La poalele fagului 

Este flinta Radului, 

La tulpina fagului, 
Pistoalele Radului. 
Foaie verde şi-o lalea, 
Iată Radu ce-mi făcea : 

Pe băieţi că mi-i chema 

ȘI din gură-i judeca, 
Cite-o palmă le trăgea 

Cu ei pe colnic suia 
Și-apoi devale-apuca, 

La popa Matei trăgea 

Și din gură că-i zicea : 

— Bună seara, părinţele ! 
— Mulţumesc, căpitănele ! ! 
— Nu-mi mai zice : căpitane 
Şi vezi de ceva parale, 

Că n-avem de cheltuială. 
Darà popa ce grăia ? 

— Că zic zău, pe legea mea, 
Că n-am urmă de para. 
Atunci Radu ce-mi făcea ? 
O măciucă îmi scotea, 
Două-n spate îi trăgea 
Şi-una-n piept de-l sprijinea. 
lar popa se-nspăiminta, 
După ușă căuta, 

Și scotea o găletușă ; : 

Mai avea și-un putinei, 
Şi-ăla plin cu gălbinei ; 
Mai scotea şi-un chimiraş, 
Dobiîndit de prin oraş. 

lar Radu tot l-îndemna : 
— Scoate tot, sfinţia-ta. 
De-ai tocat, de n-ai tocat, 
Bani de la săraci ai luat. 
Mi-l bătea, mi-l chinuia, 
Toţi banii popii-i scotea. 
Pe băieți că mi-i lua, 

Din curte-afară ieşea, 
Drumul la vale-apuca 

Și la căprar Ion mergea, 
La o casă prizărită, 

Sub poale de vii ascunsă, 
Și căprar Ion ce-mi făcea ? 
Repede-un purcel tăia 
Şi-n frigare mi-l frigea, 
Mare masă că punea, 

O ploscă de vin scotea. 
Aşa mică ce-mi era, 

De-o vadră şi opt oca ! 

Bea Radu, se-nveselea, 
La poteră nici gindea. 
Dar căprar Ion ce zicea ? 
— Bea, Radule, nu prea bea, 
Că mi-e potera colea. 

Iar Radu ce-i răspundea ? 
— Las” să fie, noroc bun, 
Că mi-am trăit de-un trai bun. 
Puțin timp dacă trecea 
Și potera se ivea. 

Iar cînd Radu o vedea, 
Mîna pe pușcă punea 

Și cînd o dată trăgea, 
Casa că mi-o dărima, 
Drum prin poteră făcea 
Şi spre pădure-apuca. 
Dar căpitan Palada 
Şeful poterei era. 

Pe urma lui că pornea, 
Aşteamătu se ducea, 
Pin: la un puț ajungea, 
Mîna-n pungă că băga 
Și trei sfanţi că mi-şi scotea, 
În cîte patru-i tăia 

Și pușca cu ei umplea, 
Apoi la cătare-o lua 

Și pe Radu mi-l ţintea 
La casa sufletului, 
Unde-i păs voinicului. 
Astfel Radu se sfîrşea 
Și norocu-l părăsea. 
Foaie verde trei smicelc, 
Şapte văi, şapte vălceic, 
Şapte sute potecele, 
Cinci sute de colinele, 
Se plimba Radu pe ele, 
În cămaşă şi-n izmene, 
Cămaşa cu floricele, 

La mijloc cu brîu încins 
Şi de pistoale cuprins, 
Radu, căpitan de hoți, 
Tremurau ciocoii toți. 

126 
Căpitan Gheorghiță 


Frunză verde şi-o crăiţă, 
Cine-mi urcă pe costiță ? 
Săvai căpitan Gheorghiţă. 
ȘI se urcă drept la deal, 
Cînd pe jos ŞI cînd pe cal, 
La brîu poartă iatagan, 
În dreapta un buzdugan 
Şi-n stînga o măciuchiţă, 
Nici lunguţă, 

nici scurtuță, 
Nestrujită, 

neciopl'tă, 
Numai din topor făcută. 
lată, măre, Ghcorghe: lar 
Frumos ca un a 
Poteca o cam läsa 
Şi spre stine mi-apuca. 
Şi umbla din stină-n stină, 
Să-ncerce brînza de-i bună. 
Umbla din perdea-n perdea, 
Să-și aleagă o pielicea, 
Să-și facă cuşmă din ea. 
Cuşmuliţă ţurcănească, 
Nimenea să nu-l cunoască. 
La baciul Radu-ajungea 
Și bună ziua-i dădea. 
— Unchiaş Radu, barbă sură, 
Rău de treabă, bun de gură, 
leşi din cea stînà afară, 
Că-ţi sînt nepoțel + de vară. 
Ai pe cineva în stînă ? 
Spune, să nu fac pricină. 
— Eu zic zău, pe legea mea, 
Nu-i nimenea-n stina mea ; 
Că vătafu-i dus la moară, 
Oile mi-s în porneală. 
Dar Gheorghiţă căpitan, 
Cu mîna pe iatagan, 
De pe murgul j jos se da 
ȘI în stînă că-mi intra, 

Pe Macovei îl zărea, 

Care pitit Jos şedea 

Și din gură-așa-i grăta : 

— Alei, alei, Macovei, 

Cin” te-a scos în ochii mei ? 
ii tu minte ori nu ţii, 

Cînd erai vătaf de plai ? 

Era birul trei parale 

Și tu-mi luai zece parale, 

Şi mă legai cot la cot, 

Și mă treceai peste Olt 

Şi-mi dai apă tulburată, 

Cu măsele-amestecată. 

— Iartăami, Doamne, greşeala, 
Nu ţi-am ştiut voia ta. 

— Eu, zău, tot te-aş mai ierta, 
Nu mă lasă inima. 

De zeghe mi-l apuca, 

Din stină-afară-l scotea, 
Bucăţele mi-l făcea 

Și la baciul se-ntorcea : 

— Unchiaș Radu, barbă rară, 
N-am mîncat de-alaltăseară. 
Si moş Radu ce făcea ? 
Fluierașul îl scotea, 

Semnele lui fluiera, 
Frunza-ncet mi se clătea, 
Turmele cu greu sosea, 

Şi-o mioară alegea, 

Masă lui Ghiţă-i făcea, 

Ghiţă nu se mulțumea. 

— Unchiaș Radu, barbă rară, 
[a să scoţi de cheltuială, 
Că-ţi sînt nepoţel de vară. 

— Eu zic zău, pe legea mea, 
Că n-am o chioară para. 

De necaz şi de nevoi, 

M-am băgat cioban la oi. 
C-am avut o biată giscă 
Şi-au pus-o bogaţii-n cislă. 
Si-am avut o biată oaie 

Şi-au pus-o sătenii-n foaie. 
Dar Gheorghiţă căpitan, 

Cu mîna pe iatagan, 


Măciuchiţa-i arăta, 
Radu seama îşi lua, 
Bărbişoara-i tremura. 
Căpitanu-l întreba : 
— Unde sînt cinci mii de lei, 
De i-ai luat pe-atiția miei ? 
Să-i împart la doi flăcăi. 
Și moş Radu ce făcea ? 
Îndată se speria, 
Înapoi se cam trăgea, 
În stînă cam după ușă, 
Spre ciubărul cu cenuşă. 
Cenușa deoparte da, 
Oală mare dezvelea 
Și din ea banii scotea, 
lrmilicii număra, 
Ghiţă-i lua şi-ncăleca, 
Și pe potecă-apuca. 
Mă plătii cu cântecul, 
Ca lupul cu urletul. 
Cit trăieşte, 

liboveșşte, 
Cu vînători se-ntilneşte, 
Dă pielea şi se plăteşte. 

Cîntecul lui Bolbocean al Sajtei 


Frunză verde şi-o lalea, 

Sub vodă, sub Ipsilea, 

Chiar în casă la mama, 

La mămuca, la Safta, 

lacă Bolbocean sosea. 

Frunză verde-n patru foi, 
Vine Bolbocean la noi 
Și-aduce-o turmă de boi ; 
Care-i boulean mai mare, 
Nu-i mai da nimeni de seamă; 
Care-i boulean mai mic, 
De-abia, măre, că mi-l mişc. 
Întreba Safta mereu : 

— Care-i bouleanul meu ? 

Bolbocean nu-i răspundea, 
Ci repede se mişca, 

Se făcea că mi-şi cădea, 
De-un papuc se- mpiedica 
Și din gură-așa-i zicea : 

— Safto, Safto, muma mea, 
Ascunde-mă unde ştii, 
Doar tu la mine să vii; 
a-mi tu hangerul din briu 
Şi murgul ia-mi-l de frîu. 
Cînd o veni potera, 

Să te faci a-mpiedica 

Și murgul a mi-ţi scăpa. 
El iute s- o- -ntärîta, 

Roată prin poteră-o da, 
La pămînt mulţi mi-o culca. 
lar de-o: vedea și-oi vedea 
Că murgul a ostenit, 

Să te-ntorci spre răsărit 

Și să strigi cît o1 putea : 
lată vine Bolbocean ! 

Ei de-or auzi așa, 

Pe loc, Saftă,-or înceta, 

Și murgul ȘI potera. 

Dar tu să strigi tot aşa, 
Tot așa, în gura mare, 
Privind spre soare-răsare. 
Bine vorba nu sfîrşea, 

lată potera sosea. 

Unul din ei se grăbea 

Şi pe Safta o-ntreba : 

— Cum e Bolbocean la chip ? 
— Bolbocean e om subțire, 
Pe buze n-are trei fire 

Și-i mai zice şi Vasile, 
Că-i Vasile Bolboceanu, 
Bolboceanu Rimniceanu. 
— Ce minţi tu, babă bătrină ? 
Nu-ţi e silă = minciună ? 
Bolbocean efom înalt, 
Om înalt cu spate lat 

Și cu părul cărărat. 

Ea toate-aşa le făcuse, 
Precum sfatul îi dăduse. 


Bine nici nu isprăvea, 
lată Bolbocean sosea 

Și fàr’ de veste că-i lua, 
Ei din gură-aşa zicea : 

— Sînt voinic cu comănac, 
Cu nouă zapcii mă bat. 
Cum zicea şi cum grăia, 
Binișor s-alătura, 

Mina pe baltag punea, 

Pe lingă zapciu se da, 

Pe zapciu că mi-l trîntea, 
Mina stingă i-o frîngea 
Și pe-a dreaptă i-o scrîntea, 
lar potera-ncremenea. 
Bolbocean calul i-l lua, 
Pe el iute-ncăleca, 
Drumul mare că-și lua, 
De el lumea pomenea, 

De la Rîmnicu-Sărat, 
Tocmai pîn’ la Calafat 
Şi-n Brăila, pe uscat, 
De Vasile Bolboceanu, 
Bolboceanu-Rîmniceanu. 
Frunzuliţă şi-o lalea, 
Mama Safta de vedea, 
Drept bărbăţel şi-l dădea 
Și lor astfel le vorbea : 
— V-am spus fără să glumesc, 
C-are chipul voinicesc 

Și trupşorul haiducesc ; 
Mi-este bărbăţel dintii, 
Îi pun noaptea căpătii, 
Ziua la pădure-l mii. 
Cum dă soare-n scăpătat, 
În scăpătat, în asfinţit, 

Îl trimit. la haiducit. 
Astfel ei de-o auzea, 
Unul mi se mînia 

ȘI de ea s-apropia, 

Chiar s- taie că voia. 
Însă altul le striga : 

— Nu tăiați pe Săftuleasă, 
Că-i bună de jupineasă, 
Să dea cu pahar la masă 
Și să curețe prin casă. 

Mama Safta ce zicea ? 

— Pe mine de m-oţi tăia, 
Pînă soare-a scăpăta 

Și roua s-o revărsa, 
Bărbăţelul de-o vedea, 

Rău mare că v-o făcea, 
Vouă şi lui Ipsilea. 

Frunză verde şi-o lalea, 
Vreme multă nu trecea, 

Pe Bolbocean mi-l prindea. 
Frunză verde de măceș, 

Se vedea-n drumul spre leşi, 
Șireag lung de poteraşi 

Şi-n fruntea şireagului, 
Faţa Bolboceanului, 
Trupşorul haiducului, 

Cu pantalon cadrilat, 

Cum se poartă la-mpărat. 
Și lumea care-l vedea, 
Amarnic îl căina. 

Doar ciocoii cînd aflau, 

În inimi se bucurau. 

Anbă să se pomenească, 
Ţara toată-și amintească, 
De Bolbocean Rîmnicean, 
Care-a fost prins la Focşani ; 
Și-a scăpat de spinzurat, 
Dar la Focşani l-a-mpușşcat. 


128 
Ion Pietraru 


Foaie verde trei castane, 
Colo-n vale, pe cea cale, 
Ion al Pietrarului, 

De sub poala muntelui, 
Face suma banilor, 

Pe poala minteanului, 
Sub umbra stejarului. 
Lunca mare, 

Frunză n-are, 


289 


Lunca mică, 

Frunza pică, 

Mişcă, frate, la potică, 

Că nu-i de cîştig nimică. 
Aşază-te la strimtori, 

Pe unde trec negustori 

Și mai trec mocani cu sare, 
Tot cu galbeni grămăjoare. 
— Măi mocane, măi muntene, 
la dă-mi galbeni şi parale ! 
Dar mocanul s-a-ncruntat 

Și de voie nu i-a dat. 

ȘI i-a dat două-trei palme 
Și-a dat galbeni şi paraie. 

Pe potecă-n colnicel, 

lată vine-un voinicel, 

Cu cal mândru, tinerel. 
Vorba bine nu găteşte, 

lată mocanul soseşte ; 

— Măi mocane, măi muntene, 
Nu şi-i murgul de vînzare ? 
Că-yi dau galbeni și parale. 
— Nu mi-i murgul de vîndut, 
Să-mi dai bani cît ai gîndit, 
Că cu muma murgului 

Treci şi apa Oltului ; 

Şi cu tata-al murgului 

Treci apa Oltețului. 

Și mocanul blestemat 

A stat în loc şi-a oftat, 

Şi din gură i-a strigat : 

— Măi oltene, măi muntene, 
Na-ţi un car cu patru boi 
Şi-mi dă murgul înapoi ! 

— Măi ciobane, măi birsane, 
Cînd m-oi întoarce-napoi, 
Ţi-oi da bite să te moi ! 
Apoi murgul ş-a luat 

Și la munte a plecat. 

Și trase cu ochii-n vale 

Și zări o stînă mare. 

Cînd ciobanii l-au văzut, 
Pădurile le-au umplut. 


Numai unul rămînea, 
Bolnav că mi se făcea. 

— Măi ciobane, măi bîrsane, 
Să-mi alegi un mioraș, 
Frumos, tinerel şi gras 

Și fătat pe la Ispas, 

Și mi-l pune la fa 

Să mi-l legi la chiotoare, 
Să-l aduci în deal la mine, 
C-oi umple stina cu tine. 
Jar mocanul ascultînd 

Şi-n deal la dînsul plecînd, 
S-a-nchinat la Sfintul Soare 
Și mi s-a pus la mîncare. 
Și-au mincat cît au mîncat, 
De la masă s-au sculat, 

Pe ciobani i-a adunat 

Și astfel le-a cuvîntar : 

— Măi feciori, măi fraţii mei, 
Douăzeci şi cinci, 

Toţi fără părinți, 

Voi drept să-mi spuneți 

Ce frunză se bate, 

Pe la miez de noapte ? 

Au stat în loc şi-au oftat 

Și din ochi au lăcrimat, 

Da’ unul sare şi spune: 

— Măi stăpiîne, măi stăpine, 
Drept ţi-o1 spune 

Ce frunză se bate, 

Pe la miez de noapte. 
Numai frunza părului 

Și cu frunza plopului. 
Cind vintul s-alină 

Și frunza se clatină, 

Şi noi de-aici om pleca. 

— Frunză verde liliac, 
Mare-i lumea,-n ea nu-ncap, 
Nu știu singur ce le fac. 
Cînd le-aş face doar un rău, 
N-aş încăpea-n satul meu ; 
Dar aşa le fac tot bine, 
Nu-şi iau gura de pe mine. 

Cîntecul lui Petrică 


Frunzuliță măr mustos, 

E Petrică om frumos, 
Cum în lume n-a mai fost 
De voinic şi de frumos, 

Și şade la vodă-n gros. 
Șade-n apă 

Pină-n sapă 

Şi-n noroi 

Pină-n ţurloi. 

Frunzuliţă şi-o lalea, 

Da’ vezi Pătru ce-mi zicea ? 
— Cuculeţ, pasărea mea, 
Opreşte, nu mai cînta 

Și să-mi scrii de-o cărticea, 
Cu gheara de la picior, 
Să ştie bine că mi-e dor. 
Pe cale lungă să apuci, 

La Mărgărita s-o duci. 
Cuculeţu-l asculta, 
Cărticeaua i-o scria, 

La Mărgărita o ducea. 
Şi-n cărticea ce spunea ? 
— Mărgărita, fata mea, 
Să vinzi vii, să vinzi moșii, 
Herghelia de la Ju. 
Mărgărita-l asculta, 

Cum scria aşa făcea, 

Lua polii cu poala, 

Rilele cu baniţa, 

La domnie se ducea 
Nu-şt cum foc se-mpiedica 
Si rilele le vărsa. 
Și-atunci domnul ce zicea ? 
— Ce aduce ţara toată, 
Mărgărita aduce-o dată. 
Frunzuliță şi-o lalea, 

Lui Petrică drumu-i da. 
El acasă se-ntorcea, 

De-o puşculiță mi-avea, 
Băga praful cu poala, 
Alice cu strachina, 

La drumul mare ieșea, 
Unde trece haznaua. 

În tufe verzi se băga, 
Pin-o veni haznaua. 
Tufele mereu foşnea 

Și Petrică tot gemea. 
Frunzuliţă şi-o lalea, 
Iacà haznaua venea, 
Tare multă pază-avea. 
Mai mare cine-mi era ? 
Un turculeţ mărunţel, 
Tremurau ficaţii-n el. 
Frunzuliță şi-o lalea, 
Atunci Petrică ce făcea ? 
Iute pușca slobozea 

Şi pe toţi mi-i omora, 
Iar haznaua rămînea. 
Petrică frumos mi-o lua 
Şi-acasă cu ea pleca. 
Cînd acasă ajungea, 
Chiar de la poartă striga : 
— Mărgărita, fata mea, 
Aprinde luminarea 

Ca să băgăm haznaua. 
Ne-am întors moşioara 
Şi pe deasupra ceva. 

El în casă o băga 
Și-ncepea de număra, 
Pin’ ce paguba-şi scotea 
Și chiar mult o întrecea. 

Cintecul lui Radu Mocanu 


Sus pe malul Oltului, 

La casele Radului, 

R adului, mocanului, 
Şade mama Radului, 
Tot la umbra gardului, 
Şi pe Radu mi-l priveşte, 
Unde calu-și potooveşte 
Cu potcoave de argint, 
Puterea de pe pămint. 

— Unde te călătoreştu ? 

Ori să tunzi, ori să botezi, 
Ori în sus peste Rîmnic ? 
Dar Radu ce-i răspundea ? 
— Ba eu, maică, nu mă duc, 
Nici să tund, nici să botez, 
Ci cu, maică,-am să mă duc, 
Departe, la Cîmpulung, 

La casa lui Hasan turc, 

Să-i măsor grajdul de lung, 
De la ușă pîn’ la fund; 
Să-mi aleg de-un cal porumb, 
“Nalt în trup şi scurt în git. 
Cînd oi da prin Prahova, 

Să nu se ude scara, 

Nici colțul la ipingea, 

Nici iebinca de sub şa. 

Darà mă-sa ce striga ? 

— Radule, feciorul maicăi, 
Eu mă rog, maică, de tine, 

Să mi te laşi de furat, 

C-o să te pling spînzurat ; 

Să mi te laşi de hoţie, 

C-o să te plîng la puşcărie ; 
Să mi te laşi de adus, 

C-o să te plîng la ocnă dus; 
Te-au pîrît muntencele, 

Că le-ai furat vacile, 

Le-au rămas hirdaiele, 

De le arde soarele 

ŞI le bat vînturile. 

Dar Radu ce mi-şi grăia? 

— Nu mă-nvăţa, maică, acuma. 
Acuma la bătrîneţe, 

Cînd mă-ngîn cu cîntecul, 
Ca și lupul cu crîngul ; 

Că ştii, lupul cît trăieşte, 

Tot în crîng hălăduieşte, 

Pin” ce om îl dobindeşte, 
Cînd carnea-n crîng îi putrezeşte. 
Maică, pielea lui că merge, 
Merge-n tirg la tăbăcari, 
Tăbăcari şi cojocari, 

De mi-o poartă boieri mari. 

Maică, cînd eram de-o lună, 
Furam ceapa din grădină, 
Usturoi de la vecină, 

Mă vtram prin unghiurele, 
Furam, maică, bricegele, 
De tăiai ceapa cu ele. 

Și mă duceam pe maidan, 
Și vencam seara c-un cal ; 
Maică, tu cînd mă vedeai, 
De ce palme nu-mi trăgea! ? 
Că poate mă dezvăţai ! 

Tu din mînă mi-l luai 

Şi pe spate mă băteai. 

Bun „aferim“ îmi dădeai ! 
Mă făcui mare de-un an, 
Mă făcui, măre, de doi ; 
Cînd pe-al treilea povîrneam, 
Cai cu priponu aduceam. 
Maică, tu cînd mă vedeai, 
De ce palme nu-mi trăgeai, 
Că poate mă dezvăţai ? 

Tu din mînă mi-i luai, 

În grajd de piatră-i băgai. 
Fin cu flori le revărsai, 

Cu ţesala-i ţesălai, 

Cu peria-i periai, 

Pină părul le schimba, 
Vinzători că mi-i făceai, 
Bune parale luai 

Şi la chimir le băgai, 

Lui bietul Radu nu-i dai. 
Oliolio, măicuţa mea, 

Nu mă-nvăţa acuma. 
Acuma la bătrîneţe, 

Cînd mă-ngîn cu cîntecul, 
Ca și lupul cu crîngul. 

Că ştii, lupul cît trăieşte, 
Tot în crîng hălăduiește, 
Pîn” ce om îl dobindeşte, 
Cînd carnea-n cring îi putrezeşte. 
Maică, pielea lui că merge, 
Merge-n tîrg la tăbăcari, 
Tăbăcari şi cojocari, 

De mi-o poartă boieri mari. 

Şi-aşa, Radu nu şedea, 
El pe cal încăleca, 

La pistoale slobozea, 
Din bici ascuţit plesnea 
Și din gură chiuia, 
Mare haraiman făcea. 
Lumea toată-l auzea, 
Că-i plăcea în haiducie, 
Încă din copilărie. 

Onea şi Coţofeanca 


Foaie verde foi de nuci, 
Coţofcanca face bilei, 

Onea se tîra pe brînci, 

Tot din leasă-n leasă, 

Numa-n ilic şi-n cămaşă, 

Cum e bun de arambașă. 

La Coţofeanca intra 

Şi din gură-aşa-i zicea : 

— Bună ziua, Coţofeanco ! 

— Mulţumescu-ţi, căpitane ! 
— Văd c-acu-mi zici căpitan, 
Nu știi că ţi-am fost porcar? 
Apoi trei în spate-i da, 
Două-n piept de mi-o-ndrepta, 
Şi-apoi iarăşi îi zicea : 

— Ia să-mi dai tu simbria 

Pe trei ani şi jumătate, 

Că ţi-am slujit cu dreptate. 
Cînd veneam după mălai, 

Mă luai cu ctinu-n alai ; 

Cînd veneam după mîncare, 
Mă luai cu câinii la goană. 
Cînd mă chemai la mincare, 
Mă striga! în gura mare : 

„Na, ogare, na, porcare“, 
Și-acum îmi zici „căpitane“ ? ! 
Ia să-mi dai tu simbria. 

Că pentru-o purcea zîmbată, 
Mi-ai oprit simbria toată, 

Pe trei ani şi jumătate. 

lar ea, măre, că-i zicea : 

— Mai încet cu măciuca, 

Că-mi prăpădeşti viaţa. 

Cată, măre, după ușă, 

Că-i o mică găletuşă 

Şi-i plină cu icoșari, 

Din copilărie strinşi. 

Jar el, măre, ce făcea ? 

Găletușa dezgropa 

Și banu îi număra, 

O para că mi-i lipsea, 

Simbria nu se-mplinea. 

La Coţofeanca se ducea, 

Iarăşi trei în spate-i da, 

Două-n piept de-o îndrepta 
i din gură-așa- i Zicea : 

— la să-mi implineşti simbria, 

Pe trei ani şi jumătate, 

Cat ţi-am slujit cu dreptate. 

lar Coţofeanca-i -i Zicea : 

— Cartă, măre, lingă pat, 

Că-i un mare borcănaș, 

Care-i plin cu gălbinaşi. 

lar el, măre, ce-mi făcea ? 

Borcanul îl „dezgropa 

Şi galbenii-i număra. 

Dar un galben mai lipsea, 

Simbria nu se-mplinea. 

La Coţofeanca mergea, 

Trei în spate îi mai da, 

Două-n piept de-o îndrepta. 

— Ia să-mi dai tu simbria ! 

lar Coţofeanca-i zicea : 

— Mai încet cu măciuca, 

Că-mi prăpădeşti viaţa. 

Caută-n cel băligărel, 

Că-1 un mare căzănel, 

Care-i plin cu gălbiori, 

Din copilăria mea. 

Dar el, măre, că-mi căta, 

Cazanul îl dezgropa 

ȘI galbenii-i număra. 

Simbria i se-mplinea 

Şi el, măre, că-mi pleca. 

Cu lăutari se-ntilnea 

Și lor astfel le grăia : 

— Ştiţi voi să-mi cîntaţi bine, 
Aşa cum îmi place mie ? 
Eu bănet am tare mult, 
Lăutari n-am după gust. 
Lăutarii de-auzeau, 

Din gură așa-i grăiau : 

— Porunceşte și-oi vedea 
Ce-om cînta şi ce-om putea. 
Lăutarii îi cînta, 

Dar lui, măre, nu-i plăcea. 
Mîna-n buzunar băga, 

Un galben că mi-și scotea 
Și la lăutari îl da. 

Mai departe cînd mergea, 
Un ciobănaș întîlnea, 

Ce cu cavalul cînta. 

— D-alei, măre ciobănaș, 
Cîntă tu din caval bine, 
Aşa cum îmi place mie. 
Eu bănet am tare mult, 
Lăutari n-am după gust. 
Ciobănașul începea 

Şi din caval îi cînta. 

— Cată, bată-l mîne-sa, 
Că pe-aici n-a dat frunza ; 
Da” la noi cam peste Olt, 
A dat frunza peste tot. 
Ciobănaşu-aşa-1 cînta, 
Cîntecul, măre,-i plăcea, 
Onea-odată chiuia, 

De răsuna pădurea, 
Mîna-n buzunar băga 

Și bacșiş mare-i dădea. 


132 
Cîntecul lui Mărunţelu 


Grîu, porumb și cu secară, 
Mi-a ieşit potera-n ţară, 
Dar s-a făcut de ocară, 

Că nu poate să găsească 
Ceata mea cea voinicească, 
Voinicească, oltenească, 
Potera e gură-cască. 

Frunză verde salbă moale, 
Eu mă plimb pe drumul mare 
Şi potera habar n-are. 

Mă caută, vai de ci ! 

Și eu stau între ai mei, 

Nici nu vreau să știu de ei. 
Am să fac o poznă-odată 
Şi-am să prind potera toată, 
Şi-am s-o leg coate la coate, 
De-o să ridă lumea toată. 
Şi-am să prind şi-un procuror, 
Şi pe subprefectul lor, 

Să le cînt cîntec de dor. 
Bate vîntul, vînt de vară, 
Mărunţelu umblă-n ţară 

Și mănîncă piine-amară. 

El mănîncă pe colnice, 

Stă şi doarme pe ilice, 
„Doamne-ajută“, el îşi zice. 
Sînt în ţară mulți tilhari, 
Găinari şi boieri mari. 

Fac poporului obidă, 

Ca grîului pălămidă 

Şi-i slujeşte potera, 

De le apără pielea. 

De-ar da Dumnezeu odată, 
Să se scoale ţara toată 

Şi poteră să se facă, 

Și pe toți să-i pună-n ţeapă ! 

Cîntecul lui Jdrelea 
si al lui Mărunţelu 


Frunză verde şi-o lalea, 
Auzi Jdrelea ce-mi făcea : 
Puşcăria o spărgea, 

Cu şapte voinici ieșea, 

Pe an post apuca, 

De se mira Craiova. 

La Nichifor că intra, 
Circiumă mare c-avea, 

De gît frumos l-apuca 

Și toți banii i-i lua. 

Frunză verde stejerel, 
Jdrelea și cu Mărunţel 

Și cu Gheorghe Cimpoier, 
Toată vara-au haiducit, 
Pe ciocoi i-au îngrozit, 

Cinci potere-au păcălit. 
— Și iar verde şi-un dudău 
Haide, Jdrelea, să jucăm 
Hora noastră haiducească, 
Pe cîmpie oltenească 

Şi să-i belim pe ciocoi, 
C-au supt sîngele din noi. 
— Și iar verde şi-o lalea, 
Lua-l-ar dracu să mi-l ia 
Pe cine-a zis că sînt ciung ! 
Nu sînt ciung, ci sînt haiduc, 
De unde iau nu mai duc; 
Cine-o vrea ceva să-mi ia, 

Să vie pe potecea, 

În, pădurea din vălcea, 

Ca să-i dau socoteala. 

Codreanu 


Foaie verde magheran, 
Aţi auzit de-un Codrean, 
De-un gherlan, de-un hoţoman, 
De un vechi cuţovlăhean, 
Ce bea vinul fără bani 

Și lua oi de la ciobani 

Și pîine de la pitari, 
Păuni de la păsărari, 

Şi-i vindea la goştinari. 
Cîrciumarul de-i grăia : 
— Alelei, vere Codrene, 
Că mi-e vinul stăpinesc 
Și m-apucă să-l plătesc ! 

Codreanul îi răspundea : 
— De vrei vinul să-ți plătesc, 
La ce naiba haiducesc 

Și prin codri rătăcesc ? 
Foaie verde trei smicele, 
Cintă cucul pe surcele, 
Codrean urcă pe muncele 
Şi coboară la cîmpie, 

Şi se trage spre Buzău, 
Und” se face tîrg mereu, 
De vine şi bun și rău. 

Pe uliţă de ogor, 

lată vine- -un mocănaş, 

Cu cinci cai alăturași, 
Patru-s murgi şi unu-i pag, 
Cum i-e lui Codreanu drag. 
— Aoleo, vere mocane, 

De şi-s caii de vînzare, 
Să-ţi dau galbeni și parale. 
Codreanu dacă vedea 

Că mocanul se codea, 
Vorba nu-l îndupleca, 
Repede-o pungă scotea 

Și de pămînt o trîntea, 
Galbenii se revărsau 

Și frumos că răsunau, 

Pe mocan l-înduplecau. 
lar mocanul cum vedea, 
Caii de la car scotea 

Și lui Codreanu 1-1 da. 
Apoi trecea ce trecea 

ȘI caii nu-i mai plăcea. 
Mocanului îi zicea : 

— Aoleo, vere mocane, 
Să-ţi dau eu pungi cu parale, 
Să iau cai fără-ncercare ? 
Uite ăla murg și pag, 

Cum îmi este mie drag, 

De mi-o place umbletul, 
Cum îmi place sclipitul, 

Eu ţi-oi da și sufletul. 

Să-i iei friul mocănesc, 

Să i-l pui pe-al meu hoţesc. 
Să-i iei şaua mocănească 
Să i-o pui pe-a mea hoţească. 

a-ţi pintenii mocăneşti, 
Că eu am pe-ai mei, hoţeşti. 
Verde floare şi-o lalea, 

Să mi-l tragi pe murg colea. 
Picioru-n scară punea 

Și după ce-ncăleca, 

Cu pintenii-l atingea, 
Începea murgu-a juca, 
Apoi la drum se deda, 

Ca popa cu cîntarea. 

Iar mocanul ce zicea ? 

— Verde foaie trei lalele, 
Aoleo, vere Codrene, 

Adu calul de-l tocmeşte 
Și-apucă-te de-l plăteşte. 
Iar Codreanu ce făcea ? 

Se făcea că n-auzea, 

Mai tare se depărta, 

De mocan nici nu-i păsa. 
lar mocanul, ca mocanul, 
Nu ştia ce este calul. 

Pe mama murgului lua, 

De două ori o-nfierbînta, 
Pe Codreanu mi-l prindea, 
Înc-o dată-o-mpintena 
Și-alături cu el mergea, 

Și din gură-aşa-i zicea : 

— Aoleo, vere Codrene, 
Îmi e calul stăpînesc 

Și m-apucă să-l plătesc. 

Iar Codreanu ce făcea ? 
Mina la oblinc punea, 

Pe mocan în cap lovea 

Şi din gură-aşa-i zicea : 

— Stai aci, burduf de ctine, 
Ce-ai căutat după mine? 
N-ai auzit de-un hrăpan 

Si de-un haiduc de Codrean, 
De un hoţ de moldovean ? 
Ia pîine de la pitari 

Și vin de la cîrciumari, 
Oiţe de la ciobani, 

Păuni de la păsărari 

Și mi-i fac neamuri frăţeşti, 
De unde iau nu plătesc, 

C-atunci de ce mai trăiesc, 
La ce naiba haiducesc 

Și prin codri rătăcesc ? 

Și trăiesc cu mierlele 

Și cu turturelele. 

Foaie verde sălcaoară, 
Și-am o soră căprioară. 
— Surioară căprioară, 
Coboară din deal în vale, 
Scoală-te-n «ouă picioare 
Şi roade codrul pe poale, 
Să văd şi eu sfîntul soare. 
Că el de cînd tot răsare, 
Pe mine nu m-a văzut, 
Căci aşa am fost făcut 

Si cu dracii am crescut, 
De la hoți am învăţat, 
Pînă ce m-am săturat. 
Foaie verde busuioc, 
Codreanu se face foc, 

Că nevasta i-a sosit 

La un timp nepotrivit, 
Ca să-l vadă haiducel, 
Cu cal de la mocănel, 

Că după-atita umblat, 
El de plug a şi uitat, 

Și-a uitat că e-nsurat. 
Foaie verde sălcioară, 
Codreanu trage să moară 
Și nevasta mi-l jeleşte, 
De crezi că se prăpădeşte. 
Vreo trei luni dacă trecea, 
Codreanu se-nsănătoşea, 
La popi slujbe mari făcea, 
La domnie se ducea, 

De iertare se ruga. 

Vodă dacă-l asculta, 

Pe Codreanu mi-l ierta 

Și drumul în ţară-i da. 
Foaie verde mărgărit, 
Codreanu e mulţumit 

Că din codri a ieşit ; 

S-a lăsat de haducie 

Și s-a-ntors la plugărie. 

135 
Ghimiş 


Foaie verde salbă moale, 
Cît îmi e iarna de mare, 
Ghimiş nici o treabă n-are, 
Cu vînăta la coșare, 
Armele sub pardoseală. 
Foaie verde şi-o lalea, 
"Ncepu primăvara-a da, 
Cuculeţul a cînta, 

Ghimiş că se-nveselea. 
Sub pardoseală căra, 
Armele că le scotea, 

La Dunăre se ducea 

Și cu nisip le freca, 

Ca laptele le făcea. 

Pe toate că le umplea, 

O dată drumul le da, 

Nici una că nu-l minţea. 
— Sărăcuţ de maica mea, 
Arme pe inima mea ! 
Odată le-am slobozit, 
Nici una nu m-a minţit. 
Acasă că mi-și venea, 

La vînăta că intra, 
Ţăsala-n mînă o lua, 

Pe vînăra ţesăla 

Și cu grijă-o peria 

De pulberea grajdului, 
De floarea E dela - 
Cu untdelemn mi-o ungea, 
Roate cu deştiu-i făcea, 
Ca soarele strălucea ; 
Șaua pe dinsa punea, 

Cu şapte chingi o stringea, 
Șapte chingi, şapte tafturi, 
Toate tac patrusprezece, 
Și tot îi stă inima rece. 
Şi-n casă că mi-și intra, 
Frumuşel mi se-mbrăca, 
Mai frumos se-mpodobea, 
Cruce cu 'dreapta-şi făcea, 

Pe vînăta-ncăleca, 

Bine nici nu s-așeza, 

Șapte hotare-mi sărea. 

— Sărăcuţ de maica mea, 
apă pe inima mea ! 

Apuca de se ducea, 

Cîmpul i se limpezea. 

La mijlocul cîmpului, 
Unde-i drag voinicului, 
Mare masă că-mi găsea, 

La masă cine-mi era ? 
Săvai Gheorghe Gheorghilaş, 
Făcut ca un năsturașş, 

Și cu Barbu Măgurean, 
Cîinele cîmpulungean, 

Cu Lupu de la Prieriş, 
Șade-n drum de-a curmeziş. 
Bună ziua că le da, 

Ei frumos că-i mulțumea : 
— Alei, măi frate Ghimiș, 
Bine-mi pare că venişi. 

Și la masă mi-l poftea, 

Aşa beau şi se cinsteau, 
Bară-l pîinea şi sarea, 
Care-o lăsa frăţia. 

Pină soare-a scăpăta, 

Cînd fuse mai spre beție, 
Colea-n dalbă veselie, 

Grăi Barbu deodată : 

— Alei, Gheorghe, Gheorghilaş, 
Pe cine ai din ceata ta, 
„Să-mi sară săritoarea ? 
Săritoare ce era ? 

Șapte buți la rind punea. 
— Eu din sărăcia mea, 

O pungă de bani oi da, 
Să-aibă ce bea şi minca, 
Colea la o vreme rea. 

Iară Gheorghe ce striga ? 
— Ba eu cred pe legea mca, 
Că nu am pe nimenea, 
Decît pe Ghimiş cu vînăta. 
i-o sări el săritoarea 

Şi ţi-o lua și punga. 

Unde Ghimiş mi-auzea, 
De la masă se scula, 

La vînăta se ducea, 

La ureche că-i şoptea : 
— Hai tu, vinecioara mea, 
Ce-ai putut la tinereţe, 
Să te văd la bătrineţe, 
Să sărim săritoarea, 

Ca să ne luăm punga, 
S-avem ce bea şi mînca, 
Colea la o vreme rea. 
lar vînăta ce zicea ? 

— Stăpîne Ghimiș, 
Ce-ai văzut la tinereţe, 
Să mă vezi la bătrîneţe ! 
Că la tinereţe 

Mi-era carnea ca roua 

Și vîna ca ramura ; 

lar acuma mi s-a fapt 
Carnea ca zgîrciul, 

Vina ca frînghia 

Și osul ca fierul. 

Șaua pe dinsa punea, 

În şapte chingi mi-o stringea 
Și pe dinsa-ncăleca, 
Puţintel că mi-o plimba, 
Vinăta se-nfierbînta, 

La urechi îmi asuda, 

La săritoare venea, 
Scama bine că-i lua. 
Unde-odată-o sumuţea, 
Pe sus buţile sărca, 

De şapte loc mai lăsa. 
Vînăta se domolea 

Și de şale se pleca, 
Seama bine că-i lua 

Și vedea că mi-o spetea. 
Foaie verde de tutun, 

O lega de un alun, 

Băga mîinile în sîn 

Și-o plîngea ca un nebun. 
Iar Barbu dacă vedea, 
Cu punga că mi-și venea 
În mîna lui Ghimiș i-o da. 

= Ține- -o dar, vere Ghimiş, 
Bine că te procopsişi, 

Pe vinăta mi-o spetişi ! 
Și-ai legat-o de-un alun, 

Și mi-o plîngi ca un nebun. 
Alei, Ghimiş, dumneata, 

Ia scrie de-un răvăşel, 
Pîn-aci-n vale la Hirși, 

La căpitanul Dărviș, 

Ca să-ţi dea el calul lui, 

Că se-nalță ctrlanul, 

Că Ghimiş este chiar dracul 
Şi pe loc îi pune capul. 
Unde Ghimiș auzea, 

De-un răvășel că scria 

Și pe vînt îl trimetea, 
Acilea-n vale la Hirşi, 

La căpitanul Dărviș. 

Unde Dărviş că-l citea, 
Lacrămile-l podidea, 

Iară sluga lui Dărviş : 

— Ai, Dărvişe, dumneata, 
Haide să dăm noi calul, 
C-o să se-nalţe cîrlanul. 
Pentru-o cocină de cal, 

Să pribegim la hotar ? 

Că Ghimiş este chiar dracul 
Şi pe loc ne pune capul. 
Nici vorba nu isprăvea, 
Iara Ghimiş că sosea, 
Tocmai din poartă striga : 
— Hei, Dărvişe, dumneata, 
Pregătitu-mi-ai calul, 

Că ţi s-o-nălţa cârlanul ? 
Că Ghimiş este chiar dracul 
Și pe loc vă pune capul. 
Și-ndată calul i-l da, 
Înşeuat și înfrînat, 

Cum e bun de-ncălecat. 
Ghimiş îl încăleca, 

Şapte hotare-mi sărea, 

Mai bun decît vînăta. 
Îndărăt că se-ntorcea, 

Cu Dărviş că mi-şi vorbea. 

Miîna-n buzunar băga, 
Cinci parale de scotea, 
Lui Dărvișş în mînă-i da: 
— Să-ţi ei tutun şi cafea, 
Să bei de inimă rea 

Și să nu te ţii căit, 

Că calul nu ţi-am plătit. 
Bare vintul pulberea, 
Ghimiş trece Dunărea, 
La soră-sa Ruxandra ; 

Și botează şi cunună, 
Săvai cu grijă domnească, 
S-aibă să se pomenească. 

Cintecul lui Zbangă 


Frunzuliță matostat, 
Lîngă-un colțuleţ de gard, 
Şade Zbangă pitulat, 
Nebăut şi nemîncat, 
Adastă pîn’ la-nserat. 

A şa-şi trăiește zilele, 
Pîn-apune soarele, 

Să-şi umple pistoalele, 
Să-și ia ipingelele, 

Să umble vălcelelc, 

Pe la toate gazdele. 
Frunzuliţă ŞI-O lalea, 

La o gazdă că mergea 

Și din gură-aşa-i grăia : 

— Gazadă, găzdulița mea, 
Dă-mi o coajă de mălai, 
Să-ţi prind o stavă de cai; 
Şi un fir de usturoi, 
Să-ţi aduc un plug cu boi. 
Frunzuliţă de susai, 

Îmi dete coaja de mălai, 
Mîncai și mă săturai, 
Luai căpăstrul şi plecai. 
Apucai pe-ăl deal pe plai, 
Văzui o stavă de cai. 

Frunzuliţă trei costrei, 
Aruncai căpăstru-n ei, 
Cunoscui că nu-s ai mei ; 
Aruncai şi-un drob de sare, 
Armăsarii să m-omoare. 
Aruncai Şi o dirsînă, 
Prinsei iapa cea bătrină, 
Nădejdea cîrlanilor, 

Muma armăsarilor. 
Frunzuliţă de susai, 

Apucai şi-ncălecai, 
Drumu-nainte mi-l luai. 
Frunzuliţă de-o sulfină, 
Descălecai la fîntină 

Şi mă uitai după mine. 
Aoleo, ce-mi păru bine ! 
Toţi cîrlanii-mi veneau bine. 
Frunzuliţă şi-o lalea, 
Boierii dacă-auzeau, 

Potere că-mi ridicau 

Și pe Zbangă că-l prindeau, 
Și la coteţ mi-l băgau. 
Frunzuliță şi-o lalea, 
Zbangă din gură zicea : 

— Aluniţă şi-un măr creţ, 
Căpitane de județ, 

Ce mă tot ţii în coteţ, 
Pentru un fleac de mînzuleţ ? 
Că l-am vîndut fără preţ, 
L-am vîndut pe cinci parale, 
Că n-aveam de cheltuială. 
Frunzuliţă trei migdale, 
Făcu și rost de parale 

Şi scăpă din închisoare 
Și-acuma-mi umbla călare, 
Se-ntilnea cu fraţii-n cale. 
Cu fraţi lui că vorbea, 
Vorbea şi se sfătuia, 

Care plasă s-o lovească, 
Ca să se mai procopsească. 
— Frunzuliţă busuioc, 
Lovim plasa de mijloc, 

Că sînt popi şi protopopi, 
Cu galbeni băga prin gropi. 


309 


— Frunzuliță şi-o lalea, 
Ba, ba, ba, fraţilor, ba. 
Hai în plasa Blahniţa, 
Să luăm bani cu traista, 
Rublele cu postava. 

Cîntecul lui lortoman 


Foaie verde siminic, 

Pe cel deal, pe cel colnic, 
Tare-mi vine un voinic, 
Un voinic, un iortoman, 
Pe-un cal negru dobrogean. 
Peste cimpuri se uita, 
Ochii roată şi-i făcea, 
Toată lumea întreba : 

— N-aţi văzut, n-aţi auzit 
De-un herghelegiu vestit, 
Herghelie de ciocoi, 

Că aia face de noi. 

Pe-o movilă se suia, 

Peste cîmpuri se uita 

Și pe dalba colilie 

Zări neagră herghelie. 

La herghelie-alerga, 
Cailor roată le da 

Și grămadă că-i stringea. 
Herghelegiu-mi dormea 
La mijlocul cailor, 
Starostea juganilor, 
Unde-i jocul mînjilor. 
Dar pe cap ce mi-și purta ? 
O căciulă nedubită, 
Nedubită, necioplită, 
Pusă-n cap neisprăvitaă. 
Iar lortoman ce-mi făcea ? 
La dinsul că se ducea, 
Șapte-opt palme-i trăgea 
Și din somn mi-l deştepta, 
Tot de negru l-întreba. 

— Unde-i negrul hanului, 
Hanului, sultanului ? 
Herghelegiul ce-mi grăia ? 
— Jortomane, nu mai da, 
Că eu şi l-oi arăta. 

Și lortoman ce-mi făcea ? 
Un arcan mare-ntindea, 
Peste cai că-l azvîrlea, 
Şapte-opt iepe prindea, 
Tot cu mînjii-alăturea. 

La capul arcanului 

Era negrul hanului. 

Dar lortoman ce-mi făcea ? 
Cînd pe negrul mi-l vedea, 
Tare mult se bucura, 
lepelor drumul le da, 

Tot cu mînjii-alăturea, 
Numai pe negru l-oprea 
Și pe el încăleca, 

Parcă vîntul mi-l ducea. 
El la tîrg că mi-l scotea 

Și vînzător îl făcea, 

Bune parale-mi lua. 

Lua bani cu baniţa, 

Lua argintul cu traista 

Și sfanţii cu chivăra. 


138 
Geambaşul 


Frunză verde bob năut, 
Arză-te focul, drum lung, 
De cînd mîn să mi te-ajung. 
Dacă văzui şi văzui, 
Ibîncile le-aşternui 

Şi biciuşca căpătii, 

Toţi caii mi-i priponii. 
Frunză verde de susai, 
Dimineaţa mă sculai, 

Pe ochi negri mă spălai, 
Pusei şaua,-ncălecai 

Și luai drumul către plai, 

La postelnicu Mihai, 
Are-un plug cu patru cai. 
Ia vezi murgii de la roată, 
Că-mi plătesc cît lumea toată ! 
Dar vineții dinainte, 
Amâîndoi cu stele-n frunte ! 
Ia luaţi, băieți, aminte, 
Cînd oi zice de-o negară, 
Să mi-i aduceţi deseară. 
Cînd oi:zice de-un susai, 
Adăstai pînă-nserai, 

Pe cîteşipatru-i luai 
Și-apucai drumul spre plai. 
Toată iarna aştepta: 

Să vie luna lui mai, 

Să văd cîmpul ca un rai 

Și boianul plin de cai. 
Aruncai arcanu-n el, 
Fugeau, parcă nu-s ai mei. 
Aruncai drobul de sare, 
Sâriră să mă omoare. 

Și-o prinsei pe galbena, 

Cu toți mînjui după ea, 

Cu cîrlanii cât şi ea. 
Rotocoale pe sub poale, 

Cu dangale pe spinare, 
Buiestrași în fuga mare. 
Frunză verde-a bobului, 

La hanul Stăncescului, 
Beau voinicii codrului. 

Și ei beau şi mi-și vorbeau 
De-un cîrlan cu coama neagră 
Și de-un murg cu coama șargă. 
Arză-te focul, cal murg, 
Aici te beau, te mănînc 
Și-acasă nu te mai duc, 

Că mi-e frică de-o belea, 
Că m-o prinde cineva 
Şi-mi pune la mîini bucele, 
La picioare străgănele. 
Astă-vară am fost haiduc 
Și la vară iar mă duc. 

Nu mă duc de sărăcie, 

Ci mă duc că mi-e drag mie, 
Mult mi-e drag în haiducie. 

139 
Gheorgbelaj 


Foicică mărăcine, 

M-a făcut maica pe mine, 
Nu s-aude nici un bine. 

Ce fel de bine s-auză ? 

Că trag tilharii prin spuză. 
Dacă dau peste-un bătrin, 
Îl fac de roade la fin ; 

De găsesc o babă slabă, 

O fac să roadă la nalbă, 
Că-i bătrtnă, hodoroagă. 
Foaie verde mărăcine, 

De mic, sărăcuţ de mine, 
Trău tot pe mîini străine. 
Dacă văzui şi văzui, 

La un cioban mă băgai, 
Îmi dădu casă şi-o glugă, 
Luai oile-n porneală, 

Să le duc la păşuneală. 

Și cum cîrciumile-s dese, 
O crişmăreasă-n cale-mi iese : 
— Ia vino, băiete,-ncoace, 
Gustă vinul, vezi de-ţi place. 
Vinul bun, ocaua mare, 

Băui trei zile de vară. 

Cu lăutari și cu gloată, 

Băui turma jumătate ; 
M-alesei din turma toată, 
Numai cu-o capră bălțată. 
Stăpînul mă luă de spate 
Şi-mi legă miinile-n coate, 
Și mi le stringea la spate. 

Eu i-am spus lui în dreptate, 
C-a rămas capra bălțată, 
Am prăpădit-o şi-aia-ndată. 
Capra ici, capra colea, 
Zvirlii măciuca cu sete, 
Capra se dete pe spete. 

Cu-o custură ruginoasă, 
Înjunghiai capra să moară, 
Să mi-o tai s-o fac pastramă, 

Să mi-o mănînc de cu toamnă, 
Cu mustişor de la cramă. 
Dacă văzui şi văzul, 

Lua: drumu-n haiducie, 

Că e dăruită mie, 

Din mica copilărie. 

Cînd dădui în codrul verde, 
Nici un om nu se mai vede. 
Începu viforu-ndată 

Și eu din gură strigam : 
Bată-te crucea de iarnă, 
Toamna vii, vara te duci 

Și pe toamnă iar te-ntorci, 
Ca să-mi moară vitele, 
Toate dobitoacele. 

Dacă văzui şi văzui, 

Pusei mina pe-un furcoi 
Şi-apucai drumul la ţarc, 
Dar fin nu găsii de leac. 
Băgai miîinile-n zăpadă, 
Vitele se fac grămadă. 
Unde-mi zbiară bălaia, 
Unde-mi nechează breaza, 
Mînca-o-ar lupii, gloaba ! 
Mi se scutură carnea. 

Ptru, ptru, ptru, bălaia mea ! 
Taci din gură, nu zbiera, 
Taci breaza, nu necheza, 
C-oi găsi vreun om de treabă, 
V-oi scoate toate la iarbă ; 
Iar de-oi da de vreun mișel, 
N-oi scăpa nici un vițel. 

— Măi băieţi, din sat calic, 
Cine mi-e flăcău voinic, 

Să iasă noaptea-n colnic, 
Fără băș, fără nimic, 
Numai cu palmele goale, 

Să mi-l urmez cu pistoale 
Şi cu briie roşioare, 
Saxînate cu parale, 

Tot parale turalii, 

Ca să meargă la beşlii, 

Cine e voinic cuminte, 

Să poarte stema-nainte. 

Că de-aici eu plec, mă duc, 

Să fac chef din stină-n stînă 
Și să-ncerc brinza de-i bună, 
La moș Radu, barbă sură. 
Dacă-acolo ajungea, 

Bună ziua că-i dădea: 

— Bună ziua, barbă sură ! 
Ai pe cineva la stină, 

Să nu dai de vreo rușine ? 
— Ba zic zău, pe legea mea, 
De-oi avea pe cineva ! 

El pe moşul nu-l credea, 
Șapte palme că-i trăgea 

Şi de bani îl scotocea, 

lar moş Radu ce-i zicea ? 
Alei, Gheorghe, Gheorghelaș, 
Făcut ca un năsturaș, 

La inimă om vrăjmaș, 

Mai caută pe sub pat, 

Și-oi găsi un fund de sac, 
Mai caută-n cea lădiţă 

Și-oi găsi o sălbuliţă, 

O păstram la copiliţă, 
Socoteam să-i fac rochiţă. 
Mai uită-te după uşă, 

Și-oi găsi o găletuşă, 

O păstram pentru-o mătuşă. 
Du-te-n tîrla oilor, 

Ia cazanul boilor, 

Moșia copiilor. 

Pe toate le căuta 

Și pe toate le găsea. 

Pe Macovei mai căta, 

Pe ceauşul Macovei, 

C-avea cu el socoteli. 

În fund de stină intra, 
Nouă piei că ridica, 

Pe Macovei că-l găsea 
Şi-ncepea de-l judeca : 

-— Alei, vere Macovei, 

Cin” te-a scos în ochii mei ? 
Zilele îţi sînt pierdute, 
Păcate neispăşite ! 

Dar ţu minte, ori nu ţii ? 

Pe cînd eram nouă frați, 
Ne-aduceai pe toți legaţi ; 

Numai eu nu-şt” cum făceam 
Și din mîna ta scăpam. 

Mă goncai de la Buzău 

Şi mă prindeai la Cislău ; 
Nu mă legai cum se leagă, 
Ci cu legătură slabă, 

Cu curele verzi, de vacă. 
Deodată mă bucuram, 

Pe la amiaz mă-ntristam. 
Curelușa se zgircea 

ȘI pieptişoru-mi plesnea, 
Grea sete mă chinuia 

Și buzişoara-mi crăpa. 

La cişmea, la Călmățui, 
M-aplecai ca să beau apă, 
M-ai lovit cu cizma-n ceafă. 
Băui: apă singerată, 

C-am dat cu dinţii de piatră, 
Numai dinţi am mestecat. 
După ce mi-l judeca, 

Cu paloșul mi-l tăia, 
Grămadă-n drum îl făcea. 

Cîntec de boţoman 


Frunză verde şi-o alună, 
Cind eram copil de-o lună, 
Mă jucam pe bătătură 

Si furam câte-o custură, 
[uram ceapa din grădină. 
Mă dusei să fur o ceapă 

Si mă-mpiedicai de-o iapă. 
Lăsai cepa dracului, 

Luai iapa săracului, 

Luai şi calul sasului, 

Din fundul oraşului, 

Din mijlocul grajdului. 
Foaie verde trei cucute, 
Tot căta sasul prin curte, 
Eu mă-ntorceam peste munte. 

Foaie verde de negară, 
Cînd sasul căta pe-afară, 
Eu eram aici, în ţară. 
Frunză verde şi-o lalea, 
Un domn mă tot întreba : 
— Mama mă-ui, hoţule, 
Cum faci de furi iepele ? 
— Le fur bine, domnule, 
Că iau iapa cea bătrină. 
Mama maică-ti de gloabă, 
Că din tine-am să fac treabă. 
Frunză verde şi-o lalea, 
Domnul iarăşi mă-ntreba : 
— Legea mă-ti, hoşule, 
Ce-ai făcut pe roibele ? 

— Sînt la Giurgiu, domnule. 
— Frunză verde trei dovleci, 
Dar Dunărea cum o treci ? 
— O trec bine, domnule, 
Că-i închid într-o grădină 
Și le dau iarbă de-a bună 
Și-i împart pe la mocani. 
Scot cîte unul din ei 

Şi-i dau la prieteni de-ai mei, 
Să nu mă bage-n nevoi, 
Nici pe mine, nici pe el. 
Foaie verde și-o lăptucă, 
Mă urcai în sus pe cucă, 
Mă uitai în vale-n luncă, 
Văd cirlanii toți măciucă. 
Dacă văzui şi văzut, 

Eu așa mă chibzuii 

Şi-n vale că coborit 

Şi-mi pusei drobul de sare, 
Cirlanu să se omoare. 
Întinsei lăţuş de tei 

Şi pe unul îl prinse. 

Foaie verde şi-o lalea, 

Dar viînăta-mbuiestra, 

Cu copita mă lovea 

Și tare mă mai durea. 
Dacă văzui şi văzui, 
Aruncai arcanu-n €l, 

Pe vînăta mi-o prinsei 

Şi drumul la vale-l luai. 

Unde Oltul se cotește, 

Neica caii potcoveşte 

Şi-mi pune potcoavele, 

Dar nu le pune cum se pune, 
Ci le pune tot pe dos, 

C-așa e treaba la hoț. 

Cîntecul boţului de cai 


Frunzuliţă leuştean, 

Cine mi-i voinic lotrean 
Să meargă cu mine-un an, 
Să mi-l pui de-un căpitan. 
— Căpitane de judeţ, 

Ce tot mă ţii la coteţ 
Pentr-un pui de minzuleţ ? 
Și dă-mi drumul pe la prînz, 
Ti-l] aduc, bată-l de mînz ! 
Și dă-mi drumul la amiazi, 
Să şi-l aduc murg și breaz. 
— Căpitane ardelean, 

Ce mă ţii închis de-un an, 
Pentru-o iapă şi-un cirlan ? 
Iapa a murit de slabă, 
Cirlanul l-am dat de gloabă. 
Şi-mi luai şaua la spinare, 
Şi-apucai drumul la vale. 
Dar un nebun de rumân, 
Priponise iapa-n drum. 

Mă făcui şaua de-ai pune, 
Mă făcui de a-ncăleca, 

Îi dau pinteni ca să stea, 
Ea mai tare că fugea, 
Iapa-n Giurgiu c-ajungca, 
Bune parale lua ! 

Dar băieţel ce-mi făcea ? 
Șaua-n spinare c-o lua 
Și-apuca spre Cimpina. 
Se-ntilni cu galbena, 

Șargă, neagră pe spinare, 
Pe sub burtă rotocoale, 
Pintenoagă de picioare 

Si pătată la o nare 

Și Puia -n fuga mare. 
Dar nu era singurea, 

Cu cinci cîrlani după ea. 
Și-avea şapte jugānel, 
Cum ţi-este mai drag de ei. 
Fl pe şargă-ncăleca, 
Drumul la vale că-l lua. 
Frunzuliţă de măr creţ, 

Se ducea la Magloreţ, 
Unde e un tîrguleţ, 

Se vînd cîrlanii cu preţ. 
Acolo cînd ajungea, 

Bune parale că-mi lua, 
Dar păgubașşii sosea, 

Mîna cu ciocoii da 

Și frumușşel mi-l lega, 

La judecată-l ducea, 
Acolo că-l întreba : 

— Tu, al dracului de hoţ, 
Cum faci de furi caii toţi ? 
— Frunzuliță şi-o măslină, 
Eu iau iapa cea bătrînă, 
ȘI cîrlanii vin pe urmă. 

Eu merg din gură cîntînd, 
Şi cîrlanii nechezind. 

Dar băiatul ce-mi zicea ? 
măi dumneata, 
Aspru nu mă judeca, 

Mina stingă că-ntindea, 
Bune parale că-i da. 

— Să-mi daţi la mînă bilet, 
Să trec Dunărea- ndărăt, 
Că am casă ŞI moşii, 

Am nevastă şi copii. 


CURTEA FEUDALĂ 
142 
Meşterul Manole 


Pe Argeș în sus, 
De mult nu m-am dus. 

Plimbă-mi-se, plimbă, 
Domnul Negru-vodă, 
Cu nouă zidari, 

Ce sînt meşteri mari, 
Cu Manole zece, 
Inimioară rece. 

Şi ei căutau 

Loc de case bune 

Și de minăstire, 

Fie pomenire. 
Peste-un porcar dau, 
Bună ziua-a dau. 
Manole-ntreba : 

— Măi tu, porcăraș, 
Cu poroii umblînd, 
Tu nu mi-ai văzut 
Loc de case bun 

Și de mînăstire ? 

— Ba eu am văzut, 
După-o porcăreaţă, 
lacă a rimat o purcea bălană. 
Peste-un zid a dat, 
Zidul de demult, 

De trei domni urzit 
Şi neisprăvit. 
Manole-auzea, 
Acolo mergea, 

Locul că-i plăcez, 
Sforile-ntindea 

Și mi-l măsura. 
Manole zicea : 

— Doamne, Negru-vodă, 
Nouă să ne-aduci 
Var şi cărămidă, 
Trebuie mai multă, 
Că e treabă lungă. 
Zidirea-ncepea. 

Ce ziua zidea, 
Noaptea se surpa, 
Loc ciudat era. 
Dumnezeu nu vrea, 
Pin’ ce n-or zidi 

On vreo surioară, 
Ori vreo soţioară. 
Manole privea 

Şi se necăjea, 

De zid se rezma, 
Vîntul că-l bătea, 
Soarele-l ardea, 

El că-mi adormea, 
Și-un vis că-i venea : 
Pînă n-o zidi 

Ori vreo surioară, 
Ori vreo soţioară, 
Zidul n-o să stea. 
El se deştepta, 
Zidarii chema 

Și lor le spunea 

Că pîn’ n-or zidi 
Ori vreo surioară, 
Ori vreo soţioară, 
Zidul n-o să stea. 
Seara că venea, 

lar ei ce făcea? 
Făceau cruce 

De măr dulce, 

Pe ea se jurau 

Că pe-acas' s-or duce 
Și nimic n-or spune 
Pe la meşterese, 

Pe la zidărese. 
Care c-o sosi, 

Mai de dimineaţă, 
Cu bucate-n braţe, 
În zid s-o zidească, 
S-o primejduiască, 
Să nu mai trăiască. 
Spre casă plecau, 
Pe la popi treceau 
Și se dezlegau, 
Acas nu spuneau. 
Manole-ajungea, 
N dreptate ţinea, 
Nici el nu spunea, 
Numai poruncea : 
— Vilaro, Vilaio, 
Tu să mi te scoli, 
Mai de dimineaţă, 
Pe rouă, pe ceaţă, 
Çi tu ai să cauţi 
Juncul cel bălan, 
Pierdut, de-i un an, 

La gealaţi să-l dai, 
Gealaţii să-l taie, 
Carnea să I-O 1€1, 
Bucate să-ţi faci 

Și să te mai duci 
La tarlaua noastră, 
Spice să- ţi aduni 

Şi să le rîşneşti, 
Pîine ca să-ţi faci. 
Çi să te mai duci 

Și la via noastră, 
De trei ani nesăpată, 
Strugurii s-aduni, 
Strugurii să-i calci, 
Vinişor să faci. 

Ea că se scula, 

Tot de dimineaţă. 
Cum în vad intra, 
Peste junc că-mi da, 
La gealapi îl da, 
Gealapii-l tăia, 
Carne că-şi lua, 
Bucate gătea. 

La tarla mergea, 
Spice că găsea, 
Venea și rişnea, 
Piine că-și făcea. 
La vie mergea, 
Struguri culegea, 
Acasă-i călca, 
Vinişor făcea. 

Și ea că-mi pleca, 
Mai de dimineaţă, 
Cu bucate-n braţe. 
De zid s-apropia, 
Manole-o zărea, 
Spatele-ntorcea 

ȘI mi-şi lăcrăma, 
Din gură zicea : 

— Fă-i, Doamne,-nainte, 
Un urs la labe lăbos, 
La laţe lăţos 

Şi mătăhălos ; 

Ea cînd l-o vedea, 
Mult s-o speria, 
Bucate-o vărsa, 
Îndărăt s-o-ntoarce, 
Altele c-o face, 
Poate-o zăbovi, 
Alta c-o sosi, 
În zid s-o zidi. 
Ursul că ieşea, 
Ea se speria, 
Bucate vărsa, 
Îndărăt mergea, 
Altele făcea, 
Iar la zid pleca. 
Manole- -0 vedea, 
Din gură zicea : 
— Voi, nouă zidari, 
Ce staţi şi priviţi ? 
Siliņi şi-o luați, 
Pe zid o aruncaţi 
Si să mi-o zidiţi, 
S-o primejduiţi, 
Cum voi bine știți. 
Sileau 

şi-o luau, 
Pe zid o suiau, 
Începeau 

de-o zideau. 

Zidul se-nălța 
La genunchi ajungea, 
Ea mereu rîdea, 
Tot glumă credea. 
Zidul tot creştea, 
La ţiţe-ajungea, 
Zidul o strîngea, 
Ţiţele-i curgeau, 
Atunci ea gräla : 
— Manole, Manole, 
Soţiorul meu, 
Ajungă-ţi de glumă, 
C-asta glumă multă 
Fie-afurisită, 
Căci zidul mă strînge, 
Ţiţişoara-mi curge, 
Coconaşu-ţi plînge. 

Manole grăia : 

— Vilaio, Vilaio, 
Coconaşul tău, 
Șue-l Dumnezeu. 
Vilaia grăia : 

— Manole, Manole, 
Cum mi te- naura 
De mă lepădaşi ? 

Eu dacă-oi muri, 
Tu atunci să-mi faci 
Jghebuleț de piatră, 
La țița cea dreaptă, 
Și ţiă-oi lua, 

La cocon de-oi da. 
Iar ei o zideau 

Și o covîrşeau, 

Sus că se suiau 
De-ncăpriorau, 
Șindrilă băteau. 
Negru-vodă că venea 
Din gură zicea : 

— Aferim, Manole, 
De-aste case bune, 
Cum nu-s la domnie, 
Nici la-mpărăţie ! 
Manole-auzea, 

Cu necaz zicea : 

— Astea ce să fie? 
Altele-au să fie 

Mai mîndre, mai bune, 
Cu scările de fier, 
Tălpigi de oţel, 
Pin” la-naltul cer ! 
Domnul de-auzea, 
Necaz că-l era, 
Topoarele lua, 
Scările-i tăia, 

Sus că rămîneau 

Äi nouă zidari, 

Cu Manole zece, 
Inimioară rece. 

Ei sus rămîneau, 
Trei zile de vară, 
Zile pînă-n seară. 

Manole ce făcea ? 
Tesla că lua, 
Șindrilă scotea, 
Aripi le făcea 

La nouă zidari 

Și ei că-mi zburau. 
Și unde cădeau, 
Pietre se făceau. 
Manole zbura 

Și unde cădea, 
Apă că ieşea, 
Fîntînă făcea, 

De se lecuiesc 
Cei bolnăvicioşi 
Și neputincioşi. 


143 
Dobrian 


În cel oraş, în Bucureşti, 

La cele case domneşti, 

În curte la Ștefan-vodă, 
Frumoasă masă mi-e-ntinsă, 
De mulţi boieri mi-e cuprinsă. 
Cam la fruntea mesei şade 
Săvai domnul Ștefan-vodă, 
Iar la coada mesei şade 

Un tînăr moldovean. 

Pe nume cum mi-l chema ? 
Săvai, frate, Cataran ; 

Nici nu bea, nici nu mânca, 
Ci de sfat mi s-apuca, 
Sfatul de cine-l ţinea ? 

Pe Dobrişan mi-l pîra, 

Aşa Cataran zicea : 

— Unde, doamne, s-a văzut 
Și unde s-a pomenit, 

Să vàd lume cu doi sori, 
Ţară cu doi domnitori ? 
Unde, doamne, s-a văzut, 
Săvai, doi domni într-o ţară ? 
Măria-ta la Bucureşti, 
Dobrişan la Stoieneşui ş 

Ție-ţi slujesc aici în astă-seară, 
La Dobrişan mîine seară ; 
Ce cărți vin de la-mpărăţie, 
Pe-ale bune și le ţine, 
Pe-ale rele le trimete. 

Ai, doamne, măria-ta, 
Casă ca la Dobrişan, 

Nu-i încă nici la Divan! 
Pin’ la prînz de-abia le sui, 
Pîn’ l-amiaz” de-abia le las. 
Ai, doamne, măria-ta, 
Ciobani ca la Dobrişan ? 
Nu-s ciobani ca ciobanii, 
Ci sînt, frate, ca boierii: 
Nu se poartă ciobăneşte, 
Ci se poartă boiereşte, 

Cu zăbune de-ale bune, 

Cu nădragi de ciocîrlat, 
Cu cămaşe de atlas, 

Mor boierii de necaz ; 

Cu tichii de ghermesut 

Ce n-am văzut de cînd sînt. 
Nu se poartă cu opinci, 

Ci se poartă cu papuci. 
Cîrligele la ciobani 

Au dîrjală de argint 

Şi-n vîrful cîrligelor, 
Cîte-o piatră nestimată, 
De lumină noaptea toată ; 
Pasc oile-n lumineală, 

Pîn? la miez de noptișoară, 
Fără pic de zăticneală. 

Ai, doamne, măria-ta, 
Berbeci ca la Dobrişan, 

Nu găsești nici la Divan ; 
Nu-s berbeci ca berbecii, 
Ci-s cu lînă încălată ; 

Și au unghii poleite, 

În aurel costorite 

Şi corniţe răsucite. 

Ai, doamne, măria-ta, 
Ole la Dobrişan 

Nu sînt chiar ca oile, 

Ci sînt ca junincele. 
Ștefan-vodă mi-auzea, 

Pe Cataran că-l chema 

Şi lui astfel îi zicea : 

— Catarane, dumneata, 
Să-mi aduci pe Dobrişan, 
Cam cu oi, cam cu ciobani, 
Dar Cataran că-mi zicea : 
— Åj, doamne, măria-ta, 
În mare grijă m-ai băgat ; 
Duce-m-oi, n-oi mai veni, 
Căci câți ca mine s-au dus, 
S-au dus şi n-au mai venit, 
Acolo s-au prăpădit. 
Ștefan-vodă că-mi zicea : 
— Du-te, Cataran, dumneata ! 
Eu, Cataran, că ţi-oi da 
Vreo doi paşi, de bulbaşi, 
Cinci- -şase căpitănaşi, 
Care sînt oameni vrăjmașşi, 
De cutează la viteaz 

Şi, măre, că ți-oi mai da 
Vreo cinci-șase saragele, 
Care poartă slujbe grele. 
Multă oaste ridica, 

La Dobrişan că-mi pleca. 
Acolo cînd ajungea, 
Soarele la prînz venea 

Și în poartă că-mi bătea, 
Portar poarta-i deschidea 
Şi în curte că intra. 

Dar Cataran ce-mi făcea ? 
El la scară că-mi venea 
Şi papucii-i lepăda, 

Sus pe scări că se urca 

Şi-n foişor că-mi intra, 

Pe Dobrişan că-l găsea, 

El la masă mi-și şedea, 

Cu ciobanii-alăturea. 

Nu-l cunoscu pe Dobrişan, 
Măi frate, dintre ciobani, 
Tot un chip şi tot un stat. 
Și Cataran cum venea, 
Mîna-n geantă că-mi băga 
Și frumos că mi-şi scotea, 
Chiar firmanul mi-l scotea 
Și pe masă mi-l trintea. 

Dobrişan că mi-l citea, 
Jos din mînă-l lepăda, 
Semn la ciobani că-mi făcea, 
Pe Cataran mi-l luau 

Și în casă-l închideau, 
Casele le ferecau, 

Un șurub că-mi învîrtea, 
După soare le sucea 

Și ușile le schimba, 

lar Cataran se-ntrista 

Și amarnic suspina. 
Dobrişan că mi-și grăia : 
— Maică, măiculița mea, 
Tăiar-aş solia rea. 

Dar maică-sa că-mi grăia : 
— Logofete Dobrişan, 

Să nu tai soliile, 

Că mînii domniile. 
Dobrişan că- mi auzea, 

În foișor că ieşea, 

Toţi ciobanii-i aduna 

Și spre Bucureşti pleca, 
Cam cu oi, cam cu ciobani, 
Mi-era fruntea-n București 
Şi coada la Stoieneşti. 

La Ștefan-vodă ajungea, 
Cam prin miez de miez de noapte, 
Cînd toate apele dorm. 
Dobrișan ce mi-și făcea ? 
Oile-n curte băga. 

Dar calicui de ciobani, 
Cîrlige de zid răzmau 

Şi virful cîrligelor, 
Tocma-n faţa sticlelor. 
Frate, raza sticlelor, 
Tocma-n fundul caselor, 
Cam pe faţa domnului ; 
Şi domnul că se scula 

Și din gură, că- mi zicea : 

— Ia cătaţi voi de vedeți, 
De cînd eu m-am pomenit, 
Niciodată n-am dormit, 
Cu soarele răsărit. 

lată ziuă se făcea; 

Pe Dobrişan mi-l judeca. 

lar Dobrişan ce-mi făcea ? 
Mîna-n geantă că-mi băga 
Şi un firman că-mi scotea, 
Și pe masă mi-l punea, 
S-apuca de-l deschidea, 
Lui Ştefan-vodă-l citea. 
Frăţiori buni se găseau, 

În braţe se-mbrăţişau, 

Pe feţe se sărutau, 

La zaiafet s-așezau. 

O lună şi-o săptămînă, 
De-abia-și făceau voia bună, 
Cu toţi fraţii dimpreună, 
Cum e legea domnilor 

Şi rostu-mpăraţilor. 
Ștefan-vodă că-mi grăia : 
— Dobrişene, dumneata, 
Să-mi dai mie ciobănia 
Să-ţi dau eu ţie domnia. 
Dar Dobrișan răspundea : 
— 'Ţine-ţi, frate, domnia, 
lar eu să-mi ţiu ciobănia 
Și-om trăi cum om putea. 

Cîntecul lui Mircea, 
fratele lui Negru-vodă 


În oraş la Cîmpulung, 

La poarta lui Negru-vodă, 
Îngenuncheat-a, mài frate, 
Cred de-un mic de-un ciobănaș, 
Cu cămașa ca tina 

Şi cu pielea ca hîrtia, 

Cu cîrligul sub genunche, 
Cu căciula subţioară, 

Săvai cu gluga de gît. 

Trei zile la poartă-mi sta, 
Negru-vodă-l întreba : 

— Hei, tu, mic de ciobănaş, 
Care-ţi este jalba ta ? 

Ca să mi-ţi fac direptatea. 

Ciobănașul că-mi zicea : 

— Alei, doamne, Negru-vodă, 
Cum judeci lumea toată, 
Fă-mi și mie direptate. 

De mic, sărac mi-am rămas, 
Făr” de tată, får’ de maică, 
Făr” de frați, fàr’ de surori, 
Făr” de prieteni cu dor. 
Mititel și borţoșel, 

Fără nici un fir de păr, 

În coada tăciunilor, 

Pe mîna străinilor. 

Azi aşa şi mîine-așa, 

Dete dragul Dumnezeu 

Și Măicuţa Precista 

Și mai mare mă făcui. 
Cînd mărişor mă făcui, 
Dacă văzu ŞI văzui, 
Sluguliţă mă băgai, 
Sluguliță pe hăinuţe, 
Argătaş pe mălăiaș 

Și pe brînză Sfrimicioasă 

ȘI pe-o sarică lăţoasă. 

Azi aşa şi miine-aşa, 

Dete dragul Dumnezeu 

Şi Măicuţa Precista 

Și mai mare mă făcui. 

La trei stăpîni slugă intrai 
Si minte mai dobindu. 

Trei stăpîni, chiar ca trei domni, 
Săvai cu trei mii de oi. 
Cît eram mai micşorel, 
Eram drag stăpînilor 
Și urât stăpînelor ; 
Stăpîniui mă miluiau, 
Stăpînele m-oropseau. 
Azi aşa şi miine-așa, 
Dete dragul Dumnezeu 
Si Măicuţa Precista 

Si mai mare mă făcui, 
Si minte mai dobîndii. 
Cînd mai mare mă făcut, 
Stăpînii mă urîră, 
Stăpînele mă-ndrăgiră ; 
Stăpînii s-au miniat, 

Ei de seamă mi-au băgat, 

Trei mii de oi pe seamă mi-au dat 

Și-n jos la baltă m-au minat. 

Cînd la baltă mi-am plecat, 

Stăpînele că-mi plingeau, 

După mine mai veneau, 

Merinde-mi mai aduceau. 

Cînd la baltă mi-am plecat, 

De-un vifor mi-a viforit, 

Grea zăpadă mi-a căzut, 

Oile mi-a-nămețit, 

Din trei mii, frate, de oi, 

Am rămas cu zece ol; 

Singurel cu zece oi 

Și numai cu doi dulăi. 

Dacă văzui și văzui, 

De-o lopată că-mi cioplii 

Și zăpada mi-o rînii ; 

Cărăruie că-mi făcui, 

Cu oile-n baltă-mi răzbii 

Şi de-o tîrlă că-mi croii. 

Sălcioară am dărimat 

Şi la oi mîncare-am dat. 

Azi aşa şi miine-așa, 

Pin’ zăpada se-nochea, 

Pe icea şi pe colea. 

Dete dragul Dumnezeu, 

Şi Măicuţa Precista, 

Veni şi primăvara 

Și-ncoly ierbuliţa. 

Oiţele că-mi fătară, 

Din zece făcui douăzeci, 

Din douăzeci, patruzeci, 

Din patruzeci făcui optzeci. 

Dete dragul Dumnezeu 

Şi Măicuţa Precista, 

De-mplini, doamne, suta. 

Dintr-o sută făcui două, 

Și din două făcui patru 

Si din patru făcui opt 

Si pusei mia la loc. 

Cît timp, doamne, cît şezui 
p, i Ș ’ 

Nouă ani şi jumătate, 

De mai povîrnea pe zece, 

Stăpînii la mine n-au dat. 

Nici cu sare la mioare, 
Nici tăriţe la oiţe, 

Nici bolovani la cîrlani, 
Nici opinci pe la ciobani. 
Ciobănaşul că-mi zicea : 
— Alei, doamne, Negru-vodă, 
Cum judeci o lume toată, 
Fă-mi şi mie direptate ; 
După cum m-oi învăţa, 
Aşa parte că le-oi da. 
Negru-vodă că-mi zicea : 
— Ei, tu mic de ciobănaș, 
Ce parte ca să le dai? 
Oile să le-mpărţești, 

Tot vişnoace să le faci 

Şi în târlă să le bagi. 

Din tîrlă afară le scoţi, 
Cite una, cîte două, 

Cite două, cîte trei, 

Că-s sămînţă de la ei 

Și dai la stăpîni trei părți 
Și ție numai o parte, 
C-aşa-ţi găsesc direptate. 
Ciobănașul de-auzea, 
Oile le mesteca, 

Tot o turmă le făcea 

Şi el, frate, că-mi venea 
În lunca Argeșului, 

La piatra Nămăieștilor, 
Asupra Muscelului, 

În preajma oraşului, 

În virful Măţăului. 

Cînd acilea că-mi venca, 
Frumoasă tirlă-mi croia 

Și stăpînii că-l aflau, 
Fuga la cioban îmi dau. 
Ciobănaşul mi-i vedea, 
Fuga-n tîrlă sc băga, 

Din târlă-afar” le scotea 
Și la stăpîni le-mpărţea. 
Şi da la stăpîni trei părţi, 
Și trăgea la el o parte, 
Aşa-i găsise vodă direptate. 
Oişele le-mpărţea, 

Pricină pe ce-şi d-avea ? 

Tirla toată m-au tîrît, 

M-au tîrît, m-au tăvălic: 

Am făcut cum am putut, 

Din mîna lor am scăpat, 
Capetele le-am tăiat. 

Gluga de moț mi-o lua 

Și jos că mi-o scutura, 

Trei capete că-mi cădea. 
Negru-vodă se mira 

Și din gură că-mi zicea : 

— Cătaţi, boieri, de-mi vedeţi, 
Unde s-a văzut şi s-a pomenit 
Să taie sluga stăpin, 

Nu pe unul, ci pe trei. 

Ia păsaţi de-l spinzuraţi. 
Ciobănașul ce-mi zicea ? 

— Alei, doamne, Negru-vodă, 
Nu pripi cu spînzuratul, 

Ci să stăm să ne dăm sfatul 
Și să stăm să ne-ntrebăm 

Din ce viţă ne de-aflăm, 

Din ce viţă, din ce neam ? 
Alei, doamne, Negru-vodă, 
Din oraş, din Cîmpulung, 

În Buda veche, de demult, 
Acolo ne-am pomenit 

Și tătarii ne-au robit, 

Noi, frate, ne-am risipit ; 
Căci avem de-un tăiculiță 

Și mi-l chema Chipul Crai, 
Pe maica, doamna Ileana ; 
Mai aveam de-un frăţior 

Și mi-l chema Negrişor, 

Ca și pe măria-ta. 
Negru-vodă de-auzea, 

La boieri că-mi poruncea : 
— Ia păsaţi de-l îmbăiaui 

Și de semne să-l cătaţi ; 

Că de-o avea vreun semnişor, 
Mi-o fi vreo viță de domn. 
Și în baie-l îmbăiau 

Și de semne mi-l cătau,. 
Semne la el că-mi găseau ; 
Găseau în piept, soarele cu razele, 
În spate, luna cu lumina, 

lar în cei doi umerei, 
Luceau doi luceferei. 
Acilea, la subţioară, 
Găseau scrisă-o săbioară ; 
Semne bune de domnie, 
Semne şi de vitejie. 
Ciobănașul ce-mi făcea ? 
Mîna-n glugă că-mi băga 
Și ristovul că-mi scotea. 
Negru-vodă că-mi cetea, 
Lacrimile-l podideau, 
Frăţiori buni se găseau. 

În braţe se-mbrăţișau 

Şi-n faţă se sărutau. 
Negru-vodă ce-mi făcea ? 
La boieri că-mi poruncea, 
Leagăn de mătase luau, 
Mina pe cioban puneau 
Şi-n leagăn că mi-l puneau 
Sus pe scări că mi-l urcau 
Şi-n casă că mi-l băgau, 
Și la chef mi s-așezau. 

O lună şi-o săptămînă, 
De-abia-şi făceau voia bună 
Și mi-şi beau și mi-şi mîncau, 
Ăsta-i Mircea, Mirciulică, 
Care-a făcut Cozia, 
Piatra Nămăieștilor 

Şi-n orașul Cîmpulung, 
Mînăsurea din Brădet, 
Cum nu s-a mai pomenit. 

Radu Calomfirescu 


În cîmpul Severinului, 
Mi-este-un cort mare rotat, 
Cu creștetul nărămzat, 

Cu sfori albe de bumbac, 
Cu ţărușii de argint, 
Rabdă bine la nisip. 

Pe cel mic de berbecel, 
Din codiţă pină-n coarne, 
Tocmai şaisprezece palme 
Și la cap cu patru coarne. 
Străpînii trăgeau cîrlanul, 
Cîrlanul trăgea la cioban ; 
De trei ori că mi-l trăgea, 
Berbecelul că-mi scăpa, 
Fuga la cioban că-mi da ; 
Stăpinii se miniau, 

Mîna pe cioban puneau 

Și de păr că mi-l luau, 
Tirla toată mi-l tîrau. 

Dar cel mic de ciobănaș 
Făcea el cum mi-și putea, 
Din mina lor că-mi scăpa, 
Mina pe-o lance punea, 
Ocol târlei că mi-și da, 

De stăpini s-apropia, 
Lancea că mi-o aducea, 
La toţi trei capul tăia. 
Capetele le-aduna, 

În moţul glugei le băga. 
Oile le-amesteca, 

Toate-o turmă le făcea, 
La Negru-vodă venea, 
Oile-n curte băga, 
Negru-vodă că-mi zicea : 
— Cătaţi, boieri, de-mi vedeţi 
Curtea mea cea domnească, 
Acu-i tirlă ciobănească. 
Dar cel mic de ciobănaș, 
Îi răspunse cu curaj : 

— Alei doamne, Negru- vodă, 
După cum m-ai învăţat, 
Aşa parte că le-am dat. 
Pricină pe ce-am avut? 
Pe cest mic de cîrlăior. 
Stăpînii trăgeau cîrlanu, 
Cirlan trăgea la ciobanu. 
De trei ori că mi l-au tras, 
Berbecelul mi-a scăpat, 
Fuga la mine mi-a dat. 
Stăpînii s-au miniat 

Și de păr m-au apucat, 

Dar sub cort ce-i aşternut ? 
Covor verde de mătase. 
Peste covor de mătase, 
Frumoasă masă e-ntinsă, 
De mulți boieri e cuprinsă. 
Şed Buzeştii amindoi 

Şi Căpleştiui cîteșitrei 

Și cu neica Făcăleţ, 

Care stă mereu în băț, 
Popa Stoica din Fărcași 
Sare loc de șapte paşi, 
Temeiul războaielor 

S-a lăsat de liturghie 

Si s-a luat de haiducie. 

Și în capul mesei, măre, 
Stà Mihai-vodă Viteazul. 
Aşa beau şi se cinstesc, 

De nimic rău nu gîndesc. 
Cînd într-o parte cătau, 
Pe Radu Calomfirescu zăreau. 
Venea pe-un cal albişor, 
Alb de spume căluşel, 

Ca cum era alb de fel. 
Aşa de tare venea, 

Cortul de trei ori ocolea, 
Pin’ la ușă nimerea. 

Cînd la ușă se oprea, 
Bună masă că le da, 
Mihai-vodă mulțumea. 
Iară Radu îi zicea ; 

— Doamne, doamne, Mihai-vodă, 
Voi beţi şi vă veseliţi, 

De tătari nici nu gîndiţi, 
C-au dat tătarii în țară, 
De-au robit şi-au jecmănit. 
Și-au venit la noi în sat, 
La noi la Calomfireşti, 

Si sfinta biserică, 

De se-nchina lumea-n ea, 
Mi-au făcut-o grajd de cai. 
Iar pe Sfîntul Nicolai, 
L-au făcut iesle de cai, 

Şi pe Maica Precista 

Au făcut-o tejghea, 

De taie carne pe ea, 

Şi micile iconele 
Le-au făcut tot scăunele, 
De şed cu dosul pe ele. 
Și-am venit la dumneata 
Să-mi dai mînă de-ajutor, 
Pe Buzeştii amîndoi, 
Pe Căpleştii cîteşitrei 
Şi pe neica Făcăleş, 
Care stă mereu în băț, 
Pe popa Stoica din Fărcași, 
Care sare şapte pași. 
Iar Mihai-vodă-i zicea : 
— Tot de bine să ţi-i dau, 
Dar Buzeştii ca Buzeştii 
Și Căpleştii ca Căpleştii, 
Că la cinste ei sînt frunte, 
Da: la bătaie sînt coadă. 
La plăcinte, 
înainte, 
La război, 
mai înapoi. 
Însă Radu ce-i zicea ? 
— Dă-mi-i tu pe mîna mea, 
Că eu ştiu ce le-oi lucra. 
Pe Buzeşti că mi-i lua, 
Pe Buzeşti 
şi pe Căpleștu, 
Și cu e1 se rămăşea. 
— Buzeştuilor, 
Căpleşuilor, 
Băgaţi de seamă, vedeţi 
Că eu bat mijloacele, 
Bateţi voi marginile ; 
De la mine or scăpa, 
Dar de la voi să nu scape, 
Că voi mie nu-mi scăpaţi, 
Nici în cer, nici în pămînt, 
Nici în gaură de şarpe. 
Și Buzeştii adăstau 
Pînă Radu începea, 
Și în tătari că intra, 
Și pe loc dosul dădeau, 
Și-ndărăt că se-ntorceau, 

Dar Radu cînd se pornea 
Şi-n tătărime intra, 

Ca un vifor se făcea, 

Ca un zmeu paloşu-nvirtea 
Și-aşa zac tătari tăiaţi, 
Ştii ca snopii seceraţi. 
Radu se tot învîrtea, 
Tăia-n sus şi-n Jos tăia, 
De Buzeşui nu mai dădea. 
Da’ el, vezi, de cine da ? 
De ciobanul Nedea da, 
Slugă dreaptă ce-i era. 
Cît tăia Radu cu paloşul, 
El surpase cu cîrligul. 
Tătari morţi îngrămădeau, 
Movilă din ei făceau, 
Radu pe ea se urca, 

Dar pe Buzești nu-i vedea. 
Însă pe cine zărea ? 

Pe mîrzacul cel bătrîn. 

O mînă-o avea de fier 
Şi-un picior avea de lemn. 
Cocoana lui Radu luase, 
Pe calul lui o urcase 

Şi căta să pribegească, 
Pieirea să nu-i sosească. 
Și-atunci Radu ce făcea ? 
Pe-un negru încăleca, 
Mîna-n buzunar băga, 
Un gîrbăcel că scotea, 
Girbăcel de bumbăcel 

Şi la cap e făurit 

Cu cinci litre de argint. 
Pe negrul îl gîrbăcea, 

Pe miîrzac îl ajungea 

Și chiar îl mai întrecea, 
Și-ndărăt că se-ntorcea, 
Și din gură-aşa striga : 
— Coconiţă, lumea mea, 
Cum pe mine mă uriîși 

Şi pe mîrzac îndrăgiși ? 
lar cocoana ce-i zicea ? 

— Taci, Radu, nu zice-așa, 
Nu l-am îndrăgit de voie, 
L-am îndrăgit de nevoie, 
Nu vezi cosițele mele ? 

De trei ori sînt înnodate, 
De gîtul mîrzei legate. 
Copilul nostru răsfăţat, 

În traistă pe cal băgat, 

La ciochină-i atîrnat. 

Să te păzeşti de mirzac, 
Că mirzacul e stîngaci, 
Cînd aduce el cu stinga, 
Tu să mi-l izbeşti cu dreapta. 
Cînd ridica miîrza stinga, 
Radu mi-l izbea cu dreapta. 
Cind zice mirzacu-aman. 
Și-l povîrni de pe cal, 
Paloş din teacă trăgea, 
Capul lui mîrza tăia, 
Cocoana că şi-o scăpa. 

Și nu se ducea acasă, 

Să stea să se odihnească, 
Ci la Mihai se ducea, 

Lui frumos îi mulțumea 

Că i-a dat mînă de-ajutor ; 
Unde lui că i-a păsat, 
Acolo că l-au lăsat. 

Iar Mihai-vodă-i zicea : 

— Nu ţi-am spus eu, Radule, 
Că Buzeştii-s ca Buzești ? 
Și-ai zis să-i 'dau la mina ta, 
Că tu ştii ce le-oi lucra. 

Şi vodă că mai zicea : 

— Buzeştilor, Căpleştilor, 
Pe Radu să mi-l luaţi 

Și de dus să mi-l duceţi, 
Numai capul l-aduceţi. 

Ei pe Radu că-l luau, 

Pe lac cu gheaţă-l duceau 
Și la bătaie se luau. 

Şi Radu Calomfirescu 
Dete-n sus și dete-n Jos, 

Paloş din mînă scăpa 

Și de gheaţă se lovea, 
Tocma-n patru se făcea, 
Se mira cu ce-o mai da. 
Scoase cizma din picior 
Și-ncepu cu ea a da, 

Pe Buzeşti îi cam muia, 
Dar cizma se descosea, 
Din carîmb se desfăcea 

Și Radu iar se mira, 
Doamne, eu cu ce-oi mai da? 
De pe gheaţă că ieșea, 

La un gard că năvălea, 
Mina pe-o proptea punea, 
De trei palme o scotea, 
Dar din piron nu putea. 
Buzeşuii-l împresura, 
Radu din gură striga : 

— Să moară de-afurisit, 
De popă nespovedit, 

Să n-aibă loc în pămînt 
Cme-a pus propteaua-n cui. 
Capul lui Radu tăiau, 

La Mihai-vodă-l duceau 
Și Buzești îi strigau : 

— Ne-nchinăm, măria-ta, 
Că slujba care ne-ai dat-o, 
Cu prisos am împlinit-o. 
Dar cînd cătau într-o parte, 
O cucioară venea, 

Cu opt telegari la ea. 
Şi-n cucie cin’ era ? 

E mama călugăriţă, 

Deși neagră la hăinuţă, 
La doi frați e măiculiță. 
Aşa de tare venea, 

Că trei telegari plesnea. 
La Mihai-vodă venea, 

Jos din cucie se da 

Și pe scară se urca, 
Palma bici că şi-o făcea, 
Pe Mihai-vodă-l izbea. 
Mihai-vodă ce zicea ? 

— Fată de curvă fuseşi, 

Cu palma că mă lovişi. 
— Adevărat că sint curvă, 
C-am curvit cu taică-tău, 
De te-am făcut şi pe tine, 
Și pe Radu l-am făcut, 
Cărui capul i-ai răpus. 
De nu-mi crezi cuvintele, 
Citeşte hrisoavele. 
Hrisoave vechi că scotea 
Și pe masă le trîntea, 
Mihai-vodă le citea, 
Frăţuior bun se găsea, 

Şi de tată şi de mamă, 

Și de fraţi şi de surori, 
Și-amarnic se tînguia 

Și pe Radu îl plingea. 


146 
Căpitanul Nica 


Bate vintul lin, mai lin, 
Boierii la divan vin, 

Toţi boieri de-ai tirgului, 
Credincioşii domnului, 
Numiţii divanului, 

Stîlpii 'Ţarigradului. 
Colea-n Țara Românească, 
De nimic să se ferească, 
Că-s boieri de mare seamă 
Şi n-au de nimenea teamă ; 
Că ştiu seama oștilor 
Şi-ncă pe-a războaielor. 
De-a dreapta divanului 

Şi ca fala domnului, 
Şedu-mi cinci în haine verzi, 
Să-i tot vezi, să nu-i cunoşti, 
Doi Buzeşti 

Şi trei Căpleşti 

Slujitori bătrîni domneşti, 
Mari la stat, 

Ca și la sfat, 

Cum nimenea nu s-a fapt. 
Ochii li s-a-ntunecat, 


341 


Stau gata de cuvîntat. 

Dar nici mult nu-mi zăboveau., 
Că-n vorbă s-amestecau, 
Care-o vrea mi-o asculta : 
— Alei, doamne Mihai-vodă, 
Bun la sfat, înţelept la vorbă, 
N-am venit să chefuim, 
N-am venit să dănţuim ; 
Află bine că de-un an 
Nica-i lipsă din divan, 

Se luptă cu-al tău dușman. 
Trei zile de-l aşteptăm 

Şi pe Nica nu-l avem 
Și-atunci de ţi-oi auzi : 
Că-n război vodă-l trimese, 
N-a ştiut cum să lucreze, 
N-a ştiut cum să-l păstreze, 
Mult o să te rușineze. 
Frunzuliţă şi-o lalea, 
Dă-ne, doamne, oastea ta 

Și ți-om purta noi cinstea, 
Ca vîntul ne-om revărsa, 
Pe tătari că i-om tăia 

Şi pe Nica l-om scăpa. 

Ei, doamne, măria-ta ! 
Dincolo de Slatina, 

Ne-a umplut tătărimea. 
Țara-ntreagă ţi-a robit, 

Si tu nu te-ai sinchisit. 

Cu ei nu te-ai potrivit, 
Parcă ţi-a fost un făcut. 
Catà oameni de-ţi armează, 
Căpitanii de-ți aşază, 

Că-1 vremea la Bobotează, 
Domnul binecuvîntează 

Şi apele se botează. 

Tot divanu-ncremenea, 
Parcă nimeni nu era, 

Coate boierii că-şi da, 

Nici o vorbă nu slomnea, 
Ca şi pruncu-n maică-sa. 
Frică de domn toţi avea. 
Dar din ei cin” s-alegea ? 
Cel boier bătrîn viclean, 
Maimarele din divan, 

Ce din gură-așa zicea : 

— Ei, doamne, măria-ta, 
Scoală şi te primenește, 
Hatina ţi-o potcovește, 

De război te pregăteşte, 
C-ăşti boieri Sp ti-au grăit, 
Nu degeaba ţi-au vorbit. 
De şi-au slujit cu credinţă, 
Tu i-ai plătit cu căinţă ; 
De le-a fost slujba-n dreptate, 
Le-ai plătit cu strimbătate ; 
Te-au ţinut că le-oi fi frate 
Și tu dușman cu păcate ; 
Ferice de cin” i-a fapt 

Şi de cin” i-a legănat; 
Cînd s-apucă de vreo treabă, 
Nici pe vodă nu-l întreabă. 
Iar atuncea Mihai-vodă, 
Bun la sfat, înţelept la vorbă, 
Două-trei vorbe zicea, 
Boierii-l înţelegea. 

Începea de da porunci, 

Da Buzeştilor de ducă 

Şi Căpleştilor de fugă 

Si la oaste cît de multă. 
Luau drumul cu tuleală 
Și-n pădure cu fereală, 

Că ei nu ştiu ce e frica 

Si habar n-au de nimica. 
Parcă nu plecau să bată, 
Ci la petreceri să facă. 

Si Oltul că mi-l trecea, 
Măre,-n sus de Slatina, 
Pe-o punte, pe-o podină, 
Alţii luau apa-n piept 

ȘI treceau cu murgii-not, 
Parcă Oltul n-ar fi fost. 
Foncică și-o lalea 

Și la război ajunșea, 

Ochii cu Nica că dau, 
Ochii că le lăcrămau 

Și cu mina-l arătau, 

Și din gură-aşa ziceau : 

— Ăla să fie Nica? 

Parcă cu-altul semăna. 

Bine seama că-i luau 

Și la el năvală dau, 

Și caii că-şi închingau, 
Cu bolduri mi-i îmboldeau 
Și din gură le strigau: 
— La al vostru nechezat, 
Să s-audă-n Țarigrad, 

La cinstitul de-mpărat, 
Că-n luptă ne-am aşezat. 
Ceşti Buzești 

Şi ceşti Căplești, 

Slujitori bătrîni domneşti, 
Faţă cu Nica că dau 

Și din gură îi ziceau : 

— Nica, nu e vina ta, 
Nu e nici greşala noastră, 
Ci e poruncă domnească, 
Ard-o focul s-o pirlească ! 
Cînd ai vorbă să te duci, 
Nu ştii de ce să te-apuci. 
Fie vorba cît de bună, 
Dacă nu ţi-e la-ndemîn;, 
Toate la pămînt rămîn. 
Atunci Nica de-auzea, 
Cuvîntul le-nţelegea 

Că greșala o să fie 

A lui vodă din domnie; 
Pe toţi de fraţi că-i prindea 
Şi dădea Nica din cap: 
— Greu e omul cu păcat! 
Rămine şi nensurat. 

La schimbat 

Mi-este legat 

Şi la casă dezlegat, 

De boală nu e scăpat. 
Paloşul din brîu scotea, 
În tătari mi-l repezea, 
Coate boierii că-şi da 

Si tăia, nu se uita, 
Siîngele de şuruia. 

Şi de-o piîclă că venea, 
Ori venea, ori se ducea, 
Era moartea ce dăduse, 

Prin tătari acu-ncepusă 
Şi lui Nica-i se părusc, 
Cînd fu vremea la nămiezi, 
Alei, Doamne, ce să vezi ? 
Cîmpii mi se limpezise 

De tătarii ce fugise, 

De tătari ce murise. 

Care cu fuga-a scăpat, 

Și de paloş netăiat, 

A plecat şi n-a mai stat; 
Pe care moartea-l ajunse, 
Singele pămintu-i supse 

Și pe-acilea putrezise. 

De trupuri de tătărime, 
Se-ngrăşă pămintul bine, 
Prinse la o lume bine. 
Atunci Nica ce-mi făcea ? 
Vorbea ce se pricepea : 

— Alei, voi, Buzeşuilor, 
Și-ncă voi, Căpleşuilor, 
Căpitanii oștilor, 

Cirmacii războaielor ! 
Acilea-n străinătate, 

Nu te prinde nimeni trate, 
Decît duşman cu păcate. 
Singurel ne-a mîngiiat, 
Negrul cela răsturnat, 

Ce e bun de-ncălecat, 

De mi l-a dat Dumnezeu, 
Ca la bine şi la rău 

Să păstreze capul meu. 
Cam așa Nica zicea, 

Tot la negrul se ducea, 
L-îndemna de se scula 

Și pe el încăleca, 

Cărăruia că-și lua, 

Cu Buzeştii 

Și Căpleștii 

Și cu rămășița oștii. 

Câte rîuri şi piraie, 

Pe toate Nica le sare. 

Cate grijuri şi păcate, 

Pe toate le pune-n spate 
Şi-și duc calea mai departe, 

Pînă ici, pînă colea, 

În oraș la Craiova, 

Unde sta măria-sa. 

Unde, Doamne, stau boierii, 
Boierii, puterea ţării, 
Porunca spînzurătorii. 
Acolo de-mi ajungea, 
Măriei-sale-i zicea : 

— Alei, doamne, de ruşine, 
Să-ţi dai sufletul din tine, 
Că nu te-ai gîndit la mine, 
Nici măcar ca la un cîine; 
În lupta ce m-am luptat, 
Tu nu m-ai fost ajutat; 
Te-am ţinut de frăţior 

Și tu mi-ai fost vînzător ; 
Domn bogat și fără sfat, 
Uşor ai fi la purtat 

Și pe spate scărpinat. 

Pe câți creştini te-au slujit, 
Tot mai rău l-al sărăcit, 

În loc să-i fi miluit. 
Și-acuma ce te-ai gîndit, 
Te-ai gîndit, te-ai socotit ? 
Că-n grea luptă m- -ai trimes 
Cu gindul ca să mă pierzi ; 
Să mor ca nimeni pe lume, 
Sfirtecat de tătărime. 
Dumnezeu cu mine-a vrut, 
Să nu mor nespovedit ; 
Nu-s de mamă blestemat, 
Să rămîn netămiîliat. 

Atunci vodă ce gîndea ? 

Ce gîndea, ce socotea ? 

— Du-te, Nica, unde-i vrea. 
Du-te-ţi vezi de casa ta 

Și eu de domnia mea, 

Și-oi vedea cum oi putea. 
Și la vreme de nevoi, 

Te-oi chema să vii la noi, 
Că știi seama la război. 
Du-te, Nica, vezi de treabă, 
Că nimenea nu te-ntreabă 
Unde-ai fost, unde te duci. 
Orice-i fi păţit de-atunci, 

De la tătari, de la tura, 
Cară, Nica, să le uiţi. 


Nica mult nu zăbovea 

Şi pe loc nu răminea, 
C-avea ŞI el mamă, casă, 
Unde să-i întindă-o masă, 
Avea fraţi, avea surori, 
Ca un revărsat de zori. 
Gîndu-l bate, mintea-i zboară 
La a lui dragă soțioară, 
C-a lăsat-o-n prispă-afară, 
Cînd a-ncins cea săbioară ; 
Și pe mă-sa sus pe vatră, 
Cînd a plecat să se bată. 
Foicică şi-o lalea, 

Ziua bună că-și lua, 

De la mari, de la boieri, 
De la hoţi din închisori, 
De la tineri şi bătrîni, 

De la răi şi de la buni, 

Şi pe ce drum apuca, 
Nimenea nu mi-l vedea, 
Nimeni seamă nu-i lua. 

La trei zile, pe-nserate, 
Nica-n poarta casei bate, 
Dar nu e nimenea, frate ! 
Atunci începe să strige, 
Că dorul prea tare-l frige : 
— Scoală, mamă, și deschide, 
Dar nimenea nu-l aude. 
Mai strigă a doua oară, 
Nume bun de surioară. 
Nu-i răspunde a lui soră, 
S-a făcut altuia noră. 

Nu-i la casă de-oameni buni, 
Ci la casă de păgini, 

Că străinii mi-au „luat-o, 
De părinți a-nstrăinat-o 

Și Dumnezeu mi-a uitat-o. 
Atunci Nica de-mi vedea 
Că nici sor-sa nu ieşea, 
Soţioara că-și striga : 

— Numai tu, dragă soție, 
Mi-oi fi credincioasă mie. 

leşi, deschide a pustie, 

Ca să intru cu negrul, 
Chiar cu negrul, săracul, 
Ca să-i mai vezi umbletul. 
leşi, deschide, nu mai sta, 
Nu te mai bată grija, 

Că e Nica om Voinic, 

Nu se teme de nimic. 

Dar el strigă, el aude, 
Nimeni poarta nu-i deschide. 
Atunci Nica zice-n gînd : 
„Ori, Doamne, n-am cunoscut, 
Acilea und” m-am născut, 
Ca mic copil am crescut ?“ 
Că la lupte cînd plecase, 
Mustăcioara nici nu-i dase 
Și de cînd s-a-nstrăinat, 
Mustaţa mare s-a fapt. 
Alei, Nica ce-mi făcea ? 
Mai tare se-nvierşuna, 

De da drumul negrului, 

Pe mijlocul cîmpului, 
Curmezişul drumului, 

În bătaia vîntului. 

Lua drumul de-a razna, 
Pîn” la tușe-sa Tana, 

Care şade nu departe, 
Cale de-o zi şi de-o noapte, 
La cea casă cu trei meri, 
Care trei sînt frățiori, 

Cite trei sînt roditori. 
Nica drumul mi-și urma 
Și din vreme mai trecea. 
La jumătatea drumului, 
Ostenise negrul lui. 

Dar e Nica nemilos, 

Ca să-și mai dea trupul Jos. 
Și e Nica fără minte, 
Negrul lui merge-nainte ; 
Și din ce se mai ducea, 
Tot mai tare că-l bătea 

Și la tuşe-sa-ajungea, 
Chiar la tuşe-sa Țana. 
Drept la poartă că trăgea, 
De trei ori în ea bătea 

Și din gură că striga: 

— Scoală, tușe, nu mai sta, 
Că-i nepotu-tău Nica. 

Din grea luptă mi-a scăpat, 
Cu negrul nevătămat. 

leşi, tuşe, fermecătoare, 

De mi-l opreşte din cale, 
Că e negrul cam nebun, 

De nu mai ţine la drum. 
lar tuşe-sa-l auzea, 

Din pat iute că sărea, 
Dezbrăcată cum era 

Şi pe argat mi-l chema, 
Frumuşel mi-l întreba : 

— Cine e, cine-i ala ? 

Şi argatul răspundea : 

— E nepotu-tău Nica ! 

— Du-te poarta de-i deschide, 
De vreun bine că ţi-o prinde, 
Ori vreun păs l-o fi găsit, 
Aicea de-a nimerit. 

Poarta i se deschidea, 

Nica cu negrul intra, 
Curtea o bătăturea, 
Pământul că răsturna, 

Și copita negrului, 

Cî e brazda plugului. 

Și câţi stau vîriți în casă, 
Nu puteau ca să nu iasă, 

Ca pe Nica să mi-l vază. 
Iar tuşe-sa ce făcea ? 

Drept la negrul se ducea 

Și de el s-apropia, 

Pe frunte că-l mîngiia 

Și asupră-i că sufla 

Și deochiul 1-l lua, 

Apoi în grajd îl băga, 

Fîn cu flori îi revărsa, 
Mînca negrul, nu căta 
Că-n casă străin era. 

Vreo trei zile că-l ținea, 
Vreo trei zile, vreo trei nopți, 
Ca să mi-l privească toţi. 
Şi alte trei zile pe-afară, 
Să mi-l bată vînt de vară, 

Să trăiască, să nu moară, 
Să-l atingă ploile, 

Să-i moaie copitele, 

Să-i scurteze zilele, 

Lui Nica nevoile, 

N-ar mai bate căile 

Și toate vîrtoapele ! 
Tuşe-sa-i fermecătoare, 

Ştie păsul unde-l are ; 
Tuşe-sa e haită veche, 

De nu i-ai găsi pereche ; 
Nu-i vrea lui Nica vreun bine, 
Ci vrea să-l piardă din lume. 
Că nu-i Nica nepot bun, 
Să-i ție de cald la drum ; 
Dar nici că e vreun străin 
Și la inimă hain. 

Nici să-i crezi ce spune-ntii, 
Să-l pui noaptea căpătii 

Și ziua în tîrg să-l mii. 

Ci e Nica de-un viteaz, 

La luptă n-are popaz. 

Nu e mîncat de necaz, 

Ci-i copil însurățel, 

Mai mare dragul de el, 

Ca să-l ai ibovnicel. 

Și nu-i Nica mînios, 

Că nu e lucru frumos 
Pentr-un tînăr drăgăstos. 
Foicică sălcioară, 

Ce- veni şi lui să-nsoare 
C-o drăguță bălăioară ? 
Dar dușmanii mi-l aflară 
Şi-n grea luptă mi-l mînară, 
Lui zilele să-u scurteze, 

Pe vodă să-l ruşineze. 

Dar e Nica om viteaz 

Si pe duşman l-a rămas. 


La trei ani şi jumătate, 
Doru-l frige, gindu-l bate, 
De neagră străinătate. 
Cruce cu dreapta-și făcea, 
Ziua bună că-și lua, 

De la mari, de la boieri, 
De la hoți din închisori, 

De la tineri şi bătrîni, 

De la răi şi de la buni. 
Frumos negru-ncăleca, 
Ziua ŞI noaptea mergea, 

La iuli că ajungea 

Și la poartă că bătea, 

Pe nume bun că-i striga, 
De trei ori pe maică-sa, 

O dată pe soră-sa 

Şi pe draga soţioară, 

Doar să iasă pîn-afară, 
Să-i dea negrului apşoară. 
Nica strigă, Nica-aude, 
Nimeni poarta nu- i deschide, 
Numai moartea fi răspunde. 
Urîta de cucuvea 

Se pusese pe-o nuia, 

Striga moartea lui Nica. 
Dar el, măre, ce-mi făcea ? 
Lua drumul de-a razna, 
Pîn” la tușe-sa [ana, 

La o zi şi la o noapte, 
Să-i bată tușe-si-n poartă, 
lar tuşe-sa se scula, 
Dezbrăcată cum era. 

Dar ea, măre, nu prea vrea, 
Și Nica bine simţea, 

Că tuşe-sa vrea să-l piardă 
Şi pe lume să nu-l vadă. 
Frumos calu-ncăleca, 
Lungul drumului lua. 

De departe, 

Negru-și bate, 

Şi de-aproape, 

Ochu-și scoate, 

De neagra străinătate. 

Cîntecul lui Bartici 
Frunză verde salbă moale, 
Ziua de vinerea mare, 
Plecă vodă-n vinătoare. 

N vânătoare că-mi pleca, 
Doamna singură rămînea. 
Dară doamna ce-mi făcea, 
Cind singură se vedea ? 
Ea îndată că- mi chema 
Douasprece j jupinese, 

Să vezi, tot cocoane-alese, 
Și la masă le punea. 

Cu paharul cin" le da? 
Săvai finu-său Bartici. 

Și mi-şi beau şi mi-şi mîncau, 
Aşa doamna ce făcea ? 

Ea la masă se ducea 

Și din gură le zicea : : 

— Douäsprece jupinese, 
Sînteţi tot cocoane-alese. 
Aşi băut şi aţi mîncat, 
De-acum pe-acasă plecați 
Și-aici numai să-mi rămină, 
Săvai finu-meu Bartici. 
Jupînese ce-mi făceau ? 
De la masă se sculau 

Și pe-acasă că-mi plecau, 
Numai Bartici rămînea, 
Aşa doamna că-i zicea : 
— Alelei, fine Bartici, 
Vino lîngă mine-aici, 

Că mi-eşta "nalt şi .sprincenat, 
Te-aş pofti cu mine-n pat, 
Să-mi faci pofta trupului, 
Lăcomia ochiului, 
Tristarea sufletului. — 

Din ceasul cînd te-am văzut, 
La inimă mi-ai căzut, 

Ca un ineluş de-argint, 
Cînd cade în apă-afund 
ȘI şade, nu ruginește, 
Inimioara mi-o topeşte, 
Alelea, fine Bartici, 

Vino lingă mine-aici. 
Dară Bartici ce-i zicea ? 
— Alelei, naşă Ileană, 
Nu ţi-o fi, naşă, păcat, 
Că de mic m-ai botezat, 
Trei copii mi-ai creștinat, 

Nu ţi-o fi, naşă, păcat, 

Să te sui cu finu-n par? 
Naşă-sa că mi-și grăia : 

— Alelei, fine Bartuci, 
Vino lingă mine-aici, 

Că nu mai pot aştepta. 
Pentru păcatele tale, 

Eu, fine, că ţi-oi făcea 
Douăsprece biserici, 

Pe la satele mai MICI; 

Şi, fine, că ţi-oi mai face 
Douăsprece mînăstiri, 

Pe la oraşe mai mari; 
Și-ncă, fine, ți-oi mai face 
Fîntîni reci pe la poteci 
Şi puțuri pe la drumuri. 
Cînd o fi la urmuliță, 

Oi face două cruciulițe. 
Crucea ta oi polei-o 

Şi pe-a mea că mi-oi cerni-o, 
Și-oi da vaci pe la săraci, 
Numai pofta să mi-o faci. 
Darà Baruci ce-mi zicea ? 
— Alelei, nașă Ileană, 
Mai aşteaptă puţintel 
Să-mi dezbrac cel căftănel, 
Să nu fac păcatu-n el. 

Dar Bartici ce mi-şi făcea ? 
El pe-acasă se ducea, 

În grajd de piatră intra 

Și pe negru că-mi scotea, 
Înşeuat şi înfrînat, 

Cum e bun de-ncălecat, 

Şi la scară mi-l lega, 

Dar Bartici ce mai făcea ? 
El în casă că intra 

Și din gură-i cuvînta : 

— Draga mea de coconiţă, 
Ai să rămii văduviţă ; 
Dragii mei de coconaşi, 
Rămîneți de mici săraci. 

Şi pe negru-ncăleca, 

Și Bartici că mi-şi fugea ; 
Fugea tocma-n Țarigrad, 
Ca să scape de păcat. 

Și Bartici că mi-și fugea, 
lar doamna se-mbolnăvea. 
Ștefan-vodă ce-mi făcea ? 
Din vinătoare venea, 

Pe ea bolnavă o găsea, 

Si el, frate, o-ntreba, 
Toată dira i-o spunea, 
După cum era fapta. 
Ștefan-vodă-o asculta, 
După Bartici trimetea, 
În "Țarigrad mi-l găsea 
Și-ndărăt că-l aducea. 
Ștefan-vodă ce-mi făcea ? 
Toţi boierii-i aduna, 

Pe Bartici mi-l judecau, 
Toţi lui vina îi găseau, 
De ce n-a făcut fapta 

Și mi-a-mbolnăvit doamna. 
Pe Bartica îl judecau 

Și cu dreptate găseau 

Pe Bartici a-l spînzura. 
Dar soţia lui Bartici, 
n la naşu-său da 

Și din gură că-i zicea : 
— Naşule, năşicule, 

Cată numa-a te-ndura 

Și nu mi-l mai spînzura. 
Ștefan-vodă-i răspundea : 
— Fină, finişoara mea, 
Eu la vreme oi chema 
Coconii oraşului, 
Sfetnicii-mpăratului ; 
Care ție i-o plăcea, 
După-acela mi te-oi da. 
Si pe Bartici spînzura. 
Cînd spînzurat că-l vedea, 
Soţia lui ce făcea ? 

Fuga la masă că-mi da, 
Mîna pe cuţit punea, 
Singură se înjunghia. 
Pe-amîndoi mi-i îngropa 
În basceaua cu florile, 
Und” se plimbă doamnele ; 
Pe-amîndoi mi-i îngropa, 
Doi trandafiri răsărea. 

Ștefan-vodă ce-mi făcea ? 
Dimineaţa se scula, 

Do: trandafiri că-mi vedea, 
Ștefan-vodă că zicea : 

— Cine strică dragostea, 
Dumnezeu să nu i-o dea; 
Să 1-0 dea și să i-o ia, 

Ca să creadă altuia. 


148 
Cîntecul lui Dedu-hatmanul 


Icea-n jos, la Stoienești, 

Mai din jos de București, 
Frumoasă masă e-ntinsă. 

Dar la masă cine şade ? 

Sade domnul Ștefan-vodă, 
inconjurat de boieri, 

Tot boieri de la divan. 

Dar la coadă cine şade ? 
Sade Dedu-hatmanul, 

Nici nu bea, nici nu mănîncă, 
Numai la boieri se uită. 

Iar domn Ștefan ce-mi grăia ? 
=e alci, Dragna, fiica mea, 
Din cÎț boieri sînt aici, 
După care-o să te duci? 

Iar Dragna ce răspundea : > 
— D-alei, taică, dragă taică, 
Din câţi, boieri sînt aici, 

Eu pe nici unul nu vreau, 
Decât pe Dedu-hatmanul. 

El nici bea, nici nu mănîncă, 
Numai la boieri se uită. 
Şi-atunci Dedu ce grăia ? 

— Hei, doamne, măria-ta, 
De mi-ai da domnia ta, 

Nu ți-aş da bănia mea! 

lar vodă se supăra 

Și doi gealaţi că-mi punea, 
Pe Dedu de mi-l ducea 


Și-n temniţă că-l băga 


355 


Dragna, temniţa afla 
Și la temniță mergea, 
De-afar” pe Dedu-l striga : 
— D-alei, Dedule, hatman, 
De eşti viu, 

ca să te ştiu, 
De eşti mort, să te jelesc. 
Și-atunci Dedu răspundea : 
=) alei, Dragna, puica mea, 
Eu nu sînt nici mort, nici Viu, 
Doar viața mi-o mai yiu, 
Barba căpătii mi-o pui 
Şi cu părul mă-nvelesc. 
D-alei, Dragna, Dragna mea, 
Toate le-aş mai suferi, 
Dar eu nu mai pot trăi 
De şuierul şerpilor, 
De freamătul broaştelor. 
Toate le-aş mai suferi, 
Dar o hoață de şerpoaică, 
Ea că mi s-a-mpleticit, 
Din susul buricului, 
Unde-i păs voinicului. 
Cînd şerpoaica se lungeşte, 
Inumioara mi- -0 răceşte ; ; 
Cînd şerpoaica se zgârceşte, 
Inimioara mi-o topeşte. 
Dar Drăgnuţa se făcea ? 
La tată-său se ducca, 
De: departe-ngenunchea 
ȘI de-aproape se ruga : 
— D-alei, taică, dragă taică, 
Ce vinovat mare-a fost, 
Pe Dedu de l-ai băgat 
În temniţa smagului, 
Unde smagul smăguieşte, 
Pe Dedu-l împotmoleşte ? 
Șade-n apă 

pînă-n sapă, 
Şi-n noroi 

pină-n ţurloi. 
Ștefan-vodă ce-i zicea ? 
— D-alei, Dragna, fiica mea, 
Du-mi-te, tu, du-te acasă, 
Tencuieşte-ţi curțile, 
Văruieşte-ţi casele, 

Că pe Dedu eu l-oi scoate 
Şi la bărbier l-oi duce, 
Frumuşel că mi l-oi rade 
Și după tin” l-oi trimite. 
Dragna-acasă se ducea, 
Casele le väruia, 
Curțile le tencuia. 
Ștefan-vodă ce făcea ? 
Doi gealaţi că trimetea, 
Pe Dedu de mi-l scoteau, 
La bărbier mi-l duceau, 
Frumuşel că mi-l rădeau, 
Mi-l rădeau şi mi-l tundeau 
Și-acas” la vodă-l duceau, 
C-aşa poruncă aveau. 
El gealaţii îi punea, 
Capul lui Dedu tăia 
lar Dragna cum auzea, 
La taică-său că venea, 
Pe Dedu mort îl vedea 
Și lui taică-său zicea 
Și cu fioc îl blestema: 
— D-alei, taică, dragă taică, 
Să dea bunul Dummezeu 
Să te-nsori de nouă ori 
Și să ai nouă feciori ; 
Și la urmă o fetiţă, 
Să-ţi care apă la temniţă. 
Și-astfel după ce grăsa, 
Mîna-n buzunar băga, 
Un cuţitaş că scotea 
Şi-n inimă şi-l băga. 
Ștefan-vodă de vedea, 
Se-ntrista 

ŞI se-ngrozea, 
La biserică-i ducea 
Și pe Dragna o-ngropa, 
În altar pe dinlăuntru, 
lar pe Dedu lingă-altar, 
Lîngă zid pe dinafar'. 
Din inima Dragnei creştea 
De-o garofița bătută, 
Care prin zid străbătea, 
Cu rugul Dedului se-ntîlnea 
De trei ori se-mpleticea. 

Ștefan-vodă cînd vedea, 
Amarnic se chinuia, 
Mintea i se tulbura 

Și din gură-aşa grăia : 

— Cine dragoste-o strica, 
Să-l ajungă patima, 

Care arde mintea mea. 
Mîna-n buzunar băga, 
Un cuţitaş că scotea 

Şi-n inimă şi-l băga. 


149 
Buculei 


Ce-i în tîrg, la București ? 
Ce-i în curte la Ștefan-vodă ? 
Bună masă mi-este-ntinsă, 
Dar la masă cine-mi şade ? 
Şade domnul Ştefan-vodă, 
Cu ai ţării boieri mari, 

Ai tirgului caimacani, 
Oamenii-mpăratului, 

Arză-i para focului ! 

Grăi domnul Ştefan-vodă : 
— Alelei, „Voi, slugilor, 
Vedeţi, măre, ori nu vedeți ? 
De la Paşti şi pînă-acum, 
Cinci zaiafeturi mi-am făcut, 
Toate slugile-au venit ; 
Buculei, slugă bătrînă, 
Niciodată n-a venit ! 

Eu pe toți i-am dăruit 

C-un buzdugan şi-un caftan, 
Și i-am cinstit c-un firman. 
Doar Buculei n-a venm ! 

Ori că el a sărăcit, 

Ori că mi s-a-mbogăţit, 

Ori domnia mi-a poftit, 

La mine de n-a venit? 
Degrabă să-l căutați 

Și de l-aţi găsi bogat, 

Să mi-l aduceţi legat ! 

Dar sărac dacă-l aflați, 
Vreo trei pungi de bani să-i daţi 
Şi să mi-l lăsaţi în pace, 
N-are nimenea ce-i face. 
Slujbaşii că şi plecau, 

Și la el dacă-ajungeau, 

Din gură-astfel îi ziceau : 
— Buculei, slugă bătrînă, 
Ori că, măre, ai sărăcit, 
Ori că te-ai îmbogăţit, 

La domn de n-ai mai venit? 
la, degrabă te găteşte, 
Viaţa ţi se prăpădeşte, 

Că domnia ne pofteşte. 

— Vere, nici n-am sărăcit, 
Nici nu m-am îmbogăţit. 
Nu ştiu, naiba m-a-ndemnat, 
M-a pus de m-am însurat, 
Fată bogată-am luat. 
Soacră-mea că m-a-nzestrat 
Cu cincizeci de iepe roaibe. 
Iarnă grea că mi-a venit 

Și iepele mi-au murit. 
Numai una a rămas, 

apă albă, burdioasă 

Și era şi cârticioasă. 

Și s-a prins şi mi-a fătat, 
Dar lupii de ea au dat 

Și iapa că mi-au mâncat, 
Mînz sărman că mi-a rămas. 
De pe munte m-am luat, 
În buzunar pîine-am furat, 
Oasele le-am adunat, 
Într-un cazan le-am băgat 
Și pe foc că le fierbeam, 
Apoi oasele scoteam 

Și pîine că dumicam, 
Mînzului sărman că-i dam. 
Mereu aşa am făcut, 

Pîn? ce mare l-am crescut. 
După ce astfel vorbea, 

O butie desfunda 

Şi-i da fustaşului să bea, 
Pîn: fustaşul se-mbăta 

Și apoi se şi culca. 

El pe mînz încăleca 

Şi spre Bucureşti pleca. 
Fustaşu-i la Văcăreşti, 
Buculei la Bucureşti. 

Jos de pe cal că se da, 

La Ștefan-vodă intra 

Și la masă s-aşeza, 

Șapte pistoale plesnea. 

Grăi domnul Ștefan-vodă : 
— Buculei, slugă bătrină, 
De la Paşti şi pînă-acum, 
Cinci zaifeturi mi-am făcut, 
Toate slugile-au venit 

Și eu că le-am dăruit 

C-un buzdugan şi-un caftan 
Și i-am cinstit c-un firman. 
Dar dumneata n-ai venit! 
Ori că, măre, ai sărăcit, 

Ori că te-ai îmbogățit, 

Ori domnia c-ai poftit, 

La mine de n-ai venit ? 

— Alei, doamne Ștefan-vodă, 
Nici, doamne, n-am sărăcit, 
Nici că m-am îmbogățit ! 
Nu ştiu, naiba m-a-ndemnat, 
M-a pus de m-am însurat, 
Fată bogată-am luat. 
Soacră-mea m-a înzestrat 
Cu cincizeci de iepe roaibe. 
larnă grea că mi-a venit, 
lepele toate-au murit. 

Și mie că mi-a rămas 

apă albă cîrticioasă 

ȘI era şi burdioasă. 

Mi s-a prins și mi-a fătat, 
Lupii peste ea au dat 

Și iapa că mi-au mîncat, 
Minz sărman că mi-a rămas. 
De pe munte m-am luat, 
Pîine-n buzunar am furat, 
Oasele le-am adunat 
Și-ntr-un cazan le-am băgat. 
Și pe foc că le fierbeam, 

Apoi oasele scoteam 

Şi pîinea o dumicam, 
Mînzului sărman îi dam. 

Și tot aşa am făcut, 

Pîn” ce mare l-am crescut. 
Dar ştii, doamne, ori nu ştii ? 
Albii täi cărăvăneşti 

Şi negrii dobrogeneşti, 

Pe toți patru de mi-ai da, 
Minzul sărman nu ţi-oi da. 
Mare prinsoare făceau 

Și la-ntrecere-i puneau. 
Dacă albii cărăvăneşti 
Minzul sărman l-or întrecea, 
Capul lui Buculei va cădea. 
Dacă mînzul 1-0-ntrecea 

Pe albii cărăvăneşti, 

El domnia să i-o ia. 

Şi doamna şi domnia, 

Și cu toată avuţia. 
Ştefan-vodă poruncea, 
Patru mocani aducea 

Și pe cai încăleca, 

Dar Buculei ce făcea ? 

Un pui de ţigănaș lua, 

Pe mînz sărman încăleca, 
Dar popul unde-l punea ? 
La puțul porumbului, 

În inima cîmpului, 

Unde-i păs voinicului. 

Pin’ yigănaş calu-mi „gătea, 
Mocanii cu albii cărăvăneşu 
Şi cu negrii dobrogeneşti, 
La jumătate cale-ajungeau. 
Unde mînz sărman vedea, 
Brazda cu piciorul din pămînt scotea, 
Și unde se opintea, 

De mi-ți sărea rar, lupeşte, 
Şi se lungea ogărește, 

La cotituri iepureşte, 

Mult înainte-ajungea, 

Alb de spumă se făcea. 

Iară domnul Şrefan-vodă, 
În pridvor că se urca, 
Peste cîmp că se uita. 

— Găteşte-te, Buculei, 

Ca să-ţi răpui viaţa 

Și să-ți iau bogăţia. 

Da? Buculei ce striga ? 

— Alei, doamne Ştefan-vodă, 
Eşti îmbrăcat ca un domn, 
Dar mintea nu ţi-e de domn. 
Vezi tu, doamne, ori nu vezi 
Pe mînzul sărman al meu ? 
Că-i cunosc aruncătura 

Și-1 cunosc şi cotitura. 

Că se lasă rar, lupeşte, 

Și coteşte iepurește, 

Se lungeşte ogărește. 

Vorba nici nu isprăvea, 
Mînz sărman la poartă sosea. 
Pîn” de spumă se usca 

Şi-n grajd de piatră-l băga, 
Abia soseau dobrogeneşti 

Și albii cărăvăneşt. 

Iară domnul Ștefan-vodă, 
Mina la gură punea, 

Buculei paloş pe mischiu trăgea, 
Capul lui vodă-i tăia 

Și domnia i-o lua, 

Și domnia şi doamna, 

Şi toată avuția. 

Apoi, țara stăpînea, 

Săvai cu grijă domnească, 

În veci să se pomenească. 


150 
Mogoş 


La umbră de şapte brazi, 
Șapte brazi ca șapte frați, 
Stau ai lui Mogoş cumnaţi 
Și de-ai Stăncuței buni fraţi. 
Puneau masa Şi minca, 

lată Mogoş că-mi sosea 
Pe-un cal galben dobrogean, 

Bună ziua că le da: 

— Bună ziua, şapte fraţi, 
Şapte fraţi ca nişte brazi, 
Șapte fraţi şi-ai mei cumnați, 
Și de-ai Stăncuţei buni frați. 
Nici unul nu se mişca, 
Cel mai mare răspundea, 
Îmbrăcat ca şi un domn 
Și n-are minte de om. 

Şi el, măre,-i mulțumea 

Și la masă mi-l poftea, 

Şi din gură-l întreba : 

— Cumnate Mogoş, dumneata, 
Cînd pe Stanca-am logodit, 
Măre, rămas am făcut 

S-o aduci, măre, la noi, 
Pe iarnă de nouă ori, 

Că-s mai multe sărbători; 
Și pe vară de trei ori, 
Că-s puţine sărbători. 
Iară Mogoş, ce-i zicea ? 
— Cumnăţele, dumneata, 
Pe Stăncuţa-oi aducea-o 
Primenită şi gătită, 

În rogojină-nfășurată, 
Rogojină de la baltă, 

Trei parale cumpărată. 

Și oi pune-o-ntr-o căruţă, 
Nespiţată, neobădată. 

Așa el că mi-și grăza, 
Ăilalți fraţi nu răspundea, 
Doar àl mare se scula, 
Îmbrăcat ca şi un domn 
Şi n-are minte de om. 

În picioare se scula, 

Mîna pe paloș punea, 

Pe mișchiu că mi-l trăgea, 
Pe limbă că-l încerca, 

Trei ceasuri că-mi piuia. 
Încet mi se pregătea, 
Mîna pe paloş punea, 

Îl învîrtea,-l răsucea, 
Capul lui Mogoş tăia. 

La un fag că mi-l tîra, 
Cu frunze l-acoperea, 

La masă se așeza, 

Tot mi-şi beau 

Și mi-și mâncau 

Și cu toții chefuiau. 
Cînd deoparte căutau, 
O cucie că zăreau, 

Tot cu patru telegari, 
Negri ca corbii, 

Lucioși ca şerpii, 

În cucie cine-mi era ? 
Era Stanca soră-sa, 

Ea din gură le grăia: 

— Bună ziua, şapte fraţi, 
Șapte frapi ca nişte brazi, 
Tot de-ai lui Mogoş cumnaţi 
Și de-ai mei șapte buni fraţi. 
Nici unul nu răspundea, 
Ci doar fratele-ăl mai mare, 
Îmbrăcat ca şi un domn 
Și n-are minte de om, 
Din gură aşa-l grăia : 

— Ceaţă din cer a căzut 
Și Mogoş s-a rătăcit, 

La noi încă n-a sosit. 
Dar soră-sa ce făcea ? 
Jos din cucie, se da, 
Prumprejur că se uita, 
Dîrà de sînge vedea. 

Și pe diră se ducea, 

Pin’ de fag s-apropia. 

Și cînd cu mîna dădea 
Şi frunza o-mprăşua, 

Pe Mogoş mort îl vedea, 
Din ochi negri lăcrăma. 
La fraţi ai se-ntorcea 

Și din gură le grăia: 

— Nu v-a fost milă, păcat, 
Văduvită m-aţi lăsat! 
La judecată mergea, 

Pe frate-său îl pîra, 
Judecata chibzuia 

Și pe el îl osîndea. 

FAMILIALE 


151 


Cîntecul mierlei şi sturzului 


Verde de spanac, 

Pe drum am plecat, 
Peste-o ceartă-am dat. 
Cine se certa ? 

Două păsărele, 

Pe două smicele. 
Două păsărele, 
Amîndouă rele. 

Cine se certa ? 
Sturzul cu mierla. 
Mierliţa-mi grăia : 
— Sturzule, puştiule, 
Geambaş de pădure, 
'Nşelător de lume, 
Ia-mă-n aripioare, 
Scoate-mă la ţară, 
Să-ţi fiu soţioară ! 
Foaie şi-o lalea, 
Sturzul ce-mi făcea ? 
În aripioare-o lua, 
La ţară-o scotea, 
Mierliţa-mi grāia : 
— Nu-ţi sînt soţioară, 
Ci-yi sînt verişoara ! 
Sturzul ce-mi grăia ? 
— Mierliţă, mierliţă, 
Pasăre pestriță, 
Neagră la hăinuţă, 
Chip călugăriţă, 

La corp cilbie, 

Cum îmi place mie, 
La guşă plăviţă, 
Pupu-te-n guriţă. 
Mierliţa-mi grăia : 
— Sturzule, puşuule, 
Geambaş de pădure, 
'Nşelător de lume, 
Ce-o să mă fac eu 
De urîtul tău, 

Și de-al taică-tău, 
Și de-al moşu-tău ? 
Eu am să mă fac 
Mică trestioară, 

Din baltă născută, 
În baltă crescută. 
Sturzul ce-mi grăia ? 
Fă-te, fată, fă-te, 
Că şi eu m-oi face 
De-un mic cositor 
Şi mi te-oi cosi, 

Şi te-oi aduna, 

De tine c-oi da 

Și te-o1 săruta, 
Barem de-ai crăpa. 
Mierliţa-mi grăia : 
— Ce-oi să mă fac eu 
De urttul tău 

Și-al lui taică-tău ? 
Mică iconiţă 

Din bisericuţă. 
Sturzul ce-mi grăia ? 
— Fă-te, fată, fă-te, 
Că şi eu m-oi face 
De-un mic ţircovnic 
Și mi te-oi citi 

Și m-oi închina, 

De tine c-oi da 

Şi te-oi săruta, 
Barem de-oi crăpa. 
Mierliţa-mi grāia : 
— Ce-o să mă fac eu 
De urîtul tàu ? 

Eu am să mă fac 
Un mic cuptoraş. 
Sturzul ce-mi grăia ? 
— Fă-te, fată, fă-te, 
Că şi eu m-oi face 
De-un mic brutăraș, 
Pîine mi-oi scotea, 
De tine c-oi da 

Și te-oi săruta, 
Barem de-oi crăpa. 
Mierlița-mm grăia : 
— Ce m-oi face eu, 
De urîtul tău? 

lată că m-oi face 

O fîntină lină, 

Cu apşoară bună. 
Sturzul ce-mi grăia : 
— Fă-te, fată, fă-te, 
Că şi eu m-oi face 
De-un mic călător 
Și mi-oi conăci, 

Și apă c-oi bea, 

De tine c-oi da 

Și ne-oi săruta, 
Barem de-ai crăpa ! 
Sturzu-i mai spunea : 
— Mierliţă, mierliţă, 
Pasăre pestriță, 
Neagră la hăinuţă, 
Chip călugăriţă, 

Eu ţie ţi-am spus, 
Cuibul să nu-ți faci 
În marne de drum, 
Pe tufe de-alun 
Cărăuşi c-or trece, 
Resteie c-or frînge, 
Bulfeie c-or rupe 

Și ei mi-or tăia 
Resteie, bulfeie, 
Cuibul ți-or strica, 
Puii ți-or cădea, 

Tu te-oii vărcăra, 

Pe cine-oi apuca ? 
Calea e colea, 

Trec care mocăneşti, 
Trec la Bucureşti, 
Cu mărfuri domneşti. 

Cîntecul mocanului 


Fir de iarbă lată, 

La măgura-naltă, 
Ceartă, mi se ceartă 
Două cumnăţele, 
Ca două căţele, 

Pe mic mocănaş, 

Săruta-mi-l-aş. 
Verde şi-o lalea, 

Ţăranca-l grăia : : 

— Mic de mocănaş, 

la-mă tu pe mine, 

Ca să trăim bine; 

Eu frumoasă, tu frumos, 

Ca să trăim mîngiios ! 

Si iar verde şi-o lalea, 

Miunteanca-i grăia : 

— Mic de mocănaș, 

la-mă tu pe mine, 

Ca să trăim bine; 

Las” că sînt gușată, 

Da’ eu sint bogată! 

Și ea cînd grăieşte, 

Guşa-i hîrîieşte. 

Din ochi nu clipea, 
Munţii se-ntuneca, 

El că se gîndea 

Pe care s-o 1a. 

Şi mi-și alegea : 

— S-o jau pe munteanca, 

Să-i mănînc eu blaga. 

Oi trăi cum oi putea, 

Cu cirezi de boi, 

Cu turme de oi, 

Șase pluguri noi, 

Cu cîte şase boi. 

Verde de năut, 

EI c-a sărăcit. 

Verde matostat, 

Munteanca-a lăsat 

Şi el c-a plecat, 

Pe ţărancă a cătat. 

Și el că-mi gräla : 

— Tu, ţăranca mea, 

la-mă tu pe mine, 

Ca să trăim bine. 

— Mic de mocănaș, 

Eu că te-am rugat, 

Cind ai fost dănac, 

Și tu nu m-ai luat. 

Eu o să te iau, 

Tot cînd tu mi-oi face 
Un pod de argint, 

Să umblu peste mare, 
Seamăn în lume n-are ; 
De-o vie pe mare, 

Cu nouă răzoare, 

Cu strugurii negri, 
Cu aracii albi, 

Cu strugurii dulci, 

Cu aracii-n dungi. 
Verde şi-un dudău, 
Eu o să te iau, 

Cînd o fi lupu-n cizme-ncălțat, 
Venind după oi în sat 
ȘI vulpea-n papuci, 
Umblind după curci, 
Atunci, nici atunci. 
Verde foi de bob, 

Un iepure șchiop, 
Să-mi treiere-un snop, 
Să-mi aleagă un bob, 
Într-un vîrf de plop, 
Verde de lăptuci, 
Atunci, nici atunci. 

Mindra necvedincioasă 


Verde frunză-a bobului, 

La poalele codrului, 

La fîntîna Motrului, . 
Frumoasă masă mi-e- ntinsă 
Şi de mulţi voinici cuprinsă, 
De patruzeci și cinci voinici, 
De cincizeci fără de cinci. 
Verde frunză şi-o lalea, 
Mai mare cine-mi era ? 
Alopin, haiduc voinic, 

Cu frate-său Constantin. 

Și toţi beau și mi-și mîncau, 
Mare zaiafet făceau. 

Dar cînd fu mai spre beţie, 
Cea cu dalba veselie, 
Constantin ce mi-și grăia ? 
— Dalei, frate Alopine, 

În cine te-ncrezi mai bine ? 
În mine, care-ţi sînt frate, 
Ori în armele tale toate ? 
Verde frunză şi-o lalea, 
Alopin ce răspundea ? 

— Verde frunză bob orez, 
Frate, nu mă-ncredinţez 
Nici în tine că mi-eşti frate, 
Că ţii cu mine-n dreptate ; 
Nici în dragile de arme, 
Că armele-s fiare reci, 
Fiare reci şi lemne seci. 
Cînd oi zice bob orez, 

În cine mă-ncredinţez ? 
Numai în mîndruţa mea, 
Care m-am iubit cu ea, 
Din copilăria mea. 
Constantin îl asculta 

Și din gură-aşa-i grăia : 

— Verde frunză bob orez, 
Degeaba te-ncredinţezi, 
Că mîndruţa te-a lăsat 

Și cu Pribeagu s-a luat ; 
Cu Pribeagu dintre munţi, 
Dintre munţi, din văi adinci, 
Și cu el că mi-a plecat, 

Cu soare nescăpătat 

Și pe tine te-a lăsat. 

Dalei, frate Alopine, 

Tu să mă asculți pe mine, 
Că-ţi vine Pribeagu-n mină, 
Deseară, cum iese luna. 

Tu ştii calea la fîntînă. 

El o veni acolea 

Să ia apă-n matara, 

Să-şi adape mindruța. 
Verde frunză şi-o lalea, 
Alopin ce mi-și făcea ? 

La fîntînă se ducea 

Şi-n tufe se pitula. 

lată Pribeagu sosea, 

Cu mataraua pe mină, 

Să ia apă din fîntină. 
Alopin cum îl vedea, 

De departe-l proțăpea 

Și din gură-aşa grăla : 

— Măi Pribege, dumneata, 
Ce-ai tu cu mîndruţa mea, 
Care m-am iubit cu ea, 
Din copilăria mea ? 

Tu, dacă-ai făcut aşa, 

La luptă că ne-om lua, 
Ori în săbii ne-om tăia ? 
Verde frunză şi-o lalea, 
Pribeagu îi răspundea : 

— Hai la luptă că e dreaptă, 
Că e dreaptă şi-nţeleaptă 
Și de Dumnezeu lăsată. 
Verde frunză şi-o lalea, 

Ei la luptă se lua 

Și ei, frate, se luptară, 

Zi de vară pînă-n seară. 
Cînd fu soarele-n chindie, 
Mi-era lupta cu mînie, 
Făcea Pribeag ce făcea, 

Pe Alopin l-aducea, 

La pămînt l-îngenunchea, 
Bernevicii-i se rupeau 

Și la vale se lăsau, 

Puterea mult îi scădea. 
Miîndra sta de mi-i privea. 
Alopin ce mi-și făcea ? 
Dacă vedea şi vedea, 

El din gură îi zicea : 

— Mîndro, mîndruliţa mea, 
Ia apleacă-te colea 

Şi-mi înnoadă bernevicii, 
Că mă omoară păgînul ! 
Însă mîndra-i răspundea : 
— Care pe car” v-oţi birui, 
Un bărbat mi-o trebui. 
Da: frate-său Constantin, 
Frate bun cu Alopin, 
Pitulat că mi-și era 

Şi de vedea ce vedea, 

La Pribeagu că venea 

Și din gură-aşa-l grăia : 

— Măi Pribeage, dumneata, 
Pe frate-meu l-oi tăia, 

Da’ de mine n-oi scăpa. 
Și din gură cum grăia, 
Mina pe Pribeag punea, 
Cu mîndra-l împreuna, 
Pe-amîndoi că mi-i lega, 
De-o arie mi-și făcea, 

În mijloc steajer bătea, 

De steajer că mi-i lega 

Şi cu gaz că mi-i stropea, 
Foc la tălpi că le dădea. 
Alopin ce mi-şi făcea ? 
Frumoasă masă-ntindea 

Și mi-și,bea și mi-și mînca, 
Cu frate-său se cinstea, 
Mîndra-n flăcări lumina. 
Constantin ce mi-şi făcea ? 
Cu atît nu se lăsa, 

Așa necăjit era ! 

De la masă se scula, 
Mîna-n cenuşă băga, 
Cite-un os că mi-şi găsea, 
În piuă mi le pisa, 

În vînt mi le vîntura, 

Și din gură mi-și grăia : 

— Verde frunză mărăcine, 
Dalei, neică Alopine, 
Haidem la munte, la plai, 
Că e pîine haiducească 

Şi leafă ortomănească, 
Mereu să se pomenească, 
La boieri ca dumneavoastră. 

Pe culmiţa dealului, 
Ţipă puiul corbului. 
Și nu ţipă că-i e foame, 

Nu-i e foame, nu-i e sete, 

Ci i-e dor de codru verde. 
Plimbă, plimbă, mi se plimbă, 
Săvai Ghiţă Cătănuţă, 

Cu a lui dalbă mîndruţă, 

Cu doisprece lăutari, 

Cu doi bani în buzunar 

Și cu nouă catirași, 

Încărcaţi cu gălbinași. 

— Cîntă-ţi, mîndro, cîntecelul, 
Că mi-e drag ca sufleţelul. 
De cînd, mîndro, te-am luat, 
Nici un cîntec n-ai cîntat. 
Dalei, mîndra ce-i spunea ? 
— O, Ghiţă, lumina mea, 
De-oi începe a cînta, 

Munţi, măre, s-or dărima, 
Livezi, măre, s-or încurca, 
Apele s-or tulbura, 

Păduri mari or răsuna, 

Și Lotrean-o auzi, 

Înainte ne-o ieși 

Și pe mine m-o lua, 

lar pe tine te-o tăia, 

Ce folos de viaţa ta ? 

Dalei, Ghiţă ce-i spunea ? 
— Aste mîÎini tari, încordate, 
Nu au cu cine se bate. 
Mîindra-ncepea a cînta, 
Munţi mari că se dărimau, 
Livezi mari că se-ncurcau, 
Apele se tulburau, 

Păduri mari că răsunau. 

Şi Lotreanul auzea, 

Înainte le ieșea 

Și cu Ghiţă se-ntilnea. 

Și din gură ce-i grăia ? 

— Bună ziua, măre Ghiţă ! 
— Mulţumesc ţie, Lotriţă ! 
— Unde-ai plecat, măre Ghiţă ? 
— Pin-aci la soacră-mea, 
Ca să-mi dau vorbă cu ea. 
lar Lotreanul îi spunea : 

— Să-mi dai tu paloşul tău. 
Dalei, Ghiţă ce-i spunea ? 

— Eu paloşul nu ţi-oi da, 
Că mi l-a dat socru-meu, 
Ca să-mi apăr capul meu. 
Altă ispită-i spunea 
ȘI pe mîndra mi-o cerea. 
Dalei, Ghiţă ce-i spunea ? 
— Eu pe mîndra nu ţi-o dau, 
Că mi-a dat-o soacră-mea, 
Să-mi ţiu căscioară cu ea. 
— Ascultă, Ghiţă, ceva : 
Hai la luptă să ne luptăm ; 
Lasă sabia drăcească, 
Hai la luptă voinicească. 
Ei la luptă se luară, 
Zi de vară pină-n seară. 
Cînd soarele-i la chindie, 
Lupta-i cu mare miînie ; 
Pe Ghiţă l-a aruncat, 
Piînă-n briu mi l-a-ngropat 
Și-aşa Ghiţă a strigat : 
—  Alelei, mîndruţa mea, 
Sări de-mi leagă brineţul, 
Că mă răzbeşte Lotreţul. 
Dalei, mîndra ce-mi zicea ? 
— Ascultă, Ghiţă, ceva : 
Oricine mi-o birui, 
Tot un bărbăţel mi-o fi. 
Atunci Ghiţă ce făcea ? 
Pe Lotreţu mi-l izbea, 
Pînă-n umeri mi-l băga, 
Capul cu sabia-i lua 
Si la mîndra se ducea 
Și din gură ce-i spunea ? 
— Alelei, mîndruţa. mea, 
De cînd maica m-a făcut, 
Eu cu sapa n-am muncit, 
Nici cu plugul n-am brăzdat. 
Astă-vară mi-am cosit, 
Şapte clăi că am făcut 
Și la toate le-am scos vîrf, 
Numai una n-are vîrf 
Şi mă rog lui Dumnezeu, 
Să-i fac vîrf cu capul tău. 
gi Ghiţă ce-mi făcea ? 
O ploscuţă că scotea, 
De-o vadră şi cinci oca, 

ȘI la gură mi-o punea, 
Abia la fund răsufla. 

Și la mîndra se ducea, 
Mina pe coadă-i punea, 
Din gură mi-o judeca, 
Cu miîinile-o ciopirţea, 
Bucăţele mi-o făcea 

Și pe cîmp o azvirlea, 
Cu furca o aduna, 

Virf la claie că scotea 

Şi la soacră-sa pleca. 
Soacră-sa că-l întreba : 
— Mări, Ghiţă, Ghiţă-al maichii, 
Ce-ai făcut pe mîndra ta ? 
Ghiţă tot i-a povestit 

Și cum cu ea, la sfîrșit, 
Vîrf la claie a făcut. 

Jar soacră-sa ce zicea ? 

— Așa, maică,-i trebuia, 
Dacă i-a fost mintea rea ! 
Eu o strigam din vecini, 
Ea venea din mărăcini ; 
Eu îi spuneam de vecini, 
Ea găsea la toţi pricini ! 

Foaie verde-o aluniţă, 

Pe cel deal, pe cea colniţă 
Se plimbă Ghiţă Cătănuţă, 
Cu a lui dalbă mîndruţă 
Și cu doi-trei călușei, 

Cu desagi cu gălbinei, 

Cu doisprece lăutari, 

Cu doi bani în buzunar, 
Tot plătea la lăutari. 

Foaie verde şi-o lalea, 

Ei spre munte se urca, 
Căruţa le scîrţiia, 

Ghiţă din gură zicea : 

— Hăis, boian, şi cea, plăvan, 
Bouleni de cîte-un an. 

Şi iar verde şi-o lalea, 

Ei la munte se suia, 

Mîndra masa aşeza, 

Ghiţă din gură grâia : 

— Miîndro, eu de cînd te-am luat, 
Nici un cîntec n-ai cîntat. 
Cîntă-ţi, mîndro, cîntecul, 
Că mi-e drag ca sufletul. 

— Hei, măi Ghiţă Cătănuţă, 
Ce ţi-e ţie drag pe lume, 
S-auzi cîntec femeiesc, 

Nu viers dulce haiducesc ? 
Ghiţă iarăși îi grăia : 

— Cîntă-ţi, mîndro, cîntecul, 
Că mi-e drag ca sufletul. 

— Eu cîntec de ţi-oi cînta, 
Ape mari s-or tulbura, 
Livezi verzi s-or încurca, 
Păunaşul ne-o afla, 

Păunaşul codrilor, 

Amorezul fetelor, 

Dragostea nevestelor. 

Foaie verde și-o lalea, 

Ghiţă din gură grăia : 

— Cîntă-ţi, mîndro, cîntecul, 
Că mi-e drag ca sufletul. 
Păunașul de-o veni, 

Eu la masă l-oi pofti ; 

Si de- o mai vrea ŞI altă hrană, 
[-oi da bețe pe spinare. 

ȘI ea-ncepu a cîntare. 

Apele se tulbura, 

Livezi verzi că se-ncurca, 
Păunașul că-i afla, 

Păunașul codrilor, 

Amurezul fetelor, 

Dragostea nevestelor, 
Și-nainte le ieşea. 

es Hei, măi Ghiţă Cătănuţă, 
Ce te-ai lăsat de popie 

Și de sfînta liturghie, 

Și te-ai luat de haiducie, 

De ne calci poienile 

Si ne strici livezile ? 

Ghiţă din gură-i zicea : 

— De ce poieni, măi Păune, 
Și ce livezi, măi nebune ? 

Că pămîntul nu-i al tău. 

Nici al tău şi nici al meu, 

Ci e al lui Dumnezeu 

Și al norodului său ! 

— Hei, măi Ghiţă bărbărie, 
Vrei drumul deschis să-ţi fie, 
Ai să-mi dai pe mîndra vamă ! 
Ghiţă astfel îi grăia : 

— Eu pe mîndra nu ţi-oi da, 
O dată cu viaţa mea; 

Că mi-a dat-o soacră-mea, 

Ca să-mi ţiu casa cu ea. 

— Ai să-mi dai paloşul vamă ! 
— Eu paloșul nu ţi-o: da, 

O dată cu viaţa mea; 

Mi l-a dat cumnatul meu, 

Ca să-mi apăr capul meu, 
Capul meu şi-al mîndrei mele. 
— Ai să-mi dai pe murgul vamă ! 
— Eu pe murgul nu ţi-oi da, 
O dată cu viaţa mea; 

Că mi l-a dat socrul meu, 

Ca să-mi păstrez capul meu, 
Capul meu și-al mîndrei mele ! 
— Hei, măi Ghiţă bărbărie, 
Vorbă lungă, sărăcie, 

La luptă să ne luptăm, 

Ori în săbii ne tăiem ? 

lar Ghiţă îi răspundea : 

— Lasă sabia drăcească, 

Hai la luptă haiducească. 

Ei la luptă se luară, 

Zi de vară pînă-n seară, 

Fără pic de năduşală. 

Ghiţă brîul că-și lăsa 

Și pe mîndra o-ncerca. 

—  Strînge-mi, mîndro, briuşorul, 
Că-mi taie Păun căpşorul ! 
Miîndra din gură-i zicea : 

— Voi la luptă că v-aţi luat 
Și-oricare veţi birui 

Tot un bărbăţel mi-o fi. 

Iar Ghiţă cînd auzea, 

Tare rău se supăra, 

Pe Păun că-l ridica 

Și de pămînt îl trîntea, 

Nu se mai putea scula. 

El pe mîndra că şi-o lua 

Și la masă s-aşeza. 

— Tine, mîndro, vin de bea, 
Ori oi bea, ori n-oi mai bea, 
De la mînuşiţa mea. 

Ştii tu, mîndruţo, prea bine, 
Că cinci căpiţe-am făcut 
Și-una a rămas fără vîrf. 
Mi-a venit în gîndul meu 
Să-i fac vîrf cu capul tău ! 
Capul mîndrei că-l tăia, 
Vîrf la căpiţă-l punea, 

Şi pe cal încăleca, 

La soacră-sa că pleca. 
Soacră-sa cînd îl vedea, 
Îndată mi-l întreba : 

— Hei, măi Ghiţă, popă vechi, 
Cu potcapul pe urechi, 
Unde este mîindra noastră ? 
Fata noastră cea frumoasă, 
Din toată lumea aleasă ? 

— Eu pe mîndra am lăsat-o, 
Într-o cale-ndepărtată, 
Aşezind momtile, 

Hotărînd moşiile, 

Cu capul şi ţiţele, 

C-așa i-au fost minţile. 

Ghiţă Cătănuţă 


Pe dealul Ardealului 
Cine mi se plimbă ? 

Mi se plimbă 

Alde Ghiţă Cătănuţă 
Cu a lui dalbă mîndruţă, 
Amiîndoi pe doi căluşei, 

Şi pe mine mă-ncurca, 
Tare rău mă-mpiedica ! 
Și-apoi iarăşi îi striga : 

— Sumete-mi, mîndro, briuşorul, 
Dragă-mi eşti ca suflecioru ! 
Iară mîndra ce-mi grăia ? 
— Alei, Ghiţă Cătănuţă, 
Oricare veţi birui, 

Tot un bărbăţel mi-o fi. 
Iar Ghiţă cînd auzea, 

Jos la pămînt se pleca, 

În dinţi brîul şi-apuca, 

Pe Pană mi-l ridica 

Și pînă la subţiori 

În noroi îl înfunda, 
Frumos paloş că scotea, 
Capul lui Pană-l tăia. 

Și pe cal încăleca, 
Drumul la vale-şi lua 

Şi mîndruţei îi striga : 

— Cîntă-ţi, mîndră, cîntecul, 
C-astă-vară n-am șezut, 
Trei clăi de fîn am clădit, 
La una vîrf n-am făcut, 
C-aşa a vrut Dumnezeu, 
Să-i fac vîrf cu capul tău ! 
Şi-aşa-ndărăt se-ntorcea, 
Jute capul îi tăia, 

Vîrf la căpiţă făcea, 

În codru se întorcea, 

Și-n haiducie pornea. 

Nevasta vindută 


Verde matostat, 
De stare bogat, 

De părinți sărac, 
Dumnezeu i-a dat : 
Nouă mori în vînt 
Nouă sub pămînt 

Și trei pe piriu, 
Măcinau la grîu, 

Şi trei mai la vale, 
Măcinau parale. 

Dar tot n-ajungea 
Dajdia a da, 

Toate le pierdea. 

Ilac ce-mi zicea ? 

— Mîndră, mîndra mea, 
Joi de dimineaţă, 

Pe rouă, pe ceaţă, 

Să dai faţa la albeală, 
Si buze la rumeneală, 
Că eu am să te duc, 

Pe cal, pe cîrlan, 

Jese de trei ani, 

Eu am să te duc 

La cîmpul cu flori, 
Că-mi vin negustori, 
La potrivit loc, 

La tirg cu noroc, 
Te-oi scoate-n vinzare, 
Pe multe parale. 

La tirg mi-ajungeau 
Și-ntr-un colțuleţ 
Mi-este-un turculeţ, 
Bogat şi isteţ. 

Pe Ilac vedea 

Şi turcul ce-i zicea ? 
— Ilace, Ilace, 
Mindra asta-a ta, 

Îţi e de vînzare, 

Sau cumpărătoare ? 
Da” el ce zicea ? 

— Frunză şi-o lalea, 
Cinci sute lei de mi-oi da, 
Pe mîndra asta ţi-o: da, 
Ca să plătesc dajdia. 
Dajdia era pe lună 
Cite-o pungă plină ; 
Și era pe-un an 
Cîte-un car cu bani. 
Cinci sute de lei că lua 
Și pe mîndra lui o da. 

Vineței şi porumbei 

Și cu dăsăgei pe ei, 

Încărcaţi cu gălbinei. 

ară Ghiţă Cătănuţă ce-mi zicea ? 
Şi din gură ce-mi grăia ? 

— Alei, mîndră, mîndra mea, 
Cintă-ţi, mîndro, cîntecul, 
Dragă mi-eşti ca sufletul ! 
Iară mîndra ce-mi grăia ? 

— Alei, Ghiţă Cătănuţă, 
Eu cîntecul ţi-oi cînta, 

Dar mi-e glasul femeiesc 

Și viersul e haiducesc, 

Şi ne-aude din poiană 
Miîndrul Pană Roșiană. 

Și iarăşi Ghiţă-i striga : 

— Cîntă-ţi, mîndro, cîntecul, 
Dragă mi-eşti ca sufletul ! 
lar mîndruţa mi-şi cînta, 

Și Pană o auzea, 

Cărarea le-ncrucișa. 

ȘI din gură ce-mi zicea ? 

— Alei, Ghiţă Cătănuţă, 
Eşti cătană sărăcuţă, 

Și-o dată cu viaţa ta 

Eu și mîndra ţi-oi lua. 

Și-aşa Ghiţă ce-mi striga ? 
— Alei, Pană Roşiană, 
Cum vrei tu lupta s-o dăm ? 
În luptă să ne luptăm, 

Ori în săbii să ne tăiem ? 
Și-așa Pană se-ngrija, 

La Dumnezeu se gîndea. 

— Să ne luăm la luptă dieaptă, 
Că e dreaptă şi-nţeleaptă, 
De la Dumnezeu lăsată. 

Ei la luptă mi se lua, 

Trei zile că se lupta, 

În trei zile lungi de vară, 

De din zori şi pină-n seară. 
Cînd fu soarele-n deseară, 
Se luară cu necaz mare, 
Şi-aşa Ghiţă că-mi striga : 
— Miîndră, mîndruliţa mea, 
Briul mi se slobozea 

Turculeţul o-ntreba, 

De fel de unde era ? 

Și mîndra ce răspundea ? 
— Eu sînt fata popii Oprii 
Din ţara Moldovii, 

Satul Ociocioviu. 

Ei, vezi, cum se întrebau, 
Ce nici nu se gîndeau, 
Fraţi că se găseau. 

Căci turcul zicea : 

— Eu sînt băiatul popii Opru, 
Din ţara Moldovei, 

Satul Ociocioviu. 

Frunză şi-o lalea, 

Cînd fraţi se găsea, 
Turcul ce-mi zicea ? 

— Ilace, Ilace, 

Vin” de-ţi ia mîndra ! 

Cu cinci sute ce ţi-am dat, 
Ca pe-un bun cumnat, 

Eu te-am înzestrat. 

Dafina sau Tudorel Măjarea 


Verde mărgărit, 
El că s-a gătit, 

În negustorie, 

Să ia marfă vie: 
Pană de morun, 
Ala-i pește bun ! 
Cu nouă argaţi, 
Toţi ca niște frați, 
Care cu patru boi. 
Și el ce-a strigat ? 
— Dafino, Dafino, 
Soţioara mea, 
Pupu-ţi guriţa, 

Eu plec şi mă duc 
În negustorie, 

Să iau marfă vie, 


Pană de morun, 
Că e peşte bun, 

Cu nouă argaţi, 

Toţi ca nişte fraţi. 

Pe tine te las 

Cu nouă argate, 

Ca nişte surate. 

Și ţie-ţi mai las 
Putine: cu icre, 

Cu drugul bătute. 
Dar tu să nu mergi 
Pe uliţa strîmtă, 
Strîmtă şi boltită, 
Cu sirmă-ngrădită, 
Căci mi te-or vedea 
Turcul Itrian, 
Gheorghiţă băcan, 
La tine-or striga : 
„Dafino, Dafino, 
Vin, Dafino.-ncoace, 
Vinul știu că-ţi place, 
Vinul şi rachiul, 

Să vezi marmanziul !“ 
— Du-te şi fă-ţi treaba, 
Tudorel Măyarea ! 

El că se ducea 

Pină-n Valea Mare, 
Lesne-i se părea. 

Şi ea că pleca 

Pe uliţa strimtă, 
Serîmtă şi bolută, 

Cu sîrmă-ngrădită. 
Turcul c-o vedea: 
— Dafino, Dafino, 
Vin, Dafino,-ncoace, 
Că vinul îți place. 
Vinul şi rachiul, 

Să vezi marmanziul ! 
Pe turc că-l lua, 
Acasă-l ducea 

Și bea şi mînca, 
Ridea şi glumea. 
Tudorel Măjarea 
Acasă venea, 

La fereastră sta 

Și el asculta : 
Rîdeau și glumeau. 
Da’ el ce zicea ? 

— Dafino, Dafino, 
Deschide-mi uşa, 
Prăpădesc marfa ! 
Turcul auzea 

Și se-nspăimînta. 

Și el ce zicea ? 

— Dafino, Dafino, 
Ascunde-mă bine, 
Că mor, vai de mine ! 
Iar ea ce făcea ? 
Lada descuia, 
Ţoalele scotea, 

Din dos că le da, 

Pe turc îl băga 

Și lada-ncuia. 

Uşa descuia 

Și Tudorel intra, 

La ea că striga : 

— Dafino, Dafino, 
Soțioara mea, 

Ia dă-mi tu cheia, 
Să descui lada ! 

Da” ea ce striga ? 
-— Tudorel Măjarea, 
Am prăpădit cheia ! 
Dar Tudorel striga : 
— Dafino, Dafino, 
Să-mi dai tu cheia, 
Căci de n-o vei da, 
Baltag oi lua 

Și-oi strica lăcatul, 
Să-ţi arăt pe dracul ! 
Baltagul lua, 
Lacătul spărgea, 

Pe turc îl găsea, 

De păr că-l lua. 
Turcul ce-i zicea ? 
— Tudorel Măjarea 
Lasă-mă de păr, 

Că m-ai făcut mår ! 

Ţi-ajunge de glumă, 
Că m-ai făcut pungă ! 
Afară-l scotea, 
Drumu-i arăta, 

Pe ea o judeca, 
Ciozvirte-o făcea. 

Tudor ceaușul 


Frunză verde de hurmuz, 

De cînd Tudor mi s-a dus, 
Apă-n cofă n-am adus, 

Nici blidele n-am spălat, 
Nici casa n-am măturat, 
Nici ochii-n gene n-am dat, 
Doar am plins și-am suspinat, 
Şi în cale i-am cătat. 

Frunză verde şi-o lalea, 
Dacă 'Tudor se-ntorcea, 
Către dinsa ce zicea ? 

— Alelei, mîndruţa mea, 

Ia, tu, neică, nu te scoală 

Şi coboară-n pivnicioară, 
Scutură ăle hambare, 
Mi-adună de-o făinioară 

Și mi-o cerne-n, genişoare, 
Frămîntă-mi-o-n lăcrămioare, 
Dospeşte-o la subțioară 

ŞI s-o coci la i inimioară, 

Să mi-o pui la trăistioară, 
Că eu, mîndro, plec, mă duc, 
Și te las cu grija-n trup. 
Apoi mîndra nu şedea, 

Ci-n pivniţă cobora, 
Hambarele scutura, 

O făinioară- aduna, 

Mi-o cernea prin genișoare, 
Mi-o frămînta-n lăcrămioare, 
O dospea la subţioară 

Și-o cocea la inimioară. 
Atunci Tudor îi zicea : 

— Alelei, mîndruţa mea, 

Eu, neicuţă, plec, mă duc, 
Și te las cu grija-n trup. 
Și pling şi mă tînguiesc, 
Căci n-am cap să mai udez, 
Nici viață să viețuiesc, 
Nici cu tine să trăiesc. 

Tu, frate, să mă aștepți 
Nouă ani și jumătate. 
Cînd sorocul s-o-mplini 
Și eu dacă n-oi veni, 

Tu să te căsătorești, 

De min’ să nu mai doreşti, 
Neică, să te prăpădeşti. 
Ziua bună că-și lua 

De la maică, de la taică, 
De la soțioara dragă, 
Apoi Tudor că-mi pleca, 
Să vezi, tot din vad în vad, 
Neică, și din sat în sat, 

Să vezi, pînă-n Țarigrad, 
La cinstitul împărat. 

Fl acolo că mergea 

Și la poartă aștepta. 

Cînd împărat se plimba, 
Cu ochii de Tudor da 

Și din gură că-i striga : 

— 'Tudore, Tudore, 
Savalaş Tudor, 

Saiggiu Tudor, 

Ce vînt, Tudore, -a bătut, 
Pe-aicea de mi-ai venit ? 
Nu ştiu, tare-ai sărăcit, 
Ori tare te-ai bogăşit ? 
Însă Tudor ce striga ? 

— Luminate împărate, 
Nici tare m-am bogăţit, 
Nici tare m-am sărăcit. 
Poate Dumnezeu c-a, vrut, 
De mic copil am rămas, 
Pe mîna streinilor, 

În coada tăciunilor. 

N-a trecut însă timp mult 
Și eu mare m-am făcut. 
Mie timpul mi-a venit, 
Timpul de căsătorit. 

Şi eu, dacă am aflat, 

Eu, doamne, că am plecat, 
Să pling, să mă tînguiesc 
Că n-am cap să mai udez, 
Nici viață s-o viețuiesc, 
Nici cu mîndra să trăiesc. 
Da-mpăratul, ca-mpăratul, 
El din gură-aşa-i zicea : 

— 'Tudore, Tudore, 
Saiggiu Tudor, 

Savalaş Tudor, 

Ce saiggie- mi ceri ? 

Îmi ceri în ţară turcească, 
Ori în ţara românească ? 
Iar Tudor îi răspundea : 
— Îşi cer în ţara turcească, 
Doamne, să se pomenească ! 
Împăratul l-asculta, 

În ţara turcească-l da. 

De saiggit s-apuca, 
Saigpea, cit saiggea, 
Sorocul i se-mplinea. 

ȘI el așa saiggea : 

De ciupit mi s- apuca, 

De era turmă- mpărătească, 
Lua după legea : românească. 
Lua dintr-o sută, zece, 

Și din zece, un berbece. 
Găsea turmă oltenească ? 
Lua după legea turcească. 
Mi-arunca Tudor cu laţul 
Și lua turma cu totul. 

Apoi Tudor nu şedea, 
Odagiii și-i strîngea 

Şi din gură le spunea : 

— Voi, ciobanilor, odagiilor, 
Oile-ncer le lăsaţi, 

Pe drum tot aşa umblaţi, 
Că, fraților, plec, mă duc 
Și vă las cu grija-n trup ! 
Și Tudor nu-ntârzia, 

E] pe cal încăleca 

ȘI spre casa lui pleca. 

Pe la miezul nopții, 

Cu sudoarea vieţii, 

El acasă c-ajungea, 

La fereastră nu bătea. 
Drept la pivniţă mergea, 
Să-şi vadă averile, 

Să-şi vadă noroacele. 

La pivniţă că trăgea, 
Deştiul mic cheie-l făcea, 
Lacătul că-l descuia 

Şi-n pivniţă că intra. 
Începe Tudor a gusta : 
Gustă una, gustă două, 
Gustă buţi pînă-n vreo nouă. 
Ce fel de gustat gusta ? 
Că el tot de sete bea. 

Cînd fu butea de-a zecea, 
Cu vinul cel hărănit, 

De cînd Tudor pribegit, 
De nouă ori pritooit, 

Bea Tudor şi iarăş bea, 
Pînă cînd se îmbăta, 

Pe gârlici ca mort cădea 
Și acolo adormea. 

lar mă-sa se deştepta 

Pe la miezul nopții, 

Cu sudoarea vieţii, 

Și din gură ce striga ? 

— Aj, tu, dalbă nora mea, 
Ia, tu, maică, mi te scoală 
Și te du în pivnicioară, 
Scoate vin cu-o năstrăpioară, 
Din vinul cel hărănit, 

De nouă ori pritocit, 

De cînd Tudor pribegit. 
lar noră-sa nu şedea, 

Ci ea-ndată se scula 

Și numai în iişoară, 
Tocmai ca şi-n pielea goală, 
Drept la pivniță mergea. 
Cînd acolo se ducea, 

Pe gîrlici de cobora, 

De Tudor se-mpiedica. 
Dumnezeu în gînd că-i da, 
La ureche-l căuta 

Şi-mi avea de-un semnișor, 
El era, lest Tudor, 

ȘI atunci m-am însurat, 
Frumoasă mindră mi-am luat, 
De frumoasă, preafrumoasă, 
De-nzestrată, ne-nzestrată. 
Poate Dumnezeu c-a vrut, 
Mindra mea carte-a știut, 
Eu cârciumă c-am deschis 
În drumul Ţarigradului, 

La şchela-mpăratului, 

Unde ei îmi tot purtau: 
Cirezari, cirezile, 
Negustorii, mărfurile 

Și ciobanii, turmele. 

Care din ei cum treceau, 
Conac la mine făceau, 

Ce fel de conac făceau ? 
Nu beau o oca de vin 

Și să-și caute de drum. 

Ci ei, frate, că mi-și beau : 
Cirezarii, cirezile, 
Negustorii, turmele, 

Iar dulgherii, bărzile, 
Grădinarii, sapele, 

Lăutarii, viorile. 

Poate Dumnezeu a vrut, 

Și eu, doamne, c-am făcut, 
Vezi, nouă cirezi de boi 

Și nouă turme de oi 

Ș1-o mie-două de lei. 

După asta-am mai făcut, 

Să vezi, nouă mori în vînt 
Şi nouă pe sub pămînt, 
Măcinau aur ȘI- argint. 

Pe mine că m-au simțit, 
Turcii silnici și prădalnici, 
La greu bir că m-au grăbit, 
Toate, doamne, le-am plătit, 
Tot pe lună-o pungă plină 
Și pe an, tot pungi de bani. 
Apoi ei că s-au vorbit, 

Cînd al doilea o veni, 

Pe mîndruţa să mi-o 1a, 

Pe mîndruţa și pe mama, 
Și-mprejur tot ce-oi avea. 

Ea-ndărăt că se-ntorcea, 

La soacră-sa că venea 

Și din gură-așa-i zicea : 

— Alelei, măicuţa mea, 
Maică,-aseară spre-nnoptat, 
Nu știu, ușile-am uitat, 

Ori vreun nebun c-a venit, 
Lacătul a sfărîmat, 

În pivniţă a intrat, 

A băut şi s-a-mbătat, 

Pe gârlici că s-a culcat! 
Dumnezeu în gînd mi-a dat, 
La ureche l-am cătat 

Și avea un semnişor, 

Mult aduce cu Tudor ! 

Însă soacra ce-i zicea ? 

— Taci, curvă, nu zice-aşa ! 
De cînd Tudor a plecat, 
Cîţi haidăi tu ai zărit, 

Tot cu el i- ai semuit, 

Casele mi-ai risipit ! 

lar noră-sa ce-i zicea : ? 

— Taci, maică, nu zice-aşa ! 
Să vezi, ele se culcau, 
Puţintel că aţipeau, 

Dar soacră-sa se scula, 

Pe brînci la Tudor mergea, 
Cureaua-n gât îi punea, 
Trăgea mîndra şi plîngea, 
Trăgea mă-sa și rîdea 

Și din gură- așa zicea : 

— Taci, curvă, nu zice-aşa ! 
Nu-ţi mai plînge dragostea, 
Că Tudor cînd a plecat, 
Era cu mustaţa trasă 

Și barba o avea rasă! 

Ăsta e mirzac bătrtn, 

Ba o mai fi şi păgîn! 

Însă mîndra ce zicea ? 

— Eu zic zău, pe legea mea, 
Pe pîine, maică, pe sare 

Și pe muc de lumînare 

Și pe sfintele icoane! 
Mă-sa iar îi răspundea : 

— Taci, curvă, nu zice-aşa ! 

Trăgea iar, cît mai trăgea, 
Pe Tudor îl sugruma, 
După buţi că-l azvâîrlea. 

O oală de vin scotea 

Si-n cămară se ducea, 

Bea mîndruţa, nu prea bca, 
Bea mă-sa ca o căţea. 

Se culca şi adormea, 
Puţintel mai zăbovea 

Și cînd fu mai înspre zori, 
S-auzi glas de cîntători. 
Nu ştiu, frate, îmi cînta, 
Sau cineva că striga ? 

Și mândra se deştepta, 

În gura ciobanilor, 

În zbieratul oilor. 
Freamătul s- apropia, 

Ei la poartă că soseau 

Și din gură-așa strigau : 

— Tudore, 'Tudore, 
Savalaş Tudore, 

Saiggiu Tudore, 

Tudore, Tudore, 

D-auzi, ori n-auzi, 

Ori nu vrei să ne răspunzi? 
Ori eşti, Tudor, ostenit, 
Ori de drumuleş bătut, 
Neică, ori de cal zdrobit ? 
Mîndra unde auzea, 

Din guriţă le striga : 

— Tudor nu răspunde, 
Căci n-are de unde ! 
Odagiii iar strigau : 

— Scoală-te, Tudor, te scoală 
Și deschide porțile, 

Să băgăm averile, 

Să-ţi băgăm oiţele. 

Atunci mândra ce striga ? 
— Scoală, maică, mi te scoală, 
Maică, ca ŞI mine- „aseară, 
Să vezi, numa-n iişoară, 
Scoal” de vezi, maică, haidăii, 
Care cu ci m-am iubit, 
Casele le-am risipit ! 

Cînd mă-sa că se scula, 

La pivniţă că mergea, 

Si cînd bine că vedea, 

Ce lucrase ea noaptea, 
Moartă pe Tudor cădea. 

Și din gură ce striga ? 

— Aj, tu, dalbă nora mea, 
Stâpîneşte-averea-n pace, 
Nimeni n-are ce-ţi mai face ! 
Să-i fi fost lui Tudor sor’, 
Nu ţi-ar fi fost așa dor; 
Să-i fi fost lui Tudor frate, 
N-ai fi ținut în dreptate, 
Nouă ani şi jumătate, 

De cînd el a plecat, frate. 
Cuţitu-n inimă-şi da, 
Moartă pe Tudor cădea. 
Făcu moarte pentru moarte 
Şi sînge nevinovat, 

C-așa o fi fost ursat. 

Apoi mândra nu şedea, 
Pe-amîndoi i-nmormânta, 
Odagiii şi-i strîngea, 
Simbrioara le plătea, 
Numai unul rămînea 

Si-mi avea de-un semnişor, 
Mult aducea cu Tudor. 

Ea pe ăsta îl lua, 

Amândoi se logodeau, 
Frumoasă nuntă făceau. 
Făcură nuntă domnească, 
Doamne, să se pomencască 
Şi încă s-o pomeni, 

Cît soare pe cer va fi. 

Cîntecul lui Tudorel 


Foicica bobului, 

Pe drumul Odriului, 

Pe uliţa tîrgului, 

La casele strbilor, 
Măre,-o sîrbă că-şi avea, 
Șapte feciori mi-și avea, 

Toţi cu prăvălii mi-era 

Și bine-mi negustorea 
Șase, frate, că-mi pierea 
Trei de sabie tăiați 

Și trei de puşcă- mpuşcaţi. 
Numai unul rămiînea, 

Pe nume cum mi-l chema ? 
Săvai, frate, Tudorel, 
Vezi, ce nume frumuşel ! 
De mic sărac răminea, 
Mitatel şi borţoşel, 

Pe mîna străinilor, 

În coada tăciunilor. 

Azi aşa şi miine-aşa, 
Tudor mare se făcea. 
N-avea sîrba ce lucra, 

Pe Tudorel l-însura, 
Frumoasă mîndră îi lua; 
De frumoasă ce-mi era, 
Într-un judeţ nu se afla. 
Îi punea nume Miîndra, 

Îi plătea statul, Țarigradul 
Și ochii, Nicopolea, 
Sprîncenele, Dobrogea. 
Tudorică ce-mi făcea ? 
De frumoasă ce era, 
Cîrciumăreasă o punea, 
În calea dobrogenilor, 

În drumul olacilor. 

De frumoasă ce era, 

Beau turcu işlicele, 
Negustorii pungile, 
Boierii chiselele. 

Cine trecea pe-acolea, 

De frumoasă ce-mi era, 
Cu nimica nu-l lasa ; 
Venea om cu patru boi, 
Dimineaţa-njuga doi ; 

De venea omul călare, 
Pleca cu şaua-n spinare, 
Dimiuneaţa-n prinzul mare. 
Azi aşa şi mîine-aşa, 
Muly bănişori că-mi făcea. 
Dar hoți din Dobrogea, 
Necaz pe Tudor prindeau 
Şi la bir mi-l așezau: 

Pe an, şapte pungi de bani 
Și pe lună-o pungă plină, 
Cinci galbeni pe săptămîna. 
Tudorel ce mi-şi făcea ? 
Cîui bănişori că-şi avea, 
Pe toţi la bir că mi-i da 

Și birul nu-l mai plătea, 
Nici nu-l mai cotorosea. 
Mai vindea Tudor, vindea 
Nouă mori dintr-un zăgaz, 
Nouă vii dintr-un pîrleaz, 
Crescute, cu araci noi 

Și cu strugurii tot moi. 
Ma: vindea Tudor, vindea, 
Vindea cincizeci de jugani, 
Frate, de cîte cinci ani, 
Cu dangale pe spinare, 
Vărgălui pe la picioare, 
Spintecaţi la câte-o nare, 
Îmbuieștri-n fuga mare, 
Unde-i vede Tudor moare; 
Und le vede wmbletul, 
Rău îi seacă sufletul. 

Și lua bani cu obrocu 

Şi-i măsură cu merticu ; 
Cîţi bănişori că-mi lua, 
Toţi la bir, frate, mi-i da. 
Și birul nu-l mau plătea, 
Nici nu-l mai cotorosea ; 
Mai vindea Tudor, vindea, 
Vindea viu, vindea moşii, 
Vindea şi turme de oi, 
Vindea şi cirezi de boi, 
Vindea Tudor tot ce-avea, 
Pin’ ce sărac rămînea, 

De răzma gardurile 

Și-l umpleau gîndunile, 
Și-l podideau lacrămile. 
Tudorică ce-mi făcea ? 
Bine seama că-şi lua : 

— Maică, măiculița mea, 
Vinde-voi, zău, căscioara, 
Căscioara şi pe Mîndra, 
Ca să scăpăm de belea ! 
Însă maică-sa-i grăia : 

— "Tudorică, fiul maichu, 
Ba să nu vindem casa; 
Nici casa, nici pe Mîndra, 
Doar s-o-ntoarce altcumva ; 
Să umblăm toată lumea, 
Nu mai găsim ca Mîndra ! 
Tudorică ce-mi făcea ? 
Bine seama că şi-o lua: 

— Mindro, mindruleana mea, 
la scoală-te, nu şedea ! 
Mătură hambarele 

Și toate jutniţele, 

Prin toate colţurile, 

Să-mi găteştui merindele, 
Că eu, mîndro, am să plec, 
Tot, frate, din sat în sat, 
Și, frate, din vad în vad, 
La luminatu-mpărat, 

Să văd ce sînt vinovat, 
Atîta bir de l-am dat! 

Şi-i gătea merindele, 

Iar Tudorel că-mi pleca, 
Tot, frate, din sat în sat 
Și, frate, din vad în vad. 
Cînd la-mpărat mi-ajungea, 
Într-o zi de sărbătoare, 
Ziua de vinerea mare, 
Ieşi-mpăratu la plimbare 
Și prin curte se plimba, 
Tudor la poartă şedea. 
Împăratu-l semuia 

Și din gură că- zicea : 

— Hei, Tudorel, dumneata, 
Foarte te-ai îmbogăţit, 

La boierie-ai venit. 

Ce boierie-mi poftești ? 
Să-ţi dau de-o căpitănie, 
Căpitan de mărgineni ! 
Tudorel că mi-și grăia : 

— Împărate, luminate, 

Să nu-mi dai căpitănie, 

Ci să-mi dai de-o saigre, 
În calea dobrogenilor, 
Cam în schela oilor, 

Să iau dintr-o sută, zece, 

Și din zece, de-un berbece, 
De herghelie-un cal bun. 
Împăratul de-auzea, 

Pe loc firmanu-i scria, 

Pe Tudor că-l așeza, 

În calea dobrogenilor, 
Cam în schela oilor. 

Lua dintr-o sută, zece, 

Și din zece, de-un berbece, 
De herghelie,-un cal bun. 
Cît Tudorel mi-și şedea, 
Nouă ani şi jumătate, 

De mai povirnea pe zece, 
Toată suma şi-o-mplinea, 
Cît păgubaş că-mi era 
Și-ncă mai trecea ceva. 
Cind nouă ani se-mplinea, 
Tudorel ce mi-și zicea ? 
Dor de Mîndra-l apuca, 
Tudorel acasă-mi pleca, 
Turme pe urmă-mi lăsa, 
Înainte că-mi venea 

Și cînd acasă sosea, 

Cam pe miez, pe miez de noapte, 
Tudor la poartă-mi striga, 
Nimenea nu-i răspundea. 
Tudorel că mu-și grăia : 
— Casa mi s-a pustiit, 
Ori mîndra s-a măritat 

Și pe mine m-a lăsat! 
Tudorel ce mi-și făcea ? 
Mîna-n buzunar băga, 

La pivniță se ducea, 

La pivniță-mi descuia, 
Şi-n pivniţă că intra. 
Încearcă-o bute, încearcă două, 
Cerca, frate, pîn’ la nouă: 
Bău vin, bău rachiu, 

Găsi butea cu pelin. 

El bea, că e vinul bun, 
Rachiu-l face nebun. 
Și-așa Tudor se-mbăta, 

În gtrliciul pivniţa, 

Cam la rostul butiei. 

Dar mama lui Tudorel, 

În noapte se deștepta 

Și din gură că striga : 

— Hei, tu, Mindro, noră-mea, 
la scoală-te, nu şedea, 
Aprinde luminarea 

Şi să-mi iei năstrăpioara, 
Să-mi aduci vin cu pelin, 
Că-mu este, frate, mai bun! 
Aşa sete nu m-a ajuns, 

De cînd Tudorel s-a dus! 
Aşa, Mîndra ce-mi făcea ? 
Lumînarea mi-o aprindea 

Şi-n pivniţă că intra, 

De Tudor se-mpiedica, 
Lumînarea mi-o stingea, 
Năstrăpioara mi-o spărgea 
Și-atunci mîndra ce-mi făcea ? 
La soacră-sa se-ntorcea, 

Și speriată-i spunea : 

— Alei, maică, soacră-mea, 

Și eu m-am împiedicat, 

În gîrliciul pivniţei, 

Cam la rostul buuiai, 

De-un omuleţ scundicel, 

De seama lui Tudorel. 
Soacră-sa cînd auzea, 

O palmă bună-i trăgea. 
— Taci, tu, curvă d, căţea, 
Că nu este Tudorel, 

Ci-un drag de ibovnicel. 

În lumînare ţi-a suflat, 

Pe tine te-a sărutat! 

Așa, mă-sa ce-mi făcea ? 
Într-o lădață-mi căta, 

Un scul de mătase-mi scotea, 
Tocmai, frate, de-o oca 
Și-un laţ, frane, că-mi făcea 
Şi-n pivniţă că intra, 

De gîtul lui Tudor îl punea, 
Mîndra trage, nu prea trage, 
Dar maică-sa moarte-şi face. 
O palmă bună-i trăgea : 

— Trage, tu, curvă căţea ! 
Și Mîndra se necăjea 

Și mai tare că-mi trăgea, 

Pe Tudorel sugruma, 

Pînă, frate, l-omora, 
Printre butii l-arunca. 

lată ziua se făcea, 

ȘI mama lui Tudorel 

lar în pivniţă intra, 
Printre butii se uita, 

Pe Tudorel cunoştea, 

Fuga la masă că-mi da, 
Mîna pe- un cuţit punea, 
Singură că se-njunghia, 

Cu Tudor alăturea, 

Numai mândra-mi rămînea. 
lacă turmele-mi sosea. 
Cioban la poartă striga : 
— Hei, stăpîne Tudorel, 

Ia deschide porțile, 

Ca să-ți băgăm turmele ! 
însă Tudor nu răspunde, 
Că nici nu are de unde. 
Astfel Mîndra că-mi striga : 
— Alei, voi, ciobanilor, 

Și voi păstorilor, 
Aşterneţi-vă glugile, 

Să vă dau simbriile ! 
Glugile şi le-așterneau, 
Simbrioarele-şi primeau. 
Dar Mîndra ce-mi mai făcea ? 
Peste ciobani se uita, 

De-un cioban îşi alegea, 
Nici prea "nalt, nici scundicel, 
De seama lui Tudorel 

Și se cununa cu el. 

Soacra rea 


La poartă la Țarigrad, 
Tînăr Vălea s-a-nsurat, 
Luni şi marţi s-a ospătat, 
Miercuri carte i-a picat, 

Carte de la-mpărăţie, 

Ca să plece-n băzălie. 

La plecare aşa-mi grăia : 

— Mamă, măiculiţa mea, 
Pe mine, vezi că mă ia, 
Nevasta cui O rămînea : 2 

— lar mă- sa că mi-şi grāia : 
— Să rămtie cu maica, 

Că sînt femeie bătrină, 

De nimic nu mai sînt bunà ! 
El din gură aşa grăia: 

— Maică, măiculiţa mea, 
Dar mîncare ce 1-oi da? 
Să-i dai covrigi cu lapte dulce, 
Doar de la noi nu s-o duce. 
Dar mîncare ce-i dădea, 
După ce fiul pleca ? 

Numai pîine cu zahar, 

Tot din vadra porcilor, 
C-aşa-i legea robilor. 

Foaie verde şi-o lalea, 
Soţioara se ruga : 

— Bate-mi, vînte, papura, 
Să se-ntoarcă tabăra ; 

Să se-ntoarcă bun şi rău, 
Să se-ntoarcă şi soţul meu. 
Domnul că mi-o auzea, 
Vîntul papura-mi bătea, 
Bun și rău se întorcea, 

Se întorcea şi Vălea. 

C-un cioban se întîlnea, 

De nevastă că-ntreba : 

— Măi ciobane, ciobănaş, 
N-ai văzut nevasta mea ? 
— Ba, nevasta dumitale 

E în temniţa cea mare, 
Unde-s robii de pierzare. 
El la mà- sa se ducea 

Și din gură-așa-i grāia : 

— Maică, măiculiţa mea, 
Unde e nevasta mea ? 

— "Tînărul mama băiat, 
Astăzi un an încheiat, 

De cînd în pămînt a intrat. 

— Mamă, măiculiţa mea, 
Hai de-mi arată mormîntul 
Şi apoi ţi-o! lua crezământul ! 
— Cîte ploi au mai plouat, 
Tînărul mamei băiat, 
Pămîntul l-a aşezat. 

Cate vinturi au bătut, 
Țărîna s-a risipit. 

El aşa cînd auzea, 

La temniţă că pleca, 
Nevestei, cînd îl vedea, 
Un leşin mare îi venea 
Şi-apoi moartă rămânea. 
Cu-o coadă era-nvelită 
Și-una-i era așternută. 

El în uşă că izbea, 

Uşa-n zece o făcea, 

La nevasta lui intra, 

Pe ea că o săruta 

Și pe-o parte şi pe-alta, 

Sı la mă-sa se-ntorcea, 

Pe mă-sa că o lega, 
Telegarii că-i pornea, 
Bucăţele o făcea, 

Ca să vadă soacrele 

Cum se ţin nurorile, 
Nurorile ca florile. 


162 
Fata fugită 


Foileană de-un trifoi, 
Are Trancu plug cu boi, 
Dar plugar pe cine-avea ? 
Ardelean, 

cîine viclean, 
Venit la dînsul de-un an. 
Ardeleanul ce-mi făcea ? 
Înjuga boii, pleca, 
La moșie ajungea, 
Șaizeci de brazde trăgea 
Și boii îi dejuga. 

Frunzuliţă trei migdale, 
Are 'Trancu fată mare, 
Duce la plug de mîncare. 
Ilincuţa, frumușea, 
Acolo cînd ajungea 
Și-ardeleanul o zărea, 
El din gură așa-i zicea : 
m Ilincușa, draga mea, 
Ia vin mai în fața mea, 
Că am să-ţi vorbesc ceva: 
Nene, verde-o alunea, 
Oare n-ai vrea dumneata 
Să fugim noi amândoi ? 
Că am plug cu patru boi 
Şi casă cu opt odăi, 
ŞI am șase căluşei, 
Din copite sar scîntei 
Și pe nări varsă văpăi. 
Ilencuţa frumuşea, 
Ea aşa cînd auzea, 
Acasă se întorcea, 
Baniţa-n prispă punea. 
În odaie se ducea, 
Cu rochiţa se-mbrăca 
Şi frumos mi se gătea, 
La ardelean se-ntorcea 
Și la casa lui pleca. 
Nene, verde trei bujori, 
Și-are Trancu trei feciori, 
Citeşitrei sînt negustori. 
Cînd acasă că veniră, 
Baniţa-n prispă găsiră 
Şi povestea o aflară, 
Îi cătară ce-i cătară, 
Pînă casa le-o aflară. 
Äl mai mare, minte n-are, 
Trase sabia să-i taie. 
Ă] de mijloc, mai nărod, 
Vrea să pună casei foc. 
Al mai mic 

e mai pitic, 
Dar la minte e-mplinit. 
— a stai, nene, nu-i tăia, 
Pînă nu i-om judeca; 

Că omul nejudecat 

E păcat că l-ai tăiat! 
Ilincuță dumneata, 

De la noi de ce-ai plecat ? 
Ori la noi ţi s-a urît, 

La trei inşi masa punînd, 
La trei farfurii ştergînd, 
La trei furculiţe frecînd, 
La trei odăi măturînd, 
La trei paturi așternînd ? 
Sau la noi ţi s-a urit, 

La trei pivniți descuind ? 
Ilincuţa ce-mi zicea ? 

— Mie nu mi s-a uriît, 
Cu toate cîte-am făcut 

Și câte le-ai pomenit, 

Însă vremea mi-a venit, 
Vremea mca să mă mărit. 
El atunci se întorcea 

La ardelean şi-i cuvînta : 
— Ardelene, dumneata, 
Ţi-ai batjocorit cinstea ; 
Pe sora noastră-ai furat, 
Casa pustie-ai lăsat. 

— Eu pe ea n-o am furat, 
Mai întîi am întrebat, 

Ea singură m-a urmat! 
— Ardelene, om viclean, 
Tu ţi-a uitat la Broscani 
Un chimir făcut de-un an, 
O şa cu pernă şi-un cal ; 
Tu pe toate le-oi avea, 

Pe Ilinca de ne-oi da! 
Ardeleanul ce zicea ? 

— Ilincuţa, draga mea, 
Și-altele dacă-oi mai da, 
Pe tine nu te-oi lăsa. 
Ilhncuţa ce-mi zicea ? 

— Ardelene dumneata, 
O veni, poate, vremea, 

Pe la părinți de-om pleca, 
Pe la taica şi maica, 
Și-atunci cu ce ne-om ducea ? 

— Om găsi o trăsurea, 
Trăsurea cu căluşei, 
S-ajungem pină la ei. 

Dar la ei dacă-om pleca, 
Taică-tău m-o alunga 

Și pe tine te-o bătea. 
Ilincuţa ce-i zicea ? 

—— Ardelene, dumneata, 
Să ştiu că-mi dau viaţa, 
Eu de-aici n-oi mai pleca ! 


DOINE ȘI CINIECE 


CÎNTECE ÎMPOTRIVA 
ASUPRIRII DIN TRECUT 

Foaie verde-a bobului, 
Arendaşul satului 

Strigă-n poarta casei lui : 

— Măi Ioane Balamoane, 
Deschide poarta mai tare, 
Că m-au omorît ţăranii. 
C-au luat o tufă groasă 

Şi mi-au tras o sută şase. 
Și-au pus mîna şi pe-un bici 
Şi mi-au tras o sută cinci. 
Deschide poarta, Ioane, 

Că m-au omorît ţăranii. 

— Bine ți-au făcut, cocoane ! 
Cînd eram slugă la tine, 

Îşi tot băteai joc de mine; 
Cînd veneam să-ţi cer mălai, 
Tu mă scoteal cu alai; 

Cînd veneam să-ţi cer opinci, 
Tu mă scoteai tot în brînci; 
Cînd veneam să-ți cer legume, 
Tu mă scuipai tot în gură. 
Dindărătul carului, 
Arendaşul satului 

Scrie cartea dracului. 

Frunză verde mătrăgună, 
Sună, sună şi răsună, 

Sună pietricica-n gârlă, 
Puica mea plinge, suspină ; 

Sună pietricica-n Olt, 

Puica mea plînge cu foc. 
Frunză verde iasomie, 
Cînt-o păsărică-n vie, 

Eu credeam că-mi cîntă mie. 
Aşa cînt-o păsărică : 

Cine strînge, nu mănîncă ; 
Aşa cintă-un păsăroi: 
Strîngeţi voi să mîncăm noi. 

— Frunză verde şi-un lipan, 
Cuculeţ de Tilorman, 
Ce-ai făcut glasul de an ? 
S = căi À 
— L-am uitat într-un ciolpan, 
De frica unui duşman ; 
Că duşmanu,-ucide-l-aș, 
Nici în casă să nu-l laşi, 

e e A v . o Ş v 
Nici în casă, nici pe-afară, 
Nici în bătătura goală, 

Stà la pîndă ca o boală. 

Foaie verde siminoc, 
Duşmanii, de la un loc, 
S-a-nmulţit de nu au loc, 
Arde-i-ar pe toți un foc! 
Duşmanii, pârli-i-ar para, 
S-a-nmulțit de nu-i ia ţara! 
Duşmanii, de la o vreme, 
De-ar avea şi vreo putere, 
Mi-ar lua zilele mele. 

De-ar fi voia la dușmani, 
Mi-ar pune carnea-n cazan ; 
Dar voia-i la cel de sus, 
N-au duşmanii vreun folos. 

Foaie verde foi mărunte, 
Maică, de duşmane multe 
Nu mai pot ieşi din curte! 
De-oi ieşi cu ia albă, 

Zice lumea că mi-e dragă ; 
De-oi ieşi cu ea smolită, 
Or zice că-s necăţită ; 
Maică, cu duşmanii mei 
Facă dracu car cu ei! 

Foaie verde micşunele, 

Tot am eu semnele mele, 
Duşmanii, de la o vreme, 
Mi-ar lua zilele mele. 

De-ar fi voia la duşmani, 
Mi-ar pune carnea-n cazan ; 
Dar le-o fi voia pe dos, 
N-or avea nici un folos; 

Și sînt mulți, arde-i-ar para, 
De nu-i mai încape ţara; 

Si sînt trei, arde-i-ar focul, 
De nu-i mai încape locul. 

Foaie verde bob năut, 
Desfă, puică, ce-ai făcut 
Și dă-mi drumul să mă duc. 
Că umblu pe cîmp nebun, 
Din picioare-mpleticind, 
Din gură bolborosind, 
Nu-șt ce naiba tot zicînd. 
Și iar verde bob năut, 
N-am o cale să mă duc, 
Să mă duc şi să mă-ntorc, 
Să pui pistoalele-n toc 

Și la bordei să-i dau foc. 

Cărămida să rămilie, 
Duşmanilor de tămiie, 

Că sînt mulți, arde-i-ar focul, 
De nu-i mai cuprinde locul ; 
Și sînt mulți, mînca-i-ar para, 
De nu-i mai cuprinde ţara. 

Foaie verde şi-o cicoare, 
Ies boierii la plimbare, 
Numai Fane-i la-nchisoare, 
Cu fiarele de picioare. 
Fiarele au ruginit, 
Pantalonii-au putrezit 

Şi carnea i-a mucezit. 
Foaie verde bob năut, 

Vai de mine ce-am făcut? 
Foaie verde floare-albastră, 
Vai de mintea mea cea proastă ! 
Foaie verde mărăcine, 

Că n-a fost minte la mine. 
De cînd aici am intrat, 
Drumu-afară nu mi-au dat; 
C-aicea mi s-a urit 

Tot urcînd şi scoborîind. 
Foaie verde şi-o lalea, 
Vinde, maică, ce-i avea. 
Foaie verde şi-un lipan, 
Vinde, maică, pe bălan 

Și te du la tribunal. 

Vinde, maică, haina mea 
Și mă scapă de belea. 

Foaie verde arțāraş, 
Drumul de la Călăraşi 
Nu-i bătut de boi şi vaci, 
Şi-i bătut de dorobanţi, 
Conducînd la arestaţi. 

La marginea lanţului, 
Arendaşul satului ; 

lar la capul lanţului, 
Stă primarul satului. 
La Bucureşti i-aducea, 
La Tribunal îi scotea 
Şi-ncepea a-i cerceta. 
Care scăpa, mai scăpa, 
Care nu, ocna vedea, 
Unde-i seacă viaţa 

Şi-i putrezeşte carnea, 
De blestemul altora, 
Care le-a mîncat el viaţa. 

Frunzuliță baraboi, 
Arde-te-ar focul, ciocoi, 
De-ar veni vremea de-apoi, 
Să-i dau măciuci să te moi, 
Să-ţi dau măciuci după cap, 
Să sări în sus ca un ţap. 


DE HAIDUCIE 

Foaie verde solzi de peşte, 
Vezi, primăvara soseşte, 
Mugurelul înfloreşte, 

leși, maică, și mă găteşte. 
Şi-mi croieşte-o dulămiță 
Verde ca frunza de viţă; 
Şi-mi croieşte-un comănac 
Verde ca frunza de fag, 
Să intru-n codru cu drag. 
La cetina bradului, 

La cîrciuma Radului, 

La cârciuma lui Opriș, 
Unde Corbea s-a închis, 
Corbea şi cu Ploştineanu, 
Ce bea rachiu cu găvanul, 
Bate ciocoi cu tufanul. 

Foaie verde bob năut, 
Unde-aud cucul cîntînd, 

Mă fac broască pe pămînt, 
Nici nu beau, nici nu mănînc, 
Nici de muncă nu m-apuc, 
Stii, ca frunza mă usuc; 
Ca frunza alunului, 

Din marginea drumului, 
Prin postul Crăciunului. 

Frunză verde şi-un dudău, 
Of, Buzău, Buzău, Buzău! 
Surpa-ţi-s-ar malul tău, 
Sa crească iarba dudău, 
Să pască și murgul meu. 
Of, Buzău, Buzău, Buzău ! 
Face-s-ar un pod mereu, 
Să treacă şi bun şi rău, 

Să treacă şi-un frate-al meu, 
Călare pe-un pui de leu, 
Pe urmă să trec şi eu, 
Călare pe murgul meu. 
Of, Buzău, Buzău, Buzău ! 
Ce vii umflat ca un zmeu, 
Asupra capului meu ? 

Și eu stau pe cal mereu. 
Ciudă mare, rău ce-mi pare, 
C-a venit Buzăul mare, 
De nu pot trece călare ! 
Și-a venit bolovănos, 

Nici călare, nici pe jos. 
Dacă văzui şi văzui, 

Făcui şaua luntrişoară, 
Jebincile vîslişoare 

Şi trecui Buzăul mare. 

Foaie verde matostat, 
Toată iarna am iernat 
Într-un bordei dărîmat, 
Fără uşă, fără pat. 
Frunză verde foi de mei, 
Curat, frate,-eram să piei. 
Foaie verde de secară, 
Veni draga primăvară 
Și-am să plec în codru iară, 
Cu voinici de seama mea, 
Care ştiu ce-i haiducia. 

Blestemată fii, omidă, 

Mi-ai mîncat frunza de crudă ; 
N-ai lăsat-o să mai crească, 
Mulți voinici să se umbrească. 

Frunzuliţă foi ca macul, 
Cînd o da iarba ca acul, 
Să intru-n codru, săracul ! 
Codre, nu te lăuda 

Că ţii frunza şi iarna ; 
Frunza-mi umple văile, 
Văile, vălcelele, 

Și rămîn smicelele, 

De le bat vînturile. 

Foaie verde sălcioară, 
Surioară căprioară, 
Scoală-te-n două picioare 
Și roade codrul pe poale. 
Roade poala codrului 

Și foaia rogozului, 

Să-mi văd matca Oltului 
Și vadul haiducilor, 

Să pui şaua murgului, 
Să s-aştearnă drumului. 

Foaie verde leuştean, 
Auzit-aţi de-un oltean, 
De-un oltean, de un Jian, 
Care-n codru a ieșit, 

Cu alţii-ntovărăşit ? 

Şi-mi păzesc pe la strimtori, 
Pe unde trec negustori. 
Negustori bucureşteni, 

Trec la bilci la Rîureni 
Să-şi cumpere bouleni. 

Frunză verde foi de nuci, 
— Jeane,-ncotro te duci ? 
— La grajdul lui Asan turc, 
Să-mi aleg un cal porumb, 
Scurt în gît şi lung în trup, 
Cum e bun de zurbalîc. 
Cînd o1 trece Prahova, 

Să se ducă pomina, 

Pînă sus la Cumpăna ; 
Cînd oi trece Argeșul, 

Sa se sperie Oltul, 

Să-mi găsesc la mal podul ; 
Cînd oi şuiera o dată, 
S-adune haiducii roată. 

Frunză verde sălcioară, 

Să vezi, Guşcă-al lui Topală 
A făcut răscoală-n ţară 

Și l-au pus în nişte fiare 


Și l-au dus la Ocna Mare. 

A venit de la-nchisoare 
Și-a luat fata lui Carale, 
Cu cinci kile de parale. 
Fug boierii de s-omoară, 
C-a venit Lopală-n ţară, 
Iese iar la drumul mare. 

Foaie verde fîn cosit, 

Cît e Oltul de cotit, 

Mă mir cum l-am mai trecut! 
Hei, l-am trecut cu meșteșug : 
Făcui şaua luntrişoară, 
Pălăria vislişoară 

Şi- -ajunsei la puica- -n poală, 
Cu mîna la țițişoară. 

Şi iar verde şi-o sipică, 
Cine trece lunca mică ? 
Pocriş cel fără de frică. 
Foaie verde salbă moale, 
Cine trece lunca mică ? 
Nicolai Pocriş, călare, 

Se duce la vrăjitoare, 

Să-i dea cîteva parale, 
S-afle potera de-i mare. 

— Maică, măiculiţa mea, 
Cînd erai cu mine grea, 
Toată lumea te iubea ; 

Dar după ce m-ai făcut, 
Toată lumea te-a urit 

C-ai adus pe lume-un drac, 
Cu poturi şi comănac. 
Lasă lumea să vorbească, 
Pe Pocriş să-l ocărască, 
Ciocoii să se-ngrozească ! 


184 


Frunză verde micșunele, 
— Măi Vasile Bolbocene, 
Mai lasă-te tu de rele 

Și vin” seara mai devreme, 
Cînd dușmanii taie lemne, 

Ori vin” seara pe-nserat, 
Cînd duşmanii s-au culcat. 
Ochii tăi cei negrişori 

O să-i văd scobiţi de ciori, 
Te-or pune-n spînzurători ; 
Chica ta cea negrișoară, 

O s-o văd cuprinsă-n sfoară. 

Frunză verde matostat, 

La cîrciuma lui Dovleac 

E calul lui Șogor legat, 

Cu batista-mpiedicat, 

De Ileana fermecat, 

De Marița descîntat. 

— Bea, Şogore, nu prea bea, 
Uite, potera-i colea. 

— Lassă fie, pe-astă cruce, 
Că cum vine, aşa se duce. 
Că mulți au venit la noi, 
Iute s-au dus înapoi. 

Frunză verde de cicoarc, 
Frate, frate, rău mă doare! 
Toată vara greu muncesc 

La ogorul ciocoiesc. 

lată iarna aspră vine 

Şi atunci e vai de mine ! 

De amar şi de urgie, 

Casa mi-e dărăpănată 

ȘI nevasta dezbrăcată. 

Pling copiui-n gura mare, 

Că nu au pic de mîncare; 
De amar şi de urgie, 

M-am dus pînă la domnie. 
Cînd la uşă, la palat, 

ată-un câine gulerat : 

— Ce vrei tu, măi opincare ? 
— Vreau dreptate, boier mare. 

— Haide, haide, marş de-aici, 
Că vodă nu-i pentru mojici. 
— Dacă este chiar aşa, 

Poate dracul să vă ia! 

Nu vă fie cu mânie, 

Cînd oi pleca-n haiducie ! 

Şi de-oi prinde vreun ciocoi, 
De trei piei am să-l despoi. 

Vai de lin, 

vai de pelin, 
Vai de copilul străin, 
Cînd slujeşte la stăpîn ; 
Și slujeşte cu dreptate 
Și nu-i dă simbria toată! 
Dar-ar Dumnezeu şi-ar da 
Să vie şi vremea mea, 
Să-mi apuc pe-o potecea, 
Poteceaua de pe vale, 
Să-mi tai o măciucă mare, 
Să ies cu ea la drum seara, 
S-aţiu ciocoiului calea, 
Să-i vorbesc cu măciuca 
Despre simbrioara mea. 


188 


— Oltenc cu chica lungă, 
Șapte boale să te-ajungă, 
Șapte boale şi-o lingoare 
Și-o dragoste de fată mare ! 
Să nu-mi tot umbli călare, 
Șapte văi, şapte hotare. 

— Degeaba m-ai blestemat, 
C-aşa sînt eu învăţat. 

Luai coasa astă-vară 

Și mă dusei pe pîrloage. 
Trăsei două-trei poloage, 
Foamea la pămînt mă trage. 

Dacă văzui şi văzul, 
Trântii coasa-n păducel 

Şi mi-o scosei din căţel. 
Apucai pe-o vălişoară, 
Mă-ntilnai c-un pui de cioară: 
— Măi ţigane, de pe drum, 
Dacă eşti tu meşter bun, 
Fă-mi din coasă săbioară 
Şi din căţel băltăgel ; 

Să nu-i pui coada de ulm 
Că nu e lemn tocmai bun, 
Ci să-i pui coada de corn, 
Cînd oi da, să mi-l adorm. 

Frunzuliță foi de fragă, 
Taica, maica, tot mă-ntreabă 
Care muncă mi-e mai dragă ? 
Munca cea de vitejie, 

Ori e munca strămoşească, 
Să duc oile să pască, 

Pe pămînt îmbătrînit, 

De rele nebîntuit ? 
Voinicelul nenarmat 

E ca peştele sărat, 
Voinicelul fär’ de cal 

E ca peştele pe mal. 

Dar cînd am încălecat 

Şi murguşorul mi-am luat, 
Paloșul cel ghintuit 

Și cu ţinte-acoperit, 

Armele mele cele grele, 
Durduliţa, puiculița. 

Și-apoi şi zalele mele, 

Care sînt cele mai grele, 
Am răpus pe-ai mei duşmani 
Și dacă-s mai mari de ani. 
Taica, maica de mă-ntreabă, 
Munca asta mi-e mai dragă. 

Foaie verde şi-o lalea, 
Maica, taica, ce-mi zicea ? 
Ei la plug mă îndemna, 
Dar plugul e goangă rea, 
Îi umblă coarnele-ndărăt 

Și mă izbesc drept în piept. 
Cite găuri sînt la plug, 
Toate mă mînă la crîng, 
Să tai cuie să le-astup, 

Nu ştiu boii să-i înjug. 
Foaie verde şi-o lalea, 
Taica, maica, tot mă-ntreabă 
Ce munculiță mi-e dragă ? 
Foaie verde măr creţesc, 
Nici cu sapa nu prășesc, 
Nici cu coasa nu cosesc, 
Din cârciumă nu lipsesc, 
Din pungă nu isprăvesc. 
Ziua beau şi noaptea beau, 
Mă mir bani de unde iau; 
Ziua beau cu popa-n sat 

Şi noaptea mi-l port legat. 
Ziua beau cu popa Ene, 
Noapte-l port făr'de izmene, 
Să-mi dea ruble şi rublele 
Să fac salbă mîndrei mele. 

M-a făcut mama fecior 
Să- dau tatii ajutor. 
Ajutorul ce i-am dat, 
Șapte sate am prădat, 
Șapte-opt de peste Olt, 
Vreo zece pe Topolog, 
Moldova pe jumătate, 

Și Bugeacu-a treia parte ! 
Cînd eram de nouă luni, 
Furam ceapa din grădini, 
Usturoi de la vecini. 

Cînd eram de nouă ani, 
Furam cai de la mocani 

Și beam vin de la crîşmari, 
Fără plară, fără bani, 
'Ngropam bani la drumuri mari. 
Mă mînă tata la plug, 

La dracu de meşteşug ! ! 

Nu ştiu boii să-i înjug ; 

Eu i-njug cu coadele, 

Ei mă-mpung cu coarnele, 

Mă mîna tata la sapă, 

La dracu, că nu mi-e dragă ! 
Sapa-i lată, coada-i lungă, 
Nu mai vezi parale-n pungă. 
Mă mîna tata la coasă, 

La dracu năbădăioasă ! 
Trăsei două-trei răstoace, 
Foamea la pămînt mă trage. 
Frînsei coasa-ntr-o răchită, 
Băgai capu-n hălăciugă 

Să fac coadă la măciucă, 
Să ies deseară la pîndă. 

Frunză verde măr domnesc, 
Nici cu coasa nu cosesc, 
Nici cu sapa nu prășesc, 
Mă mir bani de und” prăsesc, 
Din cârciumă nu lipsesc. 

Şi se miră cîreiumarul 

De unde mai plătesc banul. 
Alţii muncesc pînă mor 

Și eu beau cu capul gol. 
Alţii prășesc viile, 

Eu le beau vinurile. 

Ziua beau cu mîndrele, 
Noaptea izbesc tufele, 

De cîştig paralele, 

Ce le beau cu mîndrele. 
Legea mamă-ti de cuc, 
M-ai făcut de cap năuc 

Și cu viersul tău frumos 
Mi-a: băgat dragostea-n os. 

— Frunză verde matostat, 
Rău, maică, m-ai blestemat, 
De şed în puşcă rezemat. 
În puşcă-ntre păluori, 
N-am mîncat de-alaltăteri, 
Şi-mi împuşc la negustori, 
Şi-mi câştig la gălbiori. 

— Na, mîndruţo, pune-i bine, 
Să beau la iarnă cu tine. 
Ziua beau cu mândrele, 
Noaptea izbesc tufele 

Și mă duc pe hududoaie 

Si mănînc carne de oaie. 

Foaie verde solzi de peşte, 
Bate vântul, viscolește, 

Și de gazdă n-am nădejde. 
Că gazda mi-e-n valea rea, 
La Maria olteanca, 

Mi-o căzneşte potera 
Potera din Slatina, 

Că mi-e grea pîrdalnica. 
Nu e poteră curată, 

E cu turci amestecată. 

Foaie verde și-o 'mălură, 
Mă gindesc pe bătătură, 

Că drag mi-e la băutură 
Cu voinici de-adunătură. 
Ah, ieiule, frunză lată, 

Ce bine-mi prindeai odată, 
Cînd de poteră fugeam, 
Sub umbra ta m-ascundeam ! 
Mă duceam la Hasan turc, 
Să-i încerc grajdul de lung, 
Să-mi aleg un cal porumb, 

Lung în trup 

Și scurt în gît, 

Cum e bun de zurbalic. 

— Măi podar, frate podar, 
Trage podul mai în drept, 

Să nu-ţi trag un glonţ în piept. 
Trage podul mai la vale, 

Să nu-ţi trag un glonţ în şale. 
Treceam podul pe-o para 

Și păcăleam potera. 

Calul lui Hasan vindeam 

Și bine mai petreceam. 

Frunză verde foi de fag, 
Măiculiţă, mult mi-e drag 
Calul cu şaua frumoasă 

Si codrul cu umbra deasă ! 
Dar n-am haine să mă-mbrac 
Și ghete ca să mă-ncalț, 

Să mă pun pe băutură 

Cu voinici de-adunătură. 

Nu vorbesc de-o vorbă bună, 
Ci vorbesc de-o vorbă rea, 
Care nu se mai putea, 

Că-i pîndeşte potera. 

— Frunzuliță mărăcine, 

Auzi, neică, straja vine, 

Să 1e ia de lîngă mine. 

— Las să vină, pe-astă cruce ! 
Că cum vine, aşa se duce. 

ine uşa, surioară, 

Să le fac un ospăț mare. 

— Nu mai pot s-o ţiu, neicuţă, 
Că sînt mulți, bate-i-ar focul, 
De nu-i mai încape locul. 

— Să le facem ospăț mare, 
Trei fripturi şi trei rasoale, 
Să le dăm de băutură, 

Tot ce-o curge din pistoale. 

Frunză verde şi-o sipică, 
— Bată-te legea, furnică, 
Lighioană mititică, 
Spune-mi, cucul und’ se culcă ? 
Să mă duc seara pe lună 
Și să-i trag o puşcă bună, 
Sa-i iau aripioarele, 
Să-nvelesc pistoalele. 

La umbră de păducel, 

Mă culcai să dorm niţel, 
Nu putui să dorm de fel, 
De urletul vîntului, 

De cîntatul cucului, 

De nechezul calului, 

De zbieretul oilor. 

Eu zic cucului să tacă, 

El se suie pe-alră creacă, 
Cîntă, hoţul, de mă seacă. 

Verde foaie dedeţel, 

Sub umbră de păducel, 
Feciorii lui Corcodel 
Mănîncă carne de miel 

Şi costiță de purcel 

Şi-mi beau vin din burduşel, 
Şi-nchină frate la frate, 
Să aibă de sănătate. 
Umblă noaptea pe potici 
Si pe culme de colnici, 

Și răsună văile 

Cînd îmi trag cu flintele. 

Frunză verde mărăcine, 
Mărăcine-nflorit bine, 

Cui naiba nu-i şade bine 
C-un cal negru hrănit bine 
Și cu şaua de meşină, 

Cu desagai plini de pîine, 
Cu-o găină friptă bine 

Şi cu plosca la ciochină, 
Plină cu rachiu de prune, 
De la neica din grădină. 

Foaie verde şi-un surcel, 

Sub umbră de păducel, 
Haiducii mănîncă miel 

Și beau vin din burduşel, 
Și-mi cîntă grăind astfel : 

— Codre, codre, înverzit, 
Ţine-ne tu mai feriţi 

Și cu frunze-acoperiți. 

Că-n une cînd am intrat, 
Nimica nu ţi-am stricat ; 
Numai o creacă-am tăiat, 
Armele de-am agăţat. 

Le puneam, codre, şi jos, 
Da-i pămîntul umedos, 

Le strică lustrul frumos. 

Cît timp codrul frunza-și ţine, 
Toţi haiducii trăiesc bine, 

Și cînd codrul frunza-și lasă, 
Toţi haiducii trag acasă, 

La copii şi la nevastă. 

Şi de-oi zice untdelemn, 
La mânăstirea de-un lemn, 
Să-ngenunchi să te blestem, 
Să te usuci ca un lemn, 

Ca un pom neroditor, 
Cînd nu face vara flori, 
Nica umbră la călători. 
Frunză verde şi-un spanac, 
Codre, nu ţi-o fi păcat 

Să mă dai acum legat? 

În tine cînd am intrat, 
Nicicum nu te-am vătămat; 
Numai o creacă-am tăiat, 
Armele le-am atîrnat. 
Le-aş fi pus, codre, pe jos, 
Mi-era locul umedos 

Şi fierul cam ruginos 

Le strica lustrul frumos. 

Foaie verde de năut, 

De cinci ani n-am fost haiduc, 
Copacii-n codru mă pling, 
De peste mijloc se frîng, 
Boierii s-au înrăit, 

Și doi bani ce-i avusei, 

De vremi rele-i răpusei. 

Și iar verde de năut, 

Dar la vară iar mă duc 
Și-am să-mi pun un fes ales, 
Să pun plugul să brăzdez, 
Unde-o fi crîngul mai des. 
Să trag brazda plugului, 
Mai în susul dealului, 
Drept ușa ciocoiului. 

Foaie verde iasomie, 
Cîntă-mi, cuce, numai mie ! 
Pîn'la vară, nu se ştie, 

Ori trăiesc, ori nu trăiesc, 

Cu puica să mă-ntilnesc, 
Să-mi vorbească, să-1 vorbesc. 

Foaie verde bob năut, 

De trei ori fusei haiduc 

Și la vară iar mă duc, 
Măcar pămînt să mănînc. 
Să mă duc, să nu mă duc, 
Tot am nume de haiduc. 

Foaie verde foi de nuc, 
Şapte ani am fost haiduc 
Și la vară iar mă duc. 
Nu mă duc de sărăcie, 
Nici că de vreo bogăţie, 
Dar mă duc de duşmănie, 
C-așa vor duşmanii, mei, 
Să mă vadă-n puşcărie, 
Copiii, pîndari la vie. 
Mersei o milă de loc, 

Mă bate gîndul să mă-ntorc 
Și să iau un braţ de paie, 
Să pui duşmanilor foc, 
S-ardă-n vîlvătăi cu toți. 

Frunză verde sălcioară, 

Dunăre, apă vioară, 

Vedea-te-aş neagră cerneală, 
Malul tău o mesişoară, 

Stuful tău o penişoară, 

Să-i fac maicăi o scrisoare, 

Să-mi dea bani de cheltuială 

Și cămăşi de primeneală, 

Și-un cal bun de călărie, 

Să pornim în bătăle. 

Frunză verde siminoc, 
Prinde murgul de dîrlog 
Și-l poartă prin busuioc, 

Și-l întoarce prin vîzdoage, 
Și-l adă la neica-ncoace. 
Frunză verde pupezele, 

Pe mine codrul mă cere, 

Dau cu flinta de-a-n picere, 
Mă uit după glonţ cum zboară 
Și peste catane-mi piere. 

Tot catane spătărești 
Îmbrăcate-n haine verzi, 

Dai cu glonţul, nu răzbeşu. 

Verde lobodă-n trei fire, 
Mă dusei la mînăstre, 
Șezui patruzeci de zile, 
Pusei mîna pe psalure, 
Cu ochii pe la copile; 
Mă-nchinai pe la icoane, 
Cu ochii pe la cucoane; 
Ce voi face ? Vai de mine! 
Să nu dau de vreo rușine. 
Că drumul ce-am apucat, 
Mă duce drept la păcat; 
Că nu-s făcut de popie, 
Nici măcar de dăscălie, 
Ci-s făcut pentru vitejie. 
Popii-i place psalurea, 
Mie-mi place spada grea 
Și guriţa tinerea. 

Frunză verde colilie, 

Cînt-o păsărică-n vie, 

Eu gîndeam că-mi cîntă mie, 
Ea cînta popii Ilie. 

Săracul, popa Ilie, 

Că iese din liturghie, 

Pînă-i soarele-n chindie, 
Taie la turci cîte-o mie ! 

Că i-a plăcut haiducia, 

Din mica copilărie, 

Dar l-au dat la mânăstire, 
I-au pus în braţe psaltire ; 
Lui îi plac pistoalele, 

La brîu iataganele. 

Legea ta de codru des, 

Că din tine nu mai ies. 

Am intrat tînăr copil 

Și-am să ies moşneag bătrîn. 
M-am băgat fără mustață 
Și-am să ies cu barba creață. 
Cît timp codrul frunza-şi ține, 
Toţi voinicii trăiesc bine. 
Dar dacă-mi îngălbeneşte, 
Voinicii se călătoreşte. 

Si cînd codrul frunza-şi lasă, 
Toţi voinici fug pe- -acasă, 
La copii și la nevastă. 

Dar eu singur am rămas, 

De codru n-am să mă las. 

Frunză verde trei masline, 
Înfrunzeşte, codre, bine, 
Căci ca miine intru-n tine, 
Cu doisprece după mine. 
Frunză verde trei cicori, 
Si-am să ies pe la strîmtori, 
Să-mi cășug la gălbiori. 
Frunză verde fîn cosit, 

De cînd n-am mai haiducit, 
Armele mi-au ruginit, 
Potcoavele au căzut, 

Faţa mi s-a ofilit, 

Calu-n grajd mi-a-mbătrinit. 

Frunză verde mărgărit, 
Păcat c-am îmbătrînit 

Şi vremea nu mi-a venit! 
Păcat c-am îmbătrinit 

Și-s nesătul de iubit ! 
Frunză verde şi-un spanac, 
Rău, maică, m-ai blestemat 
Să mănînc tot de furat. 

Să mănînc carne de miel, 
Să beau vin din burduşel, 
Să iubesc tot pe-apucate 

Și să tot fac la păcate. 

Foaie verde-a bradului, 
Sub poalele codrului, 

Zac armele hoţului 

Și le plouă și le ninge, 

Că n-are cine le-ncinge. 
Voinicul care le-a-ncins, 
Zace la temniţă-nchis, 
Șade-n fiare pînă-n brîu 
Si mi-l rod viermii de viu. 

Foaic verde solzi de peşte, 
Unde Oltul se coteşte 

Și braniştea se răreşte, 
Voinicii se pregătesc, 
Hoţii caii-şi potcovesc 
Cu potcoave de argint, 
Ca să ţie la gonit; 

Cu cuie de sirmă-ntoarsă, 
De ţin la pulbere groasă ; 
Și cu cuie cu şuruburi, 
Ca să ţie la nisipuri. 

Luncă, luncă, mult ești lungă 
Și n-am cal bun să te-ajungă. 
Calul care l-am avut, 

M-a pus naiba, l-am vîndut. 
Pe dealul Ploieştilor, 

Pasc caii mocanilor. 

Un fir paşte, altul creşte, 
Dorul puicăi mă topeşte. 

Și pasc caii-mpiedicaţi, 
Juganii-n fiare legaţi. 

Foaie verde bob de linte, 

— Să luaţi, băieţi, aminte 
De vineţii dinainte. 

Foaie verde sălcioară, 

Să-i ridicați de cu seară, 
Pînă nu mi-i bagă-n fiare. 

Luniţă, luniţă, 
Blîndà luminiţă, 
Ziua pe costiţă, 
Noaptea pe uliţă. 
Luniţă, luniţă, 
Fă-mi de-o luminiţă, 
Căci am înserat 

La umbră de gard, 
Departe de sat, 

Cu doi căluşei, 
Vineţi, porumbei. 
Eu nu i-am furat, 
Ci i-am cumpărat 
Din tirg din Banat, 
De la popa Vlad. 


217 


Frunzuliță iarbă neagră, 

Mai tot satul mă întreabă 
v 

De un cal cu coama neagră. 

Eu le spun că l-am văzut, 
Joi la Mavrodin în tirg. 
Îl tocmeau trei negustori, 
Se certau pe gălbiori 

Și nu dau preţul deplin, 
C-ar fi de vîrstă bătrîn. 
Dar veni de-un turculeţ, 
Numără banii la preţ, 
Luă negrul cu părul creţ. 

Frunză verde magheran 
Și-o creangă de leuştean, 
Mă căsnesc de vine-un an, 
Să fac pelinul zahar, 

Dar pelinul tot amar. 

— Frunză verde de tutun, 
Spune, spune, moș bătrîn, 
Caii cînd să merg să-i fur? 
— Să mergi Joi de dimineaţă, 
Pe negură şi pe ceaţă, 

Cînd e somnul cu dulceaţă 
Și cu mândrulița-n braţe. 
— Frunză verde şi-un năut, 
Spune, spune, pui. de cuc, 
Dacă-i iau unde să-i duc? 
— Pe sub poale de pădure, 
Să mănînce fîn şi mure, 

Ca să iei galbeni şi lire. 

— Frunză verde şi-o lalea, 
Spune-mi, spune-mi, turturea, 
Îngheţată-i Dunărea, 

Ca să-mi trec cu vînăta, 
Cu doisprece-alăturea ? 
Bune parale-oi lua. 

Să pui capăt chinului, 

Să văd saţul vinului. 

Eu am şi bani și parale 
Să-ţi fac cheful dumitale. 

Dar am şi eu cheful meu, 
lerte-mi Domnul gîndul rău. 
Vinecioara de sub şa, 
Bună-ar fi de seama mea! 
Vineciorii de la cloţ, 

Ce poftă-ar stîrni la hoţi, 
Să şi-i culeagă pe toți! 

Frunză verde şi-o lalea, 
Spune-mi, spune-mi, turturca, 
Îngheşată-i Dunărea, 

Să pot trece peste ea 

Cu arei cai alăturea ? 

Unul e negru ca corbul, 
Unul e roșu ca focul 
Și-altu-i alb ca ghiocelul. 
Spune-mi şi tu, pui de cuc, 
Pe care cale s-apuc, 

La turci în ţară s-ajung ? 

Pe pungi de galbeni să-i vînd 
Și să mă-ntore fluierînd, 
Cînd aud cucul cîntînd. 

Frunză verde foaie lată, 
Fire-ai, maică, blestemată, 
De ce nu m-ai făcut fată 
Să sftrii cu fusu-n vatră? 
De ce m-ai făcut fecior, 

Să iau drumul la picior, 

Să trăiesc, mamă, cu dor, 
Să umblu-n ţară străină, 
Să trăiesc tot fără milă ? 
Plînge-mă, maică, cu dor, 
Că u-am fost un bun fecior. 
Ţi-am scos plugul din obor, 
M-am dus cu A la ogor. 

Plînge-mă, maică, cu jele, 
Ca şi mâîndruțele mele. 

Plînge-mă, maică, şi crezi 
Că acuşi nu mă mai vezi. 

Frunză verde grîu maălură, 
Bate-te-ar Dumnezeu, mumă, 
Că nu m-ai făcut ţărînă! 
M-ai făcut mărgăritar, 

M-a luat statul militar. 
Militar de poliţie, 

Calul meu, cine să-l ţie ? 
L-aș lăsa la tată-meu. 
Tată-meu e om bătrin 

Și coseşte fin puțin. 
Astă-vară ce-a cosit, 

Cu ciocoiul l-a-mpărţit. 

L-aş lăsa la frate-meu. 
Frate-meu e om bogat, 

L-a pus satul pîrcălab. 

Ia bastonul subţioară, 
Murgul meu moare de foame. 
L-aş lăsa la soră-mea. 
Soră-mea e fată mare, 

Ia papucii în picioare 

Și furca la subțioară, 

Murgul meu rabdă de foame. 

Foaie verde, foaie lată, 
Fire-ai, maică, blestemată, 
Că nu m-ai făcut o fată, 
Să-ţi aduc focşor în vatră. 
M-ai făcut mărgăritar, 
M-a dat satul militar, 
Termenul de şapte ani ; 
Șapte ani şi jumătate, 

Tot cu raniţa la spate, 

Cu curele-ncrucişate, 
Două-n piept și două-n spate. 
Foaie verde lin pelin, 

— Hai, puică, la Severin, 
Să păzim calea la trin. 
Trinul trece şuierînd, 

Și mașina păcănind, 

Și roatele duruind, 

Puica rămîne plângând. 
Taci, puică, nu mai ofta, 
De călătoria mea, 

Că mă duc în Dobrogea, 
Ca să-mi termin armata 
Și toată instrucţia. 

Foaie verde salbă moale, 
Eu mă duc, maică,-n catane, 
Tu rămîi de spală haine; 
Spală haine cun oi vrea, 
Spală şi cămaşa mea. 

Și mi-o spală la fîntînă, 
Să mă duc cu dor de mumă; 
Și mi-o clăteşte-n pîrîu, 

Să mă duc cu dorul tău; 
Și mi-o usucă pe piatră, 

Să mă duc cu dor de tată; 
Mi-o usucă pe stobori, 

Mă duc cu dor de surori; 
Și mi-o usucă pe brazi, 

Să mă duc cu dor de fraţi. 
Foaie verde de năut, 

Tu, maică, cînd m-ai făcut, 
C-un picior m-ai legănat, 
Cu mîinile ţi-ai lucrat, 

Cu gura m-ai blestemat. 
Maică, blestemele tale 

Nu cad pe pietrele goale, 
Cad pe oscioarele mele. 
Plînge-mă, maică, cu dor, 
Că şi eu ţi-am fost fecior ; 


Ţi-am scos boii din obor 

Şi plugul de sub şopron 

Și ţi-am tras o brazdă, două, 
Să vă rămână şi vouă. 

Abia brazda-am terminat, 
La miliţie m-a luat. 

Maică, măiculița mea, 

De-oi vedea de-o păsărea, 
Trecînd peste casa ta, 

Să-mi trimeţi de-o primenea, 
Prin voinici de seama mea. 
Foaie verde trei lalele, 
Maică, pistoalele mele 
Le-am visat fär’ de oţele; 
Puşca mea cea ghintuită 
Mi-am visat-o ruginită. 


225 


Foaie verde de măr dulce, 
Suie, maică,-n deal la cruce, 
De vezi pe noi cum ne duce. 
Că ne duce ca pe boi 

Și ne tunde ca pe oi 

Și ne toacă ca pe miel. 

Unde ne duce pe noi, 

Nu e iarbă, nu e grîu, 
Numai sînge pîn’ la briu. 
Săracii militarii, 

Cum se duc ca fluturii 

Şi vin ca călugării ! 

Săracai militarii, 

Cum calcă din urmă-n urmă, 
Parc-ar fi făcuți de-o mumă! 
Și calcă din piatră-n piatră, 
Parc-ar fi făcuţi de-un tată ! 
Mă rog, domne căpitan, 

De cînd m-ai înconcentrat, 
Pîine albă n-am mîncat. 

Mai am vreo două, trei zile 
Și-ţi dau raniţa-n primire 

Și puşca la magazie 

Și cizmele la cutie. 

Verde foaie matostat, 
M-a făcut maica băiat, 
C-un picior m-a legănat, 
Din guriţă mi-a cântat, 
Din furcă fuior mi-a tors. 
Și iar verde firicel, 

Mă făcui mai măricel, 
Mă lua taica cu el, 

La plug, la sapă-am săpat, 
La seceră am secerat 
Și-apoi ordin a picat. 

În cazarmă m-au băgat, 
Cu fireturi îmbrăcat, 

Cu fireturi de soldat. 

Și iar verde mărăraș, 
Drumul de la Călăraşi 
Nu-i bătut de boi şi vaci, 
Ci-i bătut de doi soldați 


Și de-un cîrd de arestaţi. 

Frunză verde usturoi, 
Săracii voinicii mei, 

Cum i-adună de prin văi, 
Cu primari, cu vătăşei 

Şi mi-i tunde ca pe miei ! 

Îi puse-un şervet în spate 
Și mr-l tunse jumătate ; 

Și mi-l tunse peste tot, 
Muma-l plînge ca pe mort. 
— Mămucă, ce-mi plîngi de dor? 
Părul meu cel gălbior 

Să mi-l dai la verişori, 

Să mi-l plingă-n sărbători, 
Când ies fetele la hori, 
Dacă n-am avut noroc 

Ca să fiu şi eu la joc. 

Verde, verde săruleţ, 
Murgule, măi murguleţ, 
Cui, neică, să te mai las? 
Te-aş lăsa la soră-mea. 
Soră-mea e fată mare, 

Te lasă să mori de foame. 
Mor, murgule, de necaz, 
Că n-am cui să te mai las. 
Te-aş lăsa la frate-meu. 
Frate-meu este flăcău, 

De s-o face nuntă-n sat, 
Mi te ia la încurat 

Și mi-e frică de stricat. 
Mor, murgule, de necaz, 
Cui, frate, să te mai las? 
Te-aş lăsa la maică-mea. 
Maică-mea-i fermecătoare, 
Ia furca la subţioară, 

Te lasă să mori de foame. 
Mor, murgule, de necaz, 
Cui, naiba, să te mai las? 
Te-aş lăsa la taică-meu, 
Taică-meu e om bătrin, 
Te lasă să mori în drum. 
Mor, murgule, de necaz, 
N-am, neică, cui să te las. 
Te-aş lăsa la draga mea, 
Dar draga mea este rea, 
Ea de tine n-o vedea, 
Te-o lăsa neadăpat, 
Neadăpatr şi nemâncat 

Și mereu neţesălat. 

Mor, murgule, de necaz, 
Cui focu să te mai las? 
Te-aş lăsa la noi în sat. 
Satul mi te-o fermeca, 
Te-o fermeca, te-o strica. 
Oare ce-o să mă mai fac? 
Că multe am să mai trag ! 
Cind cu tine, cind cu mine, 
Cînd cu maică-mea bătrînă, 
Cu tata nebotezatu, 

Cu frate-meu nespălatu. 

Foaie verde şi-o lalea, 
leşi, Mariţo, la şosea, 
Să-ţi arăt averea mea : 
Șapte nasturi la manta 
Și tunica tot aşa. 

Și iar verde şi-o lalea, 
leşi, Mariţo, la şosea, 
Să-ţi arăt averea mea ; 
Puşca şi cu paloşul, 

Saua şi cu scările, 

Toate ca luna lucesc. 
Foaie verde de orez, 

leşi, Mariţo, ŞI mă vezi, 
Pînă sînt grînele verzi, 
Că dacă s-or secera, 
Mult oi plînge și-oi ofta, 
De călătoria mea ; 

Și-oi privi calea cu ochii, 
Şi-oi toci sita cu bobi. 

— Foaie verde de năut, 

Dă-mi, Doamne, o rilă-mprumut, 
Că n-am băut vin de mult. 

— Mîndră, mîndruliţa mea, 

Ori tu mi-ai făcut ceva ; 

De nu te mai pot uita? 

— Ba eu, zău, nu ţi-am făcut, 
Numai mi te-am fermecat 

Cu apă din trei fîntîni, 

Cu paie din trei streaşini ; 

Cu apă dintr-o fîntînă, 

Să n-aibă neica odihnă. 

— Eu mă duc, mîndro,-n catane, 
Tu rămîi şi spală-mi haine. 
Și le spală- -n lăcrămele, 

Le usucă-n dor şi jele. 
Freacă-le cu busuioc, 

Să ies cu ele la joc; 

Frunză verde foi de nalbă, 

Sub o tufă din dumbravă, 

Zace puica : rău bolnavă. 

Du-te, neică, ŞI-O întreabă : : 

== Mori, puică, ori mi te scoală, 
Ori mai dă-mi şi mie boală, 

Să bolesc şi eu cu tine, 

Să nu zici mîine, poimâine, 

Că eu n-am bolit cu tine. 

Frunză verde şi-o lalea, 
De ţi-e sete, apă bea, 

Dar nu din cofiţa mea, 
Iaca pîrîul colea. 

Ţi-o plăcea, nu ţi-o plăcea, 
Pleacă-ţi obrazul şi bea. 
Nu vreau să te otrăvesc, 
Că-i destul de cînd boleştu, 
Pe picioare te topeșii, 

Ca ceara din lumînare, 
Cînd o dai la focul tare, 
Că te-ajunge vînt şi soare 
Și te topeşti pe picioare. 

Foaie verde foi şi-un lemn, 
Ce fel de dragoste-avem ? 
Doar din ochi de ne vedem, 
C-altă putere n-avem. 

Că de-am avea vreo putere, 
Te-aş face de-o tabacheră, 
Tabacheră cu tabac, 

Să te port la piept cu drag. 

Razachie de-a turcească, 
Dumnezeu să mă ferească 
De dragostea de nevastă ! 
Mă bagă-n boală cîinească 
Și mă scoate-n primăvară, 
Galben ca turta de ceară. 

Foaie verde, frunza-n vint, 
De s-ar cosi vara fîn, 

Cu mîna la lelea-n sîn, 
M-aş duce şi eu la coasă, 

La mîndra care-i frumoasă. 
Hai, lelițo, scurtă, groasă, 
Bună-ai fi picior de coasă ! 
Ziua să cosesc cu tine, 
Noaptea să dorm lîngă tine. 

Frunză verde trei lalele, 
Lele, lele şi iar lele, 

Ia curmul, pleacă la lemne. 
Neica pleacă după boi, 

Să ne-ntilnim amândoi, 
Colea-n vale la cişmea, 

Să vorbim câte ceva. 

Să-mi vorbescă, să-i vorbesc, 
De dragoste să-i şoptesc. 


431 


Frunză verde de secară, 
Bălăiţă, bălăioară, 

Eu ţi-am poruncit de- aseară 
Ca să-mi faci de-o azimioară, 
S-o frămînți în lăcrămioare, 
Să mi-o coci la țițişoare 

Cu foc de la inimioară. 

Foaie verde-o tămlioară, 
Cum ies de la mîndra-afară 
Şi pornesc pe ulicioară, 
M-apucă-n spate-o răceală, 
În picioare-o-mpleticeală 

Și la cap o ameţeală, 

Și la inimă-o zgârceală, 

De nu mai pot, surioară. 

Frunză verde rug întins, 
Mă culcai în drum nadins, 
Ca să văd pe mîndra-n vis. 
Mă culcai, mă deşteptai 

Și pe mîndra n-o visai. 
Luai mantaua, mà sculai 

Și plecai pe drum la vale, 
Mă-ntilnii c-o fată mare. 
Pusei mîna,-i luai o floare 
Și-o sărutai de călare. 
Foaie verde de trei flori, 
Mă uitai printre stobori, 

'] văzui ochii negrişori, 
Mi-i faci, nescă, vînzători ? 
Că neica e negustor 

Și cumpără ochișori. 

— Frunză verde anason, 
Scoală-te, puică, din somn 
Şi-mi dă guriţă că mor, 
Guriţă de sărutat, 
Trupşorel de dezmiendat, 
Inimioara mi-ai secat. 
Foaie verde de-un susai, 
Miutico, minte n-ai ; 
Floricele ştii să-mi dai, 
Dar guriţa cui o dai? 

Frunză verde din zăvoi, 
Ciobănaş cu două oi, 
Mută stâna lîngă noi, 

Să ne iubim amîndoi. 

Vai săracul ciobănaș, 
Ciobănaşul de la naşul, 
Cum mi-aduce seara caşul, 
Dimineaţa, urdă dulce, 
Mă sărută şi se duce ! 

Frunzuliţă mere dulci, 
Arză-te focul de bilci, 
De trei ori te ocolii 

Și ce cătai nu găsii; 
Cătai gâtul cu mărgele 

Și buzele subțirele, 
Degetele cu inele, 
Ciorăpei cu găurele 

Și papuci cu panglicele, 
Să le dau mîndruţei mele. 

Frunză verde şi-un susai, 
— Mărioară de pe plai, 

Tu gurița cui o dai ? 

— Dumitale, nene Ioane, 
Că eşti călător în cale. 
Frunză verde trei migdale, 
— Dă-mi-o mie-n adăstare, 
Pînă la vinerea mare ; 
Dă-mi-o mie cu chirie, 
Pînă la Sfînta Marie, 
C-atunci îmi vin banii mie, 
Să-ţi plătesc guriţa ţie, 
Cînd s-o coace poama-n vie 
Și strugurii razachie. 

— Neică, dumitale ţi-o aș da, 
Dar sînt mulți ca dumneata, 
De mi-i arde seceta. 

— Foaie verde matostat, 
Mititică mi-eşti la stat, 
Cilibie la purtat, 

Dulce mi-eşti la sărutat, 
Darnică la-mbrăţişat ! 

Foicică foi şi-o fragă, 
ubeşte- mă, mândro dragă, 
Pînă-s cu cămaşa neagră. 

Că dacă m-oi primeni, 
Și-altele m-or mai iubi. 
Floricică de pe masă, 
Lasă-mă, mindro, în casă, 
C-afară plouă şi varsă; 
Lasă-mă, mîndruţo,-n tindă, 
C-afară plouă de zvîntă. 

Foiliă leuştean, 

Frumos cântă cucu-n deal, 
Ioana şade pe maidan 
Şi-mi înşiră la mărgean. 
Face salbă pentru gît, 

De mult nu s-a pomenit. 
Mărgenaş de-l bobonat, 
Pe sfîrcul pişer lăsat. 

ȘI nu- -NŞiră 4 cum se-nșiră, 
Ci-mi înşiră cîte-un bob, 
Să mă bage la ea rob. 

Ce fel de rob o să-i fiu? 
Că tot pe braţe-am s-o șiu. 

Frunză verde măruleţ, 

— Mariţo cu părul creţ, 
Eşti frumoasă de n-ai preţ, 
N-ai pereche-ntr-un judeţ. 
Și iar verde sălcioară, 

Fă Mariţo, Manoară, 

Dă-i şi neicăi gurișoară ! 
— Eu ți-aș da, neică, ţi-aş da, 
Dar sînt mulţi ca dumneata 
Şi mi-o cer toată ziua, 
Noaptea mai totdeauna. 

Frunzuliţă trei smicele, 
Ioana neicăi din Sălcele, 
Cu brîul cu turturele, 

Cu trupşorul luat din iele, 
Dă şi neicăi floricele. 

— N-are daica flori de dat, 
C-astă-vară n-a plouat 
Și-am plătit de le-am udat 
Cu bani de pe sărutat. 
Și-am plătit de le-am sădit 
Cu bani de pe logodit. 

Frunză verde şi-un pelin, 
Legea mamă-ti de trin, 
Cum duci oltenii de lin, 
Cum îi duci și-i ocoleşti, 
Pînă-i bagi în București, 
Și-acolo-i precupețeşti, 

Să vîndă mere creţeşti ! 

— Cîntăreşte,-oltene, bine, 
Să iau mere de la une; 
— Cîntăresc, fetiţo, bine, 
Să iei mere de la mine. 

Cu dreapta-n cântar îţi pui 
Și cu stînga te mîngii. 


527 


440 


Frunzuliţă de-o secară, 

Dă soarele în-de-seară, 
Trenul mi-a sosit în gară, 
Marin mi-a căzut la boală. 
— Zaci, Marine, ori te scoală, 
Ori dă şi Ioanii boală. 

La copacul din ogoare, 
Zace Marin de lingoare, 

Îl păzește-o fată mare, 

Cu un muc de lumînare, 
De la cap pîn’ la picioare. 

Foaie verde trei sulfine, 
Mult mă mir, neică, de tine, 
Că mai umbli după mine, 
Că mie nu mi-e de tine. 

Că de mi-ar fi de ceva, 
Alrmintrelea n-aş putea. 

Aș da trupul la soponele 

Și faţa la rumenele. 

Foaie verde viorea, 
Ridică-se negura 

De pe par, de pe nuia 

Și de pe inima mea. 
Ridică-te, neguriţă, 

De pe par şi de pe șiță, 
Și de pe-a mea inimuţă. 
Şi-unde zic : leliţă Radă, 
Limba-n gură mi se leagă 
C-un fir de mătase neagră 
Si c-un fir de ibrişin, 

De la leliţa din sîn. 

Foaie verde samulastră, 

Tu pe coastă, eu pe coastă, 
Haram de dragostea noastră ! 
— Ce fel de haram să fie ? 
C-asta-i din copilărie. 

Noi, neică, cînd ne-am văzut, 
Amândoi ne-am şi plăcut. 
Las’ haramu la pustii, 

Să ne-apucăm de iubit, 
C-amîndoi ne-am potrivit 

Și la ochi şi la sprîncene 

Și la buze subșurele, 

Ca doi porumbei la pene. 

Foaie verde trei zambile, 
Veni cucul de trei zile, 

Peste cîmp și peste grîne, 

Și n-are pe ce se pune. 

Se puse pe-o rămurea, 
Tocmai lîngă casa mea 

Şi-mi cînta de mă seca, 
Neica se călătorea. 

— Cântă, cuce, limba-ţi pice, 
N strachina cu lapte dulce, 
Să ia neica să mănînce, 

Că mi-a fost dragostea dulce. 

Foaie verde garofiţă, 

Draga neichii copiliţă, 
Astă-vară sugeai ţiţă 

Și-acum dai neichii guriță. 
Guriţă de sărutat, 

Trupuşor de dezmierdat. 
De-aşteptat, am aşteptat, 

Dar tot ce-am dorit mi-ai dat. 

Foaie verde sălcioară, 

Of, drăguță primăvară, 
Cînd s-o face cald afară, 
Să mai cânte cucul iară ? 
Vară, vară, primăvară, 

Ia zăpada din cărare 

Să văd copilași pe-afară, 
Mîndra numa-n iişoară. 
În ia de borangic, 

Sfîrcul ţiţei l-am zărit 
Și-am căzut, am ameţit. 
Foaie verde de susai, 

De trei zile viu pe plai, 
Cu merinde pe trei cai, 
Nici băui şi nici mîncai, 
Numai la cuc ascultai. 

— Cîntă, cuce, nu tăcea, 
C-am dat de inimă rea, 
S-a bolnăvit amanta, 
Mult îmi pare rău de ea! 
— Îndeamnă, murgule,-ndeamnă, 
'Ndeamnă, murgule, la pas 
S-ajungem desear-acas”, 
La copii şi la nevastă, 

La ochi negri pe fereastră. 
Foaie verde de susai, 
Pusei masa şi mâncai 

Cu trei fetițe de crai. 

Tot cu sabia le-am luat, 
Din tîrg, de la Țarigrad ! 

Vară, vară, primăvară, 

Ia zăpada de pe-afară, 

De prin dos şi de prin faţă, 
Să răsară florile, 

Să umple costişele 

Și toate vălcelele, 

Să le-adune fetele, 

Să le facă chiticele, 

Să le pună prin mărgele, 
Pe voia inimii mele. 

Să le dea lui neicuţa, 

Că e neicuţa dorit, 

De floricele din luncă, 
De guriță să-i ajungă. 

Luncă, luncă, lunculiţă, 

Cît îmi eşti de lunguliţă, 
N-am voinici să te cuprindă, 
Nici cal bun să te ajungă. 
Luncă, luncă, lunculiţă, 
Lovi-te-ar de-o brumuliţă, 
Să pice frunza din tine, 

Să văd pe mîndra cînd vine, 
Pe potecă, drept la mine. 
Pica-ţi-ar şi lăstărelul, 

Să-i văd mîndrei testemelul. 
Testemelul şi năframa, 
C-aia mi-a fript inima. 
Frunzuliţă fîn cu rouă, 
Pune, Doamne, lună nouă, 
Să tai crîngurile-n două, 

Să văd roua pe opincă 

Și pe mândra premenită. 
Frunză verde sălcioară, 
Vară, vară, primăvară, 
Lasă-mă să ies afară, 

Cu-a mea mîndră bălăioară. 
De-aş vedea vara venită 

Și zăpada petecită, 

Și pe mîndra primenită ! 

Ce mi-e mie drag pe lume, 
Poteceaua din pădure, 
Pardosită cu alune, 

Tot alune mărunţele, 

Să calce murgul pe ele, 

Să trosnească sub picere, 
S-audă mîndrele mele. 
Poteceaua de pe vale 
Pardosită cu parale, 
Bătută de fată mare 

Și de-un voinicel călare. 
Poticeaua de sub luncă, 
Pardosită cu ulucă, 
Mîndrele să mi le-aducă. 

Foaie verde de trei mure 
Arde-te-ar focul, pădure, 
Să se facă drum prin tine, 
Să mă duc la mînăstre, 
Să-mi văd cârduri de copile, 
Să-mi văd copilița mea, 
Care m-am iubit cu ea 

Din copilăria mea. 

Frunzuliță murele, 

Unde văd copilele, 

Mă trag ca şopîrlele. 
Unde văd cîrduri de fete, 
Trec prin apă, mort de sete. 
Nu mi-e sete nici de apă, 
Nu mi-e sete nici de vin, 
Numai de ţîţe din sîn. 
Frunzuliţă murele, 

Unde văd pe unele, 
Lustruindu-și frezele, 

Mi se moaie vinele. 

Eu nu mă mai frezuiesc, 
Unde calc şi-unde pășesc, 
Tot frumoase le găsesc, 
Numai din buze zîmbesc 
Și parcă le şi iubesc. 

Frunză verde de salctm, 
Aferim, cum ne iubim ! 
Tot la lună ne-ntilnim. 
Tot la lună şi la două, 
Aferim, dragoste nouă ! 
Aferim, mîndră,-aferim, 
Tot aşa să ne iubim! 
Puică, de dragostea noastră, 
Au răsărit flori pe coastă ; 
Flori frumoase tot ca tine, 
Numai dragostea la tine. 
Hai, mîndruţo, amindoi, 
Hai să le culegem noi ; 

Să nu le culeagă altul, 
C-ar fi mai mare păcatul. 
Frunză verde iasomie, 
Maria neichii, Marie, 

Hai cu neica-n haiducie, 
Ce-oi cîştiga, să-ţi dau ție. 


453 


Frunză verde trei lalele, 
Șapte văi, şapte vălcele, 
Șapte văi şi-o vale-adîncă, 
Aici lupu mă mănîncă. 
Stai, lupe, nu mă mînca, 
Să-mi vie şi puica mea, 

Cu boldeica după ea, 

Cu struguri negri-n basma, 
Şi-atunci, lupe, ne-oi mînca, 
Ori pe mine, ori pe ea, 

Din doi, care ţi-o plăcea, 
Să se ducă pomina, 

C-a mîncat lupu-un voinic, 
Pentr-un lucru de nimic. 
Șapte văi şi-o vale-adîncă, 
Și-o pădure mărunțică, 
Și-o fîntînă mititică, 

Cu ghizdurile de sticlă, 

Lumînare-o măturică 
Și ciutura de-o sipică, 
Lele, lupii mă mănîncă. 

Luncă, luncă, mult mi-eşti lungă, 
Mult mi-eşti lungă şi nătîngă, 
Aici lupii mă mănîncă. 

— Stai, lupe, nu mă mînca, 
Pîn-o răsări luna, 

Să dau mîna cu puica 
Și-atunci, lupe, m-oi mînca 

Și pe mine şi pe ea ; 

Stai, lupe, nu fi turbat, 

Să mănînci oameni prin sat ; 
Stai, lupe, nu fi nebun, 

Să mănînci oameni pe drum. 
— Tine, Doamne, luna-n nor, 
Să mă satur de amor, 

Că sînt cu puica-n pridvor. 
Ţine, Doamne, luna-n ceaţă, 
Să mă satur de dulceaţă, 

Că sînt cu puicuţa-n braţe. 

Cum mai cîntă cucu-n deal, 
Pe-o crecuţă de tufan ! 
Cîntă ca un căpitan. 
Puica-nşiră la mărgean, 
Înşiră bob şi leagă nod, 
Pe neica-l blestemă cu foc, 
Să mi-l vadă rob la ea. 
Dar ce fel de rob să-i fie ? 
Numa-n poală să mi-l ţie, 
Cu ploschiţa cu rachiu, 
Și-nainte și la spate, 

Tot curele-ncrucișate. 

Sa-l înghită şarpele, 

Să-l înghită jumătate, 
Jumătate nu-l mai poate, 
Tot de arme ferecate. 

Colea-n vale, sub umbrar, 
Frumos cîntă-un cuculean, 
Pe-o crecuță de tufan. 
Mi-l ascultă-un căpitan. 
Căpitanu-i moldovean, 
Are astăzi treabă-n deal 
C-o fetiţă de mocan. 

Foaie verde şi-un pelin, 
Hai, puică, să pribegim, 
C-aicea ne prăpădim. 
Pînă nu dă iarba-n pirgă, 
Să fugim în codrul verde, 
Unde urma ni se pierde, 
Unde calci, 

urmă nu faci, 
Unde şezi, 

nu te mai vezi. 
Dintr-atita lume albă, 
Am ales o bălăioară 
Cu cosiţa gălbioară, 
Și duşmanii mi-o aflară. 
Mi-o aflară şi mi-o luară, 
Trecură peste hotare 
Și-o duseră-n altă ţară. 
Las s-o ia, s-o 1a, s-o 1a, 
Bage-o-n ochii mine-sa, | 
Că nici neichii nu-i plăcea. 
N-au s-o ţie-nchisă-n casă, 
Ea la neica o să iasă. 
Și-o să iasă la portiţă, 
Să-i dea lui neica guriță, 
Guriţă de sărutat 
Și trupşor de dezmierdat. 

Frunză verde rug de mure, 
Pe sub poale de pădure, 
Trec fetiţele la mure 

Și băieţii la alune. 

Uite vine-n calea mea 

Si-o nevastă tinerea, 

E Leana, dragostea mea. 
— Leano, din pricina ta, 
Murgul apă nu mai bea, 
Nici din puț, nici din cişmea, 
Numai din vedrița ta, 

Că ştie dragostea mea. 

— O şti, neică, gîndul tău, 
Dar ştie şi dorul meu. 

Foaie verde trei spanace, 
Pîn’ la mîndra care-mi place, 
Trei zile pe drum aş face. 
Trei zile şi-o săptămînă, 
De-aş merge desculț pe brumă, 
Pin’ la puica-n bătătură, 
Căci i-a fost guriţa bună. 
Foaie verde garofița, 

Uite-a dracului fetiță ! 

— Vii la neica-n poieniţă 
Şi-mi dar piept, 

Şi-mi dai guriţă. 

Guriţă de sărutat, 

Piepiişor de dezmierdat. 
Foaie verde foaie lată, 
Uite-afurisită fată ! 

Vii în luncă nechemată 

Şi-mi dai gură neîntrebată. 

Foaie verde salbă moale, 
Hai, Lino, pe valea mare, 
C-a făcut mazărea floare 
Și fasolea păstăioare. 

Foaie verde bod de in, 
Hai, Lino, s-o arăcim, 
Cu aracii de alun 
Și-amîndoi să ne iubim, 
C-amîndoi ne potrivim 
Și la ochi şi la sprîncene 
Ca doi porumbei la pene. 
Hai, Lino, pe deal în sus, 
C-a făcut mazărea fus. 
Om prăşi și-om arăci, 

Și la umbră ne-om iubi. 

Frunză verde sălcioară, 
Pe mine cin? ma omoară ? 
Brebeneii din ogoare. 
Pe mine cin? mă usucă? 
Brebeneii de pe luncă. 
Ciobănaş cu două oi, 
Mută-ţi tîrla lingă noi, 
Nu căta că e gunoi. 
Gunoiul l-om mătura, 
Busuioc om semăna. 
Busuioace, 

nu te-l coace, 
Nici pe cîmp, nici pe pîrloage, 
Că din sămîncioara ta 
S-a iscat dragostea mea. 

Foicică de năut, 

Unde văd codru-nfrunzind 
Și ierbuţa odrăslind, 
Ploaia-n frunze răpăind 

Şi mierlele fluierînd, 

Nu mă mai ţin pe pămînt. 
Foicică mărăcine, 

Unde văd vara că vine, 
Sală inima în mine, 

Mă bucur şi-mi- pare bine. 

Să-mi iau mîndra mea frumoasă, 
Să mă trag la umbra deasă, 

Să am pămîntul de-aşternut 

Și cerul de-acoperămînt. 

Foaie verde mărăcine, 
Tinere] sînt, vai de mine ! 
Și mi-e frică că mor mîine, 
Rămîn mîndrele de mine. 
Și nu sînt mai puţintele 

Ci sînt multe, vai de ele! 
Foaie verde grîu mărunt, 
Unde-aud cucul cîntînd 

Și mierliţa şuierînd, 
Ploaia-n codru răpăind, 
Sturzu-n vale ciripind, 

Nu mă simt om pe pămînt. 

Foaie verde liliac, 

Mäi bădiță Chiriac, 

Care mi-ai fost mie drag, 
Învaţă-mă ce să fac, 

Ca să-mi mai cazi iarăşi drag ? 
— Lele, eu te-nvăţ de bine, 
Vino-n pădure cu mine, 

Să-ţi dau fragi, să-ţi dau căpşune. 
— Toate, bade, ar fi bune, 
Dar mă tem de vreo ruşine, 
C-om întâlni vreo catană 

Și ne-o pune la grea vamă, 

În valea Topologului, 

Înspre drumul Oltului. 


465 


Foaie verde iarbă lungă, 
A plecat Zinca la luncă, 
Să-mi culeagă o urzică, 
Buruiană miutică, 

Să dea la puii de curcă, 
Să mi-i facă măricei, 
Să plece la tîrg cu ei. 
Să dea puiu-n şapte lei, 
Să-şi ia Zina papucei 
Și-o pereche de cercei ; 
Să-şi ia Zina malotea, 
Cu floricica cît palma. 

Frunză verde siminic, 
Merge Rada pe colnic, 
Răsucind la borangic 

Și pe fus n-are nimic. 
Hai, Radă, pe Iilorman, 
S-alegem iarbă de-un cal ; 
De la Tilorman în jos, 
C-acolo e loc frumos, 
Numai sălcii și rogoz ; 
Sălciile de umbrit, 
Rogozul de tăvălir. 

Uite tufa curățată, 

Unde ne umbream odată ; 
Uite tufa, uite parul, 
Unde-şi lega neica calul. 


467 


Foaie verde tiriplic, 
Trece Leana pe colnic, 
Răsucind la borangic. 
De trei zile-mi răsuceşte, 
Pe fus firul nu sporeşte. 
Cum dracu să fac, să-i zic, 
Să vie la neica-n crîng, 
Că sînt şi eu pe-acolea, 
Cu plosca pe sub manta. 
Trecu lelea pe-acolea 

Şi m-atinse cu fusta, 

Cu fusta, cu mîneca. 

Şi-avu gura fermecată, 
Cînd o sărutai o dată, 


O dată, de două ori, 
Parcă-mi da niscai fiori. 

Frunză verde măr mustos, 
Pune, lele, fusul jos, 

Hai cu mine că-s frumos; 
Pune, lele, fusu-n furcă, 
Vino cu mine-n cea luncă. 
De ţi-e sete, apă bea, 

Nu din pălăria mea, 

lacă pîrîul colea. 

Dacă apa ţi-o plăcea, 
Pleacă-ţi obrazul şi bea. 
Nu vreau să te otrăvesc, 
Destul de cînd te iubesc, 
Pe picioare mă topesc, 

Ca ceara din lumînare, 
Cînd o dai la focul mare, 
Ori o bate vînt şi soare. 

Frunzuliță și-o sipică, 
Cine ciocăneşte-n luncă ? 
Mîndruliţa-și taie furcă. 
Taie răşchitori şi furcă 

Și mie ciomag de ducă. 
Zi-i naibilor să se ducă, 
Că m-a lăsat får’ de muncă 
Și fär’ de parale-n pungă ; 
Cu grîul nesecerat, 

Cu porumbul nesăpat 

Și fînul mi s-a stricat. 

— Frunză verde măr mustos, 
Vino la mărul din dos, 
Să-ţi arăt un pol frumos. 
Polul meu e ferecat 

Și pe dungă şi pe lar, 

De dorul tău m-am uscat. 
— Şi iar verde măr mustos, 
Pentru tale, om frumos, 
Lăsai cusătura jos, 

Venii la mărul din dos 

Și văzui că eşti frumos. 

— Sărută-mă, puică, bine, 
Că guriţa de la tine 

M-a ofticat, vai de mine ! ! 
Nu, neică, numai pe mine, 
C-ai topit mai multă lume. 

Foaie verde trei smicele, 
Hai, Anico, la cişmele. 
La cişmelele din dos, 
C-acolo e loc frumos, 
Numai sălcii şi rogoz. 
Rogozul de tăvälit, 
Sălciile de umbrit? 

Frunză verde trei arţari, 
Lenuţo de la Cepari 

ȘI la gît cu galbeni mari, 
La urechi cu icoşari, 

Vin la neica sub umbrar, 
Să te string, să te sărut, 
Stii, Leano, ca mai de mult. 
Și-altă frunză mărăcine, 
Cînd ti-oi lua seama mai bine, 
Cîte haine sînt pe tine, 
Toate sînt luate de mine. 

Numai tulpanul din cap, 
Parcă-l ai de la bărbat. 

Frunză verde trei smicele, 
Mersei în luncă la nuiele 
Și-i plină de viorele, 

Și mă-ntreb, să tai nuiele, 
Ori să culeg viorele ?! 
Chiticeaua cea mai bună, 
S-o dau la mîndra fudulă ; 
Chiticeaua veştejită, 

S-o dau la mîndra urîtà. 

Foaie verde iarbă lungă, 

Ia ieși, neică,-n deal la strungă, 
Aruncă-ţi ochii pe luncă, 

Să vezi lunca-mbobocită 

Și-o nevastă tinerică, 

Tinerică, tinerea, 

Măritată de iarna, 

Cum se bate cu moartea. 

— Fugi, moarte, de lîngă mine, 
Că nu sînt gata de tine. 

Cind oi zice untdelemn, 
Zice lumea că ne-avem. 

Să ne-avem, să nu ne-avem, 
Numa-n ochi să ne vedem. 
Foaie verde şi-un dudău, 
Uite-o, bat-o Dumnezeu, 
Cine îmi caută de rău, 
Parcă n-am iubit-o eu. 
Foaie verde; mărăcine, 
Unde văd vara că vine, 
Crește inimioara-n mine. 

Foaie verde solzi de peşte, 
Zăpada se peteceşte, 
Colţul ierbii se ivește 

Și nevasta mă urăște, 
Ibovnica mă-ndrăgește. 

Frunză verde şi-un bujor, 
Aolică, ce focşor 

Poartă puica-n pieptişor 
Și-l duce doar pe-un picior ! 
Daca văzu și văzu, 

Se trase puica 'devale 
Și-așteptă pe neica-n cale. 
Eu, de rugămintea ei, 

Mi-o băgai într-un bordei, 
La cap îi pusei ghizdei 
Și-aşternui frunze de tei 

Și-i făcui plăcerea ei. 
Dimineaţa o-ntrebai : 

— Bine e, puicuță,-așa ? 

— Mai bine nici nu se poatt, 
Da-ţi-ar sfîntul sănătate, 
Că mi-ai scos Junghiul din spate. 

Frunză verde trei spanace, 
Ucide-te-ar crucea, drace, 
Că nu-mi laşi dragostea-n pace. 
Eu o fac şi tu o strici, 

Mă mir cu-asta ce cîştigi ! 

Și iar verde şi-un spanac, 
Cântă cucu-n Comănac 

Și mîndra şade sub fag. 
Frunză verde de-avrămeasă, 
Am să fug şi eu de-acasă, 
Să-mi aleg umbra de deasă 
Şi pe mîndra de frumoasă. 

Foaie verde anason, 
Scoală-te, puică, din somn 
Şi-mi dă guriţă că mor. 
Că guriţa de la tine 

M-a ofticat, vai de mine.! 
Foaie verde mărăcine, 
Arză-te focul, pădure, 

De s-ar face drum prin tine, 
Să mă duc la mănăstire 
Să văd cîrduri de copile, 
Să văd copiliţa mea, 

Care m-am iubit cu ea 
Din copilăria mea. 

Să am cuțit, m-aș junghia 
Și pe mine şi pe ea, 

De s-ar duce pomina ! 
Cînd eram în drag cu tine, 
Părea casa bobocel 

Şi curtea trandafirel ; 
Acum casa-i grajd de cai, 
Bătătura mucegai. 

Foaie verde salbă moale, 

La tufanul din cărare, 
Zace-un voinic de lingoare 
Și-l păzeşte-o fată mare. 

"N mîna dreaptă-o fată mare, 
Şi-n cea stingă-o floare mare. 
— Ori zaci, neică, ori te scoală, 
Ori mai dă-mi şi mie boală. 
Că mie mi s-a urit 

Pernuţa mereu mutînd, 

Ni la umbră, ni la soare, 

Ni la cap, ni la picioare, 

Ni la mijlocel cu jale. 

— Pleacă-te de mă sărută 

Și du-te de te mărită, 

C-o să viu la nunta ta 

Çi-o să-ţi dau și eu ceva. 

Foaie verde peliniţă, 

Colo-n jos, pe lunculiţă, 
E.ste-o verde poieniţă. 

La mijloc de poieniţă, 
Este-un verde stejerel, 

Se plimbă-un voinic la el. 

O mindră de-abia-l zărea : 
— Ce te plimbi, voinice,-aşa ? 
Abate la crîșma mea 

Şi-mi gustă vinul de-i bun 
Și rachiu din Cormagiu. 

El din gură- aşa-i grăia : 

— Jupîneasă crîşmăreasă, 
Adu-o ocă de vin pe masă. 
Și de-oi prinde a mă îmbăta, 
Nu-mi da drumul să mă duc, 
Ci-mi aşterne să mă culc 

La girliciul pivniţei 

Și la spatele buţii. 

Să-mi aud cucul cîntînd 

Și vîntul prin brazi trăgînd, 
Și pădurea hăuind. 

Frunză verde şi-o sulfină, 
În trecuta săptămînă 
Mergeam pe sub umbritură, 
Tot cu mîndra-n pășitură. 
Cind aproape de-o fintină, 
O fată ca un bujor, 

În mînă cu un urcior, 
Mergea iute spre fintină, 
Venind după-o cotitură 

Şi mergea cintind din gură. 
Frunzuliţă ŞI-O lalea, 

Ce fel de cîntec cînta ? 
„Dragostele tinerele, 

Nu se-ncep ele-n-de ele, 

Ci din braţe frăgezele 

Şi din buze subțirele, 

Din obraji cu rumenele, 

' Din sprincene gingăşele.“ 

Și era bine făcută, 

Nici prea crudă, nici trecută, 
Tocmai cum e mai plăcută. 
Foaie verde trei smicele, 

Avea şi la git mărgele, 

Măcar că erau puţintele, 

Da-i şedea bine cu ele. 

Avea ochi ca nişte stele 

Şi sprîncene subşirele, 

Între ochi și-ntre sprîncene, 
Se bat doi porumbi în pene. 
Nu ştiu vreo vorbă de-mi zise, 
Dar din ochii mei pierise 

Şi pe loc mă înlemnise. 

Frunză verde şi-o lalea, 
Săracă bătătura, 

Dacă eu m-oi mărita, 
Cine foc te-o mătura ? 
Prepeliţa cu codiţa, 
Cintezoi c-un măturoi. 
Frunză verde talion, 

În grădină la Ion, 
Toate păsările dorm, 
Numai una n- are somn 
Şi sare din pom în pom. 
Şi strigă : Ion, Ion, 

Vin la țața să te-adorm. 

Foaie verde măr mustos, 
Mi-a scos lumea un ponos, 
Că-s fudul şi năzuros. 

Nici eu nu tăgăduiesc, 
Cîte-o fată de-ntilnesc, 
Mi-o iau şi mi-o spovedesc ; 

Și nu-i dau păcate multe, 
Că-mi e fetiţă cuminte. 
Foaie verde merişor, 

Ia te uită, puişor, 

Cum se roagă binişor, 
Ca să-l las la pieptişor ! 
Foaie verde trei aglice, 
Căci nu e nici o ferice 
De omul cu ibovnice. 
Foaie verde trei masline, 
Ibovnica cum s€ şine ? 
Cu piine și cu masline, 
Cu vin de la Drăgăşani, 
Carne de la măcelari 

Și zahăr de la băcani. 
Foaie verde matostat, 
M-aş băga la tine-argat, 
Dar ce fel de-argat să-ţi fiu ? 
Numa-n braţe să te piu. 
Ziua să-ţi fiu de-alergat 
Și noaptea de sărutat. 

Verde foaie şi-o secară, 

Drag mi-a fost noaptea de vară 
Că dorm femeile-afară. 

Verde foaie bob năut, 

Și bărbaţii sînt la plug, 

Eu mă duc şi le sărut, 

Şi lîngă ele mă culc. 

— Foaie verde de secară, 
Va leicuţă, leicuşoară, 

la mai ieşi oleacă-afară, 
Ca să-mi dai o gurişoară. 
— Nu ies, neiculiță,- afară, 
Să-ţi mal dau o gurișoară, 
Că tu nu eşti singurel, 

Si mai e un băieţel. 


547 


Dacă ţi-e drag să iubeşti, 

Să vii singur să-mi vorbeşti ; 
Să nu stringi calabalic, 

Că nu foloseşti nimic. 

--- Foaie verde sălcioară, 
Cind ți-oi face semn deseară, 
Să treci prin foc și prin pară 
Și să ieși la neica-afară. 

Sā i ieşi pînă la portiţă,, 

Ca să-i dai neichii guriţă. 

-— Nu pot, neică, neiculiţă, 
Că e lac şi lapoviţă, 

Și mă umplu pe rochiță. 

— Ridică rochița-n poale 

ȘI tot vin la neica-afară. 


487 


Frunzuliță sălcioară, 
Unde-o fi neica deseară, 
Cine i-o da de mîncare 
Şi perniţă de culcare, 
Guriţă de sărutare ? 
Inimioară, stai pe loc, 
Să-ţi pui lacăt la mijloc: 
Lacăte să fie-o mie, 
Inima nu vrea să ştie. 

Foaie verde şi- -o lalea, 

Nu ştiu, puică, pe- -unde-aş da, 
Să nu-ţi mai văd căscioara, 
Că mi-a secat inima 

Și mie și altora ! 

Unde văd căscioara ta, 

Arde inimioara mea ; 

Arde inimioara-n mine, 
Ca un cuptoraș de piine. 
Arde, inimă, şi taci, 

Tu le faci, tu să le tragi. 
De le faci, de nu le faci, 
Toate pe lume le tragi. 

Frunză verde trei alune, 
Duce-m-aş cu mîndra-n lume, 
Mă tem că mi-or pune nume, 
Mie grîu și ei tăciune, 

Cum e mai urît pe lume. 

Și iar verde sălcioară, 
Duce-m-aş cu mîndra-n țară. 
Mă tem că mi-or zice iară 
Mie grîu, mîndrii secară, 
Cum e mai urât în ţară. 

Cuculeţ cu pana sură, 

Ce-mi cînţi vara-n bătătură 
Și nu ţi-e inima bună ? 

— De mi-e bună, de mi-e rea, 
Nu mă-ntreabă nimenea. 

— Păsărică dalbă-n cioc, 

Rău mi-ai cîntat de noroc! 
Ardă-ţi focul ciocul tău, 

Cum mi-ai mai cîntat de rău ! 
Eu mă duc, mindra rămîne, 
Ce să fac s-o iau cu mine? 
— Fă-mă briu pe lingă tine 

Și de-ţi pare briul greu, 
Fă-mă lumină de seu. 
Lumina ţi-o lumina, 

Și cine te-o întreba, 

Ce lumină e asta ? 

Tu să le răspunzi aşa: 

Asta-i lumină de seu, 
Miîndruţa din satul neu. 

Frunză verde stinjinei, 

Săraci ochișorii mei 

Cîtă lume văd cu ei, 

Dar nu văd părinții, mei ! 
Numai negri străinei, 

Ce nu-s prietenii mel ; 

Și cu ăia trăiesc eu, 

Bătură de Dumnezeu ! 

— Măi neicuţă, şi-al meu drag, 
Învaţă-mă, ce să fac ? 

— Eu te-nvăţ, puicuţă, bine : 
a-ți basmaua, hai cu mine 
Și-om trăi amiada bine ; 
Ţi-oi da pîine cu măsline 

Și rachiu de tescovină. 

Foaie verde foi de fag, 

— Măi bădiţă și-al meu drag, 
Învață-mă ce să fac. 

— Eu te-nvăţ, mîndruţo, bine, 
Vinde-ţi ia de pe tine 

Și-ţi fă bani şi hai cu mine, 
Măcar o lună de zile. 

Ori e-o lună, ori e două, 
Pînă s-or împlini nouă. 
Dacă nouă s-o-mplini, 
Amîndoi ne-om logodi. 
Dacă nouă s-or umplea, 

Cu tine m-oi însura. 

Foaie verde foi ca foaia, 

Din Ploieşti pînă-n Gheboaia, 
M-a bătut vîntul şi ploaia. 
Lasă vîntul să mă bată 

Si soarele să mă ardă, 


Numai puica să-mi trăiască, 
Pe mine să mă iubească. 
lubeşte-mă, puică, bine, 
Pînă sînt pe lîngă tine ; 

Că dacă m-oi depărta, 
Mult oi plinge şi-oi ofta. 
Plingeşi ochi şi lăcrămați, 
Că voi sînteţi vinovaţi, 
Ce-aţi iubit nu mai uitaţi 
Și ce iubiți nu lăsaţi. 

Frunză verde şi-o lalea, 
Aolică, draga mea, 
Parcă mi-ai făcut ceva, 
De nu te mai pot uita. 
Frunză verde mărăcine, 
Tine- -mă, puicuţă, bine, 
Pînă sînt pe lîngă tine ; 
Că dacă m-oi depărta, 
În cale te-oi tot uita, 

Pe neica n-oi mai vedea. 

Foaie verde sălcioară, 
Mititică bălăioară, 

Cînd ţi-oi face-un semn de-afară, 
Să nu mai stai la mirare, 
Ci să ieşi la mine-afară, 
Să-i dai neicăi gurișoară. 
Guriţă de sărutat, 
Trupuşor ide dezmierdat. 
Și iar verde sălcioară, 
Sălcioară răsădită, 
Minca-ţi-aş gurița friptă, 
Ochişorii să ți-1 beau, 

De pe drumuri să mai stau. 

— Du-te, neică, şi să-mi vii, 
Cînd s-o coace poama-ntii, 
Cam printre Sfinte Mării. 

Verde frunză buruiană, 

Sărut ochii și-o sprinceană, 

Și-aluniţa de sub geană, 
Mindrulița mea. (refren) 

Și cerceii din ureche, 

Cine ne-o vedea să crăpe. 

Mîndrulișă, sări portiţa 

Şi vin să-ţi sărut gurița. 

Hai, mîndruţo, sări pîrleazul 

Și hai să uităm necazul ; 

Mindruliţă, sări oborul, 

Că te-mpuşc cu revolverul. 

Am în vale patru boi 

Și mai am acasă doi, 

N-are cin să-i îngrijească, 

Dacă n-am şi eu nevastă. 

Frunză verde de-avrămeasă, 
Inimioara nu mă lasă 

Să-ţi zic : „rămii sănătoasă 1“ 
Făr' de tine, unde-oi merge, 
Ochiul nu mi se mai şterge. 
Frunzuliţă măr domnesc, 
Tot gîndesc, dragă, gîndesc 
Să rămân, ori sà pornesc ? 
Azi în cale, mîÎine-n cale, 
Viaţă grea plină de jale ! 
Decit tot pe cale dus, 

Mai bine la cruce pus ! 
Dimineața te-oi scula, 

Cu tămtie-oi tămiia, 

La icoane te-oi ruga, 

De păcate m-o ierta. 

Frunză verde sălcioară, 
Copiliță de la ţară 

Cu doi bobocei în poală, 
Eu pun mîna, ei nu zboară, 
Ci ţa se fac morți în poală. 
Copiliţă de la Jii, 

Cu bordeiu-n bălăru, 

Îţi fac cu mîna să vii. 

— Aolică, lele fa, 

Ori tu mi-ai făcut ceva, 
De nu mă pot însura ? 

— Da” nu ţi-am făcut nimic, 
Ci mi-e vorba cu lipic. 
Aolică, neică,-al meu, 
Und te duci să merg şi eu, 
Călare pe murgul tău. 

— Copiliţă de la munte, 
Eşti vestită că ştii multe 

Și mai mici ŞI mai mărunte, 
Și ştii bine că nu pot 

Pe calul meu să te port. 

Că mi-e mic şi lui i-e greu 
Să ducă şi trupul meu. 

Frunză verde trei masline, 
Eu mă duc, puica rămine. 
Cum să fac s-o iau cu mine ? 
Măcar calea jumătate, 

Să nu-mi pară prea departe. 
De-amărit, puică, ce sînt, 
Nu văd iarba pe pămint, 
Nici soarele răsărind, 

Nici luna pe cer mergînd, 
Nici stelele tremurind. 

Frunză verde de măr dulce, 
De-aș şti, puică, cînd te-ai duce, 
Ţi-aș ţine calea la cruce 

Și ți-aș da o gură dulce. 

Ori de-aș şti că n-ai veni, 
Trupşorul ți-aş zugrăvi 
ȘI-aş face de- -o iconiță, 

S-o țin în sîn la inimuță. 
Frunză verde peliniţă, 
Te-am iubit de copiliță, 
Sinișor de garofița 

Și buze de micşunele, 
Muşcar-ar neica din ele, 

Ca din doi faguri de miere. 

Magheran cu foaia lată, 
Care te-am purtat odată. 
Magheran și viorele, 

Amar de zilele mele ! 

Ziua, noaptea, v-am purtat, 
Voiniceşte, nencetat ; 

Dar acum mă duc în lume, 
Să vă poarte cin” v-o pune. 

Frunză verde sălcioară, 
Trec la deal și trec la vale, 
Văd la mîndra lumînare. 
Foaie verde matostat, 

De cînd m-am amurezat, 
Rău, mîndro, m-am ofticat. 
Mîndra-mi şade tot în casă 
Și nu iese la fereastră. 
Bărbatul ei mă pîndeşte, 
Dracu ştie ce gîndeşte ! 

De l-ar face dracu capră, 
Să-l văd miine pus în ţeapă. 

Hai, mîndro, să trecem dealul, 
C-amiîndoi ne ştim amarul ; 
Hai, mîndro, să trecem culmea, 
L-amîndoi ni-i dragă lumea. 
Ştii, mîndro, ce-am pus de gînd ? 
Să plec, să te las plingînd, 

Din ochi negri lăcrămînd. 
Să-ncalec pe-un cal mai sur, 

Să mă duc la mindra mea, 
Care m-am iubit cu ea, 

Din vîrsta copilărească 

ȘI din casa părintească. 

Eu nu-s cîine ca s-o uit, 

Ci voinic ca s-o sărut. 

Frunză verde salbă moale, 
Drum pe deal şi drum pe vale, 
Trece-un voinicel călare, 

Cu cămașa albă floare. 

— Bună ziua, fată mare | 
— Mulţumescu-ţi dumitale ! 
Pune-mă, neică, călare, 

Că nu mai pot de picioare. 
Amarnic m-am ostenit, 

Tot umblind după iubit 

Și nimic n-am folosit. 

Și mi-e drumul gloduros, 
De-am făcut rană la os. 

— Verde frunză mărăcine, 
Trec pe drum, mă uit la tine, 
N-am ce-ţi face, vai de mine ! 
Tremură carnea pe mine. 
Bucuros, puică, te- -aş punc, 
Dar mi-e murgul mic de zile, 
Abia mă duce pe mine. 

Și mi-e murgul ostenit, 

De şapte poşte gonit, 

Tot umblind după iubit 

Și nimic n-am folosit. 

Frunză verde şi-un dudău, 
Măi neicuţă, neică-al meu, 
Unde pleci tu, merg şi eu 
Călare pe murgul tău. 

— Dar mi-e murgul mititel, 
De-abia duce trupul meu. 
— De-ai sta, neică, de-ai pleca, 
Ia dorul cu dumneata, 

Nu-l lăsa-n spinarea mea. 
Că l-ai mai lăsat o dată 
Și-am zăcut o vară toată 

Şi iarna pe jumătate. 

De te duci în București, 

Te rog să nu zăboveşti. 

Că de-o: zăbovi o lună, 

Mă găseşti pe drum nebună ; 
Și de-oi zăbovi un an, 

Mă găseşti pe drum buştean. 
De te-oi duce peste Olt, 

Las şi casă, las şi tot. 

De te-oi duce peste Jii, 

Las şi casă şi copii, 

Și bărbăţelul dintîi. 

— Foaie verde mărăcine, 
Foc la mine, foc la tine, 

Foc la noi la amindoi. 
Focul nostru cînd s-aprinde, 
Șapte sate nu-l pot stinge. 
Nici Bucureştii cu tulumba, 
Numai puicuţa cu limba, 
Face limba unghişoară, 
Scoate foc din inimioară. 

Frunzuliţă trei gutui, 
Geaba, lele, mă mingii, 
Că de mine-o să rămii 
Cu capul pe căpătii, 

Cu ochii pe drum, la Jii. 

— Tu te duci, neică, te duci, 
Tu te duci şi eu rămii, 
Cu cine-o să mă mingii ? 
-— Alei, lele, c-oi vedea, 
Voinicel de seama mea, 
Răsucindu-şi mustaţa, 
Parcă-i pana corbului, 
Potrivnic deochiului. 

Şi cu el te-oi mingiia 

Și pe mine m-oi uita. 

Tu te duci, neică, te duci, 
Na la țaţa mere dulci, 
Unde-oi conăci, să mînci 
Și aminte să-ţi aduci 
De-ale noastre vorbe dulci, 
Care le vorbeam atunci. 
Tu te duci, neică, te duci, 
Tu te duci şi nu mai vii,- 
Eu cu cin’ să mă mingii ? 

— Mingiie- -te, meică, bine, 
Că mai sînt tineri ca mine. 
— Fie, neică, Cîţi or vrea, 
Ca frunza şi ca iarba, 
Dacă nu eşti dumneata, 
Eu oi plînge şi-oi ofta, 
Pin-oi veni dumneata. 

Frunză verde bob năut, 
Mă doare gura-ntrebînd, 
Copilaşii ispatind, 

N-a trecut puica la tirg ? 
Să plec după ea rîzînd 

Și să mi-o găsesc prin tirg, 
Să beau cu ea, să măninc, 
Două vorbe să-i vorbesc, 
Ce-o tîrgui să-i plătesc. 

Puica neichii să-i zimbească 
Și pe neica să-l iubească. 
De ce focu nu muream, 
Cînd eram copil de-un an ? 
Dar acum la ce să mor, 
Cînd îmi dau fetele flori, 
Nevestele ochișori ? 

— Frunză verde şi-o sulfină, 
Du-te, neică, şi iar vină, 

Nu mă mai lăsa străină, 

Ca o tloare-ntr-o grădină. 
Da’ nici floarea nu-i străină, 
C-are și ea rădăcină. 

— Frunză verde şi-un lipan, 
Ştii tu, mîndră,-acum un an ? 
Cînd noi dintr-un măr mincam, 
Amiîndoi ne săturam ; 

Dar acum de două luni, 

Pare că sîntem nebuni. 

De mă-ndepărtez de tine, 

Tu pleci, puică, după minc, 
Parcă nu prea tragi a bine. 

Foicică de pe baltă, 
Pentru tinc, Stanco, fată, 
Vindui herghelia toată, 
Rămăsei c-un cal şi-o iapă. 
Calul, hoţii mi-l furară, 
Iapa, lupii o mincară. 
Pentru tine, Stanco, lată, 
Mincai vincrea o dată 

Și simbăta niciodată, 

lar duminica postii, 

Pînă mi te dobindu. 

A A e v 
Cînd îmi era punga plină, 
Mă culca Stanca pe mînă ; 
Cînd fu pe la jumătate, 
Mă dete Stanca la spate ; 

Iar cînd fu mai pe la fund, 
Mă luă cu prăjina-n lung 
Și-mi dete drumul să mă duc. 

Frunzuliţă de cîrmiz, 
Duminecă pe la prînz, 

Vin doi porumbei pe sus, 
S-aducă mîndrei răspuns 

Că pe neica nu l-au tuns. 

Doi porumbi şi-o porumbiţă, 
S-aducă mîndrei guriță. 

Foaie verde trei smicele, 
Printre noi și printre stele, 
Zboară două turturele. 
Una zboară şi se duce, 
Şi-alta pică jos şi plînge, 
Și din gură aşa zice : 

— Foaie verde sălcioară, 
Mai aşteaptă, surioară, 
Pin” mi-or creşte aripioare, 
Că noi de-aicea ne-om duce, 
Unde-o fi o apă dulce. 

Şi nici nu e prea departe, 
Două dealuri ne desparte. 

Foaie verde şi-o lalea, 

De te-aş prinde undeva, 

Numai ochii ți i-aș lua 

Și i-aş lega-ntr-o maramă, 

Şi i-aş pune la icoană 

Și m-aş ruga : Doamne, Doamne! 
Ţine-mă, Doamne, să trăiesc, 

Cu puica să mă iubesc, 

Măcar să mă prăpădesc. 

De m-aş prăpădi ca pirul, e 
Să-nfloresc ca trandafirul. 
N-am, puică pe unde da, 

Să nu mai văd casa ta, 

Casa şi bătătura, 

Care ne iubeam în ea, 
Și-acum nu e nimenea, 

Cintă cucuveaua-n ea. 

Și-o foiţă de năut, 

Cînd aud mă duc, mă duc, 
Ştii, ca frunza mă usuc. 
Ca frunza alunului, 

Pe marginea drumului. 
Și-orice frunză din livezi, 
Cînd or fi grînele verzi, 
Să vii, puică, să mă vezi. 

Au plecat olteni la vale, 
Boii neicăi, boi, 
Şi-au rămas oltencele, 
Și-au băut vilnicelc. 
Au plecat olteni la vale 
Și-au rămas oltencele, 
Și-au umplut cîrciumile. 
A plecat Marin la vale 
Să cosească fîn cu rouă, 
Rupe-i-s-ar coasa-n două, 
Să se-ntoarcă l-alta nouă ! 

Foaie verde samulastră, 
Mi-a plecat oltean la coasă, 
Să cosească fîn cu rouă, 
Rupe-i-s-ar coasa-n două 
Să vie dup-alta nouă. 

Să coseasc-o săptămină, 
Să-mi fac rochiţă de lină. 
Colea-n vale-n grădiniţă, 
Mi se plimbă-o copiliță 
Numa-n ie şi-n rochiţă. 

Frunzuliţă și-o lalea, 

Trece mindra pe şosea, 

Cu cămașa subţirea, 

La poală cu igliţa. 

Cu cămaşa subyurea, 

Se vede ţiţa prin ea. 

Ţirele-s cu boldurele, 

Dau junghiuri inimii mele. 
Pentru-o mîndră care-i bună, 
Aş face pe drum o lună ; 
Pentru-o mîndră care-mi place, 
Trei zile pe drum aș face. 

Frunză verde şi-o lalea, 

— Ce faci, fetiţo,-acolea ? 
— Cos la cămășuţa ta 

Cu firicel de-o para. 

De m-oi lua, de nu m-oi lua, 
Cămășuţa-i tot a ta. 

Verde foaie bobidrag, 

M-a lovit un dor şi-un drag, 
Să stau toată ziua-n prag, 
Cu firul băgat în ac, 

Cu ochii după cel drag. 

Frunză verde siminic, 
Trece mindra pe colnic, 
Răsucind la borangic, 

Fără fus, fără nimic, 
Numai din degetul mic. 
De trei zile răsuceşte, 

Dar pe fus nu mai sporeşte. 
Mîndro, drăgulița mea, 
De te-aș prinde undeva, 
Numai ochii yi i-aş lua, 
I-aş purta în sin mereu, 
Să-mi treacă de dorul tău. 

Frunză verde iarbă lată, 
De trei zile bat la poartă 
Și tu dormi, dormir-ai moartă ! 
Cu faţa către părete, 

Cu gura friptă de sete. 

— Haide, neică, şi mă iartă, 
Că doar sînt amurezată 

Şi vii tare de departe 

Şi-mi vii, neică, pe-nserate. 
— Să-mi laşi poarta descuiată 
Și perdeaua ridicată, 

Și ferestruica crăpată, 

Să vin şi eu cîteodată, 

Să te văd cum eşti culcată. 
De mi-oi fi culcată bine, 

Să vin şi eu lingă tine. 

ar de-oi fi culcată rău, 

Să te-adorm pe braţul meu, 
Ca pe aşternutul tău. 

— De-aș şti, neică, c-ai veni, 
M-aş spăla, m-aş primeni 

Şi- nainte ņi-aş ieși, 

Poteca ţi-aş pardosi. 

ȘI să vii, neică, curînd, 

Pe nisip de cel mărunt. 

On pe nisip de cel mare, 

Ca să vu, neică,, mai tare. 

Să dai, neică, prin grădină, 
Că nu e nici pic de tină. 

Şi portița-i « de rogoz, 

Cum pui mîna, cade Jos. 

Frunză verde şi-o lalea, 
De-aici pîn'la puica mea, 
Nu e drum, nu e vîlcea, 
Decît doar o potecea, 
Bătută de talpa mea, 

Ziua şi mai mult noaptea, 
Pînă la puicuţa mea. 

Și iar verde şi-o lalea, 

Pin’ la ibovnica mea, 

Din sat de la Valea Rea, 
Nu e drum, dar e-un pirău, 
Ce-l treceam cu murgul meu, 
Voinicel numai de-un an, 
Frumos ca un Ducipal. 

Frunză verde și-o lalea, 
Mîndra mea din Valea Rea, 
Nu ştiu, mi-ai făcut ceva, 
De nu te mai pot uita ? 

— Eu nu ţi-am făcut nimic, 
Dar mi-e vorba cu lipic 

Și sînt bună de iubit. 

De-ar fi mîndra-n deal la cruce, 
De trei ori pe zi m-aș duce ; 
Dar mi-e mîndra depărtată, 
Mă duc la o lună o dată, 
Duminica, ziua toată, 

Și atunci cu judecată. 
Judecata mi-e făcută, 
Strînge-o-n braţe și-o sărută. 

Frunză verde bob năut, 
Inimă cu venin mult, 
Cînd să te mai văd rizînd, 
De la cârciumă venind 

Cu copilașii buluc, 

Cu nevestica de gît? 

Inimă tristă şi-amară, 

Nu ieşi din mine-afară ; 
Rabdă pînă-n primăvară, 
Să-ţi iau cai și cărucioară, 
Să te plimbi la puica-n ţară. 

Frunză verde mărăcine, 
Cuculeş de la pădure, 
Du-te la puica şi-i spune 
Să nu se mai poarte bine, 
Că de neica tot rămîne. 
Foaie verde trei lămii, 
Geaba, puică, mă mingii, 
Că de neica tot rămil. 
De ce nu m-ai mingiiat, 
Cînd eram la tine-n sat ? 

— Frunză verde siminoc, 
Dida neichii de la Olt, 

Cu ia numai boboc, 

Cu şorţ roşu ca un foc, 

Cu panglica pîn’ la toc, 

Cum ai trecut, Dida, Oltul ? 
— L-am trecut c-am avut bani, 
Banii de pe sărutat 

Şi ceva de pe săpat. 

— Cît ai dat, Dido, la pod? 
— Am dat la podaru-ăl mare 
Un firfiric şi cinci parale ; 
Și-am dat la podaru-ăl mic 
Numa-un pui de firfiric. 


525 
Frunză verde şi-o sipică, 
Printre frunze, printre tisă, 


Trece puica mea descinsă, 

Numa-n fotiţă şi-n briu, 
Cu murguleşul de friu, 
Păscînd iarba pînă-n briu, 
Trec și eu peste piriu. 
Frunză verde matostat, 
Alta e dragostea-n sat. 

Și iar verde foaie lată, 
Bată-l Dumnezeu să-l bată 
Pe-l de mi-a pus lampă-n poartă, 
Nu pot trece la amantă ; 
Îmi scîrţiie gheata pe piatră 
Și m-aude lumea toată. 

— Frunzuliţă foi mărunte, 
Fa Mariţo de la munte, 
Ce-ai lăsat părul pe frunte, 
Că ți-au ieșit vorbe multe ? 
— Las’ să-mi iasă, că nu-mi pasă, 
Că mi-e neica dus la coasă, 
Să cosească fîn cu flori, 
Să-l vindă la negustori. 

Să cosească fîn ghizdei, 
Rupe-i-s-ar coasa-n trei, 

Să vie s-o vărguiască 

Și meşter să nu găsească, 
Tot ca să mai zăbovească. 

lacă neica, nu e neica. 

Că de-ar fi venit neicuţa, 
L-ar fi cunoscut leicuţa. 
Bine, bine, nu e neica. 

— Vîntule, du-te de-i spune 
Că zăbavele nu-s bune, 
Că Florica-i duce dorul 

Și s-a-nţelenit ogorul, 

lar neica-i dă cu piciorul. 
— Vino, Niţule, băiete, 
Ce faci pe lelea s-aştepte ? 

Busuiocul s-a-nnegrit, 
Rozmarinu-a-ngălbenit. 
Lelea plînge și Jeleşte, 
Nimeni n-o mai îngrijește. 
Vino, Niţule, băiete, 

Ce faci pe lelea s-aştepte ? 

Fă-mă, Doamne, floare-nvoaltă, 
La neica, la boi, la roată, 

Ca să-i ajut la hăit, 

Că neicuţu-a răguşit. 

Fă-mă, Doamne, floare-albastră, 
La neica, la boi, în coastă, 

Ca să-i ajut la mânat, 

Că neicuţa s-a-mbătat. 

Frunzuliţă şi-o lalea, 
Lîngă lunca lui Stroia, 
Ară neica cu plugul, 
Rupe-i-s-ar cormanul, 
Cormanul şi fieru-ăl lar, 
Să vină deseară-n sat 

Cu plugul la reparat, 

La boabe de semănat, 

Că destul am adăstat 
eri Și azi un sărutat, 
Fi-i-ar plugul blestemat ! 

Foaie verde matostat, 

Am ibovnic logofăt, 

Pe nume să ţi-l arăt, 
Numele lui, Trandafir, 
L-au pîrît, l-au pus la bir. 
Nu l-au pus ca pe-un copil, 
Ci l-au pus ca pe-un mazil. 

El de frica birului 

A luat apa Jiului. 

Pe la Jiul jumătate, 

Iacătă puica la spate. 

— Întoarce-te, neică,-ndărăt, 
C-ai uitat un amanet, 

Inelul din deştiu-drept. 

Și-ai uitat ce-ai mai uitat, 
Pălăriuţa din cap. 

Frunză verde sălcioară, 
Unde-o fi neica astă-seară ? 
Unde-o fi, unde-o mînea, 

Ce guriță-o săruta ? 

Mai dulce decît a mea ? 
Frunză verde trei granate, 
Cite drumuri mari şi late, 

Tot de Gheorghe sînt călcate ! 
Cite cărări părăsite, 

De Doichiţa sînt păzite ! 

A prins scîrba rădăcină, 

Ca şi-un pom într-o grădină, 
Și pomul meu a-nflorir 

Și scîrba m-a dobîndit. 
Rădăcina i-om săpa 

Şi de scîrbă om scăpa 
Și-atunci iar ne-om bucura. 

Frunză verde mărăcine, 
De-ar mai fi una ca tine, 
Mi-aş da calul de sub mine 
Și punguliţa cu rile, 
Numai ca să fiu cu tine. 

Fir-ar ceasu-afurisit, 

Cînd plecai după iubit 
Și-am găsit drumu-ngrădit, 
Nici cu pari, nici cu nuiele, 
Ci numai cu vorbe rele. 

— Nu ştii, neică, ce ţi-am spus ? 
Să-ţi legi doru-ntr-o basma 
Şi să-l porţi la dumneata, 
Ca pe Maica Precista. 

— Cît oi fi şi-oi mai trăi, 
Fată mare n-oi iubi. 

Și-o să-mi iubesc o copilă, 
Că se suie pe opincă 

Şi-mi dă guriţa de frică ; 
Guriţă de sărutat, 
Trupșorel de dezmierdat. 


534 


Foaie verde măr pitic, 
Cînd eram copilaș mic, 
Dădeam semne de voinic. 
Dacă mare mă făcui, 
Văzui fetele de la Ju, 

Cu brînele stacojii, 

Cu buzele piersicii, 

Eu de-acum aici rămii ; 
Aici, murgule, te beau, 

M;i te beau, mi te măninc, 
Acasă nu te mai duc. 
Unde-aud pe cer tunînd 

Și la baltă fulgerînd, 
Ploaia-n codru răpăind 
Si izvorul duduind, 

N-o să mă mai vezi plecînd. 

Frunză verde iarbă moale, 
Pe la noi, pe drum la vale, 
Trec pe vale, pe cărare, 

Șapte care cu chirie 

Ale lui neica Ilie. 

Să-l rog să-mi facă şi mie 
O căruţă de chirie, 

Cu roate de rozmarin, 
Cu spiţele de maslin, 

Cu obezi de calomfir, 

Cu jugul de trandafir, 

Cu proțap de busuioc, 
Să trag cu mîndra de el, 
Pe cel deal, pe colnicel, 
Eu la „hăis“, „puica la „cea“, 
Ca să-mpărțim dragostea. 
Ca să nu zică poimiine, 
Că e mai multă la mine. 

Foaie verde mărăcine, 

Ce mi-e mie drag pe lume ? 
Potecuţa din pădure, 
Presărată cu alune. 

Cu alune mărunţele, 

De calcă murgul pe ele, 
Trosnesc mereu sub picere, 
De-i face şi lui plăcere. 

Și iar verde mărăcine, 
Ce-mi mai este drag pe lume ? 
Calul negru alb de spume, 
Nevastă gătită bine. 

Cu calul meu de plimbat 
Am trecut astăzi prin sat 
Și mîndruţei semn făcui 

Să vie-n capul colnicului. 

Frunză verde trei alune, 

Ce mi-e mie drag pe lume ? 
Calul negru, plin de spume, 
Și voinicul gătit bine ! 


569 


Calul mi-l călătoreşte, 

Puica cu drag îl priveşte. 
Frunză verde şi-o sipică, 

Eu cînd plec la ibovnică, 
Nici de dracul nu mi-e frică, 
Nici lupii nu mă mănîncă 

ȘI nici ciinii nu se dau, 

Că nu fac nimănui rău ; 
Numai eu mă necăjesc, 

Cînd pe puica n-o găsesc. 

Frunză verde foi de nuc, 
De dragoste-s zăbăuc. 
Pune masa să măninc, 

la masa că nu mănînc, 
Adu-mi calul să mă duc. 
Pune-mi şaua ciocoiește, 

Să mă plimb pe la neveste ; 
Pune-mi șaua cum e bine, 
Să mă plimb pe la copile. 

Foaie verde salbă moale, 
Mă uitai pe drum la vale, 
Văzui pe neica călare, 

Cu cămaşa albă floare, 

Cu cizme negre-n picioare, 
Din biciuşcă tot plesnind. 
Lua-ţi-ar naiba biciuşca, 
Că mi-ai secat inima. 

Cînd treci, neică, pe la noi, 
Să- -4i pui clopoțel la boi, 
Ca să-l auzim ŞI noi. 

Cînd treci, neică, pe la poartă, 
Nu-ţi arunca ochii-ndată ; 
Aruncă-i mai amînat, 

Să creadă că ne-am lăsat. 

Eu de tine m-oi lăsa, 
Cînd mi-oi lăsa lingura, 
Cînd mi-o suna scîndura, 
Popa cu cădelniţa. 

Du-l nebun c-a răposat, 
De lume s-a săturat. 

Frunză verde foi de praz, 
Cine-mi trece pe la iaz ? 
Costică cu calul breaz, 
Cere flori de la pîrleaz. 
Eu nu-i dau că mi-e necaz, 
Că-i cu mîna-n buzunar 
Și-are zece lăutari ; 
Lăutarii cînd cîntau, 
Văile că-mi răsunau, 
Copacii se legănau, 
Fetiţele suspinau, 
Lacrimile le dădeau, 

Cu batiste le ştergeau, 
Cu batiste înflorate, 
Înflorate vinerea, 

Cusute dumineca. 

Foaie verde foi de praz, 

Cine trece pe izlaz ? 
Gheorghiţă cu calul breaz. 
Calu-i e breaz și deschis, 

Ce mai ibovnic mi-am prins ! 
Nu l-am prins chiar dinadins, 
Ci l-am prins din întîmplare, 
Vreau să văd ce fire are. 
Firea lui e răsfirată, 

Ar cuprinde lumea toată. 

Mă cuprinde şi pe mine 
Şi-am să mă despart de tine. 

Verde foaie matostat, 
La cireşul retezat, 

Calul lui neica-i legat, 
Cu batista-mpiedicat, 

Și puicuţa-i cată-n cap. 
Las să-i cate că-i e drag. 
Ţaţo cu gâtul spălat, 

Cu hurmuzul revărsat, 
Pe sfîrcul ţiţei lăsat, 

Mă bag la tine argat. 
Ziua să-ţi spăl vasele, 
Noaptea să-ţi muşc buzele. 

Frunză verde şi-un frăgar, 
Calu-i negru și fugar, 
Neica-i tînăr și tilhar ; 
Calul trage la conace, 
Neica trage unde-i place, 
Pe la mîndruţe frumoase ; 
Calul mîncă fin cu flori, 
Neicuţa bea pină-n zori, 
Stă la masă şi-mi petrece, 
Cu mîndrele sfătuieşte. 

Foaie verde muşeţel, 
Uite neica pe muscel, 
Călare pe-un călușel, 
Mă duc, maică, după cl. 
— Nu te duce, fata mea, 
C-ala-i voinic cu belea. 
la pușca şi sabia 

Și se duce-n Dobrogca 
Să-şi facă miliția 

Și toată instrucţia. 

Foaie verde de lipan, 

Calul alb, calul bălan 

Şi voinicu-i ortoman. 
Calul alb şi șaua-i verde, 
Ţine-mi-l, Doamne, nu mi-l pierde. 
Că l-am mai pierdut o dată 
Şi l-am cătat ţara toată 

Și Moldova jumătate 

Şi Craiova-a treia parte. 
lacà, neică, că-l găsii, 

Îl găsii la Calafat, 

La umbră de păr uscat. 

Foaie verde lămiiţă, 

Într-o verde grădiniţă, 
Paşte calul lui Gheorghiţă, 
Priponit de-o garofiță. 
Garofița s-a uscat, 

Calul lui Gheorghe-a scăpat. 
La jgheab iute-a alergat 

Și mi-a scuturat din cap. 
Foaie verde foi ca viţa, 
Ridică, Tinco, rochia, 

Și dă-i apă cu vedriţa 

Şi-i vorbește cu guriţa. 
Foaie verde nalbă-albastră, 
Tu, Tincuţo, eşti frumoasă, 
Dar ţi-e vorba ticăloasă, 
Nu ţi-e vorba mîngiioasă ; 
Mai bine-ai fi mai urîtă, 
Dar să fii mai pricepută. 

Foaie verde lămîiţă, 
Colea, jos, în grădiniţă, 
Paşte calul lui Gheorghiţă, 
Priponit de-o garofiţă. 

Garofița s-a uscat, 

Calul lui Gheorghe-a scăpat. 
Aleargă, mîndro, aleargă, 
C-a scăpat calul la iarbă. 
Foaie verde de-avrămeasă, 
Mi-a plecat Gheorghe la coasă 
Să cosească fîn cu rouă, 
Rupe-i-s-ar coasa-n două, 
Să vie dup-alta nouă, 

Să coseasc-o săptămînă, 
Să-mi ia rochiță de lînă, 

Ca s-o port un an și-o lună ! 

Sună, sună şi răsună, 

Sună pietricica-n gîrlă, 
Puica mea plinge cu milă ; 
Sună pietricica-n Olt, 
Puica mea plinge cu foc ; 
Sună pietricica-n vale, 
Puica mea plinge cu jale. 
De m-aş mai vedea călare, 
Cu puica pe lîngă vale 

Și cu murgul priponit 

Cu pripon de găietan, 
De-o creangă de leuştean ; 
Și cu pripon de mătase, 
impletit de puica-n şase ! 

Cînd oi zice diamant 

Şi-o litră de grîu curat, 

La bordeiul dărîmat, 

La cireşșul retezat, 

Calul lui Gheorghe-i legat, 
C-un baniș împiedicat, 
De Marița fermecat. 

La colţul barișului, 
Dragostea voinicului 

Și biletul calului. 

Frunză verde de bujoni, 

Sus, la poartă, la stobori, 
Bate murgul din picior ; 

Și nu bate ca să dorm, 

Ci bate ca să mă scol, 

Să-i dau fîn și orzişor, 

Să-i pun şaua, să mă duc, 

La puicuța-n Cimpulung. 

— Calule, căluţul meu, 

Ce te-abaţi din drum mereu ? 
Ori ţi-e greu trupşorul meu ? 
— Nu mi-e greu trupşorul tău, 
Ci mi-e greu năravul tău. 

Că te duci la fete-n sat, 

Pe mine mă legi la gard. 

Frunză verde şi-un bujor, 
La fereastra spre obor, 
Bate murgul din picior. 
Las să bată, lua-l-ar boala, 
Că-i dau grăunţe cu poala 
Și orzul cu bănicioara. 
Prost am fost şi n-am crezut, 
Că am să fac bani la cîmp 
Și-am să-i cheltuiesc la tirg 
Cu mîndrele pe la birt 

Și cu galbeni pe la gît. 

Frunză verde alunică, 

Draga neichii ibovnică, 
Tînără şi frumușică, 

Ce nor mare se ridică 

Și-s pe cale de plecare ! 
Face-mi-s-ar calea-n cruce, 
Să văd drumul und” mă duce, 
De la mîndra mea cea dulce. 

Şade tristă și deşteaptă, 
N-aş vrea s-o las supărată. 
Pune, puică, la uitare, 

De ţi-am dat vreo supărare 
Şi-ţi pleacă buzele tale, 

Cele ca două migdale, 

Să-mi iau merinde de cale, 
Că eu nu m-am săturat 
De-al tău dulce sărutat. 

Și murgul m-așteaptă-afară, 
Să pui piciorul în scară. 

Mai sai, murgule,-n galop, 
Că plec de-aici în alt loc. 
De-o vrea Dumnezeu cu bine 
Şi cu tine şi cu mine, 

Mai vin, puică, pe la tine, 
Măcar la vreun an de zile. 
Alta-nainte să-mi iasă, 
Pice-i diamant din ochi, 
Nu-mi trebuie, tu-mi placi mie, 
Că te-am ales dintr-o mie. 
Dar tu dacă te-oi abate 

La niscai vorbe fermecate, 
Poate Dumnezeu te-o bate. 

Foaie verde trei aglice, 
Pentr-o mîndră care-mi zice, 
Trei zile pe drum m-aș duce, 
Că i-a fost guriţa dulce ; 
Trei zile şi-o săptămînă, 

Că i-a fost gurița bună. 
Foaie verde de secară, 

Cînd pusei picioru-n scară, 
Șapte mîndre că-mi oftară ; 
Cînd pusei şi p-ălălalt, 
Mîndra mea mi-a leșinat. 
Foaie verde siminic, 

Cînd plecai de la Rimnic, 
Mai bine să fi murit, 

Ori murgul să fi plesnit 

Și neica să fi trăit. 

Fir-ar ceasu-afurisit, 

Cînd m-apucai de iubit ! 

Frunză verde trei sipici, 
Trei mai mari Și trei mai mici, 
Mi s-au făcut ochii mici, 
Uitîndu-mă peste vale 

Să-l văd pe neica călare, 
Călare pe vînătul, 
Care-aleargă ca vintul ; 

Cu obrazul ca crinul 

Şi cu părul ca corbul, 

Ochii ca mărgăritarul, 
Mijlocul ca felinarul, 

Mai frumos decît primarul ! 

Frunză verde trei bujori, 

— Marie cu gălbiori, 
Soarele e pripitor 

Și neicuţa-i călător 

Și n-are basma cu flori. 

Dă neicuţii două flori, 

Că mă culc în drum să mor; 
Dă neichii o floricea, 

Că mă culc în potecea. 

Și iar verde trei bujori, 
Mîndra mea cu gălbiori, 
De nu te-oi iubi să mor! 

— Măcar să mori pînă miine, 
Eu nu mă iubesc cu tine ; 
Cu tine, c-un călător, 

Să mă laşi în drum să mor. 

Și-o foiţă foi de praz, 
Mor, murgule, de necaz, 
Că n-am unde să te las. 
Te-aş lăsa la vreo vecină, 
Să te bage ea-n grădină ; 

Să-mi paşti tu iarbă de-a crudă, 
Eu să dorm cu ea pe mină. 
Și-o foiţă de lalea, 

Nu mai poate necheza. 
Murgule, boierule, 

Mai nechează, puiule, 

Să te-audă mîndrele, 

Să sloboadă vitele, 

Să le-adape la fintină, 

Să se spele pe picere 

Și eu să mă joc cu ele. 

Foaie verde flori cu rouă, 
Mi-am rănit calul cu şaua, 
M-am plecat pe ipingea, 
Să culeg o viorea 

Ca s-o duc la puica mea, 
Să i-o pui între sprîncene, 
Pe gustul i inimii mele, 

Să mi-o sărut cu plăcere. 
Buze dulci cu ale tele 

Nu sînt altele sub stele. 

Haide, haide, murgule, 
Mai silește, surule, 
S-ajungem deseară-acasă, 
La găzdiţa cea frumoasă, 
Că de trei zile ne-adastă 
Cu bucate calde-n masă, 
Cu ochi negri la fereastră, 
Cu rochiţa-n brîu sumeasă, 
Stà sufleţelul să-mi iasă. 
Haide, haide, murgule, 
Mai sileşte, surule, 
Ridică-ţi picioarele, 

Ca mîndra paftalele. 

Frunză verde iarbă mare, 
Calcă, murgule, mai tare, 
S-ajungem în sat cu soare, 
C-am o mîndră ca o floare 
Şi m-aşteaptă-n nerăbdare, 
Cu bucatele pe masă, 

Cu ocaua plină rasă. 

ie ţi-o da fîn cu floare 

Și apă din donicioară, 
Şi-om trăi, murgule, bine, 
Măcar de azi pînă miine. 

— Frunză verde mărgărit, 
Murgule, de ce stai trist ? 
— De ce stau, stăpîne, trist ? 
C-am auzit că mă vinzi. 
Foaie verde sălcioară, 

Cînd ai fost cu mine-n ţară, 
“Eu nu te-am dat de ocară. 
— Sileşte, murgule,-n pas, 
S-ajungem deseară-acas', 
La copii şi la nevastă, 

C-au cules via din coastă, 
Cu masa-ntinsă m-adastă. 

Ţine-ţi frunza, rugule, 
Haide, haide, murgule, 
Silește-te, surule, 
S-ajungem devreme- acasă, 
La copii şi la nevastă ; 

Că de trei zile ne-aşteaptă, 
Cu inima friptă, arsă, 

Cu ochi negri la fereastră, 
Cu ocaua plină rasă ; 
Ocăliţa s-a golit 

ȘI taica n-a mai venit. 

Că spre cârciuma din luncă, 
Parcă dracul mă alungă ; 
Vinu-i bun, ocaua mare, 
Beau voinicii de s-omoară ; 
Beau becherii şi mănîncă, 
Crişmăriţa-i frumușică, 

Îți taie dorul de ducă. 

— Haide, haide, murguleţ, 
Nu-ţi mai face părul crey. 
La cel cap de pisculeţ, 

Mi se face-un tirguleţ 

De fete și de băieți, 

Și-am să-ți iau un frîuleţ, 
Friule cu clopoțele, 

C-așa-i e drag mîndrei mele. 
— Cum ţi-e drag cu mîndra-n pat, 
Și mie cu frîu-n cap; 

Cum ţi-e drag cu sticla-n mină, 
Și mie cu ieslea plină. 

Tu mă duci, mă legi la gard 
Si-mi dai fîn nuielele 

Și grăunţe stelele. 

— Murgul trage la conac, 
Voinicul unde-i e drag. 
Haide, murguleţ, mai tare, 
S-ajungem în sat cu soare, 
C-am o mîndră ca o floare 
Şi cu ochii după soare 

Și cu mîna pe căldare, 

Să-i dea neicăi de mîncare. 

Frunză verde și-o lalea, 
Calul meu şi şaua mea, 
Ca să-ncalec cînd oi vrea, 
Să mă duc la mîndra mea. 

Să mă duc unde m-oi duce, 
Că mîndruţa mea m-aşteaptă 
Cu friptura caldă-n masă, 
Cu ocaua plină rasă. 

— Pune-mi masa să mănînc, 
Strînge masa, nu mănînc, 
Adă-mi murgul să mă duc; 
Să mă duc la Cîmpulung, 
Să-mi aleg un cal porumb, 
Lung în gât şi scurt în trup, 
Cum e bun de zurbalic. 
Unde zic mă duc, mă duc, 
Toate mîndrele se string 

Și pling de se fac hăbuc. 

Mă întreabă : vii deseară ? 
Eu le spun : la primăvară. 
Ele pling de se omoară. 

Frunză verde samulatră, 
Urcă-te, puică, pe coastă, 
Cu ochii la casa noastră. 
Cine scîrţiie fîntîna ? 
Maria-mi face cu mina, 

Cu mîna, cu mîneca, 

Cu ochii, cu sprinceana. 
N-am, puică, pe unde da, 
Să nu-ţi mai văd căscioara, 
Casa şi bătătura 
Și-mprejur ce-oi mai avea. 
Trecui aseară călare, 

Pe la poarta dumitale, 
Lăsînd fum dintr-o ugare 
Și-ţi văzui rochiţa-n poale, 
Numai fluturi și parale, 
Și-am plecat bolnav la vale. 

Frunză verde foi mărunte, 
Trage murgul la grăunţe 
Și voinicul la fetiţe. 

Trage murgul la popas, 
Voinicul unde-a mai mas. 
Frunză verde din livezi, 
— Puica mea cu ochii verzi, 
leşi afar’ de mă mai vezi, 
Cît mai sînt grinele verzi ; 
Că dacă s-or secera, 

Mult oi plinge şi-oi ofta 
De călătoria mea. 

— Ia-mă, puiule, cu tine, 
Să nu fiu singură-n lume. 
— Eu te-aș lua, fetiţo, lua, 
Dar mi-e murgul mititel, 
Nu poate să ducă doi, 

Că e făcut într-o Joi. 

Frunză verde poamă coarnă, 
A venit ziua de toamnă, 
Să-mi scot şaua din cămară, 
Să mi-o pun pe prispă-afară, 
Ca s-o bată vînt de vară. 
Să-mi pun şaua pe bălan, 

Să iau fată din Cepar. 

Să mă sui în deal la cramă, 
Să beau vin, să mînc pastramă 
ŞI să cumpăr şi-o maramă. 
Să-mi cumpăr şi-un friuşor, 
Să mă sui pe-un deluşor 

Să văd de-acolo Ceparul, 
Să văd casa lui Ciobanu, 
Să-i fur fata peste noapte 
Și s-o duc în lumea toată. 

Foaie verde de mohor, 
A plecat. nesca Ion 

La tîrg la Pantelimon, 
A lăsat murgu-n pripon. 
Mai păştea, mai necheza. 

Taci, puică, nu mai ofta, 
Că-ţi duc eu cheltuiala, 
Pin’? te-oi trece Dunărea ; 
De-aci-ncolo, cine-o vrea, 
Că eu mi-am nevasta mea. 
Unii dau cu sutele 

Și iubesc nebunele ; 

Eu nu dau nici o para 

Şi iubesc pe care-o1 vrea ; 
Numai cu sprînceana-i fac 
Și la uliţă mi-o trag. 

Frunză verde solzi de peşte, 
Bărbatul care iubeşte, 

Se culcă noaptea-mbrăcat, 
Îmbrăcat și încălțat, 

Se scoală noaptea din pat 
Și pleacă pe lîngă gard, 
Pentr-un pic de sărutat. 
Adă perna să mă culc, 

Ia perna că nu mă culc; 
Adă calul să mă duc, 

La puicuţa de demult, 

Că mă bagă-n aşternut, 

Îi pui stînga căpătii 

Și cu dreapta mi-o mingii. 

— Haide, haide, murguleţ, 
Nu-ţi mai face părul creţ 
Și codiţa ciuciuleți, 

C-ai speriat un judeţ, 

Și Craiova jumătate, 
Bucureştii-a treia parte. 

O să te duc în tîrguleţ, 
Tîrguleț la Răscăieţi, 

Să-ţi cumpăr de-un frîuleţ, 
Să-i zăngăne zalele, 

Ca mâîndrei paftalele. 

Îndeamnă, murgule,-n pas tare, 
Că ne-aşteaptă-o mîndră floare, 
Cu fripturică pe masă, 

Cu ocaua plină rasă; 

Şi pe tine mi te-adastă 

Ieslea cu finurile, 

Traista cu grăunţele. 

Să bei apă strecurată, 

La Mariţa-n jgheab de piatră. 
Dară murgul ce-mi zicea ? 

— La naiba de îndemnat ! 
Unde-ajungi, mă legi de gard, 
La gard între proptele două 

Şi tu bei cu mîndra nouă. 

Fîn îmi dai zăbalele, 

De sete-mi beau balele 

Şi grăunţe stelele, 

Hoţule şi craiule, 

Stai să-mi răpui zilele. 

Frunzuliţă trei smicele, 

Pe un deal, peste vălcele, 
Este casa mîndrei mele. 
Tot suind la mîndra dealul, 
Mi s-a despotcovit calul. 
Nu e vina calului, 

Nici a potcovarului, 

Ci e vina dragii mele, 

C-a pus casa-n coaste rele ; 
Și e vina şi a mea, 

Că prea des mă duc la ea. 
Potcovii calul cu polul, 

Ca să trec la mîndra podul; 
Potcovii calul cu rubla, 

Ca să trec la mîndra gîrla ; 
Potcovii calul cu sfanţul, 
Ca să trec la puica șanțul. 

Foaie verde ca mărarul, 
De trei ori potcovii calul, 
Potcoava şi icuşarul, 

Să sui la Tincuţa dealul. 
De trei ori l-am potcovit 
Cu potcoave de argint 

Și dealul nu l-am suit. 
Foaie verde-a bobului, 
Nu e vina calului, 

Nici a potcovarului. 

E vina Lincuţei mele, 

C-a pus casa-n coaste rele ; 
'Ntre vălcele„-n coaste rele, 
Nu mă pot urca pe ele. 
Foaie verde de-avrămeasă, 
Tincuţa-i fată trumoasă, 
lubeşte zapcii de plasă, 
Pomojnicii nu mi-o lasă ; 
Nu-i cau voie să iubească 
Şi mi-o pun cârciumăreasă, 
Că vinde ocaua rasă. 
Foaic verde foi ca bobul, 
Potcovii calul cu polul, 
Să trec la 'Lincuţa podul. 
Foaie verde foi ca prazul, 
Potcovii calul cu sfanţul, 
Să trec la Iincuţa şanţul. 
Foaie verde bob năut, 

Tot mereu l-am potcovit 
Cu aur şi cu argint, 

Și şanţul nu l-am trecut. 

— Foaie verde mărgărit, 
Călător eşti, pui dorit, 

Și n-am nici un cunoscut, 
Să-l întreb pe und” te duci ; 
Călător eşti, pui dorit, 

Sezi la noi dac-ai venit. 

— Apoi n-am venit să şed, 
Am venit ca să te văd; 

Să te văd şi să mă vezi, 
Să-ţi vorbesc şi să-mi vorbeşti, 
Inima să-mi răcoresc. 

Foaie verde de bujor, 
Und” te duci tu, Petrişor ? 
— La Craiova să mă-nsor, 
C-aici fetele nu vor, 

C-au aflat că sînt dator. 
Sînt dator la perceptor 

O sută unu de poli; 

Și-s dator la arendaş 

O sură de gălbinași. 

Foaie verde foaie lată, 
Pentru tine, lano, fată, 
Îmi pierdui averea toată ! 
Dintr-o herghelie-ntreagă, 
Rămăsei c-un cal şi-o iapă; 
Calul, lupii mi-l mâîncară, 
Iapa, hoţii mi-o furară. 

Să mergem, Iano, la ţară. 
Să deschidem cîrciumioară, 
S-aud cepul scîrţiind 

Și papucii lipăind. 

Să-ţi văd rochiţa zburind 
Și rotocoale făcînd. 

Foiliţă magheran, 

Avusei un cal bălan 

Și-l băui cu puica-n deal. 
Las să-l beau, nu mi-e necaz, 
Că mai am vreo doi acas’. 

Și-l mai am pe vînătul, 
De fuge ca fulgerul ; 

Și-l mai am pe galbenul, 
Cînd i-oi zice-o dată hăi, 
Trece patruzeci de văi, 
La puica din Corovoi. 

Oltule, cîine spurcat, 
Ce-mi vii aşa turburat, 
Tocmai ca un lup turbat? 
Ori vreun mal și s-a surpat, 
De vii negru-nveninat, 

Cu chivăre de voinici, 

Cu căpestre de cai murgi ? 
Verde frunză trei lămii, 
Cînd văd mîndra de la Ju, 
Stau, murgule, să te beau, 
Să te beau, să te mănînc, 
Da-ndărăt nu te mai duc 
Că mai am şapte la grajd. 
Astăzi beau şi mîine beau, 
Băui preţul la cinci cai, 

De vin nu mă săturai; 
Băui preţul murgului, 
Văzui saţul vinului. 

Foaie verde lin pelin, 
Trecui puntea prin arini, 
La Hirica lui Marin, 

Să beau o litră de vin. 
Băui una, plăui două, 
Pe Hirica ne-o dă nouă. 
Băui două, plătii trei, 

i vosei Hiricăi cercei. 
Băui trei şi plăti patru, 
Hirica-și lăsă bărbatul 
Și se-ndrăgosti de altul. 

Băui patru, plătii cinci, 
Luosei Hiricăi opinci. 
Băui cinci şi plătii şase, 
Îți fac cămaşă de mătase. 
Băui şase, plăti șapte, 
Cu Hirica merg departe. 
Băui șapte, plătii opt, 
Stau cu Hirica-ntr- un loc. 
Băui opt şi plătii nouă, 
Hirica luă ie nouă. 

Băui nouă, plătii zece, 
Cu Hirica mi-aş petrece, 
La puţul cu apă rece, 
Cine bea de dor îi trece. 

Nu ştiu luna pe cer merge, 
Ori puica la apă- mi trece 
Să-mi aducă apă rece, 

Cine bea de dor îi trece! 
Și nu ştiu ce fel de lună, 
Că-mi umblă puica nebună ; 
Luna cam întunecoasă, 
Umblă puica mînioasă. 
Luna ce mi s-a 1vit, 

Ar fi bună de iubit, 

Dar sînt cu puica-nvrăjbit. 
Cine-ar sta ca să ne-mpace, 
Mare pomană şi-ar face. 

Frunză verde tămiioară, 
Luniţă luminătoare 

Și voi stele lucitoare, 
Luminaţi mai cu tărie 
Lunga mea călătorie. 
Daţi, lumină revărsată, 
Pe cărarea-ntunecată ; 

Voi apelor, mari şi mici, 
V-aţi potrivit cît mai mici, 
De v-am trecut pîn- aici. 
lar voi pomi îmbobociți 

Și voi copaci înfrunziți, 
Voi mărturie să-mi fiți, 
Cît am trudit pîn-aiai, 
Desculţ şi fără: opinci ; 
Doar în mînă c-un ciomag, 
Să-i fac dragostei pe plac. 

Frunză verde iarbă moale, 
Lumină luminătoare, 

Voi, stele strălucitoare, 
Luminaţi-mi cu tărie 

Lunga mea călătorie, 

Să văd drumul de mă duce, 
La puicuța mea cea dulce, 
Care-mi şade tristă-n poartă ; 
Şade tristă şi-nfocată, 

De mult focşor e-ncercată ! 
lată, de te ţii de ea, 

Ce-ţi aduce dragostea ! 

Frunză verde ȘI-O răsură, 
Cuculeţ cu pană sură, 
Mînca-ţi-aş limba din gură, 
Nefriptă şi nesărată, 
Numa-n lapte dulce fiartă. 
Cântă cucul de m-usucă, 
Fir-ai a focului, luncă, 

Cum arăţi tu drum de ducă! 
De-ar fi noaptea trei conace, 
M-aş duce şi m-aş întoarce ; 
Dar e noaptea de-un conac, 
N-am, mîndruţo, ce să fac. 

Frunză verde foi şi-o fragă, 
Răsari, lună, răsari, dragă. 
Răsărit-ai, lună,-n şură, 
Nu-i aici cine-mi dă gură; 
Răsănt-ai, lună,-n prag, 
Nu-i aici cine mi-i drag. 
Răsari, lună, printre stele, 
Să-mi vie mîndrele mele, 
Care mă iubeam cu ele. 
Și-alră floare şi-o lalea, 
De s-ar vinde dragostea, 
Aş da calul şi şaua 

Şi-aş cumpăra dragostea, 
Nu mă mai satur deea; 
De s-ar vinde iubitul, 

Aş da boii şi plugul 

Și-aş cumpăra iubitul. 

Frunză verde de-o aglică, 
Pustie de noapte mică ! 

Cînd s-ajung la ibovnică, 
Cind s-ajung, cind să mă-ntorc, 
La pustiul de soroc ? 

Frunză verde peliniţă, 
Ajunsei şi la mindruţă. 

— leşi, mîndruţo, la portiţă ! 
— Dar nu pot, neică Ioniţă, 
Că mi-e Iorgu mic de ţiţă. 

— Fi-ţi-ar lorgu-alimănit, 
De cîte ori am venit, 

Tot cu Iorgu m-ai minţit. 

Frunză verde de ce-o fi, 
Neica mi-a spus c-o veni, 
Cînd luna o răsări. 

Ies afară, luna-i sus, 
Neica-a venit şi s-a dus; 
Ies afară, luna-i jos, 

Neica nu s-a mai întors. 

— Unde eşti, neicuță, frate, 
De mă laşi pe aşteptate ? 
— Taci, leliță, c-am venit, 
De când luna s-a ivit, 

Că de mult nu ne văzurăm 
Și de vorbă nu stăturăm. 

Măi băiete, copil prost, 
Aseară unde mi-ai fost ? 
Unde-ai fost de n-ai venit, 
La vorba care-am vorbit? 
De venit nu ţi-a venit, 

Ori de-al dracului n-ai vrut ? 
C-altă vorbă ai avut. 

Vin, fir-ai afurisit, 

Că te-aştept cu puiul fript. 
Cine mă puse pe mine 

Să mă-ndrăgostesc de tine ? 
De tine, un prăpădit, 

De porţi căciula pe git ; 

De une, de-un călător, 

De mă laşi în drum să mor. 

De îndrăgostit ce sînt, 

Nu văd iarba pe pămînt, 
Nici soarele-n cer mergând 
Și nici luna luminînd. 
Și-aşa-mi vine uneori 

Să beau otravă să mor. 
Frunză verde măr domnesc, 
De ce să mă otrăvesc, 

Cînd am zile să trăiesc, 

Cu puica să mă-ntilnesc ? 

Foaie verde salbă moale, 
Dealule, făcea-te-ai vale 
Și lunca poiană mare, 
Să-mi treacă neica călare, 
Cu cămaşa albă floare, 
Cu taclitu-ncins pe şale, 
Cu cojocelu-n spinare. 
Cine are ibovnică 

I se pare noaptea mică 

Și plapuma ușurică. 

Frunză verde liliac, 

Ce mai bine, ce mai vac, 
Că sînt cu Ioana certat! 
Dar oi face ce-o să fac, 

Să dau prin apă de-a drept, 
Prin mărăcini să mă-nţep 

Și să-i cad Ioanei la piept; 
Să mai rîd, să mai vorbesc, 
Inima să-mi potolesc. 

Ține, Doamne, luna-n ceaţă, 
Că sînt cu Ioana pe braţe, 
Mă căznesc să-i dau dulceaţă! 

Foaie verde de pe coastă, 
Mult e mintea fetei proastă ! 
Și flăcău-i mare cîine, 

Că c-o vorbă, c-o minciună, 
Mi-o scoate seara pe lună, 
Și mi-o joacă pe genunche, 
Spune vrute și nevrute, 

Pînă ce-o scoate din minte. 

Frunză verde-o alunică, 
Frumos cîntă-o rîndunică, 
La fereastră, la obloane, 

La mîndruţa să se scoale. 
Cîtă vreme-o fi de-aseară, 
De cînd tot aştept pe-afară ? 
Și ploiţa că mă ploaie, 
Chepeneagu mi se moaie, 
Picătura că mă pică, 

Pălăria mi se strică. 

Foaie verde matostat, 
Toată noaptea-am tremurat 
La o jumătat de gard, 
Pentr-un pic de sărutat. 
Dar cînd fu la sărutat, 
Dumnezeu nu mi-a-ajutat, 
Ctinii-n goană m-au luat. 
Dumnezeu m-a poticnit, 
Am dat în groapa cu urzici, 
Făcutu-m-am numai băşici, 
Păream că vin de la bilei. 
Cu guriţa sărutam, 

Cu mîna mă scărpinam, 
Ma: nimic nu foloseam, 
lar din gură ce ziceam ? 
— Sărută, neică, sărută, 

Şi pe de lături te uită, 

Și nu scap cu chica smultă 
Și cu giubelușa ruptă 

Că giubeaua mi-o1 cîrpi-o, 
Dar chica n-oi mai sădi-o. 

De-ar fi luna vorbitoare, 

Precum este umblătoare... 
— Eu, lună, te-aş întreba, 
Nu mi-ai văzut pe neica ? 

— Ba l-am văzut în Bucureşti, 
Culegea la flori domneşti, 
Să le pună-n pălărie, 

Să și le trimeată ţie. 

— Răsari, lună, şi sui sus 
Și du neicăi un răspuns: 
Du-i răspuns şi sănătate, 
Să iubească- -n altă parte, 
Că cu min nu se mai poate. 
Că atît cît s-a putut, 
Mică-am fost și n-am ştiut, 
Tînără, n-am priceput. 

Foaie verde trei masline, 
lacă-ţi spun, puică, cu bine, 
Cînd oi veni eu la tine, 

Să nu te găsesc cu nimeni. 
Să te găsesc singurică, 
Cîntînd ca o păsărică. 
Păsărică prea isteaţă, 

Văd bine că ești lumeaţă ; 
Eşti lumeaţă peste fire, 

De nu mai ai potrivire. 

Firicel de iarbă neagră, 
Eu, din toată lumea largă, 
M-alesei c-o puică dragă 
Și mi-o port cu fusta albă, 
La git cu condeaua neagră. 
Trece drumul, toţi o-ntreabă : 
—A cui eşti, puicuță dragă 

Foaie verde samulastră, 
Aprinde lampa din casă 
Și mi-o pune la fereastră, 

Să se vadă bine-n casă 

Și să-mi văd cum eşti culcată. 
Dac-oi fi culcată rău, 

Să viu să te-ndreptez eu ; 
Să-ţi pun stînga căpătii, 

Cu dreapta să te mîngii. 

Foaie verde foi de rug, 
Arde-te-ar focul de tirg, 
De trei ori te ocolii 

Și ce cătai nu găsii. 
Cătai cercei şi mărgele 
Și ciorapi cu găurele, 
Pantofiori cu panglicele, 
Icuşari şi mamudele, 
Cum îi place dragii mele. 

Frunză verde şi-o fragă, 
Hei, măi bade, de-ţi sînt dragă, 
Nu căta că-i lumea largă; 
C-oi lua una mai urită 

Şi ţi-o părea lumea strimtă. 
Că eu, bade, cui mi-e drag, 
Îi vorbesc numai din prag; 
lar pe cine nu iubesc, 

Și uşa 1-0 zăvoresc. 

Vino, bade, pe la noi, 
Într-o zi de nouă ori, 

Iar de ţi-o părea prea mult, 
Eu ţi-oi spune mai pe scurt: 
Vin’, bade, de dimineaţă, 
Cind soarele-a răsări 

Şi pleci cînd o asfinţi, 

Şi-o fi doar o dată-n zi. 

Foaie verde avrămeasă, 
Oftează, puică, oftează, 
Toată lumea să te crează 
Că-mi eşti mie amurează. 
Oftează cu gura-nchisă, 
Ca o candelă aprinsă ; 
Oltează și pentru mine, 
C-amîndoi am trăit bine. 
Foaie verde de bujor, 

De bujor și anason, 
Scoală-te, puică, din somn 
De-mi dă guriţă că mor. 
Că guriţa de la tine 

M-a ofticat, vai de mine! 
M-a făcut din om neom 
Și m-a uscat ca un pom; 
Ca un pom dintr-o grădină, 
Fără soare şi lumină; 

Ca pe-un pom neroditor, 
Ce nu face vara flori. 
Foaie verde şi-un dudău, 
Că n-a lăsat Dumnezeu, 
Ce-o: iubi să fie-al meu! 

Frunză verde siminoc, 
Fetiţă din Topolog, 

Cu ta numai boboc, 

Ce te porţi aşa cu foc? 
Mi-ai băgat sufletu-n foc. 
Și-altă frunză de trei mure, 
Cuculeţ de la pădure, 
Du-te la mîndra de-i spune 
Să nu se mai poarte bine. 
Că de cînd se poartă bine, 
N-a rămas inimă-n mine ; 
Și puţină ce-a rămas, 

S-o fi fript şi s-o fi ars; 
Cînd ai sta s-o cîntăreşti, 
Nici o litră nu găsești ; 
Nici o litră, nici un dram, 
Cît mi-ar lăsa un dușman, 
De m-ar chinui un an. 

Frunză verde de mohor, 
Aşa-mi vine uneori 

Să mă otrăvesc să mor! 
Foaie verde măr creţesc, 
Stau în loc şi mă gîndesc. 
Mă gîndesc, mă chibzuiesc, 
La ce să mă prăpădesc, 
Cînd am zile să trăiesc, 

Pe puica pot s-o-ntilnesc, 
S-o-ntilnesc şi să-i vorbesc ? 
Și-apoi, să mă prăpădesc, 
Vreme destulă găsesc. 

Frunză verde şi-un dudău, 
Cite mori sînt pe Buzău, 
La toate măcinam eu ; 

La morişca mai din jos 
Mă sun să torn în coș, 
Morăriţa mă dă jos. 

— Stai, voinice, nu turna, 
Pînă nu m-oi săruta, 

Că vamă nu ți-oi lua. 

Frunză verde trei boboci, 

Tu te minii, tu te-ntorci, 

Tot de neicuţa te rogi. 

Mai fă, puică, cum oi face 
Și mai vin” la neica-ncoace, 
Să-ţi croiesc tivilichie, 
L.argă-n poale, strîmtă-n şale, 
Făcută pe ţițişoare. 

Strigă lelea de sub luncă : 
— Vin”, băiete, de mănîncă 
Ciulama de pui de curcă 

Și ciorba de pui de gâscă. 
C-aseară te-ai miniat 

Si te-ai culcat nemincat, 
Guriţă n-ai sărutat, 

Ochi negri n-ai mingiiat, 
Sinişor n-ai încălzit, 
Pieptişor n-ai mirosit. 

Foaie verde sălcioară, 
Măriuţă, Marioară, 

Mai ţii gura de-astă-vară ? 
— Mai țiu, neică,-o ţirişoară. 
— Dă-mi-o mie cu chirie, 
Pină la Sfinta Marie, 

Pin? s-o coace coarna-n vie, 
Ce-oi cîştiga să-ţi dau ţie. 

Frunzuliță şi-o crăiță, 
Leliţă Săfuţă, 

— Te aud, neiculiţă. 
— Și dacă m-auzi, 

De ce nu-mi răspunzi? 
Că e mult de-aseară, 
De cînd stau pe-afară. 
Vremea-mi vremuiește, 
Cămaşa-mi răceşte, 
Streşinile-mi pică, 
Giubeluşa-mi strică. 
Nu mi-e de giubea 

Ca de fermenea. 

Nici de fermenea 

Ca de găitan, 
C-am slujit un an 
La un căpitan 
Pentru găitan. 

Frunză verde şi-o lalea, 

lar am stricat dragostea ; 
Frunză verde bob năut, 

Vai de mine ce-am făcut, 
C-am dat dragostea-mprumut ! 
Frunzuliță trei spanace, 
Și-aş mai face, 

Ce-aş mai face, 

Să cad cu neica la pace. 
M-aş jura şi m-aş lega, 
Măcar pin-om secera ; 

C-a plecat Iancu la vamă 

Și se-ntoarce-abia la toamnă. 

Și iar verde meri domneşti, 
Leano, Leano, ce gîndeşu, 
De nu vrei să mă iubeşti ? 
Leano, Leano, ce să-ți fac 
Să-ţi mai cad o dată drag? 
Că ce-am ştiut am făcut 

Și drag tot nu ţi-am căzut. 
Frunză verde mărăcine, 
Cine-o spune, Leana-mi vine, 
Are-un galben de la mine. 
Cui să-l dau şi cin” să-l ia, 
Ca s-o văd în casa mea? 

Foaie verde mărăcine, 
Cine mă puse pe mine 
Să prind dragoste cu tine ? 

Cu une, o piază rea, 
Mi-ai mincat tinereţea. 
Tinerețe ce-am avut, 

Cu amar le-am petrecut! 
Cu amar şi cu necaz 

Și cu lacrămi pe obraz. 

Spune, mîndro, şi ghiceşte 

De ce omu-mbătrineşte, 

Cînd cu sapa nu prăşeşte, 

Nici cu coasa nu cosește 

Și dragostea-l chinuiește ? 

— Lasă-te, neică, de mine, 

Că eu m-am lăsat de tine, 

Pin’ n-om da de vreo ruşine. 

— Om da, mîndro, de ce-om da, 
Noi nu ne putem lăsa. 

Foaie verde şi-un dudău, 
Uite, bat-o Dumnezeu, 
Cum cată la mine rău! 
Parcă n-am iubit-o eu. 

Și se uită dușmăneşte, 

Ca să nu mai trag nădejde. 
Foaie verde de trei ori, 
Mirosi-ţi-ar gura-a flori 

Și ţițele-a micşunele, 

Să muşte neica din ele 

Ca din doi faguri de miere. 

Foaie verde flori de munte, 
Fost-ai, leicuţă, de frunte, 
De tot omul te iubea, 

Cînd cu mine te vedea. 

Dar acuma, mindruliţă, 
Nu-ţi mai pun mina la ţiţă 
Şi gura pe-a ta guriţă, 

Să doreşti, dragă, de mine, 
Cum am dorit eu de tine. 
Că eu mult te-am mai dorit, 
Pînă cind te-am dobindit. 

— Frunză verde magheran, 
Nu fi, neică-aşa viclean, 
— Du-te, mindro, dracului, 
Nu-mi sta potcă capului. 
Du-te, nu mă boscodi, 
Dacă nu mai ştii iubi. 
Du-te, nu mă tot lătra, 
Dacă nu ştii săruta. 

Foaie verde de dudău, 
De oftatul tău și-al meu 
S-a miniat Dumnezeu. 
Desfă, puică, ce-ai făcut 
Şi-mi dă drumul să mă duc. 
Foaie verde matostat, 

Pe min” cin” m-a ofticat ? 
O muiere cu bărbat, 
Amindoi tot dintr-un sat. 
Verde foaie mărăcine, 
Cine mă puse pe mine 
Ca să fac casă cu tine, 
Eu tinăr şi tu bătrină? 


614 


Frunză verde foi şi-o fragă, 
Vezi puica care mi-i dragă ? 
Trece drumul, nu mă-ntreabă, 
Parcă cineva o roagă ! 

Și le freacă şi cu flori, 
Să merg pe la şezători, 
Unde-s fete şi fecioni. 

Frunză verde de bujor, 

Pe deluţ, pe delușor, 

Trece-o fată şi-un fecior ; 
Feciorul trece cîntînd, 

Fata după el plingînd. 

— De ce cînţi, neică, a jale? 
Ori ţi-e grea arma-n spinare ? 
— Nu mi-e grea arma-n spinare, 
Dar sînt trist de supărare, 
Că de-acas” cînd am plecat, 
Am lăsat bou-njugaţi 

Și pe părinți supăraţi. 

Luai arma la spinare 

Și plecai pe deal călare, 

La fecior de împărat, 

Că acolo-am fost chemat 

Ca slugă şi ca argat, 

De-aia, neică.-s supărat. 

Frunză verde matostat, 
Trenule, fire-ai jurat, 

Nici la gară n-ai mîncat, 
Ai fluierat şi-ai plecat 
Leanii veste nu i-ai dat ! 

S-a oprit trenul dim cale, 
Ca să facă de mîncare, 

Că moare neamţu de foame. 
— Auzi, Leano, trenul trece, 
leşi afară de-l petrece ! 
Vine trenul fluierînd, 

Și maşina bubuind, 

Neamţul din cheie strîngind 
Și Leana mereu oftînd. 

O sută cincizeai de frați 

Şi-o mie de dorobanţi. 

Și călcăm din urmă-n urmă, 
Parcă sîntem toți de-o mumă, 
Şi călcăm din piatră-n piatră, 
Parcă sîntem toți de-un tată. 
S-auzi goarnele sunînd 

Și tobele bubuind, 


Soldați muştră făcînd. 


235 


Foaie verde salbă moale, 

De la Bucureşti la vale, 
Trece-un tren cu cinci vagoane, 
Încărcate cu mantale, 

Cu mantale şi tunici, 

Pentru regimentul cinci. 

Foaie verde şi-o lalea, 

Acolo-i tunica mea, 

Cu galoanele la ea. 

Frunză verde sălcioară, 
Bate-l, Doamne, şi-l omoară 
Pe-l de-a făcut drum de care, 
De-au plecat băieţii-n ţară, 
Și-au rămas nişte pîrliți 

Cu genunchii pîrjolița 

Și stau prin tufe pitiți 

De urîtul fetelor, 

De dragul nevestelor. 

Au rămas mucările 

Să ne poarte flonle. 

Decât floare la mucoare, 
Mai bine pe-o apă mare. 

Oi, săracul catana 
Cînd îi vine porunca, 
Îşi încalță papucul 

Şi aţarii de-a lungul, 
Puşca şi oțelele 

Îi mănîncă zilele. 

Frunză verde salbă moale, 
Sui la deal, cobor la vale 
Și mă doare, maică, doare, 
Și mă tot dor palmele, 
Tot curățind armele ; 

Și mă dor degetele, 

Tot trăgînd cocoaşele ; 

ȘI mă doare după cap, 
De-un pustiu de comănac, 
Că-mi cîntă cucul cu drag ; 
Creşte umbra codrului 

Și nu pot sta locului. 

Frunză verde bob năut, 
Cine n-are dor în trup 
Să vină să-l împrumut, 
Că la mine văd că-i mult; 
Curge izvor din pămînt, 
Ca nisipul de mărunt. 
Verde foaie de trei brazi, 
Mai la vale de Urlaţi, 
Am lăsat boii-njugați 

ȘI părinții supăraţi. 

Să vii, maică, să mă caţi 
Între cârduri de soldaţi, 
Stau în puşcă rezemaţi. 

— Taci, Leano, nu mai ofta, 
Din ochi nu mai lăcrăma, 
C-oi da la sergent ceva, 

La ofiţer tot aşa 

Și-oi fi tot cu dumneata. 

Pe mine de m-oi lăsa 

Și mai rău m-oi oftica. 

— Foaie verde trei spanace, 
Tu te duci, bade, sărace, 
Dar eu ce focul m-oi face? 
— Tu oi face, mîndro, bine, 
Că mai sînt voinici ca mine. 
— Fie voinicii ca brazii, 

Si de brazi să treacă-n sus, 
Nu-s ca badea ce s-a dus. 
— Frunză verde şi-un areu, 
Mîndro, unde mă duc eu, 
Nu e deal, nu e pîrtu, 

Nici mîndruţe-n portul tău ; 
Nu e salbă, nu e nalbă, 
Numai sînge pînă-n barbă ; 
Nu e deal, nu-i nici pîriu, 
Numai sînge pînă-n briu, 
Mîndro, unde mă duc eu. 

Foaie verde bob orez, 
Mariţo cu ochii verzi, 
leşi afară de mă vezi, 
Pînă sînt grînele verzi. 
Că dacă s-or secera, 

La călătoria mea 

Mult oi plinge şi-oi ofta. 
Foaie verde plopi înalți, 
Să vii, puică, să mă caţi, 
La cazarma din Galați, 
C-acolo sîntem chemaţi, 

Frunză verde iasomie, 
Bate-l, Doamne, cu mîÎnie 
Pe-l de-a pus pana-n hîrtie 
De m-a luat la miliție. 
Cînd mă plînge tatăl meu, 
Eu sînt tocmai prin Buzău ; 
Cînd mă plinge mama mea, 
Eu mi-s tocmai în Dobrogea ; 
Cînd mă plinge sora mare, 
Stà soarele a mirare ; 

Cînd mă plinge sora mică, 
Frunza-n codru se despică. 
Și-altă frunză de aglici, 

Fă, Doamne, zilele mici 

Și nopțile licurici, 

Să mă văd scăpat de-aici. 

Frunză verde de bujor, 
Plînge-mà, maică, cu dor, 
Că și eu ţi-am fost fecior, 
Ţi-am scos plugul din obor 
Și ţi l-am pus pe ogor. 
Când ogorul îl brăzdai, 
lată-n lagăr că plecau, 

La pustia cătănie, 

Plugul rămase-n cîmpie. 
Cînd acasă mai venii, 
Mamă, tată, nu găsi. 
Frunză verde de cătină, 
Pusei lacăt la grădină, 
Plecai în ţară străină 

Şi călcai din piatră-n piatră, 
Să mai găsesc ȘI eu tată; 
ȘI călcai din urmă-n urmă, 
Să mai găsesc şi eu mumă; 
ȘI călcai din flori în flori, 
Ca să mai găsesc surori ; 

Şi mersei din brazi în brazi, 
Să mai găsesc şi eu fraţi. 

Îndărăt dacă venii, 
Tată, mamă nu găsil. 
Frunză verde de cătină, 
Mă dusei iar în grădină. 
Mă dusei la romăniţă, 
O găsii călugăriță ; 

Mă duse: la leuştean, 

Îl găsii negru buştean ; 
Mă dusei la rozmarin, 
Vărsa lacrămi de venin ; 
Mă dusei la busuioc, 
Plîngea cu lacrămi de foc. 

Foaie verde trei granate, 
“Te blestem, străinătate, 
Tot de tine-avusei parte 
Şapte ani şi jumătate, 

Tot cu ranița la spate, 

Cu curele-ncrucișate. 
Afurisit de drum lung, 

De cînd mîn şi nu te-ajung. 
Dacă văzui şi văzul, 

La o parte mă dădui, 

Pe marginea drumului, 

Sub umbra arinului. 

larbă verde mi-aşternui, 
Ipingeaua căpătii 

Și cu dorul mă-nvelu. 
Dorule.-al dracului eşti, 
Unde mă duc mă găsești! 
Nu ştiu und” să mă pitesc, 
Ca să nu mă mai găseşti. 
Dorule, bată-te focul, 

Că tu mi-ai mîncat norocul ! 
Dorule, ce ai cu mine, 

Nu mă laşi să trăiesc bine? 
Foaie verde foi de nuc, 
lacă, neacă, plec, mă duc, 
Pleacă-ţi gura s-o sărut, 
S-o sărut o dată bine, 

Să nu mai gîndești la mine. 

Foaie verde de-avrămeasă, 
Peniru-o armă ruginoasă, 
Lăsai casă, lăsai masă, 
Lăsai nevastă frumoasă, 
Cu doi copilaşi la masă, 
Cu o fată şi-un băiat. 
Fata zice: mamă, mamă, 
Și băiatul : tată, tată. 

— Taci cu maica, vine tata. 
Tata e la Bucureşti, 
Călare pe cai domnești, 
Îmbracă haine nemţeşti. 
Foaie verde bob năut, 

De cînd maica m-a făcut, 
Binele nu l-am văzut. 

Am trăit tot amărit, 

Cu amar Şi cu necaz 

Și cu lacrimi pe obraz. 

Frunză verde bob năut, 
Dealul de la răsărit 
Vedea-l-aş de foc pîrlit 
Și de soldaţi ocolit. 

Și iar verde mărgărit, 
Unde-aud goarna sunînd, 
Ofiţeriui-aliniind, 
Căpitanii comandînd, 
Mă rog, domne căpitane, 
Mai dă-mi drumul din catane, 
Că de cînd m-ai concentrat, 
Pîine albă n-am mîncat; 
Si-am mîncat la brut uscat, 
Tot cu apă amestecat. 

Mai am o lună şi trei zile, 
Pîn-oi da arma-n primire, 
Mantaua la magazie, 

Să mă-nsor, să-mi iau soţie, 
S-o iau ’naltă, sprincenată, 
Să mi-o placă lumea toată. 

Foaie verde trei stejari, 

Vai sărmanii marinari 

Mult duc viaţă cu amar, 
Făcînd termen de cinci ani! 
Cine mi-a lungit armata, 
Dumnezeu să-i dea răsplata ; ; 
Sa-i ia un picior ŞI-O mînă, 
Să nu-și mai câştige pîinea ! 
Cînd mergeam la recrutare, 
Eram tînăr ca o floare; 
Dar acum, la liberat, 

Sînt palid şi m-am uscat. 
Foaie verde de trei flori, 
Pe voi, mamă, fraţi, surori, 
Vreau să vă mai văd o dată 
Și pe urmă pot să mor. 
Foaie verde alunaş, 

Rău, maică, mă blestemaşi ! 
Nu mă blestemaşi la lună, 
Ca să mor cu arma-n mînă; 
Ci m-ai blestemat pe nor, 
Ca să mor sus pe vapor; 
Mările să le străbat, 

Pîn” la Oceanu-Ngheţat. 
Foaie verde de trei flori, 
Blestemaţi sînteţi, feciori, 
Vă duceți ca flutureii, 
Veniţi ca călugăreu. 

Foaie verde trei sfănţoaice, 
De la Galaţi mai încoace, 
E-o cîrciumă-ntre pîrloage, 
Ţinută de trei turcoaice, 
Dau o cană trei sfănțoaice, 
Beau marinarii, săracii ! 

— Dunăre, Dunăre, 
Drum fără pulbere, 
De-ai fi vorbitoare 
Cum ești curgătoare, 

Eu te- -aş întreba 
De-un tînăr voinic 
Din oaste fugit. 

— Verde de năut, 
Şi de l-am văzut, 
Nu l-am cunoscut. 
— Frunză şi trei lemne, 
A-l cunoaște-a lesne : 
Mijlocelul lui, 

Paiul grîului ; 
Perişorul lui, 

Pana corbului ; 
Mustăcioara lui, 
Spicul orzului. 

Foaie verde jasomie, 

Pe la deal de-Alexăndrie, 

Vin doi frați din cătănie. 
Foaie verde trei granate, 

Grăi frate către frate : 

— Ce-o să ne facem, fărtate ? 
Că de cînd ne-am cătănit, 
Noi pe-acasă n-am venit. 
Boii-n grajd or fi murit, 
Murgul meu a-nnebunit. 

Foaie verde sălcioară, 
Dunăre, apă vioară, 
Face-te-ai neagră cerneală, 
Ca să-mi scriu o hîrtioară, 
S-o trimet la maica-n ţară, 
Să-mi dea rufe de purtare 
Și bani pentru cheltuială, 
Că mă duc în bătălie. 

Suie, maică,-n deal la cruce, 
De vezi Gheorghe cum se duce, 
Cu basma neagră legat, 

La tufanul curăţat; 

Calul lui Marin, legat, 

Cu basmaua-mpiedecat, 
Testemelul, friu în cap. 
Floarea testemelului, 
Ciucureii calului. 

Calul paşte şi nechează, 
Marin plînge și oftează. 
Un fir paşte şi-altul creşte, 
Cinci-şase le rerfelește. 

Frunzuliță şi-o para, 
Bate vîntul papura, 
Vinerea şi miercurea, 
Trec soldații Dunărea. 
Două pene de cocoş, 

Mi l-au pus pe Osman jos; 
Plînge Osman şi suspină, 
Iară fata lui Osman 

Se poartă cu un colan 
Și colanu-a de oţel, 
Zbîrnîie sabia-n el. 

Frunză verde trei migdale, 
De la Plevna mai la vale, 
Se plimbă Osman călare 
Și-așa zice-n gura mare : 
— Sănui, turci, săriți, agale, 
Că vin căciulari pe vale, 
Cu armele la spinare, 
Învelite-n mușamale, 

Să poată da foc mai tare. 
Frunză verde siminoc, 
Tot orașu-i cu noroc, 
Numai Plevna arde-n fioc 
Și cu Osman la mijloc. 

Frunză verde de lăptucă, 
Sună tirîmbița de ducă; 
Bate toba-n depărtare 

Şi ne cheamă la hotare. 
Hai, voinici, să mai jucăm 
Și pe urmă să plecăm. 
Auzi tunul cum vuieşte ! 
Turcul taie şi robeşte. 
Lele, maică, ce urgie 

Se gătește să ne vie! 
Sări, curcane, dă cu foc, 
Nu-i lăsa pe turci de loc! 

Foaie verde busuioc, 
Arde Giurgiu-n mare foc 
Și duşmanii-s la mijloc. 
Sării, turci, Săriți, argaţi, 
Daţi cu tunuri, bombardați. 
Sări paşa-n prăvălie, 

Luă o coală de hîrtie 
Şi-mi scrise la-mpărăţie : 
— Împărate, luminate, 
Dumnezeu să te păzească 
De armata căzăcească 

Și de gloata românească, 
Că se pun spate la spate 
Și se bat pînă la moarte. 


252 


Frunză verde şi-o lalea, 
Colo-n deal la Rahova, 
Multe vieți de flăcăiaşi 

Au răpus turcii vrăjmaşi. 
Și multe cruci de voinici 
Au rămas pe povirniş. 
Şade turcu-n meterez, 

Dă cu gloanţe şi nu-l vezi. 

Frunză verde şi-o sipică, 
Dar voinicii-s fără frică, 
Au căzut câți au căzut, 
Dar pe turci tot i-au bătut 
Și reduta-au cucerit. 

Frunză verde de stejar, 

Nu mai am de turc habar! 
L-am împins de-a duriţa, 
Cît colo, din Grivița, 
lac-aşa şi iar aşa. 

Cu atît nu s-a ajuns, 

L-am mai fript şi l-am mai tuns, 
Unde curge Dunărea, 

La cetatea Rahova, 

lac-aşa şi iar aşa. 

Unde-am fost și unde-am dat, 
Turcul nu s-a mai mişcat; 
Colo-n Plevna, sugrumat, 
Osman paşa s-a predat, 
Sărăcuţ de maică-sa. 

Și pe rîu şi pe uscat, 

După plac l-am înhățat. 
Vas turcesc în fiare-ncins, 
Tot în ţăndări l-am întins, 
Iac-aşa şi iar aşa. 

Frunză verde de stejar, 
Nu mai am de turc habar. 
Iaca birul ce-a vom da, 

De acum și pururea, 
Iac-aşa şi iar așa. 

Foaie de pelin 

Și de rozmarin, 
Voinicul străin, 
Străin şi bogat, 
Intră noapte-n sat, 


447 


De toţi e chemat 

Şi-n seamă luat, 

De cîini apărat. 

Străin şi sărac, 

Intră noaptea-n sat, 
De nimeni chemat 

Si de ctini lătrat. 
Voinicul străin 

E-un măr dulce-n drum, 
Toţi câţi pe drum trec, 
Îl zburătăcesc. 
Ramurile-i frîng, 
Inimioara-i plînge 

Cu lacrimi de sînge. 

larbă verde din livezi, 

Puica mea cu haine verzi, 
Mai vino de mă mai vezi, 
Pină sint grinele verzi. 

Că dacă s-or secera, 

Ori m-oi mai vedea, ori ba. 
Aşa- mi vine citeodată 

Să mă sui pe munţi de piatră, 
Să fac ochişorii roată, 

Să privesc la lumea toată. 
Aşa-mi vine uneori 

Să mă sui pe munţi cu flori, 
Să mă uit unde mi-i dor. 

Pe dealul din răsărit, 

Florile s-au veștejit ; 

Pe dealul din scăpătat, 

Florile mi s-au uscat; 

Pe deal pe la Cîmpulung, 
Florile-au îmbobocut. 

Dealul de la Măgurele 

Mult e plin de viorele, 

Calcă mîndrele pe ele. 

— De ce plîngi tu, fa surata ? 
— Că n-am mamă Şi n-am tată. 
Si n-am fraţi şi n-am surori, 
Și n-am grădină cu flori. 

— De ce rizi tu, fa surată ? 
— Eu am mamă şi am tată, 
Și am fraţi şi am surori, 

Și am grădină cu flori, 

Si am strat cu busuioc 
Semănat de vinerea, 

Să răsară stmbăta, 

Să-l purtăm dumineca. 

Dunăriţă, apă lină, 
Mă-nşelaşi c-o vorbă bună, 
Mă trecuşi în ţări străine, 
Fără dor și fără milă. 
Struguraș bătut de brumă, 
Sărac copil fără mumă ! 
Struguraş bătut de piatră, 
Sărac copil fără tată! 

Mă suii pe munţi cu flori, 
Să văd fraţi, să văd surori; 
Mă suii pe munţi de piatră, 
Să văd mamă, să văd tată; 
Nu văd mamă, nu văd tată, 
Doar neagră străinătate. 

Frunzuliţă foaie lată, 

Mă suii pe colț de piatră 
Și-mi făcui privirea roată, 
Să-mi văd mamă, să-mi văd tată. 
Nu văd mamă, nu văd tată, 
Doar neagra străinătate. 
Frunzuliţă trei granate, 
Dincotro vintul mă bate, 
Tot mă frige şi mă arde; 
Și dincotro mă loveşte, 

Mă arde şi mă pîrleşte, 
Mumă, mumă şi iar mumă. 

Foaic verde trei flori late, 
Bate vîntul, nu prea bate; 
Numai în spate nu-mi bate, 
Că spatele sînt mîncate 

De neagra străinătate. 

Foaie verde, foaie lată, 

Mă suji pe munți de piatră, 
Să văd mamă, să văd tată; 
Nu văd mamă, nu văd tată, 
Parcă sînt făcut din piatră. 

Foane verde, foaie lată, 

Și-oi călca din piatră-n piatră, 
Să-mi fac steiurile tată. 

Cine m-o-njura de tată, 

Să-l alerg o vară toată, 

Să-i rup piciorul și-o spată. 
Liliac bătut de brumă, 

Şi-oi să calc din urmă-n urmă, 
Să-mi fac steiurile mumă. 
Cine m-o-njura de mumă, 
Să-l alerg un an şi-o lună, 
Să-i rup piciorul şi-o mină. 

Foaie verde mărăcine, 
Cine e străin ca mine ? 
Numai mierla din pădure. 
Dar nu-i străină ca mine, 
Mai are de-un frățior 

Pe sturzul cel pestricior ; 
Şi mai are-o surioară, 

Pe neagra privighetoare, 
Cîntă seara pe răcoare, 
Dimineaţa-n prînzu-ăl mare. 
A venit bruma cea mare, 

Ce cade seara pe floare 

Și se ia-n prînzu-ăl mare. 
Cadă bruma cît de groasă, 
Floarea mea e tot frumoasă. 

Frunză verde trei masline, 
Taci inimioară din mine, 
Nu te jelui la nimeni. 

Că oricui te-ai jelui, 

Tot ţie ţi-o bănui. 
Streinel sînt ca şi-un cuc, 
Milă n-am unde mă duc. 
Streinel sînt ca mierla, 
Milà n-am nicăierea. 
Mierla nu-i streină tare, 
C-are cucul văr primare 
Și sturzul frate mai mare. 
Iar eu n-am pe nime-n lume, 
Pustiul să-mi mai aline. 

Frunză verde grîu mărunt, 
Inimă cu venin mult, 
Cînd să mi te văd rizînd 
Şi la masă ospătind, 

Cu lăutarii cîntînd, 

Tot veselie făcînd, 

Cu mîndrele după git, 

Tot umblînd şi chiuind ? 
Foaie verde şi-o cucută, 
De străinătate multă 

Mi-a căzut lumea urită. 
De străin şi de sărac 

Mă mir seara und să trag ; 
Și-aş trage la dumneata, 
Da’ mi-e frică de belea 
Cu nevasta altuia. 

Foaie verde bob de in, 
Cuculeţ, tu ești hain, 

N-ai cîntat vara deplin. 

Ai cîntat pe jumătate 

Și-al plecat în altă parte. 
Foaie verde iasomie, 
Cîntă-mi, cuce, numai mie, 
Că la vară nu se ştie, 

Ori mai trăiesc, ori că mor, 
Ori sînt pe drum călător. 

Frunză verde trei masline, 
Cucul vine de trei zile, 
Peste văi, peste movile. 
Vine cucul întristat, 
Nebăut şi nemîncat, 

Se pune pe-o rămurea, 
Aproape de casa mea. 

— Frunză verde şi-o lalea, 
Cucule, fugi de-acolea, 
Că-ţi dau una c-o nuia. 
Iară cucul ce-mi zicea ? 
— Foaie verde foi de rug, 
Să-mu dai, neică, chiar c-un drug, 
De-aicea nu mă mai duc. 
— Cuculeţ de peste vii, 
Spune drept, de unde vu? 
De prin codri, de prin văi, 
Ori de la părinţi mei ? 

Şi dacă vu de la ei, 
Spune-mi, cuce, ce fac ei? 
— Mă-ta piine că cocea, 
Tat-tău caii potcovea 

Și căruţa șinuia, 

După tine se pornea. 

Foaie verde de pelin, 

Străin sînt, Doamne, străin ! 
Străin sînt ca pasărea, 

N-am umbră nicăierea. 

Străin ca puiul de mierlă, 

Nu capăt nici prînz nici cină ; 
Străin ca puiul de cuc, 

Milă n-am unde mă duc. 

Foaie verde salbă moale, 
M-apucă un dor și-o jale 
De pe la rudele mele. 
Ah, săracii ochii mei, 
Multă lume văd cu ei, 
Numai nu văd pe ai mei. 
Și sînt singur ca un cuc 
Și mi-e sufletul năuc ! 


267 


Frunzuliţă foi şi-o nucă, 

Cite păsări sînt prin luncă, 
Toate cîntă ŞI se culcă. 
Numai eu sînt pui de cuc, 
Nici nu cînt, nici nu mă culc, 
Îmi stă gîndul să mă duc. 

Să mă duc în ţări străine, 
Unde nu cunosc pe nimeni ; 
Numai frunza și iarba, 

Pe deasupra, negura. 

Frunză verde trei smicele, 
Printre nori și printre stele, 
Zboară două turturele. 
Una zboară şi se duce, 

Alta pică jos și plînge, 

Și din gură aşa zice : 

— Mai aşteaptă, surioară, 
Pin'mi-o creşte-o arlpioară. 
Că noi de-aicea ne-om duce, 
Unde-o fi apa mai dulce. 
C-aici apa nu e bună 

Și-aici lumea ni-i străină. 
Dar n-om merge-așa departe, 
Două dealuri ne desparte 

De neagra străinătate. 

Foaie verde matostat, 
Rău, maică, m-ai blestemat, 
Maică, cu blestem de foc, 
Ca să n-am nici un noroc. 
De mic, cînd m-ai legănat, 
Tu, maică, ai tot lucrat, 
Din gură m-ai blestemat. 
M-ai blestemat vineri seara, 
Să-nconjur lumea şi țara. 
Da nici eu nu m- oi lăsa, 
Pînă n-oi înconjura, 

Să-i plinesc maichii voia. 
Străină-s, Doamne, străină, 
Sînt străină Și săracă, 

De nici apa nu mă-neacă. 
De străinătate multă 

Mi-a căzut lumea urîtă. 
De străinătate mare 

Mi-a căzut lumea cu jale. 
De săracă şi străină 

Nici apa nu mă alină. 

Frunză verde trei spanace, 

La drumul dintre pîrloage, 
Ţin cîrciumă trei grecoaice 
Și vînd vin de trei soroace, 
Cine bea copii nu face. 

Dacă maică-mea ştia, 

Se ducea de bea şi ea, 

Pe mine nu mă făcea 
Si-ar fi fost mai bine-așa, 
Decît viaţa care-o duc, 
Singur, pustiu, ca un cuc. 

Frunză verde trei molizi, 
Singură-am fost la părinţi, 
Ca lumina între sfinţi. 
Părinţi-au avut avere, 
Eu le-am fost de mingiiere. 
Părinţii s-au îndurat, 
Pe mine m-au măritat, 
Prin negri străini m-au dat, 
Sus la munţi, 

la alte curţi, 
La părinţi necunoscuţi. 
Cit timp ei șed bînd la masă, 
Eu le ţin lumina-n casă. 
Dumnezeu, de mila mea, 
M-a făcut o păsărea 
Şi-am zburat la maică-mea. 
Dar maică-mea m-alunga : 
— Fugi, pasăre, de-acolea, 
Du veste la fiica mea 
C-am ajuns în stare grea. 
— Maică, stai, nu mă goni, 
Că eu am a-ţi povesti, 
Cum trăiesc cu străinul. 

Foaie verde și-o smicea, 

Cînd eram la maica mea, 
Eram pui de turturea 

Şi drăguță cui oi vrea. 

Rupe, mîndro, de pe masă, 
Trandafir mîndru-n fereastră. 


456 


De cînd sînt la mama lui, 
Nu-s nici turturea, nici pui, 
Nici drăguță nimănui, 
Căci mă teme dumnealui. 
Fără floare după ușă, 
Trandafir negru-n cenușă. 
Copiliţă cu părinţi, 
Nu grăbi să te măriţi, 
Căci mila de la părinți, 
Cît trăieşti 

o întâlneşti. 
Iar mila de la bărbat 
E ca putregai uscat. 

Creşteţi, flori, cît gardurile 
Și-astupaţi pîrleazurile, 

Să vă bată vînturile, 

Ca pe mine gîndurile. 
Creşteţi, flori, și nu-nfloriţi, 
Numai Cit să- -mbobociţi, 

Că mie nu-mi trebuiţi. 

Că de cînd v-am semănat, 
Tot cu lacrimi v-am udat ; 
Si de cînd v-am răsădit, 

Tot cu lacrămi v-am stropit. 
Ies afară, cat la munţi, 
Intr-un casă, n-am părinţi ; 
les afară, cat la brazi, 
Intru-n casă, eu n-am fraţi ; 
Jes afară, cat la flori, 
Intru-n casă, n-am surori ; 
Ies afară, cat la spini, 
Intru-n casă la străini. 


274 

Şi-altă verde și-o lalea, 
Mă făcui iar păsărea 
Si zburai la soră-mea. 

Cirip, cirip, la fereastră, 
Sora iese să mă gonească : 

— Uş, uş, uş, pasăre rea, 

Că tu nu ești sora mea. 

Sora mea s-a dus în lume 

Ca să nu-i mai ştiu de nume. 
— Soro, surioara mea, 

Eu nu sînt pasăre rea, 

Ci sînt surioara ta. 

Eu nimic nu mai doresc, 
Doar trei vorbe să-ţi vorbesc, 
Cu străinii cum trăiesc ; 
Cum dă-n mine, dă și-n câine, 
Făr” de milă ca-ntr-o vită. 

Frunză verde trei spanace, 
Fă-mă, Doamne, ce m-oi face... 
Fă-mă, Doamne, pui de cuc, 
Pe dealul mare să urc, 

Să mă uit colo-n vălcea, 

S-o văd pe măicuţa mea, 
Măturind bătătura, 

Cu poala cu boabele, 
Uşuind găinile : 

— Ușu, uşu, păsărea, 

Că tu nu ești fata mea ; 

Eu o fată am avut 

Și şi-a luat ce i-a plăcut 

Si s-a dus în sat străin, 
Parcă nu-i e dor de min’. 

Frunză verde și-o maslină, 

Pusei lacăt la grădină, 

Plecai în ţară străină, 

Fără dor şi fără milă. 

Luai o floricică-n mină 

Şi călcai din piatră-n piatră, 
E d A L] e w 

Și îmi veni dor de tată; 

Si călcai din urmă-n urmă, 

Si îmi veni dor de mumă; 

Mă duse: la busuioc, 

Plînse cu lacrămi de foc. 

— De ce plîngi, măi busuioace ? 

— Da’ cum să nu pling, măi frate, 
Că n-are cin” să mă poarte ? 

Mă dusei la rozmarin, 

Îl lăsai vărsînd venin. 

Foaie verde leustean, 

Ocolit sînt de dușmani, 

Ca drumul de bolovani ; 
Ocolit sînt de străini, 

Ca gardul de mărăcini. 
Frunză verde cireș copt, 

— Păsărică de Gilort, 

Nu mă blestema cu foc 
Și-mi dă drumul peste Olt, 
Iarna pe gerul de foc, 

Cînd îngheaţă apa-n scoc 

Și cămașa sub cojoc, 

Și mîinile pîn’ la cot. 

— Soare, soare, sfinte soare, 
Haide, scapătă mai tare ! 
Frunză verde trei spanace, 
De-ar fi noaptea trei conace, 
M-aș duce şi m-aș întoarce ; 
Dar mi-e noaptea de-un conac, 
N-am, puică, unde să trag. 

Frunzuliţă foi de fag, 

De străin și de pribeag, 
Nu știu seara und’ să trag ; 
Aș trage la cea vecină, 

Dar mi-e frică de pricină. 
Poate bărbatul să-i vină. 

Ori îmi şade după sobă, 
Pune mîna pe-o cociorvă 
Şi-mi face spinarea tobă ; 
Nu-mi mai trebuie nici casă, 
Nici nevastă mingiioasă. 


279 


Frunză verde mărăcine, 
Cite focuri ard în lume, 
Nici unul nu arde bine, 
Cum arde inima-n mine. 
Arde, arde, nu se stinge. 
Aolică, mor, m-aprind 

Și n-am voie să mă-ntind. 
Foaie verde matostat, 

De cînd m-am înstrăinat, 
Piine bună n-am mîncat. 
Mereu pîine de secară, 
Tocmai la ficaţi mă doare. 
Și mereu codru uscat, 
Limba-n gură mi-a crăpat, 
Buzele s-au bășicat. 
Aolică, vai de mine, 
Ce-am făcut, n-am făcut bine, 
Că plecai de lîngă tine. 

Frunză verde măr mustos, 
Satul meu, mic şi frumos, 
Rămii de mine sănătos! 
Şadă-n tine cine-o vrea, 

Eu în tine n-oi şedea. 

Hai, puică, să trecem Oltul, 
Să schimbăm vorba şi portul, 
C-aici toţi s-au înrăit, 

Nu mai este de trăit. 

De ce mi-o fi lumea rea 

Cu dragostea altuia ? 

Frunzuliţă de trei nuci, 
Tu te duci, neică, te duci, 
Dar pe mine cui mă laşi ? 
Lemnelor și 

„pietrelor, 
Pe mîna străinilor. 
Tu te duci, neică, la Iași, 
Dar pe mine cui mă laşi ? 
De te duci, neică, la Olt, 
Să-ţi iei și copii Și tot. 

Frunză verde bob năut, 
Vine vremea să mă duc, 

Că nu mai pot de urit; 

Să mă duc în satul meu, 

Că pe-aicea locu-i strimt ; 
Locu-1 strimt, oamenii-s răi, 
Parcă sînt dușmanii mei. 
Că ei unde se-ntilnesc, 
Tot de mine-și povestesc. 
De ies cu cămaşa albă, 

Zic că mi-este lumea dragă ; 
De es cu cămașa neagră, 
Zic că sînt femeie slabă. 
Cine are ochi şi minte, 
Vede că toate-s urite. 


CINTECE DE JALE ȘI NOROC 

Foaie verde şi-o lalea, 
Aoleu, măicuţa mea, 
Petrache ce a făcut ? 
Cinci ocale mi-a băut. 
Jale mi-i, măicuţă, jale 
De vorbele dumitale, 

Care mi le-a: cuvintat 

Și eu nu le-am ascultat. 
Acum de le-ai cuvînta, 
Bine le-aş mai asculta 

Și în seamă le-aş băga ! 
Maica mea, cînd m-ai făcut, 
Nimica nu te-a durut ; 
Dar acum de m-ai vedea, 
Toate alea te- ar durea ; ; 
Tot ai plinge i-ai ofta, 
Unde ţi-ai trimes fiica. 

Foaie verde trei spanace, 
De la București încoace, 
Este-un han cu trei iatace, 
Are vin de trei soroace, 
Cine bea, copii nu face. 
De-ar fi băut maică-mea, 
Pe mine nu mă făcea. 

De m-ar fi făcut maica zgură, 
Decât pe lume răsură ! 

De m-ar fi făcut maica foc, 
Decît pe lume boboc ! 

Foaie verde trei granate, 
Trei surori avusei, frate, 
Toate sînt nemăritate. 

ȘI cum plinge cea mai mare, 
Cu păr galben pe spinare, 
Parcă-i roua de pe floare ! 
Și cum plinge-a mijlocie, 
Cu părul pînă-n călciie, 
Parcă-i vîntul din cîmpie ! 
Și cum plînge a mai mică, 
Frunza-n codru se despică ! 

— Frunzişoară fir de linte, 
Descunună-mă, părinte, 

Că de m-oi descununa, 

Și-o sută de lei ţi-oi da. 

— Două sute de mi-ai da, 
Nu te pot descununa ; 
Cununa a fost la mine, 
Ochii-au fost în cap la tine. 
De ce n-ai luat seama bine 

Cu cine te legi pe lume ? 

— Vai, urite, ce să fac ? 

Că de tine nu mai scap 

Nici în muntele cu brazi, 
Nici în satul cu bărbaţi ; 

Nici în muntele cu flori, 

Nici în sat între feciori ; 

Nu mai scap, urîte, nu, 

Cît cerul şi pămîntul ; 

Nu mai am eu zile bune, 

Cît oi mai trăi pe lume, 
Urîtul capul mi-l pune. 

Mulţi ar vrea, iute m-ar scoate, 
Dar e-n zadar, nu se poate. 

Şi se bucură de toate 

Doar duşmanca mea de moarte ; 
Mult mă mir şi de-al meu cap, 
Cine mi-a mai picat drag ! 
Mult mă mir şi mă gîndesc, 
Cu cine să mai trăiesc ! 

Frunză verde bob năut, 
Fie-al naibii de urit, 

Care mi-a fost rinduit, 
Mănînc cu el dintr-un blid ! 
De-ar fi blidul de pămînt, 
Să se spargă mai curînd ! 
Dar e blid de cositor, 

Nu se sparge pină mor ! 

Ia ieşi, tată, din mormiînt, 
Să vezi în ce amar sînt ! 
În amar şi în necaz, 

Tot cu lacrămi pe obraz. 
Cite lacrămi am vărsat, 
Aş face fîntină-n sat ; 
Fiîntină cu trei izvoare, 
Cine bea apă, nu moare ; 
Şi bea şi duşmanca mea, 
Dar să crape fierea-n ea ! 

Verde şi-o lalea, 
Inimioara mea, 
Neagră ca tina, 

Ca tina de vară, 

Ca cea de primăvară, 
Călcată de cal 

Și de dobitoace, 

Ce n-au unde trage. 
Neagră e tina, 

Rea mi-e inima. 

Frunzuliţă iarbă mare, 
De-ar trece iarna mai tare, 
Să vie primăvara, 

Să-mi răcoresc inima. 
Cocostîrci şi rindunele, 
Voi ştiţi gîndurile mele. 
Potoliţi inima mea, 

Că mi-o arde jale grea. 

Şi voi mii de păsărele, 

Ce ştiţi dorurile mele, 
Faceţi cumva, cum Voi Ştiţi, 
Inima de-mi răcoriți. 
Cîntaţi ziua și noaptea, 
De-mi mai potoliţi jalea. 

Frunză verde trei alune, 
Am rămas singur pe lume, 
Cu mine nu ţine nimeni, 
Numai Dumnezeu cu bine. 
Aş cînta ŞI-aș şuiera 

Şi m- aş, duce- -ncotrova, 

Că rău inima må doare 

Și mă usuc pe picioare 

Ca pomul din rădăcină, 

Ca și floarea din grădină. 

Frunză verde trei masline, 
Plinge inimioara-n mine, 
Plînge şi suspină 

De lume străină. 

Verde şi-o lalea, 
Neagră mi-e inimioara, 
Neagră ca tina, 

Ca tina de vară, 
Călcată de care 

Si de dobitoace, 

Încolo şi-ncoace, 
Trăgînd la conace. 
Taci, inimă, taci, 

Că tot tu le faci 

Și bune şi rele, 

Și tot cu plăcere. 

Taci, inimă neagră, 
Cîinii să te-ntindă, 
Cîinii şi cloncanii, 
C-așa vor dușmanii ; 
Cîinii şi vulturu, 

C-aşa vor vecinii. 

Frunză verde liliac. 
Pe cărare la cerdac. 


E un trandafir de leac, 

Ce să fac, să-l pun la cap? 

De trei zile de cînd zac, 

Și nu pot să-mi aflu leac. 
N-am surori să mi-l sădească, 
Nici fraţi leacul să-mi găsească. 
Dar-ar Dumnezeu un vînt, 

Să dea iarba la pămînt, 

Doar oi scăpa din ce sînt ! 

Pe drumul care merg eu, 
Nu e iarbă, nici dudău, 
Nici apă de eleșteu 

Să-mi potolesc focul meu. 
Focul de la inimioară 

Nu mi-l potolește-o ţară ; 
Numai puica cu gura, 

Că mi-a secat inima. 
Vinde-ţi, maică, car şi boi, 
Să mai fim noi amîndoi. 
Vinde-ţi, maică, vîlnicul 
Să mă scapi de Rîmnicul. 
Că mie mi s-a urât 

Tot urcînd şi coborînd, 
Cu lanţurile de picioare, 
Cu minuşiţele-n fiare. 

Și mă leagă cot la cot 

Și mă plimbă tîrgul tot. 


294 


Frunză verde porumbică, 

Sta voinicul la potică, 

Ciuma rea îi iese-n cale, 
Voinicul zice cu jale : 

— Na-ţi calul cu armele 

Şi-mi lasă tu zilele. 

Ea-i răspunde : — Dragul meu, 
Cal şi arme nu vreau eu, 

Ci chiar pe tine te vreau. 


466 


295 


De la Bucureşti la vale, 

Se aude-un jelit mare, 

De boieri şi de cocoane, 
C-a murit o fată mare; 
Fată mare logodită 

Şi cu zestrea pregătită. 
Le-a lăsat cu jurămînt, 
Cînd or băga-o-n pămînt, 
Să-i lege basma la gît. 
Cine-o trece s-o jelească, 
Toţi popii să mi-i citească. 

Frunză verde trei spanace, 

A * A . 

Cîntă rîndunica-n salce, 
Mîndruţa bădiţei zace. 
Frunză verde iarbă-naltă, 

A Co A e v v 
Cîntă-o rîndunică-n poartă, 
Și mi-o duc pe năsălie, 

Ca pe-o coală de hirtie, 
O hirtie sinilită 

Şi minuţa-nvineţită, 
Sărmana neichii iubită. 

Frunză verde foi de nuc, 

Eu tot spun c-am să mă duc; 
Toţi mă-ntreabă und' mă duc, 
Eu le spun, la Cîmpulung, 
Să-mi aleg un cal porumb, 
Scurt în gît şi lung în trap, 
Cum e bun de zurbalic. 

Să-i pun şaua, să-mi trec apa, 
Nici scara nu s-o uda, 

Nici colţul la ipingea, 

Tot cu dor de mîndra mea. 
Sus la munte c-oi urca, 

Dar cu ochii tot încoa. 


467 


Nu vreau viaţa s-o trăiesc 
Și nici să mai haiducesc, 
Că n-am pe cin” să iubesc. 
Că pe cine mi-am iubit, 
S-a dus și n-a mai venit, 
A pus spate la pămînt 

Și faţa la răsărit, 

Inima mi-a pustiit. 

Frunză verde mărăcine, 
Bucură-te, minăstire, 

De ce mai garoafă-ţi vine. 
Nu vine să-mbobocească, 
Ci vine să putrezească. 
Foaie verde şi-o maslină, 
Pămînte, face-te-ai tină, 
Multă lume intră-n tine ! 
Intră și se lecuiește, 

Că leac în lume nu găsește. 
Foaie verde măr mustos, 
Pămiînte, face-te-ai os, 

Că mănînci omul frumos. 

Bulgăraș de gheaţă rece, 
larna-mi vine, vara trece 
ȘI n-am cu cine petrece. 
Căci cu cine-am petrecut, 
S-a dus şi n-a mai venit. 
A pus spate la pămînt 

Și faţa la răsărit, 

Şi-a pus mînă peste mină, 
S-a făcut neagră ţărină. 

Frunză verde siminoc, 
Dragoste fără noroc, 
Ca la cărțile de joc ! 

Unu-o pune şi-altul o ia, 
C-așa merge dragostea. 
Tinerețe c-ale mele, 

Nu sînt altele mai grele ! 
Tinerețe ce-am avut, 

Cu amar le-am petrecut ! 
Tinerețe c-ale noastre, 

Nu sînt altele mai proaste ! 
Maică, norocelul meu, 

Mult mă mir ce l-ai făcut, 
Că-n apă nu l-am băut! 
Mult mă mir und! l-ai băgat, 
Că-n piine nu l-am mîncat ! 
Ori, maică, l-ai semănat 

Pe dealul cu florile, 

Să-l mănînce oile ; 

Pe dealul cu stejerei, 

Să-l mănince mieluşei... 

— Suceşte, ţigiane, cuiele, 
Să se-ntindă coardele, 
Prinde lăuta de gît, 
Trage-mi una de urit ! 

— Foiliță trei migdale, 
De la Severin la vale, 
Cite care cu povară, 

Se tot urcă şi coboară ! 
Numai carul Radului, 
Șade-n vîrful dealului. 
Bate boii de-i omoară, 
Cu bice de tămiioară ; 
Bate boii de-i usucă, 

Cu bice de solzi de știucă ; 
Bate boii de-i zmeieşte, 
Cu bice de solzi de peşte ; 
Bate boii, -ntoarce-n loc, 
Cu bice de busuioc. 
Geaba strigă, geaba bate, 
Dacă nu-i noroc şi parte. 

Foaie verde foi de carpen, 
Păsărică cu cioc galben. 
Foaie verde sînziene, 
Păsărică dalbă-n pene, 

Ce dai vreme după vreme ? 
Foaie verde busuioc, 
Păsărică dalbă-n cioc, 
Cădea-ţi-ar ciocul de tot, 
Dai soroc după soroc, 

Nu mă vezi că ard în foc, 
Și tu-mi cînţi ca de noroc? 

Foaie verde rug de mure, 
Cuculey de la pădure, 

Mai făcut-ai bine-n lume ? 
De-ai făcut, să-mi faci şi mie. 
Să mergi la părinți să spui 
Piinile să le măntnce, 
Potcoavele să le strice, 

După mine sănu vie; 

Să rămîn să ard în foc, 

Dacă n-am avut noroc. 

Frunză verde alunică, 

Tot mă strigă puica, strigă : 
— Vin, bădiţă, de mănîncă, 
C-am tăiat un pui și-o curcă. 
— Măcar să tai şi-un boboc, 
Nu mănînc, mîncare-aş foc, 
Dacă n-am avut noroc 

Să fiu cu tine pe-un loc. 

Foaie verde trei lămii, 

Trei lămii şi trei gutui, 

De cînd s-a dus dumnealui, 
Gură n-am dat nimănui ; 
Nici n-am pus la gît mărgele 
Și în coadă panglicele. 

De cînd s-a dus dumnealui, 
Gură n-am dat nimănui, 
Dar acuma la Ignat, 
Uite-am căzut în păcat. 
Foaie verde siminoc, 

Nu mă vezi că ard în foc 
Și că n-am avut noroc ? 

Foaie verde de cicoare, 
Amărit e omul, Doamne, 
Cînd vine de la pogoane ! 
Ar mînca şi nu-i e foame, 
Se culcă şi nici nu doarme. 
Iar cu gîndul se strecoară, 
Pînă la Anica-n vale, 

E frumoasă, bate-o, Doamne ! 
E frumoasă ca o floare, 
Dreaptă ca o luminare. 
Foaie verde bob năut, 

Dar nici eu nu sînt urit. 
Sînt frumos alimănit 

Și de lume părăsit; 

Și de lume şi de tot, 

Ca tot ce n-are noroc. 

Foaie verde mărăcine, 
Plecai aseară la tine, 

C-o păpuşă de smochine. 
Fuse noaptea-ntunecoasă, 
Şi poteca lunecoasă, 
Nimerii la altă casă. 

La o casă mititică, 

Învelită cu sipică, 

Cu ferestrele de sticlă. 

O nevastă mititică 

Ședea-n pat, 

Torcea la furcă. 

Bărbatul trebăluieşte, 

Bune bucate gătește ; 
Găteşte ciorbă de peşte, 
Ciulama de pui de curcă. 

— Hai, nevastă, de mănîncă. 
— Nu mănînc, mîncare-aș foc, 
Dacă n-am avut noroc; 
Nici parte, nici norocire, 
Îmi sare mintea din fire. 

Frunză verde bob năut, 

— Maică, la ce m-ai făcut, 
Dacă noroc n-am avut ? 

Şi pe lume m-ai lăsat, 

Dacă noroc nu mi-ai dat ? 
— Dragul mamei, n-am știut 
Că tu noroc n-ai avut; 

Si de-acum, dac-oi trăi, 
Norocul ţi l-oi găsi. 

— Taci, măicuţă, nu mai spune, 
Că eu n-am noroc pe lume ; 
Norocul meu a murit 

Și de-aia nu l-am găsit. 

Foaie verde murele, 

Mă tot bat gîndurile 
Să-mi apuc drumurile ; 
Și-o să fug de ăst loc, 

Că e loc fără noroc. 

De noroc nu mă lipsesc, 
C-altfel, la ce mai trăiesc ? 

Rabdă inimă şi taci 

Ca pămîntul care-l calci, 
Pînă vremea ţi-o veni 
Şi-n pămînt te-oi odihni. 

Frunză verde usturoi, 
Decît slugă la ciocoi, 
Mai bine cioban la oi, 
Cu capul pe mușuroi. 
Frunză verde lemn uscat, 
Decît slugă şi argat, 

La străin și la bogat, 

Mai bine porcar la sat. 
Frunză verde şi-o alună, 
Deciît la ispravnic slugă, 
Mai bine-nvălit în glugă, 
Cu oiţele la strungă. 

Măi ciobane, de la oi, 
Tu n-ai grijă nici nevoi, 
Tu te plimbi cu oile, 

Pe cîmpul cu florile, 

Pe cîmpul răzorului, 

În drumul călătorului. 
Tu te plimbi cu oile, 
Lîngă sat ca giştele. 
Decît slugă la ciocoi, 
Mai bine cioban la oi. 
Dragi îmi sînt oiţele, 
Nu ca cuconiţele, 
Că-ndată ce prind un ban, 
Îl şi dau pe suliman. 

— la mai cîntă, cucule, 

În toate dimineţele, 

Să te-audă fetele, 

Fetele, nevestele, 

la mai cîntă, cucule ! 

— Nu mai pot, voinicule, 
C-am cîntat la Ialomiţa, 

La cucoana Marghioliţa ; 
Si-am cîntat la Severin, 

la cuconu Tudorin, 

Și-am cîntat seara pe lună 
Și mi-a-ngheţat limba-n gură. 
— Cucule, unde-ai iernat ? 
— Peste Olt, la Calafat, 
Într-un bordei fărimat. 
Toată iarna m-a plouat, 
Limba-n gură mi-a-ngheţat 
Şi-un picior mi-a degerat, 
Si fumul m-a afumat. 

Foaie verde arţăraș, 
Arţăraş şi mărăraş, 

la vezi cucul, bate-l- aş 
Că și el mi-a fost vrăjmaş, 
Că mă vede pătimaș. 

Mă vede pe drum trecînd 
Si se omoară cîntînd. 

Eu zic cucului să tacă, 

El se mută pe-altă creacă. 
Mă culcai să dorm niţel, 
Vîntul bătea ușurel, 
Ploaia curgea mărunţel, 
Nu putui să dorm de fel. 
Cintă hoţul de mă seacă, 
Eu îi zic ca să mai tacă, 
El se mută pe-altă creacă. 

— Frunză verde flori de munte, 
Cucule, pene porumbe, 

Vara vii, vara te duci 

ȘI de muncă nu te- -apuci, 

Mă mir iarna ce mănînci. 

— De-aș mînca negru pämint, 
Tot vin vara să vă cînt ; 
Mănînc putregai de fag 

Și beau apă dintr-un lac, 

Și vă cînt vara cu drag. 

Foaie verde de susai, 
De-ar veni luna lui mai, 
Să mai trăim, vere,-un tral. 
Să mă urc pe deal, în plai, 
Cu plugul cu șase cai. 
Si-am zis verde, foi de linte, 
Vineciorii dinainte ; 

Si-am zis verde foaie lată, 
Roşiorii puşi la roată ; 
Si-am zis verde foi de soc, 
Negrişorii la mijloc. 

Foicică de trei cepe, 

Cine-o ști și S-O pricepe 
Dragostea din ce începe ? 
Vara din busuioc verde, 
Iarna din sîn de la fete. 
Dintre ochi, dintre sprîncene, 
Din guriţă și din gene, 

De la gitul cu mărgele, 

De la ţîţe crudicele, 

De la deşte cu inele, 

De la mijlocul cu bete, 

De la picioare cu ghete. 
Dragostea cînd se-mpreună, 
Parcă bei rachiu de prună. 

Dragostea cînd se desparte, 
Parcă bei pahar de moarte. 
Tot iubitul are-un haz, 
Despărţirea-i cu necaz. 
Ilubitu-i cu giugiuleală, 
Despărţirea-i cu mîhneală. 

Rele sînt frigurile, 

Mai rele-s dragostile. 
Frigurile te bășică, 

Dragostea mi te usucă ; 
Dragostea cînd se-mpreună, 
Cum ai bea vutcă de-a bună; 
Dragostea cînd se desparte, 
Cum ai bea pahar de moarte. 
Toată dragostea-i cu haz. 
Despărţirea-i cu necaz. 

Frunzuliţă solzi de peşte, 
Omul care nu iubeşte, 
Geaba straja o păzeşte, 
Geaba biru-l mai plăteşte, 
Geaba şoseaua mai face, 
Geaba sorţul îi mai vine, 
Dacă n-are el cu cine; 
Geaba toate le mai face, 
Dacă n-are unde trage, 
Nici focul cine 1-l face. 

De oltean, oltean fuseșşi, 
Inima daichii fripseşi. 
Busuioace nu te- al coace, 
Nici sămînţa n-ai mai face, 
Că din sămîncioara ta 

S-a scornit dragostea mea. 
— Busuioc, cin” te-a sădit ? 
— Oltenii, cînd au venit. 

— Și cine te-a semănat ? 
— Oltenii, cînd s-au sculat, 
— Busuioc, cin” te-a săpat ? 
— Oltenii, cînd au plecat. 
De-ai cunoaşte, de-ai pricepe 
Dragostea din ce se-ncepe ! 
De la ochi, de la sprîncene, 
De la buze subţirele. 

De oltean, oltean fuseși, 
Inima daichii fripseși. 

Tot bătînd la irindele, 

Ţi-a căzut brîul pe şele 

Și căciula pe sprincene. 

Frunză verde trei smicele, 
Dragostele tinerele 

Nu se fac din unt, din miere, 
Numai din negre sprincene 
Și din buze subţirele, 

Din obraz cu rumenele, 
Muşcar-ar neica din ele. 
Frunză verde murele, 
Să-mpărţim dragostele, 

Să nu zici mîine, poimiine, 
C-au fost mai multe la mine. 
Cît la mine şi la tine, 

Cit la tine şi la mine, 

Cît la noi, la amindoi. 

Frunză verde, lemn de sus, 
Trimesei la lăcătuș 

Să-mi aducă cheile, 

Să descuiem pietrele, 

Să găsim dragostele. 

Și trimesei la cioban 

Să urnească oile, 

Să păzească florile, 

Să nu calce dealurile, 

Und’ mă iubesc cu mîndrele. 

Foaie verde solzi de peşte, 
Cine-n lume nu iubeşte 
Nu știu la ce mai trăiește. 
Foaie verde bob năut, 
Cite boale am avut, 
Toate le-am tămăduit. 
Dar de boala care zac, 

De mirat e de-oi să scap. 
Foaie verde şi-o lalea, 
Bate vintul pe vilcea, 
Arde-n foc inima mea 
Cînd văd mindruliţa mea 
Pe braţele altuia. 

Foaie verde și-o lalea, 
Și-am să las la moartea mea 
Să-mi vie amureaza, 
Să-mi ţie luminarea, 

Să mor cu ochii la ea. 
Și-am să las cu jurămiînt, 
Cine m-o băga-n pămînt 
Să-mi sape groapa adinc, 
Să-mi facă coşciug de plumb 
Să nu putrezesc curînd. 
Să putrezesc la opt ani, 
Să fac voia la duşmani. 
Duşmanii, dușmancele, 
Ce nu-și păzesc casele 

Și strică dragostile. 

Verde foaie de-o secară, 
Fată de negustor mare, 
Venită din altă ţară 

Şi crescută-n năstrăpioară, 
Mi-a ajuns secerătoare. 
Puicuţă secerătoare, 

Ce-mi seceri ziua pe soare, 
Şi-mi seceri la drumul mare, 
Și dai gura-n cinci parale ? 
Foicică foi de bob, 

Înfige secera-n snop, 

Las” batista pe polog 

Și vin” la neica sub plop. 
Să spui tu, să spui și eu, 
Să vedem cui şade rău. 
Foicică de năut, 

Înfige secera-n, pămînt 
Și suie pe deal în vînt, 
Și-ţi deschide copcile, 

Să se vadă ţiţele. 

Albe sînt, pustuile, 

Albe ca lebedele, 

De mă prind frigurile ! 
De friguri zac şi mă scol, 
De dragoste zac şi mor. 
Frigurile mă bășică, 

Dar dragostea mă usucă. 
Nici o boală nu e grea 
Ca dorul şi dragostea ; 
Nici o boală nu mă strică, 
Ca dorul de ibovnică. 
Cine are ibovnică 

I se pare noaptea mică 
Și plapuma uşurică. 

Frunză verde solzi de pește, 
Vai de cel care iubeşte ! 
Ce mănîncă nu-i prieşte 
Și ce bea nu-i foloseşte, 
Tot la dragoste gîndeşte, 
Că-şi iubeşte vecina. 
Vecina de lîngă casă, 
Priveală de dimineaţă, 

Te ia și te bagă-n casă 
Și-ţi taie frumos pe masă, 
Și-ţi taie şi-ţi mai rămâne ; 
Puica te pricepe bine, 

Că mai ai şi-alta pe lume. 
Cînd te vede că ţi-e rău, 
Sumete rochița-n brîu, 

Ia nisip cu miinişoara, 
Și-ţi pune la inimioară, 

la nisip cu apă rece 

ŞI-ți pune la cap de-ţi trece. 
Te şterge pe mustăcioară, 

Te sărută-n gurişoară : 

— Puiul daichii, ce te doare ? 

Frunză verde bob năut, 

Pe drum vin, pe drum mă duc 
ȘI n-am Nici un cunoscut 

Să mă-ntrebe und mă duc, 
Să-mi pună mîna la cap, 

Să mă-ntrebe de ce zac. 
Frunză verde şi-un dudău, 
Astă boală ce-o zac eu 

Nu e de la Dumnezeu, 

Singur mi-am făcut-o eu ; 
Singur eu cu mîna mea, 

De nu ştie nimenea. 

Umblă, dragă, de mă scoală, 
C-am să mor de astă boală. 
— Foaie verde matostat, 

Vai de mine, ce-o să fac? 
Ce-am făcut nu mai desfac, 
C-am făcut fiindcă mi-ești drag. 

Frunză verde bob năut, 
Stau la masă să mănînc, 
Gîndurile mi se duc. 

Cît îmbuc de două ori, 
Ofrez de vreo nouă ori. 
De s-ar vinde dragoste, 
Mi-aş da boii şi vaca, 
Ca să cumpăr dragostea ; 
De s-ar vinde iubitu, 
Mi-aş da boii și plugu. 
Dragostea trece prin apă, 
Nu-l e frică că se-neacă ; 
Urîtul trece prin sec 

Și strigă : „mă-nec, mă-nec“. 

Fugi, urîtule, din prag, 

Să vie cine mi-e drag! 

Cine mi-este drăgălaș 

A plecat la Călăraşi, 

Și cine-mi este urât 

De trei ori azi l-am văzut, 
Stînd în uşa grajdului, 

Dînd grăunţe calului. 

Verde frunză, măr mustos, 
Drag mi-a fost omul frumos 
Și călare şi pe Jos, 

Ştii, ca focul luminos! 

Drag mi-a fost şi drag mi-o fi, 
Pînă-n ceasul de-oi muri. 
Scumpă mi-a fost dragostea, 
N-avusei parte de ea ! 

Urît mi-a fost urîtul, 

Mi l-a dăruit sfîntul ! 

Frunză verde şi-un lipan, 
Pîn” nu te iubeam, dormeam ; 
Dar de cînd mi te iubesc, 
Nu pot să mă odihnesc. 
Eu pun masa să mănînc, 
Gîndurile mi se duc ; 
Cînd îmbuc o-mbucătură, 
Mi se face clisă-n gură ; 
Ridic mîna să mă-nchin, 
Picioarele nu mă ţin, 
Parcă nu-s făcut deplin. 
Ard-o focul dragostea, 
Mi-a-mbolnăvit inima 

Și mi-a zăpăcit mintea ! 

Verde foaie dediţel, 
Cînd e omul tinerel, 
Dorul se ţine de el. 

Și dorul și dragostea, 
Mult e grea, pirdalnica ! 
Nu-mi dă stare la mîncare, 
Nici odihnă la culcare ; 
Stau la masă ne-nchinat 
Și mă scol şi nemîncat 

Și cu gîndul tot în sat. 

Și luai de-o-mbucătură 

Și se face clisă-n gură; 
Și-mbucai de două ori, 

Și oftai de nouă ori. 

Mor, mor, mor, 

Puicuţo, mor ! 

Şi ţâţele s sînt ; curmate, 

La i inimă mă săgeată. 
Sfircul ţiţei nOȘIOr, 

Stau singur să mă omor. 
Mor, mor, mor, 

Niţico, mor. 

Foaie verde de trei fire, 
Cînd eram flăcău în fire, 
Mai era ceva de mine, 

Că iubeam numai copile. 
Iar acum iubesc neveste, 
la vezi firea mea cum este ? 
Mi-a dat barba fără veste, 
Mustăcioara s-a lungit, 
Copilele m-au urît, 
Neveste m-au îndrăgit. 
Intru-n casă la copile, 
Ele-și fac spaimă de mine, 
Zic că-i ursul din pădure. 
De intru la o nevastă, 
M-a uscat, m-a făcut iască, 
Unde pun mîna mă lasă, 
Rămii cu inima arsă. 
Dumnezeu să te ferească 
De dragostea femeiască ! 
Are durere şi arsuri, 
Junghiuri pe la-ncheieturi, 
Strme pe la-nnodături. 

Verde foaie dediţel, 
Bine e cu bărbăţel 

Şi-n sat cu ibovnicel ! 
Cînd bărbatul te urăște, 
Ibovnicul te îndrăgeşte. 
Dimineaţa, rachiaş, 
Peste zi, un pepenaş, 
Mai pe sear-un struguraș. 
Dadă, vine popa naşu, 
Popa naşu, drăgălaşu, 
Mult mi-e tînăr și gingaș. 

— Verde foaie lobodă, 
lubeşte-mă, Nito, fă, 

Că-s fecior de văduvă. 

Care cu mine nu face, 

Cade la boală şi zace. 

Care cu mine-a făcut 

Nici de friguri n-a zăcut. 

Fă cu mine, nu cu altul, 
Mînca-ţi-ar lupul mânzatul. 
— Mănînce-l, lua-l-ar dracul, 
C-o să fete vaca altul. 

De mi-ar făta vreo viţea, 

Să vie lupul s-o ia. 

De mi-ar făta vreun vițel, 

Şi m-aş duce după el, 

Să-i pui nume Brebenel. 

Vin la ţaţa, băieţel, 

Vino, vino, de mănîncă, 
Ciulama de pui de curcă, 
Acrită cu aguridă. 

Aseară te-ai mîniat 

Și te-ai culcat nemîncat. 
Puiul taţi, măi băiat, 

De ce mi te-ai mîniat ? 

Ori ce-ai cerut nu ţi-am dat ? 
Mi-ai cerut pîine din sat, 

Eu ţi-am spus să stai pe pat; 

Mi-ai cerut pîine cu sare, 
Eu ţi-am dat drumul la şale. 
Om cu nevastă frumoasă 
Are pagubă la casă. 

Ea iubeşte, 

El păzeşte, 

Fînu-n luncă putrezeşte, 
Coasa-n pod îi rugineşte, 
Tot la dragoste gîndeşte. 

Păsărică albă-n pene, 

Nu da vreme peste vreme 
Și soroc peste soroc, 

Nu mă vezi că ard în foc? 
Arde inimioara-n mine, 
Puiculiţă, pentru tine ! 
Arde-nchis ca candela 

Și nu ştie nimenea, 
Numai eu cu puica mea. 
Vezi, nemilostivo, vezi ? 
Vezi cu ochii şi nu crezi 
Patima-n care mă vezi! 

Frunză verde peliniţă, 
Draga neichii Ilenuţă, 
Fă-ţi braţele grădiniță 

ȘI gurița lubeniță, 

Să-mi tai câte-o felioară 
Și s-o pun la inimioară. 
Fire-ai, lumea focului, 
Cum sînt eu al dracului ! 
Lenuo, păr gălbior, 

Tu mă faai, puică să mor; 
Lenuţo, vorbele tele 
Mi-au scurtat zilele mele ; 
Mîndruliţă, gura ta 
Scurtează viaţa mea. 

Cine-n dragoste nu crede, 
Nu mai calce iarbă verde ; 
Cine n-are mîndră-n sat, 
E de dus la spînzurat. 

Frunză verde, salbă moale, 
Cântă cucu-n dealul mare 

Și răsună tocma-n vale, 

La Marița peste vale. 

Că-i frumoasă, bate-o, Doamne, 
Și mai pune şi zorzoane. 

Ea cu zorzoanele ei 

O să mă facă să piei; 

Că dacă mă uit la ea, 

Îmi tremură inima. 

Lele verde şi-o lalea, 
Mariţo, sprînceana ta, 
Mînca-o-ar pecinginea, 
Mult mi-a secat inima. 
Şi iar verde şi-un chiper, 
Cite stele sînt pe cer, 
Toate pîn’ la ziuă pier. 
Numai luna şi c-o stea, 
Ele ştiu patima mea. 

Mîndruliţă piteşteană, 

Spune-i neichii cum te cheamă ? 
De te cheamă Mănuţa, 

Vinde-i şi neichii gurița ; 
Guriţa şi buzele, 

Ochii şi sprâncenele, 

Gîtul şi mărgelele 

Și hurmuzul de la gît, 

C-ăla mă bagă-n pămint. 

Aolică, mor, m-aprind 

Și n-am voie să mă-ntind, 

Să mă-ntind să te cuprind, 
Să-ţi cuprind mijlocelul, 
Cum cuprinde lupul mielul. 
Aolică, pic de somn 

Și pe-a cui braţe s-adorm ? 
Of ! Dac-aş avea brăţişoare, 
M-aș culca seara cu soare 

Și m-aş scula-n prînzul mare. 

Frunză verde sălcioară, 
Măriuţă, Mărioară, 

Mulţi voinici băgași în boală. 
ŞI m-ai băgat şi pe mine, 
N-am nici un folos de tine. 
Frunză verde bob năut, 
N-am o cale să mă duc, 
Să-mi mai treacă de urit. 

De urît m-aș duce- -n lume, 
Dragostea-n ocnă mă ţine. 
Mă duc o palmă de loc, 

Mă bat gînduri să mă-ntorc, 
Să pui duşmanilor foc. 
Ardă cu copil cu tot, 

Să ştiu bine că i-am ars, 

Să mai scap de ăst necaz. 

Foaie verde magheran 
Și-o cracă de leuştean, 
Mă miram, puică, miram. 
Mă miram de ce slăbeam. 
Dacă bine seama luam, 
De dragoste mă topeam. 
Că de mîncat nu mincam, 
De băut, tot mereu beam, 
Din picioare mă topeam, 

Ca un muc de luminare, 
Cînd îl pui în chiotoare 
Si bate vintul mai tare, 
Şi curge ceara la vale, 
Rămînc feştila goală. 

Cînd oi zice untdelemn, 
Ce mai dragoste avem ! 
Numai din ochi ne vedem, 
C-alră putere n-avem. 

Că de-aş avea vreo putere, 
Te-aş face de-o tabacheră, 
Tabacheră cu tabac 

Și te-aș purta-n sîn cu drag. 
De-ar fi mică tabachera, 
Te-aș lega în sîn la piele, 
C-aşa-s dragostele grele. 

Frunză verde matostat, 
Rău e omu-amurezat, 

Cà umblă noaptea prin sat, 
Nebăut și nemîncat, 

Ştii, ca un cîine turbat. 
Dacă vine de prin sat, 
El se culcă nemîncat, 

De cizme nedescălţat, 
Îşi arunc-o haină-n cap, 
Se tăvăleşte prin pat. 
Frunzuliţă solzi de peşte, 
Rău e omul cînd iubeşte ! 
Ce mănîncă nu-i prieşte 
Și ce bea nu-i foloseşte. 
Nevasta care iubeşte, 
Spală noaptea şi cîrpeşte 
ȘI ziua se primeneşte. 

Foaie verde iasomie, 
Geaba mergi la spiţerie, 
Că leac de dragoste nu e, 
Numai smirnă şi tămi,ie. 
Foaie verde bob năut, 

Nu e rană de cuțit, 

Ci e rană de iubit, 

La inimă m-a rănit. 
Foaie verde foi ca macul, 
Ia să dai babii colacul, 
Că-ţi vindecă şi pe dracul, 
Pe loc își găseşte leacul! 

Frunză verde murele, 
Dragi îmi sînt copilele, 
Cînd le răsar ţiţele, 
C-alea fac dragostele. 

Și iar verde murele, 

Rele sînt frigurile, 

Mai rele dragostele ; 

De friguri zaci şi te scoli, 
De dragoste zaci şi mori. 

Frunzuliță de trei boji, 
Și-am ibovnică la Gorj, 

Cu cămaşa fir, betea, 

Se vede ţiţa prin ea ; 

Ţiţe mici, cu boturele, 

Să muşte neica din ele. 

Și iar verde trei lalele, 

Mi-a scos şapte sufleţele. 
Şi-o mai scoate de-or mai fi, 
Pină cînd m-oi prăpădi. 

Frunză verde colilie, 
Și-a plecat neica Ilie, 

Pe cale, pe cărăruic, 
Să-şi ia lemn de vrăvălie, 
Se lasă de haiducie, 
Codrul îmi rămîne mie. 
Eu în codru aş intra 
Că-mi place haiducia, 
Dar ce fac cu dragostea, 
Dragostea, pirdalnica, 
Că mi-a legat inima ? 

Frunză verde de alun, 
Cine mă vede pe drum, 
Tot cîntînd şi tluierînd, 
Zice că sint beat de vin. 
Frunză verde matostat, 
Eu vinul nu l-am gustat, 
Dar de dragoste-s turbat. 

Păsărică albă-n pene, 
Ce-ai cătat așa devreme ? 
Și să vii mai înserat, 
Cînd sînt dușmanii la sfat. 
Foicică dedeţel, 

Cât e omul tinerel, 

Se ţine dorul de el, 

Ca oiţa după miel. 

Dacă omu-mbătrineşte, 
Dorul se călugărește. 

Și-o foiţă de năut, 

De la Olt și pîn’ la Prut, 
Zece ape mi-am trecut, 
Din cîte zece-am băut. 

Salbă verde peliniţă, 

ȘI mi-am pus pe gînd, leliță, 
Să beau şi din lalomiţă. 

Ș1-o foiţă de năut, 

Din Ialomiţa am băut 

Și de dor nu mi-a trecut. 

Frunză verde şi-o lalea, 
Somn îmi e, măicuţa mea ! 
Somn îmi e și nu mă culc, 
Dor îmi e și nu mă duc. 

De mi-ar fi somn, m-aş culca, 
De mi-ar fi dor, aş pleca. 
Cînd eram de nu iubeam, 
Unde mă culcam, dormeam ; 
Dar acum, de cînd iubesc, 
Nu pot să mă hodinesc. 

Pun capul pe perină, 

Giîndul mi-e pe uliţă ; 

Pun capul pe-o periniţă, 
Gindul mi-e la mîndruliță. 

Frunzuliţă trei lalele, 

Sus pe deal, pe la sălcele, 
Vine Gheorghe cu nuiele. 
Așa-mi vine de fierbinte, 
Parcă simt că m-aș aprinde. 
Foicică busuioc, 

Eu cu-atita am noroc, 

Nu-i dau vorbă nici la joc. 

Foaie verde măr sălciu, 
De-aș fi gras ca un buriu 
Și cu barbă pîn’ la briu, 
De dragoste tot mă piu. 

Frunzuliță de-avrămeasă, 

Să pui pînza să mi-o ţeasă, 
Să mai vezi dragoste-aleasă ! 
Decit un caier de lînă, 

Mai bine ocaua plină 

Şi cu puicuţa pe mină, 

Să facem dragoste bună. 

Frunză verde de năut, 
Cite flori sînt pe pămînt, 
Toate merg la jurămînt ; 
Numai floarea-soarelui 
Șade-n poarta raiului, 
Face loc sufletelor 

Şi odihnă trupurilor. 
Însă floarea spinului 
Şade-n poarta iadului 

Și tot creşte şi-nfloreşte, 
Multe suflete-amăgeşte. 

Cîntă cucul sus pe creastă, 
Dumnezeu să te ferească 
De dragostea femeiască, 
Te usucă ca pe 1ască, 

Te uscă, ne face ciung, 
Nu mai pui boii la jug. 

— Foaie verde lozioară, 
Fa leliță Marioară, 

De ce ţi-e gura amară ? 
— Am mincat, bade, căline, 
Să nu mă sărute nime’. 

De boală zaci şi te scoli, 


De dragoste, pînă mori. 

Oftează, puică, oftează, 
Toată lumea să te crează 
C-ai fost neichii amurează ; 
De socoţi c-am trăit bine, 
Ofrează şi pentru mine, 
De socoţi c-am trăit rău, 
Lasă-mă să oftez eu. 

Mai aproape de Ispas, 

Eu plec, puică, şi te las, 

Ca pe-un hodorog de vas. 
Dar de tine, puică-i bine, 
C-ai doru-ntr-un sat cu tine ; 
De mine, puică,-1 mai rău, 
Că mă duc din satul tău. 

Frunză verde salbă moale, 
Apucai pe drum la vale, 
Mă-ntilnii c-o fată mare, 
Cu pantofii subțioară, 

Cu fotița la spinare. 

Mi-o luase dorul la goană, 
S-o scoată din sat afară. 
Şi-o foiţă trei smicele, 
Trage-i, trage, meşterele, 
Cu toc şi cu zdrăngănele 
Şi-i trage pe coarda groasă, 
Că-i e inimioara arsă. 

ȘI-I trage și pe-a subțire, 
Doar şi-o mai veni în fire. 

Foaie verde salbă moale, 
Mă uitai din deal în vale. 
Văzui pluguri pe tarlale 
Si-mi văzui o bălăioară 
Cu codiţa gălbioară, 

Cu panglica roșioară, 
Mă lovi un dor cu boală, 
De la cînepa de vară. 

Puică, pune-mi capu-n poală, 
Dă-mi guriţa şi mă scoală, 
C-astă boală de-o zac eu 

Nu e de la Dumnezeu, 

Ci e din trupșorul tău. 

Frunzuliţă şi-o lalea, 
N-am, mîndră, pe unde da, 
Să nu mai văd casa ta, 
Casa şi bătătura, 

Fereastra cu muşcata, 
Să-mi înrăiesc inima. 
Unde-ţi văd casa şi şoprul, 
Mi-arde inima ca focul ; 
Unde văd căscioara ta, 

Mi se scurge inima ; 

Unde văd păreţii tăi, 
Lăcrimează ochiu mei ; 
Unde-ţi văd ţiţele-n sîn, 
Picioarele nu mă ţin. 


355 


Hai bordei, bordei, bordei, 
Cu martaceii de tei, 
Cu-nvelișul de ghizdei, 

Ce bordei şi ce gîrlici ! 

Mă face să viu pe-aici, 
Desculşi şi fără opinci. 
Bordeiaşu-i fără tindă, 
Chipul mîndrei-i scris pe grindă. 

Foaie verde salbă moale, 
Aoleu, leliţă Floare, 

De n-oi fi fermecătoare ! 
Nu m-oi întoarce din cale, 
Să calc pe urmele tale, 

Leşinat de nemincare, 

Bătut de vînt şi ars de soare, 
Cu desagii la spinare 

Și cu băşici la picioare ! 

Hi, hi, hi, bordei, bordei, 

Cu mărtăceii de tei. 
S-a-ncuibat dragostea-n ci. 
Bordeiaș fără gîrlici, 

Tu mă faci de vin pe-aici, 
Desculţ și fără opici. 

— Mărgăritar înflorit, 
Cine mi te-a ciumpăvit ? 
— Fetele de la plivit, 
Nevestele la iubit, 
Căciulari trecînd la rînd, 
Căciulari, ostași domnești, 
Tot trecînd spre Bucureşti. 

Foaie verde bob năut, 

Vai de mine ce-am făcut 
De-am dat dragostea-mprumut 
Și-acum rîvnesc și mă uit ! 
Stau în loc şi mă gîndesc 
Cum o să mă mai hrănesc, 
Din picioare mă topesc ; 
Mă topesc ca luminarea, 
Cînd o bate vînt de vară 
Și curge ceara la vale 

Și rămîne feşula, 
Şi-așa-mi seacă inima ! 

Foaie verde rug de mure, 
Poteceaua din pădure, 


Pardosită cu alune, 

Unde-mi trec copilele 

Și neveste frumuşele, 
Măritate tinerele. 

Fir-ar al naibii să fie 

Cine m-a-nvăţat pe mine 

Să mă dedau la iubire. 

Că iubitu-i lucru mare, 
N-are bere, nici, mîncare. 
Mai de mult, cînd nu iubeam, 
Ce flăcău voinic eram ! 

Dar acum, de cînd iubesc, 
Noaptea nu mă odihnesc. 
Mi-era plapuma ușoară 
Și-acum parcă-i drob de sare. 
Mă culcai pe prispă-afară, 
Uitai dragostele-afară, 

Nu ştiu, porcii le mîncară ? 
Să plătesc la năvodari, 
Să-mi dea cu năvoadele, 
Să-mi cate dragostele. 

Fusei pe unde-am iubit 

Și găsii locul pîrlit, 

Iarba verde suspinind, 

De Licsăndrina-ntrebînd. 

— Aș mai da pe unde-aș da, 
Să-ţi mai văd căscioara ta, 
Primprejur ce-oi mai vedea. 
— Să dai, neică, pe din dos, 
C-am o poartă de rogoz, 
Cum o atingi, cade jos. 

— Cum o să dau pe la poartă, 
C-ai căţea neagră, bălțată ? 
— Eu nu pot să ies la poartă, 
Că e tătuca la masă. 

De cite ori am venit, 
De-atitea ori m-ai minţit. 

Plesniţi, pietre, crăpaț, lemne, 
M-au ofticat două fete, 
Dragostea la trei neveste. 

Că femeia cu doi bărbaţi 

Și cu şapte-opt amanți, 

Bagă cuţitu-n ficaţi 

Și-l lasă să ruginească, 
Ficaţii să putrezească. 

Am umblat cît am umblat, 
În Ivăneșşti mi s-a-nfundat. 
Și-am să umblu cît pămîntul, 
Tot la tine mi-este gîndul. 

Ridică perdelele, 

Ca să-ți văd sprincenele. 
Ziua-n casă luminează, 
aţa pe-afară oftează. 
Oftează cu gura-nchisă, 
Ca o candelă aprinsă ; 
Oftează şi iar oftează, 
Toată lumea să te crează ; 
Oftează oftat uşor, 

Să-i cazi lui neica cu dor. 
De trei ori of ! Şi-oi să mor 
Pe braţele cui mi-e dor ; 
Să nu mor de boală grea, 
Numai de dragostea ta. 

Foaie verde sălcioară, 
Aolică, zac de-o boală, 
Nişte friguri mă omoară, 
Sub umbră de sălcioară, 
De cu seară pină-n zori, 
Trupul meu varsă sudori ; 
De cu seară pină-n ziuă, 
Trupul meu e dat la piuă. 


363 


Verde foaie de trei fragi, 
Dragostea dacă o faci, 
Trei boli trebuie să zaci : 

Boala-ntiia-i c-o iubeşti, 
A doua e c-o doreşti 
Și-a treia să te-ntâlneşti. 
Tot iubitul are-un dar, 
Că-i şi dulce şi amar. 

Frunză verde solzi de peşte, 
Omul care nu iubeşte, 
Mă mir la ce mai trăieşte, 
La popă ce spovedeşte ! 
Spune poveşti ȘI minciuni, 
Să-i dea popa-nchinăciuni. 
Da’ omul care iubeşte, 
Doar muierea-o necăjește 
Și dacă păcătuieşte, 

La popă se spovedeşte, 

Că pentru asta slujeşte. 

Frunză verde trei spanace, 
Ucigă-te crucea, drace, 

Că nu-mi laşi dragostea- -n pace ! 
Eu o fac şi tu o strici, 

Mă mir, drace, ce cîştigi, 
Dragostea de mi-o tot strici ?! 
Cite stele sint pe cer, 

Pîn” la ziuă toate pier ; 

Numai luna şi c-o stea, 

Alea ştiu patima mea. 

Verde, verde siminoc, 

Din guriță-mi iese foc, 

Văd, pe lume n-am noroc. 
Norocirea mi-a fost bună, 
Dar mintea mi-a fost nebună. 

Dacă n-am noroc şi parte, 
Cu Dumnezeu nu m-oi bate. 
Că Dumnezeu m-a bătut, 
Din creştet pînă-n pămint. 
Verde foaie bob năut, 

Și-am să las cu jurămînt, 

Să nu mă bage-n pămînt. 

Să mă-ngroape unde-oi zice, 
La pieptul cu două ţiţe, 
C-acolo-i dragostea dulce. 

Foaie verde viorea, 

Dragă mi-a fost leliţa, 
Lelea-naltă, sprincenată, 
Care-şi face ochii roată 

Să cuprindă lumea toată. 
Dragă mi-a fost leliţa 

Cu mijlocul ca mîna, 

Cu sprîncenele ca mura, 

Cu ochii ca scînteia, 

Cu gura ca lămiia, 
Muşcar-ar neica din ea ! 
Sprînceană trasă-n condei, 
Nu mă lăsa-n drum să piei ! 
— Neică, sprîncenele tele 
Mincă paralele mele ! 

— Ba cu, zău, nu le-am mincat, 
i-am plăcut și mi le-ai dat, 
Mi-ai văzut gîtul spălat 

Şi mărgeanul revărsat, 

Pe vîrful sînilor lăsat. 

— Sfircul sînilor, roşior, 
De-mi vine leșin să mor ! 

Foaie verde peliniţă, 

De la piept pîn la guriţă 
Parcă-mi eşti o porumbiţă. 
Și te-aș face-o grădiniţă 

Și gura o fintîniță, 

Și buzele, ghizdurele, 
Măselele, pietricele, 

Să strecori apa prin ele, 
Și limba de-un căuşel 
Ca să beau apă din el. 

Foaie verde peliniţă, 

De la piept pîn’ la guriţă 
Parcă eşti o porumbiţă ; 
De la nas pîn’ la obraz 
Parcă mi-eşti de-un năsturaș. 
Foaie verde măr creţesc, 

Eu iubesc de-nnebunesc 
Și-alţii cu bani nu găsesc. 
Foaie verde de-o crăiţă, 

Și eu dau câte-o leiţă 

Şi-mi iubesc de-o copiliță, 
Copiliţă, garofiţă, 

De-i miroase gura-a ţiţă 

Și buzele-a micşunele, 
Muşcar-ar neica din ele 

Ca dintr-un fagur de miere. 
Foaie verde foi mărar, 
Obrajii-a mărgăritar, 
Limba-n gură, chihlimbar. 

Foaie verde sălcioără, 
Ilenuța mea, (refren) 
Sălcioară răsădită, 
Minca-ţi-aș guriţa Îriptă ; 
Ochișorii să ţi-i beau, 
Că n-am bani ca să te iau, 
De pe drumuri nu mai stau. 
Trandafir, foaie subţire, 
Te-aş iubi, dar mi-e rușine. 
Trandafir cu doi boboci, 
Te-aş iubi, dar nu mai poci. 
Unde- -ți văd căscioara ta, 
Seacă inimioara mea ; 

Unde-ţi văd pereţii tăi, 
Lăcrămează ochii mei. 
Casa ta cea zugrăvită, 
Vedea-o-aș părăginită 

Și de mine ocolită. 

Rabdă, inimă, cît poţi, 
Nu-ţi da taina către toţi. 
De-atita cit am răbdat, 
Limba-n gură mi-a crăpat. 

Foaie verde trei bujori, 
Lelea cu ochi negrişori 
S-o săruţi de nouă ori 
Şi-apoi să te pui să mori. 
Leicuţa cu ochii trași 
S-o săruţi ŞI să te-ngraşi. 
Pentru ochi ca murele 
Ocolesc pădurile ; 
Pentru spincene-mbinate 
Am ocolit lumea toată. 

Foaie verde matostat, 
Unde-ţi văd gitul spălat 
Şi mărgeanul revărsat, 
M-aș băga la tine-argat. 
Ce fel de argat să-ţi fiu ? 
Numa-n braţe să te plu, 
Sa te mușşc, să te sărut, 
Ţiţişoara să-ți apuc 

Şi să „rog pe Dumnezeu 
Ca să mor pe sinul tău, 
Cînd oi vrea şi tu şi eu. 

Frunzuliţă de-un lipan, 
Cuculeţ de Tilorman, 
Cu pieptișorul bălan, 

Cu gîtul numai mărgean, 

Unde-ţi văd gîtul spălat 
Și mărgeanul răsfirat, 
M-aş băga la tine-argat, 
Numa-n poală să te ţiu, 
Cu ploşchiţa cu rachiu, 
Cu ploşchița mititea, 
De-o vadră şi cinci oca, 
Că s-o-mplini dragostea. 

Frunză verde matostat, 
Unde-ţi văd gîtul spălat 
Și hurmuzul răsfirat, 

Pe sfîrcul ţiţei lăsat 

De la piept pîn’ la guriţă, 
Parcă-mi eşti o porumbiţă. 
Porumbiţă jucătoare, 
Und? te vede neica, moare. 
Trupușorul cilibiu, 

Mă bagă-n pămînt de viu. 
Cele şițe poleite 

Cui le şii, neică,-nvelite : ? 
N-or fi pietre nestimate, 
Să scape nesărutate ! 

Foaie verde măr rotat, 

La cireșul retezat 

Șade-o fată şi-un băiat. 
Foaie verde şi-o lalea, 
Dragă, pentru gura ta 
Mi-aș da toată-averea mea. 
Pentr-un puişor ca tine 
Mi-aș da calul de sub mine 
Și portofelul cu rile, 

Dacă mă iubeşti pe mine. 

Foaie verde foi mărunte, 
Mindruliţă de la munte, 
Cu cosiţele-aurite, 

Cu țiţele-acoperite 

Şi cu ia învelite, 
Descopere-le puţintel, 
Să-mi mai vie sufleţel. 

Și de m-oi vedea-n leşin, 
Te rog să le bagi în sîn 

Și să mă stropeşti cu vin. 
Frunzuliţă măr sălciu, 
Trup frumos şi cilibiu, 
Unde-ţi văd chipul frumos 
Și cuvîntul mîngiios, 

Zău, mă-njunghie pin” la os. 
Și mă jau nişte fiori, 

De jos pîn’ la subțiori. 

Frunză verde de-un lipan, 
Mă urcai într-un ciolpan, 
Pusei ochii pe Sabar. 
Văzui săbăreanca mea 
Îmbrăcată cu fota 
Și-ncinsă cu batista. 

Căra apă cu vadra, 

Că mi-a secat inima. 
Frunză verde măr sălciu, 
Eram gras ca un buriu 
Şi-ţi păstrez mărul sub briu, 
De la secerat de grîu, 

De dragoste tot mă ţiu. 
Of ! Dragostea de nevastă 
Mă uscă, mă făcu iască, 
Mă băgă-n boală cîinească 
Și mă scoase-n primăvară, 
Galben ca turta de ceara. 

Foaie verde trei smicele, 
Dragi îmi sînt fetiţele, 
Dar mai dragi nevestele, 
Cind înălbesc pînzele 

Şi se văd picioarele, 
Albe ca lebedele, 

De-mi usucă zilele, 

În toate dimineţele. 

De n-ar fi ochi şi sprincene, 
N-ar mai fi păcate grele. 
Ochii cu sprincenele, 
Gitul cu mărgelele, 

Alea fac păcatele 
Și-ntăresc dragostele. 

Frunză verde de brădet, 
Puiculiţă, să-ţi spun drept, 
Să tot cat, să tot aştept, 
Ca tine nu mai găsesc 
Frumoasă ca să iubesc. 
Potrivită mi-eşti la stat 

Și dulce la sărutat ; 
Subţirică, rumeioară, 

De m-ai fript la inimioară. 
Of, mai bine-aș fi plesnit, 
Decît să te fi zărit! 

Frunză verde trei smicele, 
Anicuţo din Vâlcele, 

Spune drept, cin” te-a făcut ? 
Să-i pui cruce la mormînt, 
Că bine te-a mai brodit 

Şi la ochi şi la sprîncene, 

Ca doi porumbei la pene. 

Frunză verde mărăcine, 
Așa-naltă şi subțire 

Și la chip făcută bine, 
Parcă m-a-ntrebat pe mine. 

Frunză verde și-o lămiie, 
Cîntă-mi, cuce, numai mie, 
Pîn” la anul, cine ştie ! 
Cintă, cuce, te rotește, 

Ca puica cînd se găteşte. 
Și rășchiră-ţi penele, 

Ca puica sprâncenele, 
Sprincenele trase-n sus, 
Multe suflete-a răpus ! 
Vrea să-l răpună şi-al meu, 
Răpune-o-ar Dumnezeu ! 

Frunză verde şi-o lalea, 
Cum plec dinaintea ta, 

Pe loc încep a ofta ! 

Nici nu stau unde mă duc, 
Şi pe drum pe unde-apuc. 
OF Doamne, ce dor cumplit 
Pentru puica m-a găsit, 

De nu pot nici un minut 
Din ginduri să mi te uit. 
Stau în loc şi mă frămînt 
Și iau seama de-amănunt : 
Sprincenele-ţi plătesc mult, 
Ochii mă bagă-n pămînt. 
De n-ar fi ochi şi sprîncene, 
N-ar mai fi păcate grele ; 
Ochii şi sprîncenele, 

Alea fac păcatele. 

Foaie verde lămiișă, 

De la piept pîn’ la guriță, 
Parcă-mi eşti o porumbiţă ; 
Porumbiţă zburătoare, 

De faci pe neica să moară ; 
Porumbiţă jucătoare, 

De bagi pe neicuţa- n boală, 
De la piept pîn’ la sprincene, 
Grădină cu micşunele, 
Muşcar-ar neica din ele, 

Ca dintr-un fagur de miere. 
De n-ar fi ochi şi sprîncene, 
N-ar mai fi păcate grele ; 
Ochii şi sprincenele, 

Care fac dragostele ; ; 

Ochii și sprînceana ta 
Mi-au secat inima mea. 
Dac-acum o săptămină 
Ne-am certat pentru-o minciună, 
Du-te, dor, şi te revarsă, 

La puicuţa pe fereastră. 

Şi vezi, dor, unde te pui, 

La puica sub căpătii, 

Că de-un an și jumătate, 
Gîndul tot la ea mă poartă. 

Foaie verde trei smicele, 
Fir-ai a dracului, lele, 
Cu ale tale sprîncene, 
Cele lungi și suburele, 
M-ai băgat în zăpăcele ; 
Sprîncenele tale trase, 
La inimă mă apasă ; 
Sprîncenele-s încreţite, 
Îmi dau junghiuri şi cuțite. 
Foaie verde şi-o lalea, 
Mindruliţă ca a mea 
N-are-n lume nimenca. 

Este-naltă, bălăioară, 
Sprîncenele te omoară. 
Verde foaie sălcioară, 
Fata care-i bălăioară, 
lubeşte de te omoară. 

Și de vrei să mai iubeşti, 
Mai sînt fete-n Ivăneşti. 

Foicică de nucet, 

Unde-i văd ţițica-n piept, 
Dau prin gîrlă să mă-nec 

Şi prin mărăcini de-a drept, 
Să ies la puica-n nucet 

Şi să mi-o sărut pe piept. 

O dată, de două ori, 

Că-mi cade leşin să mor. 

Să mor fără lumînare, 

Ca un cîine de turbare. 

Frunză verde trei zambile, 
Cînd iubeam numai copile, 
Mai era ceva de mine ; 

De cînd iubesc la neveste, 
Viaţa mi se sfirlogeşte, 
Barba mi se tot mărește, 
Mustaţa mi se-nălbeşte 

Și nimic nu-mi mai prieşte. 
Dragi îmi sînt copilele, 
Dar mai dragi nevestele, 
Alea tinerelele, 

Cînd își nălbesc pînzele, 
Ridică rochiţele, 

Li se văd picioarele, 

Albe ca lebedele. 
Dragostea de fată mare, 
Ca fasolea din căldare, 
Cînd îi pui trei pumni de sare ; 

Dar dragostea de nevastă, 
Ca garoafa din fereastră ; 
Cînd bate vintul din dos, 
Ea te-mbată de miros. 

Frunzuliță şi-o lalea, 
loană din Işalniţa, 
Miînca-ţi-ar neica gura, 
Ineluşul din dreapta, 
C-alea mi-au rupt inima. 
Și iar verde şi-o lalea, 
De-ai umbla cit ai umbla, 
Nu-i mîndruţă ca a mea ; 
C-are mijloc subțirel, 
Parc-ar fi tras prin inel, 
Și guriţa strugurel, 

De muşcă neica din el. 

Uite-o, bat-o stelele, 

Cum și-a tras sprincenele ! 
Nu le-a tras așa cum cad, 
Ci mi le-a tras îmbinate, 
Să ofteze lumea toată, 
Tirguşorul jumătate 

Și din sat a treia parte. 

Și primarul să ofteze, 
Notarul să s-ofticheze. 

Frunză verde trei granate, 
Pentru sprincene-mbinate 
Ocolii vreo şapte sate ; 

Pentru ochi ca murele 
Ocolii pădurile ; 

Pentru gura ca o fragă 

Îmi pierdui o vară-ntreagă ; 
Pentru tine, mindro dragă, 
Am făcut și eu o treabă, 
N-a trecut vara degeaba. 

Frunzuliţă buruiană, 
Aoleo, ieliță loană, 

Ochii tăi mă bagă-n boală, 
Sprîncenele mă omoară. 
Pară-ţi bine, pară-ţi rău, 
Vreau să mor pe pieptul tău, 
Să mă-ngropi la capul tău ; 
Cînd pe altu-oi săruta, 

Pe mine m-oi deștepta 
Și-ncă-o guriţă ţi-oi da. 
De n-ar fi ochi şi sprincene, 
N-ar mai fi păcate grele ; 
Ochii și sprincenele, 

Alea fac păcatele. 

Frunzuliță foi de nuc, 
loană, gură de cuc, 

Eu sînt gata să mă duc. 
Dă-mi gurița și-astă-seară, 
Că miine-am să fiu pe cale. 
Frunză verde şi-o sipică, 
Mult mi-e dragă fata mică, 
Că se-nalţă din opincă 
Şi-mi dă gurița de frică ; 
Mult mi-e dragă şi-aia-naltă, 
Că-mi dă gura peste poartă, 
Dacă se mai saltă-o dată. 

Frunză verde şi-un dudău, 
Leică, mijlocelul tău 
Trage lumînări de seu, 

Să puie la capul meu. 
Cînd o fi la moartea mea, 
Să-mi cheme ibovnica, 
Să-mi ţie luminarea, 
Să-mi jelească dragostea. 

Frunză verde mărăcine, 
Leano dragă, pentru tine 
Aş da calul de sub mine, 
Boii ăi buni de la roată 
Şi căruţa de sub şatră, 
Să te mai sărut o dată. 
Și-altă floare mărăcine, 
Cine te-a făcut pe tine, 
Aşa-naltă şi subțire 

Şi la trup făcută bine, 

Şi potrivită din toate, 
La iubit cu vino-ncoace ! 
Aş da mită, aş da plată, 
Să te mai sărut o dată, 
Că guriţa de la tine 

M-a olticat, vai de mine. 

Foaie verde măr sălciu, 
Fată de cantaragiu, 

Nu te strînge tare-n briu, 
Că mă bagi în iad de viu. 
C-am auzit și chiar ştiu 
Că porți otravă sub brîu ; 
Și-am auzit şi ştiu bine 
Că porţi otravă la tine, 
Vrei să mă omori pe mine. 
Omoară-mă, să văd eu, 
Să nu mor de dorul tău ! 

Foaie verde şi-o lalea, 

Vine leica pe şosea, 

Numa-n ie şi-n basma 

Şi vine-n pofida mea, 

Ca să mă bage-n belea. 

— Lele, ţi-am spus de trei ori, 
Să nu-ţi faci ie cu flori ; 

Cînd îţi văd ia cu flori, 

Din tălpi pînă-n subțiori, 

Mă apucă cu fiori. 

Foicică şi-o lalea, 

Uite, vine mîindra mea, 
Numa-n ie și-n basma, 
Și vine-n pofida mea. 

—— Cuculeţ de la pădure, 
Du-te la puica de-i spune, 
Să nu se mai poarte bine, 
Cu parale de la mine ; 
Să se poarte mai așa, 

Cu parale de la ea. 

Drag mi-a fost omul frumos, 
Și călare şi pe Jos. 
De-i călare, 

merge tare, 
De-i pe jos, 

merge frumos, 
Stii, ca focul luminos, 
Care luminează seara, 
De mi-l vede toată lumea. 
Trei ibovnice-avu, trate, 
De nici una n-avu parte. 


510 


398 


— Frunză verde şi-o crăiță, 
N-ai văzut pe-al meu bădişă ? 
— Poate eu să-l fi văzut 
Și să nu-l fi cunoscut. 
— Lesne e de a-l cunoaşte, 
Că la pas e păunaş, 
La obraz, bulgăr de caș, 
Genele, 

ca penele, 
Buzele, 

ca frunzele, 
Sprîncenele-i umblă-n vînt, 
Ochii mă bagă-n pămînt. 
— L-am văzut la Bucureşti, 
Culegînd la flori domnești 
Și mi-a zis să nu-l doreşti, 
Că de-o fi vreo pace-n țară, 
Va veni la primăvară ; 
Iar de-o fi vreo răutate, 
Ţi-o trimete, dragă, carte. 
Carte-n patru colţurele, 
Scrisă tot cu lăcrămele, 
Cui oi da-o s-o citească, 
Lacrămile să-i pornească. 

Măi bădiţă, trup de flori, 
Cînd te văd, mă iau fiori, 
Din tălpi pînă-n subţiori. 
Cînd te văd, bade, pe tine, 
Se bate inima-n mine, 
Ca-ntr-un copil de trei zile. 
Cind te văd de seama mea, 
Cum geme inima mea ! 
Măi bădiţă, trup gingaș, 
Eu cu tine duce-m-aș, 
Duce-m-aș cît aş vedea, 
Cu urit n-aş mai şedea. 

Că uritul n-are leac 
Numai trei scînduri de brad 
Şi-o piatră mare la cap. 

Frunză verde leuştean, 

Mă suii într-un ciolpan, 
Ca să strig la ungurean, 
Să-și închidă oile, 

Că-mi păscură florile. 

Şi florile-mi trebuia 

Să le duc la mindruţa. 
Mindruţa e fată mare, 

Cu trei coade pe spinare ; 
Ea le unge, ea le spală 

Și le dă pe Jiu la vale. 
S-au oprit la podu-ăl mare, 
Ma: încolo, mai la vale, 
Unde soarele răsare. 

Nu ştiu soare-a răsărit, 

Ori neica e-mpodobit, 
Cum nu s-a mai pomenit, 
Nici în cer, nici pe pămînt. 

Frunză verde coarnele, 
La podul cu zalele, 
Răsărit-a soarele ; 

Nu e soare răsărit, 

Ci c neica-mpodobit, 
Cu podoabe de argint, 
Cu chite de ţipirig, 

Cu cincizeci de lăutari 
Și cincizeci de toboşari. 
Cînd toboşarii bătea, 
Craiova se zbuciuma ; 
Cînd lăutarii cînta, 
Cocoanele se spăla 

Și faţa-și sulemenea, 
Mai frumoase se făcea. 

Foaie verde salbă moale, 
Neică, cu parul m-omoară, 
Ori dă-mi gura de mă scoală, 
Că eu nu-ți mai fug din poală. 
Omoară-mă să văz eu, 

Că tot mor de dorul tău. 

Nu sumete sprinceana, 

Că mi-ai secat inima ! 

Ce le sui și le scobori, 

Ai pus gînd să mă omori ? 
Ce le sui și le ridici, 

Ai pus gînd să mă usuci ? 

Verde floarea cucului, 
Du-te, neicà, dracului, 
Guralivul satului ! 

Vii la mine mă petreci, 
La tot satul povestești. 
Nu gîndi, neică, gîndi, 
Că soarele cînd răsare, 
Răsare la voi în curte, 
Că tu eşti flăcău de frunte. 
Tu gindeşu, neicuţă, rău, 
Căci soarele cînd răsare, 
Răsare la lumea toată 

Și tu eşti flăcău de coadă. 

Frunză verde flori cu rouă, 
Neică, pălărie nouă, 

Tu mi-ai rupt inima-n două. 
Tu mi-ai rupt-o, tu mi-o leagă 
C-un fir de mătase neagră. 
Și-aşa să mi-o legi de bine, 

Să nu mai gîndesc la nimeni. 
Neică, pălărie mică, 

Voinicia ta mă strică, 

Voinicia, frumușşia, 

Mă face ca păpădia ; 
Mă usucă ca pe-un pom, 
Mă tace din om neom. 

Uite neica trece Oltul, 
Că-i cunoaşte leica portul. 
Uite neica, nu e neica, 

Ba e el, pupa-l-ar leica. 
Uite neica trece riul, 

Că-i cunoaște leica brâul. 
Uite neica, nu e neica, 
Lite neica sus pe deal, 
Că mi-l cunosc după cal. 
Și-l cunosc pe şuierat, 

Că nu e voinic curat, 

Xi mi-a mas ast-noapte-n sat, 
La nevastă cu bărbat. 


406 


Frunzuliță iarbă neagră, 
Toţi craiovenii mă- -ntreabă, 
Ce port cămășuţa ncagră : ? 
Las’ s-o port, c-așa mi-e dragă, 
Că mi-e nevasta bolnavă. 

Și mi-e bolnavă de-o mînă, 
N-a spălat cămăşi de-o lună. 
Dar cînd s-o- -nsănătoşi, 

Rar voinic s-o mai găsi, 
Chipeș şi fudul ca mine, 

De s-o minuna o lume. 

Cît oi fi și-o1 mai trăi, 

Nijlovean n-oi mai iubi. 
Nijloveanu-i ca ţiganul, 
Ţine dragostea cu anul. 

Cînd e dragostea mai dulce, 
Ia tirbocul şi se duce 

Și se plimbă prin cotețe, 
Şi-mi judecă ciocile, 

Ca zapciul slugile. 

Și îmi judecă bibani, 

Ca bulibașa țigani. 

Și iar verde de-o crăiță, 
Cind îi scapă-o fătuliţă, 
Parcă-i moare-o copiliță ; 
Cînd îi scapă un baboi, 
Parc-ar muri şase boi. 
Foaie verde magheran, 
Mai bine c-un argeşan, 

Că mă poartă cu mărgean, 
Cu mărgean de-l revărsat, 
Pe sfircul ţiţei lăsat. 


408 


Foaie verde salbă moale, 
lorgule, gura matale 
Face-un pol şi cinci parale. 
Și n-am cui da cinci parale, 
Să-mi taie plopul din vale, 
Să fac punte peste mare, 
Să-mi treacă Iorgu călare, 
Cu cămașa albă floare, 
Spălată de fată mare. 

Şi n-am cui da cinci parale, 
Să mi-o ude-n lăcrămioare, 
S-o usuc la lumînare. 


409 


Nu te uita, puică dragă, 

Că mi-e cămașa cam neagră, 
Că măicuţa mi-e bolnavă. 
Dacă maica s-o scula 

Și cămașa mi-o spăla, 

Altfel neica ţi-o părea ; 

Nu te uita că-s mărunt, 

Căci smulg gardul din pămînt ; 
Nu te uita că-s zdrenţos, 

Că la trup sînt sănătos. 

Frunză verde şi-un atlaz, 
Cine-mi trece pe izlaz ? 
Costică cu calul breaz. 
Calu-i breaz și murg închis, 
Ce mai ibovnic mi-am prins ! 
Şi nu l-am prins dinadins, 

Ci l-am prins doar de mirare, 
Să vedem ce fire are. 

Firea lui ca de copil, 

Faţa ca de trandafir ; 
Trandafir, trandafiraş, 

Tu te-nsori şi-apoi mă laşi. 
Dacă te-nsori dumneata, 

Hai să-mpărțim dragostea, 
Cit la tine şi la mine, 

C-am trăit pe lume bine. 

Și-alră floare gălbioară, 
Mă uitai din soare-n soare, 
Văzui pe neica călare. 

Mă uitai la răsărit, 

Văzui pe neica plingînd, 
Din ochi negri lăcrămînd 
Și din gură cuvîntind : 

— Scoală-te, puică, din somn, 
Desculţă, cu capul gol, 
Şi-mi dă guriţa că mor, 
Că guriţa de la tine 

M-a ofticat, vai de mine. 

A dat frunza, a dat iarba, 
Dacă nu e neica, geaba ! 

— Foaie verde de trei nuci, 
Tu te duci, neică, te duci, 
Tu te duci şi eu rămii 

Cu dorul pe căpătii. 

Tu te duci, neică sărace, 
Eu cu dorul ce m-oi face ?. 
— Tuo să faci, mîndro, bine, 
Că mai sînt voinici ca mine. 
— Fie voinicii ca norul, 
Dacă nu e puișorul, 

Care mi-a secat trupşorul ! 
Fie voinicii ca brazii, 

Să treacă de brazi în sus, 
Nu-s ca neica ce s-a dus! 
Frunză verde de dudău, 
Frumuşel ca neic-al meu 
Nu e câţi la Dumnezeu ! 
Trupu-i este ca bradul, 
Faţa ca trandafirul ; 

Merge pe drum cum ai scrie 
Cu condeiul pe hirtie. 

De te > duci, neică, te duci, 
la-mă, neică, şi pe mine. 
De-ţi e rușine cu mine, 
Fă-mă briu pe lingă tine. 
Dacă-ţi pare briul greu, 

Fă- -mă lumină de seu 

Și mă poartă-n sînul tău ; 
Fă-mă lumină de ceară 

ȘI mă poartă subsuoară. 

Și cine ve va-ntreba, 

Ce lumină e asta ? 

— Asta-i lumină de ceară, 
Mîndra de la noi din ţară ; 
Asta-i lumină de seu, 
Mîndra mea din satul meu. 

Floricică tămiioară, 

Bună mi-e sfinta de vară, 
Că găsesc mîndrele-afară, 
La umbră şi la răcoare. 
Foaie verde frunza-n cinci, 
Dar acum, de cînd a nins, 
Mîndruţele s-au închis ; 

Și s-au încuiat în sobă, 

Cu ele nu mai am vorbă. 

Foaie verde bobidragi, 
Dragi îmi sînt fetele, dragi, 
Cind culeg vara la fragi. 
Dar mai dragi copilele, 
Cind culeg căpşunile, 
Că sînt multe și mărunte 
Şi nu-ncap să mă sărute. 
De m-ar săruta o sută, 
Ca aţa nu mă sărută. 
De m-ar săruta o mie, 
Ca aţa nu-mi place mie. 


415 


Frunză verde de susai, 
Trandafirule, (refren) 

Pusei şaua pe doi cai 

Și plecai la deal pe plai. 

Și-acolo nu poți să stai, 

De mirosul florilor, 

De mulţimea fetelor. 

Și-apucai drumul la vale, 

Mă-ntilnii c-o fată mare. 

— Bună ziua, fată mare. 

— Mulţumescu-ţi dumitale. 

— Mai ai gură de vinzare ? 
— Am avut şi am vîndut, 

La băieţi fär’ de mustață, 

De se-nvaţă-a stringe-n braţe 
Şi-a săruta cu dulceaţă. 

Frunzuliţă castravete, 

Trecui gîrla mort de sete, 
Mă-ntilnii cu două fete, 
Îmbrăcate-n haine nouă, 
Săruta-le-aş pe-amîndouă. 
Dar pe una totdeauna, 
Că-mi face din deal cu mina ; 
Și cu ochii totdeauna, 
Mînca-i-ar neicuţa gura. 


417 


— Cuculeş cu pana-albastră, 
Ce te plimbi pe la fereastră ? 
Ori nu ţi-e puicuța-acasă ? 
Foaie verde foi de nuc, 
De-ar fi cucul un voinic, 

Mi l-aş prinde ibovnic 

Și l-aş purta cu ilic, 

Cămaşă de borangic, 
Brodată cu tiriplic. 

Dar mi-e cucul păsărca, 
Păsărea sălbăticea, 

Nu ştie ce-i dragostea. 

— Cuculeţ, minca-te-ar boala, 
Vara vii, vara te duci, 

Mă mir iarna ce măninci ! 
— Măniînc putregai de fag 
Și peau apă dintr-un lac, 

Și cînt la mindre cu drag. 

Foaie verde rugi de mure, 
Cuculeş de la pădure, 
Vara vil, vara te duci, 
Mă mir iarna ce măniînci ! 
—— Putregai de pe butuci, 
Și beau apă dintr-un lac, 
Și cint codrului cu drag. 
— Cîntă, cuce, limba-ți pice, 
Să dau mîndrii să mănânce 
Covrigei cu lapte dulce, 
De la mine nu s-ar duce. 

Frunză verde măr mustos, 
Vezi cît e cucul de hoţ, 
Cum mai cintă vara-n dos 
Și la el mi-ascultă toți ! 
Asculta-l-a: pustia, 

Că ei mi-a rupt inima ! 
Și-altă frunză popilaic, 
ÎDe-ar ii cucul de-un voinic, 
I.-aş prinde de-un ibovnic ; 
Dar e cucul păsărea, 

NU şte ce-i dragostea, 
Doar îmi rupe inima. 

Frunză verde magheran, 
Frumos cîntă cucu-n deal, 
Frumos ca un căpitan, 

Și puica stă pe maidan 

Și înșiră la mărgean, 

Îl înşiră revărsat. 

La tot bobul 

Face nodul, 

Ca să-i fie neica robul. 

Foaie verde de trei fire, 
Umblă cucul de trei zile, 
Tot pe deal şi prin păcure, 
Și n-are pe ce se punc. 
Aproape de casa mea, 
Bate vîntu-o rămurea, 

Se punea cucul pe ea 

Si cînta de mă seca. 

Foaie verde iarbă seacă, 
Eu zic cucului să tacă, 

El se suie pe-altă creacă 

Și tot cîntă de mă seacă, 
Tot în ciuda mea să facă. 
Foaie verde şi-o lalea, 
Cucul este-o păsărea, 

Nu ştie ce-i dragostea. 
De-ar ti cucul de-un voinic, 
L-aş prinde de ibovnic ; 
Dar e cucul păsărea, 

Nu ştie ce-i dragostea. 
Foaie verde de măr dulce, 
Cîntă, cuce, limba-ţi pice, 
S-o dau neichii s-o mănince, 
Să-i pară dragostea dulce, 
Că e cucul păsărea, 

Nu ştie ce-i dragostea. 
De-aș fi cu puiul pe un loc, 
Of, of, of şiiarăşi of ! 

Nu m-ar arde-atita foc. 

Foaie verde şi-o lalea, 

Colea-n valc-n pădurea 

Mi-a ieșit o viorea, 

N-o adună nimenca. 

Numai neica cînd o vrea, 

S-o culcagă vinerea, 

S-o chitească simbăta, 

S-o poarte dumineca. 

S-o poarte, s-o veştejească, 
S-o dea mîndrei s-o-nălbească. 

Nici n-o rog, nici n-o poftesc, 
Căci ca dinsa mai găsesc. 
Mai frumoasă, mai de viţă, 
Nu ca dinsa — o rămășiță, 
De-i miroase gura toată 

Și ţiţele-a lămiiță 

Și-și dă gura, porumbiţa, 
Şi mie şi lui Gheorghiţă. 
Mai frumoasă, mai ceva, 
Nu ca dinsa, farfara, 

De-şi dă gura pe-o para 

Și mie şi altora. 

Frunză verde plopi în rind, 

Ştii, mîndro, ce-am pus de gind? 
Să plec să te las plingind, 

Din ochi negri lăcrămind ; 

Să mă duc la draga mea, 

Care m-am iubit cu ea 

Din copilăria mea. 

Că nu-s ciine ca s-o uit, 

Ci-s voinic ca s-0 sărut, 

Că ea cea dintii m-a vrut. 

Astă-iarnă, ger şi frig, 
Puica mea şi draga mea, 
Și veneai la mine-n cring ; 
Dar acum e cald și bine 
Și nu mai vii pe la mine. 
Ori dragostea ţi-a pierit, 
Ori pe neica l-ai urit? 

Frunză verde foi de tei, 
Spune-mi, mindro, vrei, nu vrei ? 
Cu sila să nu mă iei. 

— Aşa cuminte ca mine, 
Să te ii tu după mine, 
Neică, să- -yi fie ruşine ! ! 
Du-te, neică, şi- y găsește 
Puică cu dinți mărunței, 
Cu galbeni şi cu cercel. 
— Mă făcuşi să vin pe-aici, 
Desculţ şi fără opinci, 
Numai cu ţigara-n dinți. 

Și-o foiţă trei zambile, 
Dragele neichii copile, 
Da-v-ar Dumnezeu mult bine 
Si neichii doar sănătate, 

Să vă iubească pe toate. 
Și-ncă verde flori mărunte, 
Geaba ai sprincene multe ; 
Mai bine mai puţinele 

Și cu diamant prin ele; 

Să se uite neica-n ele, 

Să vadă că-s frumuşele. 

Foaie verde ruptă-n cinci, 
Plin e codrul de voinici, 
La tot fagul cite cinci. 

Dar la fagul cel mai mare, 
Zace-un voinic de lingoare, 
Cu trei fete la picioare. 
Una din ele ui zice: 

— Zaci, voinice, ori te scoală, 
Că mie mi s-a urit 

Tot mutindu-ți pătura, 

De la umbră pin’ la soare, 
M-am uscat de pe picioare. 
Dar voinicul ce zicea ? 

îs Bălăiţă, bălăioară, 
Mare eşti, puţin pricepi. 

Eu atuncea m-oi scula, 
Cind tu mie imi vei da 
Apă rece din Dunăre, 

Sloi de gheaţă din ţărmure, 
Două mure din pădure. 
Bălăioara ce-mi zicea ? 

— Eu şi de-alca îţi voi da, 
Numai tu de te-i scula. 

lar voinicu-i răspundea : 
-— Bălăiță, bălăioară, 
Mare ești, puţin pricepi. 
Apa rece s-a-ncălzit, 

Sloi de gheaţă s-a topit, 
Două mure s-au trecut. 
Două mure-s ochii tăi, 
Apa rece-i gura ta, 

Sloi de gheaţă-i inima. 
Alcea tu de mi le-i da, 
Atunci eu că m-oi scula. 


622 


Frunză verde matostat, 

Pe mine cin” m-a secat? 
Două fete dintr-un sat 
Şi-o nevastă cu bărbat. 

Pe mine cin? mă omoară, 
O copilă bălăioară. 

Pe mine cin” mă usucă? 
Un dor de la ibovnică. 
Unde-ţi văd Wţica-n piept, 
Dau prin apă să mă- nec ; 
Unde-ţi văd ţiţica-n sîn, 
Dau de-a drept prin mărăcini. 

Luncă, luncă, 

Mult eşti lungă, 

Și-am un cal să mi te-ajungă. 
Lunca Călineştilor, 
Deasupra Floreştulor. 

Spune-mi, mindro, vii, nu vii? 
Tu răspunsul să mi-l spui. 

— Eu răspunsul ţi l-am spus, 
De-aseară, de cind ne-am dus; 
Eu răspunsul ţi l-am dat, 
De-aseară, cînd ne-am culcat ; 
Dar tu nu m-ai ascultat 

Și-ai plecat repede-n sat. 

Frunză verde şi-un dudău, 
A ducă-te Dumnezeu 

Pe la bor deiaşul meu, 

Să vezi cum trăiesc ŞI cu 
Și de bine şi de rău, 

Să bei din paharul meu. 
Să-ţi aduci aminte-odată 
Că m-ai lăsat supărată ; 
Si m-ai lăsat amărită 

Şi cu copil mic de ţiță, 
De toată lumea urită. 

Foaie verde de-avrămeasă, 
Are maica fată-aleasă 
Și-o scoală de dimineaţă. 
Se-mbrăca, se pieptăna, 
Doniţa-n mină-o lua 

Și la apă se ducea. 

Un băiat că mi-o vedea 
Și după ea se ducea. 
Dar fetica ce făcea ? 
Fuga la luntre căta 

Și în luntre s-arunca, 
Iar băiatul alerga 

Și din gură că-i zicea : 
— Puică, puiculița mea, 
Nu te mai grabi așa, 

Să mă sui și eu în ea. 

Am un măr 

ŞI am un păr, 
Pere face 

şi le coace, 

Şi-o puicuţă nu-mi dă pace. 
Nu ştiu, frate, cum aş face 
Să iubesc numai ce-mi place ! 
Eu aş face, 

cum aş face, 
Dar mindrele nu-mi dă pace. 

Frunză verde dedeţel, 

Mai așteaptă puţinel, 

Să mă duc la Cornățel, 
Să-i aduc un testemel. 
Testemel cu f[loare-albastră, 
Pentru tine, fa nevastă; 
Testemel cu floricele, 

La ibovnicele mele. 
Una-mi şade-n Vadul Lat, 
Inimioara mi-a secat ; 
Alte două la Saiele, 

Ziua, noaptea, merg la ele, 
Nebun viu, nebun mă duc 
Și de treabă nu m-apuc. 

Frunză verde trei scăieţi, 
Măriuţo dintre bălți, 

Nu te mai iubi cu toți! 
Na de la neica trei lei, 
Nu te mai iubi cu ei; 

Că pin’ să ies eu pe poartă, 
Altu-a şi intrat în casă. 
Cine n-a iubit nevastă, 
Nici să nu se ispitească, 
Că dragostea de nevastă 
Te bagă-n boală cîinească, 
Te face din om neom, 
Zaci toată vara sub pom. 

Foaie verde matostat, 

Spune, puică.-adevărat, 

Cîţi voinici te-au sărutat ? 

— Nu şuu, nu i-am numărat, 
Că n-au fost toți dintr-un sat. 
Unu-nalt şi sprincenat, 

O dată m-a sărutat, 

Limba-n gură mi-a mușcat, 
Buzele mi-a băşicat, 

La inimă m-a secat. 

Foaie verde şi-o alună, 
Colea-n vale la fintină, 
Două fete spală lină, 
Una calcă şi-alta-ndrugă 
Să facă lui neica glugă 
Şi-alta plinge 

de se fringe, 
Că-i căzu salba-n fîntină. 
Salba cea de galbeni mari, 
Făcută de doi primari ; 
Şi salba de galbeni mici, 
Făcută de doi calici ; 
Şi salba de gologani, 
Făcută de mitocani. 

Foaie verde şi-un susai, 
Tu erai, mîndro, erai, 
Care te făgăduiai 

Că pe altul nu mai ai. 
Dar aseară la fintină, 
Te găsii cu doj de mînă. 
Unu-ţi ţinea cobiliţa 
Și-altu-ți săruta guriţa. 
Altul te păzea din spate 
Şi-ala ziceai că ţi-e frate. 

De te-oi mai prinde vreodată, 
Îl dau pe frate deoparte 

Și fac bătaie de moarte. 

Că s-a fript inima-n mine, 
De cînd umblu după tine. 

Foaie verde mărăcine, 

Se miră lumea de mine, 
Că e punga-n sin la mine. 
Milă mi-e, dragă, de tine, 
Mi-e milă şi de amant, 
Da’ mai mult mi-e de bărbat, 
Căci cu el m-am cununat. 
Toarnă vin peste rachiu, 
Dac-oi muri, mort să fiu; 
Toarnă vin peste pelin, 
Poate mor să scap de chin. 

— lorgule, batista-ţi pică. 

— Ia-o, Leano, şi-o ridică. 

— Nu pot, lorgule, mi-e frică, 
C-ai acasă nevestică. 

— lorgule, batista-i neagră. 

— la-o, Leano, şi-o fă albă. 

— Nu pot, lorgule, am treabă, 
Treabă multă n-aş avea, 

Da-i acasă nevestea. 

Frunză verde de bujor, 
După Paşu, din sărbători, 
Cind e cimpul plin de flon, 
Toate fetele mă vor, 

Dar o hoaţă de nevastă, 
Nu mă lasă să-mi fac casă, 

Dă cu spuză pe fereastră, 
Să mă frigă, să mă arză. 
Aci eşti tu, fa nevastă ? 
Vin? de-ascultă la fereastră, 
Şapte popi mă spovedească. 
Şapte popi din șapte sate, 
Să mă scutur de păcate. 
Și-am să mă mai spovedesc 
La un popă unguresc, 
Să-mi dea voie să iubesc. 

Frunză verde de trei spice, 
Niciodată nu-i ferice 

De neica cu ibovnice, 

Că el multă grijă duce; 

Multă duce, multă are, 

Cum să facă să se strecoare, 

La mîindruţa peste vale, 

Că-i frumoasă, bate-o, Doamne, 
Dar nici neica nu-i urit, 

Și-i frumos alimănit. 

Frunzuliță trei aglice, 
Nu mai e nici o ferice 
De omul cu ibovnice ; 
Că omul cu ibovnice, 
El mai multă grijă duce. 

Cit oi fi şi-oi mai trăi, 
Fată mare n-oi iubi. 
Fata mare se mărită, 
Rămii cu inima friptă. 
Mai bună-i o nevestea, 
Mä duc seara pe la ea, 

Mai spune cite ceva, 

R acoreşte inima. 
Maă-nveleşte cu scurteica, 
Scurteicuţa de atlaz, 
Mor fetele de necaz. 
Intru-n casă la copile 

Și fug ca naiba de mine. 
Intru-n casă la neveste, 
Mai mare dragul imi este. 
Mă spală, mă primenesc, 
Cu scurteica mă-nvelesc, 
Mă-nvelesc şi la picioare 
Ca să nu răcesc la şale. 

Frunză verde bob năut, 
Ibovnică de demult, 

Nu gîndi că te-am urit. 
Te-am urit două-trei zile, 
Dar mi-e gindul tot la tine. 
Spune, puică, ce-ai de gind, 
Că deseară plec de rînd. 
Azi mă duc, miine mă-ntorc, 
Duminecă vin la loc. 

— Spune, puică,-adevărat, 
Cit am fost înconcentrat, 
Ciţi voinici te-au sărutat ? 
— Toți voiniceii din sat, 
Numai unul mi-a scăpat, 
Unu-nalt şi sprincenat 

Și cu semne de vărsat. 

Frunzuliţă lemn uscat, 
Plecai luni la secerat, 
Cu toată lumea din sat. 
Secerai pin” la nămiaz, 
Tot cu plins şi cu necaz. 
Secerai pîn” la chindie, 
Tot cu plins şi cu minie. 

Dar cind fu pe inserat, 

Mă pomenii c-un mandat 
Să mă duc la Calafat 
Pentru mindrele din sat. 
Nu ştiu ce rău le-am stricat, 
Că doar cu ele m-am jucat 
Și-uneori le-am sărutat! 

Frunză verde din cărare, 
Drum la deal şi drum la vale ; 
Drumul către deal îmi place, 
Cel din vale, moarte-mi face. 
Căci drăguţa cea din deal 

Mă iubeşte în zadar ; 

Dar drăguţa cea din vale 

Mă iubeşte cu-nfocare 

Și mă scoate-n primăvară, 
Galben ca turta de ceară. 

Frunză verde şi-o lalea, 
Trecu loana pe colea 

Și de zor mă tot ruga 
S-o iubesc dumineca, 
*'N-altă zi, cînd oi putea. 
Eu nu i-am făgăduir, 

Că sînt un om necăjit. 
Că mai am trei peste Olt, 
Nu scap de ele nici mort. 

Bate-o, bate-o şi-o mustrează, 
Să spună unde-nserează, 
Pină-n noapte-ntirziază. 
Mi-a-nserat la o fintină, 
Cu trei logofeți de mină. 

Unu-i ţinea cobiliţa 
Și-altu-i săruta gurița. 
Altu-i şade mai la spate 
Şi varsă venin de moarte. 

Foaie verde şi-o cucută, 
Neică cu cămaşa scurtă, 
Treci valea şi mă sărută. 
Sărută-mă, neică,-n vis, 
De buze să nu te-atingi, 
Buzele sînt arvunite, 

La doi primari dăruite 
Pe galbeni şi pe cercei, 
Să mă fudulesc cu ei. 


641 


Frenză verde şi-o lalea, 
Mîndră, mindruliţa mea, 
Ai o fire de căţea ! 
Și-aseară-am venit la voi 
Și tu şedcai între doi. 
Al 'de şedea lingă tine, 

E prieten bun cu mine ; 
Äl de şedea lîngă masă, 
Era cu inima arsă, 

Ca şi mine la fereastră, 
Sărăcuţ de mama noastră ! 

Frunză verde arţăraş, 
Dragul daichii flăcăiaș, 
Te-am iubit de copilașş 
Şi-acum te duci şi mă laşi. 
Tu te duci la Călăraşi, 
Dar pe mine cui mă laşi ? 
Lemnelor şi pietrelor, 

Pe mîna dușmanilor. 

Foaie verde nucă seacă, 
Neica la Călăraşi pleacă 
Cu batista nespălată, 
Cu mineca necălcată. 
Unde-o fi, unde-o-nsera, 
Pe ce pernă s-o culca ? 
O fi albă ca şi-a mea? 
Ce guriță-o săruta ? 

O fi dulce ca şi-a mea ? 

Foaie verde mărăcine, 
Niciodată nu e bine 

Să iubeşti de lîngă tine, 

Ne pirăşte vreo vecină. 
Ţi-am spus astăzi, 

i-am spus miine, 

Ti-am spus de-o lună de zile 
Să nu te mai uiţi la mine; 
Să te uiţi tot în påmint, 

Să zică că ne-am urit. 

— De-ai fi poamă pădureaţă, 
Ai veni la mine-n braţe. 

Dar eşti poamă de-ale dulci, 
Seara vii, seara te duci, 

Mă mir iarna ce măninci ? 
— Măninc putregai de fag 
Și beau apă dintr-un lac. 
Verde foaie trei costrei, 
Spune-mi, neică, vrei, nu vrei? 
Nu mă ţine-n drum să piei, 
Că colea mă roagă trei, 

Cu poala plină de lei. 

— Foaie verde matostat, 
Spune-mi, neică,-adevărat, 
Cine mi te-a sărutat ? 
Unu-nalt şi sprincenat, 

Și-are semne de vărsat? 

— N-are semne de vărsat, 
Ci boabe de diamant, 

ȘI inima mi-a secat. 

— Foaie verde şi-o lalea, 
Ţine, neică, giubeaua, 
Să-nveleşti mușcătura, 

Să n-o vadă nimenea, 

Numai Singur neicuța. 

— Şi-am zis verde şi-un harbuz, 
Eu ţi-am spus, neicuță, spus, 
Unde-or fi oameni mai mulți, 
La mine să nu te uiţi; 
Unde-or fi mai puținei, 

Să te uiţi în ochii mel, 

Că-s negri ca şi ai tăi. 

Frunză verde trei lămii, 

Ştii tu, puică, ori nu știi ? 
Cind eram noi mici copii, 

Ne jucam prin bălăru. 

Lelea albă, fusta neagră, 
Trinti-m-aş cu ea pe nalbă. 
— Frunză verde peliniţă, 
Prăpădi-te-ai, neiculiţă ! 

— De ce să mă prăpădesc ? 
C-am pus gînd să te iubesc. 
Verde foaie şi-o secară, 

Să treci prin foc și prin pară, 
Să ieşi la neicuţa-afară. 
Unde-or fi oameni mai mulți, 
La mine să nu te uipi ; 
Unde-or fi mai puţintei, 

Sa te uiţi în ochii mei, 

Că sînt negri ca și-ai tài. 

Tot ţi-am zis, mîndro, ţi-am zis 
Să dai popii-un paraclis, 
Că te visez noaptea-n vis. 

Și ţi-am zis de-atitea ori 

Să nu-ţi faci ie cu flori, 

Să fii dragă tuturor. 

Să-ţi faci ie ca o ie, 

Să-mi fii dragă numai mie. 
ȘI ţi-am zis, mîndro, ţi-am zis, 
ȘI pe față şi furiș, 

La mine să nu te uiţi, 
Unde-or fi oameni mai mulți. 
Unde- or fi mai puţintei, 

Să te uiţi în ochii mei, 

Că sint frumoși ca şi-ai täi. 

Frunzuliţă bob năut, 
Duminică plec, mă duc 
Si-mi las mîndruţa oftînd. 
Taci, mindro, nu mai ofta, 
C-oi face cum oi putea 

Și-oi plău săptămina, 

Și-oi şedea cu dumneata. 

Și altă foaie şi-o muşcată, 
Drag mi-a fost puicuţa-naltă 
Și la mers cam legănată. 
Și-altă foaie busuioc, 

Unde- -mi văd puicuța-n joc, 
Că mă stringe de mijloc, 
Mi-arde i inimioara- -n foc! 
Verde foaie mărăcine, 

Ce-o avea lumea cu mine ? 
Că nu fac vreo stricăciune, 
Ci doar dragoste pe lume. 

Să beau vin, să mănînc piine, 
Cu puicuţa lingă mine. 

— Ce-o avea lumea cu mine, 
Să nu mă vadă cu tine? 

Cu tine, c-un călător, 

Să mă laşi în drum să mor? 

— Mă vezi, loană, că leșin, 
Cînd îţi scot ţiţa din sin. 
Aoleo, daică loană, 

Naiba te-a scos în poiană, 
*Naltă ca o budiană. 

Ioană, loană, daică loană, 
Pupu-ţi ochii și-o sprinceană. 
loană, loană, daică loană, 
Și-alunica din obraz, 

Ca să fac la toți necaz, 
loană, loană, daică loană. 

Floricică, floare-albastră, 
Păcat de dragostea noastră, 
Că lumea e rea şi hoaţă, 
Umblă să mi-o dea pe faţă. 
Dragostea, zburdalnica, 

Grea mai e pîrdalnica ! 

De grea ce e, seamăn n-are, 
Parcă porți plumb în spinare ; 
Dar cine-i află ei miezul 

Şi-o pipăie cu merchezul, 

E ca pleava de ușoară, 

Ca pe-un fulg vintul o zboară. 

Frunză verde sălcioară, 
Cind ies eu din sat afară, 
Dragostele mă omoară, 
Dorul puicii mă doboară. 
Nu mai pot să stau călare 
Şi duşmanii mă omoară. 
Duşmanii, duşmancele, 
Că nu-şi păzesc casele 

Și tot sar gardurile, 
Reazimă ulucile 

Și scornesc minciunile, 
DDe-mi strică dragosule. 

De dragoste m-oi lăsa, 

Cînd mi-o suna sciîndura, 
Popa cu cădelniţa, 

Baba cu tămiița, 

Și mi-o zice : du-l, du-l, du-l, 
Că de dragoste-i sătul. 

Tot mă mir şi mă gîndesc, 
Încotro, foc, să pornesc, 

Cu mindra să mă-ntilnesc, 
Două vorbe să-i vorbesc 
Şi-aşa s-o povăţuiesc : 
Spune, mîndro,-adevărat, 
Adevăr şi nu minciună, 
Precum vorba noastră sună. 
N-asculta de ciţi or zice, 

Că dragostea vor să ne strice. 
Spune, mîndro, şi-ndrăzneşte, 
Tot ce inima-ţi pofteşte, 
Toate ncica le-mplineşte. 

— Foaie verde foi de flori, 
Linico cu gălbiori, 

Te-aş iubi, dragă, să mor, 
Zi şi noapte, pină-n zori. 
Linico, sufletul meu, 

Am auzit că ţi-e rău. 

Dar nici mie nu mi-e bine, 
Că mi-e boala de la tine. 
— Foaie verde foi de praz, 
De-mi ești, ncică, vreun viteaz, 
Fă-mi grădină cu pirleaz, 
Să te iubesc cu răgaz, 

Să faci duşmanilor necaz. 

Foaie verde magheran, 

Tot pe deal, puică, pe deal, 
Sa găsim iarbă de cal. 
larbă de cal n-am găsit 

Şi lumea-n sat ne-a vorbit 
C-am plecat după iubit. 
Lasă lumea să vorbească 

Și neica să te iubească, 
Dușmanii să s-otrăvească. 

Foaie verde mărăcine, 
Ostenit şi vai de mine, 
Ostenit și plin de apă, 
Ostenit sint de pe a 

Și de dragoste sint plin. 
De-ar fi drumul prin pădure, 
La Filţa-aş merge cu mure. 
Foaie verde arţăraș, 

Dar mi-e drumul prin oraș, 
Nu pot, Filţo, mînca-te-aș, 
Că o jurată de-amantă 

Mi-a aprins lampa în poartă, 
Ne pîndeşte lumea toată. 

Foaie verde usturoi, 

Vilvăie lumea de noi, 

Că ne iubim amindoi 

Și nu vedem de nevoi. 

Lasă lumea să birfească, 
Numai puica să-mi trăiască ; 
Biriească lumea de noi 

Și să trăim amindoi. 


618. 

— Foaie verde. de orez, 

Ce plingi, neică, şi oftezi : 2 
— Cum n-aş plînge şi-aş ofta, 
Cînd îmi văd pe mindra mea, 
Pe braţele altuia. 

N-am cuţit, m-aş înjunghia 
Și pe mine şi pe ea. 

Păcat de dragostea mea, 

Eu o fac, altul o ia ! 

Eu o fac cu braţele, 

Altu-o ia cu palmele. 

Nu ştiu, vintul mi-o lua-o, 
Ori dușmanii mi-or fura-o. 
N-am cuţit, m-aș înjunghia, 
Să se ducă pomina 

Și de mine şi de ea, 

Că s-a-njunghiat un voinic 
Pentr-un lucru de nimic. 

Frunzuliţă griu mărunt, 

Ce de mai flori sînt pe cimp, 
Și n-am cu cin” să le string! 
Le-aş stringe cu dumneata, 
Dar mi-e trică de belea, 

Că ne prinde cineva. 

Și ne prinde şi ne leagă, 

Și ne leagă cot la cot, 

Şi ne plimbă tirgul tot, 

Și ne dă drumul pe Olt, 

Ne lipsim de-aşa noroc. 

Foaie verde foi de fag, 
Nu ştiu, de făcut le fac? 
Pe lume văd că le trag. 
Dar mai bine să le fac, 
Să ştiu pentru ce le trag. 

C-am tras bune şi-am tras rele, 
Pentr-un diavol de muiere. 
Şi de-o: trage cit oi fi, 

De ea nu m-oi despărţi ; 

Și de-oi trage pin” la moarte, 
Eu de ea nu m-oi desparte. 
Verde foaie de trifoi, 
Vorbeşte lumea de noi 

Că ne iubim amindoi. 
Unde-i vedea doi cu doi, 

Le e vorba tot de noi, 

Că ne iubim amindoi. 

Cînd oi zice foi ca bobu, 
De la gară pîn’ la Corbu, 
De se-ntilnesc doi cu doi, 
Le e vorba tot de noi, 
Că ne iubim amindoi. 
Drum la deal şi drum la vale, 
Pe la poarta dumitale, 
Trecui aseară călare, 

Cu vinătul în zăbale. 

Te zării pe prispă-afară, 
Cu ia de borangic, 
Sfircul ţiţei l-am văzut, 
Am ameţit şi-am căzut. 
Eu mă perpeleam să mor, 
Fetele veneau cu flori, 
Ca în luna lui cuptor. 

Frunzuliţă foi trifoi, 
Vorbeşte lumea de noi 
Că ne iubim amindoi; 
Lasă lumea să vorbească, 
Puişorul să-mi trăiască ! 
Dacă puiul o muri, 
N-are lumea ce vorbi; 

Toată lumea-mi spune mie 
Că-ţi sint amurează ţie ; 
Eu nici nu tăgăduiesc, 

Cu lumea nu mă sfădesc ; 
Să ştiu bine c-am să mor, 
N-am să fac pe placul loc. 

Aferim, nercă,-aferim, 
Tot la lună ne-ntilnim. 
La lună şi la anul, 
C-așa ne-a dorit duşmanul. 
Duşmanul, „dușmancele, 
Ce nu-şi păzesc casele 

Şi ne sparg dragostele. 
Dragostele dintr-o vară 
Le uitai pe prispă-afară. 
On duşmanii le furară, 
Ori că porcii le mîncară, 
Ori că-n gîrlà se-necară. 
Să plătim la năvodari, 
Să dea cu năvoadele, 

Să scoată dragostele. 
Putregai putregă1os, 

Ce stai, neică, mînios ? 
Putregai, aprinde-te, 
Neică, dezmînie-te. 

Foaie verde trei lalele, 
Maică, duşmancele mele, 
De-ar avea ele-o putere, 
M-ar scoate afară-n drum, 
M-ar arde, m-ar face scrum. 
Și cu scrumul de la mine 
Și-ar cerni sprincenele ; 
Cernească-le cît de mult, 
C-ale mele tot nu sînt! 

Frunză verde ŞI-O sipică, 
Colea-n vale, în vălceică, 
Este-o casă mititică, 

Cu ferestrele de sticlă, 
Cu șindrila mărunțică. 
Pe poteca din vălcică 

Se plimbă de-o nevestică, 
O femeie mărunţică, 

La fața cam ocheşică. 
Nu se plimbă că-i săracă, 
Dar n-are bărbat să-i placă. 
Frunză verde de cicoarc, 
Cică-ar fi o vrăjitoare ; 
Si iar verde baraboi, 

Să ne farmece pe noi, 

Să nu ne luăm amindoi. 
Dar noi tot ne vom lua, 
Cind o tace plopul nuci 
ȘI răchita mere dulci, 

Şi salcia pere moi, 
Atunci ne-om lua amindoi. 

Frunză verde mere verzi, 
— Spune-mi, mindro, mergi, nu mergi: 
Ori poteca să-mi dezlegi, 
Din două, una s-alegi ! 
Spune-mi, mîndro, vrei nu vrei, 
De mă iei, de nu mă iei? 
Că colea m-aşteaptă trei ! 
Haide, mindro, să fugim, 
Să fugim, 

să pribegim, 
Unde-om putea să trăim ; 
Că satul ni s-a mărit, 
Duşmanii s-au înmulțit 
Și nu mai e de trăit, 
Că unde sint doi cu doi, 
Vorba le e tot de noi, 
Să ne bage la nevoi; 

Si unde sint doi cu trei, 

Vorba de noi e-ntre ei, 
Duşmani de-ai tăi şi de-ai mei. 
Toţi se uită ca la urs 

Şi fac sfaturi pe ascuns, 

Să ne facă neajuns. 

— Frunză flori de ibrişin, 
Haidem, mîndro, să fugim. 
Să fugim, să pribegim, 
Să trăim în codru verde, 
Unde urma ne vom pierde. 
Unde şezi, 

nu te mai vezi, 
Unde calci, 

urmă să nu faci. 
Cite lacrămi am vărsat, 
Face-m-aş fintină-n sat ! 
Fintînă cu trei izvoare, 
Să bea duşmanii să moară, 
Să bea şi duşmanca mea, 
Să plesnească fierea-n ea. 
Să bea şi mîndruța mea, 
Să mi-o ţie Precista. 
De cînd noi ne-am îndrăgit, 
Duşmanii ne-au îngrădit, 
Au făcut gard de nuiele 
Şi-au spus tot cuvinte rele. 
Dar-ar Dumnezeu un vînt, 
Să dea gardul la pămînt, 
Numai parii să rămiie 
Duşmanilor, de tămiie. 

Foaie verde bob năut, 

Și-am să las cu jurămiînt, 

Să nu mă-ngroape-n pămînt ; 
Să-mi sape groapa-ntr-un cring; 
Să nu putrezesc curînd ; 

Să mă scoată la cinci ani, 

Să fac necaz la duşmani. 

Foaie verde rug de mure, 
Drag mi-e cîrciuma-n pădure, 
Să măninc şi să beau bine 
Cu puicuţa lingă mine. 
Foaie verde trei vizdoage, 
La cîrciuma din pirloage 
Este-un vin de trei soroace, 
Cine-l bea, copii nu face. 
De-ar fi băut maica mea, 

Pe mine nu mă făcea. 

oaie verde pătrunjel, 

Și-aş scrie de-un răvăşel 

Și l-aş trimete măicuţei : 

De mai am vreun frate-n lume, 
Să nu-l blestemi ca pe mine, 
Să umble din sat în sat, 
Nebăut și nemîncat 

Și la vreme neschimbat. 

Să umble din ţară-n ţară, 
Cu hainele subţioară. 
Străinel sînt şi sărac, 
Noaptea n-am unde să trag. 
Aş trage la vreo vecină, 

Dar mă tem de vreo pricină. 

— Foaie verde trei masline, 
Venii aseară la tine, 

C-o păpuşă de smochine. 
O căţeluşe bălțară 

Mă goni ograda toată 

Şi grădina jumătate, 
Fir-ar a dracului moartă. 
Smochinele le pierdui, 
Mai stăm pîn'o ieşi luna, 
Să le stringem cîte una. 
Arde-ar căscioara ta, 
Cum arde inima mea ; 
Arde-ar bordeiul tău, 
Cum arde sufletul meu, 

Și să mori şi să plesneşti, 
Că pe min’ nu mă iubeşti. 
— Mi-a pus taica păzitori 
Și maica salbă de poli 

Pe la porți, pe la strimtori. 
Zice lumea că iubesc, 

Nici eu nu tăgăduiesc. 
De-am iubit, de n-am iubit, 
Nimenea nu m-a ştiut. 
Și-am iubit şi defăimat, 
Toată lumea m-a aflat, 
Copilașii de prin sat 

M-au băut şi m-au mincat, 
Ca pe-un pîrcălab de sat. 

— Mariţo cu ochii verzi, 
leşi la poartă de mă vezi, 
Pînă sînt grinele verzi. 
Că dacă s-or secera, 

Mult oi plinge şi-oi ofta 
Ca de măiculița ta, 

De la care-ai supt ţița. 

— Nu pot, nu pot, vai de mine ! 
C-am o mumă cirtitoare 
Și-o boldeică lătrătoare 
Și-o uşă scîrţiitoare. 

— Ia untură de găină, 
Unge uşa la ţiţină ; 

Ia şi-un sfertişor de jmblă, 
Dă-i boldeicii să mănînce 
Și trimite-o să se culce. 

ȘI ia-ți un lucru în mină 
Și te plimbă prin grădină, 
Ușuind câte-o găină, 

Să nu-ţi bage mā- -ta vină, 
Şi dă-i neicăi gură dulce, 
Și-apoi neica s-o tot duce. 

Foaie verde și-un cireş, 
De-afurisită ce ești, 
Trec pe drum şi nu-mi vorbeşti, 
Nici nu spui ce plănuieşti. 
Mi-a plecat puica la tirg, 
Mă doare gura-ntrebînd, 
Copilaşii ispitind. 
Să te găsesc, puică, prin obor, 
Să-ţi dau rachiu anason, 
Să te găsesc pe uliţă, 
Să-i pun piciorul pe rochiță, 
Să-ţi dau rachiu vutculiță. 
Fir-ar a dracului moartă, 
Cine i-a zis fetei, fată, 
C-aseară-a peţit o dată, 
Pe la colţuri, prin corlată ; 
Trei în vatra tocului, 
Opt îi în gura podului, 
Pe cîmpie 
nu se ştie, 

— Vin diseară pîn’ la mine! 
— Dar ai o căţea bălţată, 
Fir-ar a dracului moartă ! 
Și-o ușă scirțiitoare 
Şi-o babă cîrcfitoare. 
— Moaie piine-n lapte dulce, 
Dă-i boldeicei să măntînce. 
Și ia puţină slănină, 
Unge ușa la ţiţină. 
la o mînă de cenușă 
Și dă-o-n ochi la mătuşă, 
ȘI dă-i un brinci după ușă. 

— leşi, Lenuţo, prin grădină 
Să smulgi cite-o bolbotină, 
Sa nu-ţi bage mă-ta vină; 
Bolbotina s-a uscat, 
Lenuţo, m-ai ofticat. 

— Frunză verde sălcioară, 
Bălăiţă, bălăioară, 
Da-te-ar mă-ta de pomană, 
Da-te-ar şi mie-ntr-o seară, 
Să-mi aştern pe prispă-afară, 
De-un cearșaf şi-o perinioară, 
Unde-o vede neica moare. 
Frunză verde bob năut, 
Mă doare gura-ntrebînd, 
A „plecat neicuța-n tirg, 

Să vedem ce-a tîrguit. 
— Numai aur şi argint, 
Și-o salbă de mărgărit 
S-o atirn puicăi la git. 

Frunză verde trei spanace, 
Lasă-mă, măicuţă,-n pace, 

Să iubesc pe cine-mi place ! 
Să-i placă maichi ca mie, 
M-aş duce la cununie. 
Și-apoi, neică, cum m-aş duce, 
Nici cu cai nu m-ar ajunge! 
Neică, pentru dumneata 
Multă cale-aş colinda ; 

Dar pentru măicuţa ta 

Nici de ici pînă colea. 

Hai, neică, să ne iubim, 
Numai amindoi să ştim ; 
Maică-ta-i muiere rea, 

Nu te lasă-n voia ta, 

Să iubeşti ce ţi-o plăcea. 
Hai, neică, să ne-avem dragi, 
Pînă e frunza pe fagi 

Și iarba pe sub copaci. 

Verde frunză şi-o lalea, 
Trecea neica pe vălcea 

Şi cu puica se- ntilnea, 

Și din gură-aşa-i zicea : 

— Puică, puiculiţa mea, 
De te-o-ntreba mamă-ta, 
Să-i spui c-ai pierdut vaca, 
Vaca și vițeluşa, 

ŞI vin la neica colea, 
Să-mi răcoreşti inima. 

Frunză verde bob năut, 

Nu ştiu cine m-a pirit 

Că sînt bună de iubit. 

Maica dacă m-a aflat, 

În chilie m-a băgat, 

La chilie-a pus lacăt, 

Pe lacăt puse cuțit, 

Pe cuţit crescuse zid. 

Eu printre zid m-am uitat 

Si de maica m-am rugat: 

— Sloboade-mă, mamă,-n sat, 
Că de iubit m-am lăsat. 
Maică-mi 1 s-a făcut milă, 
Mi-a dat drumul în grădină ; 
Din grădină-o floare rup 

Și peste gard o trimet, 

Pin’ la locul badelui. 

Ea acolo nimerea 

Si către badea zicea : 

— Bun lucru, bade, la plug, 
Mergu-ți boii bine-n jug ? 

— Fir-a1, mindro, sănătoasă, 
Că mi-ai dat vorbă frumoasă ! 
— Fir-ai, bade, sănătos, 

Că mi-ai mulțumit frumos ! 
Păsărică, mută-ţi cuibul, 

Că vine badea cu plugul ; 
Păsărică, mută-ţi casa, 

Că vine badea cu coasa. 

Frunză verde de-avrămeasă, 
M-a făcut „maica frumoasă, 
Nici la apă nu mă lasă. 

Eu pun capul pe fereastră 

Să mă uit la Gheorghe- -acasă. 
Gheorghe seceră la griu, 

Cu batista mea la briu. 

Deseară, pe lună plină, 

L-aştept pe Gheorghe-n grădină. 

Frunză verde şi-o secară, 
Te-ai mîniat, bade,-aseară, 
Că n-am mai ieşit afară ! 
N-am ieșit că n-am putut, 
M-a pus maica la cernut; 

Și mi-a dat o sită deasă, 

Ca să nu mai ies din casă; 
Și eu mi-am luat una rară 
Și-odată-am ieşit afară ; 
Cînd am fost la sărutat, 

M-a chemat la frământat, 
Cînd a fost s-astimpăr dorul, 
M-a chemat s-aprind cuptorul. 

Amoraş, amoraș, 
Vedea- te-aș călugăraș 
La mînăsurea din laşi ; 
Pînä-n patruzeci de zile, 
Arhereu la mînăstire, 
Cu coatele pe psaltire, 
Să spovedeşti la copile. 
La copile mărunţele, 
Care te-ai iubit cu ele, 
Din vîrsta copilărească, 
Din coliba părintească. 

Arde-te-ar focul, pădure, 
De s-ar face drum prin tine, 
Să mă duc la mînăstire, 
Să-mi văd cîrduri de copile, 
Trecînd să se spovedească 
Și neica să le iubească. 
Să-mi văd şi pe mîndra mea, 
Cum o bate maică-sa, 

Cu surcele, cu smicele, 
Peste negre sprîncenele, 

Cu steble de busuioc, 

Peste subţirel mijloc, 

Dau prin gîrle să mă-nec. 

— Foaie verde trei gutui, 
Mîndruţo, n-ai vrut să vii 
La răzorul dintre vii, 
Unde-a fost dragostea-ntii. 

Sau n-ai vrut, 

Sau n-ai putut, 

Sau de mă-ta te-ai temut. 

— Nici n-am vrut, 

Nici n-am putut, 

Nici de mama m-am temut. 
Toată noaptea-am tremurat, 
Lingă-un colțișor de gard, 
Pentr-un pic de sărutat. 

Frunzuliţă trei spanace, 
Fă-mă, Doamne, ce m-oi face, 
Fă-mă, Doamne, curcubeu, 

Să mă sui la Dumnezeu. 

Și să mă sui simbăta, 

Să cobor dumineca, 

Ca să-mi văd pe mîndra mea, 
Cum o bate maică-sa 

Cu fire de busuioc, 

Peste subţirel mijloc. 

Frunză verde trei spanace, 
Fă-mă, Doamne, ce m-oi face, 
Fă-mă, Doamne,-un porumbel, 
Să mă sui în sus la cer, 

Să mă uit în Cimpina, 
Să-mi văd pe puicuța mea, 
Cum o bate maică-sa, 
Peste ochi, peste sprincene, 
C-un mănunchel de smicele. 
Peste subţirel mijloc, 

C-o steblă de busuioc. 

Foaie verde foi de praz, 
Rotunjoară la obraz, 
Frumuşică şi cu haz, 

De ce faci maică-ti necaz ? 
Aseară unde mi-ai mas ? 

— În grădină, la pîrleaz, 
Să fac fetelor necaz 

Și flăcăilor cu ochiul, 

Să le-aprind mai tare focul, 
Pînă mi-oi găsi norocul. 

Cînd oi zice iarbă arsă, 
Afară plouă și varsă, 

Şi puica mea plinge-n casă. 
— Fă, puică, cum oi putea 
Și mai ieşi la neica-ncoa. 
— Eu oi face ce-oi putea, 
Să m-ajuţi și dumneata. 
Du-te, neică, pe din dos, 
C-am o poartă de rogoz, 
Cum pui mîna, cade jos, 
Și mă săruţi cu folos. 
Sărută-mă, neică, bine, 
Să-ţi ție și azi şi miine, 

Și alte două-trei zile. 

Foaie verde trei smicele, 
Măi băiete, băieţele, 
Dacă-ţi trebuie muiere, 

Vin la mama şi mă cere. 
N-o vrea mama să mă dea, 
Vin cu sila şi mă ia, 

Și mă ia la casa ta, 

Și m-aşază pe saltea, 

Cu coatele pe obloane, 

Cu ochii după cocoane. 

Foaie verde peliniţă, 
Apucai pe Ialomiţa, 
Mă-ntilnii c-o copiliță, 
"Mbrobodită-n băsmăluţă, 
Îmbrăcată-n scurteicuţă, 

În mînă c-o garofița. 

— Dă-i lui neica garofița 
Și să-ți dea neica guriţa ; 
Guriţă de sărutat, 

Că nu pot mîine noaptea-n sat. 
C-am mai mas odată-n sat, 
Era cît pe-aci s-o pat. 

Și iar verde și-o lalea, 
Du-te, spune mamă-ta 

Că dărim casa pe ea, 

De n-o vrea să mi te dea. 

Foicică flori mărunte, 
Pe cel pisculeţ de munte, 
Iată-un pat bine-ncheiat, 
Cu furculiţa de brad. 
Dar în el ce-i aşternut ? 
Trei cearșafuri de argint. 
Și în el cine-mi şedea ? 
Costică cu Ileana. 

Veni mama lui Costică. 

— Hai, Costică, maică,-acasă ! 
Veni şi mama Ileanii : 

— Hai, Ileană, maică-acasă ! 
— Dar Costică nu mă lasă. 
— Foicică şi-un mărar, 
Ileană cu coade mari, 

La urechi mai răsfirat, 

Cum îi e neichii pe plac, 
Cum aș putea să te las? 
Spune, fată, maică-ta, 

Te dă după min-ori ba? 

Ori dărîm casa pe ea, 

Să se ducă pomina ! 

Frunză verde trei smicele, 
Măi băiete, păieţele, 
Însoară-te ȘI-ţi ia muiere. 
Vin” la maica și mă cere. 
N-o vrea maica să mă dea, 
Treci cu luntre şi mă ia. 
Mergi încet să nu mă-neci, 
Că n-ai bani să mă plăteşti, 
Nici galbeni în buzunar, 
Să dai la popi sărindar. 
Măi băiete, băiețele, 

Vin” la taica şi mă cere ; 
N-o vrea taica să mă dea, 
Fă-te negustor de boi 

Și vino-n gazdă la noi, 
C-are tata șase boi. 

Pină boii s-or tocmi, 

Poate ne-om şi logodi. 

Uită-te, soacră, la mine! 
De-oi vedea că joc eu bine, 
Să dai fata după mine; 

De ţi-o părea că Joc rău, 
Ţine-ţi-o cu Dumnezeu, 
Sa mie nu-mi pare rău ; 

Nici bine, nici răru nu-mi pare, 
Și-alte mîndre neica are. 

Foaie verde sălcioară, 

— Măriuţo, Mărioară, 

ŞI ţi-am zis, puică, de-aseară, 
Să-mi scoţi şaua din cămară, 
Să mi-o pui pe prispă- -afară, 
Să mi-o bată vînt de vară, 
De vară, de primăvară, 
C-am să viu întiia oară. 
Și-am zis verde sălcioară, 
Măriuţă, Mărioară, 

Ori n-ai casă și cămară 

Să mă găzduieşti deseară ? 
— Ba am casă şi bordei, 

Să găzduiesc şi doi-trei. 
Taica, maica, nu-s aci, 

Dar mi-e o c-or veni, 
Pe-amîndoi cà ne-or găsi. 

Si cînd de mînă ne-or lua 
Și-afar” pe uşă ne-or da, 
Mare ruşine-or făcea. 

Foaie verde sălcioară, 
De-astă-vară zac de boală, 
De la cînepa de vară, 
Culcară pe prispă-afară 
Și cu faţa la perete, 

Cu gura friptă de sete, 
Pentru tine, măi băiete. 
Foaie verde şi-o lalea, 

— Nu vii, neică, sîimbăta, 
Ci vino dumineca, 

Că mă găsești singură, 
Culcată pe scîndură, 

Maica-i la bisencă 

Și taica la cîrciumă. 

Vino, neică, ŞI mă cere : 
N-o vrea maica să mă dea, 
Surpe-se casa pe ea, 

Vino, neică, şi mă ia. 

— Frunză verde merişor, 
Fetiţă de negustor, 

De nu te-oi iubi, să mor. 

— Să mori, neică, să plesneșşti, 
Pe mine nu mă iubeşti, 

C-are taica păzitori 

Și la poartă-ncuietori. 

De-mi eşti, neică, vreun viteaz, 
Fă-ţi grădină cu pîrleaz 

Şi-n grădină o fîntînă, 
Fiîntînă cu apă bună, 

Să vezi maica cum mă mină, 
De trei ori pe săptămînă, 
Desculţă cu cofa-n mînă, 

Să-i aduc apşoară bună. 

Și atunci ți-oi fi la mînă. 


691 


Frunză verde trei scaieţi, 
Rade-te, neică, mai des, 

Că mă-nțeapă barba ta 

Și mă cunoaşte maica. 
Maica mă spune la taica, 
Taica-i rău ca ciinele, 

Dă cu mărăunele, 

De-mi usucă zilele, 

Şi pentru o barbă nerasă, 
Dragostea prin piele-mi iasă. 

Nu mă bate, taică, 
Nu mă bate, maică, 
Că eu drept v-oi spune 
Cine m-a-nşelat, 
leri pe înserat: 

Un voinicel înalt, 
Nalt şi sprîncenat, 
Cu semne de vărsat. 
Ochişorii lui, 

Mura cimpului, 
Două mure coapte, 
Coapte la răcoare, 
Ne-ajunse de soare, 
Coapte pe sub foi, 
Ne-ajunse de ploi ; 
Mustăcioara lui, 
Spicul griului. 

Foaie verde crini păliți, 

Fiţi, părinţi, afurisiţi, 

De ce m-aţi călugărit ? 

Că eu nici nu m-am gîndit. 
Băieţii de seama mea 

Îşi strîng la piept dragostea ; 
Au şi case şi neveste, 

Nu e lucru din poveste; 

Ba au încă şi copii, 

Iar eu trudesc în pustii. 

Frunză verde şi-o nuia, 
Cum să n-am inima rea ? 
Eu iubesc şi-altul mi-o ia. 
Des e codrul şi-mpănat, 
Eu tînăr Și supărat; 

Des e codrul și-nverzit, 
Eu tînăr și necăjit. 

Copiliţă cu părinţi, 

Nu grăbi să te măriţi, 
Mai rămii un an sau doi, 
Să ne iubim amîndoi ; 

De iubit să ne iubim, 

Dar numai noi doi să știm. 

Frunză verde buruiană, 
Pupu-ţi ochii sub sprinceană, 
Aluniţa de sub geană, 

Să nu-ţi bage mă-ta seamă. 
Pupu-ţi inelul din mînă, 
Cin” ne-o vedea, mut rămîne ; 
Și cercelul din ureche, 

Cine ne-o vedea, să crăpe. 
Miîndruliţă, sări pîrleazul, 
Ha: să mai uităm necazul, 
Că poate tot ne-om lua 

Și pe toţi i-om îmbuna. 

Am pe brazdă patru boi 
Și-acasă mai am vreo doi ; ; 
N-are cin’ să-i îngrijească, 
Dacă n-am și eu nevastă. 

— l-auzi, lele, popa toacă, 
leşi afară și te roagă. 
Roagă-te lui Dumnezeu, 

Să moară bărbatul tău, 

Să rămă să te iau eu. 

— Neică, pentru dumneata 
Asii ieşi ȘI m-aș ruga ; 
Pentru-ai voştri de acasă, 
N-aş da nici o coajă arsă. 
Coaja să o dau la cîine, 
Seara cînd vin de la tine, 
Ca să nu se dea la mine. 

Frunză verde matostat, 
Fetiţă de om bogat, 

Nu pripi la măritat, 

Ca floarea la scuturat. 
Floarea mai înfloare-o dată, 
Dar tu nu te mai vezi fată. 
Că mila de la părinți, 

Cît oi fi, nu o mai uiţi, 

lar mila de om bogat, 

Ca frunza de păr uscat. 

Foaie verde trei aglice, 
Cucul cîntă, mierla-mi zice : 
— Nu te-nsura, măi voinice, 
Că belelele sînt grele 

Și nu eşti dedat cu ele. 
Cucul cîntă, mierla-mi zice : 
—  Strînge-ţi punga, măi voinice, 
Că te-ajunge-o cale lungă, 
Fără nici o para-n pungă. 

— Cuculeţ de la pădure, 
Vara vii, vara te duci, 

Mă mir iarna ce mănînci ? 
— Putregai de fag uscat 

Și beau apă dintr-un lac 

Și cînt mîndrelor cu drag. 

Cînd am plecat la-nsurat, 
Tare rău m-am îmbătat. 
După ce m-am dezbătat, 
Parcă nu m-aș fi-nsurat. 
Rău mi-a părut de junie 

Şi fetii de logodie. 

O, de m-aș cufunda-n nori, 
Cu al mîndrei mele dor ! 

Duce-m-aş ca norii-n vînt, 
Cu al mîndrei mele gînd ; 
Duce-m-aş cu stelele, 

Nu mă lasă mâîndrele ; 
Duce-m-aş cu norii-n lume, 
Cu al mîndrei mele nume. 
Foaie verde trei sipice, 

Fie gura cît de dulce, 

La neveste nu m-oi duce, 
Cînd e dragostea mai dulce, 
Pe bărbat dracu-l aduce 

Și cînd face palma pumn, 
Curge din spinare fum 

Ca dintr-o claie de fîn. 

lar cînd face pumnul palmă, 
Îmi face obrajii rană. 

Cînd oi zice untdelemn, 

Ce fel de dragoste-avem ? 
Numai din ochi ne vedem, 
Altă putere n-avem. 

Și de dragi ne avem dragi, 
Dar nădejde să nu tragi, 
Că nădejdea de la mine 

E ca coarda de subțire. 
Cînd oi vrea s-o-ntinzi mai bine, 
Se rupe şi nu mai ţine. 
Cînd o pui pe tablă nouă, 
Ea se rupe drept în două. 
Dragă mi-e mîndruţa-naltă, 
Că-mi dă gura peste poartă ; 
Dar mîndruţa scurticea 
Se-ntindea și n-ajungea. 
Cite fete-s cu cercei, 
Toate-aşteapră să le a; 

Şi pe tine de te-oi cere, 

Și tu după mine-ai merge. 
Cite fete-s cu inele, 

Toate-s mîndruţele mele ; 
Și pe tine de te-oi vrea, 

Și tu pe mine m-ai lua. 

Trandafir de mănăstire, 
Dragile mele copile, 

Da-v-ar Dumnezeu vreun bine 
Și nouă vreo sănătate, 

Să vă mărităm pe toate, 

Să vă dăm pe la bărbaţi, 

Să nu ne mai blestemaţi. 
Ne-oţi blestema, ne-oți blestema, 
Dar nici voi nu veţi scăpa, 

Că toate vă veţi usca, 

Ca frunza şi ca iarba ; 

Ca frunza de pe stejar, 

Ca iarba de pe izlaz ; 

Ca frunza de pe sălcuţă, 

Ca iarba de pe luncuţă. 

Verde foaie de mohor, 

Nici la toamnă nu mă-nsor, 
Ştiu bine că n-o să mor. 
Sint oameni destui în sat, 
Care nu s-au însurat. 

Și oamenii au femei 

Și nu mă lasă să piei. 

Zor, zor, ZOT, mîndrele mele, 
Toarceţi şi- mi faceţi izmene 
Și cămăși în patru foi, 

De vreți să mai știu de voi. 

Foaie verde şi-un bujor, 
Sînt şi eu, neică, fecior 

Și taica vrea să mă-nsor. 
Dar măicuţa nu mă lasă 
Să-i aduc pe dracu-n casă. 
ȘI iar verde măr creţesc, 
Şi-mi tot zice să iubesc, 
La-nsurat să nu grăbesc. 

Daolică solzi de peşte, 
Iubesc fete şi neveste, 

Și tinere şi bătrîne, 

Le fac de se ţin de mînă. 
Că bătrina multe ştie, 
Te sărută, te mingile ; 

A tînără mai zgirie 

Și mai vrea şi cununie. 
Dar după ce se mărită, 
Na, bărbate, mînc-o friptă 
Că trebuie isprăvită. 

Miîndră, mîndruliţa mea, 
Cînd aş şti că nu te-aş lua, 
Eu singur m-aș spînzura 
De craca salcîmului, 

În marginea drumului, 

În arşiţa soarelui. 

Lasă vintul să mă bată 

Și soarele să mă arză, 
Numai mîndra să mă vază, 
C-a fost neichii amurează. 

Frunză verde foi costrei, 
Neică, ochişorii tăi 

Cum seamănă cu ai mei! 
— Da” cum foc n-ar semăna, 
Că ni-s casele una 

Şi porţile-aşijderea, 

Doar patul cu perina 
S-o-ntimpla de-or fi alta. 
Și dacă noi ne-om lua, 
Om prinde a ne sfădi, 
Atunci cînd ne-om pomeni 
Şi-n alt pat că ne-om găsi. 

Foilină tămiioară, 
Mărită-te, bălăioară, 

De ia-mi calea din picioare, 
Drumul din poiana mare 

Şi ochii de după soare, 

Tot așteptind să coboare, 
Ca să merg mai pe răcoare. 

— w peliniță, 
Mariţo, fetiţă 
Eu o: aa 
De ți-aş cumpăra 
Inel de argint, 
Să ai de logodit. 
— Bravo, domnul meu, 
Ce n-am purtat eu! 
— ir R; 
Eu m-aș indura, 
De ți-aş cumpăra 
Roche de mătase, 
S-o ai de mireasă. 
— Bravo, domnul meu, 
Ce n-am purtat eu! 
— ele 
Eu m-aș indura 
De ţi-a cumpăra 
Papuci frumuşei, 
De-o sută de lei. 
— Bravo, domnul meu, 
Ce n-am purtat eu! 
= pe aa dl 
u m-aș îndura 
De ţi-aş cumpăra 
Rochita de lină, 
S-o ai de săptămînă. 
— Bravo, domnul meu, 
Ce n-am purta eu ! 
Așa vreau și eu ! 

— Foaie verde lămiiţă, 
Mariţă, Mariţă, 
Tiînără fetiţă, 

Eu m-aş îndura 

Şi ţi-aş cumpăra 
Negri papucei, 

De cincizeci de lei. 
Mariţă, Mariţă, 
Tînără fetiţă, 

Eu m-aş îndura 

Și ți-aş cumpăra 
Roche de mătase, 
S-o ai de mireasă. 
Auzi tu, Mariţă, 
Tînără fetiţă ? 

— Aşa, domnul meu, 
C-aşa vreau şi eu. 
— Și m-aş îndura 
Și yi-aş cumpăra 
Inel de argint, 
Pentru logodit. 
Mariţă, Mariţă, 
Tînără fetiţă, 

Și m-aş îndura 

Și ţi-aș cumpăra 
Cercei de argint, 
Cu numele scris. 

Și-altă foaie nalbă moale, 
Şi eu plec la-nsurătoare, 
Să ia neica fată mare, 
Înaltă și sprincenată, 

Să se mire lumea toată, 
Bucureştii-a treia parte 

Și Craiova jumătate. 

— Și-altă foaie de mohor, 
Unde-ai plecat, Petrişor ? 
— La Craiova, să mă-nsor, 
C-aici fetele nu vor, 

C-au aflat că sînt dator 
La primar, la preceptor. 

Foaie verde iasomie, 
Neica care-mi place mie, 
N-are casă, nici moşie, 
Numai flori la pălărie. 
Zică neica cum o vrea, 
Dragostea e-n mîna mea. 
Și-altă foaie iasomie, 
Toată lumea-mi zice mie 
Că-ţu sînt ibovnică ţie; 
Zică lumea tot ce-o vrea, 
Eu îmi ţin dragostea mea. 

Frunzuliţă alunità, 
Am avut o mîndruliţă 
Şi mi-a fost cam tinerea, 
Draga neichii turturea. 
Și-am lăsat-o să mai crească, 
Minte-n cap să dobîndească. 
Mi-a trecut cît a trecut, 
Mindra mea s-a măritat, 
De la noi a treia casă, 
Inima mi-e friptă, arsă. 
Maica de veste mi-a prins 
Și din gură-aşa mi-a zis: 
— Dragul meu, nu te-ntrista, 
Că mai sînt fete ca ea. 
— Maică, măiculiţa mea, 
Ceru-i mare, stele-s multe, 
Și mai mari Și mai mărunte, 
Luminoase, 

mîngiioase, 
Nu-s ca mîndra de frumoase. 

Frunză verde de susai, 
Rău făcui de mă-nsurai, 
Multă dragoste stricai ! 

Nu stricai numai pe-a mea, 
Stricai și pe-a altora. 
Frunză verde bob orez, 
leşi, puică, de mă mai vezi, 
Pînă sînt grînele verzi ; 

Că dacă s-or secera, 

M-oi duce şi te-oi lăsa 

În codru la Paltina, 

De-un haiducel m-oi făcea 
Şi pe tine te-oi fura. 

Foaie verde de bujori, 
După Paşti, în sărbători, 
Cînd e cîmpul plin de flori, 
Pusei în gînd să mă-nsor. 
Toate fetele mă vor, 
Numai leica preoteasă 

Nu mă lasă să-mi fac casă. 
Dă cu spuză pe fereastră, 
Să mă frigă, să mă arză. 

Frunză verde şi-o lalea, 
Zică lumea orice-o vrea, 
Dragostea e-n mina mea. 
Aolică, ce noroc, 
Numa-ntr-o parte de loc 
Și la mine nu-i de loc! 
Frunză verde sălcioară, 
Sălcioară răsădită, 

Puica neichii mult dorită, 
Mînca-ţi- aş gurița friptă ; 
Ochişorii să ţi-l beau, 

Că n-am bani ca să te iau. 
Frunză verde şi-o lalea, 
De-aș putea m-aș împușşca. 
Daohcă ce potop, 

Că nu-mi ia pistolul foc. 
Am să-l dau să-l oţelească, 
Unde-oi da, să nimerească. 

Frunzuliţă şi-o lalea, 
Ionică, lonea, 
Cînd eram în vremea mea, 
Zburam ca o păsărea. 
Și zburam din pom în pom, 
Nu mă simţea pui de om. 
Şi zburam din creacă-n creacă, 
N-avea nimeni ce să-mi facă. 
Dar un hoţ de vînător, 
Dintre toți cel mai marghiol, 
Smulse trei fire de păr 
Şi-mi făcu de-un lățişor 
Și m-apucă de picior, 
De picior, de la strimtori. 
Săriţi, frați, 

săriți, cumnaţi, 
De mă scoateţi din cel laţ, 
Că mă bagă-n colivie 
Și mă duce la domnie, 
Mai mult moartă decît vie. 
Și iar verde și-o lalea, 
Ionică, lonea, 
Treci cu luntrea de mă ia, 
Binișor să nu mă-neci, 
Că n-ai bani să mă plăteșu, 
Nici parale- -n punguliţă, 
Ca să-mi ridici cruciuliță ; 
Nici parale-n buzunar 
Ca să-mi plăteşu sărindar. 

Foaie verde și-o lalea, 

Cînd eram în floarea mea, 
Zburam ca o turturea. 

Și zburam din creacă-n creacă, 
N-avea nimeni ce să-mi facă. 
Dar un hoţ de vînător, 

Puse laţul la strîmtori 

Şi m-apucă de-un picior, 

De trei ori am vrut să mor. 

Și iar verde tiriplic, 
M-a-mpins inima de mic, 
Cît oi trăi pe pămînt, 
Să-mi ţiu dragostele de git, 
Pe la mîndre-n aşternut, 
Ca să nu mă yu càit, 

Cînd m-o aşeza-n mormiînt, 
C-am trăit rău pe pămint. 
Ce mi-a fost drag am iubit 
Şi cînd m-o băga-n pămînt, 
Să-mi facă cosciug de nuc, 
Să m-aşeze mai afund, 

Să nu putrezesc curînd. 
Cînd o fi la moartea mea, 
Să-mi cheme ibovnica, 
Să-mi ție lumînarea, 

Să mor cu ochii la ea. 
Mîndra mea, nu mă uita 
Ca pe măiculiţa ta, 

De la care-ai supt ţiţa 
Și-ţi cînta de te-adormea. 

Frunză verde viorică, 

Fată, fată, tinerică, 

Nu-ţi lăsa voia să zică, 

Ca să iei bărbat de mică. 

Nu rînji la băieți dinții, 

Ca să te afle părinții ; 

Căci cînd te măriți odată, 

Doar cînd mori te mai vezi fată. 

Foaie verde foaie lată, 
De-ar veni vremea odată, 
Să mă văd şi măritată, 
De gura lumii scăpată 
Şi cu conci în cap legată. 

Conciul mi-este ferecat 

Și pe muche şi pe lat. 

— Spune, Anico, nu te bat, 
Nu vrei să-ţi fiu eu bărbat? 

Și-ncă verde avrămeasă, 

De la noi a treia casă, 

Mă roagă vecina noastră 
S-o fac din fară nevastă. 
Eu, de rugăciunea ei, 
Aşternui frunză de tei, 
Făcui voia dumneaei. 
Dimineaţa mi-o-ntrebai : 

— Bine e, fetică,-așa ? 

— Bine cît nu se mai poate, 
Că mi-ai luat junghiul din spate. 

Frunză verde matostat, 
Cine nu-i amurezat, 

Să moară, că nu-i păcat. 
Dar cine-i amurezat, 

Să nu moară, că-l păcat. 
Cine dragostei nu-i crede, 
N-ar mai călca iarbă verde, 
Şi-ar călca pămînt uscat, 
De Dumnezeu blestemat. 
Frunză verde siminoc, 
Și-am iubit un pui boboc, 
Și-am luat un mormoloc. 
Unde-l văd seara pe lună, 
Parcă-mi este-un ghem de lină. 
Unde-l văd ziua pe soare, 
Parcă-i bulgăre de sare. 

Foaie verde bob năut, 
Şi-acw rău m-a pedepsit, 
De mă tingui amărit! 
Foaie verde ismă creaţă, 
Mindruţa care-i iubeaţă 
Se scoală de dimineaţă, 
Se spală pe ochi, pe faţă, 
Și ia căldarea cea mare, 
Şi se spală pe picioare. 
Ia copilul desfăşat, 

Dă fuga la moașa-n sat 
Să mi-l tragă de-apucat. 

Foaie verde foaie lată, 

La fîntîna cea de piatră, 
Şade baba supărată, 

Cu fata nemăritată. 

— Ce-mi dai tu, băbuţo, mie, 
Ca să-ţi fiu ginere ţie ? 

Să-mi dai boii cei frumoşi, 
Ca să-ţi iau pe ochi întorși ; 
Să-mi dai vaca oaceşă, 

Ca să-ţi iau pe leneşa. 

Frunză verde de molid, 
Vai de mine ce-am iubit! 
Credeam că-i mică copilă, 
Și era babă bătrină; 
Decât c-o babă bătrină, 
Mai bine cu capu-n tină; 
De tină mă pot spăla, 
Dar de babă n-oi scăpa; 
Că-şi pune furcuţa-n briu 
Și te mănincă de viu. 

Cînd oi zice fir de lină, 
Mă duc seara la fintină, 
Flăcău mă fac bătrină. 
De bătrină, nu-s bătrină, 
Patruzeci de ani, îmi pare, 
Și-altă lume îi mai are. 
Lasă lumea să vorbească, 
Baba Ghișa să trăiască; 
Ei să-i dau numai colacul, 
Că mărită şi pe dracul; 
Ea din negru alb îţi face 
Și roșu şi cum îţi place. 
S-o trăiască Dumnezeu, 
Pină m-oi mărita eu. 

Frunzuliță măr mustos, 

De ce n-a lăsat Cristos 

Să ia frumos pe frumos? 
Si mi-a lăsat Dumnezeu 

Să fie cum e mai rău, 

Să ia urit cu urit, 

Să trăiască amărit, 

Mai bine-ar intra-n påmint. 

Frunză verde nucă seacă, 
Nu-mi trebuie boi şi vacă, 
Numai ochii tăi să-mi placă. 
Ochii cu sprincenele, 

Giîtul cu mărgelele ; 

Trupul cu brăcerile, 

Mina cu inelele. 

Frunză verde şi-o lalea, 
Însura-m-aş, însura, 
Nu ştiu soacra ce mi-o da! 
Coşarea cu fusele, 
Cotruţa cu vasele. 
Însura-m-aş, insura, 
Nu ştiu ce fată-oi lua. 
Aş lua-o de om bogat, 
Da? mă tem ca de păcat. 
Că mi-o cere lumea-ntreagă 
Și chiar ciubote de capră, 
Că de oaie, 

e despoaie 
Și de ţap, 

îi sar în cap. 
Oi lua-o sărăcuţă, 
I-oi cumpăra opincuţe, 
Ea și pe-alea-o să le cruţe 
Și-o să umble și desculță. 
De-aș trăi cît nucu-n vie, 
Nu iau fată cu moşie, 
Să-mi poruncească ea mie ; 
Oi lua una săracă, 
Ce i-oi porunci să facă 
Şi să-mi fie mie dragă. 

Urit mi-a fost uritul 

Și mi l-a dăruit sfintul. 
Frumosul fuge de mine 
Și uritul calea-mi ţine. 
Fugi, urite, de pe vatră, 
Că pui cîinii de te latră 
Și te frig cu apă fiartă. 
Fugi, urite, de pe prag, 
Să vină cine mi-e drag. 

Ceaţă, ceaţă, negureaţă, 
Ia-te mai de dimineaţă, 
De pe vii, de pe gutui, 
De pe frunza nucului, 
Să văd casa socrului, 
Cu ce focu-i coperită. 
Cu paie şi cu dudăi, 
Nu ne lovim amindoi. 
Și cu trestie uscată, 

Nu ne lovim laolaltă. 

Frunză verde şi-o secară, 
Colo sus, între hotare, 
Este-un nuc cu frunza rară, 
Cîntà cucul de s-omoară. 
Cinră cucul şi-așa zice : 

— Nu te duce, măi voinice, 
La o fară de bogat, 

Care este din alt sat. 

Te du la una săracă, 

Doar atita, ca să-ţi placă. 
Aibă mîndra bani, nu aibă, 
Aibă mîndra patru boi, 
C-om merge la tirg cu el. 
Doi îi vom da pe mătase, 
Doi i-om da ca să ne-o coase. 

Cind eram un holteiaş, 
Umblam seara pe uliţă, 
Tot cîntînd şi fluierînd. 
Cind mîndrele m-auzeau, 
Ferestrele-mi deschideau 
Şi uşile-mi descuiau. 

lar dacă mă însurai, 
Plecai seara pe uliţă 

Tot cîntînd şi fluierînd. 

Cînd mindrele m-auzeau, 
Uşile mi le-ncuiau ; 
Ferestrele le-nchideau, 
Urit nume îmi puneau. 

Foaie verde samulastră, 
Cu dragostea de nevastă 
Te usuci şi te faci iască, 
Te bagă-n boală ciinească. 
Nevasta care-i urită, 

Se fereşte de oglindă ; 
Nevasta care-i frumoasă, 
Stă cu ochii la fereastră. 

Frunză verde avrămeasă, 
Om cu nevasta frumoasă 
Are pagubă la casă. 

Ea iubeşte, el pîndeşte, 
Casa i se prăpădeşte, 
Finu-n luncă-i putrezeşte. 
Foaie verde iasomic, 

Om cu nevasta zbanghie, 
Vorbisem să mi-o dea mic, 
Să-i dau trei rînduri de vic, 
A treia parte din moşie. 

Frunză verde de-avrămeasă, 
Om cu nevastă frumoasă, 
Dă-i drumul ca să iubească, 
Ca sà nu se- -mbolnăvească, 
Mai rău să te păgubească. 
Și dă-i drumul după vaci, 
Să dea gură la bărbaţi; 

Dă-i drumul şi după boi, 
Să dea gură la flăcăi. 
De-oi fi la coasă pe-un loc, 
Poate am şi eu noroc. 


735 


Frunză verde mărgărit, 

Fir-ar ceasu-afurisit, 

Cînd plecai după iubit, 

Mai bine să fi murit! 

Ce-am făcut, n-am făcut bine, 
Aolică, vai de mine ! 

Bine e cu nevestică, 

Dar să ai şi ibovnică; 

Cînd nevasta se minie, 
Ibovnica te mîngiie. 

Și-aş muri, moartea nu- mi vine, 
Aş trăi ŞI n-am cu cine, 

Că nu-i puica lingă mine, 

Să trăiesc puţin și bine. 

Frunzuliţă trei smicele, 

De ciuda nevestii mele, 
N-am să mă mai las de rele 
Si-am să iubesc o femeie. 
Cine mă știe pe mine 

Cu ce foc trăiesc pe lume, 
Cu ce foc, cu ce durere, 
Pentru-o hoaţă de muiere ! 
Nu ştiu-i scris, nu ştiu-i făcut, 
Parte-n lume n-am avut; 
Eu muncesc de-agonisesc, 
Parte-n lume nu găsesc. 


737 
Frunză verde ŞI-O lalea, 
Drag 1 imi e la crişma mea, 


Cu voinici de seama mea ; 

Drag îmi e la băutură, 

Cu voinici de-a mea măsură. 
— Geaba, mîindro, mă mingii 
Cu miere şi cu lămii, 

Dacă nu m-ai mîngtiat, 

Cind am fost tînăr băiat. 
Acuma sînt însurat 

Și-am nevastă după cap. 

Frunză verde mărăcine, 
Niciodată nu e bine 
Să-ţi iei nevasta cu une, 
Cînd te duci la refenea 
Și-ţi vine ibovnica 

Şi tragi cu ochii la ea 

Și te vede nevasta. 

i se strică dragostea 

Și tare rău ţi-o părea, 
C-alta cu greu oi lega. 

Frunză verde şi-o alună, 
Geaba că mi-e casa bună, 
Da’ nevasta mi-e bătrină, 
Și bătrină şi buzată. 

Cind mănîncă-nghiorţăieşte, 
Cind vorbeşte te stropeşte, 
De dragoste te scîrbeşte ! 
Geaba mi s-a deschis capul, 
De vede-n casă pe dracul ; 
Dacă nu mi l-am luat, 
Cînd am plecat la-nsurat. 

Frunză verde de prin vii, 
Hai la Jii, dragă, la Jii, 
Hai la Jii, la răchiţele, 
Să culegem floricele, 

Să le facem chiticele, 
Să-mpărțim la vecinele ; 
La vecina a urită, 

Să-i dăm chita veştejită, 
Să vadă că e urită; 

La vecina cea frumosă, 
Să-i dăm chitişoară-aleasă, 
Să vadă că e frumoasă. 

Verde şi-o sipică, | 
Pe-o uliţă strimtă, 
Strîmtă şi cotită, 
Plimbă-mi-se, plimbă, 
Două surăţele, 

Două cumnăţele : 

—-— Surată, surată, 

— Ce ţi-e, măi cumnată ? 
— Bărbăţelul tău 

Îmi fură inelul meu. 
Dacă ai bărbat, 

Ține-ţi-l legat, 

Du-l în tirg în vale 

Şi strigă-n gura mare: 
C-ai bărbat de vinzare 
Și că-l dai pe cinci parale. 

— Foaie verde mărăcinc, 
Tu mă vezi, puicuţă, bine, 
Că-mi bat calea pentru tine, 
Și tu n-ai habar de mine. 

—- Ba eu văd, drăguță, binc, 
Dar mi- e milă şi de mine, 
Ca să n-audă bărbatul 

Și să-mi spargă iarăşi capul. 
Dragostea ce-o avem, frate, 
Numai moartea ne desparte ; 
De-i place dragostea mea, 
Vin cu sila şi mi-o ia. 

Frunzuliţă muşeţel, 

Ce caţi, Miţo, pe muscel ? 
— Cat o vacă şi-un vițel. 
Vaca s-o mānînce lupu, 
Viţelul se prăpădească, 
Numai neica să-mi trăiască. 
— Frunzuliţă foi de praz, 
De cine ţi-e ţie drag? 

De mine ori de bărbat? 

— Mai cu seamă de bărbat, 
Că cu el sint cununată; 
Că de n-aş fi cununată, 
L-aș pune proptea la gard. 

Frunză verde mure crude, 
Arde focu-n paie ude, 

Eu strig ca la babe surde, 
Căci mindruţa nu m-aude. 
— Ba te-aud, neicuţă, bine, 
Da-i uritul lingă mine ; 
Șade-n pat, trage tabac, 
Știe-l dracu ce-are-n cap. 
Șade-n pat şi hiriieşte, 
Naiba ştie ce gîndeşte, 

Tor mă tem că mă loveşte! 

Frunză verde-alună seacă, 
Du-mă, taică, de mă-neacă. 
Că mi s-a urit pe pămint, 
Pe bărbat de git ţinînd; 
Tare mult mi-a fost urit, 
Bătu-l-ar şi l-ar lua dracul, 
Casa de el să mi-o scap. 

Foaie verde bob năut, 
De-o fi bărbatul urit, 

Ia ţărină din mormînt 

Și-i presară-n așternut, 

Să rămînă surd şi mut. 
Să-i aşterni un sac pe vatră, 
Ca să zacă vara toată 

Şi iarna pe jumătate 

Să nu le mai ştie toate, 
a-ţi ibovnic pe-ncercate. 
Lumea care nu iubeşte, 

La ce se mai spovedeşte ? 
Birul de ce-l mai plăteşte ? 

Frunză verde popilnic, 

— loană, n-ai copil mic, 
De-nsărezi cu mine-n criîng ? 
-— Ba am copil şi bărbat; 
Copilul l-am înţărcat, 
Bărbatul l-am fermecat 
Cu ţărină de sub par, 

Cu urmă de lup turbat. 
Și-am să te iubesc pe tine, 
Cît m-oi iubi tu pe mine; 
Cu bărbatul oi tot fi, 
Neică, pînă ce-oi muri. 

Foaie verde de dudău, 

Lele, bărbăţelul tău, 
Ologi-l-ar Dumnezeu ! 

— Lasă, nu-l mai ologească, 
Ochii din cap să-i plesnească ! 
Că ologul şade la foc 

Și prin casă vede tot; 

Dar orbul şade la masă 

Și nu vede ce-i în casă. 

Frunză verde flori de iarnă, 
Hai, lleană, la poiană, 
Sa săpăm o buruiană ; 
Buruiana macului, 
Ca s-o dăm bărbatului, 
Să se ducă dracului. 
la pămînt, 

de la mormiînt 
Şi-i presară-n așternut 
Să se scoale surd şi mut; 
La picioare iţele, 
Să-i ia dracul mințile ; 
Și la cap pune-i dovleac, 
Ca să nu mai aibă leac. 

Frunză verde şi-un burete, 
Plesniţi, lemne, plesniţi, pietre, 
M-au ofticat două fete, 
Două fete dintr-un sat 

Și-o nevastă cu bărbat, 
Unde-am fost, puică, argat. 
Nevestică tinerea, 

Măritată de iarna, 

Tot plingea şi blestema, 
Dragostea nu-i ajungea. 
Mi-a lucrat ce mi-a lucrat, 
Cu farmece m-a legat, 

Pînă ce-oi găsi pe dracul, 
Cînd o afla-o bărbatul. 

Cînd oi zice bob de mei, 
Fă-mă, Doamne, băț de tei 
Si m-aruncă-ntre femei, 
Să le-aud vorba şi sfatul, 
Cum îşi farmecă bărbatul 
Cu ţărîna de la gard, 

Cu păr de ctîine turbat. 

Le pun la cap iţele, 

Ca să le ia mințile, 

La mijlocel un dovleac, 
Ca să nu-şi mai afle leac. 

Lele, verde de năut, 

Și-am fost pe unde-am iubit 
Și-am găsit locul pirlit 

Și pe-o puică tot oftind, 
Tot de neicuţa-ntrebînd. 

De la of, de la oftat, 
M-alesei c-un junghi curat, 
De la ibovnică dat. 

Mă izbeşte şi-altu-n coastă 
Și-ăsta mi-e de la nevastă. 
Tinerețe ce-am avut, 

Cu amar le-am petrecut. 
Nu ştiu-i scris, nu ştiu-i făcut? 
Văd că parte n-am avut, 
Nici parte, nici norocire, 

Să dorm cu braţele pline. 

Foaie verde şi iar verde, 
Ce-am iubit nu se mai vede, 
Ce-a fost verde s-a uscat, 
Ce-a-nflorit s-a scuturat. 
Foaie verde trei măsline, 
Eu cînd trec pe lingă tine, 
Mi-arde inimioara-n mine. 
Foaie verde de trei sfanţi, 
a-mi cuțitul din ficaţi ; 
Nu-l lăsa să ruginească, 
Inima să-mi putrezească. 

Foaie verde trei lămii, 

La ţarcul din bălării, 
Unde-aveam dragostea-ntii 

Și tăiam mărul felii, 

ȘI spuneam la marghiolii ! 
Dragostea ce-aveam noi, frate, 
Gîndeam moartea ne-o desparte. 
Dar pustiul de urit, 

A făcut ce a făcut, 

lată că ne-a despărțit. 

Foaie verde foi de nuc, 
Mindruliță de demult, 

Cind dragostea-am cunoscut, 
Tu mi-ai dat gura-mprumut ; 
Şi deseară vin la voi, 

Să-ţi dau guriţa-napoi. 

Că de s-o-ntimpla să mor 
Și-oi fi spre cer călător, 

Nu vreau să-ţi rămîn dator. 

— Frunză verde tiriplic, 
Toată iarna ger şi frig, 

Și veneai la neica-n cring ; 
Iar acum e cald şi bine, 

Şi n-ai mai dat pe la mine. 
Mă mur ce pămînt te ține, 
De nu vii, puică, la mine. 
— Mă ţine pămînt cu iarbă, 
Nu pot să vin fără treabă; 
Mă ţine pămînt uscat, 

Nu pot să vin nechemată. 

Frunză verde şi-o lalea, 
N-am, puică, pe unde da, 
Să nu mai văd casa ta. 
Casa și cu grădina, 

Care ne iubeam în ea 
Și-acum nu e nimenea, 
Cînră pitulicea-n ea ! 
Verde, verde baraboi, 
Cînd şedeam pe pat la voi 
Și beam rachiu din butoi 
Si ne iubeam amindoi ; 
Cînd şedeam pe pajiște 
Și vorbeam de dragoste ! 

Foaie verde de dudău, 
Oltule, pe malul tău, 
Paşte murgul meu dudău. 
Murgul paşte și nechează, 
Mindra plinge şi oftează. 
Ofrează și pentru mine, 
C-am trăit amindoi bine ! 
Oltule, pe matca ta, 
Dar-ar Maica Precista 

Şi Sfinta Dumineca, 

Ca să crească papura, 
Să-mpuieze lupoaica, 

Să trag eu cu flinta-n ea, 
Să-i fac puicăi molotea. 
Oltule, Olteţule, 
Seca-ţi-ar izvoarele 

Și toate păraiele, 

Să-mi trec cu picioarele. 

Frunză verde bob năut, 
Toate trec, toate se duc, 
Totul cade la påmint, 
Ce-am iubit nu pot să uit, 

Pînă m-o băga-n mormint, 
Nici atunci nu pot să uit! 
Frunză verde şi-un dudău, 
De ce n-a vrut Dumnezeu 
Ca să mor cînd oi vrea eu, 
Să mă-ngroape unde- -oi Zice, 
La un piept cu două ţiţe, 

Că mi-a fost dragostea dulce. 

Frunză verde solzi de peşte, 
Nevasta care iubeşte, 
Noaptea spală şi cîrpeşte 
Și ziua se primeneşte, 

Şi din horă nu lipseşte. 
Nevasta care-i iubeaţă, 

Se scoală de dimineaţă 

Și iese pe prispă-afară, 

Cu grăunțele în poală : 

— Giri, giri, gisculiţă, 
Acuma-mi vii, neiculiţă : > 
C-am stat aseară la portiţă, 
Te-așteptam să-ţi dau guriţă. 

Verde, verde, murele, 

la mai cîntă cucule, 

Să te-asculte mindrele, 
În toate dimineţele. 
S-asculte şi mîndra mea, 
Care m-am iubit cu ea 
Din copilăria mea, 

Din braţ de la maică-sa. 
Și mai cîntă, cucule, 

Pin’ nu se coc grinele ! 
— Ba, ba, ba, voinicule ! 
Toată vara v-am cîntat, 
Nimeni nu m-aţi ascultat. 
Și-am cîntat la Calafat, 
Unde turcii s-au tăiat. 

Și-ntr-un bordei afumat 
Toată iarna m-a plouat, 
M-a plouat şi m-a picat 
Şi-un picior mi-a degerat 
Și cellalt mi s-a uscat. 
Și-am cîntat la Șopirliţa, 
La cocoana Marghioliţa, 
De mi s-a uscat limbuţa. 
— Bată-te legea de cuc, 
Vara vii, vara te duci, 
Mă mir iarna ce măniînci ? 
— Măniînc putregai de fag 
Și beau apă dintr-un lac, 
Și vă cînt vouă cu drag. 

Și iar verde trei gherghine, 
Drag mi-e, drag, ţaţo, de tine, 
Dar mai drag de cin” te ţine. 
Că te ţine-n nouă frine, 

De nu pot să vin la tine; 

Și te ţine-n friul scurt, 

De nu te-am văzut de mult. 

Frunză verde și-o vizdoagă, 
Avzi, mîndro, popa toacă, 
leşi afară şi te roagă. 
Roagă-te lui Dumnezeu, 

Să moară trăsnitul tău, 

Că şi eu mă voi ruga 

La Măicuţa Precista, 

Să moară trăsnita mea, 

Să te iau pe dumneata. 

Trandafiri îmbobociți, 
Ochilor de plins topiți, 
Închideți-vă şi muriți, 

Dacă n-aţi fost norociți, 
Dragostea să v-o priviţi. 
Buze pirlite de-amar, 
Ce mai trăiţi în zadar ? 
Că de voi s-a depărtat 
Guriţa ce-aţi sărutat. 
Pieptule slăbit de chin, 
Mori şi scapă de suspin, 
Că dragostea ce-ai avut, 
De tine s-a despărţit. 

Foaie verde trei granate, 
Dragostea ce-aveam noi, frate, 
Gindeam, moartea ne-o desparte. 
Si moartea nu ne-a sosit, 

Dar noi tot ne-am despărţit. 
Leică cu dinţii mărunți, 

Şi cu strungăreaţă-n dinţi, 

Ce-ai învăţat nu mai uiţi. 

C-ai învăţat să iubeşti, 

Pe neica să-l pedepseşti. 

a Haide, fată, să jucăm ! ! 
— Nu mă lasă maica mea, 
Că-i e frică de-o belea ! 
Lite, maică-mea zicea 
Să-ţi dau soarele-n primire. 
Dar soarele apunca, 

Fata cu ibovnicu-n braţe lăsa. 
Și, cînd iarăşi lumina, 
Dragostea se isprăvea. 
Dragoste cu lovituri, 
Dragoste cu izbituri. 
Și-altă verde de spanac, 
Dragoste n-am să mai fac, 
Pînă nu i-oi da de leac. 

Frunză verde şi-un dudău, 
Mindro, cînd oi muri eu, 

Să vii la mormîntul meu, , 
Să-ngenunchi, să plingi mereu. 
De ştiam, mîndro, ştiam, 

Nu ne mai îndrăgosteam ; 

De ştiam că n-o să fie 

Între noi statornicie, 

Să sfirşim cu dușmănie. 

Că dragostea-i lucru mare, 
Nu dă tihnă la mîncare, 

Nici odihnă la culcare. 

Frunză verde şi-o răsură, 
Cuculeţ cu pana sură, 

Ce te plimbi pe bătătură ? 
On nu ţi-e inima bună? 
Săruta-te-ar neica-n gură, 
Să-ţi facă inima bună! 
Cuculeţ cu pană-albastră, 
Ce-mi cînţi seara la fereastră ? 
Și ce-mi cînţi cu glas subţire, 
De amar, de despărțire ? 
Dragostea cînd se desparte, 
Parcă bei pahar de moarte. 

Frunzuliță foi de nuc, 
Tot ca frunza mă usuc. 
Ca frunza alunulu, 

Pe marginea drumului. 
Sună, sună şi răsună, 
Sună pietricica-n vale 
Şi puica cîntă cu jale ; 
Sună, sună şi răsună, 
Sună pietricica-n deal, 
Puica plinge cu amar; 

Sună, sună şi răsună, 

Sună pietricica-n coastă, 

Că s-a stins dragostea noastră. 
Azi plouă şi miine-o ninge, 

Și puicuţa mereu plinge. 

Foaie verde trei granate, 
Cuculeţ din altă parte, 
Spune puicăi sănătate, 
Facă-și rost în altă parte, 
Căci cu mine nu se poate, 
Că mi-a venit alta-aproape, 
Cuminte, cu vino-ncoace. 
Foaie verde măr rotat, 
Spune-i că neica-a plecat, 
Fără gînd de înturnat. 

— Mai stai, neică, nu te duce, 
Că te-oi scălda-n lapte dulce. 
— Fie, Leano, şi zahar, 

Eu am pus şaua pe cal. 

Pusei piciorul în scară, 

Şase mîndre s-ofticară, 

A de-a șaptea vru să moară. 

Frunză verde calomfir, 
Calcă iarba cîte-un fir, 
Să-mi găseşti de-un trandafir, 
Să-l arunci la neica-n sin, 
Să-mi mai treacă de leşin. 
Verde foaie solzi de peşte, 
Dorul neichii te topeşte. 
Şi iar verde foi şi-o nucă, 
Dorul neichii te usucă. 
Cît ai fost neichii iubită, 
Părea casa zugrăvită, 
Bătătura pardosită, 
Curtea părea poleită, 
Cărăruia aurită. 


667 


Dar de cind mi te-am urit, 
Casa-mi pare grajd de cai, 
Bătătura mucegai, 
Cărarea numai dudăi. 
Frunză verde şi-o lalea, 
N-am, puică, pe unde da, 
Să nu- vi văd căscioara ta, 
Că-mi seacă inimioara. 

Frunză verde mărăcine, 

Trec pe drum, mă uit la tine, 
N-am ce face, vai de mine, 
Că-i dușmanul lingă tine! 
Și-am strigat, mindro, la tine, 
C-ai să rămii fără mine; 
Toate nazurile tele 

O să rămii tu cu ele! 

Pînă cînd nu te iubeam, 
Unde mă culcam, dormeam ; 
Acum, de cînd te iubesc, 

Nu pot să mă odihnesc; 
Răpus, mă usuc de dor, 

Făr de nici un ajutor. 

Ard, mă frig în mare foc, 
N-am astimpăr la un loc; 
Suflet nu mi-a mai rămas, 
Oftind mii de ori pe ceas. 

larbă verde din poiană, 
Aoleo, ţaţă Ileană, 

Fă-ţi o milă şi-o pomană 
Şi găseşte-o buruiană 

Ca s-o pui la astă rană. 
Nu e rană de topor, 

Sà pui prafuri, să te scoli. 
Nu e rană de cuțit, 

Ci e rană de iubit, 

Nu mai are lecuit, 

Pînă m-o băga-n pămint. 

Frunză verde de-avrămeasă, 
Usucă, Doamne, floarea deasă, 
De la loana din fereastră. 
Ioana seamănă busuioc 

Și neica-mi plinge cu foc; 
Ioana seamănă vineţele 

Și neica-mi plinge cu jele. 

Frunză verde, foaie lată, 
Bat-o Dumnezeu, s-o bată, 
M-a uscat, m-a făcut iască, 
Umblă să mă prăpădească, 
Mă dă în boală ciinească. 
— Eu cu tine ţuică beau, 
Tu tot crezi c-am să te iau ; 
Eu cu tine rid, vorbesc, 

Și tu crezi că te iubesc. 

— Mă iubeşti, nu mă iubeşti, 
Eu n-am să mă prăpădesc ; ; 
Ti-am fäcut cu cuțit lung, 
Din inimă nu m-alungi. 

De cînd bădiţa s-a dus, 
Trei garoafe-n poart-am pus. 
Garoafele-au înflorit, 
Bădiţa n-a mai venit, 

Cu cine să le trimit? 
Le-aş trimite pe soare, 
Dar soarele e fierbinte 

Şi le-aduce veştejite. 

Ori le-aş trimite pe lună, 
Că luna e răcoroasă 

Și le-aduce mai frumoase. 

Foicucă rozmarin, 

Aferim, neică,-aferim ! 
Tot la lună ne-ntilnim. 
Tot la lună şi la anul, 
Minca- -ți- ar lupii cîrlanul ; 
Să rămii cu şaua-n pat, 
Ca eu cu mustrarea-n sat; 
Să rămii cu chinga ruptă, 
Ca eu cu mustrarea mută. 

Foaie verde ma costat, 

Nu ţi-e frică de păcat? 
M-ai iubit şi m-ai lăsat 

Cu ulcioarele-ncărcate, 

Cu trupul plin de păcate. 
Nu gindeșui, neică, la mine, 
Cînd trăiam amindoi bine, 
Patru anişori de zile, 

Patru ani şi jumătate, 

De ne-am iubit cu dreptate? 
Ochu mei la une cată, 
Nădejdea e-n altă parte. 

Foaie verde matostat, 

—- Neică, nu ţi-o fi păcat? 
M-ai iubit și m-ai lăsat, 
Cu oasele fărimate, 

Cu trupul plin de păcate! 
Nu ţi-o fi, neică, păcat, 
Că de trei ani m-ai lăsat, 
Și-o lună sînge-am vărsat ! 
Nu-i păcatul pentru mine, 
Şi-i păcatul pentru une, 
Că nu zac de-o săptămină, 
Și zac de trei ani de zile. 

Nu ţi-o fi, neică, păcat, 
Cu trei copii m-ai lăsat 
Și nici nu i-ai botezat! 

— Frunză verde de năut, 
Desfă, puică, ce-ai făcut 
Si-mi dă drumul să mă duc, 
Că cu mine ce-ai avut, 
Amindoi ne-am despărţit. 
— Du-te, neică, ducu-ţi mila, 
Cum duce uliul găina ; 
Du-te, neică, ducu-ţi dorul, 
Cum duce vîntul pirjolul ; 
Du-te, neică, nu te-ai duce, 
C-oi face şi te-oi aduce 
C-o cojiță de măr dulce, 
C-un lăstar de busuioc, 

Să te-aduc, neică, la loc, 
La pustiul de soroc, 

C-așa am avut noroc. 

Verde iarbă mare, 
Colea-n vale,-n vale, 
Mi-este-o şezătoare 
De fete fecioare. 
Fetele-mi lucrează, 
Lina-mi dormitează. 
— Scoală, Lino, maică, 
Scoală de-mi lucrează. 
— Eu nu dormitez, 
Ci doar mă gîndesc 

Și mă chinuiesc, 

C-am avut un June 

Și s-a dus în tirg 

Ca să-mi tirguiască 
Fir şi ibrişin, 

Să-i fac de-un peșchir. 

lată mi-am primit 
Răvăşel pe vint, 
C-azi s-a logodit ; 
Răvăşel pe soare, 
Că miine se-nsoară ; 
Răvăşel pe lună, 

Că miin’ se cunună. 


782 


Busuioc cu foaia lată, 

Cin’ te-a răsădit în baltă ? 
Puica mea cînd a fost fată. 
Busuiocul a-nflorit, 

Puica mea s-a logodit. 
Busuiocul s-a uscat, 

Puica mea s-a măritat 

Și pe mine m-a uitat. 


783 


Busuioc cu foaia lată, 

Cine te-a sădir pe baltă ? 
— Leliţa cînd era fată. 
Busuiocul a-nflorit, 

Leliţa s-a logodit. 

Busuiocul s-a uscat, 

Leliţa s-a măritat. 

-— Busuloace, nu te-ai coace, 
Nici săminţă n-ai mai face, 
Că din sămincioara ta 
Se-nfiripă dragostea. 
Dragostele de-astă-vară 
Le-am uitat pe prisp- -afară. 
Nu ştiu, ciinii mi le luarà, 
Ori hoţu mi le furară ? 
Și-apoi dragoste ce-avem, 
Numai din ochi ne vedem, 
Da-ncolo nimic n-avem ! 
L.eică, de dragostea noastră 
Au răsărit flori pe coastă. 


672 


Hai, leică, să le culegem, 
Să le facem mănunchele, 
Să le pun în sîn la piele, 
Că miroase-a garofele. 


784 


Foaie verde bob năut, 
Doamne, cum eu n-am murit 
Și murgul cum n-a plesnit, 
Cind plecai după iubit 

Și găsii gardu-ngrădit 

Și locşorelul pirlat ? 

Și Dumnezeu ca un sfint, 
Dădu o ploaie cu vînt, 
Culcă gardul la pămînt. 
Veni puicuța plingind, 
Din ochi negri lăcrămînd 
Si focul neichii stirnind. 
Și neica mi-o asculta, 

O lua-n braţe.-o săruta. 
Foaie verde şi-o lalea, 
Păcat de dragostea mea, 
Eu o fac și-altul mi-o ia. 
Las s-o ia, s-o 1a, s-o ia, 
Bage-o-n ochii mumă-sa. 


785 


Mi-a picat răspuns aseară 

Că neicuţa mi se-nsoară. 
Lasã, puică, las” să-nsoare, 
'Nsoară-se cu Dumnezeu, 

Că mie nu-mi pare rău; 

Nici bine nici rău nu-mi pare, 
Mai sînt și alţii-n lumea mare. 


786 

Foaie verde şi-o sulfină, 
Colea-n vale, la fintină, 
Plinge-o tînără copilă. 


673 


Plinge, plinge şi suspină, 
C-a scăpat salba-n fîntină. 
Şi-i salba de galbeni mari, 
Făcută de doi primari ; 
Şi-i salba de galbeni mici, 
Făcută de doi voinici; 
Şi-i salba de părăluţe, 
Făcută de neiculiţa. 


787 


Frunză verde mărăcine, 
Nu te uiţi, Doamne, la mine, 
Cu ce foc trăiesc pe lume? 
Cu ce foc, cu ce amar, 
Tinerețe în zadar, 
Petrecute cu amar ? 

Tinăr, dacă-mbătrineşti, 
La ce dracu mai trăieşti ? 
lau dulceaţă, nu beau bere 
Că m-a-nşelat o muiere. 
Ea zice că m-a-nşelat, 

Dar de mine n-a scăpat. 
Iau dulceaţă, nu beau vin, 
Picioarele nu mă ţin ; 

lau dulceaţă, nu beau apă, 
Lacrămile mă îneacă ; 
Intru-n casă, ies afară, 
Lacrămile mă omoară ; 

les ca să mă răcoresc, 

Și mai rău mă amărăsc; 
Nu e zi şi nu e ceas, 

Să n-am lacrămi pe obraz ; 
Nu e zi, nu e minut, 

Să nu pling ca să te uit. 


788 


Frunză verde trei lalele, 
Tinerețe c-ale mele, 

Petrecute får’ de vreme, 
Ca bruma pe floricele ! 


674 


Trag şi bune, trag şi rele, 
Pentr-un diavol de muiere. 
Mă plimbă pe potecele 
Şi-mi adună floricele, 
Ghiocei şi viorele, 

Să le fiarbă-n trei ulcele. 
Trei ulcele părăsite, 
Pentru mine pregătite, 
Să-mi mînce zilele fripte. 
Din ele cum am băut, 
Tare rău m-am otrăvit, 
Pentr-un pustiu de iubit. 


789 


Frunză verde trei smicele, 
Puica mea dintre vălcele, 
Cu părul făcut inele, 

Pe la poale bagatele, 
Mi-ai golit pungile mele. 
Vai de păcatele tele ! 
N-ai golit doar pungile, 
Mi-ai scurtat şi zilele ; 
Mi-ai turnat în sînge foc, 
De-ajung iute la soroc, 
Pe pămînt nu mai am loc. 


790 


Foaie verde de sipică, 
Amărită păsărică, 

Nici nu bea, nici nu mănîncă, 
Nici pe pămint nu se uită. 
De soţie despărțită, 

Unde vede apă rece, 

Ea o turbură şi trece ; 
Unde vede apă rea, 

O limpezeşte și-o bea. 
Cind s-aşază citeodată, 
Tot pe ramură uscată, 

Ca s-o vadă lumea toată, 
Că e şi ea ofticată, 

De soţie depărtată. 


675 


Unde-aude vînătorul, 

Acolo o duce dorul, 

Ca să dea să mi-o lovească, 
Să nu se mai pedepsească. 
Foaie verde d rogoz, 
Plîngeți voi doi ochi frumoși, 
Că sînteţi nevinovați, 

Că priveaţi şi vă iubeaţi, 

La dragoste nu cătaţi. 


791 


Frunză verde bob năut, 
Cui îi place ce-i urit, 
N-ar avea loc pe pămînt, 
Duhovnic la spovedit, 
lumînare la sfîrşit 

Și n-ar putrezi curînd ! 
Cine strică dragostea, 
Fi-i-ar trupul ca pleava, 
Să zboare ca pasărea ! 
Cin” nu ştie dragostea, 
Dumnezeu să nu i-o dea, 
N-ar avea parte de ea, 
Încotro o apuca, 

Că e grea ca lespedea. 
Cine-o şti a o purta, 
Dumnezeu să-i mai tot dea. 


792 


Frunză verde iarbă deasă, 
Cine iubeşte şi lasă, 
Dumnezeu să-l pedepsească ! 
Și să-mi şeadă-nchis în casă, 
Cu mărăcini la fereastră. 
Mărăcinii să-nflorească, 
Oasele să-i putrezească, 

Să se-nveţe să iubească, 
Mindrele l-imbătrînească 

Și apoi să-l părăsească. 


676 


793 


— Foaie verde mărăcine, 

A morule, ce-ai cu mine, 

De mă pedepseşti pe lume ? 
Nu-ţi fac nici o stricăciune, 
Numai dragoste pe lume. 
Ca să mă las eu de tine, 
Lasă-te-ntii tu de mine. 
—Eu de tine m-oi lăsa, 
Cînd mi-oi lăsa lingura, 
Popa cu cădelniţa : 

Du-l, du-l, du-l, c-a răposat 
Și-a ieşit un drac din sat. 
Vezi amorul ce lucrează ! 
Mă bucură, mă-ntristează 
Și tot el mă-nseninează. 
Amorule, amoraş, 
Vedea-te- -aş călugăraș, 

La mînăstirea din Iaşi. 


794 


Frunză verde şi-o lalea, 
Puică, puiculiţa mea, 
Cind o fi la ceasul morții, 
Să mă scoţi la stilpul porții ; 
a flăcăi, ce-oi vedea, 

Să le spui patima mea, 
C-am murit nelecuit 
Și nesătul de iubit. 
Bate-i, Doamne, pe duşmani, 
Să bolească ani şi ani, 
De ce boală-o fi mai rea, 
Că mi-au stricat dragostea, 
N-ar avea parte de ea! 


795 


Foaie verde trei sulfine, 
Am strigat, puică, la une, 
C-ai să rămii fără mine. 


677 


Căci cu nazurile tale 

Ai să rămii tu cu ele. 

Că nu ştiu cin mi-a făcut, 
Mi-a făcut de te-am urât, 
Din creștet pînă-n pămînt. 
Ursitoare, ursitoare, 
Vedea-te-aş băgată-n fiare 
ȘI de miini şi de picioare. 
C-aşa mi-ai ursit ursita, 
De m-a părăsit iubita. 


796 


Foaie verde flori ŞI flori, 
Lovi-te-ar, puică, să mori, 
Într-un ceas de nouă ori, 
După Paşte-n sărbători, 
Cînd e cîmpul plin de flori 
Și de păsări cîntătoare, 

Că mi-ai stârnit patima 

Și mi-ai secat inima, 

Și nu mi-ai dat dragostea. 


797 


Și iar verde şi-o lalea, 
Cintă, cuce, nu-nceta, 

Că m-am certat cu puica 
Si-am dat de inimă rea. 
Că m-a blestemat cu pară, 
Să umblu din ţară-n ţară, 
Cu haina la subţioară ; 

Si m-a blestemat cu foc, 
Să umblu din loc în loc, 
Să n-am pe lume noroc. 


798 
Frunză verde trei masline, 
Am auzit şi ştiu bine 


Că te laşi, mîndro, de mine. 


678 


Lasă-te cu Dumnezeu, 

Că mie nu-mi pare rău ! 
Căci nici pragul nu l-oi trece, 
Și ca tine găsesc zece. 

Nu ca tine o urâtă 

Și-o bufniță despletită ; 
Urita nevestelor 

Si bufnița fetelor ! 

Bată-te să mi te bată, 

De urîtă şi de proastă ! 

Ai gîndit că nu mă-nsor, 
Din pricina ta, să mor. 
Frunză verde şi-o lalea, 
Bate-l, Doamne, și pe popa, 
Că mi-a spovedit mândra ; 
Nu ştiu ce canon i-a dat, 
Că de-atuncea m-a lăsat. 


799 


Foaie verde şi-un dudău, 
Blestema- te-ar Dumnezeu, 
Să n-ai parte de-altă fată, 
Pînă ce-i intra în groapă ! 
Cine mă „puse pe mine, 

Ca să mă iubesc cu tine? 
Cu tine un călător, 

Fără mulă, fără dor. 

Șase luni bolnavă-n pat. 

Ai plecat şi m-ai lăsat, 
De-am vărsat singe-nchegat, 
Pentru tine,-un blestemat. 
De te-oi duce cît te-oi duce, 
Să ştii că eu ţi-am pus cruce. 
Prăpădi-te-ai de pe lume, 
Să nu- ți mai aud de nume. 
Să mă chinuiesc pe lume 

Și să n-am de cine spune. 


800 
Nu gîndi, neică, gîndi 


Și nici nu te veseli, 
Că cu două nu poţi fi. 


679 


De una tot re-oi lăsa, 

Ori de mine, ori de ea. 

Da’ de te-oi lăsa de mine, 
Cînd ţi-o fi, neică, mai bine, 
Șapte doctori lîngă tine ! 
Şase să te dăscălească, 
Și-unul să te lecuiască, 
Și-ntr-o căruţă c-un cal, 

Să te ducă la spital, 

Cu vreo zece poli în pungă, 
La doctor să nu-ți ajungă ; 
Patru boi ca pepenii, 

Să pi-i mimce doctorii ; 
Cînd ţi-o fi mai binişor, 
Să- -ți stea popa-n ajutor. 
Să-ţi dea vin şi prescurea, 
Și să-ţi cînte aleluia. 


801 


Foaie verde şi-un susai, 
Du-te, badeo, duce-te-ai ! 
De te-ai duce nouă ani, 
Unde-o sta apa, să stai. 
Nici acolo să nu stai, 

Să te mai duci nouă ani 
Și mîndruță tot să n-ai. 
Că mîndruţă ţi-am fost eu, 
Din sămînţa florilor, 

Din plăcerea ochilor. 
Du-te, badeo, cît de mult, 
De une nu mai ascult. 


802 


— Frunză verde lin pelin, 
Hai, puică, la Severin, 

Să ţinem calea la trin. 
Trinul trece şuierînd, 
Puica rămîne oftînd, 

Din ochi negri lăcrămînd, 
Din guriţă blestemînd : 


680 


— Tu, neică, să te usuci, 
Ca pîinea care-o mănînci 
Și ca vinul care-l bei, 

C-ai promis c-ai să mă iei, 
Şi-acum, neică, nu mai vrei. 
Nu mi-e de promisul tău, 
Ci mi-e de ponosul meu. 


803 


Foaie verde mărgărit, 
Fir-ai, bade,-afurisit, 

M-ai iubit, m-ai năpustit, 
Ca pe-o vită lîng-un zid. 
Fir-ai, bade, blestemat, 
M-ai iubit şi m-ai lăsat, 
Ca pe-o vită lîng-un gard; 
Pe vită o legi cu viță, 

Pe puicuţa cu guriță. 


804 


Foaie verde de dudău, 

Ce bine trăiam flăcău ! 
Încălecam calul meu, 

Mă duceam unde vream eu. 
Verde frunză de lipan, 
Puică, pîn’ nu te iubeam, 
Unde mă culcam dormeam, 
Unde mă băgam, slujeam. 
Foaie verde măr creţesc, 
Acum de cînd te iubesc, 
Unde mă culc n-odihnesc 
Şi-unde mă bag, nu slujesc. 
Foaie verde şi-o cicoare, 
Dragostea e boală mare ; 
Nu-ţi dă stare la mincare, 
Nici odihnă la culcare. 
Foaie verde bob năut, 

De dragoste ce-am avut, 
Gîndeam moartea ne despartă. 


681 


lacà, moartea n-a venit 

Și noi tot ne-am despărțit. 
Foaie verde trei bujori, 
Nu te blestem ca să mori, 
Nici, ţaţo, ca să te scoli. 
La anul de cuviinţă, 

Să-ţi dea Domnul o feuţă, 
Să te poarte pe ulița 

Și să treci şi pe la mine, 
Să te miluiesc şi eu 

Cu vreo doi pumni de mălai 
Și vreo trei de jeregai. 


805 


Foaie verde arţăraș, 

Dragul lelii băieţaș, 

Te iubii de copilaş 

Și-acum te-nsori şi mă laşi. 
Însoară-te cu Dumnezeu, 

Că mie nu-mi pare rău. 

Nici bine, nici rău nu-mi pare, 
Doar la inimă mă doare. 
De-oi lua una mai frumoasă, 
Dumnezeu să-ți facă casă. 
De-oi lua una mai urîtă, 
Dumnezeu să nu-ţi ajute. 

Cine iubeşte şi lasă, 

Dă-i, Doamne, pedeapsă-n casă, 
La copii şi la nevastă, 
Tîrîtura șarpelui 

Şi pasul gîndacului. 


806 


Foaie verde de rogoz, 

Au trecut trei luni de post, 
De cînd la mîndra n-am fost. 
Și-or mai trece trei din dulce, 
La puica tot nu m-oi duce. 
De cînd, mîndro, ne iubim, 
Au trecut trei ani deplin, 


682 


Și-acum, de două-trei luni, 
Ne-am urât pentru minciuni. 
De te-am urât eu pe tine, 
Usuce-se inima-n mine, 

Ca frunza alunului, 

În postul Crăciunului. 

De m-ai urît tu pe mine, 
Usuce-se inima-n tine, 

Ca frunza curechiului, 

În postul Sfînt Petrului. 


807 


Frunză verde mărăcine, 
Ce-o avea lumea cu mine ? 
Nu fac nici o stricăciune, 
Numai dragoste pe lume. 
Deci dragoste cu votru, 
Mai bine-n pămînt cu totul. 
Geaba de dragostea mea, 
Eu o fac şi-altul mi-o 1a. 
Las s-o ia, s-o ia, s-o 1a, 
Bage-o-n ochii mîne-sa. 

Eu cu bani găsesc alta, 

Și mai bună, nu ca ea, 

Nu ca ea o farfara. 


808 


Frunză verde iarbă mare, 
Păcurar din dealul mare, 
Dă oile mai la vale. 
Păcurar cu oi băluţe, 
Căpătatu-ţi-ai mândruţe ? 
Dacă n-oi fi căpătat, 
Vin la mine cu oftat, 

Că bărbatul m-a lăsat. 
M-a lăsat şi l-am lăsat, 
C-a fost rău şi blestemat. 
M-a urit și l-am urit, 
C-a fost rău şi-afurisit. 


683 


809 


Frunză verde şi-o lalea, 

Vezi, voinicul ce-mi zicea ? 
El din gură-aşa grăia : 

— Scoală, babo, şi găteşte, 

Ce buruieni trebuiește, 

Și cum ştii, mă lecuieşte. 

Dară baba ce-i zicea ? 

—  Voinice, de cînd e veacul, 
Ia să-i dai babii colacul, 

Că-ţi vindecă şi pe dracul. 

— Alei, babo, dumneata, 
Cînd plecai de făcui pasul, 
Puteam să cad să-mi rup nasul 
Și nu-mi mai auzeai acum glasul. 
Afurisit fie locul, 

Und’ m-a-mpins dorul şi focul. 


810 


Verde frunză matostat, 
Ce-ai mîncat de m-ai uitat? 
— Ou de rață-ncondeiat. 
— Plesnir-ar cin ţi l-a dat, 
Că pe mine m-ai uitat. 
Ce-ai băut de m-ai uitat? 
— Apă din puț pustiit. 

— Plesnir-ar cin” l-a făcut, 
Că pe neica l-ai topit. 

M-ai învăţat la iubit, 

Și nimic n-am folosit. 


811 


Verde foaia macului, 

Auzi femeia dracului ! 
Șade-n capul satului, 

Ia copilul de picioare 

Și pleacă-n sat după babe: 
— Ia descîntă-i, maica mea, 
Găsi-l-ar fălcariţa, 

Că mi-a stricat dragostea. 


684 


812 


Foicică bob de linte, 
Bată-te pustia, minte, 

Că n-ai fost mai înainte, 

Să mă-nveţi să fiu cuminte, 
Să mă-nveţi ca un părinte ; 
Că n-ai fost la tinerețe, 
Să-mi dai sfaturi și poveţe ! 
Acum nu-mi mai trebuieşti, 
Că mai rău mă chinuieşti. 
Ochu-mi văd, inima-mi cere, 
Ce folos, că nu-i putere ! 


815 


Frunză verde foi de mintă, 
Fir-ai a dracului, minte ! 

De ce n-ai fost mai-nainte, 
Cînd aveam parale multe ? 
Cînd îi dam câte-o băncuţă 
Nu mă scotea din „drăguță“, 
lar acum nici nu m-ascultă. 
loană de la Tunari, 

Ce te fuduleşti în bani ? 

Ţi-a pus tat-tău galbeni man 
Şi-n ureche icuşari, 

Iscăliţi de doi primari 

Și de-un hoţ de cîrciumar. 


914 


Foaie verde mărgărit, 

De m-aş vedea-n deal suit 
Şi devale coborit, 

Caci am cam îmbătrinit ! 
Păcat c-am îmbătrînit, 
Caci vremea nu mi-a venit. 
Şi-oi să mor fàr’ de sfîrşit, 
Boală fără crezămînt. 


685 


Si iar verde de dudău, 
Asră boală ce-o zac eu, 
Nu e de la Dumnezeu ; 
Singur mi-am făcut-o eu, 
Doar eu cu inima mea, 
Că mi-a plăcut dragostea. 


815 


Frunzuliţă mărgărit, 
Păcat c-am îmbătrînit 
Și vremea nu mi-a venit, 
Nici nu-s sătul de iubit. 


216 


Frunzuliţă foi ca prazul, 
Fost-am tînăr ca şi bradul, 
Dar m-a-mbătrinit necazul ; 
Fost-am tînăr ca şi-un măr, 
Dar m-a-mbătrinit un dor. 

Și iar verde matostat, 

Cîte mîndre m-au lăsat, 

De le-ai strînge,-ai face-un sat ; 
Dar cîte m-or iubi iară, 

De le-ai strînge,-ai face-o ţară. 


817 


La casa cu șapte fete, 
Mor pisicile de sete. 
Mi-este și-o fată bălaie, 
Face bine la mălaie ; 

Le bagă cu mătura, 

Le scoate cu lopata. 
Cînd eram eu tinerel, 
Toate șapte mă iubeau ; 
La nici una n-am zis ba, 
Să nu le stric inima. 


686 


918 


Verde, verde și iar verde, 
Ce-am iubit, nu se mai vede, 
Nici prin crîng, nici prin livede, 
Nici prin cositura verde. 

Geaba mă mai duc acasă, 

Că-s flăcău Şi n-am nevastă, 
Nici nevastă, nici copii, 

Nici un fel de căpătii. 


819 


Foicică şi-un năut, 

O să las cu jurămint 

Cine m-o băga-n pămînt, 
Să-mi ia sicriu zugrăvit 

Şi pe-afar” şi prin năuntru, 
Pe la capete boltit, 

Să-mi lege dorul de gît, 

Să se vadă c-am iubit. 
N-am iubit ce-a fost urit, 
Am iubit ce mi-a plăcut. 
Frunză verde măr mustos, 
Ce-a fost în sat mai frumos. 
Să mă scoată la cinci ani, 
Să fac ciudă la duşmani. 


820 


Frunză verde şi-un mărar, 
Mariţo de la Cepari, 

Vin la neica sub umbrar, 
Să-ţi dau poli şi icuşari. 
De ce, Doamne, n-aveam minte, 
Cînd aveam parale multe, 
De dam poli pe la notari, 
Icușari pe la primari, 

Să pot iubi fete mari ? 
lubii una, iubii două, 
lubii patruzeci şi nouă ; 


687 


Iubii fete şi neveste, 

O sută şi cincisprezece. 

Și sînt tînăr, vai de mine! 
Şi-o să mor ori azi, ori mîine. 
Și-o să mor nevăcuit 

Și nesătul de iubit. 

De ce, Doamne, nu muream, 
Cînd eram copil de-un an ? 
Dar acum la ce să mor, 
Cînd îmi dau fetele flori, 
Nevestele ochişori ? 

Frunză verde bob năut, 
N-am gîndit n-am socotit, 
C-are dragostea sfîrşit, 
Tinerețea isprăvit. 

De ştiam, puică, știam, 

De un” nu mă-ndrăgosteam. 
Și m-am gîndit tot la tine, 
Că s-o lipi ceva de mine; 
S-o lipi vreo lipitoare, 

Să tresar noaptea din ţoale, 
De dragostea dumitale. 

Foaie verde lobodă, 

Sînt fecior de văduvă 

Și crescut în văduvie, 
Iubesc noaptea cite-o mie, 
lar ziua nu se mai ştie. 
Din toată dragostea mea 
M-alesei c-o floare rea ; 
Floare rea și veştejită, 
Nu-i de nimeni pomenită. 

Foaie verde şi-o lalea, 
Fecior de muiere rea, 
Părăseşte-ţi cărarea 
De la ibovnica mea, 

C-oi veni-ntr-o seară beat 
Și-oi da năvală la pat, 

Și mă jur c-am să te bat. 
Cîte fete sînt în sat, 

Nici una nu mi-a scăpat, 
Nepupată, nemuşcată, 
Ori pe papuc necălcată. 

Foaie verde de trei fire, 
Dă-mi, Doamne, dezmeticire, 
Să-mi mai viu odată-n fire, 
Să mai iubesc la copile. 

La copile tinerele, 

La neveste frumușşele, 

Aşa cum inima-mi cere. 

Seară bună, puica mea, 
Eu mă duc că nu pot sta. 
Că mă strîng curelele 

Şi m-aşteaptă altele ; 
Pînă umblu pe la toate, 
Mi se face ziua noapte. 
Pînă viu şi pe la tine, 

Mi se face ziuă bine. 

— Scoalľ’, dragă, de lîngă mine, 
Că se face ziuă bine 

Şi ne face de ruşine 

Şi pe mine şi pe tine, 

ȘI pe noi 

Pe amîndoi. 

Frunză verde bob năut, 
Șapte mîndre am avut. 

Din şapte-am rămas cu trei, 
Din trei rămăsei cu două, 
Una veche şi-una nouă. 

Pe-a nouă să mi-o iubesc 
Și pe-a veche s-o cinstesc, 
Că la vreme nu găsesc. 

Verde foaie foi de plop, 
Am iubit vreo şapte-opt 
Şi-o fată de protopop. 
Este- naltă şi bălaie, 

La inimioară te taie. 

Cît o fi noaptea de noapte, 
Îți dă gura peste poartă 

Și cu vorba nu te poartă. 

Foicică solz de peşte, 

Pe mine mă pridideşte 
Grija la nouă neveste. 
Una era bună-a mea, 
C-o ştia toată lumea. 

A opta-a fost neaga-rea, 
Căzută-n spinarea mea, 
Bat-o Maica Precista. 

Frunză verde de-avrămeasă, 
De la noi a treia casă 
Este-o fată şi-o nevastă ; 
Mă dusei, în ciuda fetei, 
Sărutai gura nevestei. 

Cînd s-o sărut şi pe fată, 
Uite-a dracului nevastă ! 

Ia un băț ca să m-alunge, 
Că guriţa ei mi-ajunge. 

Frunză verde foi ca bobul, 
Mă plimb de nu mă ia locul, 
Să iasă din mine focul ; 
Focul din mine nu iese, 

Că-s învăţat la neveste. 

La neveste cu bărbat, 

La fete de măritat, 

Să le fur noaptea din pat, 
Să las bărbatul sărac. 

Foaie verde iarbă mare. 
N-am cui da două parale, 
Să-mi taie plopul din vale, 
Să fac punte peste mare, 
Să merg la Mariţa-n cale, 
Să văd Marița ce-mi face. 
Or la cămaşa mea coase ? 
A cusut şi-a isprăvit, 

Cînd am ajuns eu, a murit. 

Măi: Ioniţă Braşovene, 

Vin deseară mai devreme, 
De-mi taie vreo două lemne. 
Intră-n casă, nu te teme, 

Că de cine te-ai temut 

A pus spate la pămînt, 

S-a dus şi n-a mai venit. 

Și dacă nu-mi crezi cuvintul, 
Haidem să-ţi arăt mormîntul. 
Adu-o sapă şi-o lopată 

Să dăm tärna la o parte, 
Să-l vezi pe bădiţa-n moarte. 
(a-i pînza de pe picere 

Să vezi moartea cu durere ; 

Ia-i pinza de pe mijloc, 

Să vezi moartea cea cu foc; 
Ia-i pînza de pe obraz, 

Să vezi moartea cea cu haz. 

Foaie verde mărăcine, 
Cine n-are dor pe lume, 
Să-i spui să vie la mine, 
Că la mine e dor mult, 

Ca nisipul de mărunt. 
Foaie verde foi de cepe, 
Cine ştie şi pricepe 
Dragostea din ce se-ncepe ? 
Vara, din busuioc verde, 
Iarna, din sîn de la fete. 

Foaie verde mărăcine, 
Cine n-are dor pe lume, 
Vie să-i dau de la mine, 
Că la mine e dor mult, 
Curge izvor pe pămînt. 
Și-am un dor ca un izvor 
Și-o milă ca o fîntînă, 
Toţi voinicii se adună 

Ca să-mi bea apșoară bună. 
Cine-mi bea apşoara mea, 
La inimă se alină. 

Frunză verde şi-un bujor, 
Eu sînt supărat de dor; 
Cînd este să dorm mai bine, 
Fuge somnul de la mine ; 
Cînd este să dorm mai dulce, 


692 


Fuge somnul şi se duce, 
Ochii rămîne şi plînge. 
Plîngeţi, ochi, şi lăcrămaţi, 
Că ce vedeţi nu uitaţi 

Şi ce iubiţi nu lăsaţi. 

lar tu, limbă, ce tăcuşi, 

Ca o mută pîn-acuşi ? 

Mai grăieşte puţinel, 

Să-mi mai vie sufleţel. 
Ochişori, ajungă-atit, 

Nu plîngeţi prea amărit ! 
Că ce-aţi văzut n-aţi uitat 
Și ce-aţi iubit n-aţi lăsat. 

Foaie verde şi-un porumb, 
Afurisit de drum lung, 

De cînd mîn şi nu te-ajung! 
Dacă văzui şi văzui, 

La o parte mă dădui, 

La marginea drumului, 
Sub umbra arinului. 

[larbă verde mi-aşternui, 
Ipingeaua căpătii 

Și cu dorul mă-nvelui. 
Dorule,-al dracului ești, 
Unde mă duc, mă găsești ! 
Nu ştiu und” să mă pitesc, 
Ca să nu mă mai găsești. 
Dorule, bătu-te-ar focul, 
Că tu mi-ai mîncat norocul. 
Dorule, ce ai cu mine, 

Nu mă laşi să trăiesc bine? 

Frunză verde şi-o lalea, 
Săraca inima mea ! 

S-a făcut dorul cuțit, 
Şade la inimă-nfipt. 

Da’ nu e dor de cuțit, 

Ci e dor de la iubit. 
Trece luna peste casă, 
Luminează prin fereastră, 
Cuţitu-n inimă-apasă. 

Frunzuliţă trei alune, 
Dorul meu e mare cîine, 
Peste munţi şi dealuri vine 
Și se bagă-n sîn la mine, 

Și se face-o lespejoară, 

Se pune pe inimioară, 
Parcă vrea să mă omoare. 
Chiar la inimă răspunde, 
Nu ştiu unde m-aş ascunde. 

Frunză verde trei masline, 
Zici că dorul nu e ctine ! 
Peste cîte dealuri vine, 
Nicăierea nu s-alină, 
Pîn” la mine la inimă. 

Și se pune de-a stînga, 
Unde şade inima. 

Mi l-aş scoate c-un cuțit, 
N-am isprăvit de trăit; 
Mi l-aş scoate cu mîna, 
Nu mă lasă inima ! 

Frunză verde şi-o lalea, 
Tot mă-ntreabă inima 

De mi-e dor de cineva. 
— Dor îţi e ţie oriba? 
— Da” cum să nu-mi fie dor? 

C-o pasăre de pe munte 

Și-ncă are doruri multe ; 

Dară eu, un pui de om, 

Cum să n-am pe lume-un dor? 

Dorule, pustiu şi câine, 

De ce te-ai legat de mine ? 
Tu de mine te-ai legat 

Ca fasolea de arac. 
Fasolea are soroc, 

Se urcă pîn’ la un loc, 
Se-ntoarce şi face bob. 

Tu mă prăpădeşti cu foc 
Și n-ai cap şi n-ai soroc. 

Frunză verde trei masline, 
S-a legat dorul de mine, 
On a bine, ori a rău, 

Ste numai Dumnezeu. 
Somnul meu nu este somn, 
Nici odihnă ca de om. 
Somnul meu e cu-ntristare, 
Căci de dragostele tale 
Mă usuc de pe picioare 

Ca un trandafir de soare. 

Foaie verde foi de fag, 
Păsărică de pe lac, 

Rău m-ai blestemat să zac, 
Că n-am pe nimeni cu drag, 
Să-mi păşească peste prag, 
Să mă-ntrebe de ce zac. 

De ce zac, de ce bolesc, 

Zi cu zi mă prăpădesc. 

Să-i spun de dorul tău. 
Că sînt îndrăgostit rău. 
Frunză verde liliac, 

Cu dorul tău ce-o să fac? 

Frunzuliță de-orice lemn, 
Hai să bem şi să mîncăm, 
Nu ştim câte zile-avem. 
Verde, verde mărăcine, 
Că vine moartea ca miine 
Și mă ia de lîngă tine, 
Rămiîi singură pe lume. 
Verde, verde trei lămti, 
Cu cin’ să te mai mîngii? 
Cu dorul star-ar pustiu ! 
Du-te, dor, pustiu de cîine, 
Nu te mai lega de mine. 

Frunză verde sălcioară, 
Cît e Argeșul de mare, 
Haz ca Săbărelul n-are. 
Săbărelu-i cu dulceaţă, 
Trece iarna şi nu-ngheaţă ; 
Săbărelu-i apă lină, 

Cine bea, de dor i-alină. 
Săbărel cu cotituri, 

Bun mai eşti la trîntaturi ! 
Uite urma, uite dira, 

Pe ung’ s-a trîntit copila. 

Foaie verde mărăcine, 
Cine n-are dor pe lume, 
Vie să-i dau de la mine, 
Că la mine e dor mult, 
Curge izvor pe pămînt. 

Izvorul tot izvoreşte 

Si aţa tare-mi doreşte. 

Foaie verde salbă moale, 
Dorul meu cu-al dumitale, 
Facă-l Dumnezeu de-o floare, 
Cine-o mirosi să moară. 

Frunzuliță mărăcine, 

Cine mă ştie pe mine 

Cu ce foc trăiesc pe lume ? 
Nu mă ştie nimenea 

Ce e-n inimioara mea ; 
Numai luna şi cu-o stea 
Ştie de patima mea. 
Răsari, soare, răsari, lună, 
Voi sînteţi tată şi mumă. 
De oftat ce oftez tare, 
Nici luna lumină n-are. 

Ia vezi de oftatul meu 

S-a necăjit Dumnezeu. 
Frunză verde salbă moale, 
Voi, stele strălucitoare, 
Luminaţi mai cu tărie 
Scumpa mea călătorie, 

Pe drumul care mă duce 
La puicuţa mea cea dulce, 
Ce cu dor mare m-aşteaptă 
Și la cap cu cimbrişor, 

Să ştiu eu că i-a fost dor. 

Foaie verde leuştean, 

De ce, puică, nu muream, 
Cînd veneam de te iubeam ? 
Foaie verde trei sarmale, 

Eu de dorul dumitale 

O să cad într-o cărare, 

Să mor fără lumînare, 
Negrijit, nespovedit, 

Ca nimenea pe pămînt. 

Tot gîndindu-mă la une, 
N-a rămas inimă-n mine ; 
Puţintică ce-a rămas, 
Şi-aia s-a fript şi s-a ars. 
Puiculiţă, sã- -ți spun drept, 
Să tot cat, să tot aştept, 
Ca tine nu mai găsesc 
Frumoasă ca să iubesc. 
Potrivită-mi ești la stat 
Și dulce la sărutat, 
Subțirică, rumeioară, 
M-ai secat la inimioară. 
Mai bine aș fi plesnit, 
Decît să te fi-ntîlnit. 

Du-te, dor, unde te mii, 
La puica la căpătii; 

Că dacă s-o-nsenina, 
Mai departe te-oi mîna. 
Și-am zis verde lobodă, 
Și ţi-am spus de sîmbătă, 
Ca să vii duminecă 

Că mă găseșu singură ; 
Taica-i dus la ctrciumă, 
Maica la biserică. 

Floare albă din buchet, 
Arde-ţi-ar rochiţa-n piept, 
Cum n-ai milă de-un băiet? 
Arde-ţi-ar rochița-n ţiţă; 
Cum n-ai milă şi credință ? 
De cînd te cunosc pe tine, 
Arde inimioara-n mine. 
Cine are dor pe lume, 

Ştie luna cînd apune ; 

Cine are dor pe vale, 

Ştie luna cînd răsare 

Și noaptea cît e de mare. 

Frunză verde mărăcine, 

— Spune, puiculiță, spune, 

Ce grea boală te răpune ? 

Te răpune, te supune 

Și la gemete te pune. 

— Oh ! Grozav dorul mă frige : 
Tot mă frige şi mă-njunghie 

Și la groapă mă împinge, 

Mina morţii mă atinge. 

Foaie verde tiriplic, 
Merge Lina pe colnic, 

Cu papucii lip, lip, hp 
Răsucind la sri pă 

Și pe fus n-are nimic. 
Mi-e ruşine ca să-i zic, 
Să coboare din colnic. 
Am ploşchiţa sub manta, 
Ia, Linico, de mai bea 
De la mînușiţa mea, 

C-oi mai bea ori n-oi mai bea. 
Bate vîntul iarba-n luncă, 
Dorul puicii mă usucă. 

Lelea albă-n roche albă, 
Trînti-o-ar neica pe nalbă. 
Nalba varsă năsturei, 

Lelea iubește junei. 

Tot junei fără mustață, 
Care-acuma se învaţă 

A strînge mîndrele-n braţe 
Și a săruta cu dulceaţă. 
Bate vîntul, iarba-mi culcă, 
Dorul lelu mă usucă ; 

Bate vîntul, iarba-mi creşte, 
Dorul lelii mă topește. 

Frunză verde şi-un dudău, 
Ancuţo, sufletul meu, 

Am auzit că ţi-e rău 

Și ţi-e rău de dorul meu. 
Dacă şi-o fi dor de mine, 
Să-ţi botezi un fiu al tău 

Și să-i pui numele meu ; 

Și cînd şi-o fi dor de mine, 
Să strigi copilul pe nume, 
Să-ţi treacă de dor de mine. 

Frunză verde sălcioară, 

— Draga neichii Mărioară, 
Cînd şi-oi fluiera deseară, 
Să dai prin foc şi prin pară, 
Să vii la neicuța-afară. 

— Nu pot, neică, neiculiţă, 
Că e lac şi lapoviţă 

Şi mă umplu pe rochiţă. 

— Ridică-ţi rochiţa-n poale 
Și tot vin” la neica-afară. 
Vino pînă la portiţă, 

Să-mi dai numai o guriţă ; 
Că gurița de la tine 

M-a prăpădit vai de mine ! 
M-a prăpădit ŞI-O să mor, 
Si-o să mor de-atita dor. 

Foaie verde și-o cicoare, 
Fa lelizo, fa cutare, 

Mai dă dorului certare 
Că prea-mi face supărare ; 
Supărare la culcare, 

Nici trupul hodină n-are. 

Foaie verde măr creţesc, 
Eu mă culc să m-odihnesc 
Şi prin somn mă pomenesc, 
Puică, cum că te iubesc, 

Eu cu asta mai trăiesc. 
Foaie verde iarbă ncagră, 
Prinde dorul şi şi-l leagă 
C-un fir de mătasă neagră ; 
Și-l leagă de dumneata, 
Nu-l lăsa-n spinarea mea. 

Foaie verde de bujor, 

Mă uitai printre stobori, 
Văzui ochii negrişori. 

— Fa-i, Mariţo, vînzători, 
Că şi neica-i negustor, 
Negustor de ochișori. 

— Vai, bădiţă, dor ţi-o fi! 
N-am prin cine te vesti. 
Doar pe lună, voie bună 
Și pe vînt câte-un cuvînt 
Și pe stele multă jele. 

Frunzà verde liliac, 

Păsărică de pe lac, 

Nu mă blestema să zac, 

Că n-am pe nimenea drag 
Să-mi păşească peste prag, 
Să mă-ntrebe de ce zac. 

De ce zac, de ce bolesc, 

Şi-aş vrea mîndrei să-i vorbesc : 
Dorul tău mă arde rău 
C-am fost doar drăguşul tău. 
Și m-ai blestemat odată, 
De-am zăcut o vară toată 

Și iarna pe Jumătate. 

Frunză verde matostat, 
Astă-noapte am visat 

Că mîndra m-a sărutat. 
Nu ştiu, zău, cum s-a făcut, 
Că noaptea cînd a trecut, 
Găsii dorul inimii 

Scris pe colțul perinii. 

Şi nu ştiu cum s-a făcut, 
Cînd ziuă mi se făcu, 

Că găsiui dorul mîndrii 
Scris în fundul inimii. 

Frunză verde trei sulfine, 
De trei zile cucu-mi vine 
Și n-are unde se pune. 
Iată-l sus pe-o rămurea, 
Aproape de casa mea. 
Cucule, nu mai cînta, 
C-oi lua pușca şi oi da 
Și ţi-oi rupe aripa. 
Cuculeţ de la pădure, 
Du-te la puica şi-i spune 
Să nu se mai poarte bine 
Cu hainele de la mine; 
Să se poarte mai uşor, 
Să-i fie de mine dor. 

Frunză verde și-o sipică, 

Bate vîntul, iarba-mi culcă, 
Doru mindre mà usucă ; 
Bate vîntul, iarba scoală, 
Dorul mîndrei mă omoară ; 
Bate vîntul, abureşte, 

Dorul mîndrei mă topeşte. 
Cînd îmi vine mîndra-n gînd, 
Mă usuc ca frunza-n cring. 

De cine dorul se leagă, 
Să nu ia lucrul în şagă, 
Că de mine s-a legat 

Și parcă sînt fermecat. 

Frunză verde flori de tei, 

Sus pe dealul Măgurei 

M-ajunge dorul mîndrei. 

Cum m-ajunge, cum mă-ncinge, 
Mă pun jos şi-ncep a plînge. 
M-ajunge-un voinic călare 

Şi mă ia la cercetare: 

— De ce plîngi tu, măi voinice ? 
— C-am avut o mîndră dulce 
Și-am lăsat-o dor să ducă ; 

Am avut o mândră dragă 

Și-am lăsat-o dor să tragă. 
Voinicul se-ndepărta 

Şi-mi striga din gură-așa : 

— Cînd ai sta să plîngi de toate, 
Îţi pierzi viaţa jumătate. 

Foaie verde mărăcinc, 
Cuculeţ de la pădure, 
Du-te la ţaţa şi-i spune 
Să nu se poarte-aşa bine, 
Să mai cate şi de mine ; 
Să se poarte tefelegoasă, 
Să-ngrijească şi de casă. 
Să nu se poarte aşa bine, 
Că mă omoară cu zile. 

— Foaie verde trei gutui, 
Ale buze mirmidii, 

Cui le păstrezi şi le ţii ? 
— Dumitale, pui hain ; 
Le-aş păstra și le-aș ţinea, 
Dar sînt mulți ca dumneata, 
De le trage nădejdea. 

De cînd nu m-ai sărutat. 
Te-oi fi, dragă,-amurezat 
Și ţi-o fi, dragă, păcat, 
Că te-ai fost amurezat ; 
De cînd nu m-ai sărutat, 
Limba-n gură mi-a crăpat, 
Buzele s-au băşicat. 

Foaie verde trei gutui, 

De cînd s-a dus dumnealui, 
N-am dat gură nimănui. 
Da-ntr-o seară pe-nserat, 
Cine mi-a cerut, i-am dat 
Guriţă de sărutat, 
Trupuşor de dezmierdat. 

Frunză verde de-un bujor, 
De toată lumea mi-e dor, 
Dar de puiu am să mor. 
Cînd oi trece pe la poartă, 
Să nu-ţi arunci ochii-ndată ; 
Să-ţi arunci ochii-n pămînt, 
Să zică că ne-am urit. 

Cînd oi veni alzădată, 

Să nu te uiţi dintr-o dată; 
Să te uiţi mai înspre sat, 
Să creadă că ne-am certat. 
Fă-tc, neică, călător 

Pe la poartă trecător, 
Măcar ziua de trei ori, 

Să te văd în ochi, că mor. 

Frunză verde de chiper, 
Cîte stele sînt pe cer, 
Pîn” la ziuă toate pier. 
Foaie verde şi-o lalea, 
Numai luna şi c-o stea 
Ştie de patima mea ; 

Patima ce-o pătimesc 

Și truda care-o trudesc 
Pentr-un pui care-l doresc. 
Și mai vreau să-mi pătimesc, 
Numai puiul să-l iubesc, 
Puiul meu care-l doresc. 

— Foaie verde şi-un mohor, 
Tot de dor, neică, de dor, 
O să pic Jos şi-o să mor. 
Eu de dorul dumitale 

O să cad la ofticare 

Și-o să mor de pe picioare 
Si fără de lumînare. 

Că guriţa de la tine 

M-a ofticat, vai de mine! 
— Foaie ver de mărăcine, 
Uită-te, puicuţo, bine, 

Că mai sînt voinici ca mine. 
— Fie, neică, cît iarba, 
Dacă nu eşti tu, geaba. 
Foaie verde foi de sor, 
Arde inima mea-n foc, 

Că nu stai, neică, de loc. 
Doresc, neică, cît se poate 
Si sufăr dureri de moarte ; 
Sufăr, sufăr, te doresc 

ȘI simt că mă prăpădesc. 
De nu pot, neică,-a te-ntoarce, 
Inima-n mine se coace. 

— Lasă, neică, să se coacă, 
Ți-am cerut guriţa toată, 
Mi-ai dat-o pe jumătate ; 
Ti-am cerut buzele tale 

Și mi-ai dat pîine cu sare. 

Foaie verde de bujor, 
Tu mi-eşti, neică călător, 
Dumnezeu într-ajutor ! 

Tu te duci, neică, cu dorul 
Și eu îmi frămînt trupșorul. 
Și de nu m-oi ţine minte, 
Dumnezeu să nu-ți ajute ! 
Iar dacă nu m-oi uita, 
Meargă-ţi bine-n calea ta. 

Neică, dacă ţi-este dor, 
Trimite gura de zor, 
Într-o foaie de bujor, 
Să văd bine că ţi-e dor. 

Foaie verde şi-o lalea, 

Mi se rupe inima 

Ducînd dor de dumneata. 
Și iar verde merişor, 

Neică, de tine duc dor 

Și ştiu bine c-am să mor 
Cu trupşorul plin de dor ; 
Și-o să mor nevăcuit, 
Nesătulă de iubit. 

— Ştii, puică, ce ţi-am spus eu: 
Să-ţi faci ie de anglie, 
Să-mi fii dragă numai mie ; 
Tu ţi-ai făcut de bumbac, 
De toţi flăcăii te plac. 

Boii buni, căruţa rea, 
Chirigiu ? Dracu să-l ia. 
Du-te, neică, ducu-ţi dorul, 
Cum duce vîntul pîrjolul. 
Du-te, neică, ducu-ți mila, 
Cum duce uliul găina. 

Lung e drumul, lung şi greu, 
Lung e drumul Giurgiului, 
Tot mai lung al dorului. 
Drumul tot se curmă-odată, 
Însă dorul niciodată. 

Tot gîndind, neică, la tine, 
N-a rămas inimă-n mine. 

De știam, neică, ştiam, 
Nu mă mai îndrăgosteam 
Doar pentru două-trei zile 
Și să fiu tot fără tine, 
Arde inimioara-n mine. 
Frunză verde și-o lalea, 
Când pleci, neică, undeva, 
a-ţi dorul cu dumneata, 
Nu-l lăsa-n spinarea mea ; 
Că mi-e greu, nu-l poci purta, 
Neică, fără dumneata. 

Frunză verde de bujor, 
Tu, neică depärtişor, 
Nu-mi trimete-atita dor, 
Pe pîrtu şi pe izvor; 
Trimete-mi mai puțintel, 
Ca să pot umbla cu el. 

Frunză verde şi-un bujor, 
Neică, dacă-ţi este dor, 
Să-mi trimeţi guriţa semn 
ȘI batista să ţi-o spăl. 
Ziua s-o spăl de trei ori 
Şi noaptea de nouă ori; 
Ziua s-o zbicesc la soare 
Și noaptea la ţiţişoare. 

Frunzuliță nucă seacă, 
Neica la Craiova pleacă, 
Inimioara-n mine-o seacă. 
Frunzuliță mărăcine, 
Tuturor le pare bine, 
Numai mie-mi pare rău, 

Că e puişorul meu. 

De-ar mai lua din dor cu el, 
L-aş purta mai ușurel ; 

Dar mi-l lasă mie tot 

Și nu ştiu cum am să-l port. 

Foaie verde şi-o sipică, 
Voinicelul Dumitrică 

Îl doresc de mă usucă. 
Inimioara mea s-a copt, 
Tot gîndind la el cu toc. 
Nici o boală nu-i mai rea 
Decit este dragostea ; 
De-altă boală, zaci, te scoli, 
De dragoste zaci şi mori. 
Lasă-mă, neică, să mor, 
Că de puiul meu mi-e dor. 

Frunză verde şi-o lalea, 
Ardă-l focul pe badea, 

Că mi-a rupt inima mea ; 

ȘI mi-a rupt-o drept în zece, 
Cît e lumea, nu-mi mai trece. 
Mi-a rupt-o cu dorul lui, 
Nu pot spune nimănui ; 
Mi-a rupt-o cu dragostea, 
Cît oi trăi, n-01 uita. 

— Mi-ai spus, bade, c-ai să vu, 
Cînd s-o coace coarna-n vii; 
Uite toamna c-a trecut, 

De cuvînt nu te-ai ținut. 

— Puică dragă, dor ţi-o fi, 
N-am pe cine porunci. 
Numai pe lună și vînt, 
Rareori câte-un cuvînt ; 3 
Numai pe lună și stele. 
Cîte-un pic de dor şi jele. 

Frunzuliţă stejerel, 

Mugur, mugur, mugurel, (refren) 
Bate vîntul, 'vîjiieşte, 

Dorul mândrii mă topeşte ; 

Bate vîntul, iarba-ncurcă, 

Dorul mîndrii mă usucă. 

Tot ţi-am spus, mîndro, de-aseară, 
Să-mi scoţi şaua din cămară, 

Să mi-o pui pe prispă-afară, 

Să mi-o bată vînt de vară 

Și să plece neica-n ţară. 

Să cumpere neica flori, 

Să le vîndă cu șapte poli, 

S-avem bani de sărbători, 

Ca să bem la șezători. 

Cînd oi zice solzi de peşte, 
Calul neica-și potcoveşte 
Cu potcoave de argint, 
Că-s spornice la fugit, 

Cu cuie de sîrmă-ntoarsă, 
Să n-alunece la coastă. 
Frunză verde de bujor, 

La fereastra din obor, 

Bate negrul din picior, 
Să- pui şaua binişor, 

Să mi-l plimb unde-i e dor, 
Sus la Leana pe pripor, 
Care m-a iubit cu foc, 

De nu pot s-o uit de loc. 

Frunză verde şi-un mohor, 
La fereastra din obor, 
Bate murgul din picior ; 

Şi nu-mi bate ca să dorm, 
Ci-mi bate ca să mă scol, 
Să-i pui şaua binişor, 

Să mà duc unde mi-i dor. 
Frunză verde şi-un lipan, 
Mînca-ți-aş coama de cal, 
Suie-mă, rogu-te,-n deal, 
Să cumpăr mîndrii mărgean 
Şi tortiţe de argint 

S-aibă pentru logodit. 

Frunză verde de bujor, 
Pe drumul Focșanilor, 
Pasc caii orzarilor 

Și cu ai grînarilor. 

Un fir paşte, 

Șapte-mi crește, 

Dorul tot må ofilește. 
Albă-i faţa lelişei, 

Lung e drumul Brăiliţei. 
Nu ştiu-i albă, 

Nu ştiu-i neagră, 

Că lui neica-i este dragă. 

Plin e cerul, mult e plin 
De luceferi şi senin. 

Dar lucefereii mei 

Au pierit de printre el. 
Dar-ar bunul Dumnezeu, 
Jiule, frăține-meu, 

Să mai iau calea-n picior, 
Să mă ușurez de dor. 

Din Craiova-n Tirgu-Jii, 
Dorule, te duci și vii, 

Cale fără căpătii, 

Nici te-ntorci, 

Nici că rămii, 

Mîndro, mîndruleana mea. 

— Frunză verde trei spanace, 
Tu te duci, neică, sărace, 

Eu cu dorul ce m-oi face? 
— Verde foaie mărăcine, 

Tu faci, puiculiţă, bine, 

Că rămii în sat la tine 

Și mai sînt voinici ca mine. 
— Fie voinicii ca iarba, 
Dacă nu e neica, geaba. 

— Şi sînt voinicii ca brazii. 
— 'Treacă şi de brazi în sus, 
Dacă nu e cin” s-a dus! 
Foaie verde trei smicele, 

De cînd te-ai dus, băieţele, 
N-am mai pus la gît mărgele, 
Nici la coadă panglicele. 

Trandafir cu trei boboci, 
Tu te duci, tu te întorci, 
Ori de daca mi te rogi. 
Fă-te, neică, trecător, 
Că-mi cade leşin să mor. 
Să faci, neică, cum oi face, 
Să treci drumu pe dincoace. 
Du-te, neică, şi să vu, 
Colea-ntre Sfinte Mării, 
Cînd se coace poama-ntii. 
Și dă vreme peste vreme 

Și soroc peste soroc, 

M-ai făcut de ard în foc. 

Pentru tine, pui boboc, 
C-ai fost neichii drăguliţă, 
De la piept pîn’ la guriţă, 
Parc-ai fost o porumbiţă. 
Porumbiţă jucătoare, 

Und’ te vede neica moare ; 
Mă topesc de pe picioare 
Ca un muc de luminare, 
Cînd îl bate vînt de vară. 

Verde trunză de rogoz, 

De la Slobozia-n jos, 
Numai salcie şi orz. 

Orzul bun de tăvălit 

Şi salcia de umbrit; 

Și sînt cu puica-nvrăjbit 

Și de-aş face cum aș face, 
Să cad cu puica la pace. 

— Foaie verde trei spanace, 
Du-te, puică, şi te-ntoarce 
Ca puişoru-n găoace, 

Că n-am dorului ce-i face. 
— Du-te, neică, şi să vii, 
Colea-ntre Sfinte Mării, 
Cînd e poama Coaptă- ntâi, 
Să vii, neică, să mă vezi, 
Pînă sînt grînele verzi 

Şi porumbii prin ogrăzi. 

Că dacă s-or secera, 

Ori m-o1 mai vedea, ori ba. 

Frunzuliţă trei smicele, 

Eu cu dor, mîndra cu jele 
Și-amîndoi cu inimi rele. 

— Tu te duci, neică, sărace, 
Eu cu dorul tău ce-oi face? 
Că-s copilă tinerea, 

Dorul tău nu-l pot ţinea. 

Şi-s copilă dezmierdată, 

Cu dorul nu-s învățată. 

— Puica mea, sufletul meu, 
Ce-oi face cu dorul meu ? 
Să mi-l semeni în livezi, 

Să se facă mari şi verzi, 

Să le pui în sîn la tine, 
Să-ţi treacă de dor de mine. 
— Cum oi trăi fără tine? 
— Tu oi trăi, puică, bine, 
Că rămti în sat la tine; 

Eu oi trăi, puică, rău, 

Că mă duc din satul meu, 
Departe, puică, departe, 
Multe ape ne desparte. 
Oftează, puică, oftează, 
Toată lumea să te crează 
Că mi-ai fost odată dragă. 

Frunză verde şi-un dudău, 
Unde-ai plecat, neică,-al meu ? 
Und” te duci tu, merg şi eu, 
Călare pe murgul tău. 

De te-oi duce-n Slatina, 
Merg şi eu cu dumneata ; 
De te-oi duce peste Jii, 

Las şi casă şi copii; 

De te-oi duce peste Olt, 
Las și casă, las şi tot. 
Frunză verde şi-o lalea, 
De-oi pleca la Slatina, 

a-ţi dorul cu dumneata, 
Nu-l lăsa-n spinarea mea, 
Că e greu ca lespedea 

Și nu l-oi putea purta. 


886 
Foaie verde trei lămii, 
Tu te duci şi eu rămii, 


Cu cine să mă mingii? 

Cu dorul, star-ar pustiu ! 
Și cu el m-aş mîngiia, 
Dar nu e ca dumneata. 
Tu pleci acum şi mă laşi, 
Mă laşi ca pe-un copilaș, 
Lemnelor şi pietrelor, 

Pe mîna străinilor. 

Frunzuliţă mărăcine, 

Cînd mă gîndesc să plec mîine, 
Să mä despărțesc de tine, 
Suspină inima-n mine. 
Frunză verde foi de nuc, 
Amar dor am să mai duc, 
Dor şi seara cînd mă culc! 
Dimineaţa cînd mă scol, 
Cu apă pe ochi mă spăl, 
Tot cu trupul plin de dor. 
De mi-ar fi orice mi-ar fi, 
O zi tot oi zăbovi, 

Că pe drumuri tot oi fi. 

Frunză verde de-avrămeasă, 
De la noi a treia casă, 

Stau dorobanţi la masă. 
Nici nu beau, nici nu mănîncă, 
Numai cu ochii se uită, 

Cu ochii după copile, 

Cu mîna pe carabină. 

Mi-o sucesc şi mi-o-nvîrtesc, 
De manevră mi-o gătesc 

Și de dorul fetelor, 

Fetelor, nevestelor, 

Uită armele neunse 

Și curelele neprinse. 

Frunză verde şi-o lalea, 
Poruncit-a mîndra mea 
Printr-un pui de turturea 
Să mă duc pînă la ea. 

Da’ şi eu i-am poruncit 
Printr-un pui mândru de cuc 
Că n-am vreme să mă duc. 
Du-te, puiul cucului, 

Şi-i spune, tu, mîndrului, 
Nu mai pot de dorul lui. 
Vino, bade, vino, dragă, 
Vino, bade, de-mi dă gură ; 
De cînd gură nu mi-ai dat, 
Buzele mi s-au uscat; 

Şi de cînd nu ne-am iubit, 
Buzele s-au încreţit. 
Auzit-am, ba ştiu bine 

Că te laşi, bade, de mine. 
Lasă-te, bădiţul meu, 
Lasă-te cu Dumnezeu, 

Să nu mă las eu de tine, 
Că ţi-o părea cu ruşine. 

Dacă-ţi mai e dor de mine, 
Oftează şi azi şi miine, 
C-am trăit amindoi bine. 
Oftează cu gura mare, 
Ca un muc de lumînare. 
Oftează cu gura mică, 
Ca o candeluță-aprinsă. 
Că băiatul ne-nsurat, 

Ca un cal ne-mpiedicat, 
Aleargă poienile 

Și tăvăle florile. 

Foaie verde sălcioară, 

Mult mi-e drag mie pe vară, 
Cînd porţi numai iişoară. 

Toată vara ne-a fost vorba 
Să tai pui și să faci ciorba, 
Jumătate de rasol, 

Ca să nu-mi mai fie dor. 
Şi-acum plec pe cale „lungă, 
Dorul meu o să te-ajungă. 
— Foaie verde matostat, 
Nu ţi-e milă și păcat? 
M-ai iubit şi m-ai lăsat 

Cu trupşoru-mpovărat. 

Nu ţi-e milă şi blindeţe 
De-ale noastre tinereţe ? 
Tinerețe ce-am avut, 

În zadar le-am petrecut ! 

Foaie verde trei spanace, 
Nu știu, nu știu cum se face, 
Ce-am iubit maichii nu-i place. 
De-ar plăcea maichii și mie, 
M-ar mîna la cununie. 
Foaie verde lin pelin, 

Mai lin, dorule, mai lin, 
Aicea la loc străin ; 

Mai rar, dorule, mai rar, 
Aicea la loc amar. 

Foaie verde mărăcine, 
Mînă, bade, bou bine, 

Nu te uita-n ochi la mine, 
Că nu sînt la locul meu 

Şi dac-o da Dumnezeu 
De-oi fi iar la locul meu, 
Atunci să te uiţi mereu. 

Foaie verde de răsuri, 
Bate vîntul prin păduri, 
Rupe lemnele subțiri. 
Rupe lemne, rupe fagi, 
Să despartă oameni a 

Cum ne-a despărţit pe noi, 
Eu şi mîndra, amîndoi. 
Cin” ne-a despărțit pe noi, 
N-ar avea parte de boi 

Și de turmele de oi. 

De ne-a despărţit băiat, 
Moară necuminecat. 
Moară-n apă pîn’ la briu, 
Măntnce-l viermii de viu. 
De ne-a despărţit rumân, 
Umblar-ar trei ani nebun ; 
De ne-a despărțit vreo fată, 
Cununia să n-o vadă; 

De ne-a despărțit flăcău, 
Să-l ajungă dorul meu ; 
De ne-a despărţit nevastă, 
N-aibă prunculeți la masă. 

Frunză verde de bujor, 
Toată lumea are dor 

Și spune că-l e uşor ; 

Dar dor ca pe capul meu, 
Blestem de la Dumnezeu ! 
Că ăst dor n-a fost curat, 
Cînd de mine s-a legat. 
Ajungă-te, mândră,-ajungă, 
Dorul care mă alungă ; 
Ajungă-te dorul meu, 
Chiar la prânzişorul tău ; 
Prînzul să nu-l poţi prînzi, 
Pin’ la mine n-oi gîndi ; 
Ajungă-te mila mea, 
Mîndro, pe la cina ta. 
Cina să n-o poți cina, 
Pîn” la mine n-oi pleca. 
Cînd oi lua cu lingura, 
Rupă-ţi dorul inima ; 
Cînd oi lua o-mbucătură, 
Facă-ţi-se piatră-n gură 

Și să-ți aminteşti de mine, 
Să gîndeşti c-am trăit bine. 

Foaie verde de năut, 

Cîte doruri am avut, 
Nicidecum nu m-au slăbit, 
Dar de-al neichii m-am topit. 
Foaie verde foi costrei, 

A zburat puiul cu tei, 
Toomai cînd era temei. 

Și-a zburat puiul cu aţă, 
Tocmai cînd mi-a fost dulceaţă. 
Foaie verde mărăcine, 

S-a dus puiul de la mine 

Și la toți le pare bine ; 
Numai mie-mi pare rău 

C-a fost puişorul meu ; 
Rău îmi pare, nu-mi prea pare, 
Că l-am iubit toată vara 

Și mi-a mîncat inimioara. 
Frunză verde salbă moale, 
S-a dus puiul să se-nsoare ; 
Las” să-nsoare, arză-l focul, 
Că el mi-a mîncat norocul. 
Foaie verde mărăcine, 

De-o semăna, neică, cu mine, 
Să trăiţi amândoi bine ; 

Dar de-o fi mai bălăioară, 
Să dea Dumnezeu să moară, 
Să te-ntorci la mme iară. 

Să mă fac o cintezioară, 

Să-i beau vin de la pomană, 
Să ciupesc din colivioară, 

Să te-ntorci la mine iară. 
Foaie vende mărăcine, 

Să trăim amindoi bine. 

Frunză verde matostat, 
Nu și-e milă şi păcat? 
M-ai iubit şi m-ai lăsat 
Ca pe-un animal la gard! 

Ajungă-te dorul meu, 

Und” ţi-o fi drumul mai greu ! 
Ajunge-te-ar mila mea, 

Und i-o fi calea mai grea ! 
Toată lumea mă întreabă 

De ce sînt neagră și slabă; 
Sînt neagră de felul meu, 
Slabă sînt «de dorul tău. 

Foaie verde de trei nuci, 
Dragul meu, să te usuci 

Ca pîinea care-o mănînci 

Si ca vinul care-l bei, 

Că mi-ai spus c-ai să mă iei 
Şi acum nu mai vrei. 

Foaie verde rug de lemn, 
Să-ngenunchi să te blestem 
La mânăstirea de-un lemn, 
Să te usuci ca un pom, 

Ca un pom neroditor, 

Ce nu face vara flori, 

Nici umbră la călători. 
Băiete, sufletul meu, 
Ajunge-te-ar dorul meu, 
Unde-o fi drumul mai greu. 
Blestema-te-ar Dumnezeu, 
Nici mai bine, nici mai rău, 
Numai cum l-aş ruga eu. 
Nu-ţi fu milă şi păcat? 
M-ai iubit şi m-ai lăsat, 

Ca pe-un mare vinovat. 

Foaie verde foi de nuc, 

— Seară bună, eu mă duc. 
— Mulţumesc, gură de cuc. 
— Seară bună nu de tot, 
C-am să viu să te mai văd. 

Cît e omul tinerel, 

Se ţine dorul de el; 

Dar după ce-mbătrînește, 
Dorul se călătoreşte. 

Foaie verde de-avrămeasă, 
Cît e vara de frumoasă, 
Eu n-am pus picior la coasă, 
Dar am cătat umbra deasă 
Și copila mai frumoasă. 
Miuucă, mititea, 

Tu ai fost pieirea mea. 
Cît e omul tinerel, 

Tinerel şi frumușel, 

Se ţine dorul de el, 

Ș-apoi cînd îmbătrînește 
Şi dorul îl părăseşte. 

Cînră, cuculeşule, 
Seara, dimineşile, 
Numai dimineaţa mea, 
Taci, cuce, nu mai cînta ! 
Cît am fost l-ai mei părinţi, 
Ți-am dat voie să tot cînţi ; 
De cînd m-am înstrăinat, 
M-am săturat de cîntat, 
De cîntat 

şi de oftat. 
Frunzuliță şi-o mălură, 
Cuculeş cu pană sură, 
Și zi-i o dată din gură; 
Și pun-te pe-un mărăcine, 
Și zi-i frumușel și bine, 
S-asculte maica la tine, 
Să-i treacă de dor de mine ; 
Să-ţi asculte glasul tău, 
Să-i treacă de dorul meu. 

Fă-mă, Doamne, ce m-oi face, 
Fă-mă, Doamne,-o păsărea, 
Să mă duc la maica mea, 
Să mă pun pe ferestruică, 
ȘI eu frumos 1-oi cînta, 
Maica din gură-o striga : 
— Dă-te-ncolo, păsărea, 
Că nu eşti ficuţa mea ; 

Că ficuţa mea de-ai fi, 

Eu în casă te-aş primi, 
Dorul mi l-aş potoli. 


902 


Aşa-mi vine uneori 

Să mă sui pe munţi cu flori, 
Să-mi fac ochii rotunjori, 
Să privesc mîndrele zori ; 
Să şed printre floricele, 
S-ascult viers de păsărele ; ; 
Pe pat de flori să mă pun, 
Durerea mea să li-o spun. 
Aşa-mi vine cîteodată 

Să mă sui pe munţi de piatră, 
Sa-mi fac ochişorii roată, 
Să mă uit în lumea toată, 
Unde-am trăit eu odată. 

Vine dorul uneori 

Să mă sui la munţi cu flori 
Și să mă jelesc cu dor, 
Că-mi vine ceasul să mor, 

Și n-am pe nimeni cu dor, 
Să mă-ntrebe de ce mor. 

Îmi vine dor cîteodată 

Să mă sui la munți cu piatră, 
Să fac ochişorii roată, 

Să mă uit în lumea toată. 

Vino, dragă rîndunea, 
De-mi arată calea mea, 
Să pot trece Dunărea, 
Să mă duc la maica mea 
Și la draga sora mea. 


904 


Frunzuliță şi-un susai, 

La cîrciumioara din plai, 
De pe cal descălecai 

Și la masă m- -aşezai. 

Tot băui și tot mîncai, 

De vin nu mă săturai. 
Mi-aruncai ochii sub masă 
Şi m-ajunse-un dor de-acasă, 
De copii şi de nevastă. 

De e dor de la copii, 

Şaua pe murgul s-o pui, 

Să iau biciul şi să mîi. 
De-o fi dor de la nevastă, 
Să las murgul să mai pască. 

Frunză verde şi-un susai, 

I, hai, hai, murgule, hai! 

De trei ori descălecai, 

La fintînița din plai, 

Pusei masa şi mâncai, 
Mi-aşternui şi mă culcai. 
Dimineaţa mă sculai, 

Pe ochi negri mă spălai. 
Frunză verde floare-albastră, 
M-apucă un dor de-acasă ; 
De-ar fi dor de la nevastă, 
Aş lăsa murgul să pască ; 
De-ar fi dorul de la tată, 

Aş face murgul o apă; 
De-ar fi dorul de la mumă, 
Aş face murgul o spumă ; 
Dar e dor de la copii 

Şi-mi trec cu murgul prin Jii, 
Chiar să mă-nec, dac-o fi. 


GLOSAR 


Am dat în paranteză, imediat după explicarea cuvintelor, nu- 
mărul piesei în care se află cuvintul glosat. Urmează apoi un 
vers ori două în care apare cuvîntul despre care este vorba. 


A 
Acioaie, s.f. = nume popular pentru diferite metale sau aliaje; 
obiect făcut din astfel de metale sau aliaje, (108) — La 


verdac de acioaie... 
aciuat, adj. = adăpostit, ferit, oploșit, pripășit, (29) — Sub glugi 


aciuaţi... 

alăturași, sm. = cai înhămați unul lingă altul, în același rind, 
(134). — Cu cinci cai alăturași... 

aminat, adv. = cu intirziere, (539) — Aruncă-i mai aminat 
(ochi)... 

anadoleni, adj. = formă veche populară: din Anadol, adică din 


Anatolia, (103). 
arambaşă, s.m. = uneori harambaşă : căpitan de hoţi sau de haiduci 
(131). 
ga ei A . VA . v 
așternut, adv. = întins, cu hotărire, (125) — Pe urma lui că 
pornea, Aştefmtu se ducea... 


B 


Baboi, s.m. = nume generic dat exemplarelor mărunte ale peştilor 
de apă dulce, (35). 


bagatelă, s.f. — lucru mărunt, de mică importanță, podoabă neîn- 
semnată, (789) — Pe la poale bagatele... 

barbaifir, s.n. = un fel de aţă pentru brodat sau cusut, (38). 

bașcea, s.f. = diminutiv de la başcă: subsol, beci boltit, (146). 

bernevici, s.m.pl. = pantaloni țărănești, largi și groși, (153). 

beşlegie, s.f. = slujba de beşleagă (căpitan de beșlii), (101). 

beșliu, s.m. = soldat turc de cavalerie, făcînd serviciu de curier 


domnesc sau de jandarm, (101). 
betnic ? — necunoscut, (92). 

biniş, s.n. = haină domnească şi boierească de solemnitate, lungă 
şi cu blană pe margini, (101). 
bleojdi, vb. — a holba ochii, (43) — De bleojdiră ochii... 


bobidrag, s.m. = plantă ierbacee cu floare multicoloră; un fel 
de pansea, (414) — Foaie :vende bobidragi... 
bobonat, adj. = de forma şi mărimea unui bob, (436). — Măr- 


geluș de-l bobonat... 
bohor, s.m. = variantă regională pentru bour, (16). 


bolbotină, s.f. = buruiană care se dă ca hrană la păsări, (670). 
Să smulgi cîte-o bolbotină... 

boldeică, s.f. = scăţea de talie mică, cu picioarele scurte, (453). 

boltiţă, s.f. = diminutiv de la boltă: tindă boltită la casele vechi, 
(17). — Şi-n boltiță-l băga... 

boscodi, vb. = formă regională: a boscorodi, a certa, a cicăli, 
(612). — Du-te nu mă boscodi... 

brăcere, s.f. =  cingătoare lungă de lină, împodobită cu fluturi 
şi mărgele, care se poartă obișnuit peste brîu, (726). — Tru- 
pul cu brăcerile... 

braniște, s.f. = pădure sau parte de pădure cu copaci de peste 
25 ani, (214) — Şi braniştea se răreşte... 

burdios, adj. = prescurtare din burduhos: pîntecos, burtos, (149). 
Şi era şi burdioasă (iapă)... 

bulfeu, s.n. = fiecare din cele 2 speteze care leagă partea de sus 
a jugului de policioară, (151). 

buriu, s.n. = butoi în care se păstrează de obicei ņuica, (318). 
De-aş fi gras ca un butoiu... 

butur, s.m. = în loc de butuc: partea noduroasă din trunchiul 
unui copac, rămasă nedespicată, (43). — Parcă sint buturi 


cu bureți... 


C 

Cantaragiu, s.m. = slujbaș la vamă sau la poştă, care cintărește 
bagajele, (394). 

caramaniu, adj. =  negricios, brun, (99) — Voinici caramanii... 

cărăvănesc, adj. = se spunea de mult despre caii de Dobrogea, 
(149). 

cercelat, adj. = împodobit cu cercei, (41). 

cerchezește, adv. = după moda cerchezească, (111). — Şi tun- 
de-mă cerchezeşte... 

chindisi, vb. = a broda, (20) — Şi-mi coase și-mi chindisește, 
Guleraș frăţine-său... 

chiovenesc, adj. = necunoscut. (Poate un adj. derivat din Chiov), 
(40). 

chipărele? = necunoscut, (40). 


724 


chisea, s.f. = pungă pentru tutun sau bani, (160). — Boierii (beau) 
chiselele... 


chit, s.n. = formă populară pentru balenă, (87). — Somnii Du- 
nării şi chiţii mării... 
chișiță, s.f. = articulația piciorului deasupra copitei, (31). — Ş 


coada (bată-ţi) chişiţele... 
cicea, s.f. = formă regională pentru sorcovă, (3). 
cilibiu, adj. = fin, grațios, frumos, (151) — La corp cilibie... 
cioacă, s.f. = (pl. oioace sau cioci): specie de cioară mai mică, 
(407). — Şi se plimbă prin coteţe 
Şi-mi judecă ciocile 
Ca zapciul slugile... 


Cioarsă, s.f. = unealtă cu tăișul uzat. Fig. = rablă, om hodorogit 
(114). — Cu cioarsa de maică-sa... 

ciocîrlat, s.n. = un fel de stofă de culoare stacojie, (143). — Cu 
nădragi de ciocîrlat... 

ciochină, s.f. = partea dindărăt a şeii, de care se leagă traista 
sau alte obiecte, (30, 145). 

ciobodar, s.m. = vechi slujbaş domnesc, îndeosebi cămăraș, (104). 

ciolpănaș, s.m. = diminutiv de la ciolpan: trunchi de arbore fără 
crengi, (29). 

cioltar, s.n. = pătură împodobită cu cusături, care se pune pe cal 


sub şa, (108). 
ciopor, s.n. = ceată, grup, (43). 


ciuciulete, sm. = boş, cocoloş, (569). Nu-ţi mai face părul creţ 
Şi codiţa ciuciuleţi... 

Ciutac, s.m. = formă regională pentru ciot: scurtătură de lemn 
rămasă după tăierea unei bucăţi mai mari, (84). 

Ciungar, s.m. = copac cu virful sau crengile retezate, (84). 

cîrciitor, adj. = onomatopeic : care scoate sunete caracteristice ca 
o pasăre, (670). — Şi-o babă circîitoare... 

cîrmiz, s.m. = plantă ierbacee cu flori mici, albe-roz, (510). — 
Frunzuliță de cîrmiz... 

cîrticios, adj. = cu o boală de piele, buburos (la animale), (149). 
— Japa albă cîrticioasă... 

clece, s.f.pl. = agăţători speciale pentru prins năvodul, (36) — 
Legă năvodul la clece... 

cloncan, s.m. = corb, (291) — Ciinii să te-ntindă, Ciinii și clon- 
canil... 

cofringe, vb. = a frămînta pe loc un cal, pentru a-l face docil, 
(9). 

conăci, vb. = a face popas, a se odihni, a gāzdui, (151). — Şi 
mi-oi COnăcI... 

constantanat, s.m. = monedă turcească de aur, (103). — Salbă 


de constantanați... 

cordaci ? — necunoscut, (15). 


cosac, s.m. = pește de apă dulce din familia crapului, (36). 

costorit, adj. = formă populară în loc de cositorit, lustruit, (43). 
Cu unghiile costorite... 

cotorosi, vb. = formă prescurtată din descotorosi: refl. a se scà- 
pa de cineva sau de ceva, (160). — Și birul nu-l mai 
plătea, Nici nu-l mai cotorosea... 

cucie, s.f. = variantă la cocie : căruţă, trăsură, (145). 

cură, vb. = formă populară în loc de a curge, — Frumos apa-mi 
cură... 

curtat $ — necunoscut, (38). 

cuțovlăhean, s.m. = nume dat de greci populaţiei aromâne din 


Macedonia, (134). 


D 
Daică, s.f. = formă populară pentru dadă sau ţaţă, (319). — 
Inima daichii fripseși... 
danga, s.f. = părul ondulat pe spinarea animalelor cu fierul în- 


călzit, (138). 

dărat, adj. = tăvălit, călcat în picioare, (27). 
Florile-și găsea, 
Dărnate, păscute... 

decindea, adv. = de partea cealaltă, dincolo, (103). — Pe de- 
cindea Jiului... 

devarat, participiu = formă populară, în loc de adeverit, dovedit, 
(10) — S-a aflat, s-a devarat... 

dirjală, s.f. = coadă lungă la cîrligul cu care ciobanii prind oile, 
(143) — Cârligele la ciobani 
Au dirjală de argint... 

dirsină, s.f. = laş făcut din funie, (136). —— Aruncai şi o dirsină, 
Prinsei iapa cea bătrină... 

dovălui, vb. ? — necunoscut, (20). 


duh de mare, sm. = element de mitologie populară: spiritul mă- 
rii, (15). 
F 
farfara, s.f. = persoană  neserioasă, flecar, palavragiu, (807). 


— Şi mai bună, nu ca ea, 
Nu ca ea o farfara... 


fericean, adj. invar. = ferice de..., formă veche, (14). — Fericean 
de tine... 

fericea, vb. = formă veche pentru ferici, (14). — Toți te-or 
fericea... 

fermenea, s.f. = haină scurtă din stofă, brodată cu fir sau cu 
mătase, uneori căptușită cu blană, pe care o purtau boierii 
peste antereu. Se numea astfel și haina simplă ţărănească, 


“scurtă, pînă la briu, (605). — Nu mi-e de giubea, 
Ci de fermenea... 
jirfiric, sm. = monedă mică de argint, băncuţă, (524). — Un 
firfiric și cinci parale... 
frînc, s.m. = denumire generică ce se dădea la noi odinioară, oc- 
cidentalilor latini, (12). 
fumuvel, adj. = fumuriu, cenușiu-închis (formă populară), (4). 
funduc, s.m. = monedă veche turcească, (103). 
fustaş, s.m. = de la fuşte: suliță. Soldat înarmat cu suliță, din 
garda domnească în sec. XIX, (149). — Şi-i da fustaşului 
să bea... 
G 
Gherlan, s.m. = mai ales în Oltenia: şobolan mare. Fig.: om 
lacom, agresiv, (134) — De-un gherlan, de-un hoțoman... 
ghermesut, s.n. = un fel de stofă de mătase, (143) — Cu tichii 


de ghermesut... 
ghislogea, s.f. = haină mai groasă pe deasupra, (85). 


giubea, s.f. = haină lungă purtată de boieri şi de preoți şi in 
unele locuri și de ţărani, (3). 

gîrlici, s.n. = intrarea într-o pivniţă, (159). 
Pe girlioi că s-a culcat... 

glugă, s.f. = un fel de pungă din stofă care se pune pe cap spre 


a-l apăra de ploaie, (29). 
(Ciobanii) sub glugi aoiuaţi... 
goştinar, s.m. = slujbaş de odinioară, care aduna goştina, adică 
darea, birul în oi şi porci, (134). 
grovăi, vb. = a vintura, a curăța de pleavă, (40). 
Cu mările grovăia... 


gruiera, vb. = a vîntura, a curăța de pleavă, (39). — Cu nările 
gruierau... 
gurgura, vb. = formă populară : a gilgii, a gargarisi, (6). — Apă-n 


gură gurgurară (porumbeii)... 


H 
Haidău, s.m. = vlăjgan, lungan, păzitor de vite. Înseamnă şi der- 
bedeu, om fără căpănii, (159). 
haram, loc. adv. = în zadar, degeaba, vai de... (443). — Haram 


de dragostea noastră... 

baraiman, s.n. = larmă, gălăgie, tărăboi, (130). — Și din gură 
chiuia, Mare haraiman făcea... 


batină, sf. = iapă tînără, (146) — Hatina ţi-o potcoveşte... 
hazna, s.f. = visteria țării, (1129). 
hăbuc, s.m. = bucată mică, fărimă, praf, (563). 


Toate mindrele se string 
Şi pling de se fac hăbuc... 
pălăciugă, s.f. = tufiș, desiş, (191). 
Băgai oapu-n hălăciugă 
Să fac coadă la măciucă... 
hinc ? — necunoscut (97). 


hoașcă, s.f. = fig: femeie bătrină, hodorogită, de la moldov. 
huşte, (124) — Dar o hoașcă de mătuşă... 
brăpan, adj. = în loc de hrăpărey: jefuitor, lacom, (134). 


N-ai auzit de-un hrăpan 
Şi de-un haiduc de Codrean ?... 
bududoi, s.n. = ripă, (193) — Noaptea izbesc tufele 
Şi mă duc pe hududoaie 
Și mănînc carne de oaie... 
þurmuz, s.n. = salbă de mărgele care imită mărgăritarul, (542). 
Cu hurmuzul revărsat, 
Pe sfircul ţiţei lăsat... 


I 
Icoşar, s.n. = cercel din monedă mică turcească de aur, (124). 
iebincă, s.f. = pătură care se pune pe cal sub șa, (130). 
ierbăraş, s.n. = diminutiv de la ierbar: pășune, izlaz, (32). 
ipingea, s.f. = manta bărbătească din dimie sau postav, (130). 


irindea, s.f. = vechi joc popular, (319). 
Tot bătind la irindele, 
Ţi-a căzut brîul pe şele 
Şi căciula pe sprincene. 


irmilic, s.m. =  monetă turcească care a circulat pe vremuri la 
noi, (126). 
iscruce, s.f. = regional: cruce simplă sau pictată, icoană, (7). 
Şi mi-o pune-ntre iscruci... (lumînarea). 
iudiță, s.f. = vidră, animal de apă. Formă dispărută, (35). 


Î 


imbirligățel, adj. = diminutiv de la birligat: încovoiat, incovri- 
gat, (49) — Să facă secerele 
Îmbirligăţele... 

incălat, adj. = dolofan, împlinit la trup, (144). 
Nu-s berbeci ca berbecii, 
Ci-s cu lină încălată... 

îndalb, adj. = formă populară in loc de dalb: minunat, luminat, 
frumos, (29) — Cele lunci indalbe... 

înochi, vb. refl. = a face ochiuri, spaţii goale sau de altă culoare, 
(144) — Zăpada care se-nochea... 

însăxinat, adj. = încărcat, impovărat, (98). 


Întimpinat, adj. = în superstiţiile populare: apucat de duhunle 
rele, care iau graiul, paralizează etc. Folosit în descîntece, 
(78). 


Că-ntimpinatul m-a găsit... 


J 


Jurat, adj. = blestemat, afurisit, rău, hain, (654). 
O jurată de amantă... 


L 
Lapacea, s.f. = haină mai subțire pe sub alta mai groasă, (85). 
O-mbrăcă şi-n lapacele... 
lăturoi, s.n. = în loc de lătunoi, lătunoaie: gaură sau săritură 


care se produc într-o pinză în timpul țesutului, prin rupe- 
rea firelor din urzeală, (43)... 

lănțui, vb. = în loc de a înlănţui: a face legătura între diferitele 
părți ale unei construcții, (19). 
— Cerbule, oasele taie 
Multe case-or lănţui. 

leftică, s.f. = trăsură, caretă, (94) — leftice poleite... 


levint, adj. = formă pop. pentru levent: voinic, viteaz, (12). 
libovi, vb. = a iubi, a petrece, a se desfăta, (126). Învechit. 
lumineală, s.f. = luminiş în pădure, loc de pășune, (143). 


Pasc oile-n lumineală... 


M 


Mahmudea, s.f. = monedă turcească de aur, care a circulat la noi, 
cu efigia sultanului Mahmud, de unde îi vine numele. Se 
folosea ca podoabă la urechi, (103). 

margbiolie, s.f. = vorbă isteaţă, vorbă de duh, glumă, (754). 
Şi spuneau la marghiolii... 

marmur, s.n. = variantă populară pentru marmură, (11). 
Îi scoase-un pahar de marmur... 


marne, s.f. = forma veche populară pentru margine, (18). 
De marne de sat... 
martacel, sm. = diminutiv de la martac: stilp de lemn folosit ca 


material de construcție, (355). 
— Hai bordei, bordei, bordei 
Ca martaceii de tei... 


matara, s.f. = vas în care ţăranii duc apa la cîmp, (153). 
Și în apă-n matara... 

mazarocă, mazarac sau mazdrac, s.f. şi n. = suliță cu coadă 
lungă de lemn şi măciucă ghintuită, (85 şi 114). 

mărcuşel, adj. = diminutiv de la mărcuș-ă: se zice despre oile 
bucălăi, (98) — Oaie mărcușea... 

mărgelat, adj. = îmbodobir cu mărgele, (41). 

măros, adj. = variantă populară pentru măreț, fudul, (43). 
— Ce staţi așa măroși 2... 

mecet, s.n. = casă pentru rugăciuni la musulmani, mică moschee, 
(92). 


merchez, s.n. = rost, socoteală, şiretlic, truc, (649). 
Dar cine-i află ei (dragostei) miezul 
Şi-o pipăie cu merchezul... 


mertic, s.n. = măsură veche pentru cereale sau făină: 1—2 ocale, 
(160). 
miază, s.f. = amiază. Are şi sensul de miez, mijloc, (39). 
Pină-n miaza unghiei... 
mirean, s.m. = credincios care nu aparţine clerului, (89). 
mirmidiu ? = necunoscut, (862). 
mişcotiş, adv. = mișcindu-se cu încetul şi pe ascuns, (34). 
Tot pitiş Şi mișcotiş. 
mişchiu, s.n. = variantă pentru mischie: oțel tare pentru făcut 
pile, tocile, (108). 
mirză, sm. = în loc de mirzac: nobil tătăresc, șef de ceată, 
(145). 


De gitul mirzei legate... 
molotea, s.f. = variantă pentru malotea : scurtă femeiască, blănită 
şi largă în partea de jos, (758). 
Să-i fac puicăi molotea... 
motoc, s.m. = variantă regională pentru motan, pisoi, (40). 
mucări, s.f. pl. = mucuri arse la lumînări și foarfecele pentru 
tăiat astfel de mucuri, (236). Fig.: lucru de nimic. 
Au rămas mucările, 
Să ne poarte florile... 

muşiţă, s.f. = îngrămădire de larve pe substanțe în descompunere 
și îngrămădire de musculițe în jurul butoaielor cu vin, (43). 
O strachină cu mușşiţe... 


N 
Năjit, s.n. = nume generic dat unor boli provenite din răceală, 
(82). Folosit în descîntece. — Măi năjite, pricăjite... 
nărămziu, adj. = de culoare nărămzie, roş-portocaliu, (99). 
Cu briiele nărămzii... 
nărămzat, adj. = vopsit în culoarea năramzei: roș-portocaliu, 
(145). 
năstrăpioară, s.f. = diminutiv de la năstrapă: cană, cupă, vas, 
(160). 
nestrujit, adj. = cioplit numai din topor, nefasonat, (126). 
O 


Odagiu, s.m. = slujbă la cioban, odăiaș, (159). 
Odagii şi-i stringea... 

olac, sm. = curier special, ștafetă ; căruță de poştă, diligenţă, 
(160). — În drumul olacilor... 

olăcăi, vb. rfl. = variantă pentru olicăi: a se văicări, a se tîn- 
gui, (59). 


ea 


P 


Pală, s.f. = iarbă tăiată dintr-o trăsătură de coasă. Fig.: poala 
la o haină, (12) — Pala ţi-am udat... 
pantalară s.f. ? — necunoscut, (101). 


pățitură, s.f. = pas, mers, (481) — Tot cu mîndra-n pășitură... 

peneşat, adj. = împodobit, (103) — Un caic împărătesc 
Peneșat de-un steag turcesc... 

perdea, s.f. = adăpost de oi pentru iarnă la stină, şopron, (98). 

pleandă, s.f. = variantă pentru plean : pradă, captură, robire, (32). 


Pleamda-ntiia ce-şi robeară ? 
Tot junei însurăței... 
ploiricu, s.n. = diminutiv vechi de la ploaie, (34). 
podină, s.f. = podea, scînduri pentru podit sau acoperit, (123) 
Trei podine că rupea... 
pofidă, s.f. = ciudă, necaz, dispreţ, (39). 
Ci-mi face-ntr-o pofidă... 

poligni, vb. = a dobori, a culca la pămînt, (17). 
Vintul mi-au bătut 
Și mi-au polignit 
Ce-a fost mai mărunt... 


polog, s.n. = iarba tăiată cu o trăsătură de coasă, (40). 

pologi, vb. = a tăia, a dobori la pămînt cu coasa sau secera, 
(40). 

pop, sm. = stilp de lemn pentru sprijinit gardul, sau așezat ca 
semn, ca reper, (149). — Dar popul unde-l punea? 
La puţul porumbului... 

popaz, s.m. = seminţe negricioase de plantă exotică, folosite în 
medicină, (146). 

postavă, s.f. = albie mică de lemn, în care se frămîntă pîine, 


secară sau grăunțe sau se dă mincare la animale, (136)). — 
Rublele cu postava... 


posmăgi, vb. refl. = a se usca ca un posmag, a slăbi tare (14). 
— Eu te hrănesc, tu te posmăgești... 

potcă, s.f. == încurcătură, belea, (612) — Nu-mi sta potcă capu- 
lui... 

potmol, s.n. = nămol, noroi mare, (36). 

povirni, vb. intranz. = a porni, a închina, (160). 
De mai povirnea pe zece... 

praftoriță, s.f. = mănunchi de fire de tei sau de zdrențe legate 


la o coadă pentru măturat cuptorul sau pentru stropit fie- 
rul înroșit la fierărie, (?). 
Zări feciorul cantaragiului 
Cu praftorița-n mînă... 
prefira, vb. = a încerca rînd pe rind, (20) 
Ciţi murgi d-ăia am prefirat... 
presădit, part. vb. = răsădit, transplantat, (20) 
Cu flori dalbe presădite.... 


primiti, vb. = a mătura aria şi a vintura griul sau orzul, (39). 
Cu coama primiteau... 
proclet, adj. şi sm. = blestemat, afurisit, grozav, cumplit, (89). 


Sta procletu-ncolăcit..., 

pruji, vb. = a glumi, a spune snoave, a incinta, (29). 
Strujeşte-mi prejește 
Trei fete de grec... 


I 


R 
Rămas, s.n. = variantă populară pentru rămăşag, prinsoare, (150). 
Rămas am făcut... 
refenea, s.f. = petrecere, chef, (99) — Să-ţi plătim refeneaua... 

rilă, s.f. = denumirea populară a rilei turceşti, (230). 
— Dă-mi, Doamne, o liră-mprumut... 
ristov, s.n. = popular, în loc de hrisov, (144). 


vimnă, s.f. == variantă pentru rivnă: poftă, dorință, (72). 
De-a rimna ce se uitau... 

rimnitor, adj. = variantă pentru rivnitor, (72). 

vinză, s.f. = pipotă, stomac și numele unei boli de stomac, (73). 
Ori rinza i-aţi răsturnat... 

rișni, vb. = a zdrobi, a sfărima, (12) — Gheaţa rişneşte... 

rodos, adj. = roditor, care rodeşte mult, (14). 


rucărel ? — necunoscut (98). 


Saigiu, saegiu, s.m. = slujbaş turcesc care stringea dările în oi, 
în ţările române şi cal care număra oile în acest scop, (159). 

sapă, s.f. = crupa la cal, (14) — Pe sapă-l bate... 

saragea, s.f. = vechea cavalerie turcească ; la plural: soldați din 
cavaleria neregulată în ţările române, (143). 

savalaș, adv. = folosit în poezia populară pentru scoaterea în 
evidență a cuvîntului pe care îl precede, ca şi savai, (159). 
Săvalaş Tudor... 

saxinat, adj. = încărcat, împovărat, (139) — (briie) saxinate cu 
parale... 

scociori, vb = a stârni, a scormoni (8). 
Vint de vară se scocioară... 

scurgăţel, adj. = care permite scurgerea ușoară, (8). 
Vălcele scurgăţele... 

secret, săcret, adj. = blestemat, afurisit, pustiu, (15) 
— O secreată de săgeată... 

sfirlogi, vb. refl. = a-şi pierde vlaga, a se usca, a slăbi, (386) 
— De cînd iubesc la neveste, 
Viaţa mi se sfirlogeşte... 

sichiraș, s.m. = slugă, servitor, (94). 

slomni, vb. = a rosti cuvintele cu greutate, a silabisi, a îngăima, 
(146) — Nici o vorbă nu slomnea... 

smag, s.n. = sfoiag, iz, (146). 

smăgui, vb. = a sfoiegi, (146). 

smedioară, adj. = diminutiv de la smead: cu fața negricioasă și 
palidă, (32) — O copilă smedioară... 

sminti, vb. = a strica, a vătăma, (19). 
Şi-mi sminteşti Cusătura... 

soricu, s.m. = diminutiv vechi de la soare, (34). 

stavă şi stevă, pl. steve şi stevere, sf. = herghelie de cai şi locul 
ințărcuit unde paşte herghelia, (23 și 34). 
Steverile de cai buni... 
stavoniță, s.f. =  ţarc, loc de pășune pentru stavă de cai, (34). 
steblă, s.f. = mănunchi, bucheșel, (677) — Cu steble de busuioc... 
stobor, s.m. = uluca de la gard, (550). 
Sus la poartă, la stobori... 
stobori, vb. = a împrejmui cu gard; la case de lemn: a îmbrăca 
pereţii cu scînduri, fie că se tencuiesc sau nu, (8). 
stoborit, vb. part. = la case de lemn: cu pereţii îmbrăcaţi în 
scînduri, (8) — Case stoborite pe de-afară... 
străjiga, vb. = regional: a străņuta, (95). 
străgălie, s.f. = vechi instrument de tortură, un fel de cătușe, (110). 
Bătu-i-ar, Bibea, mîÎnia, 
Minia şi străgălia... 
străgănea, s.f. = un fel de cătuşă cu lanţ pentru legat picioarele, 
(138). — Şi-mi pune la miini buccele, 
La picioare străgănele... 
struji, vb. = a dezghioca (porumb), a rupe frunze sau petale la o 
floare, (29). — Strujaşte-mi prujaşte. 
Trei fete de grec... 
stut şi struț, s.n. = carabină mică, (123). 
Un foc cu stuţul trăgea... 


sugărel, adj. = diminutiv de la sugar, (13) — miel sugărel... 
T 
Taclit, s.n. = bucată de stofă vărgată, de obicei de mătase, cu 


care se legau boierii la cap sau peste mijloc, (587). 
Cu taclitu-ncins pe şale... 

tajtur, sm. = chingă cu care se leagă şaua pe cal, (108). 
În spate tafturi o stringea (şaua)... 


tambură, s.f. = vechi instrument muzical cu coarde de metal, 
asemănător cu mandolina, (102). 
tefelegos, adj. = variantă pentru tăfălog: moliu, domol, (862). 


Să se poarte tefelegoasă, 
Să-ngrijască şi de casă... 
testemel, s.n. = basma, tulpan, (448). 
Să-i văd mindrei testemelul... 
tinde, vb. = formă populară pentru a întinde, (8). 
Tinsei cerul peste ele... (peste vălcele scurgățele) 


tirboc, s.n. = plasă de pescuit, în formă de sac cu coadă de lemn, 
(407). 

tortiță, s.f. = ca diminutiv de la toartă: podoabă de prins la 
urechi, ca cerceii, (678). 
Să cumpăr mîndrei mărgean 
Şi tortiţe de argint... 
trăsni, vb. intr. = a pocni, a plesni, a bubui, (4). 
Trăsni-n vint (cu biciul...). 
tretior, s.m. = diminutiv de la tretin: cal de 3 ani, (111). 
tuleală, s.f. = fugă foarte grăbită, (146). 
Luau drumul cu tuleală.... 
turaliu, adj. = care poartă emblema sultanului. Se spunea despre 
banii turceşti, (139). — parale turalii... 


T 


3 


Țircownic, s.m. = dascăl de biserică, persoană care are în grijă 
curăţenia şi buna rînduială într-o biserică, (15). 


U 


Udi, vb. = a sta locului, a rămine pe loc, a se ţine pe picioare. 
Udez în loc de udesc, (159). 
— Căci n-am cap să mai udez, 
Nici viaţă să viețuiesc... 
umbritură, s.f. = umbrar, fie natural, fie făcut de om, (481). 
urăraş ? — necunoscut, (97). 


V 
vac, s.n. = trai, viață, existenţă. În loc de veac, (588). 
Ce mai bine, ce mai vac... 
varvaric, s.m. = mustăți în varvaric: mustăți lungi răsucite în 
sus, (102). — Cu mustaţa-n varvarici... 
vătaş, s.m. = vătaf, şef, supraveghetor al argaţilor pe o moşie 
boierească, (36). 
viforicu, s.n. = diminutiv de la vifor: vint puternic, furtună, (34). 
vizdrei, s.n. = variantă regională pentru ghizdei: trifoi cu flori 


galbene, (43). 
vișnoacă, s.f. = regional: grupuri mici, (144). 
— Oile să le-mpărţeşti, 
Tot vișnoace să le faci 
Și în tirlă să le bagi... 

votru, sm. = codaş, proxenet, (807). 
Decit dragoste cu votru, 
Mai bine-n pămînt cu totul... 


Z 


Zăbăuc, adj. = zăpăcit, aiurit, (538). — De dragoste-s zăbăuc... 
zăticni, vb. = a împiedica, a stinjeni, a opri, (102). 

Unde Dunărea coteşte 

Și apa se zăticnește... 


zeghe, s.f. == haină țărănească lungă, din dimie, împodobită cu 
găitan negru, (126) — De zeghe mi-l apuca... 
zîimbat, adj. = în loc de jimbat: cu buzele mereu întredeschise, 


din cauza unui defect de conformaţie, lăsind să se vadă 
dinții, (131). 

zvon, s.n. = rumoare produsă de glasuri și mulțimea adunată la 
un loc care produce rumoare, (31). | 
Frumos zvon s-au adunat, 
Numai fete și neveste... 


Sa at a 
ye 

Judeţul Argeș 


Albeşti 
Ilinca Ghiţă Mitrea, 18 ani, (1892), 224, 233. 


Bădeni, Com. Stoeneşti 

Firescu Anton, 42 ani, (1892), 546, 571, 789. 
Băileşti 

Diaconescu Isaia, (1893), 11. 

Băseni — Înglobat în orașul Costeşti 

Chiriţă Ion, (1898), 43, 367, 368, 402, 704, 721. 
Berevoești 

Stan Coman Terciu, (1891), 745, 829. 

Birlogu, com. Negraşi 

Anghel Grigore, 124. 

Cimpulung 

Andrei Voicu, 541, 557, 647, 769. 

Aninoșanu Niţă, 209. 

Arabol G. G., (1865), 337, 610. 

Ionescu Vladimir, (1894), 62. 

Maria lui Lazăr Ion, 28 ani, (1893), 300, 680. 
Matei, lăutar, 873. 

Netotul Dumitru, lăutar, 89 ani, 207. 

Nicolescu Demetru, (1893), 521, 617, 657, 672, 768. 
Nicolescu T. Gh. (1895), 374, 552, 578, 579, 622. 

Nicolau Nicolae, 462, 619, 770, 891. 
Popescu D. Constantin, (1890), 220. 


Costești 

Dumitrică loana, 295. 

Gogea Alexandru, (1891), 458. 

Ion al lui Crai, 766. 

Măleanu Emanoil, (1898), 59. 
Pălădoaica Rada, 45 ani, (1891), 70. 
Stan Constantin, 35 ani, (1895), 255. 


Curtea de Argeș 

Bondoc Niță, 584, 731. 

Constantin Stanca, 63 ani, (1896), 250. 
Constantinescu Florian, (1894), 54. 

Drăgan Ion, (1896), 753, 880. 

Drăgănescu Gh. George, 501, 612, 799, 884. 
Popilian Alexandru, (1899), 71, 73, 81, 82. 
Stelian Corneliu, (1893), 317, 903. 


Drăganu 
Dragu Constantin, (1890), 904, 905. 


Gălășești, com. Budeasa 

Creţu Dinu Sucitu, (1899), 514. 

Ioana Maiţa, (1899), 120, 412, 446, 547. 

Joana Ştefan Tibincă, 515, 553, 831. 

Golești 

Rădulescu N. Paraschiva, 32 ani ; (1893), 525. 
Flăminzeşti (înglobat orașului Curtea de Argeș) 
Zamfir al lui Mirică, (1892), 544. 

Hirtieşti 

Pravăţ Gheorghe, 68 ani, (1894), 197. 


Jugur, com. Poienarii de Muscel 
George al Popii, (1893), 314, 331, 509, 686. 


Nămăești, com. Valea Mare 
Matei, din ceata lui Radul Anghel, 123. 


Muşeteşti 

Gheorghiu Gh. (1893), 126, 143, 264, 370, 435, 464, 533, 667, 
682, 711, 763, 764, 771, 837, 839, 840. 

Muşetescu Gh., 151. 

Popescu Petre 22 ani, (1893), 44. 

Tinel Elena, (1893), 261, 292, 296. 


Oești, com. Corbeni 
Gheorghe Bran, (1892), 144, 147, 160. 

Piteşti 

Gibescu Ion, (1899), 566. 

Stanca, 68 ani, (1896), 208, 245. 
Şovu Nicolae, 83 ani, 756. 

Robaia, comuna Muşeteşti 

Petru Roșca, 213, 303, 859. 

Rucăr 

Băjan I., (1894), 420, 538, 570, 586. 
Rudeni, com. Mibăieşti 

Purcărea Gh., 52 ani, 128. 

Petrescu Anica și Petrescu Gheorghe, 470, 472, 477, 738, 810, 870. 


Sălătrucu 

Furdulea Constantin (1890), 679. 
Stoeneşti 

Nicolae Briceag, 57 ani, 310. 

Șuici 

Ciobotea Gh., 614. 

Cirstea Leana şi Mihai Costică, 393, 405. 
Cuică loana, 365, 640, 710, 869. 

Ghiţă al Firei, 59 ani, 582, 788. 
Olănescu Vinulă, 483. 

Popescu I., 459. 

Soare Maria, (1897), 375. 

Topîrceanu Gh., (1899), 180, 394, 452, 681, 741, 755, 760. 
Tutana, com. Băiculești 

Mincu Dumitru, 9 ani, (1894), 599. 
Țigănești, oraş Topoloveni 

Cojocaru Ion, (1897), 8 20, 96 bis. 
Vilsănești, com. Mușăteşti 

Stan, lăutar, 79 ani, (1893), 289, 290, 468. 
Vlădești 

Bucuroi Ana, 302. 

Bucur A., 530. 

Chircioagă Nicolae, 471, 718. 

Maria Nae I. Hodorogel, (1892), 577. 
Maria Spirea N. Rachieru, 235, 246, 691. 
Neculai V. Pavel, 708. 

Niţă Nic. Haramici, 528, 743, 751. 
Oprea Constantin Mocioacă, 26 ani, 604. 
Paul G. I. (1890), 223. 

Pavel St. V. Ioana, 284, 376, 460, 526, 539, 773. 
Stoica Ion V. Pavel, 709, 802. 
Șerbănescu Ilie Safta, 474. 


739 


Şerbăneci Maria, 90 ani, (1892), 179, 475, 523, 567, 653. 
Șerbăneci Pană, 479. 

Văduva Gr. Ana, 50, 625. 

Zăvoianu Maria, 263, 463. 

Din Argeş 

Mitulescu Ion, 527. 

Din Muscel 

Eremia Alexandru, (1896), 115. 

Niţu Petre, (1892), 196, 423, 676, 705, 735. 
Naftailă Reghina, 50 ani, (1890), 674. 
Popescu Ion, 715. 

Spirescu Constantin, (1892), 163. 

De pe Topolog 

Băjenaru Ion, 513, 556. 

Florea Tudor Niţă, (1888), 717. 

Tătaru Marin, 345. 

Terciu Constantin, (1888), 202, 719. 

Toitan Marin, (1888), 620. 


Județul Brăila 

Brăila 

Argintoianu Anghel, (1896), 55, 56. 
Sirbu Dumitru, 127. 

Cbichineţu 

Stan Ion, 253. 


Judeţul Buzău 


Cernăteşti 
Botaş Ştefan, (1896), 176, 184, 201, 206, 230, 315, 601. 


Gura Sărăţii, com. Merei 
Leana Bălașa, 52 ani, (1899), 597, 724. 


Județul Constanţa 


Ostrov 
Iordache, 45 ani, 39. 


Seimeni 
Gheorghe, 57 ani, 7. 


Judeţul Dimboviţa 
Dărmănești 


Anica Radu (1897), 813. 

Găeşti 
Negulescu T. Aurel, (1895), 524. 


Micloșani, com. Malu cu flori 
Muşetescu G. G. (1893), 434, 572, 793, 796, 855, 864. 


Pucheni 

Curcă Ion, (1896), 504, 646, 805, 886. 

Ghiţulescu M. Ion, 22 ani, (1894), 238, 352, 536, 703. 
Ionescu Floarea, (1896), 378. 

Luică Ghiţa, 25 ani, (1896), 340, 673, 885. 

Stanciu I., (1896), 334, 481, 809, 850. 

Străjescu Ion, 28 ani, 380. 


Runceasa, com. Malu cu flori 

Culae Banţă, 520. 

Niţă Cioacă, 833. 

Veta lui Ion Nicolae, (1892), 231, 243, 318, 392, 443, 663, 707. 


Tîrgovişte 
lacovache Drăghici, 80 ani, (1893), 834. 


Din Dimboviţa 

Berger Alfred, 283. 

Ileana Andrei Tudor, 791, 819. 
Negulescu Aurel, (1895), 568. 
Paraschiva, 270. 


Judeţul Dolj 


Botoşeşti 
Cioclov Ion, (1893), 320, 428, 555. 


Ciocănești, com. Dioști 
Teohari A., (1885), 91, 138, 152. 


Cornul, com. Orodel 
Baranja Vasile, 24 ani, (1890), 199. 


Craiova 

Giurculescu Ion, 132. 
Niculcea Petre, 621. 
Niculescu Petre, 140. 
Pielelungă Dumitru, 106. 
Roma Cocoş, (1890), 684. 


Golfinu, com. Robănești 
Stancu Păun, (1890), 110, 122, 146. 


Din Dolj 
Ioniță Precupeșu, (1897), 439. 

Din Oltenia 
Berbec, lăutar, 248. 
Ionescu Ion, 335, 692. 


Județul Gorj 


Novaci 

Preoteşescu Ion, (1899), 141, 447. 
Pojogeni, com. Tirgu Cărbunești 
Bărdan Grigore, 241. 

Seaca, com. Logreşti-Moșteni 
Predescu... ? (1890), 301. 
Urdarii-de-Sus, com. Urdari 
Drăgănescu Dumitru, (1895), 165. 
Mărăscu D. (1895), 333. 
Vierșani, com. Bărbătești 

Stănescu Vasile, 344, 413, 815, 843. 
Vladimiru 


Dumitrescu F. Marin (1899), 156. 


Județul Ialomiţa 


Bueşti, com. Albești 

Baba Neaga, (1891), 60, 332, 727, 894. 

Rusesecu Ştefan (1898), 46, 49. 

Cacomeanca 

Panait Nicolae, 70 ani, 23, 24, 36. 

Călărași: 

Lisandru, lăutar, 59 ani, 623, 836, 852. 

Tanislav, lăutar, 65 ani, (1893), 297, 543, 671, 720. 
Vulcan Elena, (1895), 426, 683, 693, 817, 856, 866. 


Călăraşii vechi, com. Cuza Vodă 
Ștefănescu Teodor, (1896), 5C3. 
Cocargeaua 

Baba Ilinca Mihai, 96. 

Constantinescu Nicolae, (1892), 661, 668, 670, 882. 
Marin Jargă, 118. 

Maria Vlad Zanet, 846. 

Moş Zamfir, 80 ani, 328, 329, 339. 
Copuzu, com. Balaci 

Chițu Ion, (1894), 450. 

Dobre Chiru, 478. 

Lupaşcu Petre, 22 ani, (1896), 222, 642. 
Tudor Podaru, 53 ani, 645. 

Găiţa 

Baba Bălaşa, 75 ani, 72. 

Dobre Lungu, 87 ani, 103. 

Ghinea Ion, (1897), 108. 

Motoloiu Petrea, 84 ani, (1896), 111. 


Judetul Ialomiţa 


Gimbăşani, com. Cosimbești 
Radu Văcaru, 50 ani, (1896), 6. 


Grindu 

Călina, (1890), 257, 291, 841. 
Popescu Ion, (1887), 42, 117. 
Stan Ion, (1890), 860. 


Ivănești, com. Ciulniţa 


Darogin Gh., lăutar, 354, 363, 411, 441, 801, 806, 808, 
Dobre Ion, 18 ani, (1898), 166, 268, 542, 797, 857. 


Ioniță Profiriţa, 86. 
Negulescu E., 16 ani, 896. 
Negulescu Teodor, (1899), 237, 316, 535, 666, 842. 


Popescu Demetru, (1897), 168, 181, 244, 311, 326, 350, 
361, 362, 366, 384, 419, 445, 492, 511, 531, 532, 
658, 678, 700, 772, 776, 782, 787, 795, 811, 821, 


897, 898. 
Popescu Ion, 16 ani, (1899), 239. 


Gheorghe Lazăr 

Berbec Gh. (1899), 12, 37, 191. 
Obilești 

Efumescu H., 28 ani, (1899), 17, 19, 48. 
Nicolae Alexandru, 14 ani, 3, 4. 

Roşu Ion, (1899), 38. 

Perieți 

Colţatu, (1898), 183. 


Poiana, com. Ciulniţa 

Rachieru Dumitru, (1890), 45, 254, 431. 
Plevna, com. Lupşanu 

Băncilă Gh. (1895), 480. 

Moş Samoilă, 78 ani, 589. 

Paraschiva, (1895), 195. 


Pribegi, com. Perieți 


861, 893. 


351, 360, 
593, 652, 


826, 849, 


Glodeanu, lăutar, 50 ani (1892), 272, 372, 594, 616, 713, 899. 

Ialomiţa 


Rasa, com. Grădiștea 

Dumitrescu Nicolae, 85. 

Ene Ion, 30, 34. 

Ionescu Jenuţă, 40 ani, (1896), 14, 29, 31. 
Roset 

Maria Ceocsanca, (1894), 498. 


Stefăneştii de Jos 

Fundeneanu Paraschiv, (1898), 417, 444, 454, 563, 677, 901. 
Mihăilă Tincă, 95 ani, (1897), 28, 508. 

Roman D. George, (1898), 386, 794, 800. 

Sirbu N. Grigore, 137. 


Din Ialomița 

Costăchescu Petre, 226. 

Ion din Ialomiţa, (1893), 902. 
Mihăilescu George, 267. 


Județul Ilfov 


Bucureşti 

Baba Mania, 86 ani, 75. 

Beraru Gh., 30 ani, (1898), 76. 

Constantinescu Elena, Calea Văcăreşti, nr. 236, (1885), 9%. 

Ene Stan, 83 ani, (1898), 305. 

Georgescu C. George, (1894), 61. 

Georgescu N., (1898), 322, 598. 

Ionescu Tarsiţa, 52 ani, 161. 

Marinescu Maria, 72 ani, (1897), 77. 

Nicolescu Ion, (1884), 390, 391, 712. 

Nicula Gh., 35 ani, (1890), 548. 

Olmazolu Dumitru, (1898), 482. 

Oprea Țana, (1890), 262, 277, 327, 606, 750. 

Popescu I. Petre, (1898), 185, 339, 379, 559, 650, 739, 757, 759, 
792, 854, 887, 889. 

Rădulescu Alexandru, (1892), 210. 

Rădulescu Constantin, (1887), 775. 

Rădulescu Tănase, (1893), 281, 285, 397, 728, 822. 

Rusescu George, 252. 

Stănescu I. Marin, (1899), 172, 288, 629. 

Teodoru C. Ion, (1896), 186. 

Trocan Marin, (1884), 107. 

Vasile Florea, (1890), 430. 

Zamfirescu Haralamb, (1898), 2, 21. 

Comuna suburbană Dobroeşti — Fundeni 

Caisu Stoian, (1892), 613. 

Grigore N. Dumitru, (1896), 169, 258, 486, 512, 608, 784, 847. 
Pirjol Andrei, (1896), 298, 309. 

Vasile Ion, 43 ani, 306. 

Voinescu N., 574, 600. 

Adunaţi-Copăceni 

(fără informatori), 58. 

Baloteşti 

Moş Sandu, (1896), 416, 696. 


Berceni 

Bugulescu E. Eftimie, (1899), 155. 

Brănești 

Georgescu Ion, 35 ani, (1892), 9, 398, 399, 694, 875. 
Căciulaţi, com. Snagov 

Dumitrescu A. George, (1899), 259, 356. 
Chirnogi 

Dobre Hirdău, 87, 114, 130, 159. 
Iorgulescu Traian, (1899), 701. 

Marinescu Ilie, (1892), 63, 69. 

Vlad... 40 ani, (1895), 722, 832. 

Ciocănești 

Comănescu Matei, (1892), 697, 780. 
Dumitru Stancu, (1892), 5, 25. 

Gheorghe Neagu, 56 ani, (1899), 135. 
Gheorghe Sederică, 47 ani, 93, 97, 149, 158. 
Rădulescu Sederică, 139. 

Ungureanu Dumitru, (1892), 733. 


Clinceni 

Șerbănescu George, 23 ani, 442, 467, 634, 830. 
Condeești, com. Bărcăneşti 
Stan, (1896), 216. 

Cozieni, com. Găneasa 

Petre Bou, 96 ani, (1896), 256. 
Crevedia 

Vasilescu Dumitru, 736. 
Cucuieți, com. Plătărești 
Spirescu Dumitru, 100. 
Ogrezeni 

Ionescu Ghiţă, (1898), 153. 
Olteniţa 

Bibescu, lăutar, (1891), 47, 812. 

Dudulan Ion, lăutar, (1871), 497. 
Stancu Gh., 818. 
Petrache Gh., lăutar, (1888), 534. 


Pantelimon, com. suburbană din București 
Constantin Barbu, (1898), 879. 
Stănescu Ion, 55 ani, (1896), 13, 105. 


Pasărea, com. Brănești 
Iliescu Tudor, 70 ani, 26. 


Poenari 

Constantin Nicolae, (1887), 41. 
Popești-Bicu, com. Joița 
Ionescu Tinca, 70 ani, 587. 


Stănești 
Popescu C., 12 ani, (1899), 427, 510. 


Speteni, com. Bărcănești 
Bolintineanu Maria, 89 ani, (1894), 355, 449. 
Nicolescu N. Alexandru, (1891), 18. 


Tintava, comuna Grădinari 
Măiuca Lisandru, (1890), 495. 
Nicolae Ion, (1890), 323, 385, 407, 602, 603. 


Urziceni 

Gheorghe Ion, 628. 

Ioanid Hristache, (1893), 404. 
Tudor Ion, (1889), 595. 

Zărnescu Paraschiva, (1889), 519. 


Din Ilfov 

Alexandrescu A., 104. 

Dumitrescu Gh., 1. 

Enăceanu M. Vasile, (1898), 280, 389. 
Ștefănescu Dobre, 15, 16. 

Din Vlaşca 

Codin, lăutar, (1690), 217, 549. 

Dură Ioana, (1887), 588. 

Moş Neagu, (1890), 182. 

Lazăr Vasile, 304. 


Domnești 

Marin..., (1895), 51. 

Petrache Nicolae, 43 ani, 131. 
Drugăneşti 

Ion Gheorghe, 48 ani, 424. 
Fierbinţi 

Apostol Gh., (1899), 456, 848. 
Gherase Adam, 64 ani, 134. 

Frățeşti, înglobat com. Daia 

Ion Baba Sanda, 65 ani, (1893), 33. 

Frunzănești, com. Cernica 

Moisescu Vasile, 80 ani, (1899), 27, 101, 569. 

Gălbinași, com. Vasilaţi 

Vinătoru Ioniţă, 10. 

Giurgiu 

Cute Marcu, lăutar, 50 ani, (1898), 90, 92, 99, 142, 145, 164, 175, 
192, 215, 325, 336, 377, 507, 522, 560, 607, 844. 

Ileana 

Alecu Gheorghe, 34 ani, (1898), 476, 494, 714. 

Moldoveanu Gh., (1898), 499. 

Răducanu Marin, (1897), 618, 635, 695. 

Mariuța, com Belciugatele 

Ionescu Gh., (1895), 358, 369, 410, 425, 432, 823. 

Mäărşa 

Dobre Marin, 20 ani, 232, 364, 440, 660, 863. 

Guşatu Constantin, 75 ani, (1898), 496. 

Voica lui Lingură Ruptă, 40 ani, (1888), 177, 867. 

Nana 

Băltac Radu, 98 ani, 22, 32, 35. 

Diamandi Ion, (1895), 83, 98, 299, 605. 


Judeţul Mehedinți 


Baia de Aramă 
Policrat Grigore, (1891), 294, 406. 


Bicleşu 

Anica Ioniţă Bradoi, 18 ani, (1897), 551, 554, 632. 

Broșteni 

Girjoabă Ion, 14 ani, (1893), 109, 212, 275, 473, 540, 583, 767, 
878, 990. 


Ciovirnășani, com. Șisești 
Craioveanu I., 415, 433. 
Dragolici V. Ion, 400. 
Minescu Ion, 518, 573. 
Girovu 

I. Petrovici, (1890), 575. 
Poroina Mare 

Nicolae Bălan, (1892), 162. 


Ruptura, com. Voloiac 
Vasilescu Sebastian, 136. 

Turnu-Severin 

Predescu, (1890), 436. 

Zaharia Dan, 236, 585. 

Tără informatori, 516, 779. 

Din Mehedinți 

Bohoreanu Dinuţă, (1892), 321, 347, 729. 

Brinduşescu Pătru, 18 ani, (1892), 529. 

Conteş Ion, (1895), 747. 

Maria Gruia Busuioc, (1892), 648, 675, 706, 726, 774, 777, 890. 
Niţă Busuioc, 18 ani, (1897), 403, 565. 


Județul Olt 

Alimăneşti, com. Izvoarele 

Alimănescu D. C. (1885), 187, 198, 580, 761, 853. 
Caracal 

Bărăitaru Ion, 53 ani, (1897), 112, 119, 129, 157. 
Căluiu, com. Oboga 

Maria Cioponoaica, 45 ani, 448, 627. 
Drăgănești-Olt 

Mutulescu Barbu, 89. 

Făgețelu 

Ion al Radului, (1890), 251. 

Piatra-Olt 

Pavlovici C., (1893), 615, 649, 664. 

Slatina 

Baba Ioana, (1893), 193. 

Dincă Marin, (1890), 228, 388. 

Vulpeni 

Matei Luca, 319. 

Voicești 

Dumbravă Ilinca, (1896), 293, 581, 592, 669, 725, 820. 


Judeţul Prahova 


Albeşti-Paleologu 

Golea Ion, 803. 

Iosif M. Ștefan, 269. 

Spirea Vasile, 630, 644. 

Azuga 

Ionescu C. George, (1896), 80. 

Breaza 

Anisoiu Radu, (1898), 278, 505, 561. 

Dragomir Nicolae, (1893), 211, 381, 485, 655, 742. 

Georgescu Ghiţă, (1891), 274. 

Onoiu Grigore, 148, 484. 

Racoşanu P. Nicolae, 371, 414, 506, 611, 732, 762. 

Călugăreni 

Ion Stancu Geamăn, 70 ani, 698, 865, 868, 874. 

Preda 'Tudor, 45 ani, 242, 279, 409, 687, 785, 824, 835. 

Cheia, com. Mineciu 

Stana Morăreasa, 50 ani, (1890), 418, 421, 487, 488, 851, 862, 
895. 

Cimpina 

Codreanu Gh., 49 ani, (1890), 490, 641, 744, 749, 798, 838, 876. 

Comarnic 

Dumitrache Lăutarul, 276, 558, 883. 

Crivina, com. Gorgota 

Ion... (2), 16 ani, (1890), 892. 

Filipeşti-de-tirg 

Rada, 271. 

Hirsa, com. Flopu 

Lina Niţă, 656. 

Iordăcbianu 

Radu Ghinea, 154. 

Moara, com. Puchenii Mari 

Uţa Ioniţă, (1897), 858. 

Moceşti, com. lordăchianu 

Dumitru Ion, (1896), 170. 

Popeşti, com. suburbană Brazi-Ploiești 

Bucur Gheorghe, 54 ani, 307. 

Rădiță Nicolae, (1898), 596. 

Sinaia 

Dinescu Tănase, 18 ani, (1899), 845. 

Stancu Vasile, (1891), 221, 871. 

Slănic 

Brezeanu Mihai, 174, 219, 395, 396, 562, 631, 643, 746, 765, 783, 
825, 827. 

Ghiculescu Maria, 70 ani, (1896), 189, 190. 

Teşila, com. Valea Doftanei 

Dumitrescu C., (1896), 229, 730, 828, 889. 

Țintea, oraș Băicoi 

Nicolae Ghiţă Stoica, (1899), 699. 

Urlaţi 

Pătirlăgeanu Niţă, 32 ani, 740. 

Vălenii de munte 

Lina Ion Pasăre, (1892), 287, 491. 
Din Prahova 

Popescu Alexandru, 484. 

Popescu Gh., (1878), 249. 


Județul Teleorman 


Alexandria 

Anghelescu Ilie, (1890), 591. 

Gherghina lui Petre Oneasă, 204, 312, 665, 781. 
Iliescu Gh., 205. 

Ilinca 'Tresticeanca, 79. 

Leana vrăjitoarea şi Lusca lui Petre Sirbu, 53, 66, 67. 
Mirancea Vasile, 438, 502. 

Oneaţă Petre, 260, 453. 

Petrescu Gh. Marin, (1897), 102, 121. 

Rădoi Grăncilă, (1891), 94, 113. 

Sîrbu Petre, 359. 

Voicu Anica, (1885), 466, 624. 

Atirnaţi, com. Drăgăneşti-de-Vede 

Dobrin, lăutar, (1890),116, 150, 639. 

Neacşu..., 60 ani, (1890), 752. 


Belitori 
Ionescu Răducanu, (1899), 171, 265, 266, 273, 286, 308, 348, 349, 
373, 383, 493, 626, 881. 


Conţeşti 

Dobre, lăutar, (1887), 324. 
Deparaţi-Hivlești 

Badea Cocirlă, 357. 

Vetra Nicolae, (1899), 550. 
Dideşti 

Maria Gheorghe Toma, 84. 
Dobreni, com. Tătăreșii de Sus 
Stanciu Stan, (1890), 457. 
Gărăgău, com. Virtoape 
Radu Maria, 74. 


Gîrdeşti, com. Necșești 
Olteanu Ion, 188, 662, 748. 


Islaz 
Procopiescu Stelian, 200. 

Merii Goala, com. Drăgăneşti-de-Vede 
Năstase Marin, 723. 


Nanov, com. suburbană oraş Alexandria — Teleorman 
Drăghiceanu D., (1891), 590, 609, 651. 
Petre al lui 'Traşcu, 451, 633, 636. 


Olteni 
Baba Uşa, 68. 


Poroschia, com. suburbană oraș Alexandria 
Stanciu Ion, 24 ani, 88. 


Roșiorii de Vede 
Stavrescu Lilica, 42 ani, (1893), 57. 
Voica Anghelache Ţapu, (1898), 64, 65. 


Scrioaştea 
Mania Colţatu, (1898), 78. 


Turnu- Măgurele 
Stroescu Zinca, 52. 


Din Teleorman 

Ciofic Leana, (1898), 225, 247, 313, 408, 422, 455, 654, 659. 
Vilca lui Stan Prepeliţă, 70 ani, (1898), 338, 353, 716, 778, 790. 
Zătreanu C. C., (1899), 178, 461, 564, 807. 


Judeţul Vilcea 


Călimăneşti 

Dulgheru Vasile, lăutar, (1895), 382, 469, 500, 517, 877. 

Drăgășan 

Butoeru Ion, (1892), 227, 341, 342, 343, 387, 437, 489, 638, 734, 
816. 


Paraschiva Voichiţa, (1891), 282, 346, 429, 637, 685, 737. 


Prundu 

Nişă Gheorghe, 47 ani, (1899), 125, 194, 203, 214, 234, 545, 576, 
688, 689, 758, 804, 814. 

Stoian Ion, 786. 

Răscăeți, com. Băbeni 

Stanca... (2), (1896), 167. 

Rimnicu-Vilcea 

Marița, 35 ani, 240. 

Scăueni, comuna Berislăvești 

Budulici Ioana, 133. 


Stoiceni 
Olteanu Ilie, 85 ani, 218, 537. 


Din Vilcea 
Petrescu Marcu, (1897), 401. 


Judeţul Vrancea 


Lacu lui Baban 
Băjenaru Stan, 173, 702, 754. 


Pietroasa 
Tinca Maria lui Stan Paraschiva, (1889), 690, 872. 


INDICE DE CULEGAĂTORI 


Culegerea lui Gr. Creţu fiind alcătuită cu ajutorul elevilor, indi- 
d . . Ù : . 
cele conține numele și prenumele culegătorilor-elevi, clasa, anul şco- 
lar, locul nașterii și numărul pieselor culese. 


Alexandrescu T. Alexandru, clasa a III-a, Alexandria, jud. Teleor- 
man, 94, 113. 

Alexandrescu A., clasa a IV-a, (1892), 104. 

Alexandru Dan, 251. 

Anghelescu Ilie, clasa a IV-a, Alexandria, 116, 150, 591, 639, 752. 

Alimănescu Aureliu, 223. 

Alimănescu D. C., Alimănești, Slatina, jud. Olt, 187, 198, 580, 
761, 853. 

Apostolescu Teodor, clasa I, 26. 

Arabol G. G., 337, 610. 

Argeşeanu V. George, 112, 119, 129, 157. 

Argintoianu Anghel, clasa a IV-a, Brăila, 55, 56. 

Axente I. Ion, 3, 4. 


Banu Nicolae, 193, 335, 692. 

Bascovici Const., 358, 3609, 410, 425, 432, 823. 

Bădescu Mihai, 401. 

Bădescu N., 324. 

Băjan I. 352, 420, 536, 538, 570, 586, 703. 

Bălan T. Vasile, clasa a IV-a (1898—1899), 183. 

Bărbulescu R. Ion, clasa a III-a, (1896), 6. 

Băsceanu Dim., clasa a III-a, Bucureşti, 76, 153. 

Belitoreanu G. Nicolae, 171, 265, 266, 273, 286, 308, 348, 349, 
373, 383, 493, 626, 701, 723, 881. 

Bentoiu I. I., clasa a Il-a, com. Găiţa, jud. Ialomița, 72, 103, 
108, 111. 

Berger Alfred, 283. 

Bolintineanu Aureliu, 355, 449. 

Brădescu Ovidiu, 902. 

Bucur Gheorghe, 307. 

Buescu Teodor, 60, 272, 332, 372, 594, 616, 713, 727, 894, 899. 
Bugulescu Eftimie, clasa I, Bucureşti, 155. 
Buricescu Dragu, 328, 329, 330. 


Călinescu George, clasa a IV-a, Cimpina, jud. Prahova, 699. 

Cernea Ion, Clinceni, jud. Ilfov, 442, 467, 634, 830. 

Chiriţescu Mihail, 679. 

Chițu Ion, 222, 450, 642, 645. 

Chițu I. Corneliu, 478. 

Cioflec Virgil, 177, 182, 217, 232, 248, 364, 440, 548, 549, 588, 
660, 863, 867. 

Cohl Sigmund, clasa a IV-a, București, 167. St 

Constantinescu Bucur, clasa a III-a, Breaza, 148, 274, 276, 371, 
414, 506, 558, 611, 732, 762, 883. 

Constantinescu Florian, clasa a Il-a, Curtea de Argeș, 54, 584, 
599, 731. 

Constantinescu Ion, clasa a III-a, 68. 

Constantinescu Nicolae, 661, 668, 670, 882. 

Costăchescu Petre, clasa I, Crăsani, 226. 


Damianovici Const., clasa a IV-a, Giurgiu, 90, 92, 99, 142, 145, 
164, 175, 192, 215, 325, 336, 377, 507, 522, 560, 607, 844. 

Dancovici V. Grigore, 241, 344, 413, 427, 510, 815, 843. 

Danabassi C., 439, 476, 494, 499, 618, 635. 695, 714. 

Dănescu Gh. Gheorghe, 597, 724. 

Diamandi Dumitru, clasa I, Nana, județul Ilfov, 22, 32, 35. 

Diamandi Ion, clasa a III-a, Nana, judeţul Ilfov, 83, 98, 299, 
605. 

Dinescu N. Gheorghe, 845. 

Dobrescu Dumitru, București, 95. 

Doljan Octav, Bucureşti, 51. 

Dona S. Ion, clasa a II-a, 137. 

Drăgănescu Dumitru, 165, 333. 

Drăgănescu Gh. George, 501, 544, 612, 799, 844. 

Drăghiceanu D., 9, 221, 398, 399, 590, 609, 651, 694, 871, 875. 

Dumitrescu N. Constantin, 23, 24, 36. 

Dumitrescu C. 229, 730, 828, 889. 

Dumitrescu A. George, 259, 356. 

Dumitrescu Ion, 41, 189, 190. 

Dumitrescu F. Marin, 156. 

Dumitrescu Nicolae, 85. 

Enăceanu M. Vasile, 280, 389, 424. 
Eremia Alexandru, 115. 
Eustațiu D. Dumitru, 218, 537, 740. 


Fluieraș Ilie, clasa I, (1896—1897), şi Băjan I., student în litere, 
8, 20. 

Frumușeanu Leon, 282, 346, 429, 637, 685, 737. 

Fundeneanu M. Paraschiv, clasa a Il-a, (1897—1898), 28, 417, 
444, 454, 508, 563, 677, 901. 


Georgescu C. George, clasa I, Bucureşti, 61. 

Georgescu Constantin, 892. 

Georgescu Ion, 106, 140, 621. 

Gheorghiu Paul, clasa a IV-a, 33. 

Gheorghiu A. Mircea, 225, 247, 313, 338, 353, 408, 422, 455, 
654, 659, 716, 778, 790. 

Gheorghiu N. Gheorghe, clasa a IV-a, Muşeteşti, judeţul Argeș, 
44, 126, 143, 213, 261, 264, 289, 290, 292, 296, 303, 370, 
435, 464, 468, 533, 667, 682, 711, 763, 764, 771, 837, 839, 
840, 859. 

Giurculescu Ion, 132. 

Girboviceanu Titu, 321, 347, 400, 403, 415, 433, 518, 565, 573, 
648, 675, 706, 726, 729, 747, 774, 777, 890. 

Grigore N. Dumitru, 169, 258, 486, 512, 608, 784, 847. 

Grigorescu D. 287, 491. 


Hera Ion, 745, 829. 
Hirdău Gh. Marin, clasa a Il-a, Ghirnogi, jud. Ilfov, 87, 114, 
130, 159, 722, 832. 


Ileana Andrei Tudor, 791, 819. 

Iliescu Ilie, 323, 385, 407, 430, 495, 602, 603, 904, 905. 
Ioanid Hristache, 404. 

Ionescu G. Isaia, clasa a IV-a, București, 77. 

Ionescu N. Aureliu, clasa a III-a, București, 306. 

Ionescu Drăgan, 256. 

Ionescu D. Spiridon, clasa a IV-a, București, 27, 101. 

Ionescu N. Constantin, 498, 587. 

Ionescu Ilon, clasa a III-a, 96, 118, 846. 

Ionescu I. Dumitru, 1. 

Ionescu C. George, clasa a IV-a, Azuga, jud. Prahova, 80. 
Ionescu Vladimir, Cimpulung, Muscel, 62. 

Ionescu D. Gheorghe, București, 569. 

Ionescu Anton, 202, 345, 513, 534, 556, 620, 717, 719. 

Ionescu Zh. Mihai, 7, 39. 

Ionescu L. Vasile, 173, 702, 754. 

Iosif M. Nicolae, clasa a III-a, Hîrsa, jud. Prahova, 154, 170, 279, 
630, 644, 656. 

Iosif M. Ştefan, 242, 269, 409, 687, 698, 785, 803, 813, 824, 835, 
865, 868, 874. 


Lazăr Vasile, olasa a II-a, 304. 
Leca Toma, 382, 469, 500, 517, 877. 


Macovei Tănase, Roșiori-de-Vede, jud. Teleorman, 57. 

Manolescu Florea, clasa a IV-a, 134. 

Măleanu Emanoil, clasa a II-a, Costești, jud. Argeș, 59, 295, 766. 

Măleanu Ion, clasa a IV-a, Costești, jud. Argeş, 43, 70, 255, 367, 
368, 402, 458, 704, 721. 

Marinescu Ilie, clasa a III-a, Chirnogi, jud. Ilfov, 63, 69. 

Mihăilescu Alexandru, 448, 627. 

Mihăilescu George, 267. 

Mitulescu Ion, 527. 

Mindroviceanu V. Cicerone, clasa a IV-a, 12, 37, 191. 

Moroiu Tiberiu, clasa a IV-a, București, 120, 412, 446, 514, 515, 
547, 553, 831. 

Muşetescu Gh., 151, 434, 572, 793, 796, 833, 855, 864. 

